
निवेदन 


जिस प्रकार ज्ञानयोग, कमयोग और प्रेमयोगसम्बन्धौ लेखोंकी 
वृथक्‌-पृथक्‌ तीन पुस्तकं प्रकाशित की गयी थीं, वसे ही कई प्रेमी भाइयोंके 
विशेष आग्रहसे मेरे भक्तिसम्बन्धी २६ लेखोंका यह संग्रह तैयार,किया गया. 
है | इन लेखोमें भक्ति के स्वरूप, महिमा और रहस्यका; भक्तोंके लक्षण; 
महिमा और प्रभावका; नाम-जप, ध्यान, स्मरण, सत्सङ्ग, स्वाध्याय; 
अद्धा, प्रेम, शरण आदि भक्तिके साधनोंका एवं. भगवानूके नाम, रूप; 
लीला, धाम, गुण, प्रभाव, तत्त्व, रहस्य और स्वभाव आदि भक्तिविषयक 
"परमोच्च भावोंका भलीभांति मिरूपण किया गया है। 

भगवद्भक्तिका मार्ग ज्ञानयोग, अष्टाङ्गयोग, कर्मयोग आदि सभी 
-ाधनोंकी अपेक्षा उत्तम और सुगम होनेसे बालक-वृद्ध, स्त्री-शूद्र आदि 
सभीके लिये सरल है। इस दृष्टिसे षह संग्रह स्वेसाधारणके लिये परम 
उपयोगी है । ये लेख विभिन्न अवस्तरोंपर लिखे हुए होनेके कारण इनमें 
“एक ही बात कई बार भी आ गयी है; किन्तु इसमें इसलिये आपत्ति नहीं 
-समझनी चाहिये कि भक्तिविषयक एक वात एक वार पढ़ लेनेमात्रसे ही वह 
सबके हृदयङ्ग म नहीं हो पाती है, अतएव उसे बार-वार पढ़कर ओर 
समझकर काममें लानेकी आवश्यकता है । 

इन लेखोंके भाव भगवानके, भगवद्भक्तोंक और सत्शास्त्रोंके 
'वचनोंके आधारपर ही लिखे हुए हैं; इसलिये इनके अनुसार जो कोई 
भी अपना जीवन बनावें उनको भगवत्प्राप्ति होनेमें कोई संशय नहीं है । 
मेरी सभी पाठकोंसे विनम्र प्रार्थना है कि वे इस संग्रहसे विशेष लाभ 
५उठानेकी कृपा करें । 

॥ श्रीपरमात्मने नमः ॥ 
भक्तिंयो नाका तत्त्व 
सर्यादाप्रुषोत्तस श्रीरासके गुण और चरित्र 


जिन मर्यादापुरुषोत्तम भगवान्‌ श्रीरामचन्द्रजीके नाम; 
रूप, गुण, लीला, प्रेम और प्रभावकी अमृतमयी कथाओंका 
श्रवण, पठन, और मनन ही परम कल्याण करनेवाला है, उन 
प्रभुके स्वरूपको लक्ष्यमें रखकर, उनके गुण और चरित्रोंको 
सर्वथा आदर्श मानकर और उनके वचनोंको परमधमं समझकर 
जो मनुष्य तदनुसार आचरण करता है उसको तो वात हीं 
कया है ! ऐसे पुरुषके दर्शन, स्परे, भाषण आदिका सोभाग्य 
जिस मनुष्यको प्राप्त है, वह भी अत्यन्त धन्य है। 





कुछ भाई कहा करते हैं कि हम भगवान्‌के नामका जप . 
बहुत .दिनोंसे करते हैं, परन्तु जितना लाभ बतलांया जाता है. 





६ भक्तियोगका तत्त्व 


उतना हमें नहीं हुआ । इसका उत्तर यहु है कि भगवानूके 
नामको महिमा तो इतनी अपार है कि उसका जितना गान 
किया जाय उतना ही थोड़ा है । नाम-जप करनेवालोंको लाभ 
नहीं दीखता, इसमें प्रधान कारण है दस नामापराधोंको छोड“ 
कर जप न करना । दस” अपराधोंका त्याग करके जप करनेपर 
नाम-जपका शास्त्रवणित फल अवश्य प्राप्त हो सकता है । इन 
अपराधोंको सर्वथा त्यागकर नाम-जप करनेवालेको प्रत्यक्ष महान्‌ 
फल प्राप्त होनेमें तो सन्देह ही क्या है; केवल श्रद्धा और प्रेम- 
इन दो बातोंपर ध्यान रखकर जो अर्थसहित नामका जप 
करता है, उसे भी प्रत्यक्ष परमानन्दकी प्राप्ति बहुत शीघ्र हो 
सकती है । नाम-जपके साथ-साथ परमात्माके अमृतमय स्वरूप- 
का ध्यान होते रहनेसे क्षण-क्षणमें उनके दिव्य गुण और 
प्रभावोंकी स्मृति होती है और वह्‌ स्मृति अपूर्व प्रेम और 
आनन्दको उत्पन्न करती है। यदि यह कहा जाय कि 
रामचरितमानकमें नाममहिमामें यह कहा गया है— 


भायें कुभायं अनख आलसहूँ । नाम जपत मंगल दिसि दसहुं ॥ 
( रा० च० मा०, वाल०, २७।१) 
फिर श्रद्धासहित नाम जपनेसे ही फल हो, ऐसे ही जपने- 
से फल न हो, यह वात कैसे हो, सकती है? नन जल न. है तो उसका उत्तर उसका उत्तर 
% १. सत्पुरुषों की निन्दा, २. अश्रद्धालुओ में नाम-महिमा कहना 
३. विष्णु और शंकर में भेदबुद्धि, ४. वेदोंमें अश्रद्धा, ५. शास्त्रों अन्धा, 
६. गुरुमें अश्रद्धा, ७. नाममाहात्म्यमें अर्थवादकी कल्पना, ८. शास्ततिषिद्ध 
कमका आचरण, ४. नाम के बलपर शास्त्रविहित कर्म का त्याग तथा १० 
अन्य धर्मों से नाम की तुलना- ये दस नामापराध हैँ । 


0 > ` 

यह है कि 'भाव-कुभाव' किसी प्रकार भो नाम-जपसे दसौं 
दिशाओंमें कल्याण होता है, इस बातपर तो श्रद्धा होनी ही 
चाहिये । इसपर भी श्रद्धा न हो तव वैसा फल केसे हो सकता 
है ? इसपर यदि कोई क्रहे कि 'विचारद्वारा तो हम श्रद्धा करना 
चाहते हैं, परन्तु मन इसे स्वीकार नहीं करता, इसके लिये 
बया करें ?' तो इसका उत्तर यह है कि बुद्धिके विचारसे 
विश्वास करके ही नाम-जप करते रहना चाहिये | भगवानूपर | 
विश्वास होनेके कारण तथा नाम-जपके प्रभावसे आगे चलकर 
पूर्ण श्रद्धा और प्रेम आप ही प्राप्त हो सकते हैं। परन्तु यदि 
अर्थव्हित जप किया जाय तो और भो शीघ्र परमानन्दको 
प्राप्ति हो सकती है। 4: 
बहुत से भाई कहते हैं कि 'हमलोग वर्षोसि मन्दिरोंमें 
अगवानूके दर्शन करने जाते हैं, परन्तु हमें बिशेष कोई लाभ 
नहीं हुआ--इसका क्या कारण है ?' तो इसका उत्तर यह है 
कि विशेष लाभ न होनेमें एक कारण तो है श्रद्धा और प्रेमकी 
कमी; तथा दूसरा कारण है भगवानके विग्रह-दर्शनका रहस्य 
न जानना । सन्दिरमें भगवानके दर्शनका रहस्य है-उनके 
रूप, लावण्य, गुण, प्रभाव और चरित्रका स्मरण-मनन करके 
उनके चरणोंमें अपनेको अपित कर देता। परन्तु ऐसा नहीं 
होता, इसका कारण रहस्प और प्रभाव जाननेकी बटि ही है । 
मन्दिरमें जाकर भगवानके स्वरूप और ग्रुणोंक्रा स्मरण: करना 
चाहिये और भगबान्‌से प्रार्थना करनी चाहिये जिससे उनके 
मधुर स्वरूपका चिन्तन तदा बना रहे और उनकी आदर्श लीला 
तथा आज्ञाके अनुसार आचरण होता रहे । जो ऐसा करते हैं, 

उन्हें भगवत्क्ृपासे बहुत ही शीघ्र प्रत्यक्ष शान्तिकी प्राप्ति होती 
है । देह-त्यागके वाद परमगति मिलनेमें तो सन्देह ही क्या है। 
श्रीभगवान्‌के अनन्त गुण हैं, उनका वणेन कोई नहीं कर 
सकता । वे भगवान्‌ जीवों पर दया करके अवतार ग्रहण करते 
हैं और ऐसी लीला करते हैं जिसके श्रवण, गायन और अनु- 
करणसे जीवोंका परम कल्याण होता है । मर्यादापुरुषोत्तम 
भगवान्‌ श्रीरामचन्द्रजी ऐसे हो परम दयालु अवतार हैं। इनके 
उग, अभाव, आचरण, लीला आदिकी महिमा शेष, महेश, 
गणेश और सरस्वती भी नहीं गा सकते 5 तब मुझ-सरीखा एक 
साधारण मनुष्य तो क्या कह सकता है। तथापि जिन सज्जन 
महापुरुषोंने अपनी वाणीकों पवित्र करनेके लिये महाराजके 
झुछ गुण शास्त्रोमें गाये हैं, उन्हींके आधार-बलपर बालककी 
भाँति मैं भी कुछ कहनेकी चेष्टा करता हूँ। 
भगवान्‌ श्रीरामचन्द्रजीके गुण 
थे । और उनका इतना प्रभाव थाः 
सकती । उनकी अपनी तो बात 
चरित्तोंका प्रभाव उनके शासचकालमै सारी प्रजापर ऐसा 
विलक्षण पड़ा कि रामराज्यमें तेतायुग सत्ययुगसे भी बढ़कर 
हो गया । राम-राज्यके वर्णनमें आता है-- के 5 
- सब लोग अपने-अपने वर्णाश्रमक्रे 
चलते हैं और सुख पाते हैं । भय, शोक, रोग दि 
दैविक और न ताप कहीं नहीं है । जज 
लोभ-मोह, झूठ-कपट, प्रमाद-आलस्य आदि दुरगृण देखनेको भी 
नहीं मिलते। सव लोग प्रस्पर प्रेम करते हैं और स्वधर्मे दृढ़ 


और चरित्र परम आदर्श 
के जिसकी तुलना नहीं हो 
ही क्या है, उनके गुणों और 


अनुकूल वेदमागेपर 


त 

हैं । धर्मके चारों चरणों-सत्य, शौच, दया और दानसे जगत्‌ 
परिपूर्ण है। स्वप्नमें भी कहीं पाप नहीं है । स्ती-पुरुष सभी 
रामभक्त हैं और सभी परम गतिके अधिकारी हैं। प्रजामें न 
छोटी उम्रमें किसीकी मृत्यु होती है, न कोई पीड़ा है; सभी 
सुन्दर भौर निरोग हैं। दरिद्र, दुखी, दीन और मूर्ख कोई भी 
नहीं है। सभी नर-नारी दम्भरहित, धर्मपरायण, अहिसा- 
यरायण, पुण्यात्मा, चतुर, गुणवान्‌, गुणोंका आदर करनेवाले, 
पण्डित, ज्ञानी और कृतज्ञ हैं-- 
बरनाश्रस निज निज धरम निरत बेद पथ लोग। 
चर्लाह सदा पार्वाह सुखहि नहि भय सोक न रोग ॥ 
देहिक दँदिक भौतिक तापा । रास राज नहि काहुहि व्यापा ॥ 
सब नर कराह परस्पर प्रीतो । चर्लाह स्वधमं निरत श्रुति नीती ॥ 
चारिउ चरन धर्म जग माहीं । परि रहा सपनेहे अघ नाहीं ॥ 
रास भगति रत नर अष नारी | सकल परम गति के अधिकारी ॥ 
अल्पमृत्पु नह कवनिउ पीरा । सब सुन्दर सब दिर सरीरा ॥ 
नाह दरिद्र कोउ दुखी न दीना । नाहि कोउ अबुध न लच्छनहीना ॥ 
सव निर्ईभ धमंरत पुती | नर अह नारि चतुर सब गुनी ॥ 
सब गुनग्य पंडित सब ग्यानी । सब कुतम्य नाहि कपट सयानी ॥ 
( रा० च० मा०, उत्तर०, २०; २०।१-४ ) 
सभी उदार, परोपकारी, ब्राह्मणोंके सेवक और तन, 
अन, वचनसे एकपत्तीव्रती हैं। स्त्रियां सभी पतिव्रता हैं । 
इशवरक्षी भक्ति और धमंमें सभी नर-तारी ऐसे सन्लर्न हुँ, 
मानों भक्ति और धमं साक्षात्‌ मूतिमान्‌ होकर उतमें निवास 
कर रहे हों । पशु-पक्षी सभी सुखी और सुन्दर हैं। भूमि सदा 
हरी-भरी और वृक्षादि सदा फूले-फले रहते हैं ।सूर्य-चन्द्रमादि 

देवता बिना ही माँगे समस्त सुखदायी वस्तुएँ प्रदान करते हैं ॥ 
सारे. देशमें सुख-सम्पत्तिका साम्राज्य छाया हुआ है । श्रीसीताजी 
झौर तीनों भाई तथा सारी प्रजा श्रीरामको सेवामें ही अपना 
सौभाग्य मानते हैं और श्रीरामजी सदा उनके हितमें लगे रहते 
हैं । रामराज्यकी यह व्यवस्था महान्‌ आदश है। आज भी 
संसारमै जब कोई क्रिसी राज्यकी प्रशंसा करता है या महान्‌ 
आदश राज्यकी वात कहता है तो सबसे ऊँची प्रशंवामें वह 
यही कहता है कि, वस वहाँ तो 'रामराज्य' है । 


जिनके गुणोंसे प्रभावित राज्यमें प्रजा ऐसी हो, उनके 
गुण ओर चरित्र केसे होंगे, इसका अनुमान करते ही हृदय 
भक्तिसे गद्गद हो उठता है। भगवान्‌के अनन्त गुणों और 
चरित्नोंका जरा-सा भी स्मरण-मनन महान्‌ कल्याणकारी और 
परम पावन है, इसी खयालसे यहाँ उनके कुछ गुणोंक़ा बहुत 
ही संक्षेपमें वर्णन क्रिया जाता है-- हि 


गुरुमक्ति 


भगवान्‌ श्रीरामचन्द्रजीको गुरुभक्ति आदर्श है । गुरुके 
प्रति कितनी आदरबुद्धि, कितना विश्वाप्त, उनकी सेवामें केसी 
प्रसन्नता और उनके साथ वोलचालमें कैसी विनय होनी चाहिये- 
इन बातोंका आदर्श श्रीरामकी गुरुभक्तिमें मिलता है । मुनि 
विश्वामित्॒जी आपके शिक्षागुरु हैं। "विद्यानिधि भगवान” ने 
उनसे विद्या ग्रहण की, है । मुनिके साथ श्रीराम-लक्ष्मण दोनो 
भाई जनकपुरमें पधारते हैं और गुरुकी आज्ञासे नगरको शोभा 
देखनेके बहाने नगरनिवासी नर-नारियोंको नेत्नोंका परम लाभ 


Fy 

|. जदान कण्नेके लिये जनकपुरमें जाते हैं। वहाँ कुछ देर हो 
। जाती है, तब मनमें सङ्कोच करते हैं कि गुरुजी कहीं नाराज तोः 
~, + न होंगे। इस प्रसङ्गमें श्रीतुलसीदासजी कहते हैं-- 
| कोतुक देखि चले गुरु पाहीं । जानि बिलंबु बास मन माहीं ॥ 
जासु वास डर कहुँ डर होई | भजन भ्रभाउ देखावत सोई॥ 


oe जा VND Or क | “nro 


सभय सप्रेम बिनोतं अति सकुच सहित दोउ भाइ। 
गुरु पद पंकज नाइ सिर बंठ आयसु पाइ ॥ 
( रा० च० मा०, बाल०, २२४ । ३-४; २२५ } 
रातको दोनों भाई नियमपूर्वक मानो प्रेमसे जोते हुए 
प्रेमपुवेक श्रीगुरुजीके चरणकमल दवाते हैं- 
` त्तेइ दोउ बंधु प्रेम. जनु जीते । गुरु पद कमल पलोटत प्रीते ॥ 
१ (रा० च० मा०, वाल०, २२५ । ३) 
घुनि श्रीवसिष्ठजी आपके कुलगुरु हैं। आप सव प्रकारसे 
गुरुकी सेवा करनेमें मानों अपना सौभाग्य समझते हैं । वनमें 
जब वसिष्ठजी भरतजीका पक्ष लेकर भगवान्‌से कहते हैं-- 


सब के उर अंतर बसहु जानहु भाउ कुभाउ। 
पुरजन जननी भरत हित होइ सो कहिअ उपाउ॥ 
(रा० च० मा०, अयोध्या०, २५७ )' 
कला तब भगवान्‌ श्रीभरतजीपर गुरुका स्नेह देखकर भरतजीकेः 
| आग्यकी सराहना करते हुए कहते हैं-- 
| जे गुरु पद अंबुज अनुरागी। ते लोकहुँ बेदहुँ बड़भागी ॥ 
1 
| 
| 


राउर जापर अस अनुरागू। को कहि सकइ भरत कर भाग्‌ ॥ 
(रो० च० मा०, अयोध्या०, २५८ ।.३} 


१२ भक्तियोगका तत्त्व 


'जो मनुष्य गुरुके चरणकमलोके प्रेमी हैं, वे लोक और 
चेद दोनोंमें बड़भागी हैं। फिर जिसपर आपका ऐसा स्नेह हूँ, 


उस भरतके भाग्यको तो कौन बखान सकता है ?' और इसी . है 


भ्रसङ्खमें वसिष्ठजीसे कहते हैं-- 
"> ००*-०५०-५०*००-०--५०००००००००*„ | नाथ तुम्हारेहि हाथ उपाऊ ॥ 
सब कर हित रुख राउरि राखें । आयसु किएँ मुदित फुर झाषे ॥ 
प्रथम जो आयसु मो कहूँ होई । मार्थे माति करों सिख सोई ॥ 
(रा० च० मा०, अयोध्या, २५७ । १-२ ) 
हि नाथ | उपाय तो आपके ही हाथ है। आपका रुख 
रखनेमें और आपकी आज्ञाको सत्य कहकर प्रसन्नतापूर्वक 
पालन करनेमें ही सबका हित है। पहले तो मुझे जो आज्ञा 
हो, मैं उसी शिक्षाको सिर चढ़ाकर करूँ।! 
एक वार वसिष्ठजी भगवानूसे. उनके चरणकमलोंमें 
जन्मजन्मान्तरतक प्रेम वना रहे, यह वर माँगने आते हैं और 
भगवानूसे एकान्तमें मिलते हैं, उस समय भी मर्यादापुरुषोत्तम 
भगवान्‌ गुरभक्तिका आदर्श स्थापित करनेके लिये- | 
अति आदर रघुनायक कीन्हा । पद पखारि पादोदक लीन्हा ॥ 
( रा० च०.मा०, उत्तर०, ४७। १.) 


“उत्तका अत्यन्त आदर करते हैं और चरण घोकर 
चरणामृत लेते हैं । धन्य ! 


पितमक्ति 


मर्यादापुरुषोत्तमकी पितृभक्ति भी अन 


रूठी है । पिताकी स्पष्ट 
आज्ञाके पालन करनेकी तो बात ही क्या, पिताका सङ्केत पाकर 


नाडा म 

आपने प्रसन्नतापूर्षेक १४ वर्षके लिये अयोध्याके राज्यका 
त्याग कर दिया । श्री दशरथजीने बन-गमनके लिये इन्हें स्पष्ट 
शब्दोंमें आज्ञा नहीं दी थी.। कंकेयी माताके द्वारा ही आपको' 
पिता दशरथकी मौन सम्मतिका पता लगा था, उसको आपने 
स्वीकार किया । भारी-से-भारी विपत्तिको संम्पत्ति मानकर 
उसे सिर चढ़ा लिया । जब माता केकेयीने बड़ी कठोरताके 
साथ सब वाते सुनायीं, तब आपने बड़े हर्षके साथ विनथपुणेः 
शब्दोंमें उत्साह दिखलाते हुए कहा-- 
अहं हि वचनाद्राज्ञः पतेयमपि पावके । 
पक्षयेयं विषं दीक्ष्ण पतेयमपि चांब ॥ 
-( वा० रा०, अयोध्या०, १ ८1२८-२४): 

'हे माता ! मैं महाराज पिताजीकी आज्ञासे आगमें भी 
कूद सकता हूँ, तीक्ष्ण विष भी खा सकता हूँ और समुद्रमें भी कूद 
सकता हूँ ।' ० 
सुनु जननी सोइ सुतु बड़मागी। जो पितु मातुं बचन अनुरागी || 
तनय मातु पितु तोषनिहारा । दुर्लभ जननि सकल संसारा ॥. 

मुनिगन सिलनु बिसेषि बर्न सबहि भाँति हित मोर। 
तेहि महुँ पितु आयसु बहुरि संमत जननी तोर॥ 
अरतु प्रानप्रिय पार्वाह राजू बिधि सब बिधि सोहि ्नमुख आजू । 
जी न जाउँ बन ऐसेहु काजा । प्रथम गनिअ मोहि सूढ समाजा ॥- 
(रा० च० मा०, भयोध्या०, ४०।४; ४१; ४१।१) 

माता कौसल्याजीके पास जब आप बिदा माँगने गये, तब 
उन्हें बड़ा दुःख हुआ । उन्होंने अपना दुःख सुनाकर इन्हें 
रोकना चाहा, तब आपने कहा- 

नास्ति . शक्तिः पितुर्वाक्यं समतिक्रमितुं मम। 
प्रसादये त्वां शिरसा गन्तुभिच्छाम्यहं वनम्‌ ॥ 


(वाऽ रा०, अयोध्या०, २१।३०} न 


“हि माता ! पिताजीकी आज्ञाका उल्लङ्घन करनेकी शक्ति 
आुझमें नहीं है। मैं सिरसे प्रणाम करता हुँ, तुम प्रसन्न होओ; 
सैं बनको जाना. चाहता हूँ ।' 

इसी प्रकार आपने लक्ष्मणजीको धर्म की महिमा और बड़ोंकी 
आज्ञाके पालनका महत्त्व समझाते हुए कहा-- 
घर्मो हि परमो लोके धमे सत्यं - प्रतिष्ठितम्‌ । 
धर्मसंध्चितमप्येतत्‌ पितुर्वचनमुत्तमम्‌ ॥ 
सोऽहं न शक्ष्यामि पुन नियोगम्‌तिवतितुम्‌ । 
पितुहि वचनाद्‌ वीर कंकेथ्याहं प्रचोदितः ॥ 


( वा० रा०, अयोध्या०, २१।४१,४३ } 


'लोकमें घमं ही श्रेष्ठ है, धर्ममें ही सत्य ( सत्यस्वरूप 
परमात्मा ) प्रतिष्ठित है। पिताजीका यह वचन भी धर्मसे 
युक्त है, इसलिये श्रेष्ठ है । अतः मैं पिताजीकी आज्ञाका उल्ल- 
जून नहीं कर सकूंगा। हे भाई ! पिताजीके कथनानुसा र 
आता केकेयीने मुझे वन जानेकी आज्ञा दी है । 

सत्यः सत्याभिसन्धशच नित्यं सत्यपराक्रमः । 
परलोकभयाद्‌ भीतो निमेयोऽस्तु पिता मम ॥ 


(बा० रा०, अयोध्या०; २२४) 


| है भाई ! मेरे पिताजी नित्य सत्यवादी, सत्यप्रतिज्ञ 
और सत्यपराक्रमी हैं । वे सत्यच्युत होनेके भय से परलोकके 
डरसे डर रहे हैं । मेरेद्वारा उनका यह भय दूर हो, वे निभेय 





h 

हो जायं । अर्थात्‌ मैं वनको चला जाऊं, जिनसे उनके वचन 
मिथ्या न हों ।' 

आप अपने शोकमग्न पिताजीसे कहते हैं-'महाराज [ 
इस बहुत ही छोटी-सी बातके लिये आपने इतना दुःख पाया ! 
मुझे पहले किसीने यह वात नहीं जनायी। महाराजको इस 


` दशामें देखकर मैंने माता कैकेयीसे पूछा और उनसे सब प्रसङ्ग 


सुनकर हर्षके मारे मेरे सब अङ्ग शीतल हो गये । अर्थात्‌ मुझे 
बड़ी शान्ति मिली । हें पिताजी ! इस मङ्गलके समय स्नेहवश 
सोच करना त्याग दीजिये और हृदयमें हषित होकर मुझे 
आज्ञा दीजिये ।' इतना कहते-कहते प्रभु श्रीरामचन्द्रजीके सब 
अङ्ग पुलकित हो गये । 
अति लघु बात लागि दुख्‌ पावा। काहुँ न सोहि कहि प्रथम जनावा ॥ 
देखि गोसाइहि पूंछिउँ माता । सुनि प्रसंगु भए सीतल गाता ॥ 
मंगल समय सनेह सब सोच परिहरिअ तात । } 
आयसु देइअ हरषि हियें कहि पुलके प्रभु गात ॥ से 
(रा० च० मा०, अयोघ्या० ४४ । ४; ४५) बरढ़- 
धन्य है आपकी पितुभक्तिको, जिसके कारण स्नेहवश 
होकर सत्यसन्ध दशरथजीने आपका स्मरण करते हुए ही 
शरीरका त्याग कर दिया । : क 
मातसक्ति | 
आपकी मातृभक्ति बड़ी ही ऊँची है। जन्म देनेवाली 5 ही 
माता कौसल्याके प्रति तो आपका महात्‌ आदरभाव हैंही। | 
विशेष बात तो यह है कि उनसे भी बढ़कर आदर आप उन 
माता कॅकेयीजीका करते हैँ, जिन्होंने आपको कठोर वचन कहे 

तथा वनमें भेजा । माता कोसल्याने जब कहा कि पितासे 
माताको आज्ञा बढ़कर होती है, इससे तुम वनमें न जाओ, 
तब आपने माता केकेयीकी आज्ञा वतलायी । माता कोसल्याने 
उसे स्वीकार किया और कहा- 
जों पितु मातु कहेउ बन जाना । तो कानन सत अवध समाना ॥ 
(रा० च० मा, अयोध्या०, ५५। १) 
श्रीभरतजीके. साथ जब कॅकेयीजी वनमें पहुँचती हैं, तब 
श्रीरामचन्द्रजी सबसे पहले उन्हीसे मिलते हैं और उन्हें समझा- 
बुझाकर उनका सङ्कोच दूर करते हैं- 
प्रथम राम भेटी कंकेई। सरल सुभाये भगति मति भेई ।॥ 
पग परि कोन्ह प्रबोधु बहोरी । काल करम विधि सिरधरि खोरी । 
(रा० च० मा०, अयोध्या०, २४३। ४) 
सबसे पहले रामजी केकेयी मातासे मिले और अपने 
` सरल स्वभाव तथा भक्तिसे उनकी (तपती हुई) बुद्धिको तर 
(शीतल) कर दिया । फिर चरणोंमें गिरकर काल, कर्म और : 
विधाताके सिर दोष मढ़कर उनको सान्त्वना दी ।' 
पञ्चवटीमें एक दिन वात-ही-बातमें लक्ष्मणजीने भरत- 
जीको बड़ाई करते हुए माता केकेयीकी निन्दा कर दी । 
उन्होंने कहा-- 
भर्ता दशरथो यस्याः साधुश्च भरतः सुतः। 
, कथं नु साम्बा कंकेयी तदृशो क्रूरदाशिनी॥ 
(वा० रा०, अरण्य», १६। ३५); 
“जिसके पति महाराज दशरथजी और पुत्र साधुस्वभाव 
भरतनी हैं, वह माता कंकेयी ऐसी निदेय स्वभाववाली कैसे हुई?” 
ह॒ सुनते ही भगवान्‌ श्रीरामजीने कहा-- 

न तेऽम्बा सध्यमा तात गहितव्या कदाचन । 
तामेवेक््वःकुनाथस्य भरतस्य कयां कुषं ॥ 

(वा० रा०, अरण्य ०, १६।३७) 
'हे तात ! तुमको मझली माता कॅकेयीकी निन्दा कभी 
नहीं करनी चाहिए । इक्ष्वाकुकुलनाथ भरतकी ही वात करो। 
और तो क्या, लङ्का-विजयके पश्चात्‌ जत्र दिव्यधामसे 
महाराज दशरथजी आये, तव उनसे भी आप हाथ जोड़कर यह 
प्रार्थना करते हैं कि हे धर्मज्ञ ! आप मेरी माता ककेयी और 
भाई भरतपर प्रसन्न हों । आपने जो कॅकेयीको यह शाप दिया 
था कि मैं तुम्हारा पुत्रसहित त्याग करता हूँ--यह भयंकर शाप, 

हे प्रभो ! पुत्रसहित माता केकेयीको स्पश भा न कर । 

इलि ब्रुवाणं राजानं रामः प्राञ्जलिरद्रवत्‌ । 

कुर प्रसादं धर्मज्ञ कॅकेय्या भरतस्य च॥ 

सपुब्रां त्वां त्यजासीति यदुक्ता ककयः त्वया । 

ल शापः केकयीं घोरः सपुत्रां न स्मृशेत्‌ प्रभो ॥ 
(बा० रा०, युद्ध, ११६।२५-२६) 
जब अयोध्या लौटते हैं, तव भी पहले माता कैकेयीसे 
मिलते हैं और समझा-बुझाकर उन्हें सुखी करते हैं । इससे बढ़- 

कर मातृभक्तिका और क्या उदाहरण होगा ! 
श्रातप्रम 

मर्यादापब्षोत्तम श्रीरामका श्रातुप्रेम भी अतुलनीय हैं । 
रामके भ्रातप्रेमक्रा आदर्श जगत्‌ मान ले, तो सारी कलह 
मिटकर सव भाइयोंमें शान्ति हो जाय । आप लड़कपनसे ही 


अपने तीनों भाइयोंसे अत्यन्त प्रेम करते थे । सदा उनकी देख- 
अ० यो० त० २- 

भाल करते ओर उन्हें सुख पहुँचाने तथा प्रसन्न करनेकी चेष्टा 
करते । समय-समय पर खेलमें स्वयं हार मानकर उन्हें जिता 
देते थे । तीनों भाइयोंको एक साथ लेकर ही भोजन करते | 
भी चारोंके साथ ही हुए । 
जव महाराज दशरथजीने ,रामजीके राज्याभिषेकका 
आयोजन किया, तब यह सुनकर आपके मन में बड़ा ही खेद 
हुआ । आपने पश्त्रात्ताप करते हुए कहा-हमारे निर्मेल कुलमें 
यह्‌ एक प्रथा बड़ी अनुचित है जो दूसरे भाइयोंको छोड़कर 
अकेले बड़ें भाईको राज्य दिया जाता है। अरे, हम सब जन्मे 
शक साथ, खाना, पीना, सोना, जागना, लड़कपनके खेल, कर्णवेध 
और उपनयन-संस्कार सव एक साथ हुए और विवाहोत्सव भी 
सबके एक साथ हुए, अव यह राज्य मुझ अकेलेको क्यों मिलता 
है? 
जनमे एक संग सब भाई । भोजन सयन केलि लरिकाई ॥ 
करनबेध उपबीत बिआहा । संग संग सब भए उछाहा ॥ 
बिमलबंस बहु अनुचित एक्‌ । बंधु बिहाइ बड़ेहि अभिषेक्‌ ॥। 
(राम० च० मा०, अयोध्या०, &।३-४) 
श्रीरामजीको अपने राज्याभिषेकका प्रस्ताव बहुत ही 
अनुचित जँचा, केवल {पताजोकी आज्ञा, प्रजाके हित और 
'भाइयोंकी प्रप्तन्नताके लिये ही उन्होंने अपना राज्याभिषेक 
स्वीकार किया था । इसीसे वन जानेके समय भरतको राज्य 
मिलनेकी बातसे आपको बड़ी प्रसन्नता हुई । वनमें आपने 
लक्ष्मणजीसे स्पष्ट शब्दोंमें कहा-- 
हे लक्ष्मण ! मैं सत्यपूर्वेक और आयुधको छूकर प्रतिज्ञा- 


नस 
[$ 
| 
| 
॥ 
| 
| कु 
न 
। 
| 

यूबेक कहता हूँ कि मैं धर्म, अर्थ, काम और समस्त पृथ्वी तथा 


और जो कुछ भी चाहता हैं, सब तुम्हीं लोगोंके लिये । मैं 


भाइयों (तुम्हीं लोगों) के संग्रह और सुखके लिये राज्यकी 
इच्छा करता हूँ । हे लक्ष्मण ! भरत, तुम और शत्रुघ्नको छोड़- 
कर यदि मुझे कोई सुख मिले तो उसको आग जला दे । 
धर्ममर्थं च कासं च पृथिवीं चापि लक्ष्मण । 
इच्छामि भवतामर्थे एतत्‌ प्रतिश्वुणोमि ते ॥ 
श्रातृणां संग्रहार्थं च सुखार्थं चापि लक्ष्मण । 
राज्यसप्यहमिच्छामि सत्येनायुधमालभे ॥ 
यहिला भरतं त्वां च शत्रुघ्न दापि मानद । 
झदेन्सम सुखं किञ्चिद्‌ भस्म तत्‌ कुरुतां शिखी ॥ 
(बा० रा०, अयोध्या०, १७|५, ६, ७) 
लक्ष्मणजीके सामने आप भरतजीकी प्रशंसा करते-करते 
नहीं अघाते और भरतका गुण, शील, स्वभाव कहते-कहते 
्रेमार्णवमें डूब जाते हैं-- 
कहत भरत गुन सीलु सुभाऊ । प्रेम पयोधि मगन रघुराऊ ॥ 
(रा० च० मा०, अयोध्या०, २३१।४) 
चित्रकूटमें भरतने जव श्रीरामजीको लौटानेके लिये 
बहुत ही अनुरोध किया, तव आपने कह दिया, भरत ! सुनो, 
-पिताजीने मेरे प्रेमका प्रण निवाहनेके लिये प्राण त्याग दिये, 
'परन्तु सत्यके रक्षार्थ उन्होंने मुझको बतमें भेजा । ऐसे सत्यवादी 
-पिताके वचन टालतेमें मुझको वड़ा सङ्कोच है, परन्त उससे भी 
बढ़कर सङ्कोच मुझे तुम्हारा है। तुम सङ्कोच छोड़कर जो कह 
दो मैं वही करनेको तैयार हुँ । प्रसन्न होकर कहो 

मनु प्रसक्ष कार सकुच तजि कहहु करों सोइ आजु ॥ 
सत्यसंघ रघुबर बचन सुनि भा सुखी समाजु || 
(रा० च० मा०, भयोध्या०, २६४ } 


श्रीभरतजी भी तो आपके ही भाई थे । उन्होंने स्वामीको 
सङ्भोचमें डालना अनुचित समझा और उन्हींको सङ्कोच छोड़कर 
आज्ञा देनेको कहा । परन्तु श्रीरामजीका, श्रातृप्रेम यहाँपर 
पराकाष्ठाको पहुँच गया । वे जन्म देनेवालौ माताके वचनोंको 
न मानकर वनमें चले आये थे, परन्तु आज भरतको कह रहे हैं 
कि तुम जो कहो सो करने को तैयार हूँ । 
श्रीरामचन्द्रजीने पिताजीकी आज्ञाको निमित्त बनाकर, 
वसिष्ठ-जनकादि गुरुजनोंको तथा भरतको समझा-बुझाकर 
सन्तोष प्रदान किया और अन्तमें जिस किसी प्रकारसे भी राज्य- 
का पालन भरतजीके जिम्मे लगाया । राज्य और भोग तुच्छ 
वस्तु हैं-यहाँ आपने इस बातको अपने व्यवहारसे प्रत्यक्ष सिद्ध 
करके त्यागका एक महान्‌ आदश उपस्थित कर दिया । भरतजी 
भी त्यागमूति थे, उन्होने प्रभुकी आज्ञा मानकर केवल राज्यका 
पालन ही स्वीकार किया, राज्य नहीं । वे चौदह वर्ष की अवधि- 
तक अयोध्याके राज्यमें वेसे ही निलिप्त रहे, जैसे चम्पाके बागमें 
भ्रमर रहता है--'चंचरीक जिमि चंपक बागा ।' 
है श्रीलक्ष्मणजीको शक्ति लगती है और वे बेहोश हो . जाते 
हैँ । उस समयकी रामकी दशा तो भ्रातृप्रेमका बहुत ही सुन्दर 
आदश है । वे कहते हैँ-- 
परित्यक्ष्याम्यहं प्राणान्‌ वानराणां तु पश्यताम्‌ । 
यदि पञ्चत्वमापन्नः सुमिव्रानन्दवद्धंनः ।। 
(बा० रा०, युद्ध०, ४६७) 


NS 


> 


क 

“यदि सुमित्राका आनन्द बढ़ानेवाले लक्ष्मणके प्राण चले 
-जायँगे, तो मैं भी वान रोंके देखते-देखते ही अपने प्राणोंको त्याग 
दूँगा ।' 

गोस्वामी तुलसीदासजीने यहाँपर श्रीरामजीके प्रलापका 
जो वर्णन किया है, उससे भ्रातृप्रेमकी बड़ी सुन्दर शिक्षा मिलती 
हे 

लङ्का-विजयके पश्चात्‌ जव बिभीषण एक बार लङ्कामें 
पधारनेके लिये आपसे प्रार्थेता करते हैं, तब आप कहते हुँ— 
“भाई ! तुम्हारा खजाना और घर सब मेरा ही हैं, यह तुम सत्य 
जानो । परन्तु भाई भरतकी दशाका स्मरण करके मुझे एक-एक 
निमेष कल्पके समान वीत रहा है । वह शरीर सुखाये तपस्वीके 
बेषमें निरन्तर मुझे ही याद कर रहा है। हे मित्र! अव तो वह 
यत्त करो, जिससे मैं उसे जल्दी देख सकूँ । हे भाई । यदि से 
अवधि बीतनेपर जाऊंगा तो प्यारे भाईको जीता न पाऊँगा ।' 
यों कहकर भरतकीके प्रेमका स्मरण करके प्रभुका शरीर बार- 
बार पुलकित होने लगा । 

बीते अवधि जाउँ जाँ जिअत न पावउें बीर। 
सुमिरत अनुज प्रीति प्रभु पुनि पुति पुलक सरीर ॥ 
(रा० च० मा०, लक्का?) ११६ ग) 
जब अयोध्यामें पहुँचते हैं, तब तो प्रेमका समुद्र उमड़ पड़ता 
है । जमीनपर पड़े हुए भरतजीको जबरदस्ती उठाकर आप 
हुदयसे लगा लेते हैं, शरीर रोमाञ्चित हो जाता हैं और कमलके 
समान नेठ्रोंसे प्रेमाश्रुओंकी धारा बहने लगती हैं। 
फिर जब राज्याभिषेककी तैयारी होती है, सबका स्तान- 

माजेन होता है । तब प्रभु स्वयं अपने हाथोंसे भरतजोको जटाको 


सुलझाते हैं और तीनों भाइयोंको स्वयं भलीभाँति नहलाते हैं । 
धन्य श्रातुप्रेम ! 
पुनि करुनानिधि भरतु हँकारे । निज कर राम जटा निरुआरे ॥ 
अन्हवाए प्रभु तीनिउ भाई । भगत बछल कृपाल रघुराई ॥ 
(रा० च० मा०, उत्तर०, १०।२-३) 


श्रीराम का राज्यग्रहण वास्तवमें भाइयोंको सुख पहुँचानेके 


लिये ही था । वे समय-समयपर जो उपदेश-आदेश दिया करते 
थे, वह भी भाइयोंके हितके लिये ही । उनका बर्ताव ऐसा होता 
था कि जिसमें भाइयोंको कोई सङ्कोच न हो। एक बार जब 
भरतजी कुछ पूछना चाहते थे और संड्कोचवश स्वथं न पूछकर 
उन्होंने हुनुमानजीके द्वारा पुछवाया, तव आपने कहा था-- 
` तुम्ह जानहु कपि मोर सुभाऊ। भरतहि मोहि कछु अंतर काऊ ॥ 
(रा० च० मा०, उत्तर०, ३५।४)}. 
अधिक क्या, आप अपने भाइयोंके गुण-गान और उनके 
स्मरणमें ही सुखी रहते थे- 
भरत सरिस को राम सनेही। जगु जप राम रामु जप जेही ॥ 
(रा० च० मा०, अयोध्या», २१७।४) 
हनुमान्‌जीने कहा है- 
रघुबीर निज मुख जासु गुन गन कहत अग जग नाथ जो । 
काहे न होइ बिनीत परम पुनीत सदगुन सिधु सो॥ 
(रा० च० मा०, उत्तर, १। छन्द) 
इस प्रकार श्रातृप्रेमका आदर्श उपस्थित करके आपने 
परमधामकी यात्रा भो अपने भाइयोंके साथ ही की थी'। आज 

भा इन चारों भाइयोंका आदश प्रेम जगत्‌में सत्रके लिये महान्‌ 
शिक्षाप्रद बना है और सदा बना रहेगा । 


पत्नीप्रेम और एकपत्नीब्रत 

भगवान श्रीरामका सीताजीके प्रति जो आदश प्रेम था, 
वह उनके महान्‌ एकपत्नीब्रतका साक्षात्‌ उदाहरण है ॥ 
सीताजीकी प्रसन्नताके लिये ही आप उनको वनमें साथ ले जाते 
हैं और वहाँ नाना प्रकारके इतिहास, धर्मशास्त्र आदि सुनाकर 
उनको सुख पहुँचाते हैं । जब रावणद्वारा सीताजीका हरण हो 
जाता है, तव साधारण मानवकी तरह गे यथा मां प्रपद्यन्ते 
तांस्तथैव भजाम्यहम' (जो मुझे जैसे भजता है, उसको मैं वेसे 
ही भजता हूँ) इप नीतिके अनुसार भांति-भाँतिसे विलाप करते 
हुए अपनी विरह-वेदना प्रकट करते हुँ । यहाँतक कि उनकी 
उस विरहदशाको देखकर जगज्जननी सतीतकको मोह हो जाताः 

है । श्रीरामजी उन्मत्तकी भांति-- 

हा गुन खानि जानकी सीता । रूप सौल ब्रत नेम पुनीता ॥ 

(रा० च> मा०, अरण्य०, २६।४)' 
--आदि पुकारते हुए लताओं, वक्षो, पक्षियों, पशुओं 
और भ्रमरोंकी पडि क्तयोंसे सीताजीका पता पूछते हैं। आकाश 
पथसे गिराये हुए सीताजीके वस्त्राभूषण जब सुग्रीवजी आपको 
देते हैं, तव आप उन्हें हृदयसे लगाकर चिन्ता करने लगते हैं-- 
“पट उर लाइ सोच अति कीन्हा । ' जब हनुमानजी लङ्का जाते 
हुँ, तव उनके द्वारा आप जो सन्देश भेजते हैं, वह तो इतना 
: न्दर और इतना ऊँचा है कि उसमें प्रेमका समस्त स्वरूप ही 

आ जाता है। वे कहते हैं--है प्रिये! मेरे और तुम्हारे प्रेमका 

तत्त्व जानता है केवल एक मेरा मन; और वह मन सदा रहता 

है तुम्हारे पास ! बस, इतनेमें ही मेरे प्रेमका सार समझ लो !' 
तत्त्व प्रेम कर मस अरु तोरा । जानत प्रिया एकु मनु सोरा ॥ 
सो मनु सदा रहत तोहि पाहीं । जानु प्रीति रसु एतनेहि माहीं ॥ 

(रा० च० मा०, सुन्दर०, १४।३-४}) 

महारानी जानकोजीके पातिव्रत धर्भके गौरवको और 

भी उज्ज्वल करनेके लिये प्रजारञजनके व्याजसे जत्र उन्हें वनमें 

भेज देते हैं, तब पीछेसे अश्‍्वमेधयज्ञमें सीताजीकी स्त्रर्ण-प्रतिमा 

बनवाकर आप अपने एकपत्नीव्रतका बड़ा ही पवित्र आदर्श 

उपस्थित करते हैं । धन्य ! 


मक्तवत्सलता 


भक्तवत्सलता तो भगवानूका विख्यात वाना ही है । ऐसा 
कोई काम नहीं, जो भगवान्‌ अपने भक्त या सेवकके लिये नहीं 
कर सकते । वस्तुतः भगवान्‌के अवतारका प्रधान हेतु भक्तोंपर 
अनुग्रह्‌ करना ही होता है 'परित्राणाय साधूनाम्‌ ।' जब भक्त 
भगवान्‌से मिलनेके लिये व्याकुल होकर उन्हें पुकारता है, तव 
भगवानूको स्वयं पधारना पड़ता है । दण्डकारण्यमें सुतीक्ष्ण 
नामक अगस्त्यजीके शिष्य एक मुनि रहते थे | बे 


| र छ श्रीरामजीके 

बड़े ही अनन्य भक्त थे। उन्हें समाचार मिला कि भगवान्‌ 
में ङे ~ दशेनक्े NN ०० व्य 

श्रीराम दण्डकवनमें आये हैं । वे दशेनके लिये व्य।कुल हो गये 


और पागलकी भाँति उठ दौड़े । वे प्रेममें ऐसे मग्न हो गये कि 
शरीरकी सुधितक झूल गये । श्रीशिवजी कहते हैं -- 


mt 


» 


कै 

पनिर प्रेस मगन मुनि ग्यानी । कहि न जाइ सो दसा भवानी ॥ 
दिसि अरु बिदिसि पंथ नहि सुझा । को मैं चलेउ कहाँ नाह बूझा ॥ 
कबहुँक फिरि पाछें पुनि जाई । कबहुँक नृत्य करइ गुन गाई ॥ 
(रा० च० मा०, अरण्य ०, &।२-६) 
भक्तवत्सल भगवान्‌ अपने प्रिय भक्तकी यह दशा वृक्षकी 
'ओटसे देख-देखकर मुग्ध हो रहे थे । मुनिका अत्यन्त प्रेम देखकर 


भगवान्‌ उनके हृदयमें प्रकट हो गये । सुनि हृदयमें भगवान्‌ 


अवधनाथके दर्शत पाकर पुलकित हो गये और रास्तेम ही बैठ 
गये । भगवान्‌ समीप आकर मुनिको ध्यानसे जागते हैं, परन्तु 
:घ्यानानन्दमें मतवाले मुनि जागते हो नहीं । तब श्री रामजीने 
'उनके हुदयसे अपना श्रीरामरूप हटा लिया, तव सुनिने व्याकुल 
होकर आँखें खोलीं । देखते हैं--नेंत्रोंके सामने सुखधाम राम 
उपस्थित हैं । मुनि कृतार्थ हो गये और प्रेममग्न होकर चरणोंपर 
"गिर पड़े 
आगे देखि राम तन स्यामा। सौता अनुज सहित सुख धामा ॥ 
परेउ लकुट इव चरनन्हि लागी। प्रेम मगन मुतिवर बड़सागी ॥ 
(रा० च० मा०, अरण्य ०, 51१०-११ ) 
इसी प्रकार भगवान्‌ने शबरीजीके यहाँ स्वयं पधारकर 
-उनकी अभिलाषा पूर्ण की । और-- 
जाति पाँति कुल धर्म बड़ाई | धन बल परिजन गुन चतुराई ॥ 
अगति हीन चर सोहइ कैसा । बिनु जल बारिद देखिअ जसा ॥। 
(रा० च० मा०, अरण्य०, ३४।३ } 
कहकर उन्हें बड़ाई दी । उनके प्रेमभरे फलोंकों 
खा-खाकर आप अधाये ही नहीं । काकभुशण्डिजीको तो प्रत्येक 

अवतारमें ही अपनी परम मधुर वाललीलाका आनन्द प्रदाने 
करते हैं । धन्य हैं । 
श्रीहनुमान्‌जीके तो आप अपतेको ऋणी मानते हैं ! 
कहते हैं-- 
सुनु कपि तोहि समान उपकारी । नहि कोउ सुर नर मुनि तनु धारी ॥ 
प्रति उपकार करौं का तोरा । सनमुख होइ न सकत मन मोरा ॥ 
सुनु सुत तोहि उरिन मैं नाहीं । देख करि विचार मन माहों ।। 
(रा० च० मा०, सुन्दर०, ३१।३-४) 
वाल्मीकिरामायणमें भगवान्‌ ने हनुमान्‌जीसे कहा है-- 
चरिष्यति कथा यावदेषा लीके च माभिका। 
तावत्ते भविता कीतिः शरीरेऽप्यसवस्तथा ॥ 
लोका हि यावत्स्थास्यन्ति तावत्स्थास्यन्ति मे कथाः॥ 
एकेकस्योपकारस्य प्राणान्‌ दास्याभि ते कपे। 
शेषस्येहोपकाराणां भवाम ऋणिनो वयम्‌ ॥ 
मदङ्गे जीर्णतां यातु यच्त्वयोपकृत॑ कपे। 
नरः प्रत्युपकाराणामापत्स्वायाति पात्रताम्‌ ॥ 
(वा० रा०, उत्तर०, ४०।२१-२४) 
हि हनुमान्‌ ! इस लोकमें जवतक मेरी यह कथा चाल 
रहेगी, तवतक तेरी कीति और तेरे शरीरभें प्राण रहेंगे । और 
जवतक जगत्‌ रहेगा, तबतक मेरी कथा रहेगी । तेरे एक-एक 
उपकारके वदलेमें मैं अपने प्राण दे दूं, तो भी तेरे शेष उपकारोंके 
लिये तो मैं तेरा ऋणी ही बना रहूंगा । हे हनुमान्‌ ! तूने मेरा 
जो कुछ उपकार किया है, वह मेरे शरीरमें ही जीणे हो जाय, 
ऐसा अवसर ही न आवे, जब तुझें उपकारोंका वदला पानेयोग्यः 


क~प 

री 


मर्यादापुरुषोत्तम श्रीरामके गुण और चरित्र २७ 


पात्र बनना पड़े, क्योंकि आपत्ति पड़नेपर ही मनुष्य प्रत्युपकारका 
पात्न होता है । 


शरणागत वत्सलत्ता 


भगवान्‌की शरणागतवत्सलता प्रसिद्ध है। उनकी घोषणा है-- 
सकृदेव प्रपन्नाय तवास्मीति च याचते। 
अभयं सर्वभूतेभ्यो ददाम्येतद्व्रतं मम॥ 


(वा० रा०, युद्ध०, १५1३३ )' 


'जो एक वार भी मेरी शरणमें आकर, "मैं तुम्हारा हूँ 
ऐसा कहकर मुझसे अभय चाहता है, उसको मैं सव भूतोंसे 
अभयदान दे देता हूँ, यह मेरा ब्रत है ।' 

रावणको सुन्दर सीख देनेके वदलेमें चरणप्रहार पाकर 
विभीषण नाना प्रक्रारके सात्त्विक मनं रथ करते हुए भगवान्‌के 
शरण आते हैं। जव शिविरके द्वारपर पहुँचते हैं, तो वानर उन्हें 
घेर लेते हैं। भगवानके पास संवाद पहुँचता हैं। भगवान्‌ 
श्रीरामजी अपने सव मन्त्रियों, सखाओं और सेनापतियोंसे 
सम्मति चाहते हैं। वाल्मीकीय रामायणके अनुसार वहाँ अङ्गद, 
जाम्बवान्‌, मैन्द, नल, हनुमान्‌ आदि सब अपनी-अपनी सम्मतिः 
देते हैं । हनुमात्‌के सिवा सभीको सम्मति विभीषणके विरुद्ध ही 
होती है । रामचरितमानसमें सुग्रीव कहते हैं-राक्षसोंको माया 
जानी नहीं जाती । पता नहीं, यह क्यों आया है। यह रावणका 
भेजा हुआ दुष्ट हमारा भेद लेने आया होगा । मेरा मन ता 
ऐसा कहता है कि इसे कैद कर लेना चाहिए 

जानि न जाइ निसाचर माया | कामरूप केहि कारन आया :। 
भेद हमार लेन सठ आवा । राखिअ वाँधि मोहि अस भावा ॥ 
(रा० च० मा०, सुन्दर०, ४२।३-४ ) 
भगवान्‌ श्रीरामजीने कहा-मित्र ! तुम्हारी नीति तो 
छीक है, परन्तु मेरा प्रण है शरणागतके भयको हरना- 
-सखा नीति तुम्ह नीकि बिचारी । मम पन सरनागत भयहारी ॥ 
xX xX xX 
सरनागत कहें जे तर्जाह निज अनाहत अनुमानि । 
ते नर पांवर पापमय तिन्हृहि बिलोकत हानि ॥ 
कोटि बिप्र बध लागहि जाह । आएं सरन तजउे नाहि ताहू ॥ 
सनमुख होइ जीव मोहि जबहीं । जनम कोटि अघ नार्साह तबहीं ।। 
(रा० च० मा०, सुन्दर०, ४२।४; ४३; ४३।१) 
अतएव हे सुग्रीव ! जाओ, उसे ले आओ । सुग्रीव आदिके 
स्नेहवश आपत्ति करनेपर रामजीने स्पष्ट शब्दोंमें कह दिया-- 
जौँ सभीत आवा सरनाई । रखिहड ताहि प्रान की नाई ॥ 
(रा० च० मा०, सुन्दर, ४३।४) 
यहाँतक कि-- 
आनयेनं हरिशे दत्तमस्या्यं मया। 
विभीषणो वा सुग्रीव यदि दा रावणः स्वयम ॥ 
(बा० रा०, युद्ध», १५।३४) 
है वानरश्रेष्ठ सुग्रीव ! (तुम घबराते यों हो?) यह 
मच्यक्ति विभीषण अथवा स्वयं रावण भी हो, तो भी. उसको 
लिवा लाओ । मैंने उसे भी अभयदान दे दिया ।' 
. सुग्रीवजी आदि उन्हें ले आये । भगवानूने उनको अपनी 
शरणमें रखकर कृतार्थं कर दिया । 


Ps 





कै. 

लङ्काके युद्धके समय एक वार रावणने क्रुद्ध होकर विभीषण-- 
पर शक्ति छोड़ी। शक्तिके लगते ही विभीषणका मरण हो 
जायगा, यह जानकर शरणागतवत्सल भगवान्‌ श्रीरामजी तुरन्त 
ही विभीषणको पीछे करके स्वयं सामने -आ गये और भयानक 
शक्तिको अपने वक्षःस्थलपर ले लिया । 
आवत देखि सक्ति अति घोरा । प्रनतारति भंजन पन मोरा ॥ 
तुरत बिभोषन पाछं मेला | सन्मुख राम सहेउ सोइ सेला ॥ 
(रा० च० मा०, लङ्का०, 5३।१) 
विभोषणको राज्य तो मिला ही । उन्हें भगवानूने अपनी 
परम दुर्लभ भक्ति प्रदान को । 


_सखाओसे प्रेम 
यों तो भगवान्‌ सभीके परम सुहृद्‌ तथा स्वाभाविक ही 
मित्र हैं, परन्तु लीलामें वे मित्लोंके साथ कैसा व्यवहार करते हैं-- 
यहाँ आज यही देखना है । मनुष्योंको तो सभी अपना मित्र बनाते 
हैं, भगवानूने राक्षस और बानर-भालुओंतकको अपना सखा वना- 
कर उन्हें धन्य किया । हनुमान्‌जीकी प्रेरणासे दुःखमें डूबे हुए 
सुग्रीवको अग्निकी साक्षी देकर आप अपना मित्र बनाते हैं और 
उनका दुःख सुनते ही आपकी भुजाएँ फडक उठती हैं और आप 
कहते हैं 
सुनु सुग्नीव मारिहउँ बालिहि एकहि बान | 
बहा रुद्र सरनागत गएँ न उबरिहि प्रान॥ 
(रा० च० मा०, किष्किन्धा ०, ६}: 
तदनन्तर मित्रका धर्म बतलाते हुए आप कहते हैं-- 

जे न मित्र दुख होहि दुखारी । तिन्हहि बिलोकत पातक भारी ॥ 
निज दुख गिरि सम रज करि जाना । मित्रक दुख रज मेरु समाना ॥ 
“जिन्हकें असि मति सहज न आई । ते सठ कत हृठि करत मिताई ॥ 
कुपथ निवारि सुपंथ चलावा । गुन प्रगटे अवगुनन्हि दुरावा ॥ 
-देत लेत मन संक न धरई। बल अनुमान सदा हित करई ॥ 
पबिपति काल कर सतगुन नेहा । श्रुति कह संत मित्र गुन एहा ॥ 
(रा० च० मा०, किष्किन्धा०, ६।१-३) 
मित्रके ये लक्षण सदा ध्यानमें रखने योग्य हैं। इसके 
म्बाद भगवान्‌ सुग्रीवको आश्वासन देते हुए कहते हैं-- 
सखा सोच त्यागहु बल मोर सब बिधि घटब काज में तोरें ॥ 
(रो० च० मा०, किष्किन्धा, ६।५) 
मित्र सुग्रीवके सुखके लिये वड़ा भारी उलाहता सहकर 
"भी भगवान्‌ उसके शत्रु भाई वालिका वध कर डालते हैं और 
-सुग्रीवकी मेत्रीको निवाहते हैं । 
निषादको सखा बनाकर इतना ऊंचा वना दिया कि स्वयं 
-वसिष्ठजी महाराज उमे हृदयसे लगाकर मिलने लगे-- 
प्रेम पुलकि केवट कहि नामु। कीन्ह दूरि तें दंड प्रनामु ॥ 
रामसखा रिषि बरबस भेंटा। जनु महि लुठत सनेह समेटा ॥ 
(रा० च० मा०, अयोध्या०, २४२।३) 
जव भगवान्‌ स्वयं किवी प्रकारका विचार न करके सखा- 
'भावसे निपादको हृदयसे लगाकर मिलते हैं, तब वसिष्ठजी इस 
"प्रकार मिलें, इसमें क्या आश्रय है-- 
हिसारत निषाद तामस बपु पसु समान बनचारी । 
भेंटयो हृद्ये लगाइ प्रेमबस नाह कुल जाति बिचारी ।। 


(विनयपत्रिका, १६६) 


RD 

ङ्काविजय करके अयोध्या लौटनेपर अपने इन वानर- 


“भालु और विभीषणादि सखाओंको बुलाकर उनसे गुरुजीके 
-चरणोंमें प्रणाम कराते हैं और परिचय देते हुए आप कहते हैँ-- 


ए सब सखा सुनहु मुनि मेरे | भए समर सागर कहें बेरे॥ 
मम हित लागि जन्म इन्ह हारे | भरतहु ते मोहि अधिक पियारे ॥ 
(रा० च० मा०, उत्तर०, ७।४) 
राज्याभिषेकके पश्चात्‌ अपने इन सव मित्रोंको बुलाकर 
आपने कहा-- 
अनुज राज संपति बेदेही । देह गेह परिवार सनेही॥ 
सब मम प्रिय नहि तुम्हहि समाना । मृषा न कहउँ मोर यह बाना ॥ 
(रा० च० मा०, उत्तर०, १५।३-४) 
फिर वस्त्राभूषण मँगवाकर तीनों भाइयोंसहित स्वयं 
भगवान्‌ श्रीरामचन्द्रजीने अपने हाथोसे उनको वस्त्राभुषण 
'पहनाकर विदा किया । 
भगवान्‌के उन बालसखाओंकी महिमा तो कह ही कौन 
सकता है, जिन्होंने श्रीअवधपुरीमें चारों भाइयोंके साथ खेलने- 
खानेका सौभाग्य प्राप्त किया था । 


दयालुता 
भगवान श्रीरामचन्द्रजीको दयाका सागर कहें, तब भौ 
-उनकी अपरिमित दयाका तिरस्कार ही होता है। जीवोपर उनकी 
जो दया है, वह कल्पनातीत हैं । मनुष्य अपनी ऊरचा से-ऊंची 
कल्पनासे उनकी दयाका जहाँतक अनुमान लगाता है, भगवानूकी 
दया उससे अनन्तगुना अधिक ही नहीं, असीम और अत्यन्त 
अलक्षण है । भगवान्‌ वस्तुतः दयामय ही हैं। 'है तुलसिहि 

परतीति एक प्रभु मूरति कृपामयी है ।' गीतामें भगवान्‌ कहते 
हैं--'सुहूदं सवेभूताना ज्ञात्वा मां शान्तिमृच्छति' । (५। २३); 
मुझको सव भूतोंका सुहूद्‌ जानकर मनुष्य शान्तिको प्राप्त: 
होता है । 

अवश्य ही भगवान्‌की दया दोनों रूपोंसे सामने आती है । 
कहीं वह प्रेमके रूपमें दर्शन देती है, कहीं दण्डके रूपमें ! 
राक्षसोंको भगवानूने मारा, परन्तु मारा नहीं, वास्तवमे तार 
दिया । भगवानका क्रोध भी मुक्ति देनेवाला है । 'निर्वानदायक 
क्रोध जाकर' । भगत्रान्‌के हाथोंसे जितने राक्षस मरे, सबकोः 
दुलभ गति प्राप्त हुई । कुछके नमूने देखिये-- 

ताड़काको-- 

एर्काह्‌ बान भ्रान हरि लीन्हा । दीन जानि तेहि निज पद दीन्हा ॥ 


(रा० च० मा०, वाल०, २०५।३) 
विराधको-- 


तुरताह रुचिर रूप तेहि पावा | देखि दुख निज धाम पठावा ।। 


(रा० च० मा०, अरण्य०, ६।४), 
खर-दूषणा दिको-- 


राम राम कहि तनु तर्जाह पार्वाह-पद निर्बान । 


(रा० च० मा०, अरण्य ०, २० क}: 
मारीचको--- 


अन्तर प्रेम ताधु पहिचाना । मुनि दुलंभ गति दीन्हि सुजाना ॥ 


| (रा० च० मा०, भरण्य०, २६।४)- 
कुम्भकणको-- 


तासु तेज प्रभु बदन समाना । 


(रा० च० मा०, लङ्का०, ७०।४)+ 








मर्यादापुरुषोत्तम श्रीरामके गुण और चरित्र ३३. 


रावणको--- 
तासु तेज समान प्रभु आनन । 
(रा० च० मा०, लंका०, १ ०२।५)| 
सभी राक्षसोंको--- 


रामाकार भए तिन्ह के मन । मुक्त भए छूटे भव बंधन ॥ 
(रा० च० मा०, लंका०,११३।४) 
इस प्रकार अपनेको दीन न समझनेवाले अति दीनः 
राक्षसोंपर दया करके भगवान्‌ने उनको मारकर तार दिया । 
प्रेमसे तो आपने अनेकोंको अपनाया है । सारे वानर-- 
भालुओंको वह गौरव दिया, जो बड़े-बड़े ऋषि-मुनियोंको भीः 
दुलेभ है-- 
प्रभु तरु तर कपि डार पर ते किए आपु समान। 
तुलसी कहें न राम से साहिब सीलनिधान ॥ 
(रा० च० मा०, बाल०, २६ क); 
गौतम मुनिकी पत्नी अहल्या पतिके शापवश पाषाणकी 
शिला हो गयी थो । उस बेचारीमें यह भौ शक्ति नहीं थी कि 
आत्ते होकर भगवानूको पुकार सके । उसकी दीन दशा देखकर 
दयामय भगवानूने स्वय वहाँ पधारकर अपने चरण-स्पर्शफे 
उसका उद्धार किया । 
केवटसे पेर धलवाकर उसे अपना सुर-मुनि-दुल भ 
चरणोदक देकर परिवारसहित पार कर दिया । 
पद पखारि जलु पान करि आपु सहित परिवार । 
पितर पारु करि प्रभृहि पुनि मुदित गयउ लेइ पार ॥ 
(रा० च० मा०, अयोध्या०, १०१) 
दण्डकवनको स्वयं पधारकर शापमुक्त किया और वहाँ 
श्र यो० त० ३- 

एक स्थानपर ऋषियोंकी हड्डियोंका ढेर देखकर प्रभु दयापरवश 
हो गये । 
अस्थि समहू देखि रघु राया । पूछी मुनिन्ह लागि अति दाया ॥ 
(रा० च० मा०, अरण्य०, ८।३) 
मुनियोंते दुखी मनसे कहा-भगवन्‌ ' 
$नसिचर निकर सकल सुति खाए । सुनि रघुबीर नयन जल छाए ॥ 
(रा० च० मा०, अरण्य०, ५४) 
_ राक्षसोंते सारे मुनियोंके समूहोंको खा डाला । यह 
हड्डियोंका ढेर उन्हीं मुनियोंके शरीरोंका है । यह सुनकर और 
उनके दुःखको देखकर श्रीरघुनाथजीके नेत्रॉमें जल छा गया 
और उन्होंने प्रतिज्ञा की 
निसिचर्‌ हीत करडे महि भूज उठाइ पन कीन्ह । 
(रा० च० मा०, अरण्य, ६) 
दीन सुग्रीवको वालिके महान्‌ अत्याचारसे बचाया । 
-अङ्गदको दीन जानकर अपनाया और उसे युवराजपद दिलाया । 
गीधराज जटायुपर जो दया हुई वह तो सर्वेथा अनूठी 
है । रावणे द्वारा घायल होकर जटायु दोन दशामें पड़ा है। 
श्रीरघुनाथजी उसके समीप पहुँचते हैं और उसकी दीन दशा 
देखकर दुखी हो जाते हैं, उठाकर उसे अपनी गोदमें ले लेते हैं 
और नेत्नोंमें जल भरकर उसे आश्वासन देते हुए अपने कोमल 
कर-कमलोंको उसके मस्तकपर फिराते हुए उसे सुखी करते हैं। 
किसी कविने क्या ही सुन्दर कहा है-= 
दीन मलीन दयालु बिहंग पर्‌यो सहि सोचत खिन्न दुखारी । 
राघव दीतदयालु कृपालु को देख दुखी कर्ता भइ भारी ॥ 





मर्यादापुरुषोत्तम श्रीरामके गुण और चरित्र ३५ 


सौध को गोद में राखि कृपानिधि नंन सरोजन में भरि बारी । 
बार्राह बार सुधाराह पंख जटायुकी धूरि जटान सों झारी ॥ 
श्रीरघुनाथजीने कहा--है तात ! आप कुछ दिन और 
जीवन धारण कीजिये और मुझे पिताका सुख दीजिए !' गीध 
बड़ा चतुर था, उसने कहा-- 
जा कर नाम मरत मुख आवा । अधसउ मुकुत होइ . श्रुति गावा ॥ 
सो स लोचन गोचर आगे । राखौं देह नाथ केहि खाँगे ॥ 
(रो० च० मा०, अरण्य०, ३०।३-४) 
इतना कहकर भगवानूकी गोदमें ही उनकी ओर निभि- 
मेष दृष्टिसे देखते हुए और मुखसे श्रीरामका पवित्र नाम उच्चा- 
“रण करते हुए जटायुने मुनिदुर्लभ शान्ति प्राप्त की । तदनन्तर 
दयामय प्रभुने अपने हाथोंसे उसकी वैसे ही अन्त्येष्टि क्रिया की, 
जैसे अपने पिताकी करते हैं- 
पितु-ज्यों गोध-क्रिया करि रघुपति अपने धास पठायो । 
ऐसो प्रभु बिसारि तुलसी सठ तू चाहत सुख पायो ॥ 
(गीतावली ०, अरण्य०, १६) 
दयालुताका कैसा अनुपम उदाहरण है ! 
प्रजावत्सलता 
भगवान्‌ श्रीरामचन्द्रजी अपने सुन्दर बर्ताव और वत्सल- 
तापूर्ण क्रियाओंसे _प्रजाके कितने अधिक प्रेमभाजन हो गये थे, 
इसका पता तब लगता है, जव उनके वनगमनकी तैयारी होती 
है । राज्याभिषेकके उत्सवसे तमाम प्रजामें आनन्द छा रहा हल! 
प्रजामें हर्षका सागर उमड़ उठता है। अचानक दृश्य वदल 
जाता है । श्रीराम लक्ष्मण और सीताजीको साथ लेकर मुनि- 
00 

वेशमें बनको पधार रहे हैं प्रजा इस दुश्यको देख न सकी ६ 


प्रजा उनके विरहदुःखको सहनेमें अपनेको असमर्थे पाकर उनके 


साथहोली। श्रीरघुना थजीने उन्हें बहुत प्रकारसे समझाया,. 
परन्तु प्रेमवश कोई भी अयोध्यामें रहना नहीं चाहता । 
सर्बाह विचार कीन्ह मन माहीं । राम लखन सिय बिनु सुखु नाहीं ॥ 
जहाँ रासु तह सबुइ समानू । बिनु रघुबीर अवध राह काजू ॥ 
(रा० च० मा०, अयोघ्या०, ८३।३ } 
यह निश्चय करके बालक और वृद्धोंको घरोंमें छोड़कर 
सब उनके साथ हो लिये 
बालक बद्ध बिहाइ गहु लगे लोग सब ` साप । 


(रा० च० मा०, अयोध्या०, ८४): 


आखिर श्रीरामजीको उन्हें सोये छोड़कर ही आगे बढ़ना 

पडा । जब श्रीभरतजी चित्रकूट जाने लगे, तब प्रजामें श्रीराम- 

दर्शनकी इतनी उत्सुकता बढी कि घरोंकी रखवालीके लिये 

किसीने घर रहना स्वीकार नहीं किया । जिसको घर रहनेके 

लिये कहा जाता, वही समझता मानों मेरी गदेन कट रही है । 
जेहि रार्खाह रह घर रखवारी । सो जानइ जनु गरदनि मारी ॥ 


(रा० च० मा०, अयोध्या ०, १८४।३) 


सब लोग भरतजीके साथ चित्रकूट गये । 

जब श्रीरघुनाथजी लङ्का विजय करके लौटे,तब तो प्रजाके' 
हर्षका पार न रहा । समाचार पाते ही वे सब-के-सव नर-नारी, 
जो जैसे बेठे थे, वैसे ही उठकर दौड षड़े। श्रीभगवानुको 
लक्ष्मणजी और जानकीजीस हित देखकर सब अयोध्यावासी एन 
हो गये। उनकी वियोगजनित विपत्ति नष्ट हो गयी । सक 

-लोगोंको प्रेम-विह्लल तथा मिलनेके लिये अत्यन्त आतुर देखकर 
अगवान श्रीरामजीने एक चमत्कार किया । उसी समय कृपालु 
श्रोरामजी असंख्य रूपोंमें प्रकट हो गये और सबसे एक ही साथ 
यथायोग्य मिले । श्रीरघुवीरजीने कृपादृष्टिसे देखकर सव नर- 
नारियोंको शोकरहित कर दिया । भगवान्‌ क्षणमात्रमें इस प्रकार 
सबसे मिल लिये। शिवजी कहते हैँ-हे उमा ! यह रहस्य 
'किसीने नहीं जाना । 
प्रभु बिलोकि हरषे पुरवासी । जनित बियोग बिपति सब नासी ॥ 
प्रेमातुर सब लोग निहारी । कौतुक कीन्ह कृपाल खरारी ॥ 
अमित रूप प्रगटे तेहि काला । जथा जोग मिले सबहि कृपाला ॥ 
कृपादृष्टि रघुबीर बिलोकी । किए सकल नर नारि बिसोको ॥ 
छुन माहि सबहि मिले भगवता । उसा मरम यह काहु न जाना ॥ 
(रा० च० मा०, उत्तर०, ५।२-४) 


सच पूछिये तो प्रजाके सुख और सन्तोषके लिए ही श्रीराम- 

-जीने राज्यपद स्वीकार किया | और वास्तवमें यही आदर्श है। 

जो प्रजाकें सुखके लिये ही राजा वनता है, वही राजा यथार्थे 

“राजा है । अवधवासियोंके भाग्यका तो कहना ही क्या है. जहाँ 

्ेम-परवश स्वयं भगवान्‌ राजा बने हैं । शिवजी कहते हैं-- 

उसा अवधबासी नर नारि कृतारय रूप । 
ब्रह्म सच्चिदानंद घन रघुनायक जहे सुप ॥ 

(रा० च० मा०, उत्तर०, ४७) 

आपकी प्रजावत्सलताका एक ऐसा उदाहरण है जिसकी 

तुलना जगत्‌में कहीं नहीं है । जिन सीताजीके लिये आप वन- 

नम विलाप करते भटके, जिनके लिये रावणसे घोर युद्ध किया- 

केवल प्रजारञ्जनके लिये हृदयको: अत्यन्त कठोर बनाकर उन्हीं 
सीताजीको निर्दोष समझते हुए भी आपने वनमें भेज दिया । 
घन्य है ! 

- भगवान्‌ श्रीरामचन्द्रजीके गुणोंकी गाथा गाकर कौन पार 
पा सकता है ? वे परम दयालु, परम प्रेमी, परम सुहृद्‌, परम 
संयमी, परम कल्याणाश्रय, महान्‌ वीर्यवान्‌, महान्‌ बुद्धिमान्‌, 
शस्त्रविद्याविशारद, सौन्दये-माधु्येके निधि, कान्तिमान्‌, 
घृतिमान्‌, जितेन्द्रिय, अत्यन्त गम्भीर, परम विनयी, महान्‌ धीर, 
अनुपम प्रियदर्शन, मधुरभाषी, महान्‌ क्षमाशील, परम उदार, 
परम ब्रह्मण्य, संगीत-क्रलानिपुण, आदर्श सत्यवादी और सत्य- 
ब्रती, कुसुमसे भी कोमल, किन्तु कर्तेव्यपालनमें वप्त्रसे भी कठोर, 
परम यशस्वी, महान्‌ वाग्मी, सवेशास्ततत्त्वज्ञ, महान्‌ प्रतिभा- 
शाली, आदश पुत्र, आदशे शिष्य, आदश पति, आदश भाई, 
आदश स्वामी, आदर्श राजा, आदशे मित्र, आदर्शे शुरवीर, 
आदश आश्रयदाता, आदर्श गुणवान्‌, आदर्श सदाचारी, आदर्श 
धर्मब्रती, आदशे त्यागी, नीतिपरायण, साधुजनप्रिय, परम 
प्रतापवान्‌, धमं रक्षक, सवेप्रिय, सर्वान्तर्यामी और सवं- 
शक्तिमान्‌ हैं । 

सत्यवादिता के सम्बन्धमे तो उन्होने स्वयं घोषणा की है-- 
“रामो द्विर्नाभिभाषते? (वा० रा०,,अयोध्या०, १५।३०) राम दो 


बार नहीं. बोलते । अर्थात्‌ एक बार जो कह दिया सो निश्चितः 
हो गया । 


___ धर्मपरायणताका क्रियात्मक उदाहरण तो उनका समस्त 
जीवन ही है। साक्षात्‌ भगवान्‌ होनेपर भी आप धर्मकी मर्यादा- 


चाह?! ९ 


कर 

रक्षाके लिये नियमितरूपसे सन्ध्या-अग्निहोत्रादि कर्म स्वयं करते 
हैँ । वर्णाश्रमके अनुसार ब्राह्मणों, ऋषियों तथा गुरुजनोंका पूजन 
करते हैं, यज्ञऱ्यागादि करते हैं, मन्दिरोंकी स्थापना और मूर्ति- 
पूजन करते हैं, श्राद्ध-तपणादि क्रिया सावधानीसे करते हैं । 

चित्रकूटमें भरतजीके साथ गये हुए ऋषियोंमें जावालि 
नामक एक ऋषि थे। वे महाराज दशरथजीकी सभाके एक 
प्रधान सदस्य थे । श्री रामजीको अयोध्या लौटनेकी वात समझाते 
हुए उन्होंने कुछ ऐसी वातें कहीं जो तास्तिकवादका समर्थन 
करनेवाली थीं । उनकी वातोंको सुनकर मर्यादापुरुषोत्तम भगवान्‌ 
लीलासे उनपर रुष्ट हो गये और उन्होंने मुनिको फटकारकर 
बहुत कुछ कहा 

निन्दाम्यहं कर्म क्रतं पितुस्तद्‌ 
यस्त्वामगृह्हादि षमस्थवुद्धिम्‌ । 
बुद यानवे बं विध्या चरन्तं 
सुनास्तिकं धर्मपथादपेतम्‌ ॥ 
(बा० रा०, अयोध्या०, १० ६।३३) 

“इस प्रकारकी वुद्धिसे आचरण करनेवाले तथा परम 
नास्तिक एव धर्म मार्गसे हटे हुए आपको जो मेरे विताजीने अपना 
याजक बनाया मैं उनके इस कार्यको निन्दा करता हूँ, क्योंकि 
आप बुरे मागेमें स्थित बुद्धिवाले हैं ।' 

इन वचनोंसे पता लगता है कि महाराज श्री राम चन्द्रजीं 
नास्तिकवादको कितना बुरा समझते थे । नास्तिकवादकी निन्दामें 
अपने उन पिताके कार्यकी भी निन्दा की, जिनके वचनोंकी रक्षाकें 
लिये आज वनमें बस रहे हैं । 

अन्तमें जाबालि मुनिके यह कहनेपर कि मैं नास्तिक नहीं 
हूँ, मैंने तो केवल आपको लौटानेके लिये तकंके तौरपर ये बातें 
कही थीं । यह मेरा मत नहीं है और गुरु वसिष्ठजीके द्वारा 
जाबालिजीके इस कथनका समर्थन होनेपर भगवान्‌ श्री रघुनाथजी 
शान्त हुए । 
भगवान्‌ श्रीरामजीके सभी भाव विलक्षण हैं। आपका 
जन्म॑, बालभाव, कुमारभाव, मिथिलाका मधुरभाद, वनका 
तापसभाव, लङ्काका वीरभाव, राजभाव, प्रेमभाव--सभी 
आदश और महान्‌ अनुकरणीय हैं । आपके आदश जीवनसे जो 
लाभ नहों उठाता, वह बड़ा हो मन्दभागी है । 
श्रीरामचन्द्रजीके सभी गुण और आचरण आदश हैं। उनमें 
एक भी ऐसी बात नहीं है, जो परम आदर्श और अनुकरण करने 
योग्य न हो । कहीं कोई बात असङ्गत या अपने मनके प्रतिकूल 
प्रतीत होती है, तो उसमें प्रधान कारण है श्रद्धाकी कमी श्रद्धा 
कम होनेसे भगवानूके तत्त्व, रहस्य, गुण और प्रभावका ज्ञान नहीं 
होता, इसीकारण उनकी लोलामें भ्रमवश मनमें शङ्का हो जाती 
है। कोई लीला न समझमें आवे तो उसके अतिरिक्त अन्यान्य 
आचरणोंका अनुकरण और उनके उपदेशोंका पालन अवश्य ही 
करना चाहिये । भगवानूने अपने भाइयोंको तथा प्रजाको जो परम 
सुन्दर उपदेश दिये हैं, उनका अक्षरशः पालन करनेकी चेष्टा 
करनी चाहिये और प्रभुकी आज्ञा या उनके आचरणके अनुसार 
यत्किञ्चित भी चेष्टा होने लगे, तो इसमें प्रभुकी ही कृपा सम- 
झनी. चाहिए तथा भगवान्‌की इस कृपाका वारम्वार लक्ष्य और 
अनुभव करते हुए क्षण-क्षणमें मुग्ध होना चाहिए । महाराजकी 

“प्रत्येक लीलामें, प्रेम, दया, क्षमा, सत्य आदि गुण भरे हैं; उनका 
अपरिमित प्रभाव सब लीलाओंमें व्याप्त है-यह्‌ निश्चय करके 
त्येक क्रियामें उनके आदर्शे व्यवहार, उनके महान्‌ गुण, उनके 
'प्रभाव, तत्व और रहस्यका चिन्तन करते हुए तथा उनकी 
अमृतमयी रूप-लावण्ययुक्त मनोमोहिनी सूतिका प्रत्यक्षवत्‌ घ्यान 
“रखते हुए सदा प्रसन्न होना चाहिये । वे पुरुष धन्य हैं, जो 
साक्षात्‌ पूर्णब्रह्म परमेश्वर मर्यादापुरुषोत्तम श्रीरामचन्द्रजी महा- 
-राजके नाम, रूप, गुण, चरित्र, प्रभाव, तत्त्व और रहस्यको 
भसमझ-समझकर प्रेम और आनन्दमें तन्मय हुए संसारमें उतका 
अनुकरण करते हुए विचरते हैं। वह पृथ्वी धन्य है जहाँ ऐसे 
'पुरुष निवास करते हैं । ऐसे साक्षात्‌ कल्याणमय पुरुषोंका जो 
दर्शन, भाषण, स्पशै-स्मरण और सङ्ग लाभ करते हैं, वे भी 
पवित्र हो जाते हैं। ऐसे पुरुषोंके जहाँ चरण टिकते हैं, वह देश 
तीर्थ वन जाता है और वहाँ प्रेम, आनन्द और शान्तिका स्रोत 
हने लगता है । वह कुल धन्य, जगत्यूज्य और परम पवित्र है, 
जहाँ ऐसे भगवत्परायण पुरुषरत्न उत्सन्न होते हैं । भगवान्‌ 
(शिवजी महाराज कहते हैं-- 
सो कुल धन्य उमा सुनु जगत एुज्य सुपुनीत । 
श्रीरघुबीर परायन जेहि नर उपज बिनीत ॥ 
(रा० च० मा०, उत्तर०, १२७) 


-््- 


श्रद्धा-विश्वास, मिलनको तीव्र इच्छा और 
निर्भरता 
आस्तिकभाव या भगवानकी सत्तामें विश्वास 


भगवान्‌के स्वरूपका ज्ञान न होनेपर भी भगवानूकी सत्ता 
(होनेपन) में जो विश्वास है, उससे भी परमात्माकी प्राप्ति हो 
सकती है, किन्तु यह विश्वास पूर्णतया होना चाहिए । मनुष्यकेः 
मनमें भगवान्‌के अस्तित्वका विश्वास ज्यों-ज्यों बढ़ता जाता है,. 
त्यों-ही-त्यों वह भगवानके समीप पहुँचता जाता है । किसीको 
भगवान्‌के सगुण-निर्गुण, साकार-निराकार किसी भी स्वरूपका 
वास्तविक अनुभव नहीं है; किन्तु यंह विश्वास है कि भगवान्‌ 
हैं. और वे सब जगह व्यापक हैं; वे सवज्ञ, सर्वशक्तिमान्‌, परम 
प्रेमी और हरम दयालु हैं, वे पतितपावत और अन्तर्यामी हैं; हम 
जो कुछ कर रहे हैं, उसे भगवान्‌ देख रहे हैं, जो कुछ बोल रहे 
हैं, उसे वे सुन रहे हैं तथा जो कुछ हमारे हृदयमें है, उसे भी वे 
जान रहे हैं । इस प्रकार विश्वास हो जानेपर उस साधकके द्वारा 
झूठ, कपट, चोरी; बेईमानी, हिसा, व्यभिचार आदि भगवान्‌के 
विपरीत आचरण नहीं हो सकते । इस विश्वासको उत्तरोत्तर वद्धि 
होनेपर विरुद्ध आचरणकी तो वात ही क्या है, उसके द्वारा यज्ञ, 
दान, तप, तीथं, ब्रत, उपवास, सेवा, जप, ध्यान, पूजा, पाठ,. 
स्तुति, प्रार्थना, सत्सङ्ग, स्वाध्यायञ्ञादि जो कुछ होता है, वहः 
भगवान्‌के अनुकूल और उनकी प्रसन्नताके लिये ही होता है। 
उसके हूदयमें क्षमा, दया, शान्ति, समता, सरलता, सन्तोष,भक्ति 

ज्ञान, वेराग्य आदि भाव भगवानूके अनुकूल और उत्तम-से- 
उत्तम होते हैं | भगवानूके अस्तित्वमें जो भक्तिपूवेक विश्वास है, 
इसीका नाम 'श्रद्धा' है । भगवान्‌के गुण, प्रभाव, तत्व, रहस्यको 
समझनेसे जव साधककी भगवानूमें परम श्रद्धा हो जाती है, तब 
उसके हृदयमें प्रसन्नता और शान्ति उत्तरोत्तर बढ़ते चले जाते 
हैं । कभी-कभी तो शरीरमें रोमाङच और नेल्लोंसे अश्रुपात होने 
लगते हैं तथा हृदय प्रफुल्लित हो जाता है । कभी-कभी विरहकी 
व्याकुलतामें वह छटपटाने लग जाता है । उसके हृदयमें यह भाव 
आता है कि जब भगवान्‌ हैं, तो हम उनसे वञ्चित क्यों ? भग- 
बानूकी ओरसे तो कोई कमी है ही नहीं । जो कुछ विलम्ब होता 
है, वह हमारे साधनकी कमीके कारण ही होता हैं और उस 
साधनकी कमीमें हेतु है विश्वासकी कमी तथा विश्वासकी 
कमीमें हेतु है अज्ञता यानी मूर्खता । 

अतएव हमको यह विश्वास बढ़ाना चाहिये कि भगवान्‌ 
निश्चय हैं, वे अवतक बहुतोंको मिल चुके हैं, वर्तमानमें मिलते 
हैं एवं मनुष्यमातका उतकी प्राप्तिमें अधिकार है । अपात्र होने- 
पर भी दयामय भगवान्‌ने मुझको मनुष्य-शरीर देकर अपनीः 
प्राप्तिका अधिकार दिया है । ऐसे अधिकारको पाकर मैं भग- 
वानूकी प्राप्तिसे वञ्चित रह तो यह मेरी मूर्खता है तथा यह 
मेरे लिये बहुत ही लज्जा और दु खकी वात है । बार-बार इस 
प्रकार सोचने-समञ्जनेपर भगवानके होनेपनमें उत्तरोत्तर भक्ति- 
पूर्वक विश्वास बढ़ता चला जाता है, जिससे उसके मनमें भग- 
वान्‌को प्राप्त करनेकीं आकाड्क्षाका उदय हो जाता है, तदनन्तर 


~ 


आकाङक्षामें तीव्रता आते-आते उसको भगवानूका न मिलना 

असह्य हो जाता है, अतएव वह फिर भगवानको प्राप्तिसे 
बञ्चित नहीं रहता । तीब्र इच्छा उत्पन्न होनेपर भगवान्‌ उससे 
मिले बिना रह नहीं सकते। जो भगवानूसे मिलनेके लिये 
अत्यन्त आतुर हो जाता है, उसके लिये एक श्रवणका भी विलम्ब 
भगवान्‌ केसे कर सकते हैँ। अतएव भगवान्‌के अस्तित्वमें 
विश्वास उत्तरोत्तर तीब्रताके साथ बढ़ाना चाहिए । इस भक्ति- 
धूवेक विश्वासकी पूर्णता ही परम श्रद्धा है। परम श्रद्धाके उदय 
होनेके साथ हा भगवानूकी प्राप्ति हो जाती है, फिर एक क्षणका 


भी विलम्ब नहीं हो सकता । हमारे श्रद्धा-विश्वासकी कमी ही 
अगवानूकी प्राप्तिमें विलम्ब होनेका एकमात्र कारण है । 


शास्त्र ओर महात्माओंपर श्रद्धा 


शास्त्र और महात्माओंपर विश्वास होनेपर भी पर- 
मात्माकी प्राप्ति शीघ्रातिशीघ हो सकती है । शास्त्र कहते हैं 
कि “भगवान्‌ हैं! और महात्मा भी कहते हैं कि “भगवान्‌ हैं ।' 
शास्त्रके वचनोंसे भी महात्माके वचन विशेष बलवान्‌ हैं; क्योंकि 
महात्मा तो परमात्माका साक्षात्कार करके ही कहते हैं कि 
“भगवान्‌ हैं ।' महात्मा जो कहते हैं, सत्य ही कहते हैं । जो झठ 
बोलते हैं, वे तो महात्मा ही नहीं । यदि महात्मा यह कहते हैं 
कि “भगवान्‌ हैं! और इस विषयमै शास्त्र प्रमाण है, तो इस 
प्रकारका महात्माका वचन तो शास्त्रके समान ही है, किन्तु 
शास्त्रका प्रमाण न देकर यदि महापुरुष कहें कि “भगवान निश्चय 
हैं! तो यह वचन और भी बलवान है, शस्त्रके प्रमाणसे भी बढ- 
कर है; क्योंकि बिना प्रत्यक्ष किये महात्मा ऐसा नहीं कहते । 


Ss ता ७ 

अतएव महात्माके मनके अनुसार चलनेवालेका कल्याण हो 

जाय, इसमें तो कहना ही क्या है, उनके सङ्केत (इशारे) और. 

आदेशके अनुसार आचरण क नेपर भी निश्चय ही परमात्माकी 

प्राप्ति हो सकती है । जबकि शास्तके अनुकूल चलनेसे भी कल्याण 

हो जाता है, तो फिर महापुरुषोंके बतलाये हुए मागके अनुसार 
चलनेसे या उनका अनुकरण करनेसे कल्याण हो जाय, इसमें तो 
कहना ही क्या है, किन्तु महात्माके वचनोंमें परम श्रद्धा होनीः 
चाहिये। मान लीजिये, किसी महात्माने किसी श्रद्धा दिखानेवाले 
पुरुषसे कहा क्रि-- अमुक संस्थामें एक वोरा गेहूँ और दस कम्बल 
भिजवा दो ।' इसपर श्रद्धालुने अपनी बुद्धि लगाकर उत्तर दिया 
कि “इस समय न तो कम्बलका मौसम है, न उनकी माँग है और च 
आवश्यकता ही है। तब महात्मा बोले-'अच्छी बात है, गेहूँ ही 
भिजवा दो ।' श्रद्धालुने कहा--अभी यहाँ गेहुँके दाम सहँगे हैं, 
पाँच दिनों वाद दाम कम हो जायंगे, दूसरे प्रदेशोंमें बाजार गिर 
गया है और यहाँ भी गिरनेवाला है; अतएव भाव गिरनेपर 
ज्लेज देंगे ।' इसपर महात्माने कहा-- बहुत अच्छा । तुम जैसे ठीक 
समझो, वैसे कर सकते हो । इसका नाम “श्रद्धा' नहीं है; क्योंकि 
यहाँ वह श्रद्धालु महात्माके आदेशका श्रद्धापूर्वक ज्यों-का-त्यों 
वालन न करके अपनी बुद्धिसे काम लेता है और महात्मा अपनीः 
स्वाभाविक उदारतासे उसमें सहमत हो जाते हैं। ऐसी 
वरिस्थितिमें श्रद्धालुकी जो श्रद्धा होती है, उस श्रद्धाका कोई 
मूल्य नहीं तथा महात्माकी आज्ञा यदि श्रद्धालुके अनुकूल पड़ती 
है और श्रद्धालु उसे मान लेता है तो यह भी श्रद्धा नहीं है । एवं 
महात्माकी आज्ञा श्रद्धालुके मनके विपरीत प्रतीत हो, परन्तु बहू. 

मन मारकर उसे मान ले तो यह भी श्रद्धा नहीं है । मनके 
विपरीत होनेपर भी महात्माकी आज्ञाको श्रद्धालु प्रसन्नतासे 
पालन करता है, जैसे राजा युधिष्ठिर आदि पाँचों भाइयोंने -. 
द्रौपदीके साथ विवाह करनेके विषयमै माता कुन्तीके वचन 
लोकविरुद्ध और शास्त्रविरुद्ध होनेपर भी प्रसन्नता और आग्रहके 
साथ उनका अनुसरण किया था-इसका नाम श्रद्धा है । 
वाल्मीकीय रामायणके अयोध्याकाण्डमें लिखा है कि वन- 
गमनके समय भगवान्‌ श्रौ राम चन्द्रजी हाराज माता कोशल्याके 
पास गये और उन्होंने पिताकी आज्ञासे वनमें जानेकी बात कही । 
तब माता कौशल्याने कहा--'पिताकी आज्चा वनमें जानेकी है; 
किन्तु मेरी आज्ञा है, तुम वनमें मत जाओ ।' यह सुनकर भगवान्‌ 
रामने कहा-'पिताकी आज्ञाका उल्लङ्घन करनेको मुझमें सामर्थ्य 
नहीं है । अतः मैं वन जाना चाहता हूँ । इसके लिये कृपया आप ॐ 
मुझे अनुमति दें ।' इसपर कौशल्या वोली 
जाँ केबल पितु आयु ताता । तौ जनि जाहु जानि बडि माता ॥ 
जाँ पितु मातु कहेउ वन जाना । तौ कानन सत अवध समाना ॥ 
(रा० च० मा०, अयोध्या० ५५।१ } 
गः जीमें जो है, य 
4 बि कु दशरथजीमें र । यह्‌ श्रद्धा है, ह्‌ 
आयोदधौम्य मुनिने एक दिन अपने शिपय आरुणिसे कहा के" 
“तुम खेतमें जाकर नीचे वहे जानेवाले जलको रोक दो।' उने वहाँ 
जाकर उस जलको मिद्ठीसे रोकनेक्ी बहुत चेष्टा को, किन्तु उसे:%%% 
सफलता नहीं हुई। वह मिट्टीकी मेंड़ बनाता और जलका प्रवल 
अवाह उसे बहा देता । जव प्रवाह रुका ही नहीं, तव आरुणि स्वय 

चहाँ लेट गया, जिससे जलका बहना बन्द हो गया । तदनन्तर 
कुछ समय बीतनेपर गुरुजीने शिष्योंसे पूछा--/आरुणि कहाँ 
गया ? उन्होंने कहा--'आपने ही तो खेतका पानी रो+नेके लिये 
उसे भेजा है। यह सुनकर आयोदधौम्य मुनि बोले-'अभीतक 
आरुणि लौटकर नहीं आया, अतः चलो, हम सव भी वहीं चलें।' 
तदनन्तर वे उसी समय शिष्योंकों साथ लेकर वहाँ पहुँचे, जहाँ 
आरुणि स्वयं मेंड़ बनकर जलको रोके हुए था। मुनिने कहा 
“वत्स आरुणि ! तुम कहाँ हो, यहाँ आओ ।' यह सुनकर आरुणि 
उठकर गुरुके पास आया और हाथ जोड़कर कहने लगो-'आपको 
आज्ञासे मैंने जल रोकनेका प्रयत्न किया, किन्तु जव जल न इका 
तो मैंने स्वयं ही लेटकर जलको रोक रक्खा था। आपके वचन 
सुनकर अव मैं वहाँसे उठकर आ गया हुँ और आपको प्रणाम 
करता हुँ, अव आपकी क्या आज्ञा है ? जलको रोके रकखूँ या 
दूसरा कोई कार्ये कछ? गुरुजीने कहा--तुम बाँधका उहलन 
करके निकले हो, अतः तुम 'उद्दालक नामसे प्रसिद्ध होओगे ।' 
फिर आचार्यते कृपापूर्वेक कहा--तुमने मेरे वचनोंका पालन 
-किया है, इसलिये तुम कल्याणको प्राप्त होओगे और सम्पूर्ण 
चेद तथा समस्त धर्मशास्त्र तुम्हारे लिये स्वतः ही प्रकाशित हो 
जायेगे ।' गुरुजीका वरदान पाकर आरुणि अपने देशको लौट 
गये । श्रद्धाके प्रभावसे उन्हें विता ही पढे सारे वेदोंका ज्ञान हो 
गया । (महा०, आदि०, ३।२१- ३३) 

श्रीहारिद्रमत गौतम नामके एक ऋषि थे । उनके पास 
जवालाका पुत्र सत्यकाम गया और बोला- “मैं ब्रह्मचयपूर्वक 
अप्पको सेवामै “रहना चाहता हुँ ।- गौतमने पूछा--तुम्हारा 

गोल क्या है?” उसने उत्तर दिया--'मैंने अपनी मांसे पुछा थए 
तो माँने कहा कि मैं तुम्हारे पिताकी सेवा किया करती थी 
गोत्रका मुझे ज्ञान नहीं है । तेरा नाम सत्यकाम है और मेराः 
नाम जबाला है।' यह सुनकर गौतम बड़े प्रसन्न हुए और बोले-- 
तुम ब्राह्मण हो; क्योंकि तुम सत्य बोल रहे हो । आजसे 
तुम्हारी माँके नामसे तुम्हारा गोत्र होगा ।' तत्पश्चात्‌ उसे शिष्य 
स्वीकार करके गौतमने कहा-- तुम समिधा ले आओ, मै 
उम्हारा उपनयन कर दूगा।' फिर उन्होंने चार सौ गायें अलग 
करके कहा--'तुम इनके पीछे-पीछे जाओ । तब उन्हें ले जाते 
समय सत्यकाम बोला--'इनकी एक हजार संख्या हुए बिना 
मैं नहीं लोटूँगा । इस प्रकार कहकर वह वनमें चला गया और 
वहीं वर्षोतक रहा । जब वे एक हजारको सख्यामें हो गयीं, तब 
एक बेलने कहा-_'अब हमारी संख्या एक हजार पुरी हो गयी, 
तुम हमें गुरुके पास ले चलो।' बह गाप्ोंको लेकर गुरुके समीप: 
पहुँचनेके लिये चला । वहां रास्तेमें उसको साँडके द्वार! ब्रह्मके: 
प्रथम पादका, अग्निके द्वारा द्वितीय पादका, हके द्वारा तृतीयः 
पादका और मदुगुके द्वारा चतुर्थ पादका उपदेश प्राप्त हो गया}, 
इस प्रकार अनायास ब्रह्मका उपदेश प्राप्तकर वह्‌ ब्रह्मज्ञानी 
हो गया । जब वह गायोंको लेकर गुरुके पास पहुँचा, तब उसके: 
चेह्रेकी चमक और शान्तिको देकर गौतमने कहा-'सत्यक्राम ! 
तुम्हारा चेहरा देखनेसे प्रतीत होता है, मानों तुम्हें ब्रह्मका- 
ज्ञान हो गया है ।” सत्यकाम बोला---ठीक है । किन्तु फिर भी- 
मैं आपके मुखसे सुनना चाहता हैं ।' तव गुरुने भी उसे उपदेश- 
दिया । (छान्दोग्य०, ४।४-& ) यह है उच्चकोटिकी श्रद्धा । 

अपने मनके विपरीत भी गुरुके आदेशको प्रसन्चताके साथ 
काममें लाया जाता है, यह श्रद्धा है और अपने मनके अत्यन्त 
विपरीत आदेश सुनकर भी उसके अनुप्तार करनेमें अतिशयः 
प्रसन्नता हो अर्थात्‌ शधर गुरुकी आज्ञाकी विपरीतताकी भी 
कोई सीमा नहीं और उधर उसका पालन करनेमें प्रसन्चताकी भी' 
कोई सीमा नहीं । तात्पर्यं यह कि विपरीत-से-विपरीत आज्ञाके 
पालनके समय प्रसन्नता, शान्ति आदि उत्तरोत्तर इतनी अधिक 
वढ़ती जाती है कि हृदयमें हर्ष, प्रफुल्लता और शरीरमें रोमाञ्च, 
अश्रुपात आदिकी सीमा नहीं रहती, बल्कि वे अनवरत बढ़ते 
ही जाते हैं । यह है परम श्रद्धा । 

उपर्युक्त आवसे भावित हो प्रभुके मनके, सङ्चुत के य 
आज्ञाके अनुसार करनेवालेका शीघातिशीघ्र कल्याण हो जाता 
है, इसमें कोई शङ्काकी बात नहीं । 

इसो प्रकार शास्त्रकी आज्ञाके पालनके विषयमें भी ऐसए 
भाव हो, तो उसे शास्त्रमें परम श्रद्धा समझना चाहिये । 

ईश्वरके मिलनको तीब्र इच्छा 

एक भाई दुर्गुण और दुराचारसे युक्त है, किन्तु ईश्वरके 
मिलनेकी महिमाको सुनकर उसके मनमें ईश्चरसे मिलनेकी तीळ 
इच्छा जा; उठी; ऐल परिस्थितिमें भगवान्‌ उसके दुर्गुण और 
दुराचारों की ओर ध्यान न देकर उसे अविलम्व दर्शन दे सकते 
हैं। कोई दो-तीन सालका छोटा बालक मल-मूत्रसे भरा है 
और माताके लिये अत्यन्त व्याकुल है । स्नेहमयी माता अपने 
उस हूदयके टुकड़ेको जलसे शुद्ध करके हृदयसे लगाना चाहतीः 
झ० यो० त० ४- 

है, किन्तु बालक इतना आतुर है कि विलम्ब सहन नहीं कर 
सकता । उसे इस बातका ज्ञान ही नहीं है कि मल-मूत्रसे लथ- 
यथ होनेके कारण मुझको माँ हृदयसे लगानेमें विलम्ब कर रही 
है, वह तो मातासे मिलनेके लिये अतिशय करुणाभावसे व्याकुल 
हो फूट- फूटकर रोता है। ऐसी परिस्थितिमें माता उसकी 
अतिशय व्याकुलताको देखकर स्नेह के कारण उसे हृदयसे लगा' 
लेती है, पर भगवान्‌ का स्नेह तो अनन्त माताओंसे बढ़कर है, 
(फिर वे विलम्ब कैसे कर सकते हैं ? स्तेहके कारण जब भक्तके 
हृदयमें प्रभुसे मिलने की लालसा अत्यन्त वढ़ जाती है, तब 
भगवान्‌ उसके दुर्गुण-दुराचाररूप दोषों की ओर देखकर भी 
(विलम्ब नहों करते । 

माता तो बच्चेके मल-मूत्रकी सफाई करनेमें कुछ विलम्ब 
'भी कर सकती है; किन्तु भगवान्‌की दृष्टिमें तो उस साधक के 
दुर्गुण-दुराचार रह हो नहीं जाते, तव वे कसे विलम्ब कर सकते 
हैं ? पर साधकके हृदयमें मिलनकी इच्छा अत्यन्त तीव्र होनी 
चाहिये, फिर वह कंसा भो दूराचारों क्यों न हो । भगवान्‌ तो 
केवल एक तीव्र प्रेम और मिलनको तीव्रलालसाको ही देखते हैं 
और कुछ नहीं । तथा भगवानको प्राप्त कर लेनेंके माथ ही 
दुर्गुण-दुराचारों का विनाश हो जाता है। 

अतएव हमलोगोंके हृदयमें भगवान्‌से मिलनेकी उत्कट 
इच्छा और परम प्रेम हो, इसके लिये प्राणपरयेन्त चेष्टा करनी 
चाहिये । 

Ee भगवान्‌पर निर्भरता 

विल्लीका वच्चा जैसे अपनी माँपर निर्भर करता है, हमें 


7 


त त बी 

उससे भी बढ़कर भगवानूपर निर्भर होना चाहिये। दो सालका 
छोटा बालक थोड़ी देरके लिये भी माँको छोड़ना नहीं चाहता, 
वह माँके ही भरोसे रहता है। माँ चाहे मारे, चाहे पाले । वह 
माँके सिवा दूसरेको नहीं जानता । वह तो एक माँपर ही पूर्णतया 
निर्भर है । इसी प्रकार कल्याणकामीको अपने कल्याणके लिये 
अगवान्‌पर निर्भर होना चाहिये । भगवान्‌ तारे, चाहे मारें। 
'उसमें कुछ भी विचार न करे-केवल भगवानूके ही भरोसे रहे । 
'भगवात्‌के विधानके अनुसार सुख-दुःख आदि जो कुछ प्राप्त होते 
हैं, उनको भगवानका भेजा हुआ पुरस्कार मानकर हर समय 
असन्न रहना चाहिये और अपनेद्वारा होनेवाले कार्योमें ऐसा 
समझना चाहिये कि हमारे सारे कर्म भगवान्‌ जैसे करवाते हैं, 
बैसे ही होते हैं; किन्तु इस 'विषयमें अकर्मण्यता (कर्म करनेमें 
जी चुराना) और सकाम कर्म तथा शास्त्रविपरीत कमे यदि होते 
हों, तो यह समझना चाहिये कि हमारे कर्मोमें भगवानूका हाथ 
नही है, कामका हाथ है; क्योंकि जहाँ भगवानका हाथ है, वहाँ 
'कतेव्यकर्मकी अवहेलना नहीं हो सकती और कामनाका अभाव 
होनेके कारण सकाम कर्म भी नहीं होते; तो फिर पापकम तो 
हो ही कँसे सकते हैं ? यदि हों, तो समझना चाहिये कि वहाँ 
कामका हाथ है । 
गीतामें अर्जुनने पूछा-- 
अथ केन . प्रयुक्तोऽयं पापं चरित. पुरुषः । 
अनिच्छन्नपि वाष्णंय बलादिव नियोजितः ॥ 


( ३।३६ ) 
'हे क्ष्ण ! तो फिर यह मनुष्य स्वयं न चाहता हुआ भी 

बलात्कारसे लगाये हुएकी भाँति किससे प्रेरित होकर पापकाः 


आचरण करता है ?' 
इसके उत्तरमें भगवान्‌ने कहा-- 
काम एष क्रोध एष रजोगुणसमुद्भवः । 
महाशनो पहापाप्मा विद्धयेनमिह वंरिणम्‌ ॥ 
( ३।३७ ) 

“रजोगुणसे उत्पन्न हुआ यह काम ही क्रोध है, यह बहुत 
खानेवाला अर्थात्‌ भोगोंसे कभी न अघानेवाला और बड़ा पापी 
है, इसको ही तुम इस विषयमें वेरी जानो ।' 

'भगवानूपर निर्भरता” का यह अर्थ नहीं कि वह बालककी 
भांति सवथा कर्मोका त्याग कर देता है । बालकको ज्ञान नहीं 
है; इसलिये उसके लिये कतंव्य लागू नहीं पड़ता; किन्तु जिसको 
ज्ञान है; वह सर्वथा कर्म छोड़कर बैठे, तो वह भगवानूषर 
निर्भरता नहीं; वर॑ अकर्मण्यता, प्रमाद है । जो भगवानूपर निर्भर 
हो जाता है; वह चिन्ता, शोक, भय, ईर्ष्या, उद्वेग आदि दुर्गृणोंसे 
रहित हो जाता है। उसमें धीरता, वीरता, गम्भीरता, निर्भयता, 
शान्ति, सन्तोष, सरलता आदि गुण स्वयंमेव आ जाते हैं । 

अतएव भगवान्को प्राप्तिके लिये भगवानूके शरण होकर 
नित्य-निरन्तर भगवानूके नाम और रूपका स्मरण करते हुए. 
उसपर सवेथा निर्भर रहना चाहिये । भगवान्‌ जो कुछ कर रहे. 
हैं, उसको उनकी लीला समझकर देखता रहे और उसीमें 
आनन्द माने । 

; Xs औ 


I 


ईश्वर-साक्षात्कारके लिये नामजप 
सर्वोपरि साधन है 


वास्तवमें नामकी महिमा वही पुरुष जान सकता है, 
जिसका मन निरन्तर श्रीभगवन्नाममें संलग्न रहता है । नामकी 
“प्रिय और मधुर स्मृतिसे जिसके क्षण-क्षणमें रोमाञ्च और अश्रु- 
पात होते हैं, जो जलके वियोगमें मछलोकी व्याकुलताके समान 
क्षणभरके नाम-वियोगसे भो विकल हो उठता है, जो महापुरुष 
'निमेषमात्रके लिये भी भगवान्‌के नामको नहीं छोड़ सकता और 
जो निष्काम भावसे निरन्तर प्रेमपूर्वक जप करते-करते उसमें 
तल्लीन हो चुका है; ऐसा ही महात्मा पुरुष इस विषयके 
पूर्णतया वर्णन करनेका अधिकारी है और उसीके लेखसे संसा रमें 
विशेष लाभ पहुँच सकता है । 

यद्यपि मैं एक साधारण मनुष्य हूँ, उस अपरिमित गुण- 
निधान भगवान्‌के नामकी अवर्णनीय महिमाका वर्णेन करनेका 
मुझमें सामर्थ्यं नहीं है, तथापि अपने कतिपय मित्रोंके अनु रोधसे 
मैंने कुछ निवेदन करनेका साहस किया है । अतएव इस लेखमें 
जो कुछ त्रुटियाँ रही हों, उनके लिये आपलोग क्षमा करें । 


महिमाका दिग्दर्शन 


भगवत्ामकी अपार महिमा है, सभी युगोंमें इसकी 
महिमाका विस्तार है । शास्त्रों और साधु-महात्माओंने सभी 
युगोंके लिये मुक्तकण्ठसे नाम-महिमाका गान किया है, परन्तु 


५४ भक्तियोगका तत्त्व 
कलियुगके लिये तो इसके समान मुक्तिका कोई दूसरा उपाय होः 
नहीं बतलाया गया । यथा-- 


हरेर्नाम हरेर्नाम हरेर्नाम केवलम्‌ । 
कलो नास्त्येव नास्त्येव नास्त्येच गतिरन्यया ॥ 


(नारद पु०, १।४१।११५) 


'कलियुगमें केवल श्रीहरिनाम ही कल्याणका परम साधनः 
है, इसको छोड़कर दूसरा कोई उपाय ही नहीं है ।' 
कृते यद्‌ ध्यायतो विष्णुं व्रेतायां यजतो मखंः। 
द्वापरे परिचर्यायां कलौ तद्धरिकीर्तनात्‌ ॥ 
(श्रीमद्भा०, १२।३।५२) 
“सत्ययुगमें भगवान्‌ विषणुके ध्यान करनेसे, त्रेतामें यज्ञोसे, 
द्वापरमें भगवान्‌की सेवा-पूजा करनेसे जो फल होता है, कलियुगमें 
केवल हरिके नाम-सद्धीत्तेनसे वही फल प्राप्त होता ह। 


कलिजुग केवल नाम अधारा । सुमिरि सुमिरि भव उतरहु पारा ॥ 


कलिजुग सम जुग आन नाहि जो नर कर विस्वास । 
गाइ राम गुन गन बिमल भव तर बिर्नाह प्रयास ॥ 


(रा० च० मा०, उत्तर०, १०३क) 
राम नाम मनिदीप धरु जीह देहरी द्वार। 
तुलसी भीतर बाहिरेहु जो चाहसि उजिआर ॥ 
सकल कामना हीन जे राम भगति रस लीन । 
नाम सुप्रेम पियूष हदें तिन्हहुं किए मन मोन ॥ 
. सबरी गोध सुसेवकनि सृगति दीन्हि रघुनाथ । 
नाम उधारे अमित खल बेद बिदित गुन गाथ ॥ 


(रा० च० मा०, बाल०, २१,२२,२४ ) 


ईश्वर-साक्षात्कारके लिये नामजप सर्वोपरि साधन है ३२ 


रामचंद्र के भजन बिनु जो चह पद निर्वान। 

ग्यानवंत अपि सो नर पसु बिनु पूंछ बिषान ॥ 

बारि मथे घृत होइ बद सिकता ते बरु तेल । 

बिनु हरि भजन न भव तरिअ यह सिद्धांत अपेल ॥ 
(रा० च० मा०, उत्तर०,०८क,१२२क)' 
नामु सप्रेम जपत अनयासा । भगत होहि मुद मंगल बासा ॥९ 
नामु जपत प्रभु कीन्ह प्रसाद । भगत सिरोमनि भे प्रहलाइू ॥४ 
सुभिरि पवनसुत पावन नासू। अपने बस करि राखे रामु। 
अपतु अजामिलु गजु गनिकाऊ। भए युक्त हरि नाम प्रभाऊ \॥ 
चहुँ जुग तीनि काल तिहुँ लोका । भए नाम जपि जीव बिसोका ४४ 
कहाँ कहाँ लगि नाम बड़ाई। रामु न सर्काह नाम गुन गाई ४ 
(रा० च० मा०, बाल०, २३।१; २५।२,३,४; २६।१); 
नाम-महिमामें प्रमाणोंका पार नहीं है। हमारे शास्त्र 
इससे भरे पड़े हैं, परन्तु अधिक विस्तारभयसे यहाँ इतने ही 
लिखे जाते हैं। संसारमै जितने मत-मतान्तर हैं प्रायः सभी 
ईश्वरके नामकी महिमाको स्वीकार करते और गाते हैं । अवश्य 
ही' रुचि और भावके अनुसार नामोंमें भिन्नता रहती है, परन्तु 
परमात्माका नाम कोई-सा भी क्यो न हो; सभी एक-सा लाभ 
पहुँचानेवाले हैं। अतएव जिसको जो नाम रुचिकर प्रतीत हो; 

वह उसीके जपका ध्यानसहित अभ्यास करे । 


सेरा अनुभव 


कुछ मित्नोंने मुझे इस विषयमें अपना अनुभव लिखनेके 
लिये अनुरोध किया है, परन्तु जबकि मैंने भगवन्नामका विशेष 
संख्यामें जप ही नहीं किया, तब मैं अपना अनुभव क्या लिखुँ ? 


६ भक्तियोगका तत्त्व 


भगवत्कृपासे जो कुछ यत्किञ्चित्‌ नामस्मरण मुझसे हो सका है, 
उसका माहात्स्व भी पूर्णतया लिखा जाना कठिन हैँ । 

नामका अभ्यास मैं लड़कपनसे ही करने लगा था, जिससे 
शनेः-शनैः मेरे मनकी विषयवासना कम होती गयी और पापोंसे 
हटनेमें मुझे बड़ी सहायता मिली । काम-क्रोधादि अवगुण कम 
होते गये, अन्तःकरणमें शान्तिका विकास हुआ । कभी-कभी नेत्र 
बन्द करनेसे भगवान्‌ श्रीरामचन्द्रजीका अच्छा ध्यान भी होने 
लगा । सांसारिक स्फुरणा बहुत कम हो गयी । भोगोंमें वेराग्य 
हो गया । उस समय मुझे वनवास या एकान्त स्थानका रहन- 
सहन अनुकूल प्रतीत होता था । 

इस प्रकार अभ्यास होते-होते एक दिन स्वप्नमें श्रीसीताजी 
और लक्ष्मणजीसहित भगवान्‌ श्रीरामचन्द्रजीके दर्शन हुए और 
उनसे बातचीत भी हुई | श्रीरामचन्द्रजीने वर माँगनेके लिये 
मुझसे बहुत कुछ कहा, पर मेरी इच्छा माँगनेकी नहीं हुई, अन्तमें 
बहुत आग्रह करनेपर भी मैंने इसके सिवा और कुछ नहीं माँगा कि 
“आपसे मेरा वियोग कभी न हो।' यह सब नामका ही फल था । 

इसके बाद नाम-जपसे मुझे और भी अधिकतर लाभ हुआ, 
जिसकी महिमा वर्णन करनेमें मैं असमर्थ हूँ । हाँ, इतना अवश्य 
कह्‌ सकता हूँ कि नामजपसे मुझ जितना लाभ हुआ है, उतना 
ऽश्रीमऱद्गवद्गीताके अभ्यासको छोड़कर अन्य किसी भी साधनसे 
नहीं हुआ । 

_ _जव-जव मुझे साधनसे च्युत करनेवाले भारो विघ्न प्राप्त 

हुआ करते थे, तंब-तब मैं प्रेमपूर्वक भावनासहित नामजप 
करता था और उसीके प्रभावसे मैं उन विघ्नोंसे छुटकारा पाता 


जनक 


ईश्बर-साक्षात्कारके लिये नामजप सर्वोपरि साधन है ५७ 


श्या । अतएव मेरा यह दृढ़ विश्वास है कि साधन-पथके 
$विघ्नोंको नष्ट करने और मनमें  होनेवाली सांसारिक 
-स्फुरणाओंका नाश करनेके लिये स्वरूपचिन्तनसहित प्रेमपूर्वक 
'अगवन्ञाम-जप करनेके समान दूसरा कोई साधन नहीं है । जब 
"कि साधारण संख्यामें भगवन्नामका जप करनेसे ही मुझे इतनी 
'परम शान्ति, इतना अपार आनन्द और इतना अनुपम लाभ 
हुआ है जिसका मैं वर्णन नहीं कर सकता, तव जो पुरुष भग- 
अन्नामका तिष्कामभावसे ध्यानसहित नित्य-निरन्तर जप करते 
हैं, उनके आनन्दकी महिमा तो कौन कह सकता है ? 
नामजप किसलिये करना चाहिये ? 
श्रुति कहती है- 
एतद्ध्येवाक्षरं ब्रह्म एतद्धयेवाक्षरं परम्‌ । 
एतद्धयेवाक्षरं ज्ञात्वा तो यदिच्छति तस्य तत्‌ ॥ 
॥ (कठ० १।२।१६) 

यह ओंकार अक्षर ही ब्रह्म है, यही परब्रह्म है, इसी 
ऑओका ररूप अक्षरको जानकर जो मनुष्य जिस वस्तुको चाहता 
है, उसको वही मिलती है ।' 

श्रुतिके इस कथनके अनुसार कल्पवृक्षरूप भगवद्धजनके 
-प्रतापसे जिस वस्तुको मनुष्य चाहता है, उसे वही मिल सकती 
है । परन्तु आत्माका कल्याण चाहनेवाल सच्चे प्रेमी भक्तोंकी तो 
“निष्काम भावसे ही भजन करना चाहिये । शास्त्रोंमें निष्काम 
'्रेमी भक्तकी ही अधिक प्रशंसा की गयी है । भगवातूने भी 


कहा है- 
चतुविधा भजन्ते मां जनाः सुकृतिनोऽर्जुन । 


आर्तो जिज्ञासुरर्थार्थी ज्ञानी च भरतर्षभ ।। 


पु है का. ~¬भक्तियागकां तत्त्व 


तेषां ज्ञानी नित्ययुक्त  एकभक्तिविशिय्यते । 
प्रियो. हि ज्लानिनोऽत्यर्थमहं स च मम प्रियः ॥। 
(गीता ७।१६-१७) 
'हे भरतबंशियोंमें श्रेष्ठ अर्जुन ! उत्तम कर्म करनेवाले 
अर्थार्थी, आते, जिज्ञासु और ज्ञानी अर्थात्‌ निष्कामी-ऐसे चार 
प्रकार के भक्त जन मुझको भजते हैं । उनमें नित्य मुझमें एकी- 
भावसे स्थित अनन्य प्रेमभक्तित्राला ज्ञानी अति उत्तम है; क्योंकि 
मुझको तत्त्वसे जाननेवाले ज्ञानीको मैं अत्यन्त प्रिय हूँ और वह्‌ 
ज्ञानी मुझे अत्यन्त प्रिय है ।' 
इस प्रकार निष्काम प्रेमपूर्वक होनेवाले भगवद्भजनके 
प्रभावको जो मनुष्य जानता है, वह एक क्षणके लिये भो 
भगवानको नहीं भूलता और भगवान्‌ भी उसको नहीं भूलते ॥ 
भगवानूने स्त्रयं कहा भी है-- 
यो मां पश्यति सर्वत्र सवं च मयि पश्यति। 
तस्याहं न प्रणश्यामि स च मे न प्रणश्यति॥ 
(गीता ६।३०) 
'जो पुरुष सम्पूर्ण भूतोंमें सबके आत्मरूप मुझ वासुदेवको 
ही व्यापक देखता है और सम्पूर्ण भूतोंको मुझ वासुदेवके अन्तर्गत 
देखता है, उसके लिये मैं अदृश्य नहीं होता हुँ और वह मेरे 
लिये अदृश्य नहीं होता है; क्योंकि वह मुझमें एकीभावसे नित्य 
स्थित हैं ।' 
भला, सच्चा प्रमी क्या अपने प्रेमास्पदको छोड़कर 
कभी दूसरेको मनमें स्थान दे सकता है ? जो भाग्यवान्‌ पुरुष 
परम सुखमय परमात्माके प्रभावको जानकर उसेही अपना एक- 
मात्र प्रेमास्पद बना लेते हैं, केतो अहनिश उसीके प्रिय नाम कोः 








ईश्वर-साक्षात्का रके लिये नामजप सर्वापरि साधन है. %& 


स्मृतिमें तल्लीन रहते हैं, वे दूसरी वस्तु न कभी चाहते हैं और 
न उन्हें सुहाती ही है । 

अतएव जहाँतक ऐसी अवस्था न हो, वहाँतक ऐसा अभ्यास 
करना चाहिये । नामोच्चारण करते समय मन प्रममें इतना मग्न 
हो जाना चाहिये कि उसे अपने शरीरका भी ज्ञान न रहे । भारी- 
से-भारी सङ्कट पड़तेपर भी विशुद्ध प्रेम-भक्ति और भगवत्‌ 
साक्षात्कारिताके सिवा अन्य किसी भी सांसारिक वस्तुकी 
कामना, याचना या इच्छा कभी नहीं करनी चाहिये । 

निष्काम भावसे प्रेमपूर्वक विधिसहित जप करनेवाला 
साधक बहुत शीघ्र अच्छा लाभ उठा सकता है। 

यदि कोई शङ्का करे कि बहुत लोग; भगवन्नामका जप 
किया करते हैं, परन्तु उनको कोई विशेष लाभ होता हुआ नहीं 
देखा जाता, तो इसका उत्तर यह हो सकता है कि उन लोगोंने 
या तो विधिसहित जपका अभ्यास ही नहों किया होगा या 
अपने जपरूप परमधनके वदलेमें तुच्छ सांसारिक भोगोंको खरीद 
लिया होगा, नहीं तो उन्हें अवश्य ही विशेष लाभ होता, इसमें 
कोई सन्देह नहों है । 

इसलिये नामजप किसी प्रकारकी भी छोटी-बड़ी कामनाके' 
लिये न करके केवल भगवानूकें विशुद्ध प्रेमके लिये ही करना 
चाहिये । 

नामजप कंसे करना चाहिये ? 
महषि पतञजलिजी कहते हैँ— 


तस्य वाचकः प्रणवः । 
(पोग० १।२७) 


० भक्तियोगका तत्त्व 


“उस परमात्माका वाचक अर्थात्‌ नाम ओंकार है ।' 
तज्जपस्तदर्थभावनम्‌ । (योग० १।२८) 
उस परमात्माके नामजप और उसके अर्थकी भावना 
अर्थात्‌ स्वरूपका- चिन्तन करना ।' 
४ ततः प्रत्यक्चेतनाधिगमोऽप्यन्तरायाभावश्च । (योग० १।२६) 
“उपर्युक्त साधनसे सम्पूर्णे विघ्नोंका नाश और परमात्माकी 
प्राप्ति भी होती है ।' 
इससे यह सिद्ध होता है कि नामजप नामीके स्वरूप- 
चिन्तनसहित करना चाहिये । स्वरू गचिन्तनयुक्त नामजपसे 
अन्तरायोंका नाश और भगवत्प्राप्ति होती है । 
यद्यपि नामी नामके ही अधीन है । श्रीगोस्वामीजी 
सहाराजने कहा है-- 
देखिआह रूप नाम आधीना । रूप ग्यान नहि नास बिहीना ॥ 
सुमिरिअ नाम रूप बिनु देखे। आवत हृदये सनेह बिसेष ॥ 
(रा० च० मा,० बाल०, २०।२-३) 
इसलिये स्वरूपचिन्तनकी चेष्टा किये बिना भी केवल 
नामजपके प्रतापसे ही साधकको समयपर भगवत्स्वरूपका 
साक्षात्कार अपने-आप ही हो सकता है, परन्तु उसमें विलम्ब 
हो जाता है । भगवानूके मनमोहन स्वरूपका चिन्तन करते हुए 
जपका अभ्यास करनेसे बहुत ही शीघ्र लाभ होता है, क्योंकि 
निरन्तर चिन्तन होनेसे भगवान्‌की स्पृतिमें अन्तर नहीं पड़ता | 
इसीलिये भगवानूते श्रीगीता जीमें केहाइहेक झन 


तस्मात्‌ सर्वेषु कालेषु मामनुस्मर युध्य च। 
मस्यपितमनो बुद्धि मामेवं ष्यस्यसंशयम्‌ ॥ (5७) 


Ld 





ईश्वर-साक्षात्कारके लिये नामजप सर्वोपरि साधन है ६१ 


अतएव है अर्जुन ! तू सब समयमें निरन्तर मेरा स्मरण 
कर और युद्ध भी कर। इस प्रकार मुझमें अपेण किये हुए मन- 
बुद्धिसे युक्त हुआ तू निःसन्देह मुझको ही प्राप्त होगा ।' भगवान्को 
इस आज्ञाके अनुसार उठते-वैठते, खाते-पीते, सोते-जागते और 
प्रत्येक सांसारिक कार्य करते समय साधकको नाम-जपके साथ- 
ही-साथ मन-बुद्धिसे भगवान्‌के स्वरूपका चिन्तन और निश्चय 
करते रहना चाहिये, जिससे क्षणभरके लिये भी उसकी स्मृतिका 
वियोग न हो । 

इसपर यदि कोई पूछे कि किस नामका जप अधिक लाभ- 
दायक है और नामके साथ भगवानके कँसे स्वरूपका ध्यान 
करना चाहिये ? तो इसके उत्तरमें यही कहा जा सकता है कि 
परमात्माके अनेक नाम हैं, उनमेंसे जिस साधककी जिस नाममें 
अधिक रुचि और श्रद्धा हो, उसे उसी नामके जपसे विशेष लाभ 
होता है । अतएव साधकको अपनी रुचिके अनुकूल ही भगवानके 
नामका जप और स्वरूपका चिन्तन करना चाहिये । एक वात 
अवश्य है कि जिस नामका जप किया जाय, स्वरूपका चिन्तन 
भी उसीके अनुसार होना चाहिये । उदाहरणा ्थ-- 

_ 'ॐ नमो भगवते वामुदेवाय' इस मन्द्रका जप करनेवालेको' 
सर्वव्यापी वासुदेवका ध्यान करना चाहिये । 'ॐ नमो नारायणाय सर 
इस मन्त्रका जय करनेवालेको चतुर्भुज श्रीविष्णुभगवानका ध्यान 
करना चाहिये । "ॐ नमः शिवाय” मन्त्रका जप करनेवालेको 
बिनेत भगवान्‌ शङ्करका ध्यान करना उचित है। केवल उॐ#कारका 
जप करनेवालेको सर्वव्यापी सच्चिदानन्दघन शुद्ध ब्रह्मका चिन्तन 
करना उचित है श्री रामनामका जपकरनेवालेको श्रीदशरथनन्दचत 

अगवान्‌ रामचन्द्रजीके स्वरूपका चिन्तन करना लाभप्रद है । 
हरे राम हरे राम राम राम हरे हरे। 
हरे कृष्ण हरे कृष्ण कृष्ण कृष्ण हरे हरे ॥ 
( कलिसं० १ ) 
इस मन्त्रका जप करनेवालेके द्वारा श्रीराम, कृष्ण, विष्णु 
या स्वेब्यापी ब्रहा आदि सभी रूपोंका अपनी इच्छा और रुचिके 
अनुसार ध्यान किया जा सकता है; क्योंकि यह सत्र नाम सभी 
रूपोंके वाचक हो सकते हैं । 


इन उदाहरणोंसे यही समझना चाहिये कि साधकको गुरुसे 
जिस नाम-रूपका उपदेश मिला हो, जिस नाम और जिस रूपमें 
श्रद्धा, प्रेम और विश्वासकी अधिकता हो तथा जो अपनो 
आत्माके अनुकूल प्रतीत होता हो, उसे उसी नाम-रूपके जप- 
ध्यानसे अधिक लाभ हो सकता है 


परन्तु नामजपके साथ ध्यान जरूर होना चाहिये । 
वास्तवमें नामके साथ नामोकी स्मृति होना अनिवार्य भी हैँ । 
मनुष्य जिस-जिस वस्तुके नामका उच्चारण करता है, उस-उस 
वस्तुके स्वरूपकी स्मृति उसे एक वार अवश्य होती है और जेसी 
स्मृति होती है, उसीके अनुसार भला-बुरा परिणाम भी अवश्य 
होता है | जैसे कोई मनुष्य कामके वशीभूत होकर जब किसी 
स्त्रीका स्मरण करता,है, तव उसकी स्मृतिके साथ ही उसके 
शरीरमें क्राम जाग्रत्‌ होकर वीर्यपातादि ठुघटनाको घटा देता 
है। इसी प्रकारः वोरुख्स और करुण-रसप्रधान वत्तान्तोंको 
स्मृतिसे तदनुसार हो .मनुष्यको वृत्तियां और उसके भाव वन 
जाते हैं । साधु पुरुषकोतयाद करनेसे मनमें श्रेष्ठ भावोंक़ो जागृति 

होती है और दुराचारीकी स्मृतिसे बुरे भावोंका आविर्भाव 
होता है । जब लौकिक स्मरणका ऐसा परिणाम अनिवार्य है, 
तब परमात्माके स्मरणसे परमात्माके भाव और गुणोंका अन्तः- 
करणमें आविर्भाव हो, इसमें तो सन्देह ही क्या है ! 

अतएव साधकको भगवा नके प्रेममें विह्वल होकर निष्काम 
आवसे नित्य-निरन्तर दिन-रात कतेव्य-कर्मोको करते हुए भी 
ध्यानसहित श्रीक्षगवज्ञामजपकी विशेष चेष्टा करनी चाहिये । 

सत्सङ्गसे ही नामजपमें श्रद्धा होती है 

नामकी इतनी महिमा होते हुए भी प्रेम और ध्यानयुक्त 
्ञगवन्नाममें लोग क्‍यों नहीं प्रवृत्त होते ? इसका उत्तर यह है 
कि भगवत्‌-भजनके असली ममंको वही मनुष्य जान सकता है 
जिसपर भगवान्‌की पूर्ण दया होती हैँ । 

यद्यपि भगवान्‌की दया तो सदाही संवपर समान भावसे 
है; परन्तु जवतक उसको अपार दयाको मनुष्य पहचान नहीं 
लेता तबतक उसे उस दया से लाभ नहीं होता । जैसे किसीके 
घरमै गड़ा हुआ धन हैं; परन्तु जव तक वह उसे जानता नहों, 
तबतक उत कोई लाभ नहीं होता, परन्तु वही जव किसी जान- 
कार पुरुषसे जान लेता हैं और यदि परिश्रम करके उस धनको 
निकाल लेता है तो उसे लाभ होता है। इसी प्रकार भगवान्‌की 
दयाके प्रभावको जाननेवाले पुरुषोंके मङ्गसे मनुष्यको मगवानूको 
नित्य दयाका पता लगता है, दयाके ज्ञानसे भजनका ममे समझमें 
आता है, फिर उसकी भजनमें प्रवृत्ति होती है और भजनके 
[नित्य-निरन्तर“ अभ्यासे समस्त सञ्चित पाप समूल नष्ट हो 
जाते हैं और उसे परमात्माकी प्राप्तिरूप पूणे लाभ मिलता है । 

नाममें पापनाशकी स्वाभाविक शक्ति है 


यहाँपर यदि कोई शङ्का करे कि यदि भगवान्‌ भजन 


करनेवालेके पापोंका नाश कर देते हैं या उसे माफी दे देते हैं 
तो क्या उनमें विषमताका दोष नहीं आता ? इसका उत्तर यहा! 
है कि जेसे अग्निमें जलानेकी और प्रकाश करनेकी शक्ति 
स्वाभाविक है, इसी प्रकार भगवन्नाममें भी पापोंके नष्ट करने क्री” 
स्वाभाविक शक्ति है । इसीलिये भगवानूने श्रीगीताजीमें 
कहा है-- 
समोऽहं सर्वभूतेषु न मे द्वेष्योऽस्ति न प्रियः। 
ये भजन्ति तु मां भक्त्या मथि ते तेषु चाप्यहम्‌ ॥ (5।२४) 
“मैं सब भूतोंमें समभावसे व्यापक हूँ, न कोई मेरा अप्रिय 
है और न प्रिय है, परन्तु जो भक्त मुझको प्रेमसे भजते हैं वे 
मुझमें हैं और मैं भी उनमें प्रत्यक्ष प्रकट हूँ ।' 
इससे यह बात स्पष्ट हो जाती है कि जैसे शीतसे व्यथितः 
अनेक पुरुषोंमेंसे जो पुरुष अग्निके समीप जाकर अर्निका सेवन 
करता है, उसीके शीतका निवारण कर अरिनि उसकी उस 
व्यथाको मिटा देती है; परन्तु जो अग्निके समीप नहीं जाते,. 
उनकी व्यथा नहीं मिटती। इससे अग्निमें कोई विषमताका 
दोष नहीं आता; क्योंकि वह सभीको अपना ताप देकर उनकी 
व्यथा निवारण करनेको सर्वेदा तैयार है। कोई समीप हीन 
जाय तो अग्नि क्या करे ? इसी प्रकार जो पुरुष भगवानका 
भजन करता है, उसीके अन्त:ःकरणको शुद्ध करके भगवान उसके 
दुःखोंका'सवेथा नाश करके उसका कल्याण कर देते हैं। इसलिये 
भगबानूमें विषमताका कोई दोष नहीं आता । 

नाम-मजनसे हो ज्ञान हो जाता हे 


(शङ्का) यह बात मान ली गयी कि भगवन्नामसे पापोंका 
नाश होता है, परन्तु परमपदकी प्राप्ति उससे केसे हो सकती 
है ? क्योंकि परमपदकी प्राप्ति तो केवल ज्ञानसे होती है । 


(उत्तर) यह ठीक है । परमपदकी प्राप्ति ज्ञानसे ही होती' 
है; परन्तु श्रद्धा, प्रेम और विश्वासपूर्वक निष्क्रामभावसे किये 
जानेवाले भजनके प्रभावसे भगवान्‌ उसे अपना वह ज्ञान प्रदानः 
करते हैं कि जिससे उसे भगवानूके स्वरूपका तत्त्वज्ञान हो जाता 
है और उससे उस साधकको परमपदकी प्राप्ति अवश्य हो जाती 
है । भगवान्‌ने कहा है- 

सच्चित्ता मद्गतप्राणा धयन्त 

कथयन्तश्च सां नित्यं तुष्यन्ति च रमन्ति च ॥ 

तेवां सततयुक्तानां भजतां प्रीतिपूर्वकम्‌ । 


ददामि बुद्धियोगं तं येन माऽुपयान्ति ते ॥ 
तेषामेवानुकम्पार्थमहमज्ञानजं तमः। _ 
नाशयाम्यात्मभावशश्रो ज्ञानदीपेन अस्वता ।। 


(गीता १०।६-११) 

“निरन्तर मुझमें मन लगानेवाले और मुझमें ही प्राणोको' 

अर्पण करनेवाले भक्तजन मेरी भक्तिकी चर्चाके द्वारा आपसमें 
मेरे प्रभावको जनाते हुए तथा गुण और प्रभावसहित मेरा कथन 
करते हुए ही निरन्तर संतुष्ट होते हैं और मुझ वामुदेवमें ही 
निरन्तर रमण करते हैं, उन निरन्तर मेरे ध्यानमें लगे हुए 
और प्रेमपूर्वक भजनेवाले भक्तोंको मैं वह तत्त्वज्ञानरूप योग 
देता हूँ, जिससे वे मुझको ही प्राप्त होते हैं । उनके ऊपर अनुग्रह 

करनेके लिये उनके अन्त:करणमें स्थित हुआ मैं स्वयं ही उनके 
अज्ञानजनित अन्धकारको प्रकाशमय तत्त्वज्ञानरूप दीपकके द्वारा 
नष्ट कर देता हूँ ।' 
अतएव निरन्तर प्रेमपूर्वक निष्क्राम नामजप और स्वरूप- 
'चिन्तनसे स्वतः ही ज्ञान उत्पन्न हो जाता है और उस ज्ञानसे 
साधकको सत्वर ही परमपदकी प्राप्ति हो जाती है। 
नाम को उपेक्षा नहीं करनी चाहिये 


कुछ भाई नामजपके महत्त्वको नहीं समझनेके कारण उसकी 
'निन्दा-कर बैठते हैं, वे कहा करते हैं कि राम-राम करना और 
'टायँ-टायँ करना एक समान ही है। साथ ही यह भी कहा करते 
हैं कि नामजपके ढोंगसे आलसी बनकर अपने जीवनको नष्ट 
करना है । इसी तरहकी और भी अनेक बातें कही जरती हैं । 

ऐसे भाइयोसे मेरी प्रार्थना है कि बिना जाँच किये ही इस 
ग्रकारसे नामजपकी निन्दा कर जप करनेवालोंके हृदयमें अश्रद्धा 
उत्पन्न करनेकी बुरी चेष्टा न किया करें, बल्कि कुछ समय तक 
नामजप करके देखें कि उससे क्या लाभ होता है। व्यर्थं ही 
निन्दा या उपेक्षा कर पाप-भाजन नहीं बनना चाहिए । 


नाम्रजपमें प्रमाद और आलस्य करना उचित नहीं 
१ बहुत-से भाई नामजप या भजनको अच्छा तो समझते हैं; 
सरन्तु प्रमाद या आलस्यवश भजन नहीं करते । यह उनकी बड़ी 
आरी भूल है। इस प्रकार दुर्लभ, परन्तु क्षणभङ्गर मनुष्य-शरीर 
को प्राप्त करके जो भजनमें आलस्य करते हैं, उन्हें क्या कहा 
जाय ? जीवनका सद्व्यय भजनमें ही है, यदि अभी प्रमादसे 


~ 

इस अमूल्य सुअवसरको खो दिया, तो पीछे सिवा पश्चात्तापके 
और कुछ भी हाथ नहीं लगेगा । कवीरजीने कहा है-- 

मरोगे मरि जाओगे, कोई न लेगा नास। 

ऊजड़ जाय बसाओगे, छाडि बसन्ता गास ॥ 

आजकालकी पाँच दिन, जंगल होगा बास। 

ऊपर ऊपर हल फिरें, ढोर चरेंगे घास ॥ 

आज कहे में काल भजूं, काल कहे फिर काल । 

आजकालके करत ही, औसर जासी चाल ॥ 

काल भजन्ता आज भज, आज भजनता अब \ 

पलमें परलय होयगो, फेर भजेगा कब ॥ 

अतएव आलस्य और प्रसादका परित्याग करके जिस-किस 
अकारसे भी हो, उठते-बैठते-सोते और सम्पूर्ण कर्तव्य-कर्मोको 
करते हुए सदा-सर्वदा भजन करनेका अभ्यास अवश्य करना 
चाहिये । 
माँ” बच्चोंको भुलानेके लिये उनके सामने नाना प्रकारके 

खिलौने डाल देती है, कुछ खानेके पदार्थं उनके हाथमें दे देती 
है, जो वच्चे उन पदार्थोमें रमकर “माँ! के लिये रोता छोड़ देते 
हैं, 'माँ' भी उन्हें छोड़कर अपना दूसरा काम करने लगती है; 
'परन्तु जो वच्चा किसी भी भुलावेमें न भूलकर केवल 'माँ-माँ' 
पुकारा करता है, उसे “माँ अवश्य ही अपनी गोदमें लेनेको वाध्य 
होती है। ऐसे जिद्दी वच्चेके पास चरके सारे आवश्यक कार्मोको 
छोड़कर भी माँको तुरन्त आना और उसे अपने हृदयसे लगाकर 
डुलारना पड़ता है, क्योंकि माता इस बातको जानती है कि यह्‌ 
बच्चा मेरे सिवा और किंसी' भी विषयमें नहीं भूलता है । 


६८ भक्तियोगका तत्त्व 


इसी प्रकार भगवान्‌ भी भक्तकी परीक्षाके लिये उसके 
इच्छानुसार उसे अनेक प्रकारके विषयोंका प्रलोभन देकर भुलाना 
चाहते हैं। जो उनमें भूल जाता है वह तो इस परीक्षामें 
अनुत्ती्ण होता है; परन्तु जो भाग्यवान्‌ भक्त संसारके समस्त 
पदार्थोको तुच्छ, क्षणिक और नाशवान्‌ समझकर उन्हें लात मार 
देता है और प्रेममें मग्न होकर सच्चे मनसे उस सच्चिदानन्दमयी 
मातासे मिलनेके लिये ही लगातार रोया करता है; ऐसे भक्तके 
लिये सम्पूर्ण कामोंको छोड़कर भगवानको स्वयं तुरन्त आना 
पड़ता है । महात्मा कबीरजी कहते हैँ 

केशव केशव . कूकिये, न कूकिये असार। 

रात दिवसके कूकते, कभी तो सुने पुकार ॥ 

राम नाम रटते रहो, जबलग घटमें प्रान । 

कबहू तो दीनदयालके, भनक परेगी कान ht 
इसलिये संसारके समस्त विषयोंक 
हुए उनसे मन हटाकर. श्रीपरमात्माके पावन नामके जपमें लग 
जाना ही परम कतंव्य है । जो परमात्माके नामका जप करता 
है, दयालु परमात्मा उसे शीघ्र ही भव-वन्धनसे मुक्त कर देते हैं । 
यदि यह कहा जाय कि ईश्वर न्यायकारी है, भजनेवालेके 
हो पापोंका नाश करके उसे परमगति मदान करते हैं, तो फिर 
उन्हें दयालु क्यों कहना चाहिये ? 
यह कथन युक्तियुक्त नहीं है। संसारके बड़े-बड़े राजा- 
महाराजा अपने उपासकोंको बाह्य धनादि पदार्थ देकर सन्तुष्ट 
करते हैं, परन्तु भगवान्‌ ऐसा नहीं करते, उनका तो यह नियमः 


गै विषके लड्डू समझते 

है कि उनको जो जिस भावसे भजता है, उसको वे भी उसो 
आवसे भजते हैं । 
दे यथा मां प्रपचन्ते तांस्तथैव भजाम्यहम्‌ । 
(गोता ४।११) 
परमात्मा छोटे-बड़ेका कोई ख्याल नहीं करते। एक 
'छोटे-से-छोटा व्यक्ति परमात्माको जिस भावसे भजता है, उनके 
साथ जैसा बर्ताव करता है, वे भी उसको वैसे ही भजते और 
चचैसा ही बर्ताव करते हैं । यदि कोई उनके लिये रोकर व्याकुल 
होता है, तो वे भी उससे मिलनेके लिये उसी प्रकार अकुला 
उठते हैँ । यह उनकी कितनी दयाकी बात है ! 


अतएव इस अनित्य, क्षणभङ्कर, नाशवान्‌ संसारके समस्त 
मिथ्या भोगोंको छोड़कर उस सर्वशक्तिमान्‌ त्यायकारी शुद्ध 
परम दयालु सच्चे प्रेमी वरमात्माके पावन नामका निष्काम प्रेम- 
आवसे घ्यातसहित सदा-सवेदा जप करते रहना चाहिये । 

संसारके समस्त दुःखोंसे मुक्त होकर ईश्वर-साक्षात्कारके 
लये नामजप ही सर्वोपरि युक्तियुक्त साधन है । 

सत्संग और भगवद्भक्तोंके लक्षण, उनकी 
महिमा, प्रभाव और उदाहरण 


'सत्‌' जो भगवान्‌ हैं, उनके प्रति प्रेम और उनका मिलन 
ही वास्तविक एवं मुख्य सत्सङ्ग है। भगवत्प्राप्त भक्तों या 


जीवन्मुक्त ज्ञानी महात्माओंका सङ्ग दूसरी श्रेणीका सत्सङ्ग है। 
भगवत्प्रेमी उच्चकोटिके साधकोंका सङ्ग तीसरी श्रेणीका सत्स ङ्कः 
है । चौथी श्रेणीमें सत्‌-शास्त्रोंका अनुशीलन भी सत्सङ्ग है । 
सत्स्वरूप भगवानूमें प्रेम होना और उनका मिलना तो सब 
साधनोंका फल है तथा जो भगवानूको प्राप्त हो चुके हैं और 
जिनका भगवानूमें अनन्य प्रेम है, ऐसे भगवत्प्राप्त भक्तोंका मिलन 
या सङ्ग भगवानूकी कृपासे ही मिलता है । वह पुरुष भगवानूकोः 
कृपाका अधिकारी होता है, जो अपनेपर भगवान्‌की अतिशय 
कृपा मानता है। वह फिर उस कृपाको तत्त्वसे जानकर 
परम शान्तिको प्राप्त हो जाता है (गीता ५/२४) । जिसका 
भगवान्‌में और उनके भक्तोंमें श्रद्धा-विशवास और प्रेम होता है, 
एवं जिसके अन्तःकरणमें पूर्वके श्रद्धा-भक्तिविषयक संस्कार 
सञ्चित हैं, वह भी भगवान्‌की कृपाका अधिकारी होता है । 
श्रीरामचरितमानसके सुन्दरकाण्डमें भक्त विभीषणने 
हनुमानूजीसे कहा-- 
अब मोहि भा भरोस हनुमंता । बिनु हरि कृपा मिलहि नाह संता ॥ 


(सुन्दर०, ६।२) 

'हे हनुमान्‌ ! अब मुझे विश्वास हो गया कि श्री रामजीकी 
मुझपर कृपा है; क्योंकि हरिकी कृपाके विना सन्त नहीं 
मिलते ।' 

श्रीशिवजी भी पार्वतीजीसे कहते हैं- 

गिरिजा संत समागम सम न लाभ कछ्‌, आन १ 
बिनु हरि कृपा न होइ सो गार्वाह बेद पुरान ॥ 
(रा० च० मा०, रत्तर०, १२५ख)} 
हे गिरिजे ! सन्त-समागमके समान दूसरा कोई लाभ नहीं 
है । पर वह श्री हरिकी कृपाके विना सम्भव नहीं है, ऐसी बात 
वेद और पुराण कहते हैं । 

पूवेके उत्तम संस्का रोके प्रभावसे भी भक्तोंका मिलन होता 
है । श्री रामच रितमानसके उत्त रकाण्डमें स्वयं भगवान्‌ श्री राम - 
चन्द्रजीने प्रजाको उपदेश देते हुए कहा है— 

भक्ति सुतंव सकल सुख खानी । बिनु सतसंग न पर्वाह प्रानी ॥ 
पुन्य पुंज बिनु मिर्लाह न संता । सतसंगति संसृति कर अंता ॥ 
(उत्तर०, ४४।३) 
भक्ति स्वतन्व साधन है और सब सुखोंकी खान है । 
परन्तु सत्सङ्गके बिना प्राणी इसे नहीं पा सकते और पुण्यसमूहके 
बिना सन्त नहीं मिलते । सत्सङ्गति ही जन्म-मरणके चक्रको 
अन्त करती है । 

अब ऐसे भगवत्प्राप्त पुरुषोंक लक्षण बतलाये जाते हैं, 
जिनको गीतामें स्वयं भगवानने अपना प्रिय भक्त कहा है 

अद्वेष्टा सर्वभूतानां पत्रः करुण एव च। 
निर्ममो निरहंकारः समदुःखसुखः क्षमी ॥ 


७२ भक्तियोगका तत्त्व 


संतुष्टः सततं योगी यतात्मा दृढनिश्चयः । 
सय्यर्पातमनोबुद्धि्यो मड्भक्तः स मे प्रियः ॥ 
(१२।१३-१४) 
“जो पुरुष जीवमात्रके प्रति द्वेषभावसे रहित, सबका 
स्वार्थरहित प्रेमी ओर हेतुरहित दयालु है तथा ममतासे रहित, 
अहङ्कारसे शून्य, सुख-दुःखोंको प्राप्तिमें सम और क्षमावान्‌ है 
अर्थात्‌ अपराध करनेवालेको भी अभय कर देता है तथा जो 
योगी निरन्तर सन्तुष्ट है, जिसने मन-इन्द्रियोंसहित शरीरको 
वशमें कर लिया है, जिसका मुझमें दृढ़ निश्चय है तथा जिसके 
मन एवं बुद्धि मुझमें अपित हैं, वह मेरा भक्त मुझको प्रिय है ।' 
भगवतप्राप्त भक्तों या जीवन्मुक्त गुणातीत पुरुषोंका सभी 
प्राणियों एवं पदार्थोके प्रति समान भाव होता है (गीता १४।२४- 
२५)। उनका किसीसे भी व्यक्तिगत स्वार्थका सम्वन्ध नहीं होता 
(गीता ३।१८)। उनका देह या मकान आदिमें ममता, आसक्ति 
और अभिमानका सवेथा अभाव होता है (गोता १२ । १७ ) 
उनका यावन्मात्र प्राणियोंपर दया और प्रेम रहता है (गीता 
२।१३) एवं उनका सवमें समभाव भी रहता है । उन 
थरमात्माको प्राप्त हुए पुरुषोंके समभावका वर्णन करते हुए 
भगवान्‌ने कहा है-- 
विद्याविनयसम्पन्ने ब्राह्मणे गवि हस्तिनि । 
शुनि चेव श्वपाके च पण्डिताः समदशनः ।। 
(गीता ५।१८) 
वे ज्ञानीजन विद्या और विनययुक्त ब्राह्मणमें तथा गौ 
हाथी, कुत्ते और चाण्डालमें भी समान दृष्टि रखते हुँ । 

यहाँ भगवानूने ज्ञानीको समदर्शी कहकर यह भाव व्यक्त 
'किया है कि उनका सबके साथ शास्त्रविहित न्याययुक्त व्यवहारका 
भेद रहते हुए भी सबमें समभाव रहता हैं । सवके साथ समान 
ब्यवहार तो कोई कर ही नहीं सकता; क्योंकि विवाह या 
श्राद्धादि कर्म ब्राह्मणसे ही करवाये जाते हैं, चाण्डाल आदिसे 
नहीं; दूध गायका ही पीया जाता हैं, कुतियाका नहीं; सवारी 
हाथोकी ही की जाती है, गायकी नहीं; पत्ते और घास आदि 
हाथी और गायको ही खिलाये जाते हैं; कुत्ते वा मनुष्योंको 
नहीं । अतः सबके हितकी ओर दृष्टि रखते हुए ही आदर- 
सत्कारपूवंक सवके साथ यथायोग्य व्यवहार करना क्या विसमः 
व्यवहार है, न कि एक ही पदार्थसे सवकी समानरूपसे सेवा 
करना । किन्तु सवमें व्यवहारका यथायोग्य भेद रहनेपर भौ 
ब्रम और आत्मीयता अपने शरीरकी भाँति सबसे समान होनी 
चाहिये । जैसे अपने शरीरमें प्रेम और आत्मभाव (अपनापन ) 
समान होते हुए भी व्यवहार अपने ह अद्भोंके साथ अलग- 
अलग होता है--जैसे मस्तकके साथ ब्राह्मणके समान, हाथोंके 
साथ क्षत्षियके समान, जङ्काके साथ वैश्यके समान, पैरोंके साथ 
शूद्रके समान एवं गुदा-उपस्थादिके साथ अछूतके समान व्यवहार 
किया जाता है; उसी प्रकार सबके साथ अपने आत्माके समान 
समभाव रखते हुए ही यथायोग्य व्यवहार करना चाहिये । 
अगवान्‌ कहते हैँ-- 
आत्मौपस्येन सर्वत्र समं पश्यति योज्जुन । 
सुखं वा यदि वा दुःख स योगो परमो सतः ॥। 
छ ` ‡ (गीता ६।३२) 

'हे अर्जुन ! जो योगी अपनी भाँति सम्पूर्ण भूतोंमें समदृष्टि 
रखता है और सुख अथवा दुःखको भी सबमें सम देखता है, वह 
योगी परम श्रेष्ठ माना गया है । 

श्रीरामचरितमानसमें भरतके प्रति सन्तोके लक्षण बतलातेः 
हुए भगवान्‌ श्रीरामचन्द्रजी कहते हैं-- 

बिषण अलंपट सील गुनाकर । पर दुख दुख सुख सुख देखे पर ॥ 
सम अभुतरिपु बिमद बिरागी । लोभामरष हरष भय त्यागी 1४ 
कोमलचित दीनन्ह पर दाया । मन बच क्रम मम भगति अमाया 1४ 
सर्बाह मानप्रद आपु अमानी । भरत प्रान सम मम ते प्रानी ७ 
बिगत काम मन नाम परायन । सांति बिरति बिनती मुदितायन ॥। 
सीतलता सरलता मयत्री । द्विज पद प्रीति धर्म जनयत्री ॥४ 
ए सब लच्छन बर्साह जासु उर। जानेहु तात संत संतत फुर ।४ 
सम दम नियम नौति नहि डोर्लाह । परुष बचन कबहू नह्‌ बोर्लाह॥ 
(उत्तर०, ३७।१-४ 
[नदा अस्तुति उभय सम ममता मम पद कंज । 
ते सज्जन मम प्रानप्रिय गुन मंदिर सुख पुंज ॥॥ 
| (उत्तर०, ३८) 
“सन्त विषयोंमें लम्पट (लिप्त) नहीं होते; वे शील. और 
सद्गुणोंकी खान होते हैं । उन्हें पराया दुःख देखकर दुःख और 
सुख देखकर सुख होता है । वे सबमें सवत्र सब समय समदृष्टि 
रखते हैं । उनके मनमें उनका कोई शत्रु नहीं हाता । वे चमण्डसे 
शून्य और वैराग्यवान्‌ होते हैं तथा लोभ, क्रोध, हषे+और भयके 
त्यागी होते हैं । उनका चित्त बड़ा कोमल होता, है।.वे दोनोंपर 
दया करते हैं तथा मन, वचन और कमसे मेरी निष्कपट (विशुद्ध ) 
भक्ति करते हैं । सबको सम्मान देते हैं; पर स्वयं मानरहित होते 


oi 

हैं। हे भरत ! वे प्राणी (सन्तजन) मुझे प्राणोंके समान प्यारे होते 
हैं । उनमें कोई कामना नहीं होती । वे मेरे नामके परायणः 
(आश्रित) होते हैं तथा शान्ति, वैराग्य, विनय और प्रसन्नताके 


घर होते हैं। उनमें शीतलता, सरलता, सबके प्रति मित्रभाव और 


ब्राह्मणोंके चरणोंमें प्रीति होती है, जो सम्पूर्ण धर्मोकी जननी 
है। हे तात ! ये सव लक्षण जिसके हृदयमें बसते हों, उसको सदा 
सच्चा सन्त जानना । जिनका मन और इन्द्रियाँ वशमें होती द 
जो नियम (सदाचार) और नीति (मर्यादा) से कभी विचलितः 
नहीं होते और मुखसे कभी कठोर वचन नहीं बोलते, जिन्हें 
निन्दा और स्तुति दोनों समान हैं और मेरे चरणकमलोंमें 
जिनकी ममता है, वे गुणोंके धाम और सुखकी राशि सन्तजन 
मुझे प्राणोंके समान प्रिय हैं । 

इन लक्षणोंमें बहुत-से तो आन्तरिक होनेके कारण स्वसंवेद्य 
हैं, अतः उनको वे भक्त स्वयं ही जानते हैं और बहुत-से आचरण 
ऐसे भी हैं, जिन्हें देखकर दूसरे लोग भी उनकी स्थितिका कुछ 
अनुमान लगा सकते हैं । किन्तु वास्तवमें तो ईश्वर और 
महात्माओंकी जिनपर कृपा होती है, वे ही उतको जान सकते 
हैं। जिनके सङ्ग, दर्शत, भाषण और वार्तालापसे अपनेमें' 
भगवत्प्राप्त पुरुषोंके लक्षणोंका प्रादुर्भाव हो, हमारे लिये तो, वे 
ही भगवत्प्राप्त सन्त हैं--यों समझकर उन सत्पुरुषोंसे लाभ 
उठाना चाहिये । जो सत्पुरुषोंका श्रद्धाभक्तिपूर्वेकं सङ्ग करके 
उनकी आज्ञाका पालन करता है, वही उनसे विशेष लाभ उठा 
सकता है। | 

गीतामें भगवानूने कहा है-- 

अन्ये त्वेवमजानन्तः श्रृत्वान्येस्य उपासते । 
तेऽपि जातितरन्त्येव मृत्युं श्रुतिपरायणाः ॥ 
(१३।२५) 
“दूसरे (मन्दबुद्धि लोग जो ध्यानयोग, ज्ञानयोग, कर्मयोगकी ~~ 
चात नहीं जानते) इस प्रकार न जानते हुए दूसरोंसे--तत्त्वको 
जाननेवाले पुरुषोंसे सुनकर ही तदनुसार उपासना करते हूँ और 
वे श्रवणपरायण पुरुष भी मृत्युरूप संसार-सागरको निस्सन्देह 
पार कर लेते हैं ।' 
ऐसे सन्तोंके सङ्गकी महिमा और प्रभावका वर्णन करते 
हुए गोस्वामी श्रीतुलसीदासजी कहते हैं-- 
जलचर थलचर नभचर नाना । जे जड चेतन जीव जहाना ॥ 
मति कीरति गति भूति भलाई । जब जेहि जतन जहाँ जेहि पाई॥ 
सो जानब सतसंग प्राऊ। लोकहुं बेद न आन उपाऊ ॥ 
बिनु सतसंग विवेक न होई । राम कृपा बिनु सुलभ न सोई ॥ 
सतसंगत भुद मंगल मूला। सोइ फल सिधि सब साधन फूला ॥। 2 
सठ सुधर्राह सतसंगति पाई । पारस परस कुधात सुहाई ॥ 
(रा० च० मा०, बाल०, २।२-५) 
'जलमें रहनेवाले, जमीनपर चलनेवाले ओर आकाशमें 
'विचरनेवाले नाना ध्रकारके जड़-चेतन जो भी जीव इस जगतूमें 
हैं, उनमेंसे जिसने जिस समय जहाँ कहीं भी जिस किसी उपायसे 
बुद्धि (ज्ञान), कीति, सद्गति. विभूति (ऐश्वयं) और भलाई 
(अच्छापन) पायी है, वह सब सत्सङ्गका ही 
चाहिये । वेदोंमें और लोकमें भी उनकी प्राप्तिका दूसरा कोई 
साधन नहीं है। सत्सङ्गके विना विवेक (सत्‌-असत्‌की पहचान) 
नहीं होता और श्रीरामचन्द्रजीकी कृपाके बिना बह्‌ सत्सङ्ग 


अभाव समझना 

सहजमें मिलता नही । सत्सङ्गति आनन्द और कल्याणकी जड़' 
है । सत्सङ्गकी सिद्धि (प्राप्ति) ही फल है, अन्य सब साधन तो 
फूल हैं । दुष्ट भी सत्सङ्ग पाकर सुधर जाते हैं, जैसे पारसके 
स्पर्शसे लोहा सुहावना हो जाता है-सुन्दर सुवर्णं बन जाता है।' 
इसी विषयमें श्रीमहादेवजीने गरुड़जीसे कहा है-- 
बिनु सतसंग न हरि कथा तेहि बिनु सोह न भाग। 
मोह गएँ बिनु राम पद होइ न दृढ़ अनुराग ॥ 
(रा० च० मा०, उत्तर०, ६६९ 
'सत्सङ्गके विना श्रीहरिकी कथा सुननेको नहीं मिलती, 
हरिकथा-श्रवणके विना मोह नहीं भागता--मोहका नाश नहीं 
होता और मोहके गये बिना श्रीरामचन्द्रजीके चरणोंमें दृढ़ 
(अचल) प्रेम नहीं होता ।' 
श्रीकाकभुशुण्डिजीने भी गरुड़जीसे कहा है-- 
सब कर फल हरि भगति सुहाई । सो बिनु संत न काहू पाई ॥ 
अस बिचारि जोइ कर सतसंगा । राम भगति तेहि सुलभ बिहंगा॥ 
(रा० च० मा०, उत्तर०, ११६४-१०) 
“सुन्दर हरिभक्ति ही समस्त साधनोंका फल है। परन्तु 
उसे सन्त (की कृपा) के बिना किंसीने नहीं पाया । यों विचार- 
कर जो भी सन्त.का सङ्ग करता है, हे गरुड़जी ! उसके लिये 
श्रीरामजीकी भक्ति सुलभ हो जाती है।' 
फिर जिनको भगवानूने संसारका कल्याण करनेके जिये 
ही संसारमें भेजा है, उन परम अधिकारी पुरुषोंकी तो बात ही 
क्या है | उनके तो दरशन, भाषण, स्पर्श, चिन्तन और वार्तालापसे 
भी विशेष लाभ हो सकता है। जैसे किसी कामी पुरुषके अन्दर 

कामिनीके दर्शन, भाषण, स्पशे या चिन्तनसे कामकी जागृति हो 
जाती है, वसे ही भगवत्प्रेमी पुरुषोंके दर्शन, भाषण, स्पर्श या 
चिन्तनसे भगवत्प्रेमकी जागृति अवश्य होनी चाहिये । प्रसिद्ध 
है कि पारसके सङ्गसे लोहा सोना वन जाता है; किन्तु 
महात्माके सङ्गकी तो उससे भी बढ़कर महिमा इतलायी गयी 
है; किसी कविने कहा है-- 

पारस में अरु संत में, बहुत अंतरी जान । 

वह्‌ लोहा कंचन करे, वह करें आपु समान ॥ 

'पारसमें और सन्तमें बहुत अन्तर समझना चाहिये । 
पारस लोहेको सोना अवश्य बना देता है; किन्तु सन्त तो अपने 
'सम्पकंमें आनेवालेको अपने समान ही बना लेते हैं ।' 

पारसके साथ सम्बन्ध होनेपर लोहा अवश्य ही सोना बन 

जाता है । यदि न बने तो यही समझना चाहिये कि या तो वह 
पारस पारस नहीं है या वह लोहा लोहा नहीं है । इसी प्रकार 
अहापुरुषोके सङ्गसे साधक अवश्य ही महापुरुष वन जाता है। 
यदि नहीं बनता तो यही समझना चाहिये कि या तो वह महा- 
रुप महापुरुष नहीं है अथवा साधकमें श्रद्धा-विश्वास और 
प्रेमको कमी है । 
॥ उन भगवद्धक्त अधिकारी पुरुषोंकी तो जहाँ भी दृष्टि 
'पड़ती है, वे जिनका मनसे स्मरण कर लेते हैं या जिनका स्पर्श 
'कर लेते हैं, उन व्यक्तियों और पदार्थोमें भेगवत्प्रेमके परमाण 
अ्रवेश कर जाते हैं । किसी जिज्ञासुके मरनेके पूर्व यदि वे व हां 
'पहुँच जाते हैं, तो कथा-कीतन सुनाकर उसका कल्याण कर देते 
हैं । श्रीनारदपुराणमें तो यहाँ तक कहा गया है 

सहापातकयुक्ता वा युक्ता वा चोपपातकः । 
परं पदं प्रयान्त्येव महद्विरवलोकिताः ॥ 
कलेवरं वा तद्भस्म तदधूमं वापि सत्तम। 
यदि पश्यति पुण्यात्मा स प्रयाति परां गतिम्‌ ॥ 
(ना०, पूव॑०, ७।७४-७५) 
“जो अधिकारी महापुरुषोंके द्वारा देख लिये जाते हैं, वे 
अहापातक या उपपातकोंसे युक्त होनेपर भी अवश्य परमपदको 
आप्त हो जाते हैं । ऐसे पविद्नात्मा महापुरुष यदि किसीके सृत 
शरीरको, उसकी चिताके धुएँको अथवा उसके भस्मको भी देख 
लें तो बह मृतक पुरुष भी परमगतिको पा लेता हैं । 
इसीलिये महापुरुषोंके सङ्गकी महिमा शास्त्रोंमें विशेष- 
र्हर्पसे वणित है । श्रीमङ्भागवतमें कहा गहा है— 
तुलयाम लवेनापि न स्वर्ग नापुनर्भवम्‌ । 
अगवत्संगिसंगस्य मर्त्यानां किमुताशिषः ॥ 
(१।१५।१३) 
भभगवत्सङ्गी (भगवत्प्रेमी) पुरुषोंके लव (क्षण) मात्रके 
भी सङ्गके साथ हम स्वर्गकी तो क्या, मोक्षकी भी तुलना नहीं 
कर सकते; फिर संसारके तुच्छ भोगोकी तो बात ही क्या है? ' 
श्रीरामचरितमातसमें भी लड्धिनी राक्षसीका 
इनुमानूजीके प्रति इसी तरहका वचन मिलता है-- 
तात स्वर्ग अपवगं सुख धरिअ तुला एक अंग । 
तूल न ताहि सकल मिलि जो सुख लव सतसंग ॥ 
(सुन्दर०, ४) 
“हे तात ! स्वगं और मोक्षके सुखोंको यदि तराजूके एक 
वलड़ेमें रखा जाय, तो वे सब मिलकर भी (दूसरे पलड़ेपर रखे 

हुए) उस सुखके बरावर नहीं हो सकते, जो लवमात्रके सत्सङ्ग ररे 
प्राप्त होता है ।' 

ऐसे महापुरुषोंकी कृपाको भक्तिकी प्राप्तिका प्रधान साधनः 
बतलाते हुए श्रीनारदजी कहते हैं-- 

मुख्यतस्तु महत्क्रुपयेव भगवत्कृपालेशाद्‌ वा । 
( ना०भ०सु०,३८ 

'भगवान्‌की भक्ति मुख्यतया महापुरुषोंकी क्ृपासे हं 
अथवा भगवान्‌की कृपाके सेशमातसे प्राप्त होती है ।' 

नारदजी फिर कहते हैं-- 


} 
+ 


महत्सं गस्तु इुलेभोऽगम्योऽमोघश्च । 
(ना० भ०सू०,३5)} 
उन महापुरुषोंका सङ्ग दुलंभ एवं अगम्य होते हुए भी 
मिल जानेपर अमोघ होता है ।' 
लभ्यतेऽपि तत्कृपयेव । 
(ना० भ० सू०, ४०). 
“और वह भगवान्को कृपासे ही मिलता ह्‌ ।' 
श्रीमञद्भागवतमें भी कहा गया है-- 
दुलेभः मानुषो देहो देहिनां क्षणभङ गुरः । 
तत्रापि डुलंभं मन्ये बै कुण्ठप्रियदर्शनम्‌ || 
(११।२।२) 
'प्राणियोंके लिये मनुष्य-शरीरका प्राप्त होना कठिन है । 
यदि य्रह प्राप्त हो भी गया, तो है यह भणभङ्गर। और ऐसे 
अनिश्चित मनुष्य-जीवनमें भगवानूके ` प्रिय: भक्तजनोंका दर्शेन 
तो और भी दुलंभ है।! " : ८ 

ऐसे महापुरुषोंका मिलन हो जाय, तो हमलोगोंको चाहिये 
कि हम उनको साष्टाङ्ग नमस्कार करें, उनसे श्रद्धा-भक्तिपुवेक 
प्रश्न करके भगवानके तत्त्वको जानें, उनकी आज्ञाका पालन 
करें और उनकी सेवा करें । उनकी आज्ञाका पालन करना ही 
उनकी वास्तविक सेवा है तथा. इससे भी बढ़कर है उन 
महापुरुषोंके सङ्केत, सिद्धान्त और मनके अनुकूल चलना, अपने 
मन-इन्द्रियोंकी डोरको उनके हाथमें सौंप देना और उनके हाथकी 
कठपुतली वन जाना । इस प्रकारकी चेष्टा करनेवाले परम 
श्रद्धालु मनुष्यके अन्दर उत सत्पुरुषोंके सङ्गके प्रभावसे सद्गुण- 
सदाचारका प्रादुर्भाव तथा दुर्गुण-दुराचारका नाश ही नहीं, 
अपितु भगवानूकी भक्ति, उनके तत्वका ज्ञान और भगवत्प्राप्ति 
आदि सहजमें ही हो जाते हैं । 

शास्त्रोंमें सत्व ङ्के प्रभावके अनेक उदाहरण मिलते हैं । . 
हमलोगोंको उनपर ध्यान देना चाहिये । भगवानूके प्रम और 
मिलनरूप सत्सङ्गके श्रेष्ठ उदाहरण हैं-सुतीक्ष्ण और शबरी ॥ 
इनकी कथा श्रीतुलसीकृत रामचरितमानसके अरण्यकाण्डमें 
देखनेको मिलती है तथा भगवत्प्राप्त भक्तोके सङ्गसे भगवानूके 
तत्त्वका ज्ञान और उनकी प्राप्ति होनेके तो बहुत उदाहरण हैं ।' 
श्रीनारदजोके सङ्ग और उपदेशसे ऋवको भगवानूके दर्शन हो 


स्कन्ध ४, अध्याय ८-5) । श्रीकाकभुशुण्डिजीके सत्सङ्गसे 
गरुड़जीका मोहनाश ही नहीं, उन्हें भगवानका अनन्य प्रेम भी 
प्राप्त हो गया ( श्रीरामचरितमानस, उत्तरकाण्ड ) तथा 
भ० यो० त० ६- 

'्ीगौराङ्गमहाप्रभुके सङ्ग और उपदेशसे श्रीवास, रघुनाथ भट्ट 
और हरिदास आदिका उद्धार हो गया। 

इसी प्रकार जीवन्मुक्त तत्त्वज्ञानी महात्मा पुरुषोंके सङ्गसे 
झी परमात्माका ज्ञान और उनकी प्राप्ति होनेके वहुत उदाहरण 
(मिलते हैं। परमात्मा हारिद्रुमत गौतमकी आज्ञाका पालन करने- 
से जबालापुत्र सत्यकामको तथा सत्यकामके सङ्ग और सेवासे 
उपकोसलको ब्रह्माका ज्ञान हो गया (छान्दोग्य उप०, अ० ४, खं० 
७ से १७) । राजा अश्वपतिका सङ्ग करनेपर उनके उपदेशसे 
महात्मा उद्दालकको साथ लेकर उनके पास आये हुए प्राचीन- 
शाल, सत्ययज्ञ, इन्द्रद्युम्न, जन और बुडिल नामक पाँच त्रषियों- 
को ज्ञान प्राप्त हो गया । (छान्दोग्य उप०, अ० , खं० ११ 
से २४)। अरुणपुत्र उद्दालकके सत्सङ्गसे श्वेतकेतुको ब्रह्मका ज्ञान 
हो गया (छान्दोग्य उप०, अ० ६, खं० म से ६) । श्रोसनत्‌- 
कुमारजीके सङ्ग और उपदेशसे नारदजीका अज्ञानान्धकार दूर 
हो गया तथा उनको ज्ञानको प्राप्ति हो गयी । (छान्दोग्य उप०, 
अ० ७) । याज्ञवल्क्य मुनिके उपदेशसे मेवेयीको ब्रह्मज्ञानकी 
घ्राप्ति हो गयी (बृहदारण्यक०, अ० ४, ब्रा० ५)। श्रीधर्मराजके 
सङ्ग और उपदेशसे नचिकेता आत्मतत्त्वको जानकर ब्रह्मभावको 
प्राप्त हो गये (कठोपनिषत्‌, अ० १-२) । महात्मा जडभरतके 
सङ्घ और उपदेशसे राजा रहुगणको परमात्माका ज्ञान हो गया 
( CR 0000 से १३) । इस प्रकार सत्सङ्गसे 
भगवानमें प्रेम, उनके तत्त्वका ज्ञान और उनकी प्राप्ति होनेके 
उदाहरण श्रुतियों तथा इतिहास-पुराणोंमें भरे पड़े हैं। हम- 
लोगोंको चाहिये कि शास्वोंका अनुशीलन करके सत्सङ्गका 

अभाव समझें और सङ्गके अनुसार सत्पुरुषोंके सङ्गका लाभ 
उठाये, क्योंकि मनुष्य जंसा सङ्ग करता है, वैसा ही वन जाता 
है । लोकोक्ति प्रसिद्ध है-'जैसा करे सङ्ग वेसा चढ़े रङ्ग।' और 
देखनेमें भी आता है कि मनुष्य योगीके सङ्गसे योगी, भोगीके 
सङ्गसे भोगी और रोगीके सङ्गसे रोगी हो जाता है। इस बात- 
को समझकर हमें संसारासक्त मनुष्योंका सङ्ग न करके महात्मा 
पुरुषोंका ही सङ्ग करना चाहिये, क्योंकि सत्पुरुषोंका सङ्ग 
मुक्तिदायक है और संसारासक्त मनुष्योंका सङ्ग बन्धनकारक है। 
श्रीतुलसीदासजीने कहा है-- 
संत संग अपब॒र्ग कर कामी भव कर पंथ । : 
कर्हाह संत कबि कोबिद श्रुति पुरान सदग्रंथ ॥ 

(रा० च० मा०, उत्तर०, ३३) 
'सन्तका सङ्ग मोक्ष (भव-वन्धनसे छूटने) का और कामीका 
सङ्ग जन्म-मृत्युके वन्धनमें पड्नेका मार्ग है। सन्त, ज्ञाती और 
पण्डित तथा वेद-पुराण आदि सभी सद्‌ग्रन्थ ऐसी बात कहते हैं ।' 
किन्तु यदि महात्मा पुरुषोंका संङ्ग प्राप्त न हो, तो उनके 
अभावमें विरक्त देवी-सम्पदायुक्त उच्चकोटिके साधकोंका सङ्ग 
करना चाहिये । श्रद्धा-भक्तिपूर्वेक, साधन करते हुए उनका सङ्ग 
करनेसे भी बहुत लाभ होता है; क्योंकि वीतराग पुरुषोंके 
स्मरणसे वेराग्यके भाव जाग्रत्‌ होते हैं और मनकी एकाग्रता 

हो जाती है । श्रीपातञजल-योगदर्शंतमें बतलाया गया है-- 
वीतरागविषयं वा चित्तम्‌ । (१।३७) 
“जिन पुरुषोंकी आसक्ति सर्वथा नष्ट हो गयी है, ऐसे वि रक्त 

पुरुषोंको ध्येय बनाकर अभ्यास करनेवाला व्यक्ति स्थिरचित्त 
हो जाता है |! 


जो उच्चकोटिके वीतराग साधु-महात्मा होते हैं, उनके लिये 
ब्विलोकीका ऐश्वयं भी धूलके समान होता है | वे मान-बड़ाई-- 
प्रतिष्ठाको कलङ्क समझते हैं । इसलिये वे न अपने पैर पुजवाते' 
हैं, न अपने पेरोंकी धूल किसीको देते हैं और न पैरोंका जल 
ही । न वे अपना फोटो पुजवाते हैं और न मान-पत्र ही लेते 
हैं। वे अपनी कीति कभी नहीं चाहते, वल्कि जहाँ कीति 
होती है, वहाँ ठहरते ही नहीं; फिर अपनी आरतो उतरवाने 
और लोगोंको उच्छिष्ट खिलानेकी तो बात ही क्या है! यदिः 
ऐसे विरक्त महापुरुषोंका सङ्ग न प्राप्त हो, तो मनुष्यको 
चाहिये कि दुष्ट पुरुषों का सङ्गतो कभी न करे । दुष्ट 


पुरुषोंके लक्षणोंका वर्णन करते हुए श्रीलुलसीदासजी ने 
लिखा है-- 


सुनहु असंतन्ह केर सुभाऊ। भूलेहें संगति करिअ न काऊ ।! 
तिन्ह कर संग सदा दुखदाई । जिमि कपिलहि घालइ हरहाई ॥ 
खलन्ह्‌ हृदयं अति ताप ब्रिसेषी । जर्राह सदा पर संपति देखी ॥ 
जहें कहें निदा सुर्नाह पराई । हेररषाह्‌ मनहुँ परी निधि पाई ॥ 
काम क्रोध मद लोभ परायन । निर्दय कपटी कुटिल मलायन ॥ 
बयरु अकारन सब काहू सों। जो कर हित अनहित ताहू सों ॥ 
( रा० च० मा०, उत्तर०, ३८। १-३ ) 
पर द्रोही पर दार रत पर धन पर अपबाद । 
ते नर पाँवर पापमय देह घरे सनुजाद ॥ 


( रा० च० मा०, उत्तर, ३६ ) 


॥ 

सातु पिता गुर बिप्र न मानहि। आपु गए अरु घार्लाह आर्नाह्‌ ॥ 

करहि मोह बस द्रोह परावा । संत संग हरि कथा न भावा ॥ 

अवगुन सिधु मंदसति कासी । बेद विदूषक परधन स्वासी॥ 

'बिप्र द्रोह पर द्रोह बिसेषा। दंभ कपट जियें घरें सुबेषा ॥ 

ऐसे अधम मनुज खल कृतजुग त्रेतां नाहि। 
द्वापर कछूक वृंद बहु होइहहि कलिजुग माहि ॥ 

( रा० च० मा०, उत्तर०, ३४ । ३-४; ४० ) 
अब असन्तों (दुष्टों) का स्वभाव सुनो । कभी भूलकर 
भी उनकी सङ्गति नहीं करनी चाहिये । उनका सङ्ग उसी 
प्रकार सदा दुःख देनेवाला होता है, जेसे हरहाई 
(बुरे स्वभावकी) गाय कपिला (अच्छे स्वभाववाली सीधी 
और दुधार) गायको अपने सङ्गसे नष्ट कर डालती है। 
दुष्टोंके हृदयमें बहुत अधिक सन्ताप होता है। वे परायी 
सम्पत्ति (सुख) देखकर सदा जलते रहते हैं, वे जहाँ कहीं 
दूसरेकी निन्दा सुन लेते हैं, वहाँ ऐसे हषित होते हैं, मानों 
रास्तेमें पड़ा खजाना उन्हें मिल गया हो। वे काम, क्रोध, 
मद और लोभके परायण तथा निर्दयी, कपटी, कुटिल और 
पापोंके घर होते हैं। वे विना ही कारण सब किसीसे बैर 
“किया करते हैं। जो उनके साथ भलाई करता है, उसका भी 
अपकार करते हैं । वे दूसरोंसे द्रोह करते हैं और परायी स्त्री, 
पराये धन तथा परायी निन्दामें आसक्त रहते हैं। वे पामर 
और पापमय मनुष्य नर-शरीर धारण किये हुए राक्षस ही 
हुँ । वे माता, पिता, गुरु और ब्राह्मण-किसीको नहीं मानते । 
स्वयं तो नष्ट हुए ही रहते हैं, अपने सङ्गसे दूसरोंको भी 

नष्ट करते हैं। वे मोहवश दूसरोंसे द्रोह करते हैं। उन्हें न 
सन्तोका सङ्ग अच्छा लगता हे न भगवान्‌की कथा ही सुहाती 
है।वे अवगुणोंके समुद्र, मन्दबुद्धि, कामी तथा वेदोके निन्दक 
होते हैं और वलपूर्वक पराये धनके स्वामी बन जाते है| 
वे ब्राह्मणोंसे तो द्रोह करते ही हैं, परमात्माके साथ भी 
विशेषर्पसे द्रोह करते हैं। उनके हृययमें दम्भ और कपट 
भरा रहता है, परन्तु वे ऊपरसे सुन्दर वेष धारण किये रहते 
हैं। ऐसे नीच और दुष्ट मनुष्य सत्ययुग और ब्ेतामें नहीं 
होते, द्वापरमें थोड़े होते हैं; किन्तु कलियुगमे तो इनके 
झुण्डके-झुण्ड होते हैं ।' 
आगे फिर कलियुगका वर्णन करते हुए पूज्यपाद गोस्वामीजीः 

कहते हैं-- 

कलि मल प्रसे धर्म सब लुप्त भए सद्ग्रंथ । 

दंभिन्ह निज मति कल्पि करि प्रगट किए बहु पंथ ॥ 

( रा० च० मा०, उत्तर०, &७ क) 
भारग सोइ जा कहें जोइ भएवा । पंडित सोइ जो गाल बजावा ॥ 
मिथ्यारंभ दंभ रत जोई। ता कहुं संत कहु्‌इ सब कोई ॥ 
सोई सयान जो पर धन हारी । जो कर दंभ सो बड़ आचारी || 

pd पु xX xX 
निराचार जो श्रुति पथ त्यागी । कलिजुग सोइ ग्यानी सो बिरागी ।। 
जाक नख अरु जटा बिसाला । सोइ तापस प्रसिद्ध कलिकाला ॥ 

असुभ बेष भूषन धरे भच्छाभच्छ जे खाहि । 
तेइ जोगी तेइ सिद्ध नर पुज्य ते कलिजुग साहि ॥ 
( रा० च० मा० उत्तर०, &७। २-४; ६८ क ) 

सुद्र द्विजन्ह उपदेसाह ग्याना । मेलि जनेऊ लेहि कुदाना॥ 
गुर सिष बधिर अंध का लेखा | एक न सुनइ एक नाहि देखा ॥ 
हरइ सिष्य धन सोक न हरई। सो गुर घोर नरक महुँ परई ॥ 

( रा० च० मा०, उत्तर०, ८। १, ३, ४ )' 
जे बरनाधम तेलि फुम्हारा । स्वपच किरात कोल कलवारा ॥ 
नारि मुई गृह संपति वासी । मूड़ मुड़ाइ होहि संन्यासी ।। 


ते बिप्रन्ह सन आपु पुजार्वाह्‌ | उभय लोक निज हाथ नसार्वाह ॥ 
( रा० च० मा०, उत्तर०, §६ । ५, ६, ७ } 


'कलियुगके पापोंने सारे धर्मो को ग्रस लिया, सद्ग्रन्थ लुप्तः 
हो गये, दम्भियोंने अपनी बुद्धिसे कल्पना करके बहुत-से पन्था 
प्रकट कर दिये। कलियुगमें जिसको जो अच्छा लग जाय, 
वही मार्ग है। जो डींग मारता है, वही पण्डित है । जो 
मिथ्या आरम्भ करता (आडम्बर रचता) है और जो दम्भमें 
रत है, उसीको सब कोई सन्त कहते हैं। जो जिस किसी 
प्रकारसे दूसरेका धत हरण कर ले, वही बुद्धिमान्‌ है । जो 
दम्भ करता है, वही बड़ा आचारी है।-जो आचारही और 
वेदमार्गका त्यागो है, कलियुगमें वही ज्ञानी और वही 
वैराग्यवान्‌ है । जिसके बड़े-ब्रड़े नख और लम्बी-लम्बी जटाएँ 
हैं, वही कलियुगमें प्रसिद्ध तपस्वी है । जो अमङ्गल वेष' 
और अमङ्गल भूषण धारण करते हैं और भक्ष्य-अभक्ष्य 
(खानेयोग्य और न खानेयोग्य)--सव कुछ खा लेते हैं, वे ही 
योगी हैं, वे ही सिद्ध हैं और वे ही मनुष्य कलियुगमें पूज्या 
हैं । शूद्र ब्राह्मणोंको ज्ञानोपदेश करते हैं और गलेमें जनेऊ 
डालकर कुत्सित दान लेते हैं। गुरु और शिष्य क्रमशः अन्धो 
और बहरेके समान होते हैं--एक (शिष्य) गुरुके उपदेशको' 


दद भक्तियोगका तत्त्व 


सुनता नहीं, दूसरा (गुरु) देखता नहीं (ज्ञानदृष्टिसे हीन है)। 
जो गुरु शिष्यका धन तो हर लेता है, पर शोक नहीं मिटा 
सकता, वह घोर नरकमें पड़ता है । तेली, कुम्हार, चाण्डाल, 
'भील, कोल और कलवार आदि जो वर्णमे नीचे हैं, वे 
स्त्रीके मरनेपर अथवा घरकी सम्पत्ति नष्ट हो जानेपर सिर 
मुड़ाकर संन्यासी हो जाते हैं। वे अपनेको ्राह्मणोंसे पुजवाते 
हैं, जिससे अपने ही हाथों इस लोक और परलोक-दोनोंको 
नष्ट करते हैं ।! 

सुना और देखा भी जाता है कि आजकल दम्भी लोग भक्त, 
साधु, ज्ञानी, योगी और महात्मा सजकर अपने नामका जप 
और अपूने स्वरूपका ध्यान करवाते हैं तथा अपने पैरोंका जल 
पिलाकर एवं अपना जूठन खिलाकर अपना और लोगोंका 
धर्म भ्रष्ट करते हैं। ऐसे दम्भी मनुष्योंसे सब लोगोंको सदा 
सावधान रहना चाहिये; क्योंकि ऐसे पुरुषोंके सङ्गसे मनुष्यमें 
दुर्गृण-दुराचारों की वृद्धि होता है और परिणामतः उसका 
पतन हो जाता है । इसके विपरीत जिस पुरके दशन, भाषण, 
वार्तालाप और सङ्गसे हमारे अन्दर गीताके १६वें अध्यायके 
पहलेसे तीसरे श्लोकतक बतलाये हुए सद्गृण-सदाचाररूप 
दैवो-सम्पदाके लक्षण प्रकट हों और भगवानको भक्तिका उदय 
हो; उसे दैवीःसम्पदायुक्त उच्कोटिका साधक भगव-द्भक्त- 
समझना चाहिये । ऐसे साधक भक्तोके लक्षण गीताके &वें 
अध्यायके १३वें, १४वें श्लोकोंमें इस मकार बतलाये गये हैं-- 

महात्मानस्तु मां पार्थ देवी प्रकृतिमाश्चितः 
भजन्त्यनन्यमनसो (ज्ञात्वा भुतादिमव्ययम्‌ ॥ 

सततं कीर्तयन्तो मां यतन्तश्च दृढव्रताः । 
नमस्यन्तश्च मां भक्त्या नित्ययुक्ता उपासते ॥ 
है कुन्तीपुत्र ! दैवी प्रकृतिके आश्रित महात्माजन तो 


"मुझको सब भूतोंका सनातन कारण ओर नाशरहित अक्षर- 
स्वरूप जानकर अनन्य मनसे युक्त होकर निरन्तर भजते हूँ । 


वे दृढनिश्चयी भक्तजन निरन्तर मेरे नाम और गुणोंका 
कीर्तन करते हुए तथा मेरी प्राप्तिके लिये यत्न करते हुए और 


मुझको वार-वार प्रणाम करते हुए सदा मेरे ध्यानमें युक्त 


होकर अनन्य प्रेमसे मेरी उपासना करते हैं ।' 
ऐसे-पुरुषोंका श्रद्धा-भक्तिपूर्वक सङ्ग क रनेसे दैवी-सम्पदाके 


-लक्षणोंका और ईश्वर-भक्तिका प्रादूर्भाव अवश्य ही होना 
चाहिये । यदि नहीं होता, तो समझना चाहिये किया तो 
“जिस साधक भक्तका हम सङ्ग कर रहे हैं, उसमें कोई कमी 
है अथवा हममें श्रद्धा-भक्तिकी कमी है। 


किन्तु यदि ऐसे उच्चकोटिके वीतराग साधकोंका भी सङ्ग 


'न मिले, तो सत्‌-शास्त्रोंका सङ्ग (अध्ययन) करना चाहिये; 
क्योंकि सत्‌-शास्त्रोंका सङ्ग भी सत्सङ्ग ही है । श्रुति-स्मृति, 


गीता, रामायण, भागवत आदि इतिहास-पुराण तथा इसी 


'घ्रकारके ज्ञान, वेराग्य और सदाचारसे युक्त अन्य सत्‌-शास्त्रोंक्रा 
-श्रद्धा-प्रेमपू्वेक अनुशीलन तथा उनमें कही हुई वातींको 
-हृदयमें धारण और पालन करनेसे भी मनुष्यका संसारसे 


बैराग्य और भगवानूसे प्रेम होता है तथा आगे चलकर वह 


सच्चा भक्त बन जाता है एवं भगवानको यथार्थरूपसे जानकर 


उनको प्राप्त हो जाता है। छि 


भगवान्‌क दर्शन प्रत्यक्ष हो सकते हैं 


बहुतसे सज्जन मनमें शङ्का उत्पन्न कर इस प्रकारके प्रश्‍न 
किया करते हैं कि दो प्यारे मित्र जैसे आपसमें मिलते हे 
क्या इसी प्रकार इस कलिकालमें भी भगवानके प्रत्यक्षः 
दर्शन मिल सकते हैं? यदि सम्भव है, तो ऐसा कौन-सा 
उपाय है कि जिससे हम उस मनमोहिनी मृतिका शीघ्र ही' 
दशन कर सके ? साथ ही यह भी जानना चाहते हैं, क्या 
वर्तमानकाल में ऐसा कोई पुरुष संसारमें है, जिसको उपर्युक्त 
प्रकारसे भगवान्‌ मिले हों ? 


वास्तवमें तो इन तीनों प्रश्‍नोंका उत्तर वे ही महान्‌ पुरुषः 
दे सकते हैं, जिनको भगवानूकी उस मनमोहिनी मूर्तिका 
साक्षात्‌ दशन हुआ हो । 

यद्यपि मैं एक साधारण व्यक्ति हँ तथापि परमात्माकी" 
और महान्‌ पुरुषोंकी दयासे केवल अपने मनोविनोदार्थ तीन 
प्रश्नोके सम्बन्धमें क्रमशः कुछ लिखनेका साहस कर रहा हूं । 

(१) जिस तरह सत्ययुग आदिमें धुव, प्रह्वादादिकोः 
साक्षात्‌ दर्शन होनेके प्रमाण मिलते हैं, उसी तरह कलियुगमे 
भी सूरदास, तुलसीदासादि बहुत-से भक्तोंको प्रत्यक्ष दर्शनः 
होनेका इतिहास मिलता है; बल्कि विष्णुपुराणादिमें तोः 
सत्ययुग।दिको अपेक्षा. कलियुगमें भगवत्‌-दशेन होना बड़ा ही 
«गम बताया गया है। श्रीमद्भागवतमें भी कहा गया है--- 

कृते यद्‌ ध्यायतो विष्णुं व्रेतायां यजतो मखेः । 
द्वापरे परिचर्यायां कलो तद्धरिकीतनात्‌ ॥ 
(१२।३।५२) 
'सत्ययुगमें निरन्तर विष्णुका ध्यान करनेसे; त्रतामें 
यज्ञद्वारा यजन करनेसे और द्वापरमें पूजा (उपासना) करनेसे 
जिस परमगतिकी प्राप्ति होती है, वही कलियुगमें केवल 
नाम-कीर्तनसे मिल जाती है।' 
जैसे अरणीकी लकड़ियोंको मथनेसे अग्नि प्रज्वलित हो 
जाती है, उसी प्रकार सच्चे हृदयकी प्रेमपूरित पुकारकी' 
रगड़से अर्थात्‌ उत. भगवानूके प्रेममय नामोच्चारणको गम्भीर 
ध्वनिके प्रभावसे भगवान्‌ भी प्रकट हो जाते हैं। महषि 
पतञ्जलिने भी अपने योगदर्शनमें कहा है-- 
स्वाध्यायादिष्टदेवतासम्प्र योगः । ( २। ४४) 
'नामोच्चःरणसे इष्टदेव परमेश्वरके साक्षात्‌ दशेन होते 
हैं ।' 
जिस तरह सत्य-सङ्कुल्पवाला योगी जिस वस्तुके लिये 
सद्धूल्प करता है, वही वस्तु प्रत्यक्ष प्रकट हो जाती है, उसी' 
तरह शुद्ध अन्तःकरणवाला भगवानूका सच्चा अनन्य प्रेमी भक्त 
जिस समय भगवान्क्रे प्रेममें मग्न होकर भगवानूकी जिस 
प्रेममयी मूतिके दर्शन करनेकी इच्छा करता है, उस रूपमें हो 
भगवान्‌ तत्काल प्रकट हो जाते हैं । गीता अध्याय ११, श्लोकः 
८४ में भगवानूने कहा है-- 2 
भक्त्या स्वनन्यया शक्य अहमेवंबिधोऽजुंन । 
- ज्ञातुं द्रष्टुं च तत्त्वेन प्रवेष्टुं च परंतप ॥। 

है परंतप अर्जुन ! अनन्य भक्तिके द्वारा तो इस प्रकार 
चतुर्भुज रूपवाला मैं प्रत्यक्ष देखनेके लिये, तत्त्वसे जाननेके लिये 
तथा प्रवेश करनेके लिये अर्थात्‌ एकीभावसे प्राप्त होनेके लिये 
'भी शक्य हूँ ।” 

एक प्रेमी मनुष्यकी यदि अपने दूसरे प्रेमीसे मिलनेकी 
उत्कट इच्छा हो जाती है और यह खबर दूसरे प्रेमी को मालूम 
हो जाती है तो वह्‌ स्वयं बिना मिले नहीं रह सकता, फिर 
भला यह कंसे सम्भव है कि जिसके समान प्रेमके रहस्यको कोई 
'भी नहीं जानता, वह प्रेममूति परमेश्वर अपने प्रेमी भक्तसे 
बिना मिले रह सके ? 

अतएव सिद्ध होता है कि वह्‌ प्रेममूति परमेश्वर सब काल 
तथा सव देशमै सत्र मनुष्योंको भक्तिवश होकर अवश्य ही 
प्रत्यक्ष दर्शन देते हैं। 

(२) भगवानके मिलनेके बहुत-से उपायोंमेंसे सर्वोत्तम 
उपाय है 'सच्चा प्रेम' । उसीको शास्त्रकारोंने अव्यभिचारिणी 
भक्ति, भगवानूमें अनुरक्ति, प्रेमाभक्ति और विशुद्धभक्ति आदि 
'नामोंसे कहा है । 

जब सत्सङ्ग, भजन, चिन्तन, निमेलता, वैराग्य, उपरति, 
उत्कट इच्छा और परमेश्वरविषयक व्याकुलता क्रमसे होती 
है, तब भगवानूमें सच्चा, विशुद्ध प्रेम होता ह । 

शोक तो इस वातका है कि बहुत-से भाइयोंको तो 
'भगवानूके अस्तित्वमें ही विश्वास नहीं है। कितने भाइयोंको 
यदि विश्वास है भी, तो वे नणभङ्गर, नाशवान्‌ विषयोंके 
मिथ्या सुखमें लिप्त रहनेके कारण उस भाणप्यारेके मिलनेके 

प्रभावको और महत्त्वको ही नहीं जानते । यदि कोई कुछ 
सुन-सुनाकर तथा कुछ विश्वास करके उसके प्रभावको कुछ 
जान भी लेते हैं, तो अल्प चेष्टासे ही सन्तुष्ट होकर बैठ जाते 
हैं या थोड़े-से साधनोंमें ही निराश-से हो जाया करते हैं। 
द्रव्य-उपाजनके बराबर भी परिश्रम नहीं करते। 
बहुत-से भाई कहा करते हैं कि हमने बहुत चेष्टा को, 
परन्तु प्राणप्यारे परमेश्वरके दर्शन नहीं हुए। उनसे यदि 
पूछा जाय कि क्या तुमने फाँसीके मामलेसे छुटनेकी तरह भी 
कभी सांसारिक जन्ममरणरूपी फाँसीसे छूटनेकी चेष्टा की ? 
घृणास्पद, निन्दनीय स्त्वीके प्रेमके वशीभूत होकर उसके 
मिलनेकी चेष्टाके समान भी कभी भगवानूसे मिलनेकी चेष्टा 
की ? यदि नहीं, तो फिर यह कहना कि भगवान्‌ नहीं 
मिलते, सर्वथा व्यर्थ है । 
जो मनुष्य शर-शय्यापर शयन करते हुए पितामह भीष्मः 
के सदृश भगवान्‌ के ध्यान में मस्त होते हैं, भगवान्‌ भी उनके 
ध्यान में उसी तरह मग्न हो जाते हैं । गीता अध्याय ४, श्लोक 
११ में भी भगवानूने कहा है-- 
ये यथा मां प्रपद्यन्ते तास्तथेव भजाम्यहम्‌ । 


हि अर्जुन | जो मुझको जैसे भजते हैं, मैं भी उनको वसे 
ही भजता हूँ ।' 

भगवानूके निरन्तर नामोच्चारण के प्रभावसे जब क्षण- 
क्षणमें रोमाञ्च होने लगते हैं; तब उसके सम्पूर्ण पापोंका नाश 
होकर उसको भगवान्‌ के सिवा और कोई वस्तु अच्छी नहीं 

लगती । विरह वेदनासे अत्यन्त व्याकुल होनेके कारण नेव्रोंसे 
अश्रुधारा बहने लग जाती है तथा जब वह त्रैलोक्ये ऐश्वयेको 
म्लात मारकर गोपियोंकी तरह पागल हुआ विचरता है और 
जलसे बाहर निकाली हुई मछलीके समान भगवानूके लिये 
-तड़पने लगता है, उसो समय आनन्दकन्द प्यारे श्यामसुन्दरको 
मोहिनी मूतिका दर्शन होता है। यही है उस भगवान्‌ से मिलने 
का सच्चा उपाय । 

यदि किसीको भी भगवानूके मिलनेकी सच्ची इच्छा हो, 
'तो उसे चाहिये कि वह रुक्मिणी, सीता और व्रजवालाओंकी 
“तरह सच्चे प्रेमपूरित हृदय से भगवान्‌से मिलनेके लिये विलाप 
“करे । 

( ३ ) यद्यपि प्रकटमें तो ऐसे पुरुष कलिकालमें नहीं 
"दिखायी देते, जिनको उपर्युक्त प्रकारसे भगवान्‌रे साक्षात्‌ दर्शन 
हुए हों, तथापि सवथान हों, यह भी सम्भव नहीं है; क्योंकि 
प्रह्मद आदिको तरह हुजारोंमेसे किसी कारणविशेषसे ही किसी 
-एककी लोकप्रसिद्धि हो जाया करती है, नहीं तो ऐसे लोग इस 
'बातको विख्यात करनेके लिये अपना कई प्रयोजन ही नहीं 
-समझते । 

यदि यह कहा जाय कि संसार-हितके लिये सबको यह्‌ 
जताना उचित है, सो ठीक है, परन्तु ऐसे श्रद्धालु श्रोता भी 
मिलने कठिन हैं तथा बिना पात्रके विशवास होना भी कठिन 
है । यदि बिना पात्रके कहना आरम्भ कर दिया जाय, तो 
उसका कुछ भी मूल्य नहीं रहता और न कोई विश्वास ही 
करता है । 


ऽद} 

अतः हमें विश्वास करना चाहिये कि ऐसे पुरुष संसारमै 
अवश्य हैं, जिनको उपर्युक्त प्रकारसे दर्शन हुऐ हैं । परन्तु उनके 
नञ मिलनेमें हमारी अश्रद्धा ही हेतु है और न विश्वास करनेकी 
अपेक्षा विशवास करना ही सबके लिए लाभदायक है; क्योंकि 
भगवानूसे सच्चा प्रेम होने में तथा दो मत्रों की तरह भगवान्‌- 


की मनमोहिनी मूतिके प्रत्यक्ष दर्शेन मिलतेमें विशवास ही मूल 


कारण है । 


२८३ भरै 


जप, ध्यान, सत्संग, स्वाध्यायसे उत्तरोत्तर 
उन्नतिका विग्दर्शन 


कोई-कोई भाई ऐसा कहते हैं कि 'हम ध्यान करते हु 
नामका जप करते हैं, माला भी अधिक सख्यामें फेरते हैं किन्तु 
हमें विशेष लाभ देखनेमें नहीं आता, हमारी स्थिति वैसी-की - 
वेसी ही दिखायी देती है ।' कितने ही भाई कहते हैं--'हम बीस 
सालसे सत्सङ्ग करते हैं, किन्तु विशेष लाभ नहीं देखनेमें आता ।' 
इन लोगोंके कथनपर कुछ विचार करना आवश्यक है । मानः 
लीजिये कि एक आदमी गीताका पाठ करता है, उसे पाठ करते 
दस वर्ष बीत गये, किन्तु उसका कोई सुधार नहीं हुआ; तो यहः 
तो निश्चय ही है, इसमें गीताका तो कोई दोष है नहीं । तव फिर 
सुधार क्यों नहीं हो रहा है? जो पुरुष गीताका अभ्यास करता 
है और उसका सुधार नहीं हो रहा है, उसको यह सोचना चाहिये 
कि गीतामें तो कोई ऐसी वात है नहीं कि जिससे उसका पाठ- 
करनेपर उल्टी खरावी हो या पाठका अभ्यास करनेसे आगे बढ्ने 
में रुकावट पड़े । तो फिर वात क्या है ? तव फिर यही निश्चय 
होता है कि गीताके के साधनमें ही कहीं-न-कहीं लुटि है । 
हम सत्सङ्ग करते हैं, पर हमारा कोई सुधार नहीं हुआ । जो 
सत्सङ्ग नहीं करते हैं, वे भी वेसे ही हैं और हम जो सत्सङ्गः 
करते हैं, वे भी वैसे ही रहे। तो यह समझना चाहिये कि. 
सत्सङ्गसे कोई हानि हो, ऐसी बात तो हैही नहीं और न 

सत्सङ्ग आगे बढ़नेसे रोकता ही है । इसी प्रकार भजन-ध्यानकेः 
विषयमें भी समझना चाहिये कि भजन-ध्यान करनेसे हानिः 
हो, यह बात तो असम्भव है। तो फिर क्या बात हो 
बात यह है कि हमारा साधन उच्चकोटिका नहीं है । साधन 
मूल्यवान्‌ होता चाहिये। जिस प्रकार आप धन कमानेके 
लिये हृदयसे चेष्टा करते हैं और उस कामको ध्यान देकर 
वड़ी सावधानीके साथ सुचारुरूपसे करते हैं, इसी प्रकार 
गीतापाठ, जप, ध्यान, सत्सङ्ग, स्वाध्याय आदि साधन भी 
आपको तत्परता तथा आदरपूवेक और ध्यान देकर निष्काम- 
भ्रावसे अच्छी प्रकार करने चाहिये । जब आप साधनका 
आदर नहीं करेंगे, तव साधन भी आपका आदर कैसे करेगा ? 
आदरका क्या अथ है ? गीतामें हमारी आदरबुद्धि होगी तो 
हम जहाँ भी बेठग, हम गोताको अपने बैठने स्थानसे उच्च 
आसनपर आदरपूवक रक्खंगे यानी जैसे सिखलोग ग्रन्थ 
साहिवको मानते हैं, उसी प्रकार हम उसका विशेष आदर 
करेंगे । दूसरी बात यह कि हम उसका पाठ बडे प्रेमसे-- 
अनुरागसे धीरे-धीरे सम्मानपूर्वक करेंगे; क्योंकि हमें उसके 
द्वारा श्रीभगवानूको प्रसन्न करना है। यह नहीं कि बडी 
जल्दीसे समाप्त करनेके लिये डाकगाड़ी-सी छोड़ देंगे ॥ 
तीसरी वात यह कि हमने आज जो गीताका पाठ किया, 
वह कोन-से अध्यायके कौन-से श्लोक थे-यह याद रखें 
और उनके अथे और भावपर ध्यान दें । किसीने पूछा किः 
आज किस अध्यायका पाठ किया, तो बोले--आज पञ्चमी हे 


तो पाँचव अध्यायका ही पाठ किया होगा । आपने प्रात:काल 
भ० यो० त० ७-- 

ही पाठ किया, वह भी पूरा याद नहीं कि किस अध्यायका 
पाठ किया, तो गीताके ऐसे पाठसे विशेष लाभ केसे होगा ? 
आप गीताक! पाठ करते हैं, पाठ करते-करते नोंद आ गयी, 
पुस्तक आपके हाथसे गिर गयी, फिर पुस्तक उठाकर सोचने 
लगे, किस अध्यायके किस श्लोकका पाठ कर रहे थे। ऐसा 
'पाठ करता तो गीताका अनादर करना है ओर जब आप 
गीताका यों अनादर करेंगे, तब गीताके अध्ययनसे जो लाभ 
होता चाहिये, वह आपको केसे होगा ? 
इसी प्रकार आपने सत्सङ्ग किया । किसीने पूछा कि 

“आप सत्सङ्गमें गये थे ?' कहा- 'हाँ गये थे । पूछा--'क्या 
'विषय था ?' कहा-'सत्सङ्ग बहुत अच्छा था, पर क्या विषय 
“था सो तो याद नहीं है ।' “वाह, आप अभी-अभी सत्सङ्गसे आ 
'रहे हैं, फिर याद केसे नहीं है ?' तो वोले-'हमें कुछ झपकी- 
सी आ गयी थी । दूसरे भाईसे पूछा-'क्या आप सत्सद्भमें गये 
थे ?' बोले-“सत्सङ्गको तो सभी लोगोंने अच्छा बताया । 

'अजी ! लोगोने तो अच्छा बतलाया, पर आप भी तो थे न ?! 
कहा-'था तो सही । फिर पूछा--तो सत्सङ्गमें किस विषयका 
विवेचन हुआ. ? बोले--'मेरा मन दूसरी ओर चला गया था, 
मैने ध्यान देकर सुना नहीं ।' तीसरे भाईसे पूछा-'आज 
प्रसङ्ग क्या हुआ !' वोले-'सुना तो था, किन्तु याद नहीं ।' 
सोचिये, जव अभी-अभी सत्सङ्गमे मुनी हुई वात याद ही नहीं 
रही, तब उसका पालन आप क्या करेंगे? बात यह है कि 
आपने आदरपूर्वेक ध्यान देकर सुना ही नहीं । 

इसी प्रकार आप जप करते हैं, आपका मन इधर-उधर 

चला गया; आप माला फेर रहे हैं, माला हाथसे गिर गयी । 
कितनी माला फेरी, यह ध्यान नहीं है । तो यह जप आदर- 
पूवक नहीं है । माल। फेरत समय एक तो भगवानझे नामके 
जपका तार नहीं टूटना चाहिये । दूसरे, जप करते समय खब 
प्रसन्नचित्त रहना चाहिये और समझना चाहिये कि भगवानकी- 
सुझपर बड़ी भापी कृपा है, जो कि उनके नामका जप मेरे 
द्वारा हो रहा है । जप करते समय उसके अर्थका भी ज्ञान होना 
चाहिये अर्थात्‌ भगवान्के स्वरूपका भी ध्यान होना चाहिये 
एवं जप निष्काम प्रेमभावसे करना चाहिये तथा ऐसे श्रद्धा- 
विशवासके साथ करना चाहिये कि जप करनेसे पापोंका नाश 
होकर मेरा निश्चय ही कल्याण हो जायगा, इसमें तनिक भी 
शङ्का नहीं । 
इसी प्रकार ध्यानके विषयमें समझना चाहिये । ध्यान करते 
समय भगवान्‌की लीलाका मनसे स्मरण होना चाहिये तथा भग- 
वानूकी लीलाके साथ-साथ भगवान्‌के स्वरूप और सौन्दर्य 
माधुयेको देख-देखकर पल-पलमें मुग्ध होना चाहिये । भगवानके 
चरित्रोंमें भगवान्‌ के गुण-प्रभाव की ओर भी दृष्टि डालनी 
चाहिये । भगवान्‌की जो कुछ लीला है, उसका तत्त्व-रहस्य भी 
साथ-ही-साथ समझना चाहिये । इस प्रकार भगवान्‌ के गुण, 
स्वभाव, तत्त्व, रहस्यको समझकर ध्यान करना बहुत उत्तम है। 
जब शास्व्रोंकी बातें 'महात्म'ओंसे सुनी जायें, तो सुनते 
समय इस वातपर अत्यन्त मुरध होना चाहिये कि भगवानकी 
हमपर कितनी कृपा है, जो ये बातें हमको सुननेको मिलीं । 
फिर उन वातोंको समझकर हृदयमें धारण करना चाहिये कि 

आजसे हमें यही करना है, यही बात आजसे हमको काममें 


लानी है । ऐसा करनेपर आपका जीवन शीघ्र ही बदल 
सकता है। 

अब फिर कुछ रहस्यकी बातें बतायी जा रही हैं । चार 
बातें सार हैं-- (१) भगवान्‌के नामका जप; (२) भगवानूकेः 


स्वेरूपका ध्यान; (३) स्वाध्याय करते समय उसके अर्थ और 


भावकी ओर दृष्टि तथा (४) सत्सङ्ग । अपने मनसे यह निश्चय 
कर लेना चाहिये कि 'इनसे हमारा निश्चय ही सुधार होकर. 
उद्धार होगा ।' जैसे भोजन करनेसे क्षुधाकी निवृत्ति अवश्यः 
होती है और जल पीनेसे पिपासा अवश्य मिटती है, यह सवेथा 
प्रत्यक्ष है; इसी प्रकार यह भी प्रत्यक्ष है । प्रतिदिन उसे सँभाल 


लेना चाहिये कि आज सत्सङ्ग करनेके बाद अपनेमें कितनाः 


सुधार हुआ यानो कौन-कौन-सी बातें जीबन में - धारण हुई । 
आज रामायण पढ़ी, तो पढ़ने के बाद यह देख लेना चाहिये किः 
उसमें कौन-सा प्रसङ्ग था और उससे मुझे क्या शिक्षा मिली 
भौर मेरा क्या सुधार हुआ । आज जप किया, ध्यान किया तो 
जप करनेसे दुर्गुण-दुराचारोंका नाश अवश्य हो जायगा और 
सद्गुण-सदाचार अपने-आप ही अवश्य आ जायेंगे । भजन-- 
ध्यानसे हममें सद्गुण-सदाचारोंका आविर्भाव अवश्य ही होगा ॥ 
जब सद्गुण-सदाचार आयेंगे, तब उनके प्रभावसे दुर्गुण-दुराचारों-- 
का नाश भी अवश्य हो जायगा । जहाँ प्रकाश होता है वहाँ 

अन्धकारका नाश होता ही है। इसी प्रकार जहाँ सद्गुण हैं, 
वहाँ दुर्गुण रह ही नहीं सकते । जहाँ ईशवरकी भक्ति है, वहाँ 
पाप रह्‌ ही नहीं सकते । इस प्रकार समझकर हमें अपने हृदयको- 


~\ 

रोज सँभालना चाहियें। जैसे लोभी मनुष्य व्यापार करते समय 
प्रतिदिन यह सँभाल लेता है कि आज कितना माल बिका और 
उसमें कितना मुनाफा हुआ। वह लोभी आदमी प्रतिदिन 
उन्नतिकी चेष्टा करता रहता है। इसी तरह हमलोगोंको प्रति- 
दिन अपने साधनकी सँभाल कर लेनी चाहिये कि 'कलकी अपेक्षा 
आज साधनमें कितनी उन्नति हुई और उन्नति न हुई तो क्यों 
नहीं हुई ।' इस प्रकार उसका कारण ढूँढ़कर उसे सावधानीसे 
दूर करें एवं प्रतिदिन उन्नतिकी चेष्टा करते रहें और यह सम- 
झते रहें कि ईश्वरका हमारे मस्तकपर हाथ है, उनकी अनस्त 
कृपा है । देखो, हम किस लायक हैं! यह तो ईश्वर की अहैतुकी 
कृपा है, जो वे हमें संसारसे निकालकर हमारा उद्धार करना 
चाहते हैं । जब ईश्वरकी हमपर इतनी दया है, उनका इतना 
ध्यान है, तव फिर हमारे उद्धारमें क्या शङ्का है ? 

किसी गरीव आदमीपर किसी करोड़पति धनी आदमीका 
हाथ हो, तो वह निर्भय हो जाता है । अपने ऊपर तो ईश्वरका 
हाथ है । फिर बात ही क्‍या है ! इस प्रकार समझकर और 
ध्यानमें ईश्वरके स्वरूपको देखकर हर समय प्रसन्न होते रहना 
चाहिये कि उनका रूप और लावण्य अत्यन्त मनोहर और अलौ- 
किक है तथा अपने ऊपर भगवानका अतिशय प्रेम देखकर भी 
हर समय प्रसन्न होना चाहिये कि भगवान्‌ हमसे कितना प्यार 
कर रहे हैं। 

जो कुछ हो रहा है, यह सब परेच्छा और अनिच्छासे हो. 
रहा है । जो परेच्छासे हो रहा है, उसे भगवान्‌ करवा रहे हैं 
और जो अनिच्छासे ठौ रा A सरख लर oS ३७; । 

आजसे हमें यही करना है, यही बात आजसे हमको काममें 
लानी है । ऐसा करनेपर आपका जीवन शीघ्र ही बदल 
सकता है। 
अब फिर कुछ रहस्यकी बातें बतायी जा रही हैं । चार 
बातें सार हैं-- (१) भगवान्‌के नामका जप; (२) भगवानूके 
स्वरूपका ध्यान; (३) स्वाध्याय करते समय उसके अर्थ और 
भावकी ओर दृष्टि तथा (४) सत्सङ्ग । अपने मनसे यह्‌ निश्चय 
कर लेन! चाहिये कि 'इनसे हमारा निश्चय ही सुधार होकर 
उद्धार होगा ।' जेसे भोजन करनेसे क्षुधाकी निवृत्ति अवश्य 
होती है और जल पीनेसे पिपासा अवश्य मिटती है, यह सर्वथा 
प्रत्यक्ष है; इसी प्रकार यह भी प्रत्यक्ष है । प्रतिदिन उसे सँभाल 
लेना चाहिये कि आज सत्सङ्ग करनेके वाद अपनेमें कितना 
सुधार हुआ यानो कोन-कोन-सी बातें जीवन में - धारण हुईं । 
आज रामायण पढ़ी, तो पढ़ने के बाद यह देख लेना चाहिये किः 
उसमें कौन-सा प्रसङ्ग था और उससे मुझे क्या शिक्षा मिली 
और मेरा क्या सुधार हुआ । आज जप किया, ध्यान किया तो 
जप करनेसे दुर्गुण-दुराचारोंका नाश अवश्य हो जायगा और 
सद्गुण-सदाचार अपने-आप ही अवश्य आ जायेंगे। भजन-- 
ध्यानसे हममें सद्गुण-सदाचारोंका आविर्भाव अवश्य ही होगा # 
जब सद्गुण-सदाचार आयेंगे, तब उनके प्रभावसे दुर्गुण-दुराचारों- 
का नाश भी अवश्य हो जायगा । जहाँ प्रकाश होता है वहाँ 
अन्धकारका नाश होता ही है । इसी प्रकार जहाँ सद्गुण हैं, 
वहाँ दुर्गुण रह ही नहीं सकते । जहाँ ईश्वरकी भक्ति है, वहाँ 
पाप रह ही नहीं सकते । इस प्रकार समझकर हमें अपने हृदयको 

रोज सँभालना चाहियें। जैसे लोभी मनुष्य व्यापार करते समय 
५ प्रतिदिन यह सँभाल लेता है कि आज कितना माल बिका और 
के उसमें कितना मुनाफा हुआ। वह लोभी आदमी प्रतिदिन 
उन्नतिकी चेष्टा करता रहता है। इसी तरह हमलोगोंको प्रति- 
दिन अपने साधनकी सँभाल कर लेनी चाहिये कि 'कलकी अपेक्षा 
आज साधनमें कितनी उन्नति हुई और उन्नत न हुई तो क्‍यों 
नहीं हुई ।' इस प्रकार उसका कारण ढूंढ़कर उसे सावधानीसे 
दूर करें एवं प्रतिदित उन्नतिकी चेष्टा करते रहें और यह सम- 
झते रहें कि 'ईश्वरका हमारे मस्तकपर हाथ है, उनकी अनस्त 
कृपा है । देखो, हम किस लायक हैं! यह तो ईश्वर की अहैतुकी 
करपा है, जो वे हमें संसारसे निकालकर हमारा उद्धार करना 
१८ चाहते हैं । जब ईश्वरकी हमपर इतनी दया है, उनका इतना 
१ ब्यान है, तव फिर हमारे उद्धारमें क्या शङ्का है ?' 
किसी गरीब आदमीपर किसी करोड़पति धनी आदमीका 
हाथ हो, तो वह्‌ निर्भय हो जाता है। अपने ऊपर तो ईश्वरका 
हाथ है । फिर बात ही क्या है ! इस प्रकार समझकर और 
च्यानमें ईशवरके स्वरूपको देखकर हर समय प्रसन्न होते रहना 
चाहिये कि उनका रूप और लावण्य अत्यन्त मनोहर और अलौ- 
'किक है तथा अपने ऊपर भगवानका अतिशय प्रेम देखकर भी. 
हर समय प्रसन्न होना चाहिये कि भगवान्‌ हमसे कितना प्यार 
कर रहे हैं । 
जो कुछ हो रहा है, यह सव परेच्छा और अनिच्छासे हो 
रहा है । जो परेच्छासे हो रहा है, उसे भगवान्‌ करवा रहे हैं 
और जो अनिच्छासे हो रहा है, वह स्वयं भगवान्‌ कर रहे हैँ 

उसको देख-देखकर हर समय प्रसन्न होता चाहिये, उसमें भग- 
वानूकीं अहैतुकी दयाका अनुभव करना चाहिये-यह समझना 
चाहिये कि जो कुछ भी हो रहा है, उसमें भगवान्‌की दया ओत- 
प्रोत है। यादि किसी समय ऐसा प्रतीत हो क्रि इसमें भग- 
वानूकी दया नहीं है--कोप है, तो यह समझें कि वह कोप भी 
है तो भगवानूका ही न, अतः उसमें भी उनको दया ही भरी 
है। बालकपर्‌ माताका कोप होता है, तो वालक कोपमें भी 
माँकी दया ही समझता है; क्योंकि स्नेहमयी माँ कभी बालकका 
अनिष्ट नहीं करतीं । माँ कोप करती है, तो लड़केपर अनुशासन 
करनेके लिये करती है, जिससे उसका सुधार हो। अतः जिस 
प्रकार माँके कोपमें दया भरी रहती है, इसी प्रकार भगवानूके 
कोपमें भी दया भरी है। 

परेच्छा उसका नाम है, जो दूसरेकी इच्छासे हो । 
परेच्छाके उदाहरण देखिये-जैसे कोई भाई किसी नाबालिग 
लड़केको अपना दत्तक पुत्र बताकर उसे अपनी सम्पत्तिका 
स्वामी बना दे, तो यह समझना चाहिये कि वह लड़का 
सम्पत्तिका स्वामी परेच्छासे बना । लड़केने कोई कमाई नहीं 
की, परिश्रम भी नहीं किया; किन्तु जब वह लड़का बालिग 
होकर अच्छी तरह समझता है, उस समय उसे प्रसन्नता होती 
है कि मुझपर पिताको कितनी दया है कि उन्होंने नुझे अपना 
लड़का बनाकर अपनी पाँच लाखकी सम्पत्तिका स्वत्वाधि- 
कारी बनाया । यह उसे परेच्छासे लाभ मिला । अब परेच्छासे 
होनेवाली हानिका उदाहरण देखिये-किसी डाकूने हमारे पास 
रुपये समझकर पीछेसे चार लाठी जमा दी और रुपये छीनकर 

ले गया तो रुपये भी गये और चोट भी आयी । देखनेमें यहः 
हमारे लिये बहुत हानिकरी वात हुई । यह हमारी हानि परेच्छा- 
से हुई और पहले बताया हुआ लाभ भी परेच्छासे हुआ । हमें 
जो परेच्छासे लाभ हुआ, वह्‌ पुण्यका फल है और हमारे जो 
वह चोट लगो तथा धन गया, यह हमारे पापका फल है ॥ 
पापका फल दुःख है, पुण्यका फल सुख है; तो यह परेच्छासे 
पाप और पुण्य दोनोंका फल मिला । यह ईश्वरका विधान हैं ४ 
अतः इन दोनोंमें प्रसन्नता होनी चाहिये । यदि कहें कि रुपया 
मिले तो प्रसन्नता होती है, पर चोट लगने और धन जानेपर' - 
तो दुःख ही होता है; तो मैं यह कहता हू कि जो आपको 
रुपये मिले, उसमें भो भगवान्‌ की दया है, पर उससे भी 
अधिक दया उसमें है जिसको आप अनिष्ट मानते हैं । यह बात 
सबकी समझमें नहीं आती । परन्तु गहराईसे समझनेकी बात 
है । आपको धन मिला, यह किसका फल है ? पुण्यका फल 
है । अच्छा, पुण्यका फल मिल गया, तब पुण्यका क्षय हो गया ४ 
उतनी पुण्यकी पूंजी कम हो गयी । अतः आप यहाँसे जायेगे, 
तब इतनी पूँजीका नुकसान लेकर ही तो जायेगे । यदि आपने 
यह भाव समझा कि ईशवरकी कृपासे धन मिला है, तो फिर 
उससे परमात्माकी प्राप्तिके विषयका ही लाभ उठाना 
चाहिये । तब तो परमात्माकी आपपर दया हुई । पर जो धन 
मिला, उस धनको लेकर यदि आप मदिरा पीते हैं, मांस खाते 
हैं, अनाचार, व्यभिचार करते हैं, धनकी वृद्धिके लिये झूठ, कपट), 
चोरी तथा हिसा आदि पाप करते हैं, तो मैं तो यही समझता 
हुँ कि उस धनका आपको न मिलना ही अच्छा था । भगवदथी 

न्लगाकर. धनसे आप अपना कल्याण भी कर सकते हैं ओर 
कुकममें लगाकर पतन भी । 

इसी तरह आपको जो दण्ड मिला, उससे आपके पापका 
क्षय हो गया, आए पापके भारसे हल्के हो गये और उस दण्ड 
'भिलनेके साथ ही शापके हृदयमें यदि यह भाव आया कि "मैंने 
पाप किया था, उसका भगवानूने आज मुझे यह दण्ड दिया, 
अतः भविष्यमें मैं पाप नहीं करूंगा । जा पाप नहीं करेगा 
'उसे दण्ड क्यों मिलेगा ? पापका फल ही तो दुःख है न !' तो 
यह आपको श्रेष्ठ शिक्षा मिली । धन मिलनेसे तो अहङ्कार, 
पाप, प्रमाद, अकर्मण्यता और भोग-विलास आदि बढ़ते हैं, 
किन्तु जब धन नष्ट होता है और मार पड़ती है, तव भगवान्‌ 
याद आते हैं । इसलिये उसमें विशेष दया समझनी चाहिये । 

अत्र अनिच्छासे होनेवाले हानि-लाभको समझिये । 
अनिच्छा उसे कहते हैं कि जिसमें आपकी या दूसरे किसीकी 
भी इच्छा न रही हो । अतः वह भगवानूकी इच्छा है। इसे 
यों देखें-जो रोग होता है, वह अनिच्छासे प्राप्त प्रारब्धका 
'फल है । वीमारीके लिये किसीकी इच्छा नहीं होती, फिर भी 
‘बीमारी हो गयी, तो उसमें ईश्वरकी इच्छा समझें या अनिच्छा- 
आरब्धधका भोग समझें । इसी प्रकार और कोई स्वाभाविक 
'बटना हो जातो है; जैसे हमारा मकान जल गया, पेडक्री डाल 
“अकस्मात्‌ टूट पड़ी और लड़का मर गया तो वह रा 
'ग्रारब्धका भोग है । यह पापका फले है। इसी तरह अनिच्छासे 
'पुण्यका फल प्राप्त होता है; जैसे जमीनके, घरके या चीजोंके 
धाम बढ़ गये अथवा कहीं गड़ा हुआ धन मिल गया तो इसमें 

दूसरे किसीकी इच्छा नहीं है । ईश्वरकी इच्छासे अपने-आप 
ही पुण्यका फल प्राप्त हो गया । सुख पुण्यका फल है और 
दुःख पापका फल है । 

कुछ पुण्य-पापोंका फल स्वेच्छासे प्राप्त होता है, इनको 
देखिये। हम स्वेच्छासे व्यापार करते हैं उसमें मुनाफा भी होता 
है, नुकसान भी। मुनाफा पुण्यका फल है और नुकसान पापका । 
परेच्छा, अनिच्छा, स्वेच्छा-इन तीन प्रका रकी इच्छाओसे प्रारब्ध 
कर्मोका भोग होता है । स्वेच्छापूर्वंक हम जो काम करते हैं, वह 
भगवान्‌की आज्ञाके अनुसार ही करना चाहिये । यह विश्वास 
रखना चाहिये कि हमारे भाग्यमें जितना मिलना है,उतना ही धन 
हमें मिलेगा, अधिक नहीं मिलेगा । भगवान्‌के विधानसे अधिक 
मिल नहीं सकता । हम पाप नहीं करेंगे तो भी भगवान्‌ छप्पर 
तोड़कर हमें दे जायेगे । इसलिये हमें झूठ-कपट-चोरी आदि पाप 
कभी नहीं करना चाहिये, क्योंकि हमारे भाग्यमें जो होगा, वह 
कहीं नहीं जायगा । अतः भगवानूपर और प्रारब्धपर विश्वास 
करता चाहिये । जिसको ईश्वरपर और भाग्यपर विश्वास होता 
है, वह कभी झूठ नहीं बोलता। रुपयोंके लिये क्या, प्राणके 
लिये भी झूठ नहीं बोलता । आप लाभके समय यानी अनिच्छा, 
वरेच्छा और स्वेच्छासे जो लाभ होता है उसमें ईश्वरकी दया 
समझते हैं सो तो ठीक है, वह भी दया है । किन्तु अनिच्छा, 
परेच्छा और स्वेच्छासे जो हानि प्रतीत होती है, उसमें ईश्वरकी 
(विशेष दया समझनी चाहिये । 

परमेश्वरने हमको मनुष्यका शरीर, बल, बुद्धि, घन और 
ऐश्वर्य यादि केवल आत्माके कल्याणके लिये ही दिये हैं। यदि 

हम उनका उपयोग ठीक नहीं करते हैं या उसके विपरीत करते 
हैं, तो हम अपने आपको धोखा देते हैं । अर्थात्‌ जिस उद्देश्यको 
सिद्धिके लिये मनुष्यशरीर और धनादि पदार्थं आपको दिये गये 
हैं, उनको उसी काममें लगाना चाहिये । नहीं लगाते हैं, तो 
आप अपनेको धोखा देते हैं। एक भाई आपको दो हजार रुपये 
इसलिये दे गया कि इन रुपयोंसे कपड़ा खरीदकर आप साधुओं 
को बाँट दें। आपने उन रुपयोंसे साधुओंको कपड़ा तो नहीं 
बाँटा, किन्तु वे रुपये आपने अपनी लड़को, दामाद या भानजेकोः 
दे दिये, तो आपने यह उस धनीको धोखा दिया । साधुओंकी 
सेवामें न लगाकर गायोंकी सेवामें लगा दिया, तव भी आपने 
एक प्रकारसे अनुचित किया । क्यों अनुचित किया ? इसलिये 
कि वे तो कह गये थे कि साधुओंकी सेवामें लगाओ और आपने 
पशुओंकी सेवामें लगा दिया तो यह भो ठीक नहीं किया और 
बेटी-दामादके स्वार्थमें रुपये लगा दिये, तब तो वड़ा भारी 

अन्याय किया । इसी प्रकार भगत्रान्‌ ने जो हमें धन दिया, चीजें 
दीं, अपनी आत्माके कल्याणके लिये, भक्तिके लिये, उन्हं उस 
काममें न लगाकर ऐश, आराम, भोगमें लगाते हैं, तो हम चोरी 
करते हैं । देवतालोग हमलोगोंको वर्षाके द्वारा जल-अन्न आदि 
देते है; उन्हें देवताओंको दिये बिना अर्थात उनको पूजा, यज्ञ- 
होम आदि किये बिना हम ऐश-आरामादि भोगोंमें लगाते हैं तो 
हम चोर हैं । भगवानूने गोतामे कहा है-तेदत्तानध्रदायैभ्यो योः. 
भुङ्क्ते स्तेन एवं सः ।' ( ३। २९ का उत्तरार्धं )-देवताओंकाः 
दिया हुआ देवताओंको बिना दिये जो भोग करता: है वह चोर 
है ।' माता-पिता पुत्रके लिये बहुत-सा धन छोड़कर मर. गये, इस 

उद्देश्यसे कि यह मरनेके बाद हमारे लिये श्राद्ध-तर्पण करेगा, 
किन्तु जो नालायक लड़का माता-पिताके मरनेके के वाद उनका 
श्राद्ध-तर्पण नहीं करता है, उसे उनकी आत्मा दुराशीष देती 
है कि हम इतना धन छोड़कर आये, किन्तु यह नालायक सौ 
रुपयेमें एक रुपया भी हमारे काममें नहीं लगाता । यह 
माता-पिताकी चोरी है । उनके उद्देश्यके अनुकूल काममें धन न 
लगाना ही चोरी है। वेतो लाचार हैं; अब कर ही क्‍या 
सकते हैं ? तुम्हारी इच्छा है, तुम जो चाहो करो; किन्तु उनको 
इच्छाके विपरीत करना विश्‍वास वात है । कोई हमारे पास गहा 
रख जाय, फिर वह आवे और हम उसे न दें तो यह विश्वास- 
घात है। इसी प्रकार माता-पिताका हक यदि हम नहीं देते तथा 
देवताओंको उनका हुक नहीं देते तो हम विश्वासघात करते हैं ॥ 

जिस प्रकार हम माता-पिताका दिया हुआ माता-पिता 
को बिना दिये; बिना श्राद्ध-तपंण किये भोगते हैं, तो हम माता- 
पिताके चोर हैं; इसी प्रकार भगवान्‌के दिये हुए पदार्थों को 
भगवानके लिये भगवान्‌को भक्ति आदि साधनोंमें नहीं लगाते 
हैं, तो हम भगवान्‌के चोर हैं । हमें मनुष्य शरीर, वल, बुद्धि, 
धन और ऐश्वर्य आदि जो कुछ भी वर्तमानमें प्राप्त है, उसको 
भगवानूके काममें लगाना चाहिये । अर्थात्‌ भगवान्‌के आज्ञा- 
नुसार ही हमें सब काम करने चाहिये। अतएव जो कुछ करें, वहू 
भगवान्‌की आज्ञाके अनुसार करें और भगवानूके विधानके अनु- 
सार जो कुछ लाभ-हानि आकर प्राप्त हो, उसे भगवानका भेजा 
हुआ पुरस्कार समझकर प्रसन्न हों । माँ हाथसे मारती है, तोः 
भी समझदार लड़का यही समझता है कि 'इसमें माँकी कृपा है, 

मेरा स्वभाव सुधारनेके लिये मुझे मारती है।' इसो प्रकार 
भगवान्‌ कभी मारें भी तो भक्तको यही समझना चाहिये कि 
भगवान्‌की कृपा है, भगवान्‌ हमारे सुधारके लिये ऐसा करते 
हैं । मारका मतलब है कि जिसे हम अनिष्ट समझते हैं, वैसा 
फल मिलना । जैसे लड़का मर गया, धन चला गया, चोरी हो 
गयो; इसी प्रकार अन्य जो हानि होती है, बह भगवानूके 
हाथकी मार है। इसमें भगवानको विशेष दया भरी हुई हँ । 
यह रहस्य हमारी समझमें आ जाय, तो फिर हमारे लिये 
स्वेदा सर्वत्र आनन्द-ही-आनन्द है अनुकूल पदार्थो की प्राप्ति में 
में तो सभीको आनन्द होता है, किन्तु प्रतिकूल पदार्थोकी प्राप्ति 
में भी हर समय भगवानको दयाका दर्शन करना चाहिये, जैसे 
छोटा बच्चा माँपर निर्भर रहता है; किसी छः महीनेके लड़के 
को उठाकर माँ गङ्गामे फेंक आवे तो वह क्या कर सकता है, 
वह बिल्कुल माँपर निर्भर है, माँ मारे, चाहे पुकारे; इसी 
अकार हम अपनेको एकमात्र भगवानूपर छोड़ दें अर्थात्‌ एक 
उन्हींपर निर्भर हो जायें कि भवान्‌ हमें मारे चाहे तारें, 
हमारा सब प्रकारसे मङ्गल-ही-मङ्गल है। जब दयालु माँ भी 
अपने वच्चेका कभी कोई अनिष्ट नहीं कर्‌ सकती,तब परम दयालु 
हैं ? जब कभी बच्चेको फोड़ा 
या व्रण हो जाता है, तब माँ डाक्टर को बुलाकर चिरा देती 
है । लड़का रोता है, पर माँ उसके रोनेकी परवा न करके 
बलात्‌ चिरा देती है; क्योंकि माँ उसे भीषण व्रणके विषसे 
मुक्त करके सवेथा नीरोग तथा सुखी देखना चाहती है । इसी 
अकार भगवान्‌ भी हमारे हितके लिये ही, हम जिसे दुःख 

समझते हैं, उसे दे रहे हैं । उस दुखःमें भी हमको विश्वासपूवेक 
खूब आनन्द मानना चाहिये अर्थात्‌ वह वात हमारी समझमें 
नहीं भी आवे तो भी इतना विश्वास अवश्य कर लें कि जो 
कुछ भी भगवान्‌की मर्जीसे हो रहा है, उप्तमें आनन्द-ही- 
आनन्द है । 

एक बात तो पहले यह कही गयी थी कि हमारे द्वारा 
जो भजन, ध्यान, सत्सद्भ, स्वाध्याय होता है, उससे हमको 
अवश्य विशेष लाभ होता है अर्थात्‌ उससे निश्चय ही सद्गुण- 
सदाचारोंकी वृद्धि होती है । सद्गुण-सदाचा रोकी वृद्धि होनेसे 
दुगैण-दुराचारोंका नाश अवश्य ही होता है । प्रतिदिन अपने 
हृदपमे उन्नतिको देखते रहना चाहिये। ईस प्रकार देखनेसे 
वह प्रत्यक्ष दीख सकती है और उससे उत्साह बढ़ सकता है । 
जैसे व्यापार करनेवालेके प्रतिदिन रुपये पैदा हों, आज सौ 
बढ़े, कल दो सौ, परसों तीन सौ बढे । तो यह देखकर उसे नित्य 
नयी-नयी प्रसन्नता होती है, दिनोंदिन उत्साह वढ़ता जाता ह 
इसी प्रकार पह जो परमात्माकी प्राष्तिके विषयका व्यापार हे 
इसको दिन-प्रतिदिन देखते रहेंगे तो उत्तरोत्तर प्रसन्नता बढ़ती 
जायगी । इस तरह आपको दिन-प्रतिदिन उन्नतिका अनुभव 
करना चाहिये । दिनमें भी प्रतिक्षण उन्नतिका अनुभव करें । 


पहले क्षणमें जो कुछ करे, उसके अगले क्षणमें साधन तेज होता 


_चाहिये। कमक्या हो! साधत जाई 2. । कम क्या हो ? साधन कमजोर हो तो उसके लिये 


न 
पश्चात्ताप करना चाहिये, जिससे भविष्यमें ऐसी भूल न होने 





पावे । जब भगवान्‌का हमारे सिरपर हाथ है, उनकी अपार 
दया है, तब फिर हमारी तो उत्तरोत्तर उन्नति अवश्य ही होनी 

चाहिये और फिर उस उन्नतिके फलको भी देखते रहना 
चाहिये । वह फल यह कि दुर्गुण-दुराचा रोंका विनाश और 
सद्गुण-सदाचारोंकी वृद्धि। इस प्रकार प्रतिक्षण देखनेपर 
आपको प्रत्यक्ष ही लाभ दिखायी दे शकता है । 
दूसरी वात यह कि सुंख-दुःखकी प्राप्तिमें तथा लाभ- 
हानिकी प्राप्तिमें ईशवरकी दया समझती चाहिये। जो भी 
कुछ घटना हो रही है, उस सबमें ईश्वरको दया ही भरी है 
अर्थात्‌ उस सबमें दयाका दर्शन करना चाहिये । भगवानूके 
ऊपर निर्भर हो जानेपर, उनके शरण हो जानेपर मनुष्यमें 
वीरता, धीरता, गम्भीरता आदि भाव अपने आप आ जाते 
हैं । यह समझ लें कि "मैं भगतान्‌के शरण हूं, मुझे किस वातकी 
चिन्ता है ? मैं भगवानका हूँ, भगवान्‌ मेरे हैं ।' जिस प्रबल 
पराक्रमी च्यायकारी तथा दयापरायण किसी राजाके राज्यमें 
कोई मनुष्य राजाकी शरण ले लेता है, राजापर ही निर्भर हो 
जाता है और राजा उसको आश्रय दे देता है, तो फिर वह 
निभ॑य और निश्चिन्त हो जाता है। उसके मनमें यह भाव होता 
है कि राजाकी मुझपर विशेष दया है, मुझे इस राजाके राज्य में 
क्या भय है ? इसी प्रकार भगवानपर निर्भर करनेवाला भो 
निर्भय और निश्चिन्त हो जाता है । 
जव नचिकेता यमराज के पास गया और दी वर प्राप्त 
कर चुका, तव यमराज ने कहा--'तुमने दो वर तो माँग 
लिये, अव तीसरा वर अपने इच्छानुसार और माँग लो ।' उसने 
कहा मैं यही वर माँगता हुँ कि मरने के बाद आत्मा 


: : त्मा है या 
नहीँ, यह बतलाइये ।” यमराज वोले-'इस बातक 


को छोड़कर' 


~ 


~ 

और कोई बर माँग लो; क्योंकि यह देवताओंके लिये भी दुविज्ञेय 
है । तुम इच्छानुसार सदाके लिये जीवन माँग लो अथवा इन 
रथ और बाजोंसहित स्त्ियोंको ले जाओ या और कोई स्वर्गेके 
भोग पदार्थ ले जाओ जो पृथ्वीपर नहीं हैं।' इसके उत्तरमें 
-नचिकेताने कहा- आप ये वाहन, नाच-गान तथा भोग आदि 
अपने ही पास रक्खें । मेरा वर तो वही है कि जिससे आत्माका 
ज्ञान हो जाय । आपने जो यह कहा कि सदाके लिये जीवन 
माँग लो, सो जवतक आप का शासन हैं, तवतक मुझे मृत्युका 
भय ही क्या है ! ' (कठ०, उप०, ।। १ । १४-२७) । 

इसी प्रकार जव यह समझ लिया कि भगवानूका हमारे 
'सिरपर हाथ है, तब फिर भय ही किस बातका है? यमराजकी 
कृपा होनेपर भी कोई भय नहीं है, तो फिर भगवानूकी कृपा 
हो जाय तब तो वात ही क्या है! वेतो यमराजके भी यम- 
राज हैं, मुत्युके भी मृत्यु और कालके भी काल हैं । फिर हमें 
भय किस बातका ? इस प्रकार हम अपनेको भगवानूपर छोड़ 
दें अर्थात्‌ भगवान्‌पर निर्भर हो जायँ । जैसे बिल्लीका बच्चा 
'बिल्लीपर ही निर्भर है, बिल्ली उसे इच्छानुसार मुँहमें लिये 
फिरती है, उसी मुखमें वह चूहेको पकड़ती है, उसीमें अपने 
अच्चेकों; वही दाँत, वही मुँह है पर अपने बच्चेको कितने 
रमसे पकड़ती है, जरा भी कष्ट नहीं देती; वैसे ही हम 
भगवानूपर निर्भर हो जायें । फिर हमें भय ही किस बातका 
हैं ? यह सोचकर हमें भगवातूपर निर्भर हो जाना चाहिये, जैसे 
भक्त प्रह्वाद भगवानूपर निर्भर थे। हिरण्यकशिपु जो कुछ भी 
अत्गचार करता था, प्रह्वादको किसी बातकी चिन्ता नहीं रहती 

थी, वह भगवानूपर ही निर्भर था। भगवान्‌ जो कुछ इच्छा 
हो, करें, किन्तु क्या कोई उसका बाल भी बाँका कर सका ? 
नहीं कर सका । किसी कविने कहा भी है- 
जाको राखे साँइयाँ, मार सक नहि कोय । 
बाल न बाँका करि सकं, जो जग बैरी होय ॥ 

मनुष्यकी तो बात ही क्या, सारा संसार भी उसका वेरी 
हो जाय, तव भी कोई उसका वाल बाँका नहीं कर सकता ! 
अतः यह समझना चाहिये कि जब हम भगवानूपर निर्भर हैं, 
तब हमें भय किस बातका है ? अतएव हमें भगवानूपर ही 
निर्भर रहना चाहिये । 

मैं आपको फिर सावधान करके यह कहना चाहता हूँ | 
जप, ध्यान, सत्सङ्ग, स्वाध्यायके समय एक तो यह निश्चय 
रखना चाहिये कि इनसे हमें अवश्य लाभ होगा तथा उसकी 
ओर हर समथ देखते रहना चाहिये कि हमें लाभ हो रहा है न । 
लाभको बरावर होते हुए देखना चाहिये और यह समझना 
चाहिये कि इससे सद्गुण-सदाचार आनेके साथ ही दुर्गुण-दुराचार 
भाग जाते हैं न । साथ ही ईश्वरको दया, ईश्वरका प्रेम, ईश्वर- 
का हमारे सिरपर हाथ समझकर हर समय प्रसन्न रहना चाहिये 
तथा ईश्वरके स्वरूपको देख-देखकर और ईश्वरकी दया और 
प्रेमको देख-देखकर हर समय हँसते रहना चाहिये, प्रमुदित होते" 
रहना चाहिये । इस प्रकार अभ्यास करनेसे आपको प्रत्यक्ष 
लाभ हो सकता है । यह आप करके देख लें, यह आजमाइश 
की हुई बात है । 

सके सिवा और भी एक रहस्यकी बात वतायी जाती” 

है । आप ऐसी धारणा करें कि मानों भगवान्‌ आकाशमें विराज- 
मान हो रहे हैं और हम मनसे उनका दशन कर रहे हैं । भगवान्‌ 
गुणोंके सागर हैं और बादल जैसे जलकी वर्षा करता है तथा 
चन्द्रमा जैसे अमृतकी वर्षा करता है, इसी प्रकार भगवान्‌ 
आकाशमें स्थित होकर अपने गुणोंकी वर्षा कर रहे हैं | दया, 
क्षमा, शान्ति, आनन्द, समता, प्रेम, ज्ञान, वेराग्यकी अनवरत 
हमपर वर्षा हो रही है । जलकी जो वर्षा होती है, उसका तो 
आकार होता है, किन्तु यह निराकार है। जैसे चन्द्रमाकी 
रश्मियोंस जो अमृतकी वर्षा होती है, वह निराकार है, जैसे 
सूर्यको धूप निराकार है, सूर्यकी धूपसे शीतकालमें धूपमें बेठनेसे 
शीतका निवारण हो जाता है, इसी प्रकार भगवानके प्रभाव 
और गुणोंके समूहसे दुर्गुण-दुराचारोंका विनाश होकर सद्गुण- 
सदाचारोंका विकास हो जाता है । भगवान्‌ हमलोगोंपर अपने 
गुणोंका प्रभाव डाल रहे हैं, यह समझकर हर समय हँसता रहे, 
प्रसन्न होता रहे हर समय जो प्रसन्नता और आनन्द है, यह 
सब भगवानूसे ही है । भगवान्‌ हमारे मन, बुद्धि, इन्द्रियोंमें- 
शरीरके रोम-रोममें सव जगह शान्ति, आनन्द, प्रसन्नता, ज्ञान, 
चेतनता उत्तरोत्तर खव बढ़ा रहे हैं। इस प्रकार हम मनमें 
धारणा करें और मनसे परमात्माका ध्यान करें । परमात्माके' 
ध्यानसें हमको प्रत्यक्ष लाभ हो रहा है, उका हप अनुभव 
क्रें, तो हमें प्रत्यक्ष लाभ प्रतीत हो सकता है। 

इससे भी बढ़कर एक बात और है-- जैसे कोई तेत्रोंपर 
हरे रङ्गका चश्मा चढ़ा लेता है तो उसे यह नाना प्रकारका 
रुङ्गःविरङ्गा संसार हरा-ही-हरा दीखने लग जाता है। यह चश्मा 

तो चढ़ता है नेत्नोंपर, ऐसे ही भगवद्धावका चश्मा चढ़ान! 
चाहिये बुद्धिपर । जैसे आँखोंपर हरे रङ्गका चश्मा चढ़ानेरे 
सारा हरा-ही-हरा दीखता है, उसी प्रकार बुद्धिपर हरिके 
रङ्गका चश्मा चढ़ा लेनेसे सर्वत्र हरि-ही-हरि दीख सकते हैं । 
बहुनां जन्मनामन्ते ज्ञानवान्मां प्रपद्यते । 
वासुदेवः सर्वमिति स महात्मा सुदुर्लभः ॥ 
(गीता, ७1१३) 
“बहुत जन्मोंके अन्तके जन्ममें तत्त्वज्ञानको प्राप्त पुरुष, 
«सब कुछ वासुदेव ही है--इस प्रकार मुझको भजता है, वह 
महात्मा अत्यन्त दुर्लभ है ।' 
हम जो दृश्य पदार्थोको संसारके रूपमें देख रहे हैं, उसे 
'भगवातूके रूपमें देखने लगें तो यह संसार हमको भगवानूके 
रूपमें ही दीख सकता है तथा चेष्टामाद्रको भगवान्‌की लीला 
समझ लेनेपर वह सब चेष्टामा्र मगवान्‌की लीलाके रूपमें 
'दीख सकती है । फिर ऐसा प्रतीत होने लगता है मानों जो 
कुछ चेष्टा हो रहो है, वह साक्षात्‌ भगव।न्‌की लीला हो रही 
है और वह लीला स्वयं भगवान्‌ नाना रूप धारण करके कर 
रहे हैं । ऐशा समझ लेनेपर हमें हर समय प्रसन्नताका अनुभव 
हो सकता है, क्योंकि ये जितने भी मनुष्य हैं, सब भगवानके 
परिकर हूँ यानो भगवान्‌के साथ आये हुए हैं। भगवान्‌ ही 
इनमें छिपकर क्रीड़ा. कर रहे हैं। हम भो इनमें शामिल हैं। 
हुम सब मिलकर ही भगवानूके साथ क्रोडा कर रहे हैं। 
अगवानूकी लीला हो रही है, ऐसा भाव हम धारण करें। जिस 
प्रकार गोपियोंको भगवानूके साथ गाने-बजाने और नाचने 


ज 

प्रसन्नता होती थी, वैसी प्रसन्नता हमें भी हो सकती है। फिर 
चिन्ता, शोक, भय हमारे पास भी नहीं आ सकते । ऐसा आप 
अभ्यास करके देख लें । आपको इसमें प्रत्यक्ष शान्ति और 
आनन्द मिल सकता है, प्रत्यक्ष आपकी उन्नति हो सकती है। 
जैसे दूधमें उफान आता है, इस प्रकार प्रत्यक्ष उन्नति देखनेमें 
आ सकती है। दूधके उफानमें तो पोल है, ऊपर-ऊपर तो 
-उफान है, भीतरमें कुछ नहीं, थोड़ी देरमें दूधका उफान आकर 
दूध भौ समाप्त हो जाता है, पर यह तो इस प्रकारको उन्नति 
है कि वास्तव में भीतरसे ठोस है, नित्य है और उत्तरोत्तर 
बढ़ती रहती है, जिससे प्रत्यक्ष जीवन बदल जाता ह्‌ँ । ` 


Rol 


भगवान्‌ श्रीकृष्णका प्रभाव 


भगवान्‌ श्रीकृष्ण साक्षात्‌ पूणं ब्रह्मके अवतार थे या यों 
कहिये कि साक्षात्‌ पूर्ण ब्रह्म ही श्रीकृष्णरूपमें प्रकट हुए 
हैं। उनके दिव्य गुण, प्रभाव और आश्चयेमयी उपदेश- 
प्रद मधुर लीलाओंसे हमारे प्राचीन ग्रन्थ भरे पड़े हैं। 
श्रीमद्भागवत, महाभारत, जैमिनीय अश्वमेध और अन्यान्य 
पुराण आदिमें भगवानूके प्रेम, प्रभाव और ऐश्वर्यकी आलौकिक 
बातें स्थान-स्थानपर प्रसिद्ध हैं । जन्मते ही चतुर्भुजरूपसे प्रकट 
होकर फिर छोटा बालक बन जाना; यशोदा मैयाको मुखके 
अन्दर ब्रह्माण्ड दिखलाना, गोप-वालक और बछड़ोंकी नवीन 
सृष्टि करना, अक्ररजीको मार्ग और जलके अन्दर एक ही साथ 
दोनों जगह एक ही रूपमें दर्शेन देना, कंस आदि महान्‌ असुरोंका 
लीलामात्रसे विनाश कर देना, गुरु, ब्राह्मण और देवकीजीके' 
मृत पुत्रोंको ला देना, विविध रूपसे एक ही साथ सम्पूर्ण 
रातियोंके महलोंमें निवास करना, द्रौपदीके स्मरण करते ही 
उसका चीर बढ़ा देना, दुर्वासाजीके आतिथ्यके समय सङ्कुटापन्न 
द्रौपदीके स्मरण करते ही अचानक वहाँ प्रकट हो जाना, कौरवोंकी 
सभामें विराट्‌ रूप दिखाना, प्रिय भक्त अर्जुनको भक्ति और 
ज्ञानका रहस्य समझाते हुए उसे विश्वरूप और चतुर्भुज पसे दर्शनः 
देना, अर्जुनकी रक्षाके लिये जयद्रथवधके समय सूर्यको अस्त दिख!- 
कर फिर सूर्येको प्रकट कर देना, युद्धके अन्तमें अर्जुनको पहले 
रथसे नीचे उतारकर फिर स्वयं उतरते ही रथका जलकर भस्म 

होते दिखलाना और यह कहना कि यह रथ तो भीष्म-द्रोणादि- 
के बाणोंसे पहले ही दग्ध हो चुका था, परन्तु मैंने अपने 
सद्धूल्पसे इसे टिका रक्खा था, शरशय्यापर पड़े हुए भीष्मको 
सारी पीड़ाओंको हरकर उन्हें अतुल वल, तेज और ज्ञान प्रदान 
करना, ऋषि उतङ्कको अपना अलौकिक प्रभाव और ऐश्वये- 
युक्त रूप दिखलाना, मृत परीक्षितृको जीवित करना, अश्वमेध- 
यज्ञके समय पाण्डवोंके स्मरण करते ही द्वारिकासे अचानक 
रातके समय आ जाना, सुधन्वासे लड़ते हुए अर्जुनके द्वारा याद 
करनेपर तुरन्त उपस्थित होकर रथकी लगाम हाथमें ले लेना 
और शरीरसहित ही परमधाम पधारना आदि अनेक अडूत- 
कर्मोकी कथाओंके पढ्नेसे यह स्पष्ट सिद्ध हो जाता है कि ऐसे 
कर्म मनुष्यके लिये तो असम्भव हैं ही, देवताओं और योगियोंकी 
शक्तिसे भी अतीत हैं। इस छोटे-से लेखमें अति संक्षेपके 
साथ भगवानूके कुछ अद्भूत कर्मका दिग्दशन कराया 
जाता है । 

भगवान्‌ श्रीकृष्णचन्द्रजी प्रेम और आनन्दकी तो मूर्ति 
ही थे। उनका अवतार प्रेम और धर्मेके संस्थापन और प्रचारके 
लिये ही हुआ था । भगवातूने विशुद्ध प्रेमका जो विशाल 
प्रवाह बहा दिया, उसे एक बार समझ लेनेपर ऐसा कौन है 
जिसका हृदय द्रवित और आनन्दसे पुलकित न हो जाय ? 
परन्तु उनकी प्रेममयी लीला और उनके गहन प्रेमके तत्त्वका 
ज्ञान उनके अनुग्रहसे ही हो सकता है । श्रीमद्भागवत आदि 
पुराणोंमें गोपियोके साथ भगवावूके प्रेमके व्यवहारका जो 
बर्णन आता है, उसे पढ्नेपर मनुष्यके हृदयमें अनेक प्रकारकी 

शङ्काएँ उत्पन्न होती हैं । अक्षरोंके अर्थसे तो उस प्रेममें विषय- 
विकार ही टपकता है, परन्तु यह प्रसङ्ग विचारणीय है। यदि 
गोपियोंके साथ भगवान्‌का विषयजन्य अनुचित प्रेम होता, तो 
उद्धव-सरीखे महात्मा और गौराङ्ग महाप्रभु-सद्‌श त्यागी भक्त. 
और सन्तजन उनकी कभी प्रशंसा नहीं करते । गोपियोंका प्रेम 
मूर्खतापूर्ण नहीं था, वे श्रीकृष्णको साक्षात्‌ भगवान्‌ समझती 
थीं । स्वयं गोपियोंके वाक्य हैं-- 

न खलु गोपिकानन्दनो भवानखिलदेहिनामन्तरात्मदुक्‌ । 

विखनसार्थतोविश्वगुप्तयेसख उदेयिवान्‌ सात्वतां कुले ॥ 

( श्रीमद्‌भा०, १०।३१।४ } 

'हे सखे ! ब्रह्माकी प्राथेनापर आपने विश्वके पालनके' 
लिये सात्वत (यदु) कुलमें अवतार लिया है। आप केवल 
यशोदाके ही पुत्र नहीं हैं, वास्तवमें आप समस्त प्राणियोंके 
अन्तरात्माके साक्षी हैं।' इससे सिद्ध होता है कि उनका प्रेम 
विशुद्ध और ज्ञानपूर्णं था । उनके प्रेमकी सभी सन्त पुरुषोंनेः 
सराहना की है। इतना ही नहीं, स्वयं भगवानूने भी उनकेः 
प्रेमको महिमा गायी हैं और अर्जुनसे कहा है कि- 

निजांगामपि या गोप्यो ममेति समुपासते । 
ताभ्यः परं न मे पार्थं निगूढप्रेमभाजनम्‌ ॥ 
( भादिपुराण ) 

हे पार्थं ! जो गोपियाँ अपने शरीरकी 'मेरा (कृष्णका ) 
है, ऐसा समझकर ही सँभाल रखती हैं, उनसे बढ़कर मेरे 
निगूढ़ प्रेमका पात और कोई नहीं है ।' 

इसके अतिरिक्त भगवान्‌ स्वयं ज्ञानस्वरूप हैं, उनमें तो 


000 

बिषय-विकारकी आशङ्का ही नहीं की जा सकती । कोई यह्‌ 
पूछे कि फिर भागवत आदि पुराणोंमें वणित वैषयिक प्रसङ्गोंका 
क्या अर्थ है? मेरी साधारण बुद्धिके अनुसार तो इसका यही 
उत्तर है कि उन शब्दोंका मतलव समझनेको कुछ भी आवश्य- 
कता नहीं है ? इतिहास, स्मृति, पुराण आदि ग्रन्थोंमें जहाँ- 
कहीं भी ईश्वरपर झूठ, कपट, व्यभिचार आदि दोषोंका आरोप 
प्रतीत हो और मद्य, मांस आदिके सेवन तथा असत्य, दम्भ; 
व्यभिचार आदि दोषोंका विधान मिले, उन पंक्तियोंको छोड़- 
कर ही शेष सदुपदेशको ग्रहण करना और तदनुसार आचरण 
करना चाहिये । 

संसार परिवर्तनशील है । देश, काल, वस्तु आदिका प्रति- 
क्षण परिवर्तन होता रहता है । पुरानी घटनाओंमें समयका 
बहुत व्यवधान पड़ जाने के कारण समयके परिवर्तसे शास्त्रोंके 
वर्णनकी सारी वातोंका पूरा मतलव टीक-ठीक समझमें नहीं 
आता । इसके सिवा दी बैकालतक देशपर विर्धामयोंका आधिपत्य 
रहनेके कारण हमारे शास्त्रम धर्मके विपरीत झूठ, कपट, 
चोरी आदि कुभाव घुसेड़ दिये गये हों, तो भी कोई आश्चर्ये 
नहीं है । अतएव पुराणोंकी सभी वातोंको अक्षरशः समझाने 
और उनकी पूर्वापर पूरी श्रङ्खला बैठाकर उन्हें मिथ्या या सत्य 
सिद्ध करनेका दायित्व हम साधारण लोगोंको अपने ऊपर नहीं 
लेता चाहिये, क्योंकि हमलोग सर्वज्ञ नहीं हैं। इसके सिवा 
भगवान्‌ संसारमै अवतार प्रहण करके जो लीला करते हैं, 
उसमें कहीं शास्त्रती मर्यादाके विपरीत दोषका आभास दिख- 
लायी दे. तो इस विषयमें मनमें यही निश्चय रखना चाहिये 

कि भगवानूमें कोई दोष कभी हो नहीं सकता । भगवान्‌ और 


उनके कमं सर्वथा दिव्य हैं । साथ ही पुराण-इतिहास आदिको 
भी असत्य नहीं कहा जा सकता । 

भगवानूके लीलामय दिव्य जन्म-कर्मका रहस्य सम्पूर्ण- 
रूपसे तो देवता और मर्हाषयोंकी भी समझमें नहीं आ सकता । 
भगवा नूने स्वयं ही कहा है-- 


नमे विदुः सुरगणाः प्रभवं न महर्षयः । 

अहमादिहि देवानां महर्षीणां च सर्वशः ॥ 
( गीता १०। २ ): 
मेरी उत्पत्तिको अर्थात्‌ विभुतिसहित लोलासे प्रकट 
होनेको न देवतालोग जानते हैं और न महषिगण ही जानते हैं, 
क्योंकि मैं सब प्रकारसे देवताओं और महषियोंका भी आदि- 
कारण हूँ ।' यद्यपि इतिहास-पुराण आदि शास्त्रोंके रचयिता 
नऋषितत्त्वको जाननेवाले सिद्ध महापुरुष और योगी थे, तथापि 
चे भी भगवान्‌ श्रीराम और श्रीकृष्णकी लोला 
अभावको सम्पूर्णरूपसे दर्शन करनेमें 
महात्माओंने कृपा-परवश हो जो 
है । अल्पबुद्धि होने के कारण 
समझ नहीं सकते और अपनी 

के मत्थे मढ्ते हैं ! 


महाभारत आदि से ये स्पष्ट सिद्ध है कि अवता ररूपमें 
प्रकट हुए भगवानको सब ऋषिगण नहीं पहचान सकते थे। 
उनमेंसे कोई-कोई तत्त्ववेत्ता महात्मा महि ह। भगवानकी 


और उनके 
असमर्थं थे । फिर भी उन 
कुछ लिखा है, सो सत्य ही 
हमलोग उनके भावोंको ठीक-ठीक 
अल्वज्ञताका दोष उन महात्माओं- 


८ 


So फा 

कृपासे उनको जानते थे । श्रीरामचरितमानसमें भो यह बात 
आती है-- 
तुम्हरिहि कृपां तुम्हहि रघुनन्दन । जार्नाह भगत भगत उर चन्दन ॥ 
(रा० च० मा०, अयोध्या०, १२६२) 

क्योंकि भगवान्‌ जिस शरीरमें जन्म ग्रहण करते हैं, उसी 

-शरीरके समान सब चेष्टा करते हैं। जत्र भगवान्‌ मनुष्य-शरीरमे 

अवतीर्ण होते हैं, तब मनुष्यके अनुसार चेष्टा करते हैं । उस 

समय उनके मनुष्योचित कर्मो को देखकर मुनिगणोंको भी भ्रम 

हो जाता है, फिर मनुष्योंकी तो बात ही क्या है ? 
श्रीवसिष्ठजीने कहा है-- 


देखि देखि आचरण तुम्हारा । होत मोह मम हृदय अपारा ॥ 
(रा० च० सा,० उत्तर०, ४७।२) 


महाभारतके आश्वमेधिकपवेके ५३ वें अध्यायमें कथा है 
(कि कौरव-पाण्डवोंके युद्धकी समाप्तिके वाद युधिष्ठिर महा- 
-राजसे आज्ञा लेकर भगवान्‌ श्रीकृष्ण हस्तिनापुरमे जा रहै थे । 
-मा्गेमें मरुस्थलमें निवास करनेवाले गुरु-भक्त तपस्वी ऋषि 
'उत्तङ्कसे उनकी भेंट हुई । पाँच पाण्डवोके सिवा अन्य सारे 
-कीरवोंके विनाशकी वात भगवान्‌ श्रीकृष्णके मुखसे सुनकर ऋषि 
उत्तङ्कको बडा क्रोध आ गया और वे उनसे बोले कि 'आपने 
सब प्रकारसे शक्तिसम्पन्न होनेपर भी युद्धका निवारण नहीं 
“किया, इसलिये मैं आपको शाप दूंगा । भगवान्‌ बड़े दयालु थे, 
“उन्होंने मुनिको शाप देनेसे रोककर कहा कि 'हें तपस्विश्रेष्ठ ! 
तुमने अपने गुरुको सेवा करके प्रसन्न किया है, जिससे तुम्हारे 
.तपका बड़ा तेज है, मैं उस तपका नाश कराना नहीं चाहता, 
सुझपर तुम्हारे शापका कोई असर नहीं होगा, शाप देनेसे तुम्हारे 

तपका नाश हो जायगा । इसलिये तुम मेरे अध्यात्मविषयक 
आत्मतत्त्व और प्रभावकी बातें सुनो ।' तदनन्तर ५४वें अध्यायमें 
ऋषि उत्तद्कूके पुछने पर भगवानूने अपने अवतार लेनेका कारण 
तथा प्रभाव और स्वरूपका वर्णन किया-- 

बह्वीः संसरमाणो वे योनीवंत्तामि सत्तम । 

घमंसंरक्षणार्थाय धमंसंस्थापनाय च ॥ १३॥ 

तेस्तेवेषेश्च रूपश्च त्रिषु लोकेषु भार्गव । 

अहं विष्णुरहं ब्रह्मा शक्रोऽथ प्रभवाप्ययः ॥ १४ ॥। 

भूतग्रामस्य सर्वस्य स्रष्टा संहार एब च | 

अधमं वतेमानानां सर्वेषामहमच्युतः ॥ १५॥ 

घमंस्य सेतुं बध्नामि चलिते चलिते युगे । 

तास्ता योनीः प्रविश्याहं प्रजानां हितकाम्यया ।। १६॥ 

हि द्विजवर भार्गव! मैं धर्मकी रक्षा और स्थापना करनेके 

लिये बहुत-सी योनियोंमें उन-उन योनियोंके वेष और रूपोंसे 
युक्त हुआ तीनों लोकोंमें अवतार धारण करता हूं । मैं ही विष्णु, 
ब्रह्मा ओर इन्द्र हूँ। मैं हो उत्पत्ति और प्रल यरूप हुँ तथा सकल 
भूतसमुदायका रचनेवाला और संहार करनेवाला भी मैं ही हूं । मैं 
अच्युत परमात्मा परिवतेनशील युगोंमें प्रजाके हितकी कामनासे 
भिन्न-भिन्न योनियोमें प्रवेश करके अधरममें वर्तनेवाले समस्तः 
प्राणियोंके लिये धर्मकी मर्यादाको दृढ़ करता हूँ ।” 

यदा त्वहं देवयोनौ वर्त्तामि भृगुनन्दन । 

तदाहं देववत्सवमाचरामि न संशयः ॥ १७॥ 

हि भृगुनन्दन ! जब मैं देवयोनिमें प्रकट होता हूँ, तक 

निःसन्देह देवताओंके समान ही समस्त आचरण करता हूँ ।' 


~ 

यदा गन्धर्वयोनौ वा वर्तामि भृगुनन्दन । 
तदा गन्धर्ववत्सवंमाचरामि न संशयः ॥ १८॥ 

हे भार्गव ! जव मैं गन्धर्वयोनिमें प्रकट होता हूँ, तब 

निःसन्देह्‌ र गन्धर्वोके समान ही समस्त आचरण करता हू । 
नागयोनौ यदा चैव तदा वर्त्तामि नागवत्‌ । 
यक्ष राक्षसयोन्योस्तु यथावद्विचरम्यहम्‌ ॥ १६ ॥ 

“जब मैं नागयोनिमें प्रकट होता हूँ, तव नागों-जैसा वर्ताव' 
करता हूँ और जब यक्ष-राक्षसोंकी योनियोंमें प्रकट होता हूँ, तब 
उन्हीके अनुरूप आचरण करता हू । 

मानुष्ये वतंमाने तु कृपण याचिता मया । 
न च ते जातसम्मोहा वचो5गृह्लन्त मे हितम्‌ ॥ २० ॥ 

“इस समय मनुष्ययोनिमें अवतीणं होकर मनुष्य-जसा 
आचरण करते हुए मैंने कौरवोंसे सर्धिके लिये दीनतापूवक 
प्रार्थना की; परन्तु मोहग्रस्त होनेके कारण उन्होंने मेरी हितकर 
बात नहीं मानी ।' 

इस प्रकार भगवात्के प्रभाव और स्वरूपकी त्रात सुनकर 
ऋषिको भगवान्‌ श्रीकृष्णके साक्षात्‌ परमात्म होनेका पूर्ण 
विश्वास हो गया और ऋषिने वितीतभावसे भगवानसे विश्व- 
रूप-दशन क्ररानेके लिये प्राथना की । ऋषिकी प्राथनापर भग- 
वानने अनुग्रह करके उन्ह अग्ना विश्वरूप दिखलाया, जिसे 
देखकर उत्तङ्क ऋषि भगवान्‌ गी स्तुति करने लगे । तदनन्तर 

षिको वरदान देकर भगवान्‌ द्वारिकापुरीको पधार गये । 
ऋषि उत्तङ्कके इस दष्टान्तसे यह सिद्ध होता है किः 
भगवानूकी कृपा बिना यज्ञ, दान, तप और गुरु-सेवन आदि 

करनेवाले तपस्वी ऋषि भी भगवान्‌के अवतार-विग्रहको पहचान 
नहीं सकते । भगवान्‌ दयाः करके जिसको अपना परिचय देते 
हैं, वे ही उन्हें पहचान सकते हैं और फिर उनकी कृपासे तद्रूप 
(हो जते हैं । 
सोइ जानइ जेहि देहु जनाई । जानत तुम्हहि तुम्हइ होइ जाई ॥ 
(रा० च० मा०, अयोध्या०, १६२।२) 
जबतक भगवान्‌ स्वयं दया करके अपनेको नहीं जनाते, 
बतक दूसरेके द्वारा जनाये जानेपर भी भगवानको नहीं जाना 
जा सकता । सञ्जयके बहुत कुछ समझाने और प्रभाव बतलानेप रु 
भी धृतराष्ट्रने भगवान्को नहीं जाना । महाभारत उद्योगपर्वेके 
६५वें अध्यायमें कथा है-सञ्जय दूत बनकर पाण्डवोंके पास जाते 
हैं और वहांसे लौटकर भगवान्‌ वेदव्प्रासजीकी आज्ञासे भगवान्‌ 
श्रीकृष्णके प्रभाव और ईश्व र-सम्बन्धी तत्वका वणेन करते हैं- 
यतः सत्यं यतो धर्मो यतो ह्वीरार्जवं यतः । 
ततो भवति गोविन्दो यतः कृष्णस्ततो जयः ॥ 
'जहाँ सत्य है, जहाँ धम है, जहाँ लज्जा है, जहाँ सरलता 
है, वहीं श्रीकृष्ण हैं और जहाँ श्रीकृष्ण हैं, वहीं जय है ।' 
प्रथिवीं चान्तरिक्षं च दिवं च पुरुषोत्तमः । 
विचेष्टयति भूतात्मा क्रीडक्षिव जनार्दनः ॥ १० ॥ 
सब प्राणियोंके आत्मस्वरूप पुरुषोत्तम भगवान्‌ श्रीकृष्ण 
खेल करते हुए से प्रथिवी, अन्तरिक्ष और देवलोकको चेष्टायुक्त 
कर रहे हैं ।' 
स कृत्वा पाण्डवान्‌ सत्रं लोकं सम्मोहयन्निव । 
अधर्मनिरतान्‌ मूढान्‌ दग्धुमिच्छति ते सुतान्‌ ॥ ११॥ 
वि ही भगवान्‌, लोगोंको मोहित करते हुए-से पाण्डवोंको 


ही है 

निमित्त बनाकर अधर्मनिरत तुम्हारे मूर्ख पुत्रोंको भस्म करना! 
चाहते हैं ।' 
कालचक्रं जगच्चक्रं युगचक्रं च केशवः । 
आत्मयोगेन भगवान्‌ परिवतंयतेऽनिशम्‌ ॥ १२ ॥ 
“भगवान्‌ केशव कालचक्र, जगच्चक्र और युगचक्रको अपनोः 
योगशक्तिसे निरन्तर घुमाते हैं ।' 
कालस्य च हि मृत्योश्च जंगमस्थावरस्य च । 
ईशते भगवानेकः सत्यमेतद्‌ ब्रवीमि - ते ॥ १३॥ 
क्षै आपसे यह सत्य कहता हूँ कि वे भगवान्‌ श्रीकृष्ण 
अकेले ही काल, मृत्यु और चराचर समस्त जगतका शासन 
करते हैँ ।' र 
ईशज्नपि महायोगी सर्वस्य जगतो हरिः । 
कर्माण्यारभते कर्त कीनाश इव वर्धनः ॥ १४ ॥ 
“महायोगी श्रीकृष्ण सम्पूर्ण जगतूका शासन करते हुए हो 
घत-धान्यादिकी वृद्धि करनेवाले किसानकी तरह कर्माका आरम्भ 
करते हैं । ' 
तेन वञ्चयते लोकान्‌ मायायोगेन केशवः । 
ये तमेव प्रपद्यन्ते ते न मुह्यन्ति मानवाः ॥ १५ || 
“भगवान्‌ केशव उस अपनी योगमायासे मनुष्योंको मो हि 
किये रहते हैं । जो मनुष्य केवल उन्हींकी शरणमें चले जाते हैं; 
वे उनकी मायासे मोहित नहीं होते" | 
यह सुनकर धृत राष्ट्र सञ्जयसे पूछते हैं कि “माधव श्रीकृष्ण 
सब लोकोंके महात्‌ ईश्वर हैं, इस बातको तू कैसे जानता है 
और मैं उन्हें क्यों नहीं जानता ?” सञ्जय कहते हैं, हे “राजन्‌ ! 

जिनका ज्ञान अज्ञानके द्वारा ढँका हुआ है, वे भगवान्‌ श्रोकृष्ण- 
को नहीं जान सकते । आपमें वह ज्ञान नहीं है, इसलिये आप 
नहीं जानते, मैं जानता हूँ ।” तदनन्तर उद्योगपवेके ७० वें 
अध्यायमें फिर धृतराष्ट्रने सञ्जयसे पूछा कि हि सञ्जय ! श्रीकृष्ण 
के विषयमें मैं तुझसे पूछता हूँ, तू मुझे कमलनयन श्रीकृष्णको 
कथा सुना, जिससे मैं श्रीक्रष्णके नाम और चरित्रोंको जानकर 
पुरुषोत्तम भगवान्‌ श्रीकृष्णको प्राप्त होऊँ। इसके बाद सञ्जयने 
श्रीकृष्णके नाम, गुण ओर प्रभावका अनेक -शलोकोंमें वर्णन 
किया, तो भी धृतराष्ट्र भगवान्‌ श्रीकृष्णको भली-भाँति नहीं 
पहचान सके । इससे यह वात सिद्ध होती है कि जिसपर भगवान्‌- 
को दया होती है, वही भगवानको पहचान सकता है । 

भगवानूको प्रत्येक क्रियामें विलक्षण भाव भरा है। वे 
सर्वशक्तिसम्पन्न, बुद्धिके सागर और बड़े ही कुशल थे । उनकी 
कोई भी क्रिया या उनका एक भी सङ्कुल्प कभी निष्फल नहीं 
होता था । कहीं उनको कोई चेष्टा निष्फल हुई है, तो वह 
उनकी इच्छासे ही हुई है । उस निष्फलतामें बड़ा रहस्य भरा 
रहता है । भगवान्‌ पाण्डवोंके दूत बनकर हस्तिनापुर गये और 
उनके सन्धिरूप कार्यकी सिद्धि नहीं हुई, इसमें यहो कारण है 
कि उनको सन्धि करानेकी इच्छा ही नहीं थी । यह्‌ वात दूत 
बनकर जाते समय द्रौपदीके साथ उनकी जो बातचीत हुई है, 
उससे स्पष्ट सिद्ध है । द्रौपदी उस समय अनेक विलाप करती 
हुई भगवानूसे प्रार्थना करती है-- 


सुता द्रुपदराजस्य वेदिमध्यात्‌ समुत्थिता । 
धष्टद्युम्नस्य भगिनी तव कृष्ण प्रिया सखी ॥ 








क 
i 

आजमीढकुलं प्राप्ता स्नुषा पाण्डोमहात्मनः । 
सहिषी पाण्डुपुत्राणां पञ्चेनट्रसमवचेसास्‌ ।। 
सुता मे पञ्चसिर्वीरैः पञ्च जाता महारयाः । 
अभिमन्युर्यया कृष्ण तथा ते तव धर्मतः ॥ 
साहं केशग्रहं प्राप्ता परिक्लिष्टा सभां गताः। 
पश्यतां पाण्डुपुत्राणां स्वयि जीवति केशव ॥ 
(महा०, उद्योग०, ८२।२१-२४) 
'हे कृष्ण ! यज्ञवेदीसे उत्पन्न हुई राजा द्रुपदकी पुत्री, 
श्वृष्टद्युम्नकी बहिन, आपकी प्यारी सखी, आजमीढ कुलमें ब्याही 
गयी महात्मा पाण्डुकी पुत्रवधू इन्द्रके समान तेजस्वी पाँच पाण्डुः 
'पुत्नोंकी महारानी, उन पाँच वीरोंसे उत्पन्न पाँच महारथी पुत्रों-- 
(जो कि धर्मके नाते अभिमन्युके समान ही आपको प्रिय हैं) 
की माता--ऐसी मैं पाण्डुपुत्रोंके देखते हुए और हे केशव ! आपके 
जीवित रहते हुए केश पकड़कर सभामें लायी गयी और दुःखित 
की गयी थी ।' 
जीवत्सु पाण्डुपुत्रेषु पाञ्चालेष्वथ वृष्णिषु । 
दासीभूतास्मि पापानां सभामध्ये व्यवस्थिता ॥ २५ ॥ 
'पाण्डुपुत्नोंके, पाञ्चालोंके और वृष्णियोंके जीवित रहते 
हुए भी पापियोंकी सभामें लायी जाकर मैं दासी बना ली गयी 


थी ।' 
'निरमर्षष्वचेष्टेषु प्रेक्षमाणेषु पाण्डु । 
पाहि मामिति गोबिन्द मनसा चिन्तितोऽसि मे ॥ २६ ॥ 


'यह सब देखते हुए भी पाण्डव जब क्रोधरहित और 


निश्चेष्ट ही बने रहे, तब 'हे गोविन्द ! मेरी रक्षा करो' ऐसा 
आने मनसे चिन्तन किया था । 4 


१२८ भक्तियोगका तत्त्व 


अय ते पुण्डरीकाक्ष दुःशासनकरोद्धृतः । 
स्मतंव्यः सर्वकार्येषु परेषां सन्धिमिच्छता ॥ २६ ॥ 

“ हे पुण्डरीकाक्ष | शत्रुओंके साथ सन्धि करते समय सब' 
कामोंमें यह दुःशासनके हाथसे खींची हुई मेरी वेणी आपकोः 
याद रखनी चाहिए ।' 

दुःशासनभुजं श्यामं संच्छिन्नं पांशुगुण्ठितम्‌ । 
यद्यहं तु न पश्यामि का शान्तिह्‌ दयस्य मे ॥ ३६ ।। 
“यदि मैं दुःशासनकी श्याम भुजाको कटकर धूलमें सनी 
हुई नहीं देखूँगी, तो मेरे हृदयको कैसे शान्ति मिलेगी ?' 
इत्युक्त्वा वाष्परुद्धेन कण्ठेनायतलोचना । 
रुरोद कृष्णा सोत्कम्पं सस्वरं बाष्पगद्गदम्‌ ।। ४२ ॥ 
 शोकावरुद्ध कण्ठसे इस प्रकार विलाप करके विशालनेत्रा 
द्रौपदी काँपती हुई गद्गद्‌ होकर उच्चस्त्ररसे रोने लगी ।' 
द्रौपदीके वचन सुनकर भगवान्‌ दया करके कौरवोंको 
नष्ट करनेकी घोर प्रतिज्ञा करते हुए कहते हैं- हे 
चलेद्धि हिमवाऊा शैलो मेदिनी शतधा फलेत्‌ । 
द्यौः पतेच्च सनक्षत्रा न मे मोघं वचो भवेत्‌ ॥ ४८ ॥ 

“भले ही हिमालय पर्वत विचलित हो जाय, पृथ्वीके 
सैकड़ों टुकड़े हो जायें, तारोंके सहित स्वगं गिर पड़े, पर मेरे 
वचत व्यर्थ नहीं हो सकते ।' 

सत्यं ते प्रतिजानामि कृष्णे वाष्पो निगृह्यताम्‌ । 
हतामित्राञा, श्रिया युक्तानचिराद्‌ दरक्ष्यसे पतीन्‌। ४४ ॥ 

हे द्रौपदी ! अश्रुओंको रोको, मैं तुझसे सत्य प्रतिज्ञा 
करता हूँ कि तू अपने पतियोंको शीघ्र ही राज्यश्रीसे यक्त 
और निहृत-शद्न अर्थात्‌ जिनके शत्रु मर चुके हैं, ऐसे देखेगी |! 


~ i कुरि 
~ टर | 

इससे सिद्ध है कि भगवानूको युद्ध अवश्यमेव कराना था, 
केवल संसारकी मर्यादा रखनेके लिये तथा अपने प्यारे 
पाण्डबोंका कलङ्क दूर करनेके लिये ही उनका हस्तिनापुर 
जाकर सन्धिके लिये चेष्टा करता समझा जाता है । 
युद्धमें अस्त ग्रहण न करनेकी प्रतिज्ञा करके प्रिय भक्त 
भीष्मके लिए चक्र ग्रहण करनेमें भी उत्तकी इच्छा ही कारण 
है । भीष्मपवेका यह प्रसङ्ग देखनेसे मालूम होता है कि यह बड़े 
ही रहस्य और बीर-रससे भरी हुई प्रेममयी लीला है । भीष्म 
पितामह बड़े ही भक्त और श्रद्धालु थे । उनकी प्रसन्नताके 
लिये ही भगवानूने यह विचिढ क्रिया की । वास्तवमें भगवानको 
सम्पूर्ण क्रियाएँ निर्दोष और दिव्य हैं। उनकी दिव्यताका 
जानना साधारण बात नहीं है। 
भगवानके अनन्त दिव्य गुणोंकी महिमा कौन गा सकता 
37 संसारमें क्षमा, दथा, शान्ति आदि जितने गुण दीखते हैं, 
तेज, ऐश्वर्य आदि जितनी विभूतियाँ प्रतीत होती हैं, शक्ति 
और प्रताप आदि जितने उच्च प्रभाव हैं, उन सबको भगवान्‌ 
श्रीकृणणके तेजके एक अंशको ही बिस्तार समझना चाहिये । 
भगवान्‌ स्वयं ही कहते हैं-- 
बद्यद्विभूतिमत्सत्वं श्रीमदूजिपमेव वा । 
तत्तदेवावगच्छ त्वं मम तेजोंऽशसम्भवम्‌ ।' 
अथवा बहुनैतेन कि ज्ञातेन तवार्जुन । 
दिष्टश्याहमिदं कृर्स्तमेकांशेन स्थितो जगत्‌ ॥ 
(गीता, १०।४१-४२ ) 
'ज्ञो-जो भी विभूतियुक्त अर्थात्‌ ऐश्वर्ययुक्त, कान्तियुक्त 
और शक्तियुक्त वस्तु छः उस-उसको. तू मेरे तेजके अंशसे ही 
उत्पन्न हुई जान । अथवा हे अर्जुन ! इस बहुत जाननेसे तेरा 
क्या प्रयोजन है, में इस सपूम्णे जगत्‌को (अपनी योगशक्तिके 
एक) अंशमात्रे धारण करके स्थित हूँ।' | 


नाम-रूप-ली ला-धास 


महासगेके पूवेमें एक निर्गुण-निराकार सच्विदानन्दघन 
ब्रह्म ही थे । फिर महासगंके आरम्भमें उन परमात्माकी अभिन्न 
शक्तिरूपा प्रकृतिमें, जिसे अव्याकृत माया कहते हैं, जीवोंके 
कर्मोका फल भुगतानेके लिये स्वाभाविक ही क्षोभ उत्पन्न हुआ, 
जिससे वह स्वाभाविक ही तीन गुणोंमें विभक्त हो गयी । जिस 
प्रकार दही मथनेपर वह नवनीत और मट्ठा--इन दो अलग-अलग 
रूपोंमें परिणत हो जाता है; इसी प्रकार प्रकृतिमें क्षोभ होने 
पर वह विद्या और अविद्या-इन दो रूपोंमें हो जाती है,। इस 
तरह उसके तीन रूप हो जाते हैं अर्थात्‌ उसमें उत्पन्न हुई हल- 
चलरूप क्रिया तो रजोगुण है और उससे उत्पन्न होनेवाली विद्या 
सर्वगुण तथा अविद्या तमोगुण है । इन तीन गुणोंसे संयुक्त जो 
परमात्माका स्वरूप है, वह सगुण निराकार है। उसीसे आदि- 
मुष्टिका विस्तार होता है । सृष्टिकी उत्पत्ति, पालन और 
संहार करनेके लिये बही परमात्मा ब्रह्मा; विष्णु और महेश- 
रूपें प्रकट होते हैं तथा वही सगुण निराकार परमात्मा ही 
श्रीनृसिह, श्रीराम, श्रीकृष्ण आदि सगुण साकाररूपोमें प्रकट 
होकर युग-युगमें लीला करते हैं । जिस प्रकार आकाशमें परमाण- 
रूपसे स्थित जल ही पहले रसरूपमें होकर फिर स्थूल जलके 
हपमें प्रकट होता है .तथा जैसे परमाणुके ल्पमें किलल 
निराकार पृथ्वी ही गन्धरूपमे प्रकट होकर फिर साकार भूमिके 
हपमें प्रादुभूत होती है, इसी प्रकार निर्गुण-निराकार ब्रह्म हु 





चा 

सगुण निराकार होकर फिर सगुण-साकाररूपमें प्रादुर्भूत होते 
हैं, परन्तु जिस तरह जलका वह कारणभूत परमाणुखूप, सूकम 
रसरूप और स्थूल जलरूप--तीनों वस्तुतः जल ही है तथा जिस 
तरह पृथ्वीका कारणभूत परमाणुरूप, सूक्ष्म गन्धरूप और स्थूल 
पृथ्वी रूप--वस्तुतः पृथ्वी ही है, उसी तरह निर्गुण निराकार, 
सगुण निराकार और सगुण साकारखूपमें वस्तुतः वह एक पर- 
मात्मा ही है । उपर्युक्त प्रकारसे समग्ररूप परब्रह्म परमात्माके 
तत्त्वको समझकर उसकी श्रद्धा-प्रेमपूर्वेक उपासना करनेसे मनुष्य 
बहुत शीघ्र अविद्या और जन्म-मृत्यु-जरा-व्याधिसे सदाके लिये ` 
मुक्त होकर उस परमात्माको प्राप्त हो सकता है । > 

इस घोर कलिकालमें परमात्माको प्राप्त करनेके लिये 
उसकी भक्ति ही सर्वोत्तम और सुगम उपाय है । जब वे परमात्मा 
सगुण साकारस्वरूपमें अवतार लेते हैं, तव मूढ़ पुरुष उन्हें नहीं 
जान पाते, क्योंकि वे मायाके परदेमें छिपे रहते हैं (गीता 


_ ७।२५)। जो पुरुष परमात्माकी शरण होकर उनकी भक्ति करता 


है, उसके सामनेसे परमात्मा अपनी मायाका परदा हटा लेते हैं, 
जिससे उस पुरुषको उनके साक्षत्‌ चिन्मय दिव्य सगुण साकार 
रूपका प्रत्यक्ष दर्शत हो जाता है । इसलिये प्रत्येक मनुष्यको 
श्रद्धा-प्रेमपूवेक उनकी भक्ति करनी चाहिये । 

भक्तिका अनुष्ठान करनेवालोंके लिये एक बहुत ही सरल 
और महत्त्वपूर्णं साधन यह्‌ है । भगवत्‌-सम्बन्धी पदार्थो में चार 
मुख्य हैं--भगवान्‌के दिव्य नाम, रूप, लीला और धाम। इनके 


गुण, प्रभाव, तत्व और रहस्य-इन चारोंको विशेषरूपमें सम- 


जना चाहिये तथा गुणका भी प्रभाव, तत्त्व और रहस्य समझना 

चाहिये एवं प्रभावका भी तत्त्व, रहस्य समझना चाहिये और 
इस भानवदेहमें प्राप्त कात, नेत्र, मन और वाणी--इन चार 
हारोंसे उपर्युक्त पदार्थोंका सेवन करता चाहिये । यद्यपि अन्तः- 
करण और इन्द्रियां आदि प्रायः सभी द्वारोंसे परमात्माकी 
उपासना हो सकती है, परन्तु उनमें ये चार द्वार मुख्य हैं । 
अभिप्राय यह है कि उपर्युक्त पदार्थोको श्रद्धा-भक्तिपूर्वक कानोंके 
द्वारा भक्तोंसे श्रवण करना, नेव्रोके द्वारा सत्शास्त्रोंमें पढ़ना, 
फिर मनसे मनन करता और तदनन्तर वाणीके द्वारा कथन 
करना चाहिये । इस प्रकार श्रद्धा-प्रेमपूवेक इनका सेवन करनेसे 
सेवन करनेवाले मनुष्यको परमात्माका साक्षत्‌ दशन होकर परम 
आनन्द, असीम समता और परमात्माके स्वरूपका यथार्थ ज्ञान 
प्राप्त हो जाता है । 
अब इन उपर्युक्त पदार्थोको भलीभाँति समझनेके लिये 
विस्तारसे विवेचन किया जाता है। 
अगवस्तामका गुण 
क्षमा, दया, शान्ति, प्रेम आदि जो परमात्माके दिव्य 
हैं, वे ही सब नामके अन्दर भी हैं; क्योंकि नामके 
श्रवण और स्मरण करनेसे उपासकमें नामीके 
भाविक ही आ जाते हैं । नामकी गुण-गरिमा 
श्रीतुलसीदासजीने नाम-महिमा बतलाते हुए 
कहाँ कहाँ लगि नाम बड़ाई । रामु न सर्काह 
(रा० च० 
सगवच्लामका प्रभाव 
नामका जप, कीर्तेन, श्रवण और स्मरण करनेसे कृतः 


कुछ 


गणा 
जप, कीतेन, 

दिव्य गुण स्वा- 
क्या कही जाय ! 
कहा है 


नाम गुन गाई ॥ 
मा०, बाल० , २५४ } 

समस्त संञ्चित पापोंका; अज्ञानमूलक अहंता-ममता, राग-द्वेष, 
काम-क्रोध, लोभ-मोह आदि दुर्गुणोंका; झूठ, कपट, हिसा, चोरी, 
व्यभिचार, मद्यपान, यूत आदि दुराचारों का तथा आधिभौतिक, 


~ ७ तेक 
आधिदैविक और आध्यात्मिक दुःखोंका आत्यन्तिक अभाव 
होकर परमात्माकी प्राप्ति हो जाती है। 
श्रीतुलसी दासजीने कहा है- 
सुमिरि पवनसुत पावन नामू । अपने बस करि राखे रासू॥ 
अपतु अजामिलु गज्जु गनिकाऊ। भए मुकुत हरि नाम प्रभाऊ ॥ 
(रा० च० मा०, बाल०, २५।३-४) 
सथा-- 
राम नास सनिदीप धर जीह देहरीं द्वार । 
तुलसी भीतर बाहेरहेँ जाँ चाहसि उजिआर ॥ 
(रा० च० मा०, बाल०, २१) 
a किसी कविने कहा है-- 
“जब ही नाम हिरदै धरयो भायो पापको नास। 
मानो चिनगी अग्निको परी पुराने घास ॥ 
श्रीमञ्भागवतमें कहा है-- 
अज्ञानादथवा ज्ञानादुत्तमश्लोकनाम यत्‌ । 
संकीतितमघं पुंसो दहेदेधो यथानलः॥ 
FE (६।२।१५) 


“जिस प्रकार अग्नि ई धनको जला देता है, उसी प्रकार 
उत्तमश्लोक श्रीहरिके नामका कीर्तन, जानकर किया जाय 
अथवा बिना जाने, पुरुषके सम्पूर्ण पापोंको भस्म कर डालता है ।' 

श्रीचेतन्यमहाप्रभुने कहा है 

नाम्नामकार बहुधा निजसर्वंशक्ति- 
स्तव्वापित नियमितः स्मरणे न कालः। 


(शिक्षाष्टक) 
“भगवानूने अपने अनेको नाम प्रकाशित किये और 
उनमें अपनी सम्पूर्ण शक्ति अपित कर दी तथा उसके स्मरणमें 
कालका नियम नहीं बनाया अर्थात्‌ भगवानूके नामका स्मरण 
मनुष्य सभी समय कर सकता है, इसमें कोई रुकावट नहीं है ।' 
श्रीमद्धगवद्गीतामै भगवान्‌ कहते हैं-- 
अपि चेत्सुदुराचारो भजते मामनन्यभाक्‌ । 
साधुरेव स मन्तव्यः सम्यग्व्यवसितो हि सः ॥ 
क्षिप्रं भवति धर्मात्मा शश्वर्च्छान्त निगच्छति । 
कोन्तेय प्रति जानीहि न मे भक्तः प्रणश्यति ॥ 
(६३०-३१) 
“यदि कोई अतिशय दुराचारी भी अनन्यभावसे मेरा भक्त 
होकर मुझको भजता है, तो वह साधु ही माननेयोग्य है; क्योंकि 
बह यथार्थं निश्चयवाला है । अर्थात्‌ उसने भलीभांति निश्चय 
कर लिया है कि परमेश्वरके भजनके समान अन्य कुछ भी नहीं 
है। वह शीघ्र ही धर्मात्मा हो जाता है और सदा रहनेवाली 
परम शान्तिको प्राप्त होता है । अर्जुन ! तू निश्चयपूवेक सत्य 
जान कि मेरा भक्त नष्ट नहीं होता ।' 


सगवच्नासका तत्त्व 


नाम नामीसे अभिन्न है अर्थात्‌ नाम और नामीमें कोई भेद 
नहीं है। भगवानूने गीतामे कहा है--'यज्ञानां जपयज्ञोऽस्मि” 
(१०।२५) अर्थात्‌ “अन्य समस्त यज्ञ तो मेरी प्राप्तिके साधनः 


न्छ 


हैं, पर जपयज्ञ तो स्वयं मैं ही हूँ । वस्तुतः परमात्मा ही स्वयं 
नामके रूपमें प्रकट होते हैं। परमात्माका स्वरूप, परमात्मविषयक 
ज्ञान और परमात्माका नाम-ये एक ही वस्तु हैं; इसलिये नाम- 
जप करनेमें नामीकी स्मृति स्वतः ही हो जाती है । इस प्रकार 
समझना परमात्माके नामका तत्त्व समझना है। 
कठोपनिषद्में कहा है-- 
एतद्ध्येवाक्षरं ब्रह्म एतद्व्येवाक्षरं परम्‌ । 
एतद्येवाक्षरं ज्ञात्वा यो यदिच्छति तस्य तत ॥ 
(१।२।१६) 
“यह अकार अक्षर ही सगुण ब्रह्म है, यह अक्षर ही 
निर्गुण परब्रह्म हैं। इस उ#कारड्य अक्षरको ही जानकर जो 
मनुष्य जिस वस्तुको चाहता है, उसको वही मिल जाती है। 
अगवज्ञामका रहस्य 
वाणी के द्वारा नाम जपनेकी अपेक्षा मनसे जपना सौगुना 
अधिक फल देरेवाला है। वह मानसिक जप भी श्रद्धा-प्रेमसे 
किया जाय तो उसका अवन्त फल है तथा वही गुप्त और 
निष्काम भावसे किया जाय तो शीघ्र ही परमात्माकी प्राप्ति 
करानेवाला है ।' 
श्रीरामचरितमानसमें कहा हैत 
बचन कर्म मत मोरि गति भजनु कर्राह निःकाम । 
तिन्ह के हृदय कमल महुँ करउँ सदा बिश्राम ॥ 
(रा० च० मा०, अरण्य ०, १६) 
सादर सुमिरन जे नर करहीं । 
भव बारिधि गोपद इव तरहीं ॥ 
(रा० च० मा०, बाल०, ११०२) 

जो नामके रहस्यको समझता है, वह पुरुष नामकी ओटसमेँ 
कभी पाप या दम्भ नहीं करता । भाव यह है कि नामसे पापोंका 
नाश होता ही है--ऐसा समझकर पापाचरण करना तथा शाः 
को दिखलानेके लिये नाम-जपका बहाना करना आर भे गतर- 
ही-भीतर छिपकर पाप करना--नामकी ओटमें पाप और दम्भ 
करना है। नामके रहस्यको जाननेवाला पुरुष इन दोषोंसे रहित 
होता है । 

भगवत्स्वरूपका गुण 


भगवान्‌का रङ्ग, रूप, आकृति और लावण्य बहुत हो 
मधुर, कोमल, रसमय, परम आकर्षक, कान्तिमय, चमकोला, 
अलौकिक, सुन्दर और अद्धृत है उनमें निरतिशय असीम और 
अत्यन्त विलक्षण क्षमा, दया, शान्ति, प्रेम, न्याय, सौहादे, 
सरलता, मधुरता, समता, उदारता, धी रता, वीरता, गम्भीरता, 
सत्यता, निरभिमानिता, निरहंकारिता, निर्वेरता, निर्भयता, 
पवित्रता, भक्तवत्सलता, सौम्यभाव आदि अनन्त दिश्य गुण हैं। 
यह भगवान्‌के गुणोंका दिग्दशेन है । 


भगवत्स्वरूपका प्रभाब 


सम्पूर्ण बल, ऐश्वर्य, तेज, शक्ति, सामर्थ्ये, ज्ञान, वैराग्य, 
धर्मे, यश, श्री, विभूति, महिमा, कान्ति, जगत॒की उत्पत्ति, स्थिति 
और संहार करनेकी सामर्थ्यं, सर्वज्ञता, सर्वाधारता, सवंव्या- 
पकता, सर्वेनियन्तृता, सर्वेश्व रता, सर्वान्तर्यामिता तथा सम्भव- 
को असम्भव और असम्भवको भी सम्भव कर देनेकी सामर्थ्य 
आदि-ये अपरिमित प्रभाव हैं । जैसे सूर्योदयसे समस्त अन्ध- 


तर्क 

कारका अन्यन्त अभाव हो जाता है, इसी प्रकार परमात्माके 
स्वरूपके स्मरण और ध्यानसे समस्त दुर्गण-दुराचार, विकार 
और दुःख-दोषोंका सर्वथा अभाव हो जाता है तथा मनुष्य 
सद्गुण-सदाचारसम्पन्न होकर, जन्म-मृत्युरूप संसार-समुद्रसे 
तरकर सहज और शीघ्र ही परमात्माको प्राप्त हो जाता है । 
श्रीभगवान्‌ गीतामें कहते हैं-- 
अनन्यचेताः सततं यो मां स्मरति नित्यशः। 
तस्याहं सुलभः पाथं नित्यबुक्तस्य योगिनः ॥ 
(5115) 
हे अर्जुन ! जो पुरुष मुझमें अनन्यचित्त होकर सदा ही 
निरन्तर मुझ पुरुषोत्तमको स्मरण करता है, उस नित्य निरन्तर 
मुझमें युक्त हुए योगीके लिये मैं सुलभ हूँ, अर्थात्‌ उप्ते सहज ही 
प्राप्त हो जाता हूँ ।' 
तेषामहं समुद्धर्ता मत्युसंसारसागरात्‌ । 
भवामि नचिरात्पार्थ मध्यावेशितचेतसाम्‌ ॥। 
(१२७) 
हे अर्जुन ! उन मुझमें चित्तको लगानेवाले प्रेमी भक्तोंका 
मैं शीघ्र ही मृत्युरूप संसार-समुद्रसे उद्धार करनेवाला होता हूं ।' 


मंगवत्स्वरहूपका तत्त्व 


जिस प्रकार आकाशमें परमाणु, भाप, कुहरा, बादल, 
बुँदे, ओले और बर्फ आदि सब तत्त्वतः एक जल ही है, इसी 
प्रकार सगुण-निर्गुण, साका र-निराकार, व्यक्त-अव्यक्त, जड-चेतन 
स्थावर-जङ्गम, सत्‌-असत्‌, स्थूल-ुक्ष्म, कार्य-कारण आदि जो 

कुछ भी है और जो इससे परे है, सब तत्त्वतः--एक परमात्मा 
ही है। 
श्रीभगवानुने गीतामें कहा है-- 
बहूनां जन्मनामन्ते ज्ञानवान्मां प्रपद्यते । 
वासुदेवः सबंमिति स महात्मा सुदुलंभः ॥ 
(७१६) 
'बहुत जन्मोके अन्तके जन्ममें तत्त्वज्ञानको प्राप्त पुरुष, 
'सब कुछ वासुदेव ही है'-इस प्रकार मुझको भजता है, वह 
हात्मा अत्यन्त दुलंभ है ।' 
श्रीमःद्भागवतमें भगवान्‌ कहते हैं-- 
मनसा बचसा दुष्ट्या गृह्यतेऽन्येरपीन्द्रियेः। 
अहरेव न मत्तोऽन्यदिति बुध्यध्वमञ्जसा ॥ 
(११।१३।२४) 
“मनसे, वाणीसे, दृष्टिसे अथवा अन्य इन्द्रियोंसे भी जो 
कुछ ग्रहण किया जाता है, वह सब मैं ही हूँ मुझसे पृथक्‌ और 
कुछ भी नहीं है--ऐसा निश्चयपूर्वक समझो ।' 
मगवत्स्वरूपका रहस्य 
बह्‌ संज्ञ, सवंशक्तिमान्‌ स वेत्र समभावसे स्थित, सगुण- 
निर्गुणरूप परमात्मा ही दिव्य अवतार धारण करके स्वयं प्रकट 
होते हैं तथा उनके दिव्य गुण, प्रभाव, तत्त्व, रहस्य आदि इतने 
अचिन्त्य, असीम ओर दिव्य हैं कि उनके अपने सिवा उन्हें अन्य 
कोई जान ही नहीं सकता । यह उनका रहस्य है । 
गीतामें श्रीभगवान्‌ कहते हैं-- 
अजोऽपि सन्नव्ययात्मा भुतानामौश्चरोऽपि सन । 
प्रकृति स्वामधिष्ठाय सम्भवाम्यात्ममायया ॥ (०८) 

मैं अजन्मा और अविनाशीस्वरूप होते हुए भी तथाः 
समस्त प्राणियोंका ईश्वर होते हुए भी अपनी प्रकृतिको अधीनः 
करके अपनी योगमाया से प्रकट होता हूँ ।' 
तथा अर्जुन कहते हैं-- 
सवंमेतदृतं मन्ये यन्मां वदसि केशव। 
न हि ते भगवर्न्व्याक्त विदुर्देवा न दानवाः ॥ 
स्वयमेवात्मनाऽऽत्मानं वेत्थ त्वं पुरुषोत्तम । 
(गीता, १०।१४, १५ का पूर्वाँ}: 
'ह केशव ! जो कुछ भी मेरे प्रति आप कहते हैं, इस 
सबको मैं सत्य मानता हूँ। हे भगवन्‌! आपके लीलामय' 
स्वरूपको न तो दानव जानते हैं और न देवता ही। हैः 
पुरुषोत्तम ! आप स्वयं ही अपनेसे अपनेको जानते हैं ।' 
श्रीरामचरितमानसमें भगवानके स्वरूपका रहस्य प्रकट 
करते हुए कहा है-- 
अमित रूप प्रगटे तेहि काला । जथाजोग मिले सबहि कृपाला ॥ 
छन माहि सबहि मिले भगवान! । उमा मरम यह कहुँ न जाना ॥ 
(रा० च० मा०, उत्तर०, ५1३-४ ): 
तथा जो पुरुष परमात्माके स्वरूपका स्मरण करता हैं, 
वह उनको अत्यन्त प्रिय है । यह भी रहस्यकी वात है । 


भगवान्‌की लीलाके गुण-प्रभाव-तक्त्व-रहस्य 

रामावतारकी कथा है। जिस समय विभीषण भगवान्‌ 
श्रीरामकी शरणमें- आये हैं, उस समय भगवानूने सुग्रीवसे 
पूछा कि इसमें तुम्हारी क्या राय है । सुग्रीवने कहा--'भगवन्‌ ! 
राक्षसोंकी माया जानी नहीं जाती, न मालूम भेद लेने आयह 

है या किस कारणसे आया है । राक्षस मौका पड्नेपर धोखा 
देकर घात कर सकता है । इसलिये मेरी रायमें तो इसे कंद 
कर लेना उचित है।' इसपर भगवान्‌ने कहा--'मित्र ! तुमने 
जो बात कही, सो तो बहुत ही अच्छी बात है; किन्तु दुष्टहृदय 
पुरुष मेरे सम्मुख नहीं आ सकता और यदि यह हमारा भेद 
सेनेके लिये आया है तो भी कोई भय नहीं है; क्योंकि जगतमें 
जितने भी राक्षस हैं, उन्हें लक्ष्मण क्षणभरमें मार सकता है तथा 
यदि यह भयसे त्रस्त होकर शरणमें आया है तो मेरा यह 
नियम है कि-- 
मम पन सरतागत भय हारी । 
(रा० च० मा०, सुन्दर०, ४२।४) 
वाल्मीकीय रामायणमें कहा है- 
सकृदेव प्रपन्नाय तवास्मीति च याचते। 
अभयं सवंभूतेभ्यो ददाम्येतद्व्रतं मम॥ 
(युद्ध०, १८।३३) 
जो मनुष्य एक वार भी मेरी शरण होकर “मैं आपका 
ही हँ-- इस प्रकार कहकर मुझसे अभयकी याचना करता है, 
उसको मैं सम्पूर्ण भूत-प्राणियोंसे अभय दे देता हँ--यह मेरा 
खत है + 
इसपर हृतुमान्‌जी आदि विभीषणको भगवान्‌के निकट 
लिवा लाये । आते ही विभीषणने भगवानके चरणप्रान्तमें 
लिरुकर भगवानकी शरण ग्रहण की । भगवानने उनको अपने 
दवे लगा लिया और उसी समय समुद्रका जल मँगवाकर 
उनका लङ्काके लिये राजतिलक कर दिया । 
वरदा विङ्रीबणके विषयमे मुग्रीवसे सम्मति पूछना और 


८१ 

उनके कथनको उचित बतलाना-यह भगवान्‌की नीति और 
प्रेम है । शरणमें आये हुएका त्याग न करना--यह शरणागत- 
वत्सलता है और विभीषणको लङ्काका राजतिलक कर देना-- 
यह नीति और उदारता है। यह सब भगवानूकी लीलामें 
गुणोंका दिग्दशन है । 

कोई भी दुष्टहृदय मनुष्य भगवान्‌के सम्मुख नहीं आ 
सकता--यह भगवानको लीलाका प्रभाव है । तथा लक्ष्मण क्षण= 
भरमें समस्त निशाचरोंको मार सकता है--वह लक्ष्मणका प्रभाव 
भी भगवानकी कृपासे ही होनेके कारण भगवानका ही प्रभाव 
है । 

पुणब्रह्म परमात्मा ही स्वयं श्रीरामके रूपमें प्रकट हुए 


हैं । इस प्रकार भगवानकी भगवत्ताको समझना ही भगवानकीः 
लीलाका तत्त्व समझना है । 


भगवान्‌ विभीषणको अभयदान देना चाहते थे। पर 

भगवानने इसे गुप्त रखकर सुग्रीव आदिसे उसके लिए राय 

पूछी और उनका मान रखते हुए ही अपने उद्देश्यके अनुकूल 

कार्य किया । तथा भगवानके सामने राक्षसोंकी माया, छल- 

कपट नहीं चलता--यह बात सुग्रीवादि नहीं जानते थे, इसीसे 
उनके सामने अपने प्रभावका रहस्योद्धाटन कर दिया कि- 

जाँ पै दुष्टहृदय सोइ होई । मोरे सनमुख आव कि सोई ॥ 

(रा० च० मा०, सुन्दर०, ४३ । २) 

भगवानने इसमें सङ्केतसे अपने छिपे हुए प्रभातको प्रकट 

कर दिया कि दुष्टहूदय मेरे सम्मुख नहीं आ सकता; जो 

सम्मुख आता है, वह समस्त दूषणोंसे रहित होता है | इस 

अकार भगवानके द्वारा किये हुए रहस्योद्घाटनको समझ लेना 
ही भगवान्‌की लीलाका रहस्य समझना ह । 

कृष्णावतारकी कथा है । एक दिन यमुनाजीके तोरपर 
भगवान्‌ श्रीक्कषण अपने सखाओं--गवालवालोंके साथ भोजन 
करते-करते बाललीला करने लगे । जब सब अपने-अपने छींके 
खोलकर भोजन करते लगे, तब भगवान्‌ सबके वीचमें बैठ गये 
और चारों ओर सव ग्वाल-बाल मण्डलाका र पङ्क्ति बनाकर बेठ 
गये तथा आपसमें अपने-अपने भोजनको बढ़िया बताते हुए एक- 
दूपरेको हँसाने लगे । उस समय भगवान्‌ अपने हाथमें ग्रास 
लिये उनको इस प्रकार हंसा रहे थे, कि वे सव-के-सब उनके इस 
'विनोदमें तन्मय हो गये । उन्हें बछड़ोंका भौ ध्यान न रहा और 
बछड़े जङ्गलमें बहुत दूर निकल गये | जब बछड़ोंका ध्यान 
आया; तब सब भयभीत हो गये । भगवान्ने कहा--'भय मत 
करो । मैं उन्हें लौटा लाता हूँ ।' ऐसा कहकर भगवान्‌ उनकी 
खोज करने चले । ब्रह्माजी इस वाललीलाको देखकर मोहित 
हो गये । उन्होंने पहले तो बछड़ोंको और पीछे ग्वाल-वालों को 
भी छिपा दिया । जब भगवानूको वछड़े नहीं मिले और वापस 
आनेपर जब उन्होंने गोपबालकोंको भी नहीं देखा, तब वे झट 
जान गये कि यह ब्रह्माजीकी करतूत है । तव ग्वाल-बालों और 
बछड़ोंकी माताओंको आनन्दित करने तथा ब्रह्माजीका मोह 
नाश करनेके लिये भगवान्‌ स्वयं वेसे-के-वसे बछड़े और वालक 
बन गये । जितने वछड़े और वालक थे, जैसे उनके शरीर-हाथ- 
वेर थे; जेसी उनकी छड़ियाँ, सींग, बाँसुरी, पत्ते और छींके थे, 
जैसे उनके वस्त्र, आभूषण, शोल, स्वभाव, गुण, नाम, आकृति 


हि त 


_ 


नाम-=रूप-लीला-धाम १४३ 


और अवस्थाएँ थीं और जैसी उनकी क्रीड़ाएँ थीं; ठीक वेसे ही 
और उतने ही रूपोंमें भगवान्‌ प्रकट हो गये। उस समय 
अगवानने 'यह सब जगत्‌ विष्णुमय है'--यह बात प्रत्यक्ष 
दिखला दी ।# 

श्रीबलदेवजीने पहले कुछ नहीं समझा; फिर जब उन्होंने 
देखा कि ग्वाल-वालोंकी माताओंका अपने वच्चोंपर पहलेसे 
बहुत अधिक स्नेह बढ़ गया है और जिन्होंने दूध पीना छोड़ 
दिया है, उन बछड़ोंपर भी गायें बहुत अधिक स्नेह करती हैं, 
तब उन्हें सन्देह हुआ और उन्होंने पहचाननेकी दुष्टिसे सबकी 
ओर देखा । उस समय उन्हें सभी वछड़े, उनके रक्षक गोप- 
बालक, उनको सम्पूर्ण सामग्रियां प्रत्यक्ष श्रीकृष्णरूप दीख पड़ीं 
और वे चकित हो गये । 

इस लीलामें ब्रह्माजीके कालमानसे केवल एक त्रुटि समय 
बीता था जब उन्होंने देखा, तब वे यह नहीं समझ सके कि इन 
दोनोंमें कौन-से ग्वाल-वाल और बछड़े असली हैं तथा कौन-से 
पीछेसे बनाये हुए हैं वे इस प्रकार विचार कर ही रहे थे कि 
उन्हें वे सब ग्वालबाल और बछड़े श्रोकृष्णके रूपमै दिखायी 
देने लगे । वे भगवानूकी भगवत्ताको जान गये और तुरन्त भग- 
वानूके चरणोंमें पृथ्वीपर दण्डकी भाँति गिर पड़े तथा गद्गद 





# यावद्‌ बत्सपवत्सकाल्पकवपुर्यावत्काराङ घ्र्या दिकं 
यावद्‌ यष्टिविषाणवेणु दलशिग्‌ यावद्विभूषाम्बरम्‌। 
यावच्छीलगुणाभिधाक्कतिवयो यावद्‌ विहारादिकं 
सर्व॑ विष्णुमयं  गिरोऽङ्गवदजः सवंस्वरूपो बभौ ॥ 
( श्रीमद्धा०, १० । १३ । १६ ) 

वाणीसे स्तुति करते हुए क्षमा माँगने लगे । तब भगवानूने अपनी 
माया समेट ली । 

बालकोंके साथ इस प्रकार प्रेमभोज करते हुए बालक्रीड 
करना प्रेमकी बात है । भगवानूने स्वयं ग्वालबाल और बछड़े 
बनकर उनकी माताओं और गायोंके साथ मातृभावसे बर्ताव 
किया । इसमें उनकी दया और प्रेम भरा है। ब्रह्माजीको 
लीलाका चमत्कार दिखलाकर उनके मोहका नाश करना-यह्‌ 
भी भगवान्‌की दया है । यह सब भगवानूकी लीलामें गुणोंका 
दिग्दशन हे । 

भगवान्ने अपनी अद्धृत दिव्य शक्तिसे अनेक रूप धारण 
कर लिये-यह उनकी लीलामें प्रभावका दिग्दशेन है । 

गवालबाल, बछड़े, उनकी छड़ी, बाँसुरी आदि सब वस्तुतः 
भगवान्‌ ही वने थे; भगवानूने ही अनेक रूप बनाकर लीला 
की-यह भगवान्‌की लीलामें तत्त्वका दिग्दशन है । 

माताओं और गायोंकी जो भगवानूमें वात्सल्य-भावकी 
इच्छा थी, उसकी इस प्रकार गुप्तरूपमें पूति करना-यह्‌ 
लीलामें रहस्यका दिग्दर्शन है । 

भगवानूकी प्रत्येक चेष्टा पद-पदपर मङ्गलमय गुणोंसे 
ओतप्रोत है । इसलिये भगवानकी प्रत्येक क्रियामें क्षमा, दया 
प्रेम, समता आदि उनके अचिन्त्य-अनन्त गुणोंको ९ टो 
लीलामें गुणोंका देखना है । द 

भगवान्‌की लीलाओंमें इस प्रकार गुण, प्रभाव, तत्त्व, 
रहस्यको समझते हुए उन्हें आदर्श मानकर उनका दशन, चिन्तन 
स्मरण और अनुकरण करनेसे अर्थात्‌ भगवानके व्यवहारके 

अनुकूल अपना आचरण बनानेसे अन्तःकरण पवित्र होकर मनुष्य 
मुक्त हो जाता है। यह समझना भगवानकी लीलाका प्रभाव 
समझना है । 

जिस प्रकार गोपवालक, वछड़े, उनकी लकुटी, सींग, 
बाँसुरी और उनकी क्रीडा आदि सव भगवान्‌ ही थे, उसी 
प्रकार विश्वमै कर्ता, कर्म, क्रिया आदि जो कुछ भी है, सब 
तत्त्वतः भगवान्‌ ही हैं-यह समझना लीलाका तत्त्व समझना है । 

भगवान्‌की समस्त चेष्टाएँ स्वार्थ और अहङ्कार रहित 
होनेके कारण परम पवित्र और कार्यकारिणी होती हैं थत्‌ 
भगवान्‌ किसीको भी निमित्त बताकर जो भी चेष्टा करते हैं, 
वह उसके कल्याणके लिये ही करते हैं, एवं उनकी सम्पूर्ण 
क्रियाएं अत्यन्त विशुद्ध होती हैं। यह समझना लीलाका 
रहस्य समझना है । 

मगवद्धामका स्वरूप 

धामसे उस परमधामको समझना चाहिये, जो भगवानका 
चिन्मय, नित्य दिव्यलोक है; जो सर्वोपरि, सबसे श्रेष्ठ, नित्य 
सत्य है; जिसको ब्रह्मके उपासक ब्रह्मलोक, वेदवेत्ता सत्यलोक, 
श्रीकृष्णके उपासक गोलोक, श्रीरामके उपासक साकेतलोक, 
श्रीविष्णुके उपासक वैकुण्ठलोक, श्रीशिवके उपासक शिवलोक 
मानते हैँ--इस प्रकार जिसको विभिन्न उपासकगण अनेक नामों- 
स कहते हैं तथा जिसको वे सभी सर्वोपरि, सर्वेश्रेष्ठ और परम 
दिव्प मानते हैं; परन्तु वहाँ बुद्धि, मत, वाणीकी पहुँच नहीं है, 
उसके विषयमें जो कुछ कहा जाता हैं, उससे वह्‌ अत्यन्त ही 
विलक्षण है । 
भ्र० यो० त० १०- 

भगवद्धामका गुण 


क्षमा, दया, शान्ति, समता, प्रेम, न्याय आदि जो भग- 
चानूके नित्य गुण हैं, वे उस धाममें स्वाभाविक ही हैं; क्योंकि 
भगवान्‌ ही स्वयं धामके रूपमें प्रादुर्भत हुए हैं। इसलिये उस 
'धाममें निवास करनेवाले भक्तोंमें भी वे गुण स्वाभाविक रहते हैं । 
जिन प्रेमी भक्तोंको भगवानूके साक्षात्‌ दर्शन हो जाते हैं, वे उस 
'परमधामको जाते हैं। तथा भगवानूके दशेनके प्रभावसे उपर्युक्त 
गुण उनमें स्वाभाविक ही आ जाते हैं और जो साधक भजन, 
ध्यान, सत्सङ्ग, स्वाध्याय आदि साधनोंके द्वारा भगवानके 
धाममें जाते हैं, उनमें उपर्युक्त प्रायः सभी गुण पहलेसे ही आ 
जाते हैं, किन्तु यदि किसमें कुछ कमी होती है तो उस गुणकी 
पूर्ति वहाँ प्रवेश होनेके साथ उसी क्षण हो जाती है। यह सब 
'भगवद्धामके गुणोंका दिग्दशेन है । 


भगवद्धामका प्रभाव 


भगवद्धामका ऐसा प्रभाव है कि जो उस परम धाममें 
पहुँच जाता है, वह लौटकर नहीं आता । यदि संसारके कल्याण- 
के लिये भगवानूके साथ भगवानका परिकर होकर या भगवान्‌- 
को आज्ञासे अधिकार लेकर कारक पुरुषके रूपमें आता है तो 
उसके जन्म, कमं और शरीर निर्दोष, विशुद्ध और दिव्य होनेके 
कारण उसका आना भी न आने के समान ही है; क्योंकि रे 
संसारकी माया और मायाके कार्यसे कभी किसी प्रकार जि 
नहीं होता तथा उसका देह अनामय होता है । उस लोकमें जो 
रहते हूँ, उनके शरीर जन्म-मृत्यु, जरा-व्याधि आदि दोषों तथा 


| 

समस्त विकारोंसे रहित और परम पवित्र होकर भगवानूकी 
भाँति ही दिव्य, चिन्मय, अलौकिक और सम्पूर्ण सद्गुणोंसे युक्त 
हो जाते हैं एवं उनमें सृष्टिकी उत्पत्ति, स्थिति और पालनके 
अतिरिक्त भगवानूके अन्य सभी प्रभाव और ऐश्वय आदि आ 
जाते हैं। उस धाममें जितने भी पदार्थ होते हैं, वे सब दिव्य, 
चिन्मय और अलौकिक होते हैं । यह सब भगवद्धामके प्रभावका 
दिग्दर्शन है । 
सगवद्धासका तत्त्व 


भगवान्‌ ही स्वयं धामके रूपमें प्रादुर्भूत होते हैं। इसलिये 
चाम साक्षात्‌ भगवान्‌का ही स्वरूप है। निर्गुण-निराकार 
सच्चिदानन्दघन ब्रह्म ही सगुण तिराकारके रूपमें होकर फिर 
'परमधामके स्वरूपमें प्रकट होते हैं। इसलिये धाम परमात्माका 
स्वरूप होनेके कारण उनसे अभिन्न है । यह जानना ही धामका 
तत्त्व जानना है । 
सगचद्धानका रहस्य 


भगवान्‌ और भगवानके धामके गुण, प्रभाव, तत्त्व तथा 
लीलाकी गोपनीय दिव्य रहस्यमयी बातें, जो यहाँ समझमें नहीं 
आतीं, वे वहाँ उस परमधाममें जानेपर ज्यों-की-त्यों य थार्थरूपसे 
जाननेमें आ जाती हैं। अर्थात्‌ वहाँ जाते ही उसे भगवान्‌ और 
भगवानका धाम वस्तुतः क्या चीज है-इसका तात्त्विक रहस्य 
एकदम प्रत्यक्ष हो जाता है। वहाँ न जानी हुई जानी जाती हैं, 
न अनुभव की हुई अनुभव की जाती है और न देखी हुई देखी 
जाती है, न सुनी हुई सुनी जाती है, न समझी हुई समझी जाती 

हे; क्योकि वहाँ पहुँचनेपर बुद्धि, मन, इन्द्रिय आदि सभी दिव्य 
हो जाते हैं। यहाँ भगवान्‌ और उनके धामके विषयकी जो 
बातें सुनी-समझी जाती हैं उनसे वह अत्यन्त निराला--विलक्षण 
है; क्योंकि लौकिक बुद्धि, मन, वाणीकी वहाँ पहुँच ही नहीं 
है। वहाँ जानेपर इन सबका सम्पूर्ण भेद--रहस्य खुल जाता 
है ओर फिर इस विषयकी कोई भी शङ्का नहीं रह जाती । यह 
समझना धामका रहस्य समझना है। 

इस लोक में भगवान्‌ने जहाँ अवतार लेकर लीला की है, 
ऐसे अयोध्या, मथुरा, वृन्दावन आदि भी भगवानके परम धाम 
माने गये हैं; क्योंकि इन धामोंमें शरद्धा-प्रेमपूर्वक वास करनेसे 
वास करनेवालेमें भगवानके गुण आ जाते हैं तथा उनका तत्त्व- 


रहस्य समझनेसे मनुष्योंमे श्रद्धा, प्रेम और भक्तिका आविर्भाव _ 


हो जाता है एवं उन स्थानोंमें मरनेपर उनके प्रभावसे मनुष्य 
सब पापोंसे रहित होकर मुक्त हो जाता है। 

अब भगवा नके गुणोंका प्रभाव, तत्त्व, रहस्य तथा प्रभावका 

तत्त्व-रहस्य किस प्रकार समझना चाहिये, यह बतलाया जाता है + 
भगवद्गुणोंका प्रभाव 

भगवान्‌ के क्षमा, दया, प्रेम आदि दिव्य गुणोंके श्रवण, 

मनन, चिन्तन, वर्णन, गायन आदि करनेसे मनुष्यमें उन सम्पूर्ण 

गुणोंका आविर्भाव हो जाता है तथा वह समस्त दोषोंसे रहित 

होकर परमात्माको प्राप्त हो जाता है। यह गुणोंका प्रभाव है । 


मगबद्गुणोंका तत्त्व 
भगवानूके सम्पूर्ण गुण दिव्य और चिन्मय हैं तथा भगवानूसे 


tS 


क 

अभिन्न हैं। वहाँ गुण और गुणीका भेद नहीं है--यह जानना 
ही भगवान्‌के गुणोंका तत्त्व जानना है । 


भसगवद्गुणोंका रहस्य 

भगवानके दया, प्रेम आदि गुणोंमें यह रहस्य देखना 
चाहिये कि भगवानूके दया और प्रेम आदि गुण हेतु रहित और 
विशुद्ध होते हैं, उनमें कायरता, ममता, कामना, लज्जा, स्वार्थ 
और भय आदि दोष नहीं होते । इसी प्रकार उनके सभी गुण 
हेतुरहित, अनस्त, दिव्य और विशुद्ध होते हैं। गुणोंके इस 
रहस्यको जो समझ जाता है, वह फिर उन परमात्माकी ही 
शरणमें चला जाता है । उन्हींसे अनन्य प्रेम करता है तथा उसे 
'प्रमात्माकी प्राप्ति हो जाती है। विभीषण भी भगवान्‌की 
दया और प्रेम आदिके यशको सुनकर उनका रहस्य समझकद 

ही उनकी शरणमें गये थे । उन्होंने स्वयं यह बात कही है-- 

अवन सुजसु सुनि आयउँ प्रभु भंजन भव भीर। 
त्राहि ब्राहि आरति हरन सरन सुखद रघुबीए ॥ 

(रा० च० मा०, सुन्दर०, ४५) 
एवं उपर्युक्त गुणोंके रहस्यको समझनेवाला फिर स्वयं वैसा 
ही बन जाता है। भगवानूने गीतामें भक्तोंके लक्षण बतलाते हुए 
कहा है कि उनमें दया, प्रेम, क्षमा, निर्ममता, निरहङ्कारिता, 
समता आदि गुण स्वाभाविक ही आ जाते हैं (,२।१३) । _ 
संसारमें यावन्मात्र  प्राणियोंमें जितने भी गुण दीख रहे 
हैं, वे उन गुणसागर परमात्मा के दिव्य गुणोंके एक अंशको ही 
झलक हैं । इस प्रकार समझना गुणोंके रहस्य 'क़ो समझता है । 

भगवत्प्रभावका तत्त्व 


जो भी भगवानका बल, ऐश्वयं, शक्ति आदि प्रभाव है, 
वह भगवानूसे अभिन्न है । जैसे अग्निका प्रकाशन और दहन 
आदि प्रभाव अग्तिसे अभिन्न है, इसी प्रकार भगवानूका प्रभाव 
भगवानूसे अभिन्न है । यह जानना ही भगवान्‌के प्रभावका तत्त्व 
जानना है । 

भगवत्प्रमावका रहस्य 

अग्नि, सूर्य और चन्द्रमा में जो तेज है तथा संसारमें जो 

कुछ भी विभूततियुक्त, तेजयुक्त, कान्तियुक्त पदार्थ है, वह सब-का- 


सब भगवानूके प्रभावके एक अंशका,प्राकट्य है । भगवान्‌ गीतामें' 
कहते हूँ 


यदादित्यगतं तेजो जग-ड्टासयतेऽखिलम्‌ । 
यच्चन्द्रमसि यच्चाग्नौ तत्तेजो विद्धि मामकम ॥ 


(१५।१२) 
करता है 


सको तू मेरा 


'सूयेमें स्थित जो तेज सम्पूर्ण जगतूको प्रकाशित 
तथा जो तेज चन्द्रमामें है और जो अग्निमें है-उ' 
ही तेज जान ।' 

तथा— 

यद्यद्विभूतिमत्स त्वं वा। 
तत्तदेवावगच्छ त्वं मम तेजोंऽशसम्मदम्‌ ॥। 


'जो-जो भी विभूतियुक्त अर्थात्‌ ऐश्वथ ) EE) 
और शक्तियुक्त वस्तु है, उस-उसको तु मेरे तेजके बनको 
अभिव्यक्ति जान ।' र 





a 

अब ऊपर बताये हुए पदार्थों के सेवनकी विधिपर विचार 
करते हैं । ः 

भगवानके नाम, रूप, लोला, धाम, गुण, प्रभाव, तत्त्व, 
रहस्यकी अमृतमयी कथाओं का श्रद्धाः, प्रेम” और निष्कामभार्व 
पूर्वेक भगवानके प्रेमी भक्तोके द्वारा श्रवण करना और श्रवण 
करके वीणाके सुननेसे जैसे हरिण मुग्ध हो जाता है, वेसे ही 
प्रेममें मुग्ध हो जाना एवं रोमाञ्च, अश्रुपात, कण्ठावरोध और 
हृदयकी प्रफुल्लताका होना-यह कानोंके द्वारा उपर्युक्त पदार्थोका 
सेवन करना है। इसलिये ज्ञानी भक्तोंके पास जाकर, उनको 
साष्टाङ्ग प्रणाम, सेवा-शुश्रूषा और निष्कपटभावसे प्रश्न करके 
उनसे भगवान्‌की उपर्युक्त बातें सुननी चाहिये। 

नेत्नोंके द्वारा गीता, रामायण, भागवत आदि सत्‌-शास्त्रों- 
में लिखी हुई भगवान्‌की नाम, रूप, लीला, धाम, गुण, प्रभाव; 





१. ईश्वर, महात्मा, शास्त्र और परलोकमें भक्तिपूर्वक प्रत्यक्षकी भाँति 
विश्वासका नाम “श्रद्धा' है । श्रद्धेयमें जव श्रद्धा हो जाती है, तब वह उसके 
सद्भेत, मन और आज्ञा के अनुसार ही चलता है। उसीमें उसे महान्‌ शान्ति 
तथा आनन्द मिलते हैं एवं उनका पालन न करना तो उसके द्वारा बन ही 
नहीं सकता, किन्तु यदि किसी कारणवश आज्ञापालन न हो तो उसके लिये 
वह मृत्युके तुल्य है । 

२. अपने प्रेमास्पदकी कभी विस्मृति न हो और उसके वियोगमें 
जलके वियोगमें मछलीकी तरह तड़पने लग जाना 'प्रेम” है । 

३. अहंता, ममता, भासक्तिका सर्वथा अभाव होकर किसी भी 
प्रकारकी तृष्णा, इच्छा, स्पृहा, वासना, कामना आदिका न रहना 'निष्काम- 
भाब” हे । 

तत्त्व, रहस्यको अमृतमयी वातोंका अर्थ, भव ओर विवेचन- 
थूवेक श्रद्धा, प्रेम और निष्कामभावसे स्वाध्याय करना ; सारे 
संसारको भगवत्स्वरूप देखना; भगवानूके स्वरूप, चित्र, सूति 
और लीला आदिको चकोरकी भाँति एकटक देखना तथा माता- 
पिता, स्वामी-सुहृद्‌, आचार्य, अतिथि, ज्ञानी, महात्मा, भग- 
बडक्त आदि पुरुषोंको भगवत्स्वरूप समझकर उनमे दर्शन करना 
एवं ऐसा करते हुए रोमाञ्च, अशुपात,कण्ठावरोध और हृदयकी 
अफुल्लता होकर प्रेममें मुग्ध हो जाना-यह्‌ नेत्नोके द्वारा उपर्युक्त 
पदार्थो का सेवन करना है। 
सुनी, पढ़ी और समझी हुई भगवान्‌के नाम, रूप, लीला, 

चाम, गुण, प्रभाव, तत्त्व, रहस्यकी अमूतमयी कथाओंका 
एकान्त और पवित्र स्थानमें सुखपूर्वेक स्थिर आसनपर बैठकर 
अद्धा-प्रेम और निष्काम-भावपूर्वक विवेक-वैराग्ययुकतः चित्तसे 
मनन करना तथा दिव्य स्तोत्र और पदोके द्वारा मनसे 
भगवानको स्तुति-प्राथेना, पुजा-नमस्कार आदि ~ हजामस्कार आदि करना; चलते- 
१- सत्‌-असत्‌ और नित्य-अनित्य वस्तुके विवेचनका नाम “विवेक. 

है। विवेक होनेपर मनुष्य प्रत्येक 


वस्था और बस्तुमै प्रतिक्षण आत्मा 

और भनात्माका विश्लेषण करते इए परमात्माके तत्त्वका बार-बार मनन 
करता है । 

वैराग्यकी व्याख्या महृषि पतञ्जलिने पोगदशंन 


न में इस प्रकार को है- 
दृष्टाचुश्रविकविषयवितृष्णस्य वशीकारसंज्ञा वेराग्यम्‌। . 


क 


१। 
स्त्री, धन, भवन, मान, बड़ाई आदि इस लोकके दा हे 


? विषयों में -स्वर्गादि 
थरलोकके सम्पूर्ण विषयों में तृष्णारहित हुए चित्तकी जो वशाकार-अवस्था, 
ह्रोती है, उसका नाम 'वैराग्य' है ।! 

फिरते, उठते-बैठते, खाते-पीते, सभी काम करते हुए सब समथ 
उपर्युक्त बातोंका मनन करना; सोनेके समय उपर्युक्त भावोंसे 
धावित होकर उनका मनन करते रहना और मनसे सबको 
भगवानका स्वरूप समझते हुए भगवच्चिन्तन करना तथा इस 
प्रकार करते हुए देहकी भी सुधि भुलाकर तन्मय हो जाना एवं 
रोमाञ्च, अश्रुपात, कण्ठावरोध, हूदयकी प्रफुल्लता तथा 
सुग्धता हो जाना-यह मनके द्वारा उपर्युक्त पदार्थो का सेवन 
करना है। 

भगवानके नाम, रूप, लीला, धाम, गुण, प्रभाव, तत्त्व, 
रहस्यको अमृतमयी वातोंको श्रद्धा-प्रेमपूर्वक निष्कामभावसे स्वयं 
मधुर वाणीसे कीर्तन करना, कथा-व्याख्यानादिद्वारा दूसरोंको 
सुनाना; दिव्य स्तोत्र और पदोके द्वारा भगवान्‌की स्तुति-प्रार्थना 
करना और सबमें भगवऱट्राव रखकर सवके साथ हितपूर्ण, सत्य," 
प्रिय, मधुर, कोमल वाणीसे वार्तालाप करना एवं इस प्रकार 
करते-करते रोमाञ्च, अश्रुपात, कण्ठावरोध, हृदयको प्रफुल्लता 
होकर प्रेममें मुग्ध हो जाना-यह वाणीके द्वारा उपर्युक्त पदार्थो 
का सेवन करना है । 

उपर्युक्त प्रकारसे साधन करनेपर साधकको अपने इष्टदेव 
का, जिस रूपमें वह दशेन करना चाहता है, उसी रूपमें साक्षात्‌ 
दर्शन हो जाता है। उस समय उसको विलक्षण अवस्था हो 
जाती है; वह प्रेम, आनन्द और आश्चर्यमें मुग्ध हो जाता है; 
उसे भगवान्‌के सिवा, अपने आपका भी ज्ञान नहीं रहता; वह 
भगवान्को ही एकटक देखने लगता है; उसके नेत्रोंको पलक भी! 
नहीं पड़ती तथा भगवानके साक्षात्‌ दर्शन, स्पर्श और वार्तालाप 

आदि करनेसे उसके रोमाञ्च होने लगते हैं, कण्ठावरोध हो 
जाता है, नेत्नों से अश्रुपात होने लगते हैं और वाणी गदगद हो 
जाती है । उसके आनन्दका पारावार नहीं रहता । वह परमा- 
नन्दमें निमग्न हो जाता है ।' तथा जहाँ उसके मन और नेत्र 
जाते हैं, वहीं उसे भगवान्‌ दीखते हैं। भगवान्‌ उसके मन और 
आँखोसे कभी ओझल नहीं होते ।! और इस प्रकार सर्वत्र 
भगवदबुद्धि होनेके कारण उसमें अद्भुत समता आ जाती है। 
समस्त पदार्थ, भाव, घटना, क्रिया और परिस्थितिमें तथा 
सम्पूर्ण प्राणियोंमें उसकी विलक्षण समता हो जाती है।* वह्‌ 
सगुण - निर्गुण, साकार-निराकार, व्यक्त-अव्य क्तस्वरूप परब्रह्म 
परमात्मा जेता और जिस प्रभाववाला है, उसको यथार्थरूपसे 
तत्वतः जान जाता है। फिर वह समस्त संशय, भ्रम, अज्ञान 
SS 7 oo SS जक तसिवितिति 





१. जब श्रीअक्रूरजो कंसकी आज्ञासे भगवान्‌ श्रीकृष्ण और बलरामजी- 
को लेनेके लिये गोकुल गये, उस समय भगवानके प्रत्यक्ष दर्शन करके उनकी 
जो दशा हुई, उसका वर्णन करते हुए भागवतकार कहते हैं-- 

भगवहशना ह्वादवाष्पपर्याकुलेक्षणः । 

पुलकाचिताङ्ग ओस्कण्ठ्यात्‌ स्वाख्याने नाशकन्नुप ॥ 

1 1 द र (१०।३५।३५) 

हे राजन्‌! भगवहर्शनके आह्वादसे इनके नेत्रों में जल भर आया 

री 


शरौर पुलकित हो गया और गला भर आनेके कारण वे अपना परिचय भी 
न दे सके ।' 


२. भगवानने कहा है-- ८ 
यो मां पश्यति सवंत सर्वे च मयि पश्यति । 
तस्याहं न प्रणश्यामि स च मे न प्रणश्यति ॥ 


( गीता, ६1३० ) 
AE 


Rs 

और पापोंसे सदाके लिये मुक्त हो जाता है। उसके लिये 
कोई भी कतव्य या ज्ञातव्य शेष नहीं रह जाता । वह हर समय 
परमात्मामें ही तल्लीन रहता है। उसकी सारी चेष्टा पर- 
मात्मामें ही होती है। भगवान्‌ने कहा है-- 

सर्वभृतस्थितं यो मां भजत्येकत्वमास्यितः । 

सवंथा वतंमानोऽपि स योगी मयि वतंते॥ 


(गीता ६ । ३१) 

“जो पुरुष एकीभावमें स्थित होकर सम्पूर्ण भूतोंमें आत्म- 

रूपसे स्थित मुझ सच्चिदानन्दघन वासुदेवको भजता है, वह 
योगी सब प्रकार से वरतता हुआ भी मुझमें ही बरतता है ।' 
ऐसे महापुरुषके दर्शेन, भाषण, स्पर्श, चिन्तन, वार्तालाप 
करनेसे मनुष्य परम पवित्र वन जाता है । भागवतमें राजा परी- 





“जो पुरुष सम्पूर्ण भूतोंमें सवके आत्मरूप मुझ वासुदेवको हौँ व्यापक 
देखता है और सम्पूर्ण भूतोंकोमुझ वासुदेवके अर्न्तगत देखता है, उसके लिये 
मैं अदृश्य नहीं होता और वह मेरे लिये अदृश्य नहीं होता ।' 

#भगवानने भक्तोंके लक्षण बतलाते हुए कहा है-- 

समः शत्रौ च मित्रे च तथा मानापमानयोः । 
शीतोष्णसुखदुःखेषु समः सङद्भविवजितः ॥ 
तुल्यनिन्दास्तुतिमौनी संतुष्टो येन केनचित्‌ । 
अनिकेतः स्थिरमतिर्भेक्तिमान्मे प्रियो नरः ॥ 

(गीता, १२।१५-१६) 

“जो शतु-मित्रमें ओर मानापमानमें सम है तथा सरदी, गरमी और 
सुख-दुःखादि इन्द्रोंमें सम है ओर भासक्तिसे रहित है | जो निन्दा-स्तुतिको 
समान समझनेवाला, मननशील और जिस-किसी प्रकारसे भी शरीरका 
निर्वाह होनेमें सदा ही सन्तुष्ट ह्वै और रहनेके स्थानमै ममता और भासक्तिके 
रहित है-वह स्थिरबुद्धि भक्तिमान्‌ पुरुष मुझको प्रिय है ।' 


थरी भक्तियोगका तत्त्व 


क्षितने शुकदेवजीके प्रति अपने श्रद्धामय उद्गार प्रकट करते हुए 


कहा है-- १ 
येषां संस्सरणात्‌ पुंसां सद्यःशुध्यन्ति बं गृहाः। 
कि पुनर्देशनस्पर्शपादशोचास नादिभिः ॥ 


सांतिध्यात्ते महायोगिन्‌ पातकानि महान्त्यपि । 
सद्यो नश्यन्ति वं पुंसां विष्णोरिव सुरेतराः॥ 
(१। १३ । ३३-३४) 
'भगवन्‌ ! जिनके स्मरणमात्रसे तत्काल ही मनुष्योके 
'चर पवित्र हो जाते हैं, उन्हीं आपके दर्शन, स्पर्श, पादप्रक्षालन 
और आसनादिका सुअवसर मिलनेपर तो कहना क्या है? हे 
महायोगिन्‌! आपकी सन्निध्चिसे पुरुषोंके भारी से-भारी पाप भी 
इस प्रकार तुरन्त नष्ट हो जाते हैं, जेसे विष्णुभगवान्के सामने 

` देत्यलोग नहीं ठहरते ।' न्‌ 
ऐसे महापुरुष जहाँ विचरते हैं, वह स्थान तीर्थ हो जाता 
है त वहाँका वायुमण्डल पवित्र हो जाता है । श्रीनारदजीने 

कहा है-- 

तीर्थोकुवंन्ति तीर्थाति सुकर्भोकुवेस्ति कर्माणि सच्छास्व्री कुवन्ति 
शास्राणि । (नारदभक्तिसूत्र, ६४) 
'वे अपने प्रभावसे तीर्थो को सुतीर्थ बनाते हैं, कर्मों को 
सुकर्म बनाते हैं और शास्त्रोंको सत्‌-शास्त्र बना देते हैं ।' अर्थात्‌ 
वे जहाँ रहते हैं, वही स्थान तीर्थ बन जाता है या उनके रहनेसे 
'तीथका तीर्थ॑त्व स्थायी और उज्ज्वल बन जाता है। वे जो कर्म 
करते हैं वे ही सुके बत जाते हैं, उनकी वाणी ही . शास्त्र है 
और वे जिस शास्त्रको महत्त्व देकर: अपनाते हैं, वही सत 


सत्‌- 
शास्त्र समझा जाता-है । 

तथा— 
कुलं पवित्रं जननी कृतार्था 
वसुन्धरा पुण्यवती च तेन। 
अपा रसं वित्सुखसागरेऽस्मिं- 
ल्लीनं परे ब्रह्मणि यस्य चेतः । 
(स्कन्द०, मा०; कौ ०, खं०7 ५५।१४०) 
“जिसका चित्त इस अपार ज्ञानस्वरूप सुखसागर परब्रह्ममें 
लोन है, उससे कुल पवित्र, माता कृतार्थ और पृथ्वी पुण्यवती 
हो जाती है।' 
श्रीतुलसीदासजीने तो यहाँ तक कह दिया है कि-- 
मोरें मन प्रभु अस बिस्वासा। राम ते अधिक रास कर दासा ॥ 
राम सिन्धु घन सज्जन धीरा । चंदन तरु हरि संत समीरा ॥ 
(रा० च० मा०, उत्तर०, ११६।८-६) 
अतएव मनुष्यको उचित है कि ऐसी स्थिति प्राप्त करने- 
के लिये भगवानूके उपर्युक्त नाम, रूप, लीला, धामके गृण, 
प्रभाव, तत्त्व, रहस्यका कान, नेत्र, मन और वाणी द्वारा श्रद्धा- 
भक्तिपूर्वक निष्कामभावसे तत्परताके साथ नित्य-नि रन्तर सेवन 
करे ॥ 


ग 

मनुष्य सम्पूर्ण सांसारिक दुःखों और दोषोंसे सदाके लिये 
सवथा सम्बन्धरहित होकर परमानन्द और परमशान्तिस्वरूप 
“नित्य विज्ञानानन्दघन परमात्माको प्राप्त हो जाय--इसके लिये 
'गीतादि शास्तरोमें बहुत-से साधन बताये गये हैं और भी कहा 
गया है कि उस परम पदस्वरूप परमात्मा ङ्गी प्राप्ति सुगम होनेके 
कारण शीघ्र हो सकती है । यह वात विवेक-विचारसे समझमें 
आती है । किन्तु फिर भी कार्यरूपमें ने आनेके कारण कठिनता 
प्रतीत होती है, जिससे निराशा-सी हो जाती है और साधनकी 
गति तीव्र, सन्तोषजनक और निरन्तर एक-सी नहीं रहती । 
शसक कारण क्या है? और उपाय कया है ?-इस प्रकार 
बहुत से साधक प्रश्‍न किया करते हैं । इसका उत्तर यह है कि 
शास्त्र और महापुरुषोंके वचनोंके तत््व-रहस्यको वास्तवमें 
यथार्थं न समझनेके कारण साध्य और साधनपर श्रद्धा-विश्वास 
'पूर्णतया नहीं होता । इस श्रद्धा-विश्वासकी कमीके कारण ही 
साधनपर रुचि कम हो जाती है । इसीसे निराशा-सी उत्पन्न 
'होकर साधनके लिये निरन्तर तत्परता नहीं रहती । 

इसके लिये साधकको प्रथम तो साध्य वस्तुके तत्त्व-रहस्य- 
को सत्सङ्ग और सत्‌-शास्लोके द्वारा विवेक वे 


पवक अच्छी तर 


समझकर धारण करना चाहिये और दूसरे यह्‌ समझना चाहिये 


कि उस परमात्मासे बढ़कर अन्य कुछ भी साध्य वस्तु नहीं है । 
उसकी प्राप्ति हुए बिना इस इःख-सागरसे जीवका छुटकारा 

नहीं हो सकता और संसारसे छुटकारा हुए बिना जीवको नित्य 
परमशान्ति मिल ही नहीं सकती। इसलिये उस साध्यस्वरूप 
परमात्माको लक्ष्य बनाकर शास्त्रनिदिष्ट मार्गोमेंसे किसी 
एक मार्गके अनुसार सावधानी और तत्परतापूर्वेक चलना 
चाहिये । तभी मनुष्य उस प्रापणीय महान्‌ तत्त्वरूप परमात्माको 
प्राप्त कर सकता है । 

मान लीजिये, एक व्यक्ति कलकत्तेसे काशी जाना 
चाहता है और वहाँतककी सड़क साफ है तथा साधन भी 
मोटरगाड़ीका उसके पास है। मोटरके अगले भागमें दो 
बिजलीकी लाइट भी लगी हुई है, जो दो फर्लाङ्गतक बरावर 
आगे-से-आगे रास्ता दिखाती रहती है । किन्तु घोर अन्धकार- 
मयी रात्रिका समय है और सड़कके अगल-वगल दोनों ओर 
गड्ढे और जङ्गल हैं तथा वह स्वयं ही मोटर-चालक है । अतः 
चह सावधानीके साथ तत्परतासे मोटरको चलाये तो शीघ्र 
ही गन्तव्य स्थानपर पहुँच सकता है । किन्तु वह मदिरा पीकर 
भ्रमत्त हो असावधानीसे चलाये, तो मार्गके अगल-बगलके 
गड्ढों और जङ्गलमें गिरकर महान्‌ खतरेमें पड़ जाता है । 

यह एक दृष्टान्त है । इसका अभिप्राय यह समझना 
चाहिये कि यहाँ साधनविषयमें परमात्माका परमधाम ही 
“काशी है। इस संसारसे निकलकर परमात्माको प्राप्त करनेका 
इच्छुक मनुष्य ही काशी जानेकी इच्छावाला व्यक्ति है। 
कर्मयोग, भक्तियोग, ज्ञानयोग-तीनों ही निष्कण्टक, स्वच्छ 
और सुगम सड़क (मार्ग) हैं । मनुष्य-शरीर ही मोटरगाड़ी 
है । उसमें आगे-से-आगे बराबर रास्ता दिखलानेवाले विवेक 


१६० भक्तियोग का तत्त्व 


और विचार ही मोटरमें लगी हुई दो लाइट हुँ । अज्ञानमयी' 


मोहमाया ही घोर अन्धकारमयी रात्रि है। दुर्गुण और दुराचार 


ही मागेके दोनों ओरके गड्ढे और जङ्गल हैं । स्वयं साधक ही 
मोटर-चालक है । सावधानीपूवेक तेजीके साथ निरन्तर साधनः 
करनेसे शीघ्र परमधामको प्राप्त होना ही सावधानीके साथ 
तत्परतासे सड़कपर मोटर चलानेसे शीघ्र गन्तव्य स्थानपर 
पहुँच जाना है। प्रमादपूवेक मोहमें पड़ना ही मदिरा पीकर 
प्रमत्त होना है और तज्जनित असावधानीके कारण दुर्गृण- 
दुराचारमें पड़ना ही गड्ढे और जंङ्गलमें गिरकर महान्‌ 
खतरेमें पड़ जाना है । 

इसलिये साधक सदा सावधान, जागरूक और अपने 
साधनमें तत्पर रहे, साधनमें शिथिलता कभी भी न आने दे । 
सवेप्रथम तो साधकको अपने लिये यह निर्णय करना चाहिये 
कि गीतादि शास्त्रोंमें निर्दिष्ट कर्मयोग, भक्तियोग, ज्ञानयोग--. 
इन तीनोंमेसे मेरे लिये कौन-सा सधन (मार्गे) ठीक है। उसका 
निर्णय करनेका तरीका यह है कि उन तीनों मार्गोमिसे जो मार्ग 


अपनी शक्ति, बुद्धि और समके अनुकूल हो, जिसमें अपनी: 
श्रद्धा, विशवास और रुचि हो, उसको 


अपने लिये निश्चयपुर्वकः 
चुन लेना चाहिये; क्योंकि वही उसके लिये सबसे बढ़कर 
सुगम, उत्तम और लाभदायक मागे है ।,ज़वतक मनुष्य गन्तव्य 
स्थानका और मागेका निणंय नहीं कर लेता, तबतक वह वहाँ 
जा ही नहीं सकता । मागेका निर्णय कर लेनेके पश्चात्‌ वह न 
मागेपर चलना शुरू कर दे और माग 


1 षर चलते समय ऐसी- 
सावधानी रखे कि कहीं मागेको छोड़कर विपरीत मागे यानी 





॥ 

कुमार्गरूप गड्ढेमें न चला जाय। असावधानीमें हेतु हैं--संशय, 
भ्रम, अज्ञान, ममता, आसक्ति, प्रमाद और आलस्य-ये ही 
मनुष्यको सुखका प्रलोभन देकर मोहित करते हुए पतनके गतेंमें 
डाल देते हैं । इसलिये इन सबका सर्वेथा त्याग कर देना चाहिये; 
क्योंकि इनके त्यागमें मनुष्य स्वतन्त्र है । 

मनुष्य जिस कर्मको बुद्धि द्वारा बुरा समझता है, उसे 
करना भी नहीं चाहता, फिर भी छोड़ नहीं पाता और जिस 
कार्यको अच्छा समझता है, उसे करना चाहता है, फिर भी उसे 
कर नहीं पाता । इस प्रकार त्यागनेयोग्यको न त्यागा और 
करनेयोग्यको न करना-यही प्रमाद है । इस प्रमादमें मनुष्यका 
अज्ञान ही हेतु है । किन्तु मूखेतावश मनुष्य इसमें अपने प्रारब्धको, 
दूसरे व्यक्तियोंको, परिस्थितिको (घटनाको), अपने पूर्वके 
कर्माको, समयको अथवा कोई-कोई तो ईश्वरको भी कारण 
मान लेता है; किन्तु इन सत्रमेंसे कोई भी कारण नहीं है | यह 
सब उसकी बेसमझी है । वस्तुतः वह स्वयं ही अपना कारण है; 
क्योंकि न करनेयोग्य काम-क्रोध, लोभ मोह्‌, राग-द्वेष आदि 
दुर्गुण, झूठ, कपट, चोरी, हिसा. व्यभिचार आदि दुराचार, 
खेल-तमाशा, नशा आदि दुर्व्येशन और व्यर्थं कर्मे} त्यागमें 
तथा करनेयोग्य भक्ति, ज्ञान, योग, वैराग्य, सद्गुण-सदाचार 
आदिके सम्पादनमें भी यह स्वतन्त्र है। किन्तु अज्ञानसे 
दूसरोंके मत्ये दोष मढ़कर अपनी सफाई देता है, यही इसको 
बुरी आदत है । कोई-कोई साधक कहता है कि परमात्माकी 
प्राप्तिविषयक योग, भक्ति, ज्ञान, वैराग्य, सद्गुण-सदाचार आदि 
जितने साधन हैं. वे मेरी समझमें भी आते हैं, उनको मैं हितकर 
भ० यो० त० ११-- 


A१६२ ` - भक्तियोगका तत्त्व 


सी मानता हूँ, श्रद्धा-विश्वास भी है, रुचि भो है, पर कर नहीं 
पाता । किन्तु भलीभांति.विचार किया जाय तो वास्तवमें उसने 
साधनको परम हितकर समझा ही नहीं । हितकर न समझनेमें 
कारण श्द्धा-विश्‍्वासको कमी ही है। उस कमीके कारण ही 
साधनमें तत्परता और उत्साह नहीं होता । इसलिये गहराईसे 
विचार करना चाहिये । 
जब हम यह समझ लेते हैं कि इस मिठाईमें विष मिला 
हुआ है, तव भूखे रहनेपर भी उस मिठाईको खाना नहीं चाहते । 
इसी प्रकार जब हम उस प्रमादको अनर्थकारक मान लेंगे, तो 
फिर नहीं करनेयोगय कर्मको कभी नहो करेंगे और करनेयोग्य 
कमको अवश्य करगे । भगवानूकी प्राप्तिको परम हितकर मान 
लेनेपर और उसके बिना हमारी बड़ी भ रो हानि है-यह 
समझ लेनेपर यदि उसके साधनमें किसी भ्रकारको त्रूटि या बाधा 
पड़ती है, तो उसको हम कैसे सहन कर सकेंगे ? उसके लिये 
हमें घोर पश्चात्ताप और दु:ख होगा । प्रापणीय वस्तुके लिये 
विरहव्याकुलता और छटपटाइट होगी | उसको प्राप्त किये 
बिना हम रह नहीं सकेंगे । यदि ऐसा नहीं होता है, तो इसमें 
श्रद्धा-विश्वासकी कमी ही । उसीके कारण रुचिको कमी है 
और रुचिकी कमीसे साधनमें - उत्साह और तःपरता नहीं होती । 
अतएव साधनकी शिथिलतामें मनुष्य स्वयं ही हेतु 
कोई व्यक्ति, प्रारब्ध, परिस्थिति ( घटना) 
ईश्वर आदि कोई भी नहीं । 
ईश्वर, महापुरुष और शास्त्र आदि तो साधककी 
करनेवाले हैं। उनसे तो मनुष्य चाहे . जितनी मदद ले सकता 


है ।. दसरा 
देश, काल, कर्म या 


शक 


fF 

है । उनसे मदद लेनेमें भी मनुष्य स्वतन्त्र है। परन्तु मनुष्य 


अज्ञानसे ईश्वरको पाप करानेवाला मान लेता है और प्रमाणमें 


यह श्लोक भी कहता है-- 


जानामि धर्मं नच मे प्रवृत्ति- 
्जानाम्यधमं न च मे निवृत्तिः । 
केनापि. देवेन हृदि स्थितेन 


यथा नियुक्तोऽस्मि तथा करोसि ॥ 
(पाण्डवगीता) 


भैँ धरमेको जानता हूँ, पर मेरी उसमें प्रवृत्ति नहीं होती; 
और अधर्मको भी जानता हूँ, पर उससे मेरी निवृत्ति नहीं 
होती; क्योंकि अपने हृदयमें स्थित कोई देव जिस प्रकार मुझे 
प्रेरित और तियुक्त करता है, वैसे ही मैं करता हूं ।' 

किन्तु यह सिद्धान्त दुर्योधनका है, जो सर्वथा त्याज्य है । 
पर सबसे उच्चकोंटिका सिद्धान्त गीताका हैं, जिसमें साक्षात्‌ 
भगवानूके वचन हैं । पाप होनेके विषयमें अर्जुनने भगवानूसे 


पूछा था-- 


अथ केन प्रयुक्तोऽयं पापं चरति पुरुषः! 
अनिच्छन्नपि वाष्णेय बलादिव नियोजितः । 
(गीता, ३। ३६) 
श्रीकृष्ण ! तो फिर यह मनुष्य स्वयं न चाहता हुआ भी 
बलात्का रसे लगाये हुएकी भाँति किससे प्रेरित होकर पापका 
आचरण करता हूँ ?' 
इसके उत्तरमें भगवानूने यह कहा-- 
काम एष क्रोध एष रजोगुणसमुद्धवः । 


महाशनो महापाप्मा विद्धयेनमिह वंरिणम्‌ ॥. 
(गीता॥ ३ । ३७) 

'रजोगुणसे उत्पन्न हुआ यह काम ही क्रोध है । यह बहुत 
- खानेवाला अर्थात्‌ भोगोंसे कभी नहीं अघानेवाला और बड़ा पापी 
है । इसको ही तू इस विषयमें वेरी जान ।' 
भगवानूने कामको उत्पत्ति रजोगुणसे बतलायी और रजो- 
गुण रागस्वरूप ही है। भगवान्‌ अर्जुनसे पहले भी कह चुके हैं-- 
ध्यायतो विषयान्पुंसस सङ्गस्तेषूपजायते । 
सङ्गात्संजायते कामः कामात्‌ क्रोधोऽभिजायते ॥। 
(गीता, २ । ६२). 
“बिषयोंका चिन्तन करनेवाले पुरुषकी उन विषयोंमें 
आसक्ति हो जाती है, आसक्तिसे उन विषयोंकी कामना उत्पन्न 
होती है और कामनामें विध्न पड़नेसे क्रोध उत्पन्न होता है ।' 
यहाँ यह स्पष्ट कर दिया गया कि आसक्तिसे कामकी 
भौर कामसे क्रोधकी उत्पत्ति होती है। सारे अनर्थोका मूल 
आसक्ति ही है । इपलिये मनुष्यको स्त्री, पुत्र, धन, मकान, 
कुटुम्ब, शिष्य, मठ-आश्रम, मान-बड़ाई-प्रतिष्ठा, पद, शरीरः 
आदि किसी भी प्राणी, पदार्थं और क्रिया आदिमे भूलकर भी 
किञ्चिन्मात्र भी कभी आसक्ति नहीं करनी चाहिये । इस 
आसक्तिका कारण है अहंता-ममता और अहुंता-ममताका कारण 
है अज्ञान ( अविद्या ) । 


योगदर्शनमें बतलाया गया है-- 
अविद्यास्मितारागद्वेषाभिनिवेशाः क्लेशाः । 


अविद्या क्षेत्रमुत्तरेषास्‌ i 


(योग०, : 
'अविद्या ( अज्ञान ), अस्मिता ( अहंता ), तान 


द्वेष और मरण-मय-ये पाँच क्लेश हैं । इन पाँचों ्लेशोमे बाद 


i, 


= 
} 

चाले चारोंका कारण अविद्या है । अर्थात्‌ अविद्यासे ही अहंता 
और आसक्ति आदिकी उत्पत्ति होती है ।' 
अतः सारे क्लेशोंकी जड़ है अविद्या (अज्ञान) । इस 
अज्ञानसे ही संशय, भ्रम और प्रमादकी उत्पत्ति होती है। 
अज्ञानका नाश होता है यथार्थ ज्ञानसे और उस यथार्थ ज्ञानकी 
प्राप्तिके लिये शास्त्रोंमें बहुत-से उपाय वतलाये गये हैं। 
ईश्वरकी भक्ति करनेसे ईश्वरकी कृपासे ज्ञान होता है । भगवानूने 
अर्जुनसे कहा है- 
मच्चित्ता मद्गतप्राणा बोधयन्तः परस्परम्‌ । 
कथयन्तश्च मां नित्यं तुष्यन्ति च रमन्ति च ॥ 
(गीता, १०।४) 
“निरन्तर मुझेमें मन लगानेवाले और मुझमें ही प्राणोंको 
अर्पण करनेवाले भक्तजन मेरी भक्तिकी चर्चाके द्वारा आपसमें 
मेरे प्रभावको जनाते हुए तथा गुण और प्रभावसहित मेरा 
कथन करते हुए ही निरन्तर सन्तुष्ट होते हैं और मुझ वासुदेवमें 
ही रमण करते हैं ।' 
तेषां सततयुक्तानां भजतां प्रीतिपूर्वकम्‌ । 
ददामि बुद्धियोगं तं येन मामुपयान्ति ते ॥ 
(गीता, १०।१०) 
“उन निरन्तर मेरे ध्यान आदिमें लगे हुए और प्रेमपूर्वक 
अजनेवाले भक्तोंको मैं वह तत्त्वज्ञानरूप बुद्धियोग देता हूँ, जिससे 
वे मुझको ही प्राप्त होते हैं ।' 
तेषामेवा त्‌ कम्पार्थमहमज्ञानजं तमः । 
नाशयाम्यात्मभावस्थो ज्ञानदीपेन भास्वता ॥ 
(गौता, १०।११) 


१६६ `  भ्षक्तियोंगका तत्त्व 


` “उनके अन्तःकरणमे स्थित हुआ मैं स्वयं ही उनके ऊपर 
अनुग्रह्‌ करनेके लिये उनके अज्ञानजनित अन्धकारको देदीप्य- 
मान तत्त्वज्ञानरूपी दीपके द्वारा नष्ट कर देता हूँ ।' 
तथा निष्कामभावपूर्वेक कतेव्यपालनरूप कर्मयोगसे भी 
शुद्ध हुए अतःकरणमें अपने-आप ही यथार्थ ज्ञान प्रकट होः 
जाता है। 
न हि ज्ञानेन सवृशं पवित्रमिह विद्यते । 
तस्स्वयं योगसंसिद्धः कालेनात्मनि विन्दति ॥ 
(गीता, ४।३८); 


इस संसारमै यथार्थ ज्ञानके समान पवित्र करनेवाला 
निस्सन्देह कुछ भी नहीं है । उस ज्ञानको कितने ही कालसे 
कर्मेयोगके द्वारा शुद्धान्तःकरण हुआ मनुष्य अपने-आप ही 
आत्मामें पा लेता है ।' 

एवं महापुरुषोंके वतलाये हुए साधन के अनुसार चलनेसेः 
भी इस यथार्थ ज्ञानकी प्राप्ति उनकी कृपासे हो जाती है-- 


तद्‌ विद्धि प्रणिपातेन परिप्रश्नेन सेवया । 

उपदेक्ष्यन्ति ते ज्ञानं शानिनस्तत्त्वदशिनः ।। 
Se 2 (गीता, ४।३४) 
अजुन उस ज्ञानको तू तत्त्वदर्शी ज्ञानियोंके पास 
जाकर समझ; उनको भलीभाँति दण्डवतः 


[प्रणाम करनेसे, 
उनकी सेवा करनेसे और कपट छोड़कर सरलतापूर्वक प्रश्न 
करनेसे वे परमात्माको भलोभाँति जाननेवाले ज्ञानी महात्माः 
तुझे उस ज्ञानका उपदेश करेंगे ।' 

यज्ञात्वा न पुनर्मोहमेवं यास्यसि पाण्डव । 
, _येन मुताग्यशेषेण व्रक्ष्यस्यात्मन्ययो मथि ॥ 
है (गीता, २३५); 

'पाण्डुपुत्नं ! जिसको जानकर फिर तू इस प्रकार मोहको 
नहीं प्राप्त होगा तथा जिस ज्ञानके द्वारा तू सम्पूण भूतोंको 
निःशेषभावसे पहले अपनेमें और पीछे मुझ सच्चिदानन्दघन 
परमात्मामें देखेगा ।' 

तथा गीतादि शास्त्रोके अर्थ और भावको समझकर उनका 
अध्ययन करनेसे भी यथार्थ ज्ञानकी प्राप्ति हो जाती है! 
भगवान्‌ने बतलाया है-- 

स्वाध्यःयज्ञातयज्ञाश्च यतयः संशितव्रताः ॥। 
(गीता, ४ । २८ का उत्तरार्धं} 

'कितने ही अहिसादि 
स्वाध्यायरूप ज्ञानयज्ञ करते हैं । 

गैर गीताका स्वाध्याय करनेवालेके लिये भगवान्‌ कहते 
हैं कि जो पुरुष इस धर्ममव हम दोनोंके संवाद हप गीताशास्त्र- 
को पढ़ेगा, उसके द्वारा भी में ज्ञान-यज्ञसे पूजित हो ऊँगा (गीता; 
१८ । ७०) । इक्षसे उसे यथार्थ ज्ञानकी प्राप्ति हो जाती है। 
इस यथार्थं जानकी प्राप्तिमें प्रधान हेतु है श्रद्धा-विश्वास ॥ 
भगवानूने कहा है-- 
श्रद्धावांल्लभते ज्ञानं तत्परः संयतेन्द्रियः । 
ज्ञानं लब्ध्वा परां शांतिमचिरेणाधिगच्छति ॥ 
(गीता, ४। ३४)! 

“जितेन्द्रिय, साधनपरायण और श्रद्धावान्‌ मनुष्य ज्ञानको 
प्राप्त होता है तथा ज्ञानको प्राप्त होकर वह बिना विलम्बके-- 
तत्काल ही भगत्रत्प्राप्तिरूप परमशान्तिको प्राप्त हो जाता है।” 

किन्तु बिना श्रद्धाके किया हुआ सभी कुछ व्यर्थं है- 


।ीक्ष्ण ब्रतोंसे युक्त यत्नशील पुरुष 


1 out 


wu 

अश्चद्धया हुतं दत्तं तपस्तप्तं कृतं च यत्‌ । 
असदित्युच्यते पार्थं न च तत्प्रेत्य नो इह ॥ 
(गीता, १७ । २८) 
अर्जुत ! बिना श्रद्धाके किया हुआ हवन, दिया हुआ दान 
एवं तपा हुआ तप और जो कुछ भी किया हुआ कर्म है वह सब 
असत्‌ है--इस प्रकार कहा जाता है । इसलिये वह न तो इस 
लोकमें लाभदायक है और न मरनेके वाद ही ।' अतः सभी 
शुभकम श्रद्धापूर्वक ही करने चाहिये । 
श्रद्धाकी प्राप्ति होती है अन्तःकरणकी जुद्धिसे । 
सत्त्वानुरूपा सर्वस्य श्रद्धा भवति भारत । 
श्रद्धामयोऽयं पुरुषो यो यच्छुद्धः स एव सः॥ 
(गीता, १७। ३) 
भारत ! सभी मनुष्योंकी श्रद्धा उनके अन्तःकरणके 
अनुरूप होती है। यह पुरुष श्रद्धामय है, इसलिये जो पुरुष जैसी 
श्रद्धावाला है, वह स्वयं भी वही है।' 


अन्तःकरणकी शुद्धि होती है विवेक-वेराग्यपूर्वेक भक्ति, 
ज्ञान और योगके साधनसे । इसलिये मनुष्यको उचित है कि भक्ति, 
ज्ञान और योगमेंसे जिसमें'उसकी रुचि और विश्वास हो, उसीको 
लक्ष्य बनाकर उसे विवेक-वैराग्यपूर्वक परम उत्साह और 
तत्परतासे करे। ८ 


शक 


ज 

आनन्दमय भगवानके प्रत्यक्ष दर्शन होनेके लिये सर्वोत्तम 
उपाय “सच्चा प्रेम' है । वह प्रेम किस प्रकार होना चाहिये और 
कैसे प्रेमसे भगवान्‌ प्रकट होकर प्रत्यक्ष दर्शन दे सकते हैं ? इस 
विषयमें आपकी सेवामें कुछ निवेदन किया जाता है । 

अनेक विघ्न उपस्थित होनेपर भी ध्रुवकी तरह भगवानूके 
'ध्यानमें अचल रहनेसे भगवान्‌ प्रत्यक्ष दर्शन दे सकते हुँ । 

भक्त प्रह्वादकी तरह राम-नामपर आनन्दपूर्वेक सब 
प्रकारके कष्ट सहन करनेके लिये एवं तीक्षण तलवारकी धारसे 
मस्तक कटानेके लिये सर्वदा प्रस्तुत रहनेसे भगवान्‌ प्रत्यक्ष 
'दशैन दे सकते हैं । 

श्रीलक्ष्मणकी तरह कामिती-क्राञचनको त्यागकर भगवान्‌- 
क्रे लिये वन-गमन करनेसे भगवान्‌ प्रत्यक्ष मिल सकते हैं । 

ऋषिकुमार सुतीक्ष्णकी तरह प्रेमोन्मत् होकर विच रनेसे 
भगवान्‌ मिल सकते हैं । 

श्रीरामके शुभागमनके समाचारसे सुतीक्ष्णकी केसी 
विलक्षण स्थिति होती है, इसका वर्णन श्रीतुलसी दासजीने बड़े 
ही प्रभावशाली शब्दोंमें किया है। भगवान्‌ शिवजी उमासे 
कहते हैं- 

होइहुँ सुफल आजु मम लोचन । 
देखि बदन पंकज भव मोचन ॥ 

निर्भर प्रेम मगन मुनि ग्यानी । 

कहिन जाइ सो दसा भवानी ।! 
दिसि अर बिदिसि पंथ नहि सुझा । 

को में चलेउँ कहाँ नाह बुझा ॥ 
कबहुंक फिरि पाछे पुनि जाई। 

कबहुँक नृत्य करइ गुन गाई ॥ 
` अबिरल प्रेम भगति मुनि पाई। 

प्रभु देखे तरु ओट लुकाई ॥ 
अतिसय प्रीति देखि रघुबीरा । 

प्रगटे हृदये हरन भव भौरा ॥ 
मुनि मग माझ अचल होइ बसा । 

पुलक सरीर पनस फल जेसा ॥ 
तब रघुराथ निकट चलि आए। 

देखि दसा निज जन मन भाए ॥ 

(रा० च० मा०, अरण्य०, ६।५-५) 


राम सुसाहेब सत प्रिय सेवक दुख दारिद दवन । 

मुनि सन प्रभु कह आइ उठ्‌ उठ्‌ दविज मम प्रान सम ॥ 

श्रीहनुमान्‌जीकी तरह प्रेममें विह्वल होकर अतिश्रद्धासे 
भगवानको शरण ग्रहण करनेसे भगवान्‌ प्रत्यक्ष मिल सकते हैं ॥ 


कुमार भरतकी तरह राम-दशेनके लिये प्रेममें विह्वलः 
| CT प्रत्यक्ष मिल सकते हैं । चौदह सालकी अवधि 
पुरी होनेके समय प्रममूति भरतजीकी कैसी विलक्षण दशा थी, 


णंन श्रीतुलसीदासजी उनै 
इसका वणन श्रीतुलसीदासजीने बहुत अच्छा किया है-- 
रहेउ एक दिन अवधि अधारा। 
समुझत मन दुख भयउ अपारा ॥ 

कारन कवन नाथ नाह आयउ । 
जानि कुटिल किधाँ मोहि बिसरायउ ॥ 

| अहह धन्य लछिमन बड़भागी । 
> राम पदारबिन्दु अनुरागी ॥ 

कपटी कुटिल मोहि प्रभु चीग्हा । 
ताते नाथ संग नहि लीन्हा ॥ 

जों करनी समुझे प्रभु मोरी। 
नहि निस्तार कलप सत कोरी ॥ 

जन अवगुन प्रभु मान न काऊ । 
दीनबन्धु अति मृदुल सुभाऊ ॥ 

मोरे जियं भरोस दृढ़ सोई। 
मिलिर्हाह रामु सगुन सुभ होई ॥ 

बीते अवधि रहाह जाँ प्राना। 
अधम कवन जग मोहि समाना ॥ 
~ राम विरह सागर महेँ भरत मगन सन होत । 
बिप्र रूप धारि पवनसुत आइ गयउ जनु पोत ॥ 
बेठे देखि कुसासन जटा मुकुट छस गात। 
राम राम रघुपति जपत स्वत नयन जलजात ॥ 

(रा० च० मा०, उत्तर०, १ क-ख): 
| | भक्त हनुमानके साथ भरतजीका वार्तालाप होनेके अनन्तर 
(, श्रीरामचन्द्रजीसे भरतके मिलाप होनेके समयका वर्णन इस प्रकार 
१ है । शिवजी महाराज देवी पावंतीसे कहते हैं-- 
राजीव लोचन खरवत जल तन ललित पुलकावलि बनी । 
अति प्रेम हृदये लगाइ अनुजहि मिले प्रभु त्रिभुअन धनी ॥ 
प्रभु मिलत अनुजहि सोह मो पाह जाति नहि उपमा कही । 
जनु प्रेम अरु सिगार तनु धरि मिले बर सुषमा लही ॥ 

बूझत कृपानिधि कुसल भरतहि बचन बेगि न आवई । 
सुनु सिवा सो सुख बचन मन ते भिन्न जान जो पावई ॥। 
अब कुसल कोसलनाथ आरत जानि जनु दरसन दियो । 
दूड़त बिरह बारीस कृपानिधान मोहि कर गहि लियो ॥ 
(रा० च० मा०, उत्तर०, ४ छन्द) 
मानःप्रतिष्ठाको त्यागकर श्रीअक्रूरजीकी तरह भगवानके 
चरणकमलोंसे चिह्नित रजमें लोटनेसे भगवान्‌ प्रत्यक्ष मिल 
सकते हैं : 
पदानि तस्याखिललोकपालकिरीटजुष्टामलपादरेणो: । 
ददश गोष्ठे क्षितिकौतुकानि बिलक्षितातान्यब्जयवाङः कुशाद्येः ॥ 
तदरेनाहलादविवृद्धसम्भ्रमः प्रेम्णोध्वे रोमाश्चु कलाकुलेक्ष णः । 
स्थादवस्कन्द्ध स तेष्वचेष्टत प्रभोरमून्यङ ध्रिजांस्यहो इति ॥ 
देहंभृतामियानयों हित्वा दम्भं भियं शुचम्‌ । 
संदेशाद यो हरेलिङ गदशेनश्रवणादिभिः ॥ 
(श्रीमद्धा०, १०।३८।२५-२७) 


“जिनके चरणोंक्री परम पावन रजको सम्पूण लोकपाल जन 


आदरपूर्वेक मस्तक पर चढाते हैं ऐसे पृथ्त्रीके आशूषणरूप पद्म, 
यव, अङ्कुशादि अपूव रेखाओंसे आङ्चित श्रीकृष्णके चरणचिह्लोंको 
गोकुलमें प्रवेश करते समय अक्ररजो ने देखा । 

उनको देखते ही आह्वादसे 
शरीरमें रोमाञ्च हो आये, नेन्नोंसे अनुपात होने लगे । 'अहो ! 
यह प्रभुके चरणोंकी घूलि है'--ऐसे कहते हुए रथसे उतरकर 
अक्रूरजी वहाँ लोटने लगे । 

देहधारियोंका यही एक प्रयोजन 
नुसार निदेम्भ, निभेय और विगतशोक 


व्याकुलता बढ़ गयो, प्रेमसे 


है कि गुरुके उपदेशा- 
होकर मयवानूकी मनो- 


00“ 


| 

मोहिनी मूतिका दर्शन और उनके गुणोंका श्रवणादि करके 
अक्ररकी भाँति हरिकी भक्ति करं । 

गोपियों के प्रेमको देखकर ज्ञान और योगके अभिमात- 
को त्यागनेवाले उद्धवकी तरह प्रेममें विह्वल होनेपर भगवान्‌ 
प्रत्यक्ष मिल सकते हैं । 

एक पलको प्रलयके समान वितानेवाली रुक्मिणीके सदृश 
श्रीकृष्णसे मिलनेके लिये हादिक वित्राप करनेसे भगत्रान्‌ प्रत्यक्ष 
दर्शन दे सकते हैं । 

महात्माओंकी आज्चामें तत्पर हुए राजा मयूरध्वजकी तरह 
मौका पड़नेपर अपने पुत्रका मस्तक चीरनेमें भी नहीं हिचकने- 
वाले प्रेमो भक्तको भगवान्‌ प्रत्यक्ष दर्शन दे सकते हैं । 

श्रीनरसी मेहताकी तरह लज्जा, मान बड़ाई और 
भयको छोड़कर भगवानके गुण-गानमें मग्न होकर विचरनेसेः 
भगवान प्रत्यक्ष मिल सकते हैं । 

“वी ए०', 'एम० ए०', 'आचाय आदि परीक्षाओंकी 
जगह भक्त प्रह्लादक तरह नवधा भक्तिकी* सच्ची परीक्षा 
देनेसे भगवान प्रत्यक्ष दर्शन दे सकते हैं । 


१श्रवणं कीर्तनं विष्णोः स्मरणं पादसेवनम्‌ । 
अर्चनं वन्दनं दास्यं सख्यमात्मनिवेदनम्‌॥ 
(श्रीमद्धा०, ७।५।२३) 
“भगवान विष्णके नाम, रूप, गुण और प्रभावादिका श्रवण, कीर्तन 
और स्मरण तथा भगवानकौ चरणसेवा, पूजन और वन्दन एवं भगवानमें 
दासभाव, सखाभाव और अपनैको उनके समपण कर देना-पह नौ प्रकारकी' 
भक्ति है । 

भगवान्‌ केवल दर्शन ही नहीं देते, वर॑ द्रौपदी, गजेन्द्र, 
शबरी, विदुरादिको तरह प्रेमपूर्वक अर्पण की हुई वस्तुओंको वे 
स्वयं प्रकट होकर खा सकते हैं । 
पत्ने पुष्पं फलं तोयं यो मे भक्त्या प्रयच्छति । 
तदहं भक्त्युपहृतमश्नामि प्रयतात्मनः! 


(गीता, 5।२६ ) 

जो कोई भक्त मेरे लिये प्रेमसे पत्र, पुष्प, फल, जल 

आदि अर्पण करता है, उस शुद्धिबुद्धि निष्कामप्रेमी भक्तका 
प्रेमपुवेक अर्पण किया हुआ वह पत्न-पुष्पादि मै सगुणरूपसे 
प्रकट होकर प्रीतिसहित खाता हूँ ।' 
अतएव सत्रको चाहिये कि परम 


| प्रेम और उत्कण्ठाके 
साथ भगवहृशनके लिये व्याकुल हों । 


————— 


= 

योगिनामपि सर्वेष मद्गतेनान्तरात्मना । 
श्रद्धावान्‌ सजते यो मां स भे युक्ततमो मतः ॥ 
(गीता, ६ । ४७) 
सम्पूर्ण योगियोंमें भी जो श्रद्धावान्‌ योगी मुझमें लगे हुए 
अन्तरात्मासे मुझको निरन्तर भजता है, वह योगी मुझे परम श्रेष्ठ 
सान्य है ।' 
परमात्माकी प्राप्तिके लिये शास्त्रोमें भक्तियोग, ज्ञानयोग, 
कर्मयोग, अष्टाङ्गयोग आदि बहुत-से उपाय बतलाये गये हैं, 
“किन्तु भक्तियोग सबसे सुगम होनेके कारण मनुष्योंके लिए सर्वो- 
तम है; क्योंकि भक्तियोग में स्की, पुरुष, दालक और सभी वर्ण 
आश्रमके मनुष्योंका अधिकार है और सबके लिये यह सहज भी 
है (गीता, ७ । १४) । कंसा भी पापी क्यों न हो, भगवान्‌की 
भक्तिके प्रभावसे उसका भी शीघ्र उद्धार हो जाता है । 
आभगवानूने कहा है-- 


ड 


६७ अपि चेससुदुराचारो ` झजते मामनन्यभाक्‌ । 
साधुरेब स मन्तब्यः सम्यर्व्यदसितो हि सः ॥ 
कषिप्रं भवति धर्मात्मा शश्वच्छान्ति निगच्छति । 
कौन्तेय प्रति जानीहि न से भक्तः प्रणश्यति ॥ 


(गीता, & । ३०-३१} 

“यदि कोई अतिशय दुराचारी भी अनन्यभावसे मेरा भक्त: 
होकर मुझको भजता है, तो वह साधु ही माननेयोग्य है, 
क्योंकि वह यथाथ निश्चयवाला है--अर्थात्‌ उसने भलीभाँतिः 
निश्चय कर लिया है कि परमेश्वरके भजनके समान अन्य कुछ: 
नहीं है । इसलिये वह शीघ्र ही धर्मात्मा हो जाता है और सदा 
रहनेवाली परम शान्तिको प्राप्त होता है । अर्जुन ! तू निश्चय-. 
पूर्वक सत्य जान कि मेरा भक्त नष्ट नहीं होता ।' 

इसी प्रकार जातिसे भी नीच-से-नीचका उद्धार हो सकता: 
है । श्रीभगवान्‌ कहते हैं--- 


मो हि पाथं व्यपाथित्य येऽपि स्युः पापयोनयः । 


स्त्रियो बेश्यास्तथाशूद्रास्तेऽपि यान्ति परां गतिम्‌ ॥ 
(गीता, &। ३२) 
अर्जुन ः स्त्री, वेश्य, शूद्र तथा पापयोनि--चाण्डालादिः 
जो कोई भी हों, वे मेरे शरण होकर परमगतिको ही प्राप्त 
होते हैं ।' 
जिसकी मृत्यु निकट आ पहुँची है, भक्तिके प्रतापसे उसे 
भी तत्क्षण परमात्माकी प्राप्ति हो सकती है। गीतामें कहा है 


अन्तकाले च मामेव स्मरन्मुक्त्वा कलेवरम । 
यः प्रयाति स मद्भावं याति नास्त्यत्र संशयः ॥ 
(गीता, ५।५) 
करता हुआ 
रूपको प्राप्तः 


जो पुरुष अन्तकालमें भी मुझको ही स्मरण 
शरीरको त्यागकर जाता है, वह मेरे साक्षात्‌ स्व 
होता है-इसमें कुछ भी संशय नहीं है।' 


हि 


fi 

यदि कहें कि विना ज्ञानके कल्याण नहीं हो सकता, सो 
ठोक है; किन्तु भगवानूकी भक्तिके प्रभावसे उनको ज्ञानको 
प्राप्ति भी भगवत्कृपासे हो जाती है । 
गीतामें स्वयं भगवानूने कहा है-- 
तेषां सततयुक्तानां भजतां प्रीतिपूर्वकम्‌ । 
ददासि बुद्धियोगं तं येन मामुपयान्तिते ७ 
तेषामेवानुकम्पार्थसहमज्ञानजं तमः । 
नाशयास्यात्सभावस्थो ज्ञानदीपेन भास्वता ॥ 
(गीता, १०।१०-११} 
“निरन्तर मेरे ध्यान आदिमें लगे हुए और प्रेमपूर्वेक 
भजनेवाले उन भक्तोंको मैं वह तत्त्वज्ञानरूप बुद्धियोग देता हूँ, 
जिससे वे मुझको ही प्राप्त होते हैं। अर्जुन ! उनके ऊपर अनुग्रह 
करनेके लिये उनके अम्तःकरणमें स्थित हुआ मैं स्वयं ही उनके 
अज्ञानजनित अन्धकारको प्रकाशमय तस्वज्ञानरूप दीपकके 
द्वारा नष्ट कर देता हूँ ।' 
इससे यह बात सिद्ध हुई कि मनुष्योंके लिये भगवानूकी 
प्राप्ति वहुत ही सुगम है, चाहे वे जाति और आचरणोंसे नीच 
तथा चाहे जैसे भी मूर्ख क्यों न हों ! भगवानूमें श्रद्धा-प्रेम होना 
चाहिये, फिर उनका भक्तिके प्रभावसे सुगमतापूर्वक शीघ्र 
उद्धार हो सकता है। 
गीता, रामायण और भागवत आदि ग्रन्थोंमें भगवद्धक्तिकी 
जितनी महिमा मिलती है, उतनी और किसी भी साधनको 
नहीं मिलती । इसलिये सर्वोपयोगी समझकर भक्तिका 
साधन करनेके लिये भलीभाँति परिश्रम करना चाहिये । यों 
० यो० त° १२-= 


4१७८ भक्तियोगका तत्त्व 


तो सभी युगोंमें सदा ही भक्तिका साधन सुगम बतलाया गया 
है, किन्तु कलियुगमें तो इसकी और भी विशेष महिमा गायी 
गयी है । श्रीवेदव्यासजीने कहा है- 
कॉल संमानयन्त्यार्या गुणज्ञाः सारभागिनः । 
यत्र संकोतेनेनेव सर्व: स्वार्थोऽभि लभ्यते ॥ 
(श्रौमद्भा०, ११।५।३६) 
'कलियुगमें केवल नाम-संकीर्तेनसे ही सारे स्वार्थ और 
परमाथ प्राप्त हो जाते हैं, इसलिये उस युगका गुण जाननेवाले 
सारग्राही श्रेष्ठ पुरुष कलियुगका बड़ा आदर करते हैं ।' 
इन सब वातोंसे यह्‌ सिद्ध हुआ कि परमात्माकी प्राप्ति 
कलियुगमें बहुत ही सुगमतासे शीघ्र हो सकती है। 
हमलोगोंपर ईश्वरकी बड़ी कृपा है कि हमलोगोंका . 
उत्तम देश, उत्तम काल, उत्तम जाति, उत्तम धर्ममें जन्म हुआ । 
और भी हमपर ईश्वरकी यह विशेष कृपा है कि हमें ऐसे 
कलिकालमें समय-समयपर सत्सङ्ग और स्वाध्याय करने का 
अवसर भी मिल जाता है । आत्मोद्धारके लिये तीनों लोकोंमें 
यह पृथ्वी उत्तम है और पृथ्वीमें भी यह भारतभूमि सर्वोत्तम 
मानी गयी है । पूर्वकालमें समस्त पृथ्वीकै लोग इस भारत- 
भूमिमें आकर ही शिक्षा लिया करते थे। इसलिये मनु महा- 
राजने कहा है-- 
एतद्वेशप्र सूतस्य सकाशादग्रजन्मनः । 
स्वं स्वं चरित्रं शिक्षे रन पृथिव्यां सवंमानवा: ॥ 


(२। २० 
“इस देश ( भारतवर्ष ) में उत्पन्न हुए ब्राह्मणोंके 1 


|| 
rt 

अखिल भूमण्डलमें निवास करनेवाले सभी मनुष्य अपने-अपने 
आचारकी शिक्षा लिया करें ।' 
हमलोंगोंका जन्म और निवास इसी भारतभूमिमें है। 
अभी काल भी हमलोगोंके लिये बहुत ही उत्तम है । कलियुग 
समस्त दोषोंकी खान होते हुए भी इसमें यह एक विशेष गुण 
है कि इसमें भगवानूकी भक्तिसे मनुष्यका अनायास ही उद्धार 
हो जाता है । श्रीस्कन्दपुराणमें बतलाया है -- 
कलेर्दोषनिधेश्चंव श्टणु चेंकं महागुणम्‌ । 
यदल्पेन तु कालेन सिद्धि गच्छन्ति मानवा ॥ 
(स्क ० मा०, कुमा०, ३५ । ११५) 
'कलियुग समस्त दोषोंका खजाना है; साथ ही इसमें एक 
महान्‌ गुण भी है, उसे सुनो-उसमें थोड़े ही समयतक साधन 
करनेसे मनुष्य सिद्धिको प्राप्त हो जाते हैं ।' 
श्रीतुलसीदासजी भी कहते हैं-- 
कलिजुग सम जुग आन नहि जाँ नर कर बिस्वास । 
गाइ राम गुन गन बिमल अव तर बिनहि प्रयास ॥ 
(रा० च० मा०, उत्तर०, १०३ क) 
मनुष्य-शरीरमें ही परमात्मप्राप्तिका मुख्यतया अधिकार 
है । इसलिए शास्त्रोंमें जगह-जगह मनुष्य-शरीरकी भूरि-भूरि 
प्रशंसा की गयी है । श्रीतुलसीदासजी कहते हैँ-- 
बड़े भाग मानुष तनु पावा । सुर दुर्लभ सब ग्रंथन्हि गावा ॥ 
(-रा० च० म०, उत्तर०, ४२।४) 
धर्म भी जितने हुँ, उनमें वैदिक सनातनधर्मे अनादि और 
सर्वोत्तम है । यों तो धर्सके नाम से संसारमें बहुत-से सत-मतान्तर 

प्रचलित हैं; किन्तु जिनको करोड़ों मनुष्य मानते हों, ऐसे चार 
ही धर्मके नामसे इस समय विशेष प्रचलित हैं--हिन्दूधर्म, बौद्ध- 
धर्म, मुस्लिमधमं और ईसाईधर्म । इनपर विचार करके देखनेसे- 
जो वेदिक सनातन हिन्दृधर्म है, वही सबसे पहलेका सिद्ध होता 
है । श्रीयौतमबुद्धका प्रचलित किया हुआ बौद्धधर्म करीव ढाई 
हजार वषेसे है, क्योंकि इसके प्रचा रक स्वयं बुद्धदेवको हुए करीब 
इतना ही समय हुआ है । ईसाईधमं भी दो हजार वर्षके अन्दर 
ही प्रचलित हुआ सिद्ध होता है; क्योंकि इसके प्रचारक जो सन्त 
ईसा हैं उन्हें हुए १६५४ वर्ष ही हुए हैं । इस्लामधर्मका मूलग्रन्थ 
जो कुरानशरीफ है, उस कुरानके प्रकाशक हजरत मुहम्मदकोः 
हुए भी करीव चौदह सौ वषं हुए हैं । किन्तु वैदिक सनातन- 
धर्मेके कालका कोई भी निर्णय नहीं कर सकता कि यह कितने 
वर्षों से है; क्योंकि यह अपौरुषेय और अनादि है । संसार में 
जितने भी मत-मतान्तर धर्मके नामसे प्रचलित हैं, उन सभी धर्म- 
वालोंको इस वैदिक धर्मसे ही मदद मिली है। मनुष्योंकी बुद्धियाँ 
विचित्र होनेके कारण नाना प्रकारके मत-मतान्तर और सम्प्र- 
दायोंकी सृष्टि हो गयी, अतः श्रुति-स्मृतिकथित जो सनातनधर्म 
है, इसे ही सर्वोत्तम कहा जाय तो कोई अत्युक्ति नहीं है । 
हमारे इस धमेके मूल मन्त्ब्राह्मणात्मक वेद हैं; उनकी अनेक 
शाखाएँ थीं, जिनमेसे बहुत-सी विधवमियोद्वारा नष्ट कर दी 
गयीं । फिर भी मूलभूत मन्त्र और ब्राह्मण-भाग 
हैं । ऋग्वेद, यजुर्वेद, सामवेद, और अथर्ववेद 
ताओंको मन्त्रभाग कहते हैं तथा ऐतरेय, तै 
ब्राह्मण आदि एवं और भी अधिकांश उपनिषद्‌ 


आज भी प्राप्तः 
इन चारों संहि- 
त्तिरीय, शतपथ 
त्राह्मणभाग हैं । 

यह वैदिक धर्म अनादिकालसे चला आता है, इसीलिये इसको 
सनातनधर्म माना गयाः है। ऐसे सनातनधर्मके माननेवाले' 


मनुष्योंमें हम लोगोंका जन्म हुआ ह्‌ । 
इसके सिवा, हमें जो समय-समयपर सत्पुरुषोंका सङ्ग 
आप्त हो जाता हैं। यह भगवानको विशेष दया है। 
श्रीस्कन्दपुराणमें कहा है-- 
तदेव जीवस्य भवेत्कृपा विभो 
दुरन्तशक्तेस्तव विश्वसूत । 
समागमः स्यान्महतां हि पुसां 
भवास्वुधियेंत हि गोष्पदायते ॥ 
सत्सङ्गमो देव यदेव भुयात्‌ 
तर्हीश देवे ध्वथि जायते मतिः । 
(स्क० वै० बै मा०, १६।१८-१६) 
नप्रभो ! विश्वमूर्ते ! जीवपर जव आप अनन्तशक्ति परमे- 
इवरकी कृपा होती है; तभी उसे महापुरुषोंका सङ्ग प्राप्त होता 
है, जिससे निश्चय ही यह संसारसमुद्र गोपद के समान हो 
जाता है तथा देव ! परमेश्वर 1 जव सत्सङ्ग मिलता है, तभी 
आप परमदेवमें निश्चयपूर्वक श्रद्धा होती ल्ल 
श्रीतुलसी दासजी कहते हैं-- 


-सन्त बिंसुद्ध मिर्लाह परि तेही । चितर्वाह राम कृपा करि जेही ॥ 


(रा० च० मा०, उत्तर०, ६८।४) 
तथा भक्त विभीषणते हनुमान्‌जीसे कहाहै - 


अब सोहि भा भरोस हनुसन्ता । बिनु हरिकृपा सिर्लाह राहु सन्ता ॥ 


(रा० च० मा०, सुन्दर०, ६।२) 
इस प्रकार भगवात्‌की दयासे सव संयोग मिल जानेपर 

भी हमलोग भगवान्‌की प्राप्तिसे वञ्चित रह जायें, तो यहु 
हमारे लिये बहुत ही दुःख और लज्जाकी बात है ! 
श्रीगोस्वामीजी कहते हैं-- 
जोन तरै भव सागर नर समाज अस पाइ । 
सो कृत निदक मन्दमति आत्माहन गति जाइ ॥ 
(रा० च० मा०, उत्तर०, ४४) 
अतएव हमलोगोंको इस अमूल्य-जीवनको पाकर शरीर 
और संसारसे मोह हटाकर तन-मन-धनसे परमात्माकी प्राप्तिके 
लिये तत्परताके साथ प्राणपर्यन्त चेष्टा करनी चाहिये, नहीं 
तो आगे जाकर घोर पश्चात्ताप करना पड़ेगा । 
श्रीतुलसी दासजी कहते हूँ 
सो परब्र दुख पावइ सिर धुनि धुनि पछिताइ । 
कालहि कमंहि ईस्वरहि मिथ्या दोस लगाइ ॥ 
(रा० च० मा०, उत्तर०, ४३) 
इन सब बातोंको सोचकर मनुष्यको परमात्माकी प्राप्तिके 
लिये शीघ्रातिशी घ्र साधनमें लग जाना चाहिये, क्योंकि मृत्युका 
कोई भरोसा नहीं, न मालूम किस समय आकर प्राप्त हो 
जाय । 
हमलोगोंको यह समझना चाहिये कि भगवान्‌ ही हमारे 
जीवनके आधार हैं, भगवानूके बिना संसारमे हमारे उद्धारका 
कोई उपाय नहीं है। हस भगवानूके विना जी नहीं सकते । इस 
भकारकी अत्यन्त आवश्यकता समझनेसे भी भगवानूकी प्राप्ति 
शीघ्र हो सकती है । जो इस प्रकार समझता है , वह भारी- 
से-भारी सङ्कट पड़नेपर भी भगवानूको भुला नहीं सकता | 


००१४ 


छ i 

जैसे राजा उत्तानपादक्रे पुत्र भक्त ध्रुव ध्यानमें मग्न थे, उस 
समय राक्षसोंक्रे अनेकों विघ्न करनेपर भी वे विचलित नहीं 
हुए, वरं भगवानके ध्यानमे ही मस्त रहे । तव भगवानूने उनको 
शीघ्र ही दशन दे दिये । श्रुवजीको सत्ययुगमें जप, तप और 
ध्यानके तीव्र अभ्याससे साढ़े पाँच महीनेमें भगवान्‌ मिले; 
किन्तु इस कलिकालमें तो उस प्रकारका जप, तप, और ध्यान 
करनेपर और भी शीघ्र भगवान्‌ मिल सकते हैं । 
श्रीस्कन्दपुराणमें बतलाया है- 
दशबर्षेस्तु यत्पुण्यं क्रियते तु कृते युगे । 
ब्रेतावामेकवर्षेण तत्पुण्यं साध्यते नृत्तिः ॥ 
द्वापर तच्च मासेन तहिनेव कलौ युगे ।“ 
(स्कर ब्रा० से० मा०, ४३। ३-४) 
“सत्ययुगमें दस वर्षोतक साधन करनेसे मनुष्य जिस 
पुण्यका सङ ग्रह करते हैं ब्रेतामें उसी पुण्यको एक वर्षमै सिद्ध 
कर लेते हैं और द्वापरमें उसीको एक मासमें एबं कलियुगमें 
उसे एक दिनमें ही सिद्ध कर लेते हैं ।' 
ब्रेतायां वाधिको धर्मो द्वापरे मासिकः स्मृतः । 
यथाक्लेशं चरन्‌ प्राज्ञस्तदल्वा पराप्यते कलौ ॥ 
(स्क० मा० कुमा०, ३५।११७) 
'द्ेतामें एक वर्षतक तथा द्वापरमें एक मासतक क्लेश- 
सहुनपूर्व क धर्मानुष्ठान करनेवाले बुद्धिमान्‌ पुरुषको जो फल 
प्राप्त होता है, वह कलियुगमें एक दिनके अतुष्ठानसे मिल 
जाता है ।' 


¬ ऋद्सी आशयका विष्णुपुराण के छठे अंशके दूसरे अध्यायका 
१५वाँ श्लोक भी है। 


८ 


| 

इस प्रकार यदि हिसाब लगाकर देखा जाय, तो इस 

कलियुगमें ध्रुवकी तरह साधन करनेपर करीव तीन घड़ीमें ही 
भगवान्‌ मिल जाने चाहिये। यदि कहें कि हम उनकी तरह 
श्वास रोकनेमें असमर्थ हैँ,' तो ठीक ह; आपको तीन घडीके 
स्थानमै विना श्वास रोके साधन करनेसे भी तीन दिनमें तो 
मिल ही जाने चाहिये । यदि कहें कि हम तीन दिन तक एक 
पैरसे खड़े भी नहीं रह सकते, तो ठीक है, एसो अवस्थामें 
आपको बेठकर साधन करनेपर तीन दिनकी जगह छः दिनमें 
तो मिलने ही चाहिये । यदि आप सल-मुतका अवरोध तथा 
भूख-प्यास और निद्राका सर्वथा त्याग नहीं कर सकते, तो इन 
सवका त्याग न करके भी आठ पहरमें केवल एक बार द्ध, 
फल खाकर ही श्रुवकी तरह नामका जप, स्वरूपका ध्यान 
निरन्तर करें तो भी धुवके जितने समयमै तो भगवान्‌ मिलने 
ही चाहिये; नहीं तो फिर कलियुगकी क्या विशेषता रही ! 
इस कलियुगमें इतनी छूट तो है ही । 

श्रीतुलसीदासजी ने भी कहा है-- 

पय अहार फल खाइ जपु रामनाम पर मास । 

सकल सुमंगत सिद्धि सब केरतल तुलसीदास ॥ 


(दोहावली, ५) 


अथवा फल 
हैं कि ऐसा 


“छ: महीनेतक केवल दुधका आहार क रके 
खाकर रामनामका जप करो । श्री तुलसी दाजी कहते 
करनेसे सब प्रकारके छुमङ्गल और सब सिद्धियाँ क 
जाती हैं अर्थात्‌ अपने-आप ही मिल जाती हैं ।' 


इसमें प्रधान बात यह है कि और कुछ भी न अन सके तो 


५० 

छ: महीनेतक लगातार भजत-ध्यानका तार तो टूटना ही नहीं 
चाहिये तथा वह्‌ भजन-ध्यान सकाम यानी सांसारिक पदार्थोके 
लिये नहीं, केवल भगवान्‌की प्राप्तिके लिये विश्वासपूवेक 
"निष्काम प्रेमभावसे होना चाहिये । 

यह छः महीनेकी वात हमारे श्रद्धा-प्रेमकी कमीका ही 
-दिग्दशेन है, नहीं तो भगवानूमें विशुद्ध और अनन्य प्रेम होनेसे 
तो निद्रा, भूख और प्यासकी परवा ही नहीं होती तथा फिर उसे 
भगवानूके सिवा किसी दूसरी चीजकी तो वात ही क्या, अपने 
देहकी भी सुध-बुध नहीं रहती । ऐसी दशा होनेपर तो भगवान्‌ 
"विलम्ब नहीं कर सकते, उसी समय मिल सकते हुँ, क्योंकि 
भगवातूके मिलनेमें कालका नियम नहीं है, केवल मिलनेको तीब्र 
लगन और उत्कट इच्छा होनी चाहिये । 

लगन लगन सब कोइ कहै लगन कहावं सोइ । 
नारायन जिस लगन में तन मन दीजे खोइ ॥ 

सगरवंशी महाराज विश्वसहके पुत्र राजा खटवाङ्गकी 
बात श्रीमद्भागवत में आती हैं। जब उन्होंने देवताओंसे पूछा 
कि “मेरी आयु कितनी शेष है ? तव देवताओंने कहा कि 
“तुम्हारी आयु दो घड़ी हो बाकी है । यह सुनकर राजा सब 
कामोंको छोड़कर परमात्माके ध्यानमें तन्मय हो गये और इस 
प्रकारकी उनकी तीब्र लगनसे दो घड़ीमें ही वे भगवान्‌ 
श्रीहरिको प्राप्त हो गये । 

परमात्माकी प्राप्तिके लिये बहुत समयकी आवश्यकता 
नहीं है, केवल परमात्माके मिलनकी तीब्र इच्छा होनी चाहिये । 
तीब्र इच्छा होनेके साथ ही परमात्मा मिल जाते हैं, विलम्ब नहीं 

करते । उदाह्रणके लिये, कोई आदमी पेर फिसल जानेसे नदोके 
पानीमें डूब जाय और तैरना न जानता हो, तो वह्‌ बाहर्‌ 
निकलनेके लिये बहुत आतुर हो जाता है,. छटपटाने लगता है 
और उस समय उसे वाहरका ही लक्ष्य लगातार बना रहता है, 
उसकी यह बाहर निकलनेकी जो छटपटाहट है, इसीका नाम तीब्र 
इच्छा है। इसी प्रकार जिसकी संसार-सागरसे बाहर निकलनेकी 
तीव्र इच्छा हो जातो है तथा जिसका परमात्माका ही निरन्तर 
लक्षय होता है, उसका स्वयं भगवान्‌ तुरन्त भवसागरसे उद्धार 
कर देते हैं । श्रीमद्धगवद्गीतामें कहा है-- 
तेषामहं समुद्धर्ता मृत्युसंसारसागरात्‌ । 
भवामि नचिरात्पार्थ मध्यावेशितचेतसाम्‌ ॥ (१२।७) 
अर्जुन ! मुझमें चित्त लगानेवाले उन प्रेमी भक्तोंका मैं 
शीघ्र ही मृत्युरूप संसार-समुद्रसे उद्धार करनेवाला होता हूँ ।' 
उपर्युक्त तीव्र लगन और उत्कट 
विशुद्ध प्रेमसे ही होती है। जब साधकका भगवान्‌में अनन्य 
विशुद्ध प्रेम हो जाता है, तव उसको तुरन्त भगवान्‌की प्राप्ति 
हो जाती है। अनन्य प्रेमका लक्षण यह है कि वह प्रेमास्पदके 
वियोगको सहन न कर सके, वह भगवानूके विरहमें भरतजीकी 
भाँति व्याकुल हो जाय और भगव 


! न्‌कै वियोगमें उसके प्राण 
जानेकी तयारी हो जाय ! श्रोतुलसीदासजोने भरतकी दशाका 
वर्णन करते हुए कहा है-- 


इच्छा श्रद्धापुवंक अनन्य 


राम बिरह सागर महे भरत मगन मन होत । 
बिप्र रूप धरि पवनसुत आइ गयड जनु पोत ।। 


( रा० च० भा०, उत्तर०, १क ) 

प्रेमास्पदके वियोगमें इस प्रकारकी विरह-व्याकुलता हो 
जानेपर फिर भगवान्के आनेमें विलम्व नहीं होता । अतः जेसे 
मछली जलके वियोगमें जलके लिये तड़फड़ाती है, उसी प्रकारकी 
तड़पन हमलोगोंमें भगवान्‌के लिये होनी चाहिये। यदि 
कहें कि 'मछलो तो जलके वियोगमें तड़पकर मर जाती है, 
किन्तु उसे जल आकर नहीं मिलता', सो ठीक है, पर जल तो 
जड है, भगवान्‌ जलकी तरह जड नहीं हैं; वे चेतन तथा 
परम प्रेमी और दयालु हैं। वे भला कैसे रुक सकते हैं? उतकी 
तो यह प्रतिज्ञा है कि “जो मुझे जैसे भजते हैं उन्हें मैं वेसे ही 
भजता हूँ (गीता, ४।११)।' 

जैसे चकोर पक्षी पुणिमाके चन्द्रमाको, जवतक चन्द्रमा 
छिपता नहीं तब तक एकटक देखता ही रहता है, उसी प्रकार 
भगवानूक! नित्य-निरन्त र ध्यान करनेसे भगवान्‌ सहजमें ही 
मिल जाते हैं । भगवान्‌ कहते हैं - 

अनन्यचेताः सततं यो मां स्मरति नित्यशः । 
तस्याहं सुलभः पार्थं नित्ययुक्तस्य योगिनः ॥ 
(गीता, ८।१४) 

'हे अर्जुन ! जो पुरुष मुझमें अनन्यचित्त होकर सदा ही 
निरन्तर मुझ पुरुषोत्तमो स्मरण करता है, उस नित्य-निरन्तर 
मुझमें युक्त हुए योगीके लिए मैं सुलभ हूँ अर्थात्‌ उसे सहज ही 
प्राप्त हो जाता हूँ :' 

यदि कहें कि “चकोर पक्षीके तो चन्द्रमा प्रत्यक्ष ही सम्मुख 
है, इसलिये उसे सुगमता है , सो ठीक है, किन्तु श्रद्धा-भक्ति हो तोः 
हमारे लिये भी भगवान्‌ प्रत्यक्ष ही हैं और यदि श्रद्धा-भक्ति नहीं 

है तो प्रत्यक्ष और निकट होनेपर भी दूर ही हैं। जब भगवान्‌ 
श्रीकृष्ण मौजूद थे, उस समय जिनकी उसमें श्रद्धा-भक्ति नहीं थो, 
हसे दुर्याधनादिके लिये भगवान्‌ मौजूद और निकट रहते हुए भी - 
दूर ही थे; प्राप्त होते हुये भी अप्राप्त थे, किन्तु ध्रुव आदिके लिये 
अप्राप्त और दूर होते हुए भी भगवान्‌मेँ परम श्रद्धा और अनन्य 
प्रेम होनेके कारण निकट हो थे । अतः जिस प्रकार ध्रुवजीने 
देवषि तारदजीके वचनों को लक्ष्य वनाकर ध्यान किया, उसी 
प्रकार हमलोगोंको गीता, रामायण और भागवत आदि ग्रन्थों 
तथा महात्माओंके बचनोंके अनुसार लक्ष्य बनाकर श्रद्धा-प्रेमपूर्वेक 
(ध्यान करना चाहिये एवं भगत्रानूके ध्य नरूप अपने उस लक्ष्यको 
भारी-से-भारी कष्ट पड्नेपर भी पपीहेकी भाँति नहीं छोड़ना 
चाहिये । यद्यपि सभी बादल नहीं बरसते, किन्तु पपीहा साधा- 
रण बादलको देखकर भी 'पिउ-पिउ' करने लगता है और उन 
'बादलोंमेंसे ही कोई वरसभी जाता है। इसी प्रकार हमलोगोंको 
भी भगवानके भक्तोको देखकर भगवानूके मिलनेकी इच्छा और 
आशा रखनी चाहिये! जव पपीहेपर ओले पड़ते हैं और उसके 
'पङ्क टूट जाते हैं, तब भी वह अपनी टेकको नहीं छोड़ता और 
-ंदको आशा लगाये रहता है; इसी प्रकार हम लोगोंको भारी 
कृष्ट पड़तेपर भी भगवानूके स्वरूपका लक्ष्य नहीं छोड़ना चाहिये 
और भगवत्प्राप्तिरूप बूंदकी आशा लगाये रहना चाहिये । 
"पपो हेका यह्‌ नियम है कि चाहे उसके प्राण भले ही चले जायें, 
वह बादलोंसे बरसते हुए हु बूँदको ही ग्रहण करता है, दूसरे 
-जलकी कभी इच्छा ही नहीं करता, इसी प्रकार हमें भगवान्‌की 
आप्तिके अतिरिक्त संसारके अन्य भोगोंकी कभी इच्छा ही नहीं 

करनी चाहिये । इस प्रकारकी तीव्र इच्छा और आवश्यकता 
होते हुए भी पपीहेको तो शायद जल न भी मिले, किन्तु 
भगवान्‌ तो तीव्तम इच्छावाले साधकको अवश्य ही मिलते हैं,. 
क्योंकि पपीहेको तो जलको आवश्यकता है, पर जड होनेके 
कारण जलको तो पपीहेकी आवश्यकता नहीं है, परन्तु जिसः 
प्रकार भक्त भगवान्‌के लिये आतुर है, भगवान्‌ भी भक्तके लिये 
वैसे ही आतुर हैं । भगवान्‌ कहते हैं-- 
चे यथा मां प्रपद्यन्ते तांस्तथेव भजाम्यहम्‌ । 
(गीता, ४।११) 
इसके सिवा भगवानूने यह भी कहा है-- 
समोऽहं सर्वभूतेषु न मे द्वेष्योऽस्ति न प्रियः । 
ये भजन्ति तु मां भक्त्या मयि ते तेषु चाप्यहम्‌ ॥ 
(गीता, 51२5) 
“नें सब भूतोंमें समभावसे व्यापक हूँ, न कोई मेरा अप्रिय 
है और न प्रिय है, परन्तु जो भक्त मुझको प्रेमे भजते है वे मुझमें 
हैं और मैं भी उनमें प्रत्यक्ष प्रकट द 
जो ज्ञानी भक्त भगवानको निष्काम प्रेमभावसे भजता है 
और भगवान्‌ जिसे अत्यन्त प्यारे हैं, भगवानूको भी वह्‌ अत्यन्त 
प्यारा, है, यह भगवानूकी घोषणा है- 
तेषां ज्ञानी नित्ययुक्त एकभक्तिविशिष्यते । 
प्रियो हि ज्ञानिनोऽत्यर्थसहं स च मम प्रियः ॥ 
(गीता, ७।१७ ) 


“उनमें नित्य मुझमें एकीभावसे स्थित अनच्य प्रेमभक्ति- 


१६० भक्तियोगका तत्त्व 


७ 


चाला ज्ञानी भक्त अति उत्तम है, क्योंकि मुझको तत्त्वसे जानने- 
चाले ज्ञानीको मैं अत्यन्त प्रिय हूँ और वह ज्ञानी मुझे अत्यन्त 
प्रिय है।' 


अतएव हमें भगवानूमें अनन्य और विशुद्ध प्रेम होनेके 
लिये श्रद्धा-भक्तिपूर्वक ध्यानका नित्य-निरन्तर निष्कामभावसे 
अभ्यास करना चाहिए । | 

हमें या तो हर समय इस प्रकार भगवान्‌का ध्यान करना 
चाहिये कि 'जैसे वायु, तेज, जल, पृथ्वीके अन्दर आकाश व्याप्त 
है, इसी प्रकार सबमें भगवान्‌ व्यापक हैं और सव कुछ भगवानृके 
एक अंशमें है।' गीतामें बतलाया है-- 

यो मां पश्यति सर्वत्र सर्वं च मयि पश्यति । 
तस्याहं न प्रणश्यामि सच मे न प्रणश्यति ॥ 
(६।३०) 

'जो पुरुष सम्पूर्ण भूतोंमें सबके आत्मरूप मुझ वासुदेवको 
ही व्यापक देखता है और सम्पूर्ण भूतोंको मुझ वासुदेवके अन्तर्गत 
देखता है, उसके लिये मैं अदृश्य नहीं होता और बेह्‌ मेरे लिये 
अदृश्य नहीं होता ।' 

भगवानूके बतलाये हुए इस उपर्युक्त साधनको निरन्तर 
उत्साहके साथ करना चाहिये । अथवा वस्तुमात्रको भगव 
स्वरूप और चेष्टामात्रको भगवानूकी लीला समझ- 
हूर समय आनन्दमें मुग्ध होना चाहिये; क्योंकि संसारमें जो 
कुछ भी वस्तु है, स्वय भगवान्‌ ही उसके ख्पमें वने हैं । उपः 
निषदोंमें बतलाया गया है कि पहले एक भग न्‌ ही थे, फिर 
उनमें यह इच्छा हुई कि “मैं बहुत हो जाॐ-सोऽक्ञामयत | 


न्‌का 
समझकर 


| 
| 

बहु स्याँ प्रजायेयेति । (तैत्तिरीय ० २।६) तव भगवान्‌ स्वयं ही 
अनेक रूप हो गये । द्वापरयुगमे जब ब्रह्माजीने ग्वाल-वालों 
और बछड़ोंको ले जाकर गुफामें छिपा दिया था, उस समय 
स्वयं भगवान्‌ श्रीकृष्ण ही ग्वाल-बाल और वछड़ोंके रूपमें प्रकट 
हो गये और लीला करने लगे । श्रीमद्भागवत में कहा हैं-- 
यावद्वत्सपवत्सकाल्पकवपुर्यावत्कराङ श्र्यादिकं 
यावद्यष्टिविषाणवेणुदलशिग्यावहि सुवास्बरम्‌ । 
यावच्छीलगुणाभिधाकृतिवयो यावद्विहारादिकं 
सर्वं दिष्णुमयं गिरोऽङ्गवदजः सर्वस्वरूपो बसौ ॥ 
(१०।१३।१६} 
“जितने बछडे और ग्वाल-वाल थे, जैसे उनके छोटे-छोटे 
शरीर थे, जैसे हाथ-पैर आदि अङ्ग थे, जैसी और जितनी उनकी 
छड़ियाँ, सींग, बाँसुरी, पत्ते और छींके थे, जैसे और जितने उनके 
बस्त्र-आभ्ूषण थे, जैसे उनके शील, स्वभाव, गुण, ताम, आकृति 
और अवस्थाएँ थीं और जैसा उनका चलना-फिरना आदि था; 
ठीक वैसे-के-वेसे ही और उतने ही ङूपोंमें सवेस्वरूप अजन्मा 
भगवान्‌ सुशोभित हुए । उस समथ “यह सब जगत्‌ विष्णुमय 
है'--यह वेद-वाणी मानों मूतिमती होकर प्रकट हा गयी ।' 
इसी प्रकार हमें पदार्थमात्रको भगवानका स्वरूप और 
चरेष्टामात्रको भगवानूकी लीला समझकर क्षण-क्षणमें आनन्दमें 
भुर होता चाहिये । भक्तोंके लिये यह साधन बहुत ही उत्तम 
झौर सरल है । 
जैसे नेत्नोंपर हरे रङ्गका चश्मा लगा लेनेपर सारा संसार 
हुरे रङ्गका दीखने लग जाता है, इसी प्रकार हृदयरूपी नेत्रपर 

'श्रीहरि'-के भावका चश्मा लगानेसे सारा संसार वस्तुतः 
भगवान्‌ श्रीहरिके रूपमें ही दीखने लग जाता है। हरे रङ्गके 
चश्मेकी अपेक्षा इसमें यह विशेषता है कि संसार तो विभिन्न 
रङ्गोवाला है, चश्मेके प्रभावसे हमें हरा रङ्ग प्रतीत होता है, पर 
यह संसार तो वास्तवमें श्रीहरिका रूप ही है, अज्ञानके कारण 
हम इस रहस्यको नहीं समझते, इसीलिये हमें श्रीहरि संसारके 
रूपमें दीख रहे हैं, वास्तवमें सब कुछ भगवान्‌ ही थे और 
भगवान्‌ ही हैं। 
गीतामें भी सबमें परमात्मबुद्धि होनेकी बड़ी महिमा 
णायी गयी है । भगवान्‌ कहते हैं-- 
बहूनां जन्मनामन्ते ज्ञानवान्मां प्रपद्यते । 
वासुदेवः सर्वमिति स महात्मा सुदुलभः ॥ 
(गीता, ७।१६) 
“बहुत जन्मोंके अन्तके जन्ममें तत्त्वज्ञानको प्राप्त पुरुष 
'सब कुछ वासुदेव ही है-इस प्रकार मुझको भजता है, वह 
महात्मा अत्यन्त दुर्लभ है ।' 
यह साधन बहुत ही उत्तम है। अतएव हमलोगोंको सव- 
में भगवद्बुद्धि करनी चाहिये, इस अभ्याससे भी भगवानकी 
प्राप्ति शीघ्र हो सकती है । छान्दोग्य उपनिषद्की कथा है। महि 
उद्दालकने अपने पुत्र श्वेतकेतुसे पूछा कि 'तूने वह विद्या सीखी 
या नहीं, जिस एकके ज्ञानसे सबका ज्ञान हो जाता है ?” इसपर 
उसने कहा--वह विद्या तो मेरे गुरुदेव भी नहीं जानते थे, यदि 
जानते तो वे मुझे अवश्य बतलाते; अब कृपया आप ही बतलाइये ।' 
तब उद्दालकने बतलाया कि “जिस प्रकार एक सुवर्णके ज्ञानसे 

सुवर्णके बने हुए सारे आभूषणोंका ज्ञान हो जाता है, जितने भी 
भिन्न-भिन्न नाम, रूप और आक्कतिवाले नाना प्रकारके आभूषण 
हैं, वह सब सोना ही है। इसी प्रकार परमात्माका तत्त्व समझ 
लेनेपर उसके लिये सब कुछ परमात्मा ही प्रतीत होने लगते हैं। 
जैसे जलके तत्त्वका ज्ञान होनेपर वादल, भाप, कुहरा, बूँद, वर्फे 
आदि सभीमें एक जल-ही-जल प्रतीत होने लगता है, इसी प्रकार 
परमात्माके तत्वका ज्ञान होनेपर समस्त संसारमें परमात्मा ही 
प्रतीत होने लग जाते हैं । भेद और अभेद दोनों ही सिद्धान्तोंको 
माननेवालोंने इस वातको मुक्तकण्ठसे स्वीकार किया है । 
अन्तर केवल इतना ही है कि अभेद-उपासक तो यों समझते हैं कि 
“जो कुछ है सो ब्रह्म है और मैं भी ब्रह्मा ही हूँ ।' तथा भेदोपासक- 
गण यह समझते हैं कि “जो कुछ है सो ब्रह्म है और मैं उसका 
सेवक हूँ ।' बस, इस विषय में उन दोनोंका इतना ही अन्तर 
है । अधिकारी-भेदके अनुसार दोनों प्रकारको साधनाएँ ही उत्तम 
हैँ । श्रीरामचरितमानसका वर्णन है, किष्किन्धाकाण्डमें भगवाच 
श्रीरामते भक्तिकी दृष्टिसे भक्त हनुमान्‌से कहा है-- 
समदरसी सोहि कह सब कोऊ । सेवक प्रिय अनन्यगति सोऊ ॥ 
सो अनन्य जाके असि मति न टरइ हनुमंत \ 
मे सेवक सचराचर खूप स्वाभि भगवंत ॥ 
(रा० च० मा०, किष्किन्धा०, २।४; ३) 
सर्वसाधारणके लिये यह भक्तिका मागं सरल और सुगमः 
होनेसे उत्तम है । भक्तिमाग के सभी कोई अधिकारी हो सकते 
हैं, चाहे वे जातिसे हीन, मूखं और पापी ही क्यों न हों; केवलः 
भगवानूमें विशुद्ध प्रेम चाहिये । भगवान्‌ तो केवल प्रेमको ही 
भ०्यो०्त० १३ 

देखते हैं । शबरी न तो कुछ विशेष पढ़ी-लिखी थी और जातिसे 
भी अत्यन्त हीन थी । उसने स्वयं भगवान्‌ श्रीरामचन्द्रजीसे 
कहा है-- 
केहि बिधि अस्तुति करों तुम्हारी । अधम जाति में जड़ मति भारो ॥ 
अधम ते अधम अधम अति नारी। तिन्ह महे में मतिमंद अघारी ॥ 
-¬इसपर भगवानूने यही कहा कि-- 
कह रघुपति सुनु भामिनि बाता । मानउँ एक भगति कर नांता॥ 
(रा० च० मा०, अरण्य०, ३४।१-२)} 
भगवानूने उसके प्रेमभावको देखकर उसकी कुटियापर 
जाकर उसके हाथसे दिये फल खाये । धन्य है दयामय प्रभुको 
इस अहैतुकी दयाको ! 
जिनके हृदयमें न श्रद्धा-प्रेम है और न विश्वास है, उनसे 
न तो असली भजन ही हो सकता है और न उन्हें भगवान्‌ ही 
शीघ्र मिल सकते हैं । अतः हमलोगोंको भगवानूके गुण और 
स्वभावकी ओर देखकर भगवानूके मिलनेकी पूरी आशा रखकर 
प्रतिक्षण उनकी प्रतीक्षा करते रहना चाहिये । मनमें यह दृढ़ 
विश्वास रखना चाहिये कि भगवान्‌ हैं, बहुतोंको मिले हैं, मिलते 
हैं और हमें भी निश्चय ही मिलेंगे । वे हमारे अवगुणोंकी ओर 
नहीं देखेंगे; उनका हृदय बहुत ही कोमल, सरल तथा दया और 
प्रेमसे भरा हुआ है। वे सर्वान्तर्यामी, सवेश क्तिमान परमात्मा 
सव जगह सदा ही मौजूद हैं, भक्तका श्रद्धा-प्रेम होनेके साथ ही 
वे प्रकट हो जाते हैं । 
श्रोरामचरितमानसमें श्रीशिवजीने कहा है -_ 


हे] 

हरि ब्यापक सर्वत्र समाना । प्रेम ते प्रकट होहि में जाना ॥ 
(रा० च० मा०, बाल०, १८४।३) 
इस प्रकार दृढ़ निश्चय करके शबरीकी भाँति प्रतिक्षण 
अगवानूकी विश्‍्वासपूर्वेक प्रतीक्षा करनी चाहिये । इस 
प्रकार प्रतीक्षा करनेसे भगवान्‌ शीक्र ही मिल सकते हैं; 
(किन्तु यदि इसके विपरीत संशयथुक्त भावना होती हैं कि क्या 
पता, भगवान्‌ हैं या नहीं, “पहले किसीको मिले हैं या नहीं, 
“अव मिलते हैं या नहीं और मुझे मिलेंगे या नहीं'-तो उसे 
भगवानका प्राप्त होना कठिन है; क्योंकि ऐसे अश्वद्धालु 
संशयग्रस्त अज्ञानीके लिये भगवान्‌ की प्राप्ति तो दूर रही, 
उसके लिये तो न यह लोक है और न परलोक ही । भगवान्‌ 
कहते हैं -- 
अज्ञश्चाशद्द्धानश्वा संशयात्मा विनश्यति । 
नायं लोकोऽस्ति न परो न सुखं संशयात्मनः ॥ 

(गीता, ४।४०) 
“ब्िवेकहीन और श्रद्धारहित संशययुक्त मनुष्य प्रमाथसे 
अवश्य भ्रष्ट हो जाता है। ऐसे संशययुक्त मनुष्यके लिये न यह 

लोक है, त परलोक है ओर न सुख ही है।' 
क्योंकि जिसको भगवानको प्राप्तिमें संशय है, उससे न 
तो भगवान्‌की प्राप्तिके लिये प्रयत्न ही होता है और न आशा- 
प्रतीक्षा ही; फिर उसका मन भगवान्‌में लग ही कँसे सकता 
है ? इसलिये हमलोग चाहें जैसे अधम, पापी, अज्ञान, मूर्ख क्यों 
न हों, हमें भगवान्‌में अटल श्रद्धा-विश्वास करके उनकी प्राप्तिके 
लिये प्रयत्नशील हो जाना चाहिये । वे परमप्रेमी और 

दयालु भगवान्‌ हमलोगोंके अवगुणोंकी ओर नहों देखते ॥ 
भरतजीने कहा है— 
जन अवगुन प्रभु मान न काऊ । दीनबंघु अति मृदुल सुभाऊ ॥ 
मोरे जिये भरोस बुढ़ सोई । मिलिहहि राम सगुन सुभ होई ॥ 
(रा० च० मा०, उत्तर०, प्रारम्भकी चौ०) 
इस आधारपर भगवानूके विरदकी ओर ध्यान देकर 
हमें निश्चय रखना चाहिये, भगवान्‌ हमारी ओर न देखकर 
अवश्य हमें अपनायेंगे और दशन देंगे। 
भक्त पञ्चनाभ ब्राह्मण इसी भावसे भावित होकर मन- 
ही-मन ऐसा सोचा करते हैं कि भगवान्‌ मुझे अवश्य ही मिलेंगे, 
मैं उनके चरणोंपर लोटूंगा, अपने प्रेमाश्रुओसे उनके चरण भिगो 
दूंगा और वे मुझे उठाकर अपने हृदयसे लगा लेंगे। तब मैं 
आनन्दके समुद्रमें डूबता-उतराता रहूंगा । जब वे कहेंगे कि 
वरदान माँगो, तब मैं कहुंगा कि मुझे कुछ नहीं चाहिये, मैं तो 
आपकी सेवा करूंगा और आपको देखता रहेंगा ।' इस प्रकार 
मन-ही-मन विचारते रहते और आनन्दमें निमग्न हो जाते । 
उनके शरीरमें रोमाञ्च हो जाता और आँखोसे आँसू गिरने 
लगते । उनको यह्‌ प्रममुरध-अवस्था बहुत समयतक रहा करती 
थी। उनके ऐसे श्रेष्ठ भाव और उत्कट प्रेमको देखकर भगवान 
ने साक्षात्‌ प्रकट होकर उन्हें दर्शन दिये । उस समय सारा 
स्थान भगवानूकी दिव्य योक अङ्गज्योतिसे जगमगा उठा । भक्त: 
पद्मनाभको हजारों सूर्योके समान दिव्य प्रकाश और उनके 
भीतर शङ्क-चक्र-गदा-पद्मधारी चतुर्भुज भगवान 


! [ श्रीविष्णके 
दशन हुए । भक्त पद्मनाभका हृदय शीतल हो गया । उनकी 

आँखें निनिमिष होकर उन अखिल रसामृतसागर भगवान्‌के 
रूप-रसका पान करने लगीं । भक्तिका साधन करनेवालोंके 
लिये यह बहुत ही सरल और रहस्यमय साधन है । इसलियें 
प्रेमी भक्तोंको भक्त पद्मननाभका अनुकरण करना चाहिये । 
भगवानूकी उपासनाके लिये जितने भी सेवन करनेयोग्य 
पदार्थं बताये गये हैं, उनमें चार प्रधान हैं --भगवानूके दिव्य 
नाम, रूप, लीला और धाम। इन चारोंमें प्रत्येकमें गुण, 
प्रभाव, तत्त्व और रहस्यको समझना चाहिये । कम-से-कम कान, 
नेत्र, मन और वाणी --इन चार मुख्य द्वारोसे तो उपर्युक्त 
चारोंका सेवन अवश्य ही करना चाहिये । अभिप्राय यह है कि 
भगवान्‌के नाम, रूप, लीला, धामके गुण, प्रभाव, तत्त्व, रहस्यको 
श्रद्धा-भक्तिपूवक कानोंके द्वारा भगवद्भक्तोंसे श्रवण करना, 
कषेत्लोंके द्वारा सत्‌-शास्तरोमें पढ़ता, फिर मनसे इनका मनन करना 
तथा वाणीके द्वारा इनका कीर्तन करना और भगवद्धक्तोंमें 
इनका कथन करना चाहिये। इस प्रकार श्रद्धा-प्रेमपूवेक इन 
चारों का सेवन करतेसे परमात्माक' साक्षात्‌ दर्शन होकर 
परम आनन्द और परम शान्ति, असीम समता तथा परमात्माके 
स्वरूपका ज्ञान हो जाता है । अव संक्षेपमें नाम, रूप, लीला, 
धामके गुण, प्रभाव, तत्त्व, रहस्य बतलाये जाते हैं । 
क्षमा,दया, शान्ति, प्रेम, ज्ञान, सरलता आदि जो पर- 
मात्माके अनन्त दिव्य गुण हैं, वही सव उनके नामके अन्दर भरे 
हुए हैं। जैसे बटके बीजको भूमिमें बोकर जलसे सींचनेसे वटका 


(१४ ५ 20 म BR नल 
#इस विषयको विस्तारसे जाननेके लिये इसी पुस्तकमें “नाम-रूप» 
लीला-घाम' शीर्षक लेख देखना चाहिये । 

बृक्ष उत्पन्न हो जाता है, इसी प्रकार भगवानूके नामरूपो 
बीजको हूदयरूपी भूमिमें बोकर सत्सङ्ग और स्वाध्यायरूप जलसे 
सींचनेसे दिव्य भगवद्गुणरूप वृक्ष उत्पन्न हो जाता है । अभिप्राय 
यह कि जप, कीतेन, श्रवण और स्मरण करनेसे उपासकके हृदयमें 
भगवानूके दिव्य गुण स्वाभाविक ही प्रकट हो जाते हैं। ये 
नामके गुण बतलाये गये । 
नामका जप, कीतेन, श्रवण और स्मरण करनेसे समस्त 
पापोंका, अहंता-ममता, राग-द्वेष, काम-क्रोध, लोभ-मोह आदि 
समस्त दुर्गृणोंका, झूठ, कपट, चोरी, हिसा, व्यभिचार, मद्यपान, 
चूत आदि दुराचारोंका तथा सम्पूर्ण दुःखोंका अत्यन्त अभाव 
हो जाता है एवं उपासकमें स्वाभाविक ही सद्गुण-सदाचार 
आदिका आविर्भाव होकर भगवान्‌की प्राप्ति हो जाती है। यह 
नामका प्रभाव है । 
भगवानका नाम भगवानूसे अभिन्न है, भगवानका स्वरूप 
उनका ज्ञान और उनका नाम-यह सब एक ही है। वस्तुतः 
भगवान्‌ ही स्वयं नामके रूपमें प्रकट होते हैं। इस प्रकार समझना 
ही नामके तत्त्वको समझना है। 
वाणीके द्वारा नाम जपनेकी अपेक्षा मनसे जपना सौ गना 
अधिक फलदायक है और वह मानसिक जप भी श्रद्धा-प्रेमसे 
किया जाया तो उसका अनन्त फल है तथा वही गुप्त और 
निष्कामभावसे किया जाय तो शीघ्र ही भगवानकी प्राप्ति कराने- 
वाला है । जो इस रहस्यको समझ लेता है, वह कभी भगवन्नाम- 
जपकी ओटमें पाप नहीं करता । यह भगवञ्चामका रहस्य है । 
भगवानका रङ्ग, रूप, आकृति बहुत ही कोमल, लावण्य- 

मय, रसमय, परम आकर्षक, कान्तिमय, अलौकिक, चमकदार, 
सुन्दर और अद्भुत है; और उनमें निरतिशय अत्यन्त विलक्षणः 
क्षमा, दया, शान्ति, प्रेम, न्याय, समता, मधुरता, सरलता; 
उदारता आदि अनन्त दिव्य गुण हैं । ये भगवत्स्वरूपके गुण हैं ४ 


सम्पूर्ण बल, ऐश्वर्य, तेज, शक्ति, महिमा, सम्भवको 
असम्भव और असतम्भवको सम्भव करनेकी सामर्थ्यं आदि भग” 
वानूका अपरिमित प्रभाव हैं । भगवानूके स्वरूपके दर्शन, स्पर्श, 
वार्तालाप और स्मरणमात्रसे सम्पूर्ण पापों, दुःखों और दुर्गृण- 
दुराचारोंका अत्यन्त अभाव हो जाता है एवं भक्तमें स्वाभाविक 
ही समस्त सदगुण-सदाचारोंका आविर्भाव होकर उसे भगवातूकी 
प्राप्ति हो जाती है । यह भगवानूका प्रभाव बतलाया गया । 

जिस प्रकार परमाणु, भाप, कुहरा, वादल, बूँद, ओल 
और बर्फ आदि सब तत्ठसे जल ही हैं; इसी प्रकार संगुण= 
निर्गुण, साकार-निराकार, व्यक्त-अव्यक्त, जड़-चेतन, स्थावर" 
जङ्गम, सत्‌-असत्‌, स्थूल-सूक्ष्म, कार्थ-कारण आदि जो कुछ भी' 
और जो इससे परे है वह सव तत्त्वतः एके भगवान्‌ ही है । यह; 
भगवानूके स्वरूपका तत्त्व ह । 

वे. निर्गुण-निराकार परमात्मा ही सगुण-साकाररूपमें 
प्रकट होते हैं, इस रहस्यको उनकी कृपाके विना ऋषि और 
देवतागण भी नहीं जानते, क्योंकि वे अपनी योगमायासे छिपे 
रहते हैं । उनका स्वरूप अचिन्त्य, असीम और दिव्य है। वे 
स्वयं आप ही अपने-आपको जानते हैं तथा जिसको वे कृपा करके 
जनाना चाहते हैं, वही जान सकता है। द्वापरयुगमें जब ब्रह्माजी 

सवाल-बाल और बछड़ोंको चुराकर ले गये, उस समय भगवान्‌ 
श्रीकृष्ण ही उन खाल-बाल और बछड़ोंके रूपमें बन गये-इस 
रहस्यको बलदेवजी भी स्वयं नहीं समझ सके । जब भगवानूने 
चलदेवजीको यह रहस्य समझाया, तभी समझे । उस समय 
रवाल-वाल और वछड़ोंके रूपमें भगवान्‌ ही थे, इसे कोई नहीं 
जानता था, यह भगवानूके स्वरूपका रहस्य है। 
जब रातणसे तिरस्कृत होकर विभीषण भगवान्‌ श्रीरामकी 
शरणमें आया, उस समय भगवानूने उसके साथ शरणागत- 
चत्सलता, उदारता, दया और प्रेम आदिसे युक्त सुहृदयताका 
व्यवहार किया, भगवान्‌के व्यवहारके इस प्रकारके गुणोंको 
देखना ही भगवानूकी लीलामें गुणोंका दिग्दशंन है । 
श्रौरामचरितमानसके वालकाण्डका वर्णन है कि धनुष- 
भङ्गके अनन्तर श्रीपरशुरामजो पधारे और अन्तमें उन्होंने 
कहा कि 
राम रमापति कर धनु लेह । खेचहु मिटे मोर संबेहू ॥ 
देत चापु आर्पुह चलि गयऊ। प रसुराम मन बिसमय भयऊ । 
(रा० च० मा०, बाल०, २५३।४) 
इस प्रकार विना ही परिश्रम भगवान्‌के केवल छूनेमात्रसे 
ही धनुषका अपने-आप ही चढ़ जाना, यह भगवानूकी लीलाका 
प्रभाव है तथा भगवानूकी लीलाके गुण, प्रभाव, तत्त्व, रहस्यको 
समझते हुए उनकी लीलाका दर्शेन, चिन्तन, पठन, श्रवण, 
कीर्तन और अनुकरण करनेसे मनुष्यका उद्धार हो जाता है, 
यह भी भगवान्‌की लीलाका प्रभाव है। ८ 


जब ब्रह्माजी ग्वाल-बाल और बछड़ोंको चुराकर ले गये 


ता 

थे, उस समय स्वयं भगवानूने ही उन ग्वाल-बाल और बछड़ोंका 
रूप धारण करके सालभरतक क्रीड़ा की । लीलासे ही भगवान्‌ 
एक क्षणमें अनेक रूप हो गये, अनेक रूप धारण करनेकी इस 
लीलाको भगवान्‌का स्वरूपका समझना भगवान्‌की लीलाका 
तत्व समझना है; क्योंकि कर्त्ता, कमें, क्रिया-जो भी कुछ है, 
चह सब तत्त्वतः--भगवान्‌ ही है। इसी प्रकार वर्तमान संसारमें 
स्वाभाविक होनेवाली समस्त चेष्टामात् भी भगवान्‌की लीला 
ही है और वह लीला उनसे अभिन्न होनेके कारण उनका स्वरूप 
ही है, यह समझना भी भगवान्‌की लीलाका तत्त्व समझना है। 
श्रीरामचरितमानसमें बतलाया हैं कि भगवान्‌ श्री राम 
जब चौदह वर्षकी अवधिके पश्चात्‌ अयोध्यामें पधारे, तव समस्त 
अयोध्यावासियोंकी शीघ्र ही मिलनेकी अतिशय- उत्कण्ठा जान- 
कर वे वहाँ अनन्त रूपोंमें प्रकट हो सबसे मिले-- 
अमित रूप प्रगटे तेहि काला । जथाजोग मिले सबहि कृपाला ॥ 
छन माह सबहि मिले भगवाना । उमा सरम यह काहुँ न जाना ॥ 
(रा० च० मा०, उत्तर०, ५।३-४) 
भगवान्‌ क्षणमें सबसे एक साथ मिले, किन्तु यह वात 
'एक-दूसरेको मालूम नहीं हुई। हर एक व्यक्ति यही समझता था 
कि भगवान्‌ मुझसे ही मिल रहे हैं। इस मिलन-लीलामें भगवानके 
एक व्यक्तिसे मिलनेका दूसरे व्यक्तिको ज्ञान नहीं है-यह 
भगवान्‌ की लीलाका रहस्य है । 
भगवान्‌का चिन्मय दिव्यलोक सर्वश्रेष्ठ, सर्वोपरि, नित्य 
और सत्य है । वहाँ मन, बुद्धि और वाणीकी पहुँच नहीं है 
तथा क्षमा, दया, शान्ति, प्रेम, समता, न्याय आदि जो भगवानूके 

नित्य दिव्य गुण हैं, वे उस धाम में स्वाभाविक ही हैं; क्योंकि 
स्वयं भगवान्‌ ही धामके रूपमें प्रादुर्भूत हुए हैं । ये भगवद्धामके 
गुण कहे गये । | 

जो भक्त भजन, ध्यान, सत्सङ्ग, स्वाध्याय आदि साधनोंके 
द्वारा भगवान्‌के परमधाममें जाते हैं, उनमें उपर्युक्त प्रायः सभी 
गुण पहलेसे ही स्वाभाविक ही होते हैं, किन्तु यदि किसीमें किसी 
कारण कुछ कपी रहती है, तो उसको पूति उस परमधाममें 
प्रवेश होनेके साथ ही उसी क्षण हो जाती है और वहाँ जाकर कोई 
भी वापस नहीं लोटता तथा जो उस दिव्यधाममें रहते हैं, उनके 
शरीर जन्म-मृत्यु-जरा-व्याधि आदि दोषों तथा समस्त विकारोंसे 
रहित परम पवित्र होते हैं एवं वे भगवान्‌की भाँति ही दिव्य, 
चिन्मय, अलौकिक और समस्त सद्गुणोसे युक्त होते हैं। उस 
धाममें जितने भी पदार्थ हैं, सब दिव्य, चिन्मय और अलौकिक 
हैं । यह सव भगवद्धामके प्रभावका दिग्दशेन है । 

सच्चिदानन्दघन परब्रह्म परमात्मा ही परमधामके रूपमें 
प्रादुर्भूत होते हैं, इसलिये वह परमधाम परमात्माका स्वरूप ही 
है--यह जानना ही भगवानुके धामका तत्त्व जानना है । 

भगवानूके परमधाममें न जानी हुई वस्तु जानी जातो 
है, न अनुभव की हुई अनुभव की जाती है और न देखी हुई देखी 
जाती है, क्योंकि वहाँ पहुँचनेपर बुद्धि, मन और इन्द्रिया आदि 
सभी दिव्य हो जाते हैं। यहाँ भगवान्‌ और उनके धामके गुण, 
प्रभाव, तत्त्व, रहस्य और लीलाको जो बातें सुनी-समझी जाती 
हैं, उनसे वहाँ अत्यन्त विलक्षण हैं। वहाँ जाते ही भगवान्‌ 


— 

और भगवानका धाम वस्तुतः क्या चीज है, इसका रहस्य 
पूर्णतया समझमें आ जाता है। यह भगवानके परमधामकाःः 
रहस्य है । 

इस प्रकार गुण, प्रभाव, तत्त्व, रहस्य समझकर साधनः 
करनेवाले सांधकको अपने इष्टदेवका साक्षात्‌ दर्शन हो जाता 
है। उस समय उसकी विलक्षण अवस्था हो जाती है। वह प्रेम, 
आनन्द और आश्चयेमें मुग्ध हो जाता है। उसे भगवान्‌के सिव 
अन्य किसीका, यहाँ तक कि अपने-आपका भी ज्ञान नहीं रहता, 
वह भगवानको ही एकटक देखने लगता है, उसके नेत्नोंकी पलक 
भी नहीं पड़ती । उसकी शान्तिका पारावार नहीं रहता, उसमें 
अलौकिक समता आ जाती है । सगुण-निर्गुण, साकार-निराका र» 
व्यक्त-अव्यक्तस्वरूप परब्रह्म परमात्मा जैसा और जिस प्रभाव- 
वाला है; उसको वह वैसा-का-वैसा ही सम्पूर्णतया यथार्थरूपसे- 
तत्वतः जान जाता है। फिर वह समस्त संशय, भ्रम, अज्ञाच, 
पापों और विकारोंसे सदाके लिये मुक्त हो जाता है और उसके 
लिये कोई भी कतव्य या ज्ञातव्य शेष नहीं रहता । ० 

अतएव हमलोगों को भगवानूकी प्राप्तिके लिये अनन्य= 
अक्तिका साधन श्रद्धापूर्वक निष्कामभावसे तत्परताके साथः 
करनेकी प्राणपर्येन्त चेष्टा करनी चाहिये । 


Xt 


भगवत्कपा 
( पद-पदपर दर्शत करनेका प्रकार ) 


किसी भाईका प्रश्न है कि भगवत्कृपा सहैतुक होती है या 
“निहँतुक ? मनुष्यको सभी अवस्थाओंमें भगवानूकी दयाका 
दर्शन किस प्रकार करना चाहिए ? 

इसके उत्तरमें मेरा निवेदन है कि भगवत्क्पाके महत्त्वको 
बाणीद्वारा पूर्णर्पसे वर्णन करना असम्भव है, क्योंकि भगवान्‌की 
“दयाका महत्त्व अपार है और वाणीद्वारा जो कुछ कहा जाता 
है, वह स्वल्प ही है, भगवानूकी कृपाके रहस्यको जो कोई महा- 
पुरुष यत्किञ्चित्‌ भी समझते हैं, वे भो जितना समझते हैं उतना 
वाणीद्वारा बता नहीं सकते । भगवान्‌की कृपा सब जीवोपर 
सदा-सवेदा अपार है । लोगोंका इस विषयमें जितना अनुमान 


है, उससे भी भगवानूकी कृपा बहुत अधिक है, इस विषयमें” 


“भगवानूकी दया' शीर्षक एक लेख 'कल्याण' में पहले छप चुका 


है ।* विषय एक होनेके कारण कुछ पुनरुक्तियां आ सकती हैं, 
तथापि दोनों लेखोंको मिलाकर पढ़नेसे भगवानूकी दयाका 
महत्त्व समझनेमे अधिक सहायता मिल सकती है । 

वास्तवमें भगवान्‌की दया सभी प्राणियोंपर विना किसी 
-कारणके समभावसे सदा ही स्वाभाविक है, अतः उसे नि हैतुक 
ही कहना चाहिये । परन्तु जो मनुष्य भगवान्‌की दयापर जितना 


#यह लेख 'कल्याण' वर्ष ५, अङ्क्‌ १२ में छपा था तथा 'तत्त्वचिन्ता- 
-मणि' भाग २ (लेख-नं० १७) में भी संग्रहीत है। 


a 

अधिक विश्वास करता है; अपनेपर जितनी अधिक दया मानता 
है, वह उनको दयाका तत्त्व उतना ही अधिक समझता है तथा 
उसे उतना ही अधिक प्रत्यक्ष लाभ मिलता है; इसलिये सहैतुक 
भी कहा जा सकता है; किन्तु भगवानका इसमें अपना कोई 
हेतु नहीं है । 
भगवान तो सर्वथा पूर्णकाम, सवेशक्तिमान्‌ महान्‌ ईश्वर 
हैं। उनमें किसी प्रकारकी कामना या इच्छाकी कल्पना ही 
कैसे हो सकती हैं, जिससे उनकी दयामें किसी प्रकारके स्वार्थ 
रूप हेतुको स्थान मिल सके । वे तो स्वभावसे ही-विना 
कारण परम दयालु हैं, सवके सुहृद्‌ हैं, उनकी सव क्रिया 
सम्पूर्ण जीवोंके हितके लिये ही होती है । वास्तवमें अकर्ता 
| होते हुए भी वे दयावश जीवोंके हितकी चेष्टा करते हैं । अजन्मा 
i होते हुए भी साथ पुरुषोंका उद्धार, धर्मका प्रचार और दुष्टोंका 
| संहार* करनेके लिये एवं संसारमै अपनी पुनीत लीलाका 
| विस्तार करके लोगोंमें प्रेम और श्रद्धाका सञ्चार करनेके लिये 
| समय-समयपर अवतार धारण करते हैं; निर्गुग-निराकार और 
| निविकार होते हुए भी अपने भक्तोंके प्रेमके अधीत होकर सगुण 
| और साकाररूपसे दर्शन देनेके लिये वाध्य होते हैं, सर्वेश्वर, 
का सर्वशक्तिमान्‌ एव सर्वेथा स्वतन्त होते हुए भी प्रेममें पिघलकर 
#यहाँ संहार' रूपसे भी भगवान्‌ कल्याण ही करते हैं। कहा भ॑ i 
है-लालने ताइने मातुर्नाकारुण्यं यथार्भके । तद्वदेव महेशस्य नियन्तुर्गुण- 
| दोषयोः ॥ 
“जिस प्रकार बच्चेको प्यार करने और ताड़ना देने, दोनोंमें माताकी 


दया ही है, उसी प्रकार जीवोंके गुण-दोषोंका नियन्त्रण करनेवाले भगवानूकी 
सब प्रकारसे उनपर कृपा हीहै। 

अक्तके अधीन हो जाते हैं, इन सबमें उनकी नितुर्हैकी परम 
दया ही कारण है। 
जो भगवान्‌को प्राप्त हुए भगवद्धक्त हैं, जो भगवान्‌की 
दयाके महत्त्वको समझ गये हैं, जिनमें उस दयामय परमेश्वरको 
दयाका अंश व्याप्त हो गया है, उन महापुरुषोंका भी 
अन्य जीवोंसे किसी प्रकारका स्वार्थका सम्बन्ध नहीं रहता। 
उनकी समस्त क्रियाएँ केवल लोकहितके लिये, किसी प्रकारके 
स्वार्थरूप हेतुके बिना ही होती हैं, तब फिर भगवानूकी दया 
हेतुरहित हो; इसमें तो कहना ही क्या है! महापुरुषोंका 
किसी भी जीव के साथ किसी प्रकारका स्वार्थका सम्बन्ध नहीं 
रहता, इस विषयमें भगवान्‌ स्वयं कहते हैं-- 
नैव तस्य फृतेनार्थो ताकृतेनेह कश्चन । 
न चास्य सर्बभूतेषु कश्चिदर्थव्यपाश्रयः ॥ 
(गीता, ३।१८) 
“उस महापुरुषका इस विश्वमै त तो कर्म करनेसे कोई 
प्रयोजन रहता है और न कर्मोके न करनेसे ही कोई प्रयोजन 
रहता है । तथा सम्पूर्ण प्राणियोमें भी इसका किञ्चिन्मात्र भी 
स्वार्थका सम्बन्ध नहीं रहता । तो भी उसके द्वारा केवल 
लोकहितार्थं कमं किये जाते हैं ।' 
इसी तरह अपने विषयमै भी भगवान्‌ कहते हैं -- 
न से पार्थास्ति कतंव्यं त्रिषु लोकेषु किञ्चन । 
नानवाप्तमवाप्तब्यं वतं एव च करमणि ॥ 


, न (गीता, ३1२२) 
हे अर्जुन ! मुझे इन तीनों लोकोंमें न तो कुछ कतव्य 

है और न कोई भी प्राप्त करनेयोग्य वस्तु अप्राप्त है, तो भो 
हैं कर्ममें ही बरतता हूँ ।' 
तुलसीदासजीने भी कहा है-- 
हेतु रहित जग जुग उपकारी । तुम्ह ठुम्हार सेवक असुरारी ॥ 
स्वारथ सीत सकल जग माहीं । सपनेहें प्रभु परसारथ ताहीं ॥ 
(रा० च० मा०, उत्तर०, ४६।२) 
इस वर्णनसे यह पाया जाता है कि महापुरुषों और 
झगवान्‌का कोई कतव्य और प्रयोजन त रहते हुए भी लोगोंको 
उन्मागैसे वचानेके लिये एवं नीति, धर्म और ईश्वरभक्तिरूप 
सन्मार्गमें लगानेके लिये केवल लोकहितार्थं उनके द्वारा सब 
क्रियाएँ हुआ करती हैं, इसमें उनकी अपार दया ही कारण है । 
भगवानूके परम दयालु और सर्वेशक्तिमान्‌ होते हुए भी 
समदर्शी और निःस्पृह होनेके कारण उनके द्वारा अपने-आप 
कोई क्रिया नहीं की जाती । श्रद्धा-प्रेमपूर्वेक शरणागत होनेसे 
भक्तके हितके लिये ही उनमें क्रियाका प्रादुर्भाव होता हैं और 
उनकी दयाका विकास होता हैं । 
यहाँ यह प्रश्त उठ सकता है कि यदि इस प्रकार 
भगवानूकी समानभावसे जब जीवोंपर दया हैं, तव फिर सभी 
जीवोंका कल्याण क्यों नहीं हो जाता ? विवेचन करनेसे इसका 
यही उत्तर मिलता हैं कि दयाके तत्त्वको न जाननेके कारण 
लोग उस दयासे विशेष लाभ नहीं उठाते । जैसे जगत्तारिणी 
भागीरथी गङ्गाका प्रवाह लोकहितार्थं निरन्तर बहता रहता 
है, तथापि जो गद्धाके प्रवाहको नहीं जानते, जो श्रद्धा-भक्तिको 
कमी होनेके कारण स्नान-पानादि नहीं करते, वे उससे विशेष 

लाभ नहीं उठा सकते, इसी तरह भगवानूकी दया का प्रवाह 
अ्हनिश गङ्गाके प्रवाहसे भी बढ़कर स्वेत्न बह रहा है तो भी 
मनुष्य उसका प्रभाव न जाननेके कारण, भगवानूकी शरण 
लेकर उनकी दयासे विशेष लाभ नहीं उठाते । 
समान भावसे भगवानूकी दयाका साधारण लाभ तो सक 
जीवोंको मिलता ही है, परन्तु जो उसकी दयाका पात्र बनः 
जाता है, वह उससे विशेष लाभ उठा सकता है । सूर्यकी धूपः 
और रोशनी संत्र समान भावसे सबको प्राप्त होती है, अतः: 
समान भावसे उसका लाभ सबको मिलता है, किन्तु सूर्यमुखी 
काँचपर उसकी शक्तिका विशेष प्रादुर्भाव होता है, उसमें. 
तुरन्त अग्नि प्रकट हो जाती हैं । सूर्यमुखी काँचकी भाँति जिसका 
अन्तःकरण शुद्ध होता है, जिसके अन्तःकरणमें भगवानूपर 
विशेष श्रद्धा और प्रेम होता है बह उनकी दयासे विशेष लाभः 
उठा सकता है। 
मनुष्यके सञ्चित, प्रारब्ध और क्रियमाण--तीनों प्रका रके' 
कोसि ही भगवानूकी दयाका सम्बन्ध है-पूर्वेकृत पुण्यकर्मोंका 
सञ्चय भगवान्‌की दयासे हो हुआ है तथा उन सञ्चित' 
कर्मोके अनुसार ही प्रारब्धभोगका विधान भगवान्‌ दयापुवेक 
जीवोंके हितके लिये ही करते हैं। अतः भगवान्‌की दयाके- 
रहस्यको समझनेवाला प्रारब्धभोगके समय हर एक अवस्थामें: 
भगवानूकी दयाका दरशन किया करता है। क्रियमाण शुभकर्म 
भी भगवान्‌की दयासें ही बनते हैं, उनकी दयासे ही मनुष्य- 


सन्मागमें अग्रसर हो सकता है । अत! सभी कर्मोसे भगवानकी- 
दयाका नित्य सम्बन्ध है । ३ 

श्रद्धा-भक्तिपूर्वक विचार करनेसे क्षण-क्षणमें पद-पदपर, 
हर एक अवस्थामें मनुष्यको भगवान्‌की दयाके दर्शन होते रहते 
हैं। सब जीवोंको जल, वाउ, प्रकाश आदि तत्त्वोंस सुखभोग 
मिल रहा है, उनके जीवनका निर्वाह हो रहा है, खान-पान 
आदि काये चल रहे हैं, इन सवमें ईश्वरकी समान दया व्याप्त 
है । 

मनुष्यके शुभ और अशुभ कर्मोके अनुसार फलभोगकी 
व्यवस्था कर देतेमें भगवान्‌की दयाका ही हाथ है। 

थोड़ा-सा जप, ध्यान और सत्सङ्ग करनेसे मनुष्यके 
जन्म-जन्मान्तरके पापोंका नाश होनेका जो भगवानूने कानून 
बनाया है, इसमें तो भगवान्‌की अपार दया भरी हुई है ! 

भगवानको शरण होकर प्रेम और करुणाभावसे प्रार्थना 
करनेपर प्रत्यक्ष प्रकट हो जाता, भक्तके हर प्रकारके दुःखों और 
सङ्कूटोंको दूर करना, सव प्रकारें शरणागतकी रक्षां करना, 
हर एक प्रकारके पापकर्मसे उसे बचाना, यह उनकी विशेष दयाका 
प्रदशन है । बिना इच्छा और प्रार्थताके भी भक्त प्रह्वादकी भाँति 
दृढ़ विश्वास रखकर भक्ति करनेवाले भक्तके हितके लिये स्वयं 
प्रकट होकर उसे दर्शत देना और सम्पूर्ण सङ्कटोंसे उसकी रक्षा 
करना, यह झगवान्‌की दयाका अतिशय विशेष प्रदर्शन है । 

महात्मा और शास्त्रोके द्वारा या स्वत: लोगोंके अन्त:- 
करणमें प्रेरणा करके अथवा स्वयं अवतार लेकर लोगोंको बुरे 


कर्मासि हटाकर अच्छे कर्मोमें लगा देता, यह भी भगवानको 
विशेष दयाका प्रदर्शन है। 


झ० यो० त०१ भे” 

स्त्री, पुत्र, धन और मकान आदि सांसारिक पदार्थोंकी 
प्राप्ति और उनका विनाश होनेमें एवं शरीरका स्वास्थ्य ठीक 
रहने और न रहतेमें, रोग और सङ्कुटादिको प्राप्ति और उनके 
'विनाशमें तथा सुख-सम्पत्ति और दुःखोंकी प्राप्ति में भी-हर एक 
अवस्थामें, पनुष्यको भगवात्‌की दयाका दर्शन करनेका अभ्यास 
करना चाहिये । 
स्त्री, पुत्र, धन भौर मकान आदि सांसारिक पदार्थको 
जृद्धिमें समझना चाहिये कि भगवानूते पूर्वेकृत पुण्यकर्मोके फलस्व- 
रूप ये सब पदार्थ दूसरोंको सुख पहुँचातेके लिये, श्रेष्ठ कर्म 
करनेके लिये, भगवासमें प्रेम बढ़ानेके लिये और हूर प्रकारसे 
'ईश्वरभक्तिमे इनका प्रयोग करनेके लिये ही दिये हैं । ऐसा 
समझकर उन सांसा रक पदार्थोसे जो केवल शरीरनिर्वाहमात्र 
ही अपना सम्बन्ध रखता है और उन सबको ईश्वरके ही काममें 
लगा देता ६, वही ईश्वरकी दयाका रहस्य ठीक समझता है; जो 
उन पदार्थोक्रो भोगोंमें खर्च करता है, वह भगवान्‌की दयाके 
तत्वको नहीं समझता । 
इन सब सांसारिक झओगपदार्थोके नाश के समय समझना 
चाहिये कि इन सवमें मेरी भोगबुद्धि और आसकित होनेके कारण 
त्रे ईश्वर-भक्रितमें वाधक थे । अतः परमदयालु भगवानूने दयावश 
अपनी ओर आकर्षित करनेके लिये इन सबको हटाया है, इसमें 
भगवानको परम दया है। जिस प्रकार संसारमै देखा जाता है 
कि पतङ्गै या Fo इसी प्रकारके जन्तु रोशनीको देखकर उसपर 
आसक्त हो जाते हैं, मीहवश उममें उछल-उछलकर पडते और 
भस्म हो जाते हैं। उनकी ऐसी बुरी दशा देखकर, दयालु मनुष्य 

उस रोशनीको बहाँसे हटा देता या बुझा देता है, इस कायेमें उस 
मनुष्यको उन पतज्भोंपर महान्‌ दया है, यद्यपि वे पतङ्गे इस 
बातको नहीं समझते । उनकी समझमें तो उस रोशनी को हटाने- 
वाला अत्पन्त निर्देबी और महान्‌ शलु है, पर यह उनका अज्ञान 
है, उनको भूल है । इसी तरह हमारे भोले भाई जो ईश्वरकी 
दयाका रहस्य नहीं जानते, वे भी इन सव सांसारिक पदार्थोका 
अभाव होते देखकर नाना प्रकारसे ईश्वरको दोष दिया करते 
हैं, परन्तु भगवान्‌ तो परम दयालु हैं, इसलिये वे उनके अप- 
राधकी ओर नहीं देखते। तथा मुझपर परम दया करके 
अगवानूते पूर्वेकृत पापकर्मोसि उक्रण करनेके लिये, भविष्यमें 
यापोंसे वचानेके लिये और समस्त भोग-सामग्रीको प्रत्यक्ष 
क्षणभङ्गर दिखाकर उनमें वैराग्य उत्पन्न क रनेके लिये इन सबका 
वियोग किया है--ऐसा समझकर जो सांसारिक भोग-पदार्थोके 
ब्रियोगमें भी भगवातूकी दयाका दर्शन करके सदा प्रसन्न रहता 
है, वही उनकी दयाके रहस्यको ठीक समझता हैं। 

ऐसे ही जव शरीर आरोग्य रहें तो समझना चाहिये कि 
अगवानूको सर्वव्यापी समझकर सबमें भगवानका दर्शन करते 
हुए दूसरोंक्री सेवा करते के लिये, श्रेष्ठ पुरुषोंका सङ्ग करके 
भगवानके गुण प्रभाव, तत्त्व और रहस्यको समझनेके लिये 
और उनके भजन-ध्यातका निरन्तर अभ्यास करनेके लिये 
भगवान्‌ दया करके मुझे नीरोग रखते हैं-- ऐसा समझकर इस 
क्षणभङ्गर शरीरको जो परम दयाळु परमात्माके काममें उप- 
युक्त उद्देश्यानुसार लगा देता है; वही उनकी दयाके रहस्यको 
ठीक समझता है ! 5 

शरीर रोगग्रस्त होनेसे समझना चाहिये कि पूर्वक्ृत | 
पापकर्मोसे उक्रण क रनेके लिये, भविष्यमें पापोंसे बचानेके लिये 
शरीरमें वैराग्य उत्पन्न करनेके लिये और रोगादिमें तपबुद्धि 
करके उसका लाभ देनेके लिये एवं बार-बार अपनी स्मृति 
दिलानेके लिये भगवानूने परम दया करके पुरस्काररूप यह 
अवस्था दी है-यह समझकर जो रोगादिकी प्राप्तिमें भी किसी 
प्रकारकी चिन्ता नहीं करके आनन्दपूवेक अपने मनको निरन्तर 
भगवानके चिन्तनमै लगा देता है तथा भगवानूके उपर्युक्त 
उद्देश्योंकी समझ-समझकर सदा हषित रहता है वही भगवान्‌की | 
दयाके रहस्यको ठीक समझता है । | 

इसी तरह सुखी और दुखी, महात्मा और पापी जीवोंके 
साथ मिलन और बिछोह होनेके समय, एवं उनसे किसी 
प्रकारका भी सम्बन्ध होते समय; सदा भगवानूकी दयाका 7 
दरशन करना चाहिये। 

अच्छे पुरुषोंसे भेंट हो तो समझना चाहिये कि इतके 
गुणों और आचरणोंका अनुकरण करवानेके लिये, इनके उप- 
देशोंको काममें लाकर भगवानूमें प्रेम बढ़ानेके लिये भगवानूने 
परम दया करके इनसे भेंट करायो है । 

उनके साथ वियोग होनेपर समझना चाहिये कि ऐसे 
षुरुषोंका सङ्ग सदा रहना दुलेभ है। इस महत्त्वको समझानेके 
लिये, पुनः उत्कट इच्छा उत्पन्न करनेके लिये और उनमें प्रेम 
बढ़ानेके लिये भगवान्‌ दया करके ही उनसे वियोग कराते हैं ! 

दुष्ट, दुराचारी पुरुषोंमे भेंट होने पर समझना चाहिये 
कि दुराचारोंसे होनेवाली हानियोंको प्रत्यक्ष दिखाकर दुर्गुण 

और दुराचारमें विरक्ति उतन्न करनेके लिये भगवान्‌ ऐसे 
अनुष्योंसे भेंट कराते हैं । 

'उतके वियोगमें समझना चाहिये कि कुसङ्गके दोषोंसे 
बचानेके लिये ही भगवान्‌ अपनी दयासे ऐसे दुराचा री मनुष्योँसे 
वियोग कराते हैं । 

दुखी मनुष्यों और जीवोंसे भेंट होनेपर समझना चाहिये 
कि अन्तःक रणमें करुणाभावकी वृद्धि करनेके लिये, उनकी सेवा 
करने का मौका देनेके लिये और संसारमें वेराग्य उत्पन्न 
करतेके लिये दयामय भगवान्‌ दया करके ही ऐसे जीवोंसे भेंट 
कराते हैं। 

सुखी मनुष्योसे और जीवोंसे भेंट होनेपर समझना 
चाहिये कि इन सबको सुखी देखकर प्रस होनेकी शिक्षा देनेके 
(लिये भगवानने दया करके इनसे भेंट करायी हैं। 


इन सबके वियोगमें समझना चाहिये कि जनसमुदायको 
आसक्तिंको दूर करके, संसारमै परम वैराग्य उत्पन्न करनेके 
लिये और एकान्तमें रहकर भजन-ध्यानका दुढ़ अभ्यास करनेके 
लिये भगवानूने दयापूर्वेक ऐसा मौका दिया है। 

इसी तरह अन्य सब घटनाओंमें सदा-सवेदा, सभी 
अवस्थाओंमें, भगवानूकी दयाका दर्शन करना चाहिये । 
ऐसे अभ्यास करके मनुष्य, सब जीवोंपर जो भगवान्‌की अपार 
दयाका प्रवाह बह रहा है, उसके रहस्यको समझकर उससे 
विशेष लाभ उठा सकता है! 

दयामय परमेशरकी सब जीवोपर इतनी दया है कि सम्पूर्ण 

रूपसे तो मनुष्य उसे समझ ही नहीं सकता, मनुष्य अपनी बुद्धिसे 
अपने ऊपर जितनी अधिक-से-अधिक दया समझता है, उतना 
समझना भी बहुत ही है, मनुष्य ईश्वरकी यथार्थरूपसे तो कल्पना 
भी नहीं करं सकता । 

लोग भगवानको 'दयासागर' कहते हैं, किन्तु विचार 
करनेपर मालूम होता है कि यह उपमा भी पर्याप्त नहीं है, 
यह तो उसकी अपार दयाका किञ्चित्‌ परिचयमात्र है । समुद्र 
परिमित-सीमावद्ध है और भगवान्‌की दया असीम और अपार 
है, तथापि संसारमें समुद्रसे बड़ी वस्तु प्रत्यक्ष न होनेके कारण 
लोग उसीकी उपमा देकर भगवान्‌की दयाके महत्त्वको समझानेकी 
चेष्टा किया करते हैं । 


इस प्रकार सब जीवोंपर भगवानूकी अपार दया होते हुए 
भी उसके रहस्यको न समझनेके कारण मनुष्य उससे विशेष लाभ 


नहीं उठा सकते और अपनी मूर्खताके कारण निरन्तर दुःखोंमें 
मग्न रहते हैं । 


भगवानूकी दयाका महत्त्व अपार है | उससे जो मनुष्य 
जितना लाभ उठाना चाहेगा, उतना ही उठा सकता है । भगवान्‌- 
की दयाको एवं उसके रहस्य और तत्त्वको विना समझे वह दया 
समानभावसे साधारण फल देती है; उसे जो जितना अधिक 
समझता है, उसे वह उतना ही अधिक फल देती है और समझ- 
कर उसोके अनुसार क्रिया करनेसे अत्यधिक फल देती है । 

भगवानूकी दयाका ऐसा प्रभाव है कि उसका रहस्य और 
तत्त्व जाननेवालेको वह पारसमणिकी भाँति स्वयं क्रिया करवा 
लेती है । अर्थात्‌ जैसे किसी दरिद्री मनुष्यके घरमै पारस पड़ा 

हो, पर उसे उसका ज्ञान न हो, वह उसे साधारण पत्थर हो 
समझ रहा हो, तो वह मनुष्य उससे विशेष लाभ नहीं उठा सकता, 
केवल पत्थर-जैसा ही काम ले सकता हैं। किन्तु ऐसा करते- 
करते यदि अकस्मात्‌ उस पारसका लोहेसे सम्वन्ध हो जाय, 
तो वह उसे विशेष लाभ भी दे देता है, एवं ऐसा अद्भुत चमत्कार 
देखकर या किसी दूसरे गुणज्ञ पुरुषके समझानेसे वह उस 
पारसको ठीक पारस समझ लेता है, उस पारसके गुण और 
प्रभावका उसे भलीभांति ज्ञान हो जाता है, तव ऐसा ज्ञान उस 
मनुष्यसे विशेष क्रिया करवाकर, उसे पूर्ण फलका भागी वना 
देता है । इसी तरह जव किसी विशेष घटनासे या किसी महा- 
पुरुषके स ङ्गसे भगवान्‌की दयाके रहस्य, तत्त्व और प्रभावका 
मनुष्यको कुछ ज्ञान हो जाता है, तो वह ज्ञान उससे स्वयं क्रिय 
करवाकर उसे पूर्ण फलका भागी बना देता है । 

जो मनुष्य इस रहस्यको समझ जाता है क्रि भगवान्‌ 
परम दयालु तथा सवके युद्द हैं, उसे तुरन्त ही परम शान्ति 
मिल जाती है । भगवानूने स्वय कहा है-- 

सुहृदं सर्वभूतानां ज्ञात्वा मां शान्तिमूच्छति ॥ 
(गीता, ५1२६) 

'हे अर्जुन ! मेरा भक्त मुझे सम्पूर्ण भूतप्राणियोंका सुहृद्‌ 
अर्थात्‌ स्वार्थेरहित दयालु और प्रेमी तत्वतः जावकर शान्तिको 
प्राप्त होता है ।' 

क्यों न हो ! हम प्रत्यक्ष देखते हैं कि जब किसी साधारण 
राजाधिराज तथा सेठ-साहूका रके बिषयमें हमारा यह विश्वास 
हो जाता है कि अमुक राजा या सेठ बड़ा ही दयालु और 

शक्तिशाली है, वह सबपर दया करता है एवं मुझसे मिलना 
चाहता है और प्रेम करना चाहता है, तो हमें कितना आनन्द 
होता है, कितना आश्वासन मिलता है, कितनी शान्ति मिलती 
है, एवं किस प्रकार उससे मिलकर उसकी दयासे लाभ उठानेकी 
चेष्टा होती है । फिर सर्वशक्तिमान्‌, असङ्ख्य कोटि ब्रह्माण्डोंके 
मालिक भगवानूके विषयमें जिसको यह विश्वास हो जाय कि 
भगवान्‌ परम दयालु, सबके सुहृद्‌ हैं, वे मुझसे प्रेम करना चाहते 
हैं, मुझपर उनकी अपार दया है, मिलनेकी इच्छावालोंसे वे 
स्वयं मिलना चाहते हैं, फिर वह श्रद्धालु भक्त भगवानको उस 
दयासे परम लाभ उठानेकी चेष्टा करे और उसे परम शान्ति 
प्राप्त हो; इसमें तो आश्चर्य ही क्या है? इस प्रकार भगवान्‌की 
दयाके रहस्यको समझनेवाला स्वयं भी परम दयालु और सबका 
सुहृद्‌ बन जाता है, उसे स्वयं भगवान्‌ मिल जाते हैं, वह भग- 
वानूका अतिशय प्यारा बन जाता है; भगवानूकी और उसकी 
एकता हो जाती है। 


उस परम दयालु, सबके सुहृद्‌, सवशक्तिमान्‌ परमेश्वरकी 
अपार दया हमलोगोंपर स्वाभाविक है। क्षण-क्षणमें उसकी 


दयाका स्वाभाविक लाभ हमको मिल रहा है, वे स्वयं अवतार 
लेकर अपनी दयाका प्रत्यक्ष दर्शन करा गये हैं, इसलिये उसकी 
ओर लक्ष्य करके भगवानकी दयाके रहस्य, प्रभाव और तत्त्वको 
समझनेके लिये हमें तत्पर हो जाना चाहिये; क्योंकि यह मनुष्य 
शरीर भगवानुकी निहँतुकी दयामे ही प्राप्त हुआ है, इसीमें यह 
जीव भगवान्को दयाको समझकर उनका परम प्रेमपात्न बन 
सकता है । क्षण-क्षणमें आयु नष्ट हो रही है, फिर ऐसा मौका 
मिलना असम्भव है। गया हुआ समय वापस नहीं मिल सकता 
अतः ऐसे अमूल्य मनुष्यजीवनको विषय-भोगोंके 


हु के भोगने में, मोह- 
मायामें, आलस्य और प्रमादमें व्यर्थ नहीं खोना र ह 

शरणागतिका प्रारम्भिक स्वरूप क्या है तथा बादमै 
उसका क्या स्वरूप हो जाता है--इसी विषयपर इस निबन्धमै 
विचार करना है । यह विषय बहुत ही गम्भीर और रहस्यपूर्णे 
है । जो व्यक्ति इस रहस्यको हृदयङ्गम कर लेता है, वह सदाके 
लिये कृतार्थ हो जाता हैं । मर्हाष पतञ्जलिते भी ये 
'पहले मननिरोधके लिये अभ्यास और वेराग्यका कथन किया है 
और फिर “ईएवरप्रणिधानाढा' कहकर शरणागतिका महत्व 
ब्रतिपादन किया हैं। रामायण और गीता आदिमें भी ईश्वरः 


शरणको ही भ्ञगवत्प्राप्तिका मुख्य साधन बतलाया गया हैं । 


शरणागति और भक्ति-दोनोंका एक ही तात्पर्ये है। 
इनके पूवे अनन्य शब्द जोड़ देनेपर भक्ति और शरणागतिमें 
पूर्णता आ जाती है । 

शरणका आरम्भ है नाथ 1 मैं आपका हूँ इस कथन- 
मात्से ही हो जाता है । यही कथन आगे चलकर यथार्थ 
शरणाग तिके रूपमें परिणत हो जाता हैं। मारवाड्में क्यामख्यानी 
नामकी एक मुसलमान जाति है । सुना जाता है कि पहले ये लोग 
हिन्दू थे । जिस जगह ये प्रघ्रानतासे रहा करते थे, वहाँके 
शासकते इन्हें मुसलमान बना लेनेकी नीयतसे यह कहा कि “तुम- 
लोगोंसे मैं एक बातकी आशा करता हूँ । वह यह कि तुमलोण 
वास्तवमै मुसलमान न भौ बनो, पर कम-से-कम पूछनेपर अपनेको 
मुसलमान बतलाते रहो । इस राजाज्ञाको मान लेनेमें उन्हें 

कोई आपत्ति नहीं हुई | उनके घरू व्यवहार और वैयक्तिक 
रहन-सहन ठीक हिन्दुओके-जैसे हो बने रहे, पर पूछनेपर वे 
अपनेको मुसलमान ही बतलाते थे। आश्चर्य है कि मुसलमान 
शासककी यह दूरदशितापूर्ण नीति शीघ्र हो काम कर गयी और 
आज उनके खान-पान, रहन-सहन आदि समस्त व्यवहार सुसल- 
मानी ढांचेमेंपूर्णरूपसे ढल गये । अब वे लोग अपनेको वास्तवमें 
पूरे मुसलमान मानने लगे हैं। इस दृष्टान्तके अनुसार यदि हम 
अपने ईश्वररूप राजाके व्यापक राज्यमें रहकर यह स्वीकार 
कर लें कि हि प्रभो ! हम आपके हैं' तो फिर हमें सच्चा भक्त 
बन जानेमें देर नहीं लगेगी, क्योंकि उस दयालु परमेश्वरने तो 
ङङ्केकी चोट पर यह घोषणा ही कर रक्खी है-- 

सकृदेव प्रपन्नाय तवास्भीति च याचते । 

अभयं स्वंभूतेभ्यो ददाम्येतद्व्रतं मम ॥ 
ु (वा० रा०, युद्ध, १5३३) 
'जो एक वार भी मेरी शरणमें आकर हे नाथ! मैं 
आपका हूँ यह कहकर मुझसे अभय चहता है, मैं उसे समस्त भूतोंसे 
निर्भय कर देता हुँ । यह मेरा व्रत है महाभारत-युद्ध-आरम्भके 
समय गीतामें अर्जुन भी इस्ती प्रकार शरणागतके रूपमें हमें 
दृष्टिगत होता है । वह मनस्तापसे व्यथित होकर अपने चिरन्तन 
सखा भगवान्‌ श्रीक्ृषणके सामने कातर स्वरमें कह उठता है-- 
कार्पेण्यदोषोपहतस्वभावः 


पुच्छामि त्वां घमंसं मूढचेताः । 
यच्छ यः स्यान्निश्चितं ब्रूहि तन्मे 


शिष्यस्तेऽहं शाधि मां त्वां प्रपन्नम्‌ ॥ 
(गोता, २।७} 

'कावरतारूप दोष करके उपहत हुए स्वभाववाला तथा 
धर्मके विषयमें मोहितचित्त हुआ मैं आपको पूछता हूँ कि जो 
साधन निश्चय हो कल्याणकारक हो, वह मेरे लिये कहिये; 
क्योंकि मैं आपका शिष्य हूँ, इसलिये आपके शरण हुए मुझको 
शिक्षा दीजिये ।' 

इसके पूरव गीतामें कहीं भी शरणागतिका वर्णन नहीं 
आया, इसलिये यह शरणागति प्रारम्भिक समझनी चाहिये; 
क्योंकि इसके वाद ही वह कहने लगता है कि मैं युद्ध नहीं 
करूँगा ।' सञजय कहते हैं-- 

एवमुक्त्वा हृषीकेशं गुडाकेशः परंतप । 
न योत्स्य इति गोविन्दमुक्त्वा तुष्णीं बझुव हू ॥ 
(गीता, २।६) 

'हे राजन्‌ ! निद्राको जीतनेवाले अर्जुन अन्तर्यामी भी- 
कृष्ण मह।राजके प्रति इस प्रकार कहकर फिर श्रोगोविन्द 
भगवान्‌से युद्ध नहीं करूँगा' यह स्पष्ट कहकर चुप हो गये ।' 

अर्जुनक्री इस 'न योत्स्ये वाली उक्तिको सुनकर 
भगवान्‌ अपनी मुसकराहटको रोक न सके; क्योंकि एक ओर 
तो वह कह रहा है कि “में आपके शरण हूँ, मुझे उपदेश दीजिये', 
और दूसरी ओर अपनी मनमानी कहता है कि 'मैं युद्ध नहीं 
करूँगा ।' यह व्यवहार तो उस झगड़ालूकी तरहका-सा हुआ कि 
जो अपने किसी विश्‍वासभाजन पञ्चके पास जाकर कहता 
है कि मिरा एक नालीके सम्बन्धमें पड़ोसीसे झगड़ा हो गथा है। 
आप उसका निपटारा कर दीजिये । मुझे आपका निर्णय रात्रेथा 
मान्य होगा । किन्तु इस बातका ध्यान रहे कि इस नालीका 

पानी तो जहाँ गिरता है, वहीं गिरेगा ।' इस बातको सुनकर 
पञ्च उसके इस आग्रहको देखकर मन-ही-सन हँसता है और 

_न्यायके लिये किमी दूसरेके पास जानेकी सलाह देता है । यहाँ 
अर्जुनको भी दशा इसी तरहकी-सी देखी जाती है । बह्‌ कहता है 
कि मैं आपके शरण हूँ, आप कहेंगे सो करूँगा, परन्तु युद्ध नहीं 
करूंगा ?'इस दशामें भो दयामय भगवानको अर्जुनके इस कथन- 
पर कोई अन्यथाभाव नहीं हुआ । उन्होंने उसे अपने शरणसे दूर 
नहीं किया । बल्कि हर तरहसे समझा-बुझाकर मार्गपर लानेकी 
सफल चेष्टा की; क्योंकि वह 'त्वां प्रपन्नन्‌' मैं आपके शरण हूं' 
ऐसा एक बार कह चुका था । 

इस कथनसे यह नहीं समझना चाहिये कि वास्तवमें 
अर्जुनकी भगवड्भक्तिमें कमी थी । उसको भक्तिमें कमी होती, 
तो भगवान्‌ उसके रथके घोड़े ही क्यों हाँकते; वात यह है 
कि भगवानूने अपनी लीलासे अर्जुनको मोहित-सा करके यहाँ 
लोकशिक्षाथे प्रारम्भिक शरणागतिका स्वरूप दिखलाया है । 
यह तो प्रारम्भिक शरणकी बात हुई । अब शरणागतिके 

स्वरूपको समझनेकी आवश्यकता है । इन्द्रिय, मन, शरीर औरा 
आत्मा सबसे सवथा निष्काम प्रेमभावसे भगवान्‌के शरण होनेका 
नाम ही अनन्य शरणागति है। परमेश्व रके नाम, रूप, गण, 
प्रभाव, लीला और रहस्यका सदा मनन करते रहना मनसे 
भगवान्‌के शरण होना है । वाणीसे भगवन्नामका उच्चारण 
करना, चरणोंसे भगवानूके मन्दिर आदिमे जाना, ने्रोसे 
भगवानूकी मूति आदिके दर्शन एवं 


शास्त्रावलोकन करना, 
कानोंसे उनके गृणानुवादादि सुनना तथा हाथोंसे उनके विग्रहकी 

पूजा करना और सबमें भगवद्बुद्धि करके सबकी सेवा 
करना तथा श्रीहरिकी आज्ञाओंका पालन करना इत्यादि 
इन्द्रियोंसे उनके शरण होना है और उनके चरणोंमें साष्टाङ्ग 
प्रणाम करना आदि शरीरसे भगवानूके शरण होना है तथा 
भगवत्पेमके सिवा और किसोको भो हृदय में स्थान न देकर 
भगवानूके परायण होना ही अपने आपको भगवानको समापितः 
कर देना है, यही अनन्य शरण है । शास्त्रोंमें तो परम दयालु 
परमात्माको केवल एक ही वार प्रणाम कर देनेका भी बहुत 
अधिक माहात्म्य बतलाया गया है-- 
एकोऽपि क्षणस्य कृतः प्रणामो 
दशाश्वमेधावभृथेन तुल्यः । 
दशाश्वमेधी पुनरेति जन्म 
कृष्णप्रणामी न पुनर्भवाय ॥ 
(महा०, शान्ति०, ४७।६२ } 
भगवान्‌ श्रीकृष्णको किया हुआ एक भी प्रणाम दस 
अश्वमेधयज्ञोंके अवभृथस्तानके बरावर है, (इतना ही नहीं, 
बिशेषता यह है कि) दस अश्वमेध करनेवालेको तो फिर 
जन्म लेना पड़ता है, किन्तु भगवान्‌ श्रीकृष्णको प्रणाम करने - 
वालेको फिर जन्म नहीं लेना पड़ता ।' 
इसी प्रकार श्रीहरिके पावन नामका केवल एक ही वार 
उच्चारण कर देनेसे भी समस्त पापोंका नाश होकर अकथनीय 
फलकी प्राप्ति होती है । प्रत्यक्षमें बैसा फल दृष्टिगत न होनेमें 


हमारी अश्रद्धा ही प्रधान कारण है। 
वाणीसे शरण होना जितना सुगम हैं, शरीरको शरणा- 

गति उतनी सुगम नहीं है । एक आदमी किसीका अपराध कर 
देता है, तब वह अपनेको सद्धूटापन्न समझकर क्षमा-याचनाके 
लिये उसकी शरणमें जाता हैं। उस समय वह अपने मुँहसेतो 
उससे क्षमा माँग लेता है, पर उसके चरणोंमें गिरने आदिमें उसे 
सङ्कोच होता है । फिर भी वह केवल कथनद्वारा भी अपने 
अपराधोंको क्षमा करवा ही लेता है । वाणी और शरीरसे 
शरण होनेकी अपेक्षा इन्द्रियोंसहित अन्तःकरणद्वारा शरण होना 
और भी कठिन है; क्योंकि मनुष्य वाणीसे कह देता है कि मैं 
आपके शरण हुँ! और शरीरसे भी चरणोंमें गिरकर शरणागत 
हो जाता है; परन्तु मनसे शरण होता इससे भी कठिन है । 
मनसे शरण हो जानेका फल येह है कि अगवानृके सिवा किसी 
अन्य वस्तुका चिन्तन ही नहीं होता । उसे तो नित्यतिरन्तर 
अपने प्रियतम वासुदेव हो सबेत्न विराजित दीखने लगते हैँ। 
वासुदेवः सर्वंिति स महात्मा सुदुर्लभः ।।* 
(गीता, ७।१६ का उत्तरार्धे} 
उपर्डक्त प्रकारसे परमात्माके शरण हो जानेपर किसी- 
किसी साधकको तो अपने तनकी भी सुधि नहीं रहती । वह 
भगवानूसे परे और किसीको भी नहीं जातता और भगवात्‌कै 
ही अनन्य प्रेममें मग्न रहता है। इस शरणागतिमें बी 
सभा भेदोंका अन्तर्भाव है । ३ 
अब यहु प्रश्न उठ सकता है कि हम उस प्रभकी शरणके 
लिये कहाँ जाये ? मन्दिरमे जाकर उसके विग्रहकी शरण 'लं 








MRS RASS 
# सिब कुछ वासुदेव ही हैँ-इस प्रकार तत्त्वे समझकर जो मेरे 
शरण हो जाता है, वह महात्मा अत्यन्य दुलेभ है । 


® 

अथवा सब जगह प्रतिष्ठित सर्वव्यापक विभुकी शरण ग्रहण 
करें ? उसके उत्तरमें निवेदन हैं कि जिसकी जैसी रुचि हो, वह्‌ 
उसीके अनुसार भगवानको शरण ले सकता है । यदि कारण- 
विशेषसे मन्दिरोंमें जानेमें सुविधा या रुचि न हो, तो जो जहाँ 
है वह वहों भगवान्‌ की शरण हो सकता हैं; क्योंकि भगवान्‌ 
सर्वव्यापक हैं, कोई भी ऐसा स्थान नही जहाँ वेन हों। 
यदि हम उन्हें कोई वस्तु अर्पण करना चाहें, तो वे तत्काल 
उसे ग्रहण कर सकते हैं; क्योंकि वे 'सर्वतःपाणि' अर्थात्‌ सब 
ओर हाथोंवाले हैं। यदि हम उन्हें नमस्कार करता चाहें, तो 
वे हमारे नमस्कारको भी सव जगह स्वीकार कर सकते हैं, 
क्योंकि वे 'सर्वंतःपाद' अर्थात्‌ सव जगह पैरवाले हैं। यदि 
हम उन्हें अपनी श्रद्धामयी पूजा-क्रियादिको दिखलाना चाहें, तो 
वे उन्हें देख भी सकते हैं, क्योंकि वे 'सरवेतोऽक्षि' अर्यात्‌ सब 
जगह नेत्रोंवाले हैं! यदि हम उनके मस्तकपर प्रेमपुष्पाञजलि 
समपित करना चाहें, तो वे उसे भी महष स्वीकार कर 
सकते हैं, क्योंकि वे 'सर्वंतःशिरः' अर्थात्‌ सव स्थानोंपर 
सिरवाले हैं । हमारे द्वारा किये गये गुणानुदादोंको भी वे प्रभु 
सभी जगह सुन सकते हैं, क्योंकि वे सवेतःश्रुतिमत्‌ अर्थात्‌ 
सब जगह कानोंवाले हैँ । इसी प्रकार प्रेमसे अपण किये हुए 
हमारे नेवेद्यको भौ वे 'सर्वेतोमुखः' भगवान्‌* निःसङ्कोच खा 
सकते हैं । _ 
कसवेत:पाणिपाद तत्सवंतोऽक्षिशिरोमुखम्‌ । 
स्वेतःश्रुतिमल्लोके सवंमावृत्य तिष्ठति ॥ (गीता, १३।१३) 


“वह सब ओर हाथ-पैरवाला, सब ओर नेत्र, सिर और मुखवाला तथा 
सब ओर कानवाला है, क्योंकि वह संसारमें सबको व्याप्त करके स्थित है ।' 

गीतामें भगवानूने स्वयं कहा है-- 
पत्रं पुष्पं फलं तोयं यो मे भक्त्या प्रयच्छति । 
तदहं भक्युपहृतमश्नामि प्रयताश्मनः ॥ 
(गीता, 51२६) 


“जो कोई भक्त मेरे लिये प्रेमसे पत्र, पुष्प, फल, जल 
आदि अर्पण करता है, उस शुद्धबुद्धि निष्काम प्रेमी भक्तका प्रेम- 
पूवंक अपण किया हुआ वह पत्न-पुष्पादि मैं सगुणरूपसे प्रकट 
होकर प्रीतिपूर्वक खाता हूँ ।' 

ऊपरकी पङ््तयोंमें भगवान्‌के निमित्त पूजा आदि क्रिया- 
ओंको करनेकी विधिका निरूपण किया गया । अब निराकार 
सवैत् व्यापक भगवान्‌ विभुकी आज्ञाएँ कैसे प्राप्त की जायें, 
इस विषयपर कुछ लिखा जाताहै। गीताके उपदेशोंको ही 
भगवानूकी आज्ञा मानकर अर्जुनकी तरह अपने-आपको उसके 
अनुगत बना दें। इसपर यह शङ्का हो सकती है कि किसी सन्दिग्ध 
बिषयको न समझ सकनेकी दशामें उसका समाधान किस प्रकार 
किया जाय । इसका उत्तर यह है कि एकान्तमें बैठकर सवे- 
भ्रूताशयस्थित' भगवानको अपने मनके समस्त सन्देह सुना दे, 
ऐसा करनेपर वे स्वतः ही हूदयमें प्रेरणा कर सकते हैं। इसपर 
भी हृदयकी मलिनताके कारण यदि कोई बात समझमें न आ 
सके, तो भगवानूके भक्तोंको पूछता चाहिये। उन भक्तोंका पता 
भी भगवान्‌ ही बतला सकेंगे, वे जिनके लिये हृदयमें प्रेरणा 
करें, वे हो हमारे लिये भक्त कहे जा सकते हैं। 

हम भगवानूकी पूर्णतया शरण हो गये, इसका निश्चय 


त रक 

कैसे हो। इस शङ्काका समाधान करनेके लिये अर्जुनका दृष्टान्त 
देते हैं । अर्जुनसे भगवान्‌ कहते हैं-- 
सन्मन! भव मद्भक्तो सद्याजी मां नमस्कुर । 
सामेवैष्यसि सत्यं ते प्रतिजाने प्रियोऽसि से ॥ 
(गीता, १०६५) 
है अर्जुन | तू मुझमें मनवाला हो, मेरा भक्त बन, मेरा 
पूजन करनेवाला हो और मुझको प्रणाम कर । ऐसा करनेसे तू 
मुझे ही प्राप्त होगा । यह मैं तुझसे सत्य प्रतिज्ञा करता हूँ, 
क्योंकि तू मेरा अत्यन्त प्रिय है ।' 
इस इलोकमें शरणागतिकी चारों बातें आ गयीं । 'मन्मनाः' 
अर्थात्‌ मेरेमें मन लगानेवाला हो । “मद्भक्तः मुझमें ही, स्त्री- 
पुत्नादिमें नहीं, प्रेम करनेवाला हो। “सद्याजी' से भगवानूको पूजा 
और आज्ञापालन समझना चाहिये । 'नमस्कुरु' अर्थात्‌ मेरे 
चरणोंमें प्रणाम कर । प्रणाम करनेका महत्त्व तो लोकमें भी 
प्रत्यक्ष ही देखनेमें आता है । जब अपराधी चरणोंमें गिर पड़ता 
है, तो चाहे कोई कितना ही निष्ठुरहृदय क्यों न हो, उसे उसको 
क्षमा प्रदान करनी ही पड़ती है । छोटा बालक अपराध करके 
अपनी माताकी गोदमें जा बेठता है और बड़ा चरणोंमें गिर 
पड़ता है । इसी प्रकार भक्त अपने परम सुहृद्‌ परमात्माके पाद- 
पद्मोंमें गिर पड़े । फिर वे चाहे मारें गा तारें; इसकी कोई परवा 
नहीं, भगवानके द्वारा किये हुए विधानमें सदा प्रसन्त रहें, 
भारी-से-भारी दुःख पड्नेपर भी कमा विचलित न हो । जिस 
समय वालकके फोड़ेको चीराफाडी होती है, उस समय वह अपनी 
साताकी गोदमें सुखसे बैठा रहता है, जरा भी घवराता नहीं ॥ 
भ० यो० त° १५-- 

वह्‌ रोता हुआ भी इस्त बातको जानता है कि मेरी स्नेहमयी 
जननी कभी स्वप्नमें. भी मेरा अहित नहीं कर सकती । उसका 
प्रत्येक विधान मेरे लिये सदा मङ्गलमय ही होता है ! इसी प्रकार 
भक्त निःशङ्क होकर विश्वासपूवेक भगवान्‌के चरणोंमें पड़ा रहता 
है। भारी-से-भारी दुःखके उपस्थित होनेपर भी बुद्धिके विचारसे 
वह उसके गर्भमें अपने कल्याणको देखता रहता है, किन्तु कभी- 
कभी प्रणय-कोप भी कर बेठता है और कभी-कभी रोने भी 
लगता है। प्रभु उसके वालकपनको समझकर उसके दुःखको 
उसके रोनेकी परवा नहीं करते और अन्तमें उसे ऐसा बना देते 
हैं कि वह प्रत्येक अवस्थामें सन्तुष्ट रहता है । अनिकेत बन जाता 
है-देह और गेह उसके निकेत नहीं रहते । उसका देहाभिमान 
छट जाता है और उसको गृहासक्ति नष्ट हो जाती है। 


भगवान्‌ भी कहते हैं-- 


तुल्यनिन्दास्तुतिमाँनी संतुष्टो थेन केनचित्‌ । 
अतिकेतः स्थिरमतिर्भक्तिमान्मे प्रियो नरः ॥ 


(गीता, १२।१६) 

'जो निन्दा-स्तुतिको समान समझनेवाला, मननशील 

और जिस किसी प्रकारसे भो शरीरका निर्वाह होनेमें सदा ही 

सन्तुष्ट है ओर रहनेके स्थानमें ममता और आसक्तिसे रहित है 
ह स्थिर बुद्धि भक्तिमान्‌ पुरुष मुझको प्रिय है ।' 


इस प्रकार बुद्धिके स्थिर हो जानेपर वह प्रत्येक विधानमें 


प्रसन्न रहता है। गीताके १२वें अध्यायके श्लोक १३ से १& तकमें 
भक्तोके जितने लक्षण भगवानूने वतलाये हैं, यदि वे हममें 





शरणागतिका स्वरूप और फल २२७ 


चटने लगें तो समझ लेना चाहिये कि हम भगवान्‌के पूर्णतया 
शरण हो गये । 
यहाँतक शरणागतिकी प्रारम्भिक और अन्तिम स्थितिका 
प्रतिपादन किया गया । अव उसकी बीचकी सीढ़ियोंपर भी कुछ 
'प्रकाश डालना आवश्यक प्रतीत होता है। जिस प्रकार हनुमान्‌-' 
जीने छलाँग मारकर ही समुद्रको पारकर लिया था, उसी प्रकार 
अक्त भी बीचकी सीढ़ियोंपर चढ़े बिना भी संसारसमुद्रसे पार 
होकर परमात्माकी दयासे अपने अभीष्ट धासको पहुँच सकता 
है । 
भगवान्‌ श्रीकृष्णद्वारा वणित अध्याय १६ के आरस्भके 
“अभयं सत्त्वसंशुद्धिज्ञानयोगव्यवस्थिति आदि दैवीसम्पदाके 
छब्बीस गुणोंको अपने हृदयमें धारण कर लेना ही शरणागतिको 
बीचकी अवस्था है! इसका फल भगवत्प्राप्ति है । 
यदि कहें कि दैवी सम्पत्तिके लक्षण भक्तिमागँके साधन 
क्यों माने जायेँ, तो भगवानूने नवें अध्यायमें स्पष्ट कहा है- 
महात्मानस्तु सां पार्थं दैवीं प्रकृतिमाशिताः । 
भजन्त्यनन्यमनसो ज्ञात्वा भुतादिमव्ययम्‌ ॥ 
(गीता, 5।१३) 
हे कुन्तीपुत्र ! दैवी प्रक्ृतिके आश्रित महात्माजन तो 
मुझको सव भूतोंका सनातन कारण और नाशरहित अक्षरस्वरूप 
जानकर अनन्य मनसे युक्त होकर निरन्तर भजते हैं ।' 
सततं कीर्तयन्तो मां यतन्तश्च दृढव्रताः । 
नमस्थन्तश्च सां भवत्या तित्ययुक्ता उपासते ॥ 
(गीता, ६१४) 

थि दृढ़ निश्चयवाले भक्तजन निरन्तर मेरे नाम और 
` गुणोंका कीतँन करते हुए तथा मेरी प्राप्तिके लिये यत्न करते 
हुए और मुझको बार-बार प्रणाम करते हुए सदा मेरे ध्यानमें 
युक्त होकर अनन्य प्रेमसे मेरी उपासना करते हैं ।' 
इस श्लोकमें भक्ति (शरणागति) के लक्षणोंका वर्णनः 
किया है, इसलिये दैवीसम्पत्तिको भक्तिके प्रक रणमें लेना उचित 
ही है। 
शरणागतिके मार्गपर चलनेवाले साधकके हृदयमें दुर्गृण 
और दुराचार स्वतः ही नष्ट हो जाते हैं तथा सदाचार और 
सद्गुणका विकास भी भगवानूकी दयासे अपने-आप ही होता 
जाता है । दैवी सम्पदाको प्राप्ति और आसुरीसम्पदाके नाशमें 
भगवानूकी दया ही प्रधान हेतु है । यदि सद्गुणोंकी वृद्धि होती 
न दीखे, तो समझना चाहिये कि शरणमें अभी लुटि है । जैसे 
सूयेकी शरण लेनेपर अन्धकारको कहीं भी स्थान नहीं रह 
जाता, वैसे ही भगवानूकी शरण हो जानेपर हूदयमें किसी 
प्रकारका दोष रह ही नहीं सकता | शरणागतिकी दुढ़ताके लिये 
साधकको सदा आत्मनिरीक्षण करते रहना चाहिये । यह अपने 
मनको सदा देखता रहे कि उसमें सद्गुणोंका और भगवानका 
वास हो रहा है या विषयोंका। वह ध्यान रखे कि उसकी 
वाणी भगबद्गुणानुवादका रसानुभव कर रही है या नहीं । 
उसकी क्रियाएं भगवानुके बदले कहीं भोगोंके लिये तो नहीं 
हो रही हैं। शरीरको समपित कर देनेपर तत्सम्बन्धी सुख-दु:खों में 
साधकको भगवान्‌की दया स्पष्टरूपसे दीखने लगती है । ज्यों- 
ज्यों भगवानूमें प्रेम बढ़ता है, त्यों-त्यों विषयोंमें आनन्द कमः 

होता जाता है और भगवानूमें बढ़ता जाता है। यही प्रेमको 
कसौटी है । भगवातूमें जितना प्रेम बढ़ता जायगा-भगवानूका 
उतना ही ज्ञान होता जायगा, उतना ही सांसारिक विषयोंमें 
बैराग्य होकर उनमें स्वतः ही आनन्द कम प्रतीत होने लगेगा । 
चचीरे-धीरे भगवानूके प्रेमका आनन्द बढ़ेगा और फिर उसके 
सामने त्विलोकीका आनन्द भी तुच्छ प्रतीत होगा । 

भगवान्‌के शरणार्थीको ऐसा मानना चाहिये कि भगवान्‌ 
जो कुछ करते हैं, सब मङ्गल ही करते हैं । उनके प्रत्येक विधान- 
में दया और च्याय मानकर आनन्दित होना चाहिये । उन्हीं 
नवीन कर्मोको करना चाहिये, जिनसे भगवान्‌ प्रसन्न हों । भग" 
वानूको हर समय याद रखना चाहिये । स्त्नी-पुत्र आदिके प्राप्त 
होनेपर यह समझे कि भ्गवत्प्राप्तिमें सहायताके लिये ये मिले हँ 
और इनके नाश होनेपर यह समझे कि मैं इनकी आसक्तिमें फंस 
गया था, इसलिये भगवानुने दया करके इनको हटा लिया है। इसी 
प्रकार अन्य विषयोंकी प्राप्ति और विनाशमें भी समझना चाहिये। 

यों समझते-समझते मनका जितना-जितना विकार हटता 
जाता है, उतना-उतना ही वह प्रभुके नजदीक जाता रहता है । 
अ्रभुकी दयासे उसमें सद्गुणोंकी वृद्धि होती रहती है । वह 
फिसीकी सेवा करता है, तो यह समझता है कि मैं प्रभुकी ही 
सेवा कर रहा हूँ । हरेक काममें उसका निःस्वाथ भाव रहता 
है । जैसे पतिव्रता स्त्री अतिथियोंकी सेवा करती है; परन्तु 
उनमें आसक्त नहीं होती, इसी प्रकार भक्त भी सारी दुनिया- 


की सेवा करता हुआ भी उसमें आसक्त नहीं होता । 
किसी-किसी भक्तमें ऐसा भी होता है कि जब सेवा करनेसे 

उसकी प्रतिष्ठा होने लगती है, तब आरम्भमें तो वह उससे 
प्रसन्न-सा होता है और खूब सेवा करता है; परन्तु आगे जाकर 
विचार करता है कि मैं तो.मान-बड़ाईके लिये सेवा कर रहा 
हूँ, प्रभुके लिये कहाँ ? धीरे-धीरे उसकी मान-बड़ाईकी चाह 
कम होती जाती है और वह स्वयं मान-बड़ाईके उद्देश्यको छोड़ता 
` जाता है, परन्तु फिर भी दूसरोंके द्वारा दी गयी मान-बड़ाईको 
कहीं स्वीकार कर बैठता है । इसके बाद वह मान-बड़ाईके प्राप्त 
होनेपर लज्जित हो जाता है । मनमें समझता है कि पृथ्वी फट 
जाय, तो उसमें धस जाऊं और इसके बाद तो जहाँ ऐसा मौका 
आनेकी सम्भावना होती है, वहाँ जाना ही नहीं चाहता, जैसे 
पतिव्रता स्त्री बुरे वातावरणमें नहीं जाना चाहती । ऐसी अवस्था- 
भें उसे मान-बड़ाईमें दुःख और अपमान तथा निन्दामें सुख-सा 
प्रतीत होने लगता है । इसो प्रकार क्रमशः उसके अहङ्कारका 
कतई नाश होता जाता है, वह विचार करता है कि मुझमें जो 
'मैं' था, वह 'मैं' तो प्रभुके शरण हो गया । अब तो मैं प्रभुकी 
कठपुतलीमात्र हूँ। इसी स्थितिको बतलाते हुए भगवान्‌ कह 
रहे — 
ह ये तु सर्वाणि कर्माण मयि संन्यस्य मत्पराः । 

अनन्येनैव योगेन मां ध्यायन्त उपासते ।। 

तेषामहं समुद्धर्ता मृत्युसंसारसागरात्‌ । 

भवामि नचिरात्पाथं मय्यावेशितचेतसाम्‌ ॥ 


(गीता, -७) 

'जो मेरे परायण रहनेवाले भक्तजन सम्पूर्ण न मुझमें 
अपेण करके मुझ सगुणरूप परमेश्वरको ही अनन्य भक्ति- 
योगसे निरन्तर चिन्तन करते हुए भजते हैं, हे अर्जन ! उन 

मुझमें चित्त लगानेवाले प्रमी भक्तको तो मैं शीघ्र ही मृत्युरूप 
संसारसमुद्रसे उद्धार करनेवाला होता हूँ । 
मतलब यह कि जिस प्रकार कठपुतलीको सूत्रधार जैसे 
नचाता है, वह वैसे ही नाचती है। अपनी ओर से कोई चेष्टा 
नहीं करती। वेसे ही वह भक्त अपने अहङ्कारे कुछ भी नहीं 
करता । उसके द्वारा जो कुछ होता हैं, सव भगवान्‌ ही करते 
हैं, इसलिये उसकी प्रत्येक क्रिया परम पवित्व-आदर्श होती है । 
उससे ऐसा कोई कार्य होता ही नहीं जो भगवान्‌की आज्ञा और 
रुचिके प्रतिकूल हो । यही कर्मोका अर्पण है । उसके मन, शरीर 
और इन्द्रियाँ सव कुछ पगवानके ही अपित होती हैं। इसी 
प्रकार वह सुख-दुःखकी प्राप्तिमें भी क्रिप्ती प्रकार अपनी 
स्थितिसे विचलित नहीं होता, वरं उसे भगवानका विधान 
समझकर पद-पदमें भगवान्‌की दयाका दशन करता हुआ मुग्ध 
रहता है । उसका चित्त अनन्यरूपसे केवल भगवान्‌के ही चिन्तन- 
में लगा रहता है । दूसरे किसी त्रिषयके अस्तित्वकी भी कल्पना 
उसकी वृत्तिमें नहीं आती । इस प्रकार कर्मसे, शरीर और 
इन्द्रियोंसे और मन-बुद्धिसे जो सर्वथा भगवान्‌के अपित हो जाता 
है, उसे भगवान्‌ स्वयं अतिशीघ्र संसारसागरसे उद्धार कर अपना 
परमप्रेमी वना लेते हैं और स्वयं उसके परमप्रेमी बन जाते हैं । 
ऐस्ती स्थितिमें उसको सब ओर प्रभुका ही रूप दीखने लगता हैं । 
वह अपने-आपको सर्वथा भूलकर प्रेममय बन जाता है, तब उमे 
नीतिका भी ज्ञान नहीं रहता । वह मस्त हो जाता है। यही 
पूर्ण शरणागति है, इसीको अनन्यभक्ति और अनन्यशरण कहते 
हैं, यही अपने-आपको भगवान्‌के पूर्णतया समपंण करना है । 

समय बहुत ही अमूल्य है, अतः एक क्षण भी व्यर्थ नहीं 
खोना चाहिये । रात्रिमें सोनेके समय भगवानूके नामका जप 
और ध्यान करते-करते ही सोना चाहिये । इस प्रकार सोनेसे 
रातका शयनकाल भी साधनकाल वन जाता है । 
दिनमै चलते-फिरते, खाते-पीते, उठते-बैठते जैसे गोपियाँ 
अपना समय बिताया करती थीं, उसी तरह समय बिताना 
चाहिये । 
श्रीमद्धागवतमै कहा गया है-- 
या दोहनेश्वहनने मथनोपलेप- 
प्रेड्डेड्डनार्भरुदितोक्षणमाज॑ नादौ । 
गायन्ति चैनमनुरक्तधियोऽश्रकण्ठ्यो 
धन्या ब्रजस्त्रिः उ हक्रमचित्तयानाः ॥। 
(१०।४४।१५) 
“जो गौओंका दूध दुहते समय, धान आदि कूटते समय, 
दही बिलोते समय, आँगन लीपते समय, वालकोंको पालनेमें 
झुलाते समय, रोते हुए बच्चोंको लोरी देते समय, घरोंमें जल 
छिड़कते समय और झाड़ देने आरि 


द कार्योको करते समय प्रेम पर्ण 
चित्तसे आंँखोंमें आंसू भरकर गद्गद वाणीसे श्रीक्रष्णका गान 
किया करतीं हैं, इस प्रकार सदा श्रीकृष्णमें हो चित्त लगाये 


रखनेवाली वे. ब्रजकी गोपियाँ धन्य हैं ।' 


इसी प्रकार हम लोगोंको भी हर समय वाणीसे भगवानूके 


or 


१ 
~ 

नाम और गुणोंका कीतेन तथा मनसे भगवानका ध्यान करना 
चाहिये, इसमें जरा भी कमी नहीं रहती चाहिये । 

प्रातः और सायंकाल-दोतों कालोंमें साधनके लिये निय- 
मितरूपसे भी हमें समय लगाना चाहिये । नियमितरूपसे हम 
जो समय लगावे, उसे भी बहुत ही मूल्यवान्‌ वचा लेना चाहिये। 
सगवानके नाम-जपके साथ निम्नलिखित छः वातोंका विशेषः 
ङूपसे ध्यान रक्खा जाय तो नाम-जप बहुत मूल्यवान्‌ बन 
सकता है-- 

(१) ताम-जप हो सके तो मनसे, नहीं तो शवासके द्वाणा 
करे, वह भी न हो सके तो जिह्वाके द्वारा ही किया जाय । 

(२) नाम-जपके समथ, जिसका नाम-है, उस नामी 
(भगवान्‌) को याद रखना चाहिये । 

(३) नाम-जप गुप्तरूपसे करे । किसीको यह नहीं कहना 
चाहिये कि मैं इतना जप करता हूँ । 

(४) नाम-जप श्रद्धा-विश्वासपूवेक करना चाहिये । 

(५) नाम-जप प्रेममें विह्वल होकर करना चाहिये । 

(६) नाम-जप निष्कामभावसे करना चाहिये । 

इनमें एक-एक भाव मूल्यवान है। श्रद्धा, प्रेम और 
/निष्कामभाव--इनमेंसे तो एक भी साथ रहे तो उससे हमारा 
संसारसागरसे उद्धार हो सकता है। 

भगवानका ध्यान करनेके समय थे छः बातें साथमें होनी 
-चाहिये- 

(१) भगवान्‌के नाम का जप । 

(२) संसारसे वैराग्य । 

३) भगवान्‌ूके गुण, प्रभाव और लीलाको स्मृति । 
४) इन सबमें भगवानूके तत्त्व-रहस्यको समझना । 
५) निरन्तरता । 
६) निष्कामभाव । 

इस प्रकार यदि ध्यान किया जाय और वह ध्यान यदि 
एक क्षण भी हो जाय, तो उसके समान न तप है, न तीथे है, न 
ब्रत है, न दान है, न यज्ञ है-कुछ भी नहीं है। 

इस प्रकार अपने समयको मूल्यवान्‌ बनाना चाहिये । 

गीताका पाठ इस प्रकार करना चाहिये-एक मनुष्य 
भठारहों अध्यायोंके मूल श्लोकोंका पाठ करता है और दूसरा 
मनुष्य केवल एक अध्यायका ही अर्थ और भाव समझकर पाठ 
करता है, तो पहलेकी अपेक्षा वह एक अध्यायका पाठ करने- 
बाला श्रेष्ठ है। अर्थ और भावको समझकर हृदयमें धारण करे 
और फिर उसे कार्यान्वित करे यानी कार्थरूवमें परिणत करे तो 
बह्‌ सबसे उत्तम है। यही बात रामायण आदिके पाठके विषयमें 
भी समझनी चाहिये । 

है पूजा हमें मानसिक करनी चाहिए, मानों प्रत्यक्ष ही कर 
रहे हैं। भगवान्‌का ध्यान करके पूजा करे, ओग लगाये, आरती 
करे, फिर स्तुति-प्राथेना करे । ये सव भी भावसे म 
समझते हुए, श्रद्धा-भ क्तिपूर्वक, निष्कामभावसे और प्रममें विह्वल 
होकर करे । चित्रपट आदिके सहारे यदि ध्यान किया जाय तो 
उस-उस चित्रपट या मूतिका नहीं साक्षात्‌ भगवानूका ही ध्यान 
करे । यह ध्यान और पूजा भी मूल्यवान्‌ है, इस 


कै पूजामें दूसरी 
जगह मन जानेको गुञ्जाइश नहों; क्योंकि मानसिक पुजामें 


( 
( 
( 
( 


न्त्रोंका अर्थ 


| 
TN 


ONS 

झगवानूका स्वरूप भी मानसिक ही होता है। जिस शरोरसे 
भगवान्‌की हम पूजा करते हैं, वह भी मानसिक होता है । उसको 
सामग्री भी मानसिक होती है और जो क्रिया की जाती है, वह 
भी मानसिक ही होती हैं। इस प्रका रकी पूजामें मनके इधर-उधर 
जाने की सम्भावना ही नहीं रहती । 

भगवानूकी स्तुति-त्रार्थना भी भावसहित, श्रद्धा, प्रेम और 
निषकामभावपूर्वेक करे । भगवानूके सम्वन्धमें ऐसा विश्वास 
होना चाहिये कि भगवान्‌ हैं, बहुतोंको मिले हैं मिलते हैं और 
मुझे भी मिलेंगे । इस प्रकार भगवानूके अस्तित्व एवं सुलभताके 
विषयमें विश्वास रखना चाहिये । 

विवेकपूर्वक वैराग्य हो और वैराग्यपूर्वक् उपरति हो, तो 
शीघ्र संसारसे वृत्तियाँ हटकर परमात्मामें अपने-आप ही लग 
जाती हैं । चित्तकी प्रीति और चित्तकी वृत्ति-दोतों एक ही 
जगह रहती हैं । जहाँ हमारी प्रीति होगी, वहाँ हमारे चित्तकी 
वृत्ति अपने-आप ही लग जायगी, अतः भगवानूमें प्रेम बढ़ाना 
चाहिये । प्रेममें प्रधान हेतु श्रद्धा है और श्रद्धामें प्रधान हेतु 
अन्तः:करणकी शुद्धि है । 

श्रीभगवानूने गीतामें कहा है-- 

सत्त्वानुरूपा सर्वस्य श्रद्धा भवति भारत ! 
श्रद्धामयोऽयं पुरुष यो यच्छुद्धः स एंव सः ॥ 
(१७। ३) 

हे भारत ! सभी मनुष्योंको श्रद्धा उनके अन्तःकरणके' 
अनुरूप होती है । यह पुरुष श्रद्धासतर है, इसलिये जो मुरुष जैसो 
श्रद्धावाला है, वह स्वयं भी वही है । 

श्रद्धा भी साधारण नहीं, अतिशय-परम श्रद्धा होनो 
चाहिये । परम श्रद्धा उसे कहते हैं, जो प्रत्यक्षसे भी बढ़कर हो। 
कोई बात प्रत्यक्षमें तो नहीं दीखती, किन्तु श्रद्धास्पदके वचनोंमें 
ऐसा विश्वास होना चाहिये कि वह वस्तु प्रत्यक्षसे भी बढ़कर 
स्पष्ट दीखने लगे । राजा द्रुपद और उनकी पत्नीकी श्रीशिव- 
जीके वचनोंमें ऐसी ही श्रद्धा थी । शिखण्डीके विषयमें श्री शिव- 
जीने उनसे कह रक्खा था कि वह प्रथम लड़कीके रूपमे 
उत्पन्न होकर फिर लड़का बन जायगा । फलतः राजा दुपदको 
लड़की हुई, किन्तु उन्होंने उसे लड़का ही समझा और दशाण 
देशके राजा हिरण्यवर्माकी लड़कीके साथ उसका विवाह भी कर 
दिया । प्रत्यक्ष लड़की रहते हुए भी उसे लड़का मान लिया । 


ऐसा ही विश्वास भगवान्के वचनोंमें तथा गीता के वचनोंमें 
होना चाहिये । 


~ 


ज्ञान, वेराग्य, एकान्तवास, निष्कामभाव, नाम-जप, श्रद्धा 
और प्रेम-ये सभी बहुत मूल्यवान्‌ हैं । इनके संयोगसे भगवान्‌- 
का ध्यान अपने-आप होने लगता है; क्योंकि ये सब ध्यातमें 
सहायक हैं। 

अन्तःकरणकी शुद्धि होती है निष्काम कमसे तथा भगवान्‌- 
के नामके जप और ध्यानसे । अन्तःकरणकी शुद्धि होनेपर भग- 
वानूमै श्रद्धा-भक्ति होती है और श्रद्धा होनेसे प्रेम होता 
है--'बिनु परतीति होइ नहि प्रीती ।'-प्रेमके बढ्नेपर मनुष्य 
'भगवानूके गुण, प्रभाव, तत्त्व, रहस्यको यथाथंलूपसे समझ जाता 
है। भगवानूके गुण, प्रभाव, तत्त्व, रहस्य-सभी मूल्यवान्‌ हैं । 
अगवानूके नाम, रूप, लीला, धाम-इन सबसें गुण, प्रभाव, तत्व, 


~ 


000 

रहस्यका दशन किया जाय और गुण-प्रभावका भी तत्त्व-रहस्य 
समझमें आ जाय तो हृदयका भाव अपने-आप उच्च कोटिका हो 
जाता है तथा साधकका जीवन ही पलट जाता हैं, उसकी 
अवस्थामें विलक्षण परिवर्तन हो जाता हैँ । 

थे सब बातें सुन-सुनकर चित्तमें हषे हो, प्रसन्नता हो, 
शान्ति मिले, आनन्दकी अनुभूति हो, भगवान्‌के मिलनेकी आशा 
हो जाय, तो इससे भी साधककी अवस्था बहुत शीघ्र बदल 
सकती है और मिनटोंमें भगवान्‌ मिल सकते हैं । 

जब चित्त की अवस्था बदल जाती है, उस समय हृदय 
प्रफुल्लित हो जाता है, वाणी गद्गद हो जाती है, कण्ठ रुक 
जाता हैं; शरीरमें रोमाञ्च होने लगता है, नेत्रोंसे अश्रुपात होने 
लगता है, वासिकासे भी जल वहने लगता है, उसके मन, बुद्धि 
और इन्द्रिय-सबमें आतन्दकी बाढ़-सी आ जाती है । 

ऐसी अवस्था न हो, तो भगवानूके वियोगमें दुःख होना 
चाहिये और दुःखमें ऐसा अनुभव होना चाहिये कि भगवानके 
बिना जीवन व्यर्थे है । विरहकी व्याकुलतामें उसकी वैसी ही 
दशा हो जानी चाहिये, जैसी भरतजी महाराजकी श्रीरामके 
विरहमें हुई थी । भरतजीकी दशाका चित्रण करते हुए 
श्री तुलसीदासजी कहते हैं-- 

राम बिरह सागर महेँ भरत मगन सन होत । 
बिप्र रूप धारि पवनसुत आइ गयउ जनु पोत ॥ 
(रा० च० मा०, उत्तर०, पक) 

इसके लिये हमलोगोंको सद्गुण, सदाचार, ईशवरकी भक्ति, 

ज्ञान और वेराग्य--इन सबको अमृतके समान समझकर हर 

समय इनका सेवन करना चाहिये और इनके विपरीत दुर्गुण, 
दुराचार, दुर्व्यसन, आलस्य, प्रमाद, निद्रा और भोग--इन 
सबको साधतमें महान्‌ विघ्न समझकर इनका स्वरूपसे सर्वथा 
त्याग कर देना चाहिये, इन्हे क्षणभरके लिये भी आश्रय नहीं 
देता चाहिये । 


भगवानके मिलतेमें जो एक-एक क्षणका विलम्ब हो रहा 
है, वह यूगके समान प्रतीत होना चाहिये । भरतजी जब 
भगवानूसे मिलनेके लिये चित्रकूट जा रहे थे, उस समय वहाँ 
पहुँचनेमें जो विलम्ब हो रहा था, वह उन्हें असह्य हो रहा 
था । वैसे ही हमलोगोंको भगवान्‌के मिलतेमें जो विलम्ब हो 
रहा है, वह असह्य होना चाहिये । जलके वियोगमें मछलीकी 
जेसी दशा होती है, जैसी तड़पन होती है, वैसी तड़पत भगवानूके 
विरहमें होने लगे तो फिर भगवान्‌ मिलतेमें विलम्ब नहीं क रते । 


साथ ही हमलोगोंको एकनिष्ठ होना चाहिये । जैसे 
वपीहा एकनिष्ठ होता है, वह आकाशसे गिरी हुई बूँदको ही 
ग्रहण करता है, भूमिपर पड़ा जल नहीं पीता, चाहे वह गंङ्गा- 
जल ही क्यों न हो, उसी प्रकार एक परमात्माके सिवा और 
कोई भी चीज हमारे कामको नहीं होनी चाहिये । 

ध्यानमें हमारी चकोर पक्षीकी तरह एकाग्रता होनी 
चाहिये । जब पूणिमाका चन्द्रमा उदय होता है, तब चकोर पक्षी 
उदय होतेसे लेकर अस्त होनेतक उसकी ओर देखता ही रहता 
हैं, चाहे प्राण ही क्यों न चले जायं । वह उसे एकटक देखता 
ही रहता है, उसके अमृतमय स्वरूपका रसपान करता ही रहता 


A 

है इसी प्रकार भगवान्‌का ध्यान करते समय उनकी रूप- 
माधुरीका रसपान करते रहना चाहिये । 

रुक्मिणीकी तरह भगवानूके विरहमें हमारी व्याकुलता 
होनी चाहिये । हमें ऐसा निश्चय करना चाहिये कि भगवान्‌ नहीं 
आयेंगे तो मेरे प्राण नहीं रहेंगे । ऐसी परिस्थितिमें भगवानको 
बाध्य होकर उस प्रेमीके पास पहुँचना पड़ता है । अतः ऐसी 
निष्ठा होती चाहिये कि भगवान्‌ नहीं आयेंगे तो जीकर ही 
क्या करना है। इसका यह मतलव कदापि नहों कि हमें आत्म- 
हत्या कर लेनी चाहिये; अपितु भगवानूके विरहकी व्याकुलता- 
में हमारी ऐसी दशा हो जानी चाहिये कि उनके दर्शनके बिना 
इमारे प्राण निकलनेके लिये छटपटाने लगें । 


श्री भरतजी कहते हैं- 
बीते अवधि रहाहि जाँ प्राता । अधम कवन जग सोहि समाना ॥ 
(रा० च० मा०, उत्तर०, प्रारम्भकी च्चौ०) 
“अवधि बीत जानेपर भौ भगवान्‌ नहीं पहुँचे और फिर 
भी मैं जीता रहूँ तो संसारमै मेरे समान पापो कौन होगा ?' 
ऐसी स्थिति प्राप्त करनेके लिये हमें चाहिये कि जहाँ- 
जहाँ मन जाय, वहाँ-वहाँसे मनको हटाकर भगवानूमें लगाते रहें । 
भगवानूने कहा हैं-- 
यतो यतो निश्चरति मनश्चञ्चलमस्थिरस्‌ । 


ततस्ततो नियम्यैतदात्मन्येव वशं नेत्‌ । 
(गीता, ६।२६) 


- यह स्थिर न रहनेवाला और चञ्चल मन जिस-जिस 

शब्दादि विषयके निमित्तसे संसारमै विचरता है, उस-उस' 
विषयसे रोककर यानी हटाकर इसे बार-बार परमात्मामें ही 


निरुद्ध करे । अर्थात्‌ जहाँ मन जाय, वहाँसे वशमें करके 


परमात्मामें नियुक्त करे 000) 


अथवा जहाँ मन जाय, वहीं परमात्माको देखे-- 
यो मां पश्यति स्वेत्र सबं च सथि पश्यति । 
तस्याहं न प्रणश्यामि स च में न प्रणश्यति ॥ 
(गीता, ६३०) 
“जो पुरुष सम्पूर्ण झूतोंमें सबके आत्मरूप मुझे वासुदेवको 
ही व्यापक देखता है और सम्पूर्ण भूतोंको मुझ वासुदेवके अन्तगेत 
देखता है, उसके लिये मैं अदृश्य नहीं होता और वह मेरे लिये 
अदृश्य नहीं होता ॥॥ , 
क्योंकि भगवान्ने कहा है-- 
समोऽहं सदेभूतेषु न मे द्वेष्योऽस्ति न प्रियः । 
ये भजन्ति तु मां भक्त्या मयि ते तेषु चाप्यहम्‌ ॥ 
(गीता, 5।२६) 
“मैं सव भूतोमें समभावसे व्यापक हुँ, न कोई मेरा अप्रिय 
है और न प्रिय है, परन्तु जो भक्त मुझको प्रेमसे भजते हैं, वे 
मुझमें हैं और मैं भी उनमें प्रतयक्ष प्रकट हूँ ।' 
भक्त चार प्रकारके होते हैं-अर्था्थी, आत्तं, जिज्ञासु और 
ज्ञानी । इनमें निष्कामी ज्ञानी श्रेष्ठ है । भगवान्‌ कहते हैं-- 


तेषां ज्ञानी नित्ययुक्त एकभक्तिविशिष्यते । 
प्रयो हि ज्ञानिनोऽत्यर्थेमहं स च मम प्रियः ॥ 


(गीता, ७1१७) 

“उनमें नित्य मुझमें एकीभावसे स्थित अनन्य प्रेम-भक्ति- 
वाला ज्ञानी भक्त अति उत्तम है, क्योंकि मुझको तत्त्वसे जानने- 
बाले ज्ञानीको मैं अत्यन्त प्रिय हूँ और वह ज्ञानी मुझे अत्यन्त 
प्रिय है ।' 

उदाराः सवै एवैते ज्ञानी त्वात्मेव मे मतम्‌ । 
आस्थितः स हि युक्तात्मा मामेवातुत्तमां गतिम्‌ ॥। 
(गीता, ७।१८) 
थे सभी उदार (श्रेष्ठ) हैं, परन्तु ज्ञानी तो साक्षात्‌ मेरा 
स्वरूप ही है-एऐसा मेरा मत है, क्योंकि वह मद्गत मन- 
बुद्धिवाला ज्ञानी भवत अति उत्तम गतिस्वरूप मुझमें ही अच्छी 
प्रकार स्थित है ।' 

इस प्रकार उक्त चारों भक्तोंमें ज्ञानीकी भगवानूचे 
विशेष प्रशंसा की है, एकनिष्ठ ज्ञानीको श्रेष्ठ और अपना 
अतिशय प्यारा कहा है, क्योंकि भगवानका यह विरुद हैन 

ये यथा मां प्रपद्यन्ते तांस्तथैव भजाम्यहम्‌ । 
(गीता, ४।११ का पूर्वार्धे) 

“जो भक्त मुझको जिस प्रकार भजते हैं, मैं भी उनको 
उसी प्रकार भजता हूँ ।' 

अतः तन्मय होकर भगवानको भजना चाहिये । 

सबंभुतस्थितं यो मां भझजत्येकत्वमास्यितः । 
सर्वया वर्तमानोऽपि स योगी मथि वतते ॥ 
(गीता, ६।३१ ) 

“जो पुरुष एकी भावमें स्थित होकर सम्पूर्ण भूतोंमें आत्म- 
रूपसे स्थित मुझ सच्चिदानन्दघन वासुदेवको भजता है, वह 

भ० यो० त° १६- 

योगी सब प्रकारसे वरतता हुआ भी मुझमें ही बरतता है, 
क्योंकि उसकी दृष्टिमें मेरे सिवाय दूसरी वस्तु है ही नहीं। 
लोगोंकी दृष्टिमें तो वह संसारमें रहता हुआ सब काम करता 
है, पर वास्तवमें वह संसारमें स्थित नहीं है, मुझमें ही स्थित है। 
इन सब बातोंको समझकर अपनी स्थिति ज्ञानी 
महात्माओकी जैसी बनानी चाहिये । उच्चकोटिके जो साधक 
ज्ञानी भक्त हैं, वे निरन्तर भगवानको भजते हैं, अतः उनके 
लिए भगवान्‌ सुलभ हैं । भगवानूने कहा है-- 
अनन्यचेताः सततं यो मां स्मरति नित्यशः । 
तस्याहं सुलभः पाथं नित्ययुक्तस्य योगिनः ॥। 
(गौता, ०१४) 
अर्जुन ! जो पुरुष मुझमें अनन्यचित्त होकर सदा ही 
निरन्तर मुझ पुरुषोत्तमको स्मरण करता है, उस तित्य-निरन्तर 
मुझमें युक्त हुए योगीके लिए मैं सुलभ हूँ अर्थात्‌ उसे सहज ही 
ग्राप्त हो जाता हूं ।' 
इसलिये भगवान्‌ कहते हैं 
अहं सर्व॑स्य प्रभवो सत्तः सवं प्रवर्तते । 
इति मत्वा भजन्ते मां बुधा भावसमन्विताः ॥ 
(गीता, १०।८) 
मिँ वासुदेव ही सम्पूर्ण जगत्‌की 


उत्पत्तिका कारण हूँ 
और मुझसे ही सब जगत्‌ चेष्टा करता है--इस प्रकार न 
श्रद्धा और भक्तिसे युक्त बुद्धिमान्‌ भक्तजन मुझ परमेश्वरको ही 


निरन्तर भजते हैं ।' 

किस प्रकारसे भजते हैं, इसका उत्तर भगवान्के ही 
शाब्दोंमें सुनिये-- 
मच्चित्त मद्गतप्राणा बोधयन्तः परस्परम्‌ । 
{न्त च ररमान्त च ॥। 
(गीता, १० 1६ ) 
“निरन्तर मुझमें मत लगानेवाले और मुझमें ही प्राणोंको 
अर्पण करनेवाले भक्तजन मेरी भक्तिकी चर्चाके द्वारा आपसमें 
मेरे प्रभावको जनाते हुए तथा णु और प्रभावसहित मेरा 
कथन करते हुए ही निरन्तर सन्तुष्ट होते हैं और मुझ वासुदेवमें 
ही निरन्तर रमण करते हैं । 
इस प्रकार वे भक्त मुझे 
ज्ञरी कृपासे मुझे प्राप्त कर लेते है" 
ही तेषां सततयुक्तार्ना अजताँ प्रौतिपूर्वेकल्‌ । 
| ददामि बुद्धियोगं तं येन मामुपयान्ति ते ॥ 
(गीता, १०१० ) 
मेरे ध्यान आदिमें लगे हुए और प्रेमपूवेक 
योग देता हुँ, जिससे 


कथयन्तश्च मां नित्यं तुष्य 


नित्य-निरन्तर प्रेमसे भजते हुए 


| “उन निरन्तर मे 
अजनेवाले भक्तोंको मैं वह तत्त्वज्ञानरूप 
वे मुझको ही प्राप्त होते हैं । 
पद तेषामहं समुद्धर्ता 

सवामि निरात्पाथे मथ्य 


सृत्युसंसारसागरात्‌ \ 
बिशितचेतसास्‌ ।' 
| (गीता, १२।७) 
| “अर्जुन ! उन मुझमें चित्त लगानेवाले प्रेमी भकतोंका मै 
ज्ाघ्र ही मृत्युझूप संसार-समुद्रसे उद्धार करनेवाला होता हूँ 
यानी केवट बनकर देसे संसार-सागरसे उनको पार कर 

देता हूँ; इसमें विलम्बका काम नहीं ।' 
अनन्याच्चिन्तयन्तो मां ये जनाः पर्युपासते । 
तेषां नित्याभियुक्तानां योगक्षेमं वहाम्यहम्‌ ॥ 
(गीता, 41२२) | 
'जो अनन्य प्रेमी भक्तजन मुझ परमेश्वरको निरन्तर 
चिन्तन करते हुए निष्कामभावसे भजते हैं, उन नित्य-निरन्तर 
मेरा चिन्तन करनेवाले पुरुषोंका योगक्षेम मैं स्वयं प्राप्त कर 
देता हूँ।' अप्राप्तकी प्राप्तिका नाम 'योग' है और प्राप्तकी 
रक्षाका नाम क्षेम' है । अर्थात्‌ जहाँतक वे साधन कर चुके हैं, 
उसकी तो रक्षा करता हूँ और जो उनमें कमी है, उसकी पूर्ति 
करता हूँ। दूसरे शब्दोंमें आजतक जिस वस्तुकी-परमपदकीः 
उन्हें प्राप्ति नहीं हुई, (उसके लिये भगवान्‌ वादा करते हैं कि), 
उसे मैं प्राप्त करा देता हूं । 
भगवानको इस घोषणापर ध्यान देकर हमलोगोंको ऐसा 
ही बनना चाहिये । इस प्रकारकी अनन्यभक्तिसे मनुष्य जोः 
चाहता है, वही उसे मिल जाता है । भगवान्‌ कहते हैं-- 
भक्त्या त्वनन्यया शक्य अहमेवं विधोऽजुन । 
ज्ञातुं दरष्टुं च॒ तत्त्वेन परवेष्टुं च परंतप ॥ 
मत्कमंङन्मत्परमो मद्धक्त; सङ्गवजितः । 
निर्वेरः सवभूतेषु यः स मामेति पाण्डव ॥ 
(गीता, ११।५४-५५)' 
'परंतप अर्जुन ! अनन्य भक्तिके द्वारा तो इस प्रकार 
चतुर्भुज-रूपवाला मैं प्रत्यक्ष देखनेके लिये, तत्त्वसे जाननेङ्ें लिये 
तथा प्रवेश करनेके लिये अर्थात्‌ एकीभावसे प्राप्त होनेके लिये 

“ी शक्य हुँ । अर्जुन ! जो पुरुष केवल मेरे ही लिये सम्पूर्ण 
.कत॑व्यकर्मोंकी करनेवाला है, मेरे परायण है, मेरा भक्त है, 
आसक्तिरहित है और सम्पूर्ण भूतप्राणियोंमें वैरभावसे रहित 
है, वह अनन्य अर्कितयुक्त पुरुष मुझको ही प्राप्त होता है ।' 


इसीका नाम एकनिष्ठ भक्ति, अव्यभिचारिणी भक्ति, 


अनन्य शरण, अनन्य प्रेम और अनन्य भक्ति है । 


ये सब बातें जो भगवातूने कही हैँ; इनके अनुसार 


मनुष्यको अपना जीवन बनाना चाहिये । इस प्रकारको जीवन 


बनाकर ही संसारमें जीना धन्य है। संसारके सभी पदार्थ 
लोगोंकी दूष्टिमें संसारी हैं, अपनी दृष्टिमें नहीं । अपनी दृष्टिमें 
तो जो कुछ भी पदार्थ हैं, वे सब भगवानूके हैं तथा मैं भगवान्‌- 
का और भगवान्‌ मेरे हैं, मेरी सारी चेष्टा भगवानूके लिये ही 
है--इस प्रकार समझे । 
अथवा सबको भगवानूका ही स्वरूप समझे । गीतामें 
'अगवान्‌ने कहा है-- 
बहूनां जन्मनामन्ते ज्ञानवान्मौ प्रपद्यते । 
बासुदेवः सवेमिति स महात्मा सुदुर्लभ। ॥ 
(गीता, ७।१६) 
“बहुत जन्मोंके अन्तके जन्ममें तत्त्वज्ञानको प्राप्त पुर्व 
“सब कुछ वासुदेव ही है'-इस प्रकार मुझको भजता हैं, वह 
महात्मा अत्यन्त दुलभ हे। 
अतएव या तो सबमें भगवान्‌को देखे या सबको भगवाव्‌ 


समझता रहें और आनन्दमें मुग्ध होता रहे । इससे स्थिति 
नीची हो ही क्यों ? 

संसारसे अपना प्रयोजन ही क्य है? चाहे कुछ भी हो, | 
अपने तो यही समझे कि सब भगवानका है, मैं भगवानूका हूँ, सब | 
भगवानूमें है, मेरी सारी चेष्टा भगवानूकी प्रेरणासे-उनकी' « 
आज्ञासे ही हो रही है या में उके लिये ही सब कुछ कर रहा | 
हँ, भगवान्‌ जो करवा रहे हैं, वही कर रहा हूँ । ये सव भाव | 
भगवान्‌के दशेनमें सहायक हैं । अतः इस प्रकार समझकर हर्‌ | 
समय सर्वेत्र भगवानका अनुभव करे, उनको कभी न भूले । 


पि 


ख 


झगववाशयसे लो क-परली कक कल्याण 


लौकिक-पारलौकिक समस्त दुःखोंके नाश एवं समस्तं 
लौकिक-पारमाथिक सम्पत्तिको सम्प्राप्तिका सर्वोत्तम साधन है 
भगवानका अनन्य आश्रय लेकर सच्चे मनसे उनका भजन करना 
और लौकिक-पारलौकिक समस्त सुखोंके नाश एवं समस्त 
लौकिक-पारमाथिक सम्पत्तिके सरवेनाशका साधन है-लोगोंका 
अनन्य आश्रय लेकर भगवान्‌ को भुला देना । आज ह्म 
भगवानको भूल गये हैं और हमारा जीबन केवल भोगोंकां 
आश्रयो बन गया है । इसीसे इतने दुःख, सन्ताप और विनाश- 
के पहाड हमपर लगातार टूट रहे हैं । जो लोग क्रियाशील 
और विविध कर्मेसमथे हैं, उनको भगवानूकी प्रसन्नताके लिये 
झगवान्‌का स्मरण करते हुए समयानुकूल स्वधर्मोचित कर्मकि 
द्वारा भगवानूकी पूजा करनी चाहिए और जो अल्पसमर्थे या 
असमर्थ हैं, उन्हें आत्तं तथा दीनभावसे भगवत्प्रीतिके द्वारा 
घर्मके अभ्युदय और विश्वशान्तिके लिये अनन्यभावसे भगवान्‌- 


को पुकारना चाहिये । 


हमारी अनन्य पुकार कभी व्यर्थं नहीं जायगी । हममें 
होना चाहिये द्रौपदीका-सा विश्वास, होनी चाहिये गजराजकी- 
सी निष्ठा और सबसे बढ़कर हममें होनी चाहिये प्रह्वादकी- 
सी आस्तिक्रता और निष्काम भाव; जिसके वचनको सत्य 

करनेके लिये भगवान्‌ नृसिहरूपसे खम्भेमेंसे प्रकट हुए---.सत्यं 
विधातुं निजभृत्यभाषित्म्‌ ।' (भागवत्‌, ७। ८ । १ ८) 
विपत्ति, कष्ट, असहाय स्थिति, अमङ्गल और अन्याय 
तभीतक हमारे सामने हैं, जबतक हम भगवानको विश्वासपूर्वक 
नहीं पुकारते । एक महाशयने यह घटना सुनायी थो । एक 
घरमें गुण्डोंने पतिको पकड़ लिया और दो गुण्डे उसकी स्त्रीको 
नङ्गी करके उसपर बलात्कार करनेको तेया हुए । दोनों पति- 
पत्नी निरुपाय थे-असहाय थे । पत्नीने आरत होकर--रोकर 
- भगवानको पुकारा । उसे ट्रौपदीकी याद आ. गयी, बस, तत्काल 
ही वे दोनों गुण्डे आपसमें लड़ गये । एकने दूसरेको छुरा मार 
दिया । उसके गिरते ही पति-पत्नीको छोड़कर शेष गुण्डे भाग 
गये और इस बीचमें पत्नीको कन्धेपर उठाकर पतिको बचकर 
भाग निकलनेका अवसर मिल गया । 
भारतकी सती देवियां आज द्रौपदीकी भांति भगवानको 
पुकारे, तो भगवान्‌ कहीं गये नहीं हैं। वे तुरन्त किसी भी रूपमें 
प्रकट होकर सती देवियोके सारे दुःख हर लें और उसी क्षणसे 


उनको दुःख पहुँचानेत्रालों के विनाशकी भी गारण्टी मिल 

जाय। 
3.“ $:शासनके हाथोंमें पढी हुई असहाय द्रोपदीने आतं 
होकर मन-ही-मन भगवान्‌ श्रीकृष्णका स्मरण करके कहा था-- 
गोविन्द द्वारकावासिन्‌ कृष्ण गोपीजन' 


प्रिय । 
कौरवे परिभुतां मां किन जानासि केशव । 
हे नाथ हे रमानाथ त्र जनाथा तिनाशन ॥ 


कोरवार्णवमग्नां माभुद्धरस्व जनादंन । 

कृष्ण कृषण महायोगिन्‌ विश्वात्मन्‌ विश्वभावन । 
प्रपन्नां पाहि गोविन्द कुरुमध्येऽवसीतीम, ॥ 
(महा०, सभा०, ६८।४१।४३) 


हे गोविन्द ! द्वारकावासी सच्चिदानन्द प्रेमघन ! 


-गोपीजनवल्लभ ! सर्वशक्तिमान्‌ प्रभो ! कौरव मुझे अपमानित 


कर रहे हैं। क्या यह आपको मालूम नहीं है ? हे नाथ ! 


'है रमानाथ ! हे व्रजनाथ! हे आतिनाशन जनादन ! मैं कौरवों- 
के समुद्रमें डूबी जा रही हूँ। आप मेरा उद्धार कीजिये ! हे 
कृष्ण ! हे कृष्ण ! हे महायोगी ! है विश्वात्मा और विश्वके 


जीवनदाता गोविन्द ! मैं कौरवोंसे घिरकर सङ्कूटमें पड़ गयी 
हुँ। आपके शरण हूँ ! आप मेरी रक्षा कीजिये ।' 
द्रौपदीकी आते पुकार सुनकर भक्तवत्सल प्रभु उसी क्षण 


-द्वारकासे दौड़ आये और द्रौपदीको वस्व्र-दान कर उसकी लाज 


बचायी । पर दुष्ट दुःशासने द्रौपदोके जिन केशोंको खींचा था, 
-वे खुले ही रहे । दुःशासनको दण्ड मिलनेके दिनतक द्रौपदीके 


क्रेश खले थे । पाण्डवोंके साथ वह वनमें रहती थी । भगवान्‌ 
> ९ १, 


श्रीकृष्ण पाण्डवोंसे मिलने गये । वहाँ द्रौपदीने एकान्तमें रोकर 
“भगवान्‌ श्रीकृष्णसे कहा-- “मैं पाण्डवोंकी पत्ती, धृष्टद्युम्नकी 
बहन और तुम्हारी सखी होकर भी कौरवोंकी सभामें घसीटी 
जाऊं, यह कितने दुःकी वात है । भीमसेन और अर्जुन बड़े 
बलवान्‌ होनेपर भी मेरी रक्षा नहीं कर सके ! धिक्कार है 
इनके बल-पौरुषको ! इनके जीते-जी दुर्योधन क्षणभरके लिये भी 
कैसे जीवित है ? श्रीकृष्ण ! दुष्ट दुःशासनते भी सभामें मुझ 
सतीकी चोटी पकड़कर घसीटा भौर ये पाण्डव टुकुर-ट्कुर देखते 

रहे ! ' इतना कहकर द्रौपदी रोने लगी। उसकी साँस लम्बो+ 
लम्बी चलने लगो और उसने गद्गद होकर आवेशसे कहा. 
“श्रीकृष्ण ये पति-पुत्र, पिता-भ्राता-मेरे कोई नहीं हैं, पर क्या 
तुम भी मेरे नहीं रहे ? श्रीकृष्ण ! तुम मेरे सम्बन्धी हो । मैं 
अग्निकुण्डसे उत्पन्न पवित्र रमणी हूँ; तुम्हारे साथ मेरा पवित्र 
प्रेम है और तुमपर मेरा अधिकार है। एवं तुम मेरी रक्षा करने- 
में समर्थ भो हो ! इसलिये तुम्हें मेरी रक्षा करनी ही होगी ।” 
तब श्रीकृष्णने रोती हुई द्रोपदीको आश्वासन देकर कहा-- 


रोदिष्यन्ति स्त्रियो ह्येवं येषां क्रुद्धासि भाविनि । 
वीभत्सुशरसंछन्नान्‌ शोणितोघपरिप्लुतान्‌ । 
निहतान्‌ वल्लभान्‌ वीक्ष्य शयानान्‌ वसुधातले । 
यत्‌ समर्थ पाण्डवानां तत्‌ करिष्यामि मा शुचः। 
सत्यं ते प्रतिजानामि राज्ञां राज्ञी भविष्यसि । 
पतेद्‌ द्योहिमवान्‌ शोर्येत्‌ पृथिवी शकलीभवेत्‌ ॥ 
शुस्पेत्तोयनिधिः कृष्णे न मे मोघं वचो भवेत्‌ । 


(महा०, वन०, १२,१२८-१३५) 

‘कल्याणी ! तुम जिनपर क्रोधित हुई हो, उनको स्त्रियाँ 

भी थोड़े ही दिनोमें अर्जुनके भयानक बाणों से कटक र खूनसे 
लथपथ हो जमीनपर पड़े हुए अपने पतियोंको देखकर तुम्हारी 
ही भाँति रुदन करेंगी । में वही काम करूँगा, जो पाण्डवोंके 
अनुकूल होगा । तुम शोक मत करो । मैं तुमसे प्रतिज्ञा करता 
हँ कि तुम राजरानी बनोगी । चाहे आकाश फट पड़े , हिमालय 
टुकड़े-टुकड़े हो जाय, पृथ्वी चूर-चूर हो जाय ओर. 


समुद्र सूख 
जाय, परन्तु. द्रौपदी ! मेरो बात कभी-असत्य नहीं 


हो सकती .५” 

ये द्रौपदीके दुःखोंका नाश करनेवाले भगवान्‌ आजः 
कहीं चले नहीं गये हैं। द्रीपदीके सदृश विश्वासपूर्ण हृदयसें 
उन्हें पुका रनेवालोंकी कमी हो गयी है। यदि दुःखसागरसे 
सहज ही पार उतरना है, तो विश्वास करके अनन्यभावसेः 
भगवानको पुकारना चाहिये । भारतके हिन्दुओंको यह श्रद्धा 
जिस दिनसे घटने लगी, जवसे उनकी यह प्रार्थेनाकी ध्वनि 
क्षीण हो गयी, तभीसे उनपर दुःख आने लगे और तभीसे वे' 
सन्मार्गं और सुखके सुपथसे भ्रष्ट हो गये । अब फिर श्रद्धा 
बिश्वासके साथ भगवानूको पुकारिये । देखिये, आपके इह- 
लौकिक दुःख दूर होते हैं या नहीं और देखिये आपको भगवान्‌" 
की अमृतमयी अनुकस्पासे भगवानके दुर्लभ चरणारविन्दकीः 
प्राप्ति सहज ही होती है या नहीं ! 


-+०()०% 


भगवानका विस्मरण कभी न हो 


मनुष्यके लिये सर्वोत्तम बात यह है कि वह एक क्षणके लिये 

भी भगवान्‌को न भूले । जो मनुष्य यह नियम ले लेता है कि 

“में एक क्षणके लिये भी भगवान्‌को नहीं भूलँँगा' और उसका 

पालन भी करता है, उसको इसी जन्ममें भगवान्‌की प्राप्ति 

होनेमें तनिक भी सन्देहके लिये स्थान नहीं है । भगवान्‌ गीतामें 
कहते हैं - 

अनन्यचेताः सततं यो मां स्मरति नित्यतः । 
तस्याहं सुलभः पार्थं नित्ययुक्तस्य योगिनः ॥ 

(८।१४ ) 

है अर्जुन ! जो पुरुष मुझमें अनन्यचित्त होकर सदा हो 

निरन्तर मुझ पुरुषोत्तमको स्मरण करता है, उस नित्य-निरन्तय 

मुझमें युक्त हुए योगीके लिये मैं सुलभ हैं, अर्थात्‌ उसे सहज ही 

श्राप्त हो जाता हूँ ।' 

भगवान्‌की इस घोषणापर विश्वास करके यह निश्चय कर 

लेना चाहिये कि 'इसी क्षणस्ते मृत्युपयेन्त मै जान-बूझकर 

भगवानूको नहीं भूलूँगा ।' ऐसा निश्चय सच्चा होनेपर भगवान्‌ 

उसमें सहायता करते हैं और अन्तमै उस भक्तकी इच्छा पूर्ण 

करते हैं । कभी कुछ भूल भी हो जाती है, तो भगवान्‌ उसे 

क्षमा कर देते हैं। यदि कोई कहे कि 'अठारह्‌ घण्टे तो मनुष्य 

अगवानुका स्मरण कर सकता है, परन्तु सोनेके समय छः घण्टे 


बिह? हु 

< 
उनका स्मरण करना उसके वशकी वात नहीं है, तो इसके 
लिये यह नियम है कि जाग्रत्‌-अवस्थामें मनुष्य जो काम करता 
है, स्वप्नमें उसका मन प्रायः उसीकी स्मृतिमें लीन रहता है । 
ऐसा देखनेमें आया है कि जो जाग्रत्‌-अवस्थामें निरन्तर 
भगवानको स्मरण रखते हैं, स्वप्नमें भी उन्हें भगवानूकी ही 


- स्मृति रहती है। इतना ही नहीं, जो सोनेके कुछ समय पूर्वे ही 


भगवानका स्मरण करते हैं और स्मरणके बीचमै निद्राग्रस्त होः 
जाते हैं, उन्हें भी प्रायः भगवदू-विषयक ही स्वप्न आते रहते 
हैं । अतएव यह चेष्टा रखनी चाहिये कि होश रहते हुए 
भगवातूका स्मरण न छुटे । जान-बूझकर भगवानको एक क्षणके' 
लिये भी नहीं भूलना चाहिये, क्योंकि जिस क्षण हमने भगवान्‌- 
को भुलाया, उस समय यदि मन पशु-पक्षी, कीट-पतङ्ग, मनुष्य, 
देवता आदिके चिन्तनमें लग गया और संयोगसे उसी क्षण घ्राण 
छूट गये तो हमारे चिन्तनके अनुसार हमें पशु-पक्षी आदिकी 
योनि ही प्राप्त होगी । भगवानूने भी कहा है-- 
यं यं वापि स्मरन्भावं त्यजत्यन्ते कलेवरम्‌ । 
तं तमेवेति कोन्तेय सदा तद्भावभावितः । 
(गीता, ८।६) 
हि कुन्तीपुत्र अर्जुन | यह मनुष्य अन्तकालमें जिस-जिस 
भी भावको स्मरण करता हुआ शरीरका त्याग करता है, उस- 
उसको ही प्राप्त होता है; क्योंकि वह सदा उसी भावसे' 
भावित रहा है ।' 
यह मानव-जीवनकी कितनी बड़ी हानि है। मानव- 
जीवनकी दुर्लभतापर विचार करनेसे इस हानिकी भयानकताकाः 

“कुछ अनुमान हो सकता है । चौरासी लक्ष योनियोंमें भटकता- 

भटकता जीव जब अत्यन्त दुःखित हो जाता है, तब भगवान्‌ 
विशेष कृपा करके उसे मानव-देह प्रदान करते हैं-- 

कबहुँक करि करुना नर देही । देत ईस बिनु हेतु सनेही ॥ 
(रा० च० मा०, उत्तर०,४३।३) 
ऐसा सुदुलेभ मानव-जीवन व्यर्थे न जाथ, इसके लिये 
भगवान्‌ उपाय बताते हैं-- 

तस्मात्‌ सर्वेषु कालेषु मामनुस्मर युध्य च । 


मध्यपितमनोबु दिर्मामे वं ष्यस्य सं शयम्‌ ॥ 
(गीता, ०७) 


“इसलिये हे अर्जुन ! तू सब समयमें निरन्तर मेरा 
ब्मरण कर और युद्ध भी कर इस प्रकार मुझमें अपेण किये 
हुए मन-बुद्धिसे युक्त होकर तू निस्सन्देह मुझको ही प्राप्त होगा ।' 

भगवातूने स्मरणकी वात मुख्यरूपमें कही है, युद्ध करने- 
` की गौणरूपमें । इससे यह स्पष्ट है कि भगवानका स्मरण एक 

क्षणके लिये भी न छूटे, अन्यथा मानव-जीवन व्यर्थ सिद्ध हो 
सकता हैं । 
जो मनुष्य भगवानूमें अपने मनको लगा देते हैँ, उनको 
"निश्चय ही भगवानूकी प्राप्ति हो जाती है-- 
तेषां सततयुक्तानां भजतां प्रीतिपुवंकम्‌ । 
ददामि बुद्धियोगं तं येन मामुपयान्ति ते ॥ 
(गीता, १०।१०} 
“उन निरन्तर मेरे ध्यान आदिमें लगे हुए और प्रेमपूर्वक 
सअजजनेवाले भक्तोंको मैं यह त्वज्ञानरूप योग देता हूं, जिससे 
न्वे मुझको ही प्राप्त होते हैं ।' 


भगवानका विस्मरण कभोनहो २५७. 


इसलिये भगवानूने अर्जुनको आदेश दिया-- 
स्येव मन आधत्स्व मथि बुद्धि निवेशय । 
निवसिष्यसि मथ्येव अत ऊध्वं न संशयः ॥। 
(गीता, १२।५) 

“मुझमें मतको लगा और मुझमें ही बुद्धिको लगा, इसके 
अनन्तर तू मुझमें ही निवास करेगा, इसमें कुछ भी संशय 
नहीं है ।' 

भगवान्‌ जब इतना विश्वस्त आश्वासन देते हँ, तब फिर 
हमारे मन-बुद्धि और क्या काम आयेंगे । इन दोनोंको इसी 
क्षणसे भगवान्‌के काममें ही लगा देना चाहिये । 

बुद्धिको भगवानूमें लगा देना यह्‌ है कि परमात्मा सब 
जगह समानभावसे और विज्ञान-आनन्दरूपसे विराजमान हैं, 
सब जगह आनन्द-ही-आनन्द परिपूर्ण है, आनन्दके सिवा और 
कुछ है ही नहीं-इस प्रकारके ध्यानमें स्थित रहना ! इस 
प्रकारके ध्यानका फल अनायास ही परमात्म!की प्राप्ति है । 
बुद्धिमें खूब अच्छी तरहसे यह निश्चय हो जाना चाहिये कि 
निराकार रूपमें सब जगह हमारे ऊपर-नीचे, वाहरःभीतर 
.समान-भावसे केवल एक परमात्मा ही हैं। 

बुद्धिके इस निश्चयके अनुसार मनसे. मनन करना-मनको 
-अगवान्‌में लगाना है। इसका फल भी परमात्माको प्राप्ति 
ही है । 

भगवान्‌ को छोड़कर किसी भी पदार्थका चिन्तन करना 
अपने गलेमें फाँसी लेकर मरनेके सदृश है, क्योंकि उससे हमारा 
माततवजीवन नष्ट हो जाता है । मूल्यवान्‌-से-मूल्यवान्‌ पदार्थका 

चिन्तन भी हमें भगवान्‌की प्राप्ति नहीं करा सकता । इसलिये 
बड़ी तत्परतापूर्वक ऐसा अभ्यास डालना चाहिये कि भगवानूको 
छोड़कर मन और किसी पदार्थके चिन्तनमें लगे ही नहीं । 
समय बडा मूल्यवान्‌ है। मानव-जीवनके गिने-गिनाये श्वास 
हमें मिले हैं । लाख रुपये खरचं करनेपर भी उससे अधिक एकः 
मिनटका समय भी नहीं मिल सकता । मानव-जीवनके एक 
क्षणकी कीमत भी नहीं आँकी जा सकती, क्योंकि भगवानूका' 
चिन्तन करनेसे वह क्षण भगवानूकी प्राप्ति करा सकता है। 
फिर समूचे मानव-जीवनकी तो बात ही क्या है! मानव- 
जीवनका यह महत्त्व इसीमें है कि वह भगवानूको प्राप्तिमें हेतु बनः 
सकता है । अन्य किसी भी योनिमें यह सम्भव नहीं । अतएव 
- मानव-जीवनके समयको खर करनेमें बड़ी सावधानी बरतनी 
चाहिये । परमात्माके अतिरिक्त दूसरे कामोंमें समय लगाने- 
बालोंको सम्तोंने मूख कहा है । 
सांसारिक पदार्थोके संग्रहमें लगाया हुआ समय भी व्यर्थ 
है । मान लीजिये, एक महीनेमें हमारे लाख रुपयेका रोजगार 
होता है । बारह महीनोंमें बारह लाखका हुआ, तो इससे क्या 
प्रयोजन सिद्ध हुआ ? रुपयोंकी थेलियाँ यहीं रह जायेगी, 
जीवको अकेले ही जाना पड़ेगा। हाँ, रुपयोंको बटोरनेमें जो 
पाप उसने किये हैँ; वे अवश्य उसके साथ रहेंगे। अतएव 
रुपयोंके संग्रहमें दो वातोंका ध्यान रखना चाहिये-न तो उसके 
- संग्रहके लिये भगवान्‌ को भुलावे और न उसके संग्रहमे पापका 
आश्रय ले । मरनेपर रुपयोंसे हमारा कोई सम्बन्ध नहीं रह 
जायगा । गधा ढो-ढोकर मिट्टी इकट्ठी करता है; भगवानको 

भूलकर रुपये बटोरना ठीक ऐसा ही है। मरनेपर न गधेके 
मिट्टी काम आती है और न हमारे रुपया काम आता है । इस 
न्यायसे मनुष्य-जीवनका समय धन वटोरनेमें क्यों बरबाद किया 
जाय ? 

कुछ भाई इस शरीरके पोषणमै समयको लगाते हैं । 
नाशवान्‌ शरीरके पोषणमें समयका लगाचा झी उसका अपव्यय 
है । विशेष खानपान, सावधानी आदिसे शरीरमें दस सेर मांस 
बढ़ गया तो क्या हो गया ? आखिर तो मरता ही पड़ेगा । 
शरीर अधिक भारी हो गया तो लाश (शव) भी भारी होगी ॥ 
शव ढोनेवाले यही कहेंगे कि लाश बड़ी भारो है। इस मोटापे- 
से और होगा क्या ? मोटे शरीरके जलनेपर एक-दो सेर राख 
अधिक हो जायगी । शवकी राख किस कामकी ! किसी को 
आँखमें गिरकर वह उसको कष्ट ही दे सकती है । अतएव 
शरीरको अधिक पुष्ट करनेमें समयको लगानेसे कोई लाभ 
नहीं । 

कुटुम्व-पालनमें भी भगवानको भूलकर ममता और रागसे 
युक्त हो समय नहीं लगाना चाहिये, क्योंकि कुटुम्वका राग तो 
और अधिक दुःख देनेवाला है । अनन्तकालसे कुटुम्ब हमको 
धोखा देता चला आ रहा है । आजसे पूर्व भी तो हमलोग किसी 
कुटुम्बके थे। क्या उसकी अब हमको कुछ स्मृति भी है? 
अब हमें कुछ भी स्मरण नहीं है कि पूर्व जन्ममे हम कहाँ थे, 
हमारा कोन कुटुम्ब था । इसी प्रकार यहाँसे विदा होनेपर 


यह कुटम्व भी याद नहीं रहेगा । सौ-दो-सौ वर्षोके बाद तो 

यह्‌ कुटुम्ब कहाँ-से-कहाँ चला जायगा, कुछ भी पता नहीं है। 
अतएव मृत्युके साथ जिससे विल्कुल सम्बन्ध -विच्छेद हो जाने- 
वाला है, उस अपने कुटुम्वके प्रति मोह-ममता रखकर भगवान्‌- - 
को भुला देना और समयको उसके पालन-पोषणमें नष्ट कर 
देना मानव-जीवनका दुरुपयोग है । 
यदि हम मकान वनवानेमें अपने समयको खर्च करते हैँ 
और भगवान्‌को भूल जाते हैं तो यह भी मूखेता है । मकान 
चनवा लिया तो न जाने उसका भोग कौन करेगा ! जिसको 
मकानकी आवश्यकता होगी, वह अपने-आप मकान बनवा 
लेगा । हम झूठ-साँच करके अपना अमूल्य मनुष्य-जीवन मकान 
चनानेमें क्यों लगायें ? इसी प्रकार संसारके अन्य पदार्थोके 
विषयमें समझ लेना चाहिये । संसारमें जिन-जिन पदार्थो और 
च्यक्तियोंको हम अपने मान रहे हैं, वे हमारे नहीं हैं; उनसे 
हमारा वियोग अवश्यम्भावी है । अतएव उनके संग्रह-सं रक्षणमें 
भगवानको भुला देना उचित नहीं । अध्यात्म-दृष्टिसे परमात्मा- 
की प्राप्तिके लिये किये जानेवाले कर्मोके अतिरिक्त सभी कर्म 
व्यर्थ अथवा अनर्थं हैं । यह मनाव-जीवन आत्माके कल्याणके 
लिये ही मिला है, व्यर्थेके भोग भोगनेके लिये नहीं ? स्वगके 
भोगोंके लिये प्रयत्नशील होना भी व्यर्थ है । 'स्वर्ग स्वल्प 
अन्त दुखदाई । अतः आत्माके कल्याणमें सहायक होनेवाले 
कार्येके अतिरिक्त किसी भी कारयेमें लगना मूर्खता है । आयु क्षण- 
्षणमें व्यतीत हो रही है । इसलिये जिस कामके लिये हमलोग 
आये हैं, उसको शीघ्र कर लेना चाहिये। कालका भरोसा 
नहीं है । एक क्षणके वाद क्या होनेवाला है, कोई नहीं बता 

सकता । ऐसी परिस्थितिमें एक क्षणके लिये भी भगवानको 
भूलना खतरेसे खाली नहीं है । 

संसारके जिन-जिन पदार्थोसे हमारा सम्बन्ध है, वे अवश्य 
बिछुइनेवाले हैं । इस शरीरके सभो सम्बन्ध काल्पनिक और 
नाशवान्‌ हैं, यों समझकर उनके प्रति मोह-ममताको पहलेसे 
समेट लें तो उत्तम है । हम विवेकपूर्वंक उपर्युक्त प्रकारसे साधन 
कर लेंगे तो हम मुक्त हो जायेगे और यदि साधन न करनेके 
कारण हमको विवश होकर इन सम्बन्धोंको तोड़ना पड़ा तो हम 
भटकते फिरेंगे । जो जन्मा है, उसे अवश्य मरना पड़ेगा । लाख 
प्रयत्न करनेपर भी मृत्युसे छुटकारा नहीं हो सकता । अतः जिस 
कामक्रे लिये आये हैं, उसे अवश्य कर लेना चाहिये, नहीं तो आगे 
जाकर घोर पश्चात्ताप करना पड़ेगा । गोस्वामी तुलसीदासजी 
कहते हैं- 

सो परत्र दुख पाबइ सिर शुनि घुनि पछिताइ । 


कालहि कमंहि ईस्वरहि मिथ्या दोष लगाइ ॥ 
(रा० च० मा०, उत्तर०, ४३) 


“जो मनुष्य इस समय सचेत नहीं होता, उसको आगे 
चलकर सिर धुन-घुनकर चोर पश्चात्ताप करना पढ़ेगा। वह 
मूर्ख उस समय काल, कर्म और ईश्वरपर झूठा दोष लगायेगा ।' 
वह यही कहेंगा--'कलियुग के कारण मैं अपने आत्माका कल्याण 
नहीं कर सका । मेरे कर्मं ही ऐसे थे, मेरे भाग्यमें ऐसी ही 
बात लिखी थी । ईशवरने मेरी सहायता नहीं की, आदि- 
आदि ।' उसका यह रोना व्यर्थं है-मिथ्या है । अतएव अभीसे 

२६० भक्तियोगका तत्त्व 


परमात्माकी प्राप्ति स्वयं अपने किये ही होगी । कोई 
दूसण हमारे लिये इस कार्यको नहीं कर सकेगा । संसारका कोई 
काम बाकी रह गया तो हमारे पीछे हमारे उत्तराधिकारी अथवा 
दूसरे लोग कर लेंगे, पर परमात्माकी प्राप्तिमें यदि त्रुटि रह 
गयी तो हमको पुनः जन्म लेना पड़ेगा । अतएव जो काम 


हमारे ही किये होगा, दूसरेसे नहीं और जिसको करना अनिवार्य 
है, उसीमें समय लगाना चाहिये । 


संसारके सब सम्बन्ध मिथ्या हैं, स्वप्नवत्‌ हैं, मायामात्र 

हैं । स्वप्नके संसारमें जो कुछ होता है, सब सत्य प्रतीत होता 
१ परन्तु वास्तव में उसकी सत्ता नहीं । आँख खुलनेपर न तो 
वह्‌ संसार रहता है,न शरीर और न वह्‌ व्यवहार ही। इसी 
प्रकार संसारके जितने भी सम्बन्ध हैं, ये सब शरीरको लेकर हीः 
हैं; शरीर शान्त होनेपर इनसे हमारा कुछ भी सम्बन्ध नहीं 
रह्‌ जायगा । इसलिये आवश्यकता है इन सम्बन्धोंका त्याग 
मनसे पहलेसे ही कर दें जिससे आगे चलकर पश्चात्ताप न 
जबतक मानव-जीवन शेष है, तवतक सब 

है । परमात्माकी शरण लेकर मनुष्य जो चाहे, वह प्राप्त कर 
सकता है । कठोपनिषद्में यमराजने नचिकेताके प्रति यह बात 
कही है कि “नचिकेतः ! ओम्‌ जा परमात्माका नाम हे, यही 
साक्षात्‌ ब्रह्म है, यही सगुण और निर्गुण है। इसकी शरण 
जानेपर जो चाहो वही मिल सकता है ।! 
अतएव हम भी भगवान्‌की शरण 

सकते हैं । दूसरी बात यह है कि भगवान्‌ 
कोई भी इच्छा नहीं रखनी चाहिये। 


हम 
हो । 
कुछ हो सकता 


लेकर जो चाहें, वह कर 
की प्राप्तिके सिवा अन्य 
दसरी किसी भी वस्तुकी 

इच्छा करना मूर्खता है । जगतूकी जितनी भी वस्तुएँ हैं, सब 
आरब्धके अधीन हैं। कोई चाहे कि मैं १०० वषे जीता रहूँ तो 
यह असम्भव है । इसी प्रकार कोई यह चाहे कि अभी मृत्यु 


आ जाय तो चाहनेसे मृत्यु भी नहीं मिल सकती । जब जैसा 
प्रारब्ध होगा, वैसा ही होगा । अतएव इच्छा करना मूर्खता 


है । इसी प्रकार झोग-पदार्थोकी प्राप्तिके विषयमें समझना 


चाहिये । प्रारब्धवश जब जितना मिलना है, उतना ही मिलेगा, 
इच्छा करनेसे नहीं । 
अगवानूकी प्राप्ति ही इच्छासे होती है । इच्छा जहाँ 


यथेष्ट तीब्र एवं अनन्य हुई कि भगवान्‌ मिले । भगवानको 


छोड़कर अन्य कोई भी पदार्थ हमारी इच्छापर निर्भर नहीं हैं । 
जगत्‌के सभी प्राणी चाहते हैं कि सुख मिले, दुःख नहीं; किन्तु 
अधिकांशको दुःखकी ही उपलब्धि होती हैं। अतएव जड़े 


'पदार्थोके लिये इच्छा करना मूखेता है, इच्छा करनेसे जड़ पदार्थ 
प्राप्त नहीं होते, उनके लिये पूर्वेकृत कर्मोंका फलरूप प्रारब्धे 


चाहिये; और वह अब हमारे हाथमे नहीं, पर भगवान्‌के लिये 


तीव्र इच्छा करनेपर वे अवश्य मिल सकते हैं । अतः भगवानूको 


प्राप्त करनेकी इच्छा करनी चाहिये और उसे यथेष्ट तीव्र एवं 


अनन्य बनानेका प्रयत्न करना चाहिये । 


भगवात्‌के मिलनेमें जो देर हो रही है, इसमें त्रुटि हमारी 


ही है । भगवान्‌ तो मिलनेके लिये नित्य आतुर हैं, बस, हममें 


वैसी इच्छा होनी चाहिये। भगवान्‌के मिलनकी इच्छाकी 


-जागृतिके लिये एकान्तमें बैठकर करुणभावसे हृदय खोलकर 


२६२ भक्तियोगका. तत्त्व 


रोना चाहिये। अपने अपराधोंको स्मरणकर गद्गद होकर 
भगवानूसे प्राथना करनी चाहिये-'प्रभो ! आपके अतिरिक्त 
संसारमें मेरा और कौन है? नाथ ! मैं आपके शरण हूँ, आप 
मेरी रक्षा करें।' भगवान्‌ बड़े दयालु हैं, वे अपने सम्मुख 
होनेवाले मनुष्यके अनन्त जन्मोके पापोंको उसी क्षण क्षमा कर 
देते हैं । 
अपने आत्माकी उन्नति उत्तरोत्तर तीव्रताके साथ करनी 
चाहिये। कल हमने जो साधन किया, उससे आज तीव्र होना' 
चाहिये । आजसे आनेवाले कलको और तीव्र हाना चाहिये । 
इसी प्रकार प्रातःकालसे मध्याह्न, मध्याह्वसे सायंकाल, सायं- 
कालसे रात्तिमें और रात्निसे अगले दिन प्रातःकालके साधनमें 
क्रमशः तीब्रता रहनी चाहिये। घण्टे-घण्टेमें, फिर क्षण-क्षणके 
साधन में उत्तरोत्तर तीब्रता होनी चाहिये । यदि इस प्रकारका 
प्रयत्न किया जाय तो परमात्माकी प्राप्ति होनेमें विलम्त्र नहों 
हो सकता । 
किसीने कहा है-'पाय परमपद हाथ सो जात, गयी सो 
गयी अब राख रही को ।' पाया हुआ परमपद हाथसे जा 
रहा है। सचमुच मानव-जीवनको व्यर्थ खोना परमपद हाथसे 


जानेके सदृश ही है । अतएव जीवनका जो समय बीत गया 
वह बीत गया, पर अब एक क्षण भी: परमात्माको स्मृतिके 
बिना न बीते । निरन्तर सावधानी रहे। पुरी तत्परता हुई तो 
जितना समय जीवनका बचा है, उतना ही पर्याप्त है । इतने 
समयमें ही भगवानूकी प्राप्ति हो सकती है। यदि कुछ कमी रह 


गयी तो भी भयको कोई बात नहीं । हसरा जन्म होते ही 

कल्याण हो सकता है, क्योंकि वह मठ थे ज्ञानवान्‌ योगियोंके 
ही कुलमें जन्म लेता है* और उसके चिन्तनमें स्वाभाविक ही 
भक्ति, ज्ञान वैराग्य रहता है | वहाँ अच्छे सङ्गसे उसका चित्त 
निरन्तर उन्नति करता जाता है और अन्तमें वह परमात्माको 
प्राप्त कर लेता है । 


आजकल विजलीसे चलनेवाली एक मशीन बनी है । 
उसके सामने जैसी आवाज की जाती है, वह उसको रेका डँ 
कर लेती है। अब वह मशीन जहाँ जाती हैं उसके साथ वह 
शब्द भी जाता है । इसी प्रकार हमारे जीवनमें जो-जो कार्ये 
होते हैं, वे संस्का रूपमे अन्तःकरणमें एकत्रित हो जाते हैं 
और मृत्युके पश्चात्‌ वे हमारे साथ जाति हैं । आगेके जीवनमें 
ये अच्छे-बुरे संस्कार मनकी स्फुरणामें हेतु बनते हैं । अतः 
जीवनके नाना कार्योमे हृदयमें जो बुरे संस्कार एकत्रित हो रहें 
हैं; उनको मृत्युर पूव धो डालना चाहिये । साबुन और जलसें 
जिस प्रकार कपड़ा धोकर साफ कर लेते हैं, उसी प्रकार अन्त:- 
करणमें जो राग-द्वेष और पापरूपी मैल जमा हो गयी है, 
उसको भगवन्नामरूपी साबुन यथा निष्कामभावरूपी जल द्वारा 
साफ कर लेना चाहिये । बुद्धि और मनमें अच्छा संग्रह करना 
चाहिए । बुद्धिमें जो ज्ञान है, वह अच्छा संग्रह है। परमार्थः 
विषयक ज्ञान ही यथार्थ ज्ञान है । अतएव बुद्धिमें धुति, क्षमा, 
शान्ति, समता, सन्तोष, ज्ञान, बैराग्य--इन सात्विक भावोंका 
ग्रहं करना गति ॥ सनम भगवाते = चाहिये । मनमें भगवान्‌के स्वरूपका चिन्तन एवं 


SE iT 


#अथवा योगिनामेव कुले भवति घौमताम्‌। (गीता, ६।४२ का पूर्वाध ) 


NS भक्तियोगका तत्त्व 
भगवान्‌के गुण, प्रभाव, तत्व और रहस्यको बातें एकत्नित 
करनी चाहिये । भगवान्‌के नाम, रूप, लोला और धामका 


सनन कर लेना चाहिये। इन्द्रियोंको तपस्याद्वारा तपाकर शुद्ध 
कर लेना चाहिये । फिर मनसे इन्द्रियों द्वारा भगवानके दशन, 
भगवानूके साथ सम्भाषण, भगवानका स्पर्श आदि करना 
चाहिये । अर्थात्‌ मनसे ऐसो भागना करे कि भगत्रान्‌ हमारे 
सामने खड़े हैं, हमारी ओर देख रहे है, हम उनका दर्शन कर 
रहे हैं; उनके चरणोंका हाथोंसे स्पर्श कर रहे हैं, उनके 
श्रीविग्रहसे निस्सरित दिव्य गन्ध ले रहे हैं, भगवानूसे वार्तालाप 
कर रहे हैं । भगवान्को वाणीको कानोंसे सुन रहे हैं । 

हाथोंसे जीवमाद्रक्री भगवान्‌ नारायणको भावनासे सेवा 
करनी चाहिये। वाणीसे सत्य, प्रिय और हि 


हेत कर वचन बोलने 
चाहिये । नेव्रोंसे भगवानको, सन्तोंक्रो अथवा उत्तम दृश्योक्रो 
देखना चाहिये । इस प्रकार प्रत्येक इन्द्रियको शुद्ध बनाकर 


उसमें ऐसे भाव भरने चाहिये, जो मुक्तिमें सहायक हों | यदि 
इस जीवनमें काम न बने तो उत्तम संस्कार तो हमारे साथ जायें । 
निष्कामभावसे यह सब करना परम हितकर हुँ । सावधानीके 
साथ इन सबका अभ्यास करनेसे हृदयमें जो दुगुण, दुराचार, 


ढुव्येसन, मल, विक्षेप, आवरण, निद्रा, आलस्य, प्रमाद आदि 


बुरे संस्कार हैं, वे :हुत शीघ सर्वथा इल जाते हैं, एवं हृदय 
भक्ति, ज्ञान. वेराग्य, सदाचार और सद्गुणोसे भर जाता है । 
वस्तुतः देवी सम्पत्ति तथा शरीर, वाणी और मनका तप--ये 
अमृततुल्य हैं और राजसी एवं तामसी भाव विष हैं, इनमे 
मनुष्यका पतन निश्चित है । 

सर्वोत्तम एवं सबसे सरल साधन है-भगवान्‌का चिन्तन । 


अगवान्‌का चिन्तन प्रेमपूवेक नित्य-निरन्तर करना चाहिये, पर 
यदि प्रेम न भी हो तो भवगानूका चिन्तन हृदय को शुद्ध 
-करता ही हैं। भगवानका चिन्तन यदि कोई वैर-भावसे, द्रेषवश 


या भसे भी करता है तो उसका मी कल्याण हो जाता है । 
मारीचने भगवान्‌ रामका भयसे चिन्तन किया, उसका भी 
कल्याण हो गया । फिर जो प्रेमपूर्वक करुण मावसे भगवानका 


“चिन्तन करे, उसके कल्याणमें तो कहना ही कया है? व्रजकी 


गोपियोंका उदाहरण प्रत्यक्ष है । गोपियोंने प्रेमपूर्वक करुणभाव- 
से भगत्रानूका चिन्तन किया, तब उनके उद्धारमें तो कहना ही 


क्या है ? अतएव मन जहाँ भी जाय, वहीं भगवानको देखे । 


रातको चिन्तन करते-करते ही सोया जाय । रातमे जब-जब 
निद्रा टूटे, जब-जव उठना पड़े, तबन्तव मनकी सँभाल कर 
लेनी चाहिये कि चिन्तन हो रहा हैनन 

एकान्तमे जप-पाधन करनेके लिये बैठ तो प्रा रम्भमें 
-भगवान्‌की स्तुति-प्रार्थेना, अर्थ और भावको समझते हुए अवश्य 
करती चाहिये । गीता, रामायण आदिका स्वाध्याय अर्थ और 
भावको समझकर श्रद्धाप्रेमपूरवेक निष्कामभावसे करना चाहिये । 
ब सत्पङ्ग करना चाहिये । वेदोंसे हमें चेतावनी मिलती 
उत्तिष्ठत जाग्रत प्राप्य वरान्निबोधत । 

(कठ०, १।३।१४) 

'उठो, जागो (सावधान हो जाओ) और महापुरुषोंके 

सास जाकर उनसे जाननेयोग्य वरमात्मतत््वको समझो | 

समय रहते चेत हो जाय तो ठीक है, अन्यथा -- 
समय चुक पुनि का पछिताने । 
मृत्यु सिरपर आ खड़ी होगी, तव कुछ भी उपाय नहीं 
चलेगा । तुलसीदासजीने कितने कड़े शब्दोंमें चेतावनी दी है- 
जोन तरे भवसागर नर समाज अस पाइ । 
सो कृत निन्दक मन्द मति आत्माहन गति जाइ ॥ 
( रा० च० मा०, छत्तर०, ४४)) 
“जो मनुष्य उत्तम देश, उत्तम जाति. उत्तम काल, उत्तम 
धर्मे, उत्तम सङ्ग-इन सवका सुन्दर सुयोग पाकर भी भवसागर- 
को पार नहीं करता, वह्‌ निन्दाका पात्र और मन्दमति है ॥ 
आत्महत्यारेको जो गति होती है, वही उसकी भी होगी ।' 
श्रीनारायण स्वामी कहते हैं-- 
दो बातन को भुल मत जो चाहै कल्यान । 
नारायण इक मौत को दूजे श्रीभगवान्‌ ॥ 
'यदि अपना कल्याण चाहते हो तो दो बातोंको मतः 
भुलो-एक मौतको और दुसरे भगवानको ।' भगवानको यादः 
रखनेसे पापोंका नाश होकर कल्याणकी प्रापि 


त हो जाती हैः 
और मृत्युको याद रखनेसे आगे पाप नहीं बनते । 


और कुछ भी न हो तो भगवानूका जो भी नाम प्रियः 
लगे, उसे ही नित्य-निरन्तर रटते जाइये-वही आपको निहाला 
कर देगा-- 
केशव केशव कूकिये नहि कूकिये असार । 
रात दिवस की कूक में कबहु तो सुने पुकार ॥ 


—! 0 ‘—— 


खा) 


श्वीसद्भगवढ्गीतामँ भक्तियोग 


श्रीमद्धगवद्गीता समस्त शास्त्रोंका और विशेषकर उप« 
निषदों का सार है । स्वयं श्रीवेदव्यासजीने महाभारतके भीष्म- 
पर्बेमे कहा है-- 
गीता सुगीता फर्तेव्या फिसन्येः शास्तसंग्रहैः । 
या स्वयं पद्मनाभस्य मुखपद्माद्‌ दिनिस्सृता ॥। 
सवंशास्त्रमयो गीता सर्वदेवमयो हरिः। 
सर्वतीर्थमयी गङ्गा सर्ववेदमयो मनुः ॥ 
(४३।१-२) 
केवल गीताका ही भलीभाँति गान (श्रवण, कीतेन, पठन, 
पाठन, मनन और धारण ) करना चाहिये, अन्य शास्त्तोंके सं ग्रह- 
की क्या आवश्यकता है, क्योंकि वह स्वयं पद्नाभ अगवानूकेः 
साक्षात्‌ मुख-कमलसे निकली हुई है। गीता सर्वेशास्त्रमयी है; 
श्रीहरि सवेदेवमय हैं, श्रीयङ्का सवेतीर्थेमयी है और मनुस्मृति 
सवबेदमयी है ।' 
इतना ही नहीं, स्वयं भगवानूने भी यह कहा है कि सब 
शास्त्रोंमें जो वात कही गयी है, वही वात यहाँ तू मुझसे सुन ।' 
ऋषिसिबंहुधा। गीतेः छन्‍्दोभिविविधे: पृथक्‌ । 
ब्रह्म सूत्र पदे श्चेव हेतुमस्धिविनिश्चितें: ॥ 
(गीता, १३।४) 
“यह तत्त्व ऋषियों द्वारा बहुत प्रका रसे वर्णन किया गया 
है और विविध बेदमन्तो द्वारा भी विभागपूर्वेक निरूपित है तथाः 


“२६८ भक्तियोगका तत्त्व 


भलीभाँति निश्चय किये हुए युक्तियुक्त ब्रह्मसुत्रके पदों द्वारा भी 
कहा गया है।' 
अतएव हम लोगोंकों गीताका भलीभाँति अध्ययन और 
सनन करना चाहिये, क्योंकि मनन करनेपर. उसमें भरे हुए 
गोपनीय तत्त्वका पता लगता है । अब यहाँ गीतामें वणित 
-भक्तिक्रे विषयमें कुछ विचार किया जाता है-- 
गीता भक्तिसे ओतप्रोत है । गीतामें कहीं तो भेदोपास व। का 
वर्णन है और कहीं अभेदोपासनाका । कितने ही सज्जन कहते हैं 
कि पहले छः अध्यायोंमें क्मेयोगकी, बीचके छः अध्या प्रोंमें 
भक्तियोगकी और अन्तके छः अध्यायोंमें ज्ञातयोगकी प्रधानता 
है। पहले छः अध्यायोंमें क्रमयोग और अन्तिम छः अध्यायोंमें 
ज्ञानयोगकी प्रधानता तो मानी जा सकती है; किन्तु सातवें 
अध्यायसे बारहवें अध्यायतक तो भक्ति-ही-भक्ति भरी है, अतः 


वर 


इन सभी अध्या गोंको भक्तियोग ही कहा जाय तो कोई अत्युक्ति ~ˆ 


नहीं, क्योंकि इनमेंसे अधिकांशमें तो सगुण-साकार और सगुण- 
'निराकारका ही वर्णन है, किसो-किसी स्थलमें निर्गुण-तिराकार- 
की उपासताका भी उल्लेख है । इन छहों अध्यायोमे कुल २०६ 
झलोक हैं । इनमें जा एक गोपनीय रहस्यकी वात है, उसका 
यहाँ दिग्दशेन कराया जाता है। 

इन सभी एलोकोपर भलींभाँति ध्यान देकर देखनेसे पता 
लगता है कि प्रायः प्रत्येक श्लोकमें ही किसी-न-किसी हूपमें 
भगवद्वाचक पद आया है। जहाँ भगवान्‌ श्रीकृष्णके वचन हैं, 
वहाँ तो अहम्‌, ससा सात पासा मे, मयि और अस्मि आदि 
पदोंका प्रयोग है एवं अजुनके स तवम्‌, त्वाम्‌, त्वया, त्वत्तः, 


श्रीमद्धगवद्गीतामै भक्तियोग २६& 


तव, ते, भवान्‌ और असि तथा जनादेन, पुरुषोत्तम, देव, देवेश, 
जगन्निवास आदि पदोंका प्रयोग है । इसी प्रकार सञ्जयके बचनों- 
में भी स्पष्ट ही हरि,देव,देव देव, केशव, कृष्ण, वासुदेव आदि भग- 
बद्वाचक शब्द आये हैं। अधिकांश शब्द तो सगुण-साकार और 
सगुणः निराकारके ही वाचक हैं; पर कितने ही शब्द निर्गुण- 
निराकारके वाचक भी हैं-जेसे ॐ, अक्षर, अव्यक्त, ब्रह्म आदि । 
इन २०४ श्लोकोंमेंसे अधिकांशमें भगवान्‌के द्योतक शब्द 
ही हैं, केवल इनका दसवाँ अंश अर्थात्‌ २१ श्लोक ऐसे हैं, जिनमें 
भगवद्वाचक शब्द नहीं हैं । किन्तु वे भी भाव और प्रकरणके 
अनुसार भक्तिसे पृथक्‌ नहीं हैं । इनमेंसे आठवें अध्यायमें ऐसे & 
इलोक हैं, शेष पाँच अध्यायोंमेंसे प्रत्येक में दो या तीन इलोकसे 
अधिक ऐसे नहीं हैं । पाँचों अध्यायोंमें कुल मिलाकर 1२ श्लोक 
ही ऐसे आये हैं, जिनमें प्रकटरूपमें भगवद्वाचक शब्द नहीं हैं-जेसे 
सातवें अध्यायका २०वाँ और २७वाँ, नवें अध्यायका २रा, १ स्वाँ 
और २१वाँ, दसवेंका ४था और २६वाँ, ग्यारहवेंका ६ठा और 
१०वाँ एवं वारहवेका १ सवाँ, १३वाँ और १८वाँ । 
जिनमें कर्मयोगकी प्रधानता मानी गयी हैं, उन अध्यायों- 
(१-६) में भी कोई भी अध्याय भक्तिके वर्णनसे खाली नहीं है । 
पहले अध्यायमें सञ्जय और अर्जुनके वचनोंमें माधव, हूषी केण, 
अच्युत, कृष्ण, केशव, मधुसूदन, जनादन, वाष्णेंय आदि भक्ति- 
भावप ओतप्रोत भगद्व। चक शब्द आये हैं । दूसरे अध्यायके ६ पूव 
इलोकमें तो भगवत्‌-शरणागतिका भाव स्पष्ट ही है-- 
तानि सर्वाणि संयग्य युक्त आसीत मत्परः । 
वशे हि यस्येन्द्रियाणि तस्य प्रज्ञा प्रतिष्ठिता ॥ 


२७० भक्तियोगका तत्त्व 


“साधकको चाहिये कि वह उन सम्पूर्ण इन्द्रियोंको वशमें 
मकरके समाहितचित्त हुआ मेरे परायण (शरण) होकर ध्यानमें 
बैठे, क्योंकि जिस पुरुषकी इन्द्रियाँ बशमें होती हैं, उसीकी बुद्धि 
“स्थिर होती है ।' 

इसी प्रकार तीसरे अध्यायके ३०वें श्लोकमें परमात्मामें 
लगे हुए चित्त द्वारा सब कमे भगवान्‌के समर्पण करनेका भाव है- 

मयि सर्वाणि कर्माणि संन्यस्याध्यात्मचेतसा । 
निराशीनिर्ममो भूत्वा युघ्यस्व विगतज्वरः ॥ 

“मुझ अन्तर्यामी परमात्मामें लगे हुए चित्त द्वारा सम्पूर्ण 
-कर्मोको मुझमें अपण करके आशारहित, ममतारहित और 
सन्तापरहित होकर युद्ध कर ।' 

चौथे अध्यायमें तो स्वयं भगवान्‌ कहते हैं कि मैं साक्षात्‌ 
'ूणब्रह्म परमात्मा हूँ और श्रेष्ठ पुरुषोंके उद्धार, दुष्टोंके विनाश 

एवं धर्मकी संस्थापनाके लिये समय-समयपर अवतार लेता हूँ 
अजोऽपि सन्नव्ययात्मा भूतानामीश्वरोऽपि सन्‌ । 
प्रकृति स्वामधिष्ठाय सम्मवाम्यात्ममायया ॥ 
(गीता, ४। ६) 

'अजन्मा और अविनाशीस्वरूप होते हुए भी तथा समस्त 
“प्राणियोंका ईश्वर होते हुए भी अपनी प्रकृतिको अधीन करके 
अपनी योगमायासे प्रकट होता हूं ।' 

परित्राणाय साधूनां विनाशाय च दुष्कृताम्‌ । 
घमंसंस्थापनार्थाय सम्भवामि युगे युगे ॥ 


उम (गीता, ४।८) 
“श्रेष्ठ 1 उद्धार करनेके लिये, पाप-कर्म करने - 


श्रीमज्भगवद्गीतामें भक्तियोग २७१ 


च्रालोंका विनाश करनेके लिये और धमकी अच्छी तरहसे 
स्थापना करनेके लिये मैं युग-युगमें प्रकट हुआ करता हूँ ।' 

इसके बाद भगवानूने अपने जन्म और कर्मेकी दिव्यता 
जाननेका महत्त्व बतलाया. है । जन्मकी दिव्यता यह कि भग- 
बानूका जन्म अलौकिक है, मनुष्योंकी भाँति पुण्य-पापके फल- 
स्वरूप उत्पन्न नहीं है तथा न वे प्रकृतिके परतन्त्र ही हैं । वे केवल 
उत्पन्न और विनष्ट होते-से दिखायी पड़ते हैं, मनुष्योंकी भाँति 
जन्मते-मरते नहीं, अतः वास्तवमें उनका जन्म-मरण नहीं होता, 
क्केवल प्रादुर्भाव और तिरोभाव होता है । उनका विग्रह रोग- 
शून्य, दोषरहित और चिन्मय होता है । वे अपनेपर मायाका पर्दा 
डाल लेते हैं, इसलिये उनको कोई पहचान नहीं सकता (गीता, 
७1२५) । जो भक्त भगवानूके शरण होकर उनको श्रद्धा-प्रेमसे 
भजता है, वही उनको यथार्थरूपसे जानता है । वे अपनी इच्छासे 
प्रकृतिको वशमें करके स्वयं अजन्मा और अविनाशी रहते हुए 
ही श्रेष्ठ पुरुषोंके कल्याण और धर्मके प्रचारके लिये अपनी 
योगमायासे प्रकट होते हैं (गीता, ४।६,८) । यह उनके जन्म- 
की दिव्यता है। तथा कर्मकी दिव्यता यह्‌ है कि उनकी सारी 
चेष्टाएँ अभिमान, आसक्ति और कामनासे रहित एवं केवल 
संसारके कल्याणके लिये ही होती हैं (गीता, ४।१३-१४) । 
इसलिये उनके कर्म दिव्य हैं । इस प्रकार समझकर इस समझको 
काममें लाना ही भगवान्‌के जन्म और कर्मकी दिव्यताका 
तत्त्व-रहस्य जानना है । 

इस चौथे अध्यायमें भगवानूने अपनी भक्तिकी महिमामें 
यहाँ तक कह दिया कि 


१७२ भक्तियोगका तत्त्व 


ये यथा मां प्रपदन्ते तांस्तथैव भजाम्यहम । 


(गीता, ४।११ का पूर्वां}; 


'जो भक्त मुझे जिस प्रकार भजते हैं, मैं भी उनको 
उसी प्रकार भजता हूँ ।' 
पाँचवें अध्यायके अन्तिम श्लोकमें तो भगवानने अपने 
स्वरूप, प्रभाव भौर गुणोंका तत्त्वजाननेका फल परम शान्तिकी" 
प्राप्ति बतलायी ही है-- 
भोक्तारं यज्ञतपसां सर्वलोकमहेश्वरम्‌, । 
सुहृदं सर्वभूतानां ज्ञात्वा मां शान्तिमृच्छति ॥ 
(गौता, ५।२४) 
“जो भक्त मुझको [सब यज्ञ और तपोंका भोगनेवाला, 
सम्पूर्णे लोकोंके ईशवरोंका भी ईश्वर तथा सम्पूर्ण भूत-प्राणि गों- 
का सुहृद्‌ अर्थात्‌ स्वार्थरहित दयालु और प्रेमी तत्त्वसे जानकर 
शान्तिको प्राप्त होता है ।' 
यहाँ यह प्रश्‍न होता है कि इस प्रकार जो भगवानको 
यज्ञतपोंका भोक्ता, समस्त लोकोंका महेश्वर तथा समस्त 
घ्राणियोंका सुहृद्‌-इन तीनों लक्षणों से युक्त जानता है, वही 
शान्तिको प्राप्त होता है या इनमेंसे किसी एकसे युक्त जानने- 
वालेको भी शान्ति मिल जाती है ? इसका उत्तर यह है कि 
भगवानको उपर्युक्त लक्षणोंमेंसे किसी एक लक्षणसे युक्त जानने- 
वालेको भी शान्ति मिल जाती है, फिर 


तीनों लक्षणोंसे युक्त 

जाननेवालेको शान्ति मिल जाय, इसमें तो कहना ह क्या है !' 
यहाँ भगवान्‌को यज्ञ और तपोंका भोक्ता कहनेक। 
अभिप्राय यह है कि यज्ञ, दान, तप आदि जितने भी शास्त्रविहितः 


4 


नि 

कर्म हुँ, उन सबका पर्यवसान परमात्मामें ही होता है । जेसे 
आकाशसे वरसा हुआ जल समुद्रमें प्रवेश कर जाता है, वेसे 
ही सारे कर्म परमात्मामें ही समाविष्ट हो जाते हैं। इस प्रकार 
जानकर नवें अध्यायके २७वें, २८वें श्लोकोंमें बणित भगवदपेण- 
बुद्धिसे कर्म करनेवाला पुरुष परमशान्तिस्वरूप परमात्माको 
प्राप्त होता है । भाव यह है कि पशु, पक्षी, कीट, मनुष्य, देवता 
आदि सभी प्राणियोंमें भगवान्‌ विराजमान हैं; अतः उनकी' 
सेवा-पूजा ही भगवानूकी सेवा-पूजा है (गीता, १८।४६)-यों 
समझकर सबकी भगवद्धावसे सेवा करनी चाहिये। जो इस 
प्रकार सवकी सेवा करता है, वह सेवा करते समय अर्थात्‌ 
अतिथिको भोजन, गायको घास, कोए आदिको अन्न एवं 
वृक्षोंको जल प्रदान करते समय यही समझता है कि भगवान्‌ 
ही अतिथिके रूपमें भोजन कर रहे हैं, वे ही गायके रूपमें घास 
खा रहे हैं, वे ही कोए आदिके रूपमें अन्न ग्रहण कर रहे हैं 
और वे ही वृक्षके रूपमें जल पी रहे हैं। इस प्रकारके भावसे 
भावित होकर सबकी निष्क्राम सेवा करना ही तत्वसे भगवानको 
यज्ञ-तपोंका भोक्ता जानना है और ऐसा जाननेवाला मनुष्य 
परमशान्तिको प्राप्त होता है । 


भगवानको सवेलोकमहेश्वर जाननेका अभिप्राय यह है 
कि भगवान्‌ सम्पूर्ण लोकोंके ईशवरोंके भी महान्‌ ईश्वर हैं । वे 
ही समस्त संसारकी उत्पत्ति, स्थिति और संहार करते हुए 
सबको नियन्त्रणमें रखते हैं, इसलिये उनको परमात्मा पुरुषोत्तम 
आदि नामोंसे कहा गया है (गीता, १५१७-१८) । जो उन 
भ० यो० त०१८--- ) 

परमात्माको क्षरअक्षरसे तथा सम्पूर्ण प्राणियों और पदार्थोसै 
श्रेष्ठ, सवेशक्तिमान्‌, सर्वान्तर्यामी, सर्वनियन्ता, सर्वाध्यक्ष और 
सर्वेश्वर समझ लेता है, वह फिर उन परमात्माको छोड़कर 
अन्य किसीको भी कंसे भज सकता है? स्त्री, पुत्र, धन आदि 
सांसारिक पदार्थोंसे तो वह प्रेम करता है और न उनका चिन्तन 
ही करता है। वह तो सब प्रकारसे श्रद्धा, भक्ति और निष्काम- 
आवपूर्वंक नित्य-निरन्तर भगवानूका हो भजन-ध्यान करता है 
(गीता, १५।१४) । अतः उपर्युक्त प्रकारसे समझना ही 
भगवानको तत्त्वसे सर्वलोकमहेश्वर जानना है और इस प्रकार 
जाननेवाला मनुष्य परमशान्तिको प्राप्त होता है । 


भगवानको सब भूतोंका सुहूद जाननेका भाव यह है कि 
भगवानको प्रत्येक क्रियामें जगतूका हित और प्रेम भरा रहता 
है । उनका कोई भी विधान दया और प्रेमसे शून्य नहीं होता । 
इसीलिये भगवान्‌ सब भूतोंके सुहृद हैं। जो पुरुष इस रहस्यको 
जान लेता है, वह फिर प्रत्येक अवस्थामें जो कुछ भी होता है, 
उसको परम दयालु, पर प्रेमी परमेश्वरका दया और प्रेमसे 
ओतप्रोत मङ्गलमय विधान समझकर सदा ही प्रसन्न रहता है 
तथा भगवानका अनुयायी और परम प्रेमी वन जाता है। उसमें 
भी सुहृदताका भाव आ जाता है अर्थात्‌ वह भी सबपर हेतु- 
रहित दया करनेवाला और सबका प्रेमी हो जाता है। उसमें 
द्वेषभावका नाश होकर क्षमा और समता आदि गुण स्वाभाविक 
ही आ जाते हैं तथा उसके मन और वुद्धिका स्वाभाविक ही 
भगवानूमें समावेश हो जाता है। इस प्रकार उसमें गीताके 

वारहवें अध्यायके १३वेंसे १४वें श्लोकतक वर्णित भक्तके सभी 


लक्षण आ जाते हैं। इसलिये वह परमशान्तिको पा लेता है । 


छठे अध्यायमें ११वेंसे १३वें श्लोकतक आसनकी विधि 
बतलाकर १४वें श्लोकमें भगवान्‌ने अपने सगुण-स्वरूपका ध्यान! 
करते हुए शरण होनेके लिये कहा है । वे कहते हैं-- 

प्रशान्तात्मा विगतभीब्रह्मचारिब्रते स्थित: । 
सनः संगस्थ सच्चित्तों युक्त आसीत सत्परः ॥। 

“ब्रह्मचा रीके ब्रतमें स्थित, भय रहित तथा भलीभाँति शान्त 
अन्तःकरणवाला सावधान योगी मनको रोककर मुझमें चित्त- 
वाला और मेरे परायण होकर स्थित होवे ।' 

तथा इसी अध्यायके ३०वें श्लोकमें सर्वत्र भगवानको 
देखनेका यह माहात्म्य बतलाया गया है कि सवैत्न भगवानूको 
देखनेवाला मेरी दृष्टिसे ओझल नहीं होता है और मैं उसकी 
दृष्टिसे ओझल नहीं होता हूँ । 

इसी प्रकार इस अध्यायके ३१वें और ४७वें ए्लोकोंमें भी 
भक्तिका भाव सर्वथा ओतप्रोत है ! अतः समझना चाहिये कि 
कर्मयोगप्रधान कहे जानेवाले अध्यायोंमें भी कोई भी अध्याय 
भक्तिसे शून्य नहीं है । 

इसी तरह जिन (१३वेंसे १८वें तक) छः अध्यायों में 
ज्ञानयोगकी प्रधानता बतलायी जाती है, उनमें भी कोई-सा भी 
अध्याय भक्तियोगके वर्णतसे खाली नहीं है । उदाहरणके लिये 





१. सगुण-साकारके ध्यानके विषय में विस्तारसे जानना हो तो इस 
जलोककी गीताप्रेससे प्रकाशित तत्त्व-विवेचनी टीका देख सकते हैं । 

तेरहवें अध्यायमें ज्ञानके साधन बतलाते हुए कहा गया है-- 
मथि चानन्ययोगेन भक्तिरव्यभिचारिणी । 
(गीता, १३।१० का पूर्वां } 
मुझ परमेशवरमें अनन्ययोगके द्वारा अव्यभिचारिणी 
भक्ति (भी ज्ञानका साधन है) ।' 
चौदहवें अध्यायमें गुणातीत होनेका उपाय बतलाते हुए 
भो स्वयं भगवान्‌ कहते हैं-- 
सां च योऽव्यभिचारेण भक्तियोगेन सेवते । 
स गुणान्‌ समतीस्येतान्‌ ब्रह्मभूयाय कल्पते ॥ 
(गीता, १४।२६) 
'जो पुरुष अव्यभिचारी (अनन्य) भक्तियोग के द्वारा 
मुझको निरन्तर भजता है, वह भी इन तीनों गुणोंको भलीभांति 
लाँघकर सच्चिदानन्दघन ब्रह्मकी प्राप्तिके योग्य बन जाता है ।” 
यहाँ अनन्यभक्तिको गुणोंसे अतीत होनेका उपाय बतलाया 
गया है । 
न्द्रहवें अध्यायमें परमपदकी प्राप्तिका उपाय तीव्र 
वेराग्यके द्वारा संसाररूप वृक्षको काटकर भगवान्‌के शरण होना 
बतलाया गया है । भगवान्‌ कहते हैं-- 
ततः पदं तस्परिमागितव्यं 


यस्मिन्गता न निवतंन्ति भुयः । 
तमेव चाद्यं पुरुषं प्रपद्ये 


यतः प्रवृत्तिः प्रसृता पुराणो ॥ 
(गीता, १५।४} 


“दृढ़ वेराग्यरूप शस्त्रद्वारा संसार-वृक्षका छेदन करनेके 

पश्चात्‌ उस परमपदरूप परमेश्वरको भलीभाँति खोजना 


चाहिये, जहाँ गये हुए पुरुष फिर लौटकर संसारमै नहीं आते; 
और जिस पस्मेश्वरसे इस पुरातन संसार-वृक्षकी प्रवृत्ति 
विस्तारको प्राप्त हुई है, उसी आदिपुरुष नारायणके मैं शरण 
हुँ- इस प्रक्रार दृढ़ निश्चय करके उस परमेश्वरका मनन 
आर निदिध्यासन करना चाहिये । 

तथा १६वें श्लोकमें क्षर और अक्षरका वर्णन करके 


जिसे परमात्मा, ईश्वर और पुरुषोत्तम आदि नामोंसे निरूपित 


किया गया है उस परमतत्त्वको वास्तविक रूपमें जाननेवालेकी 
कसौटी 'सव प्रकारसे भजना' ही बताया गया है-- 
यो मासेदससम्पुढो जानाति पुरुषोत्तमम्‌ । 
स सर्वविद्‌ भजति सां सवंभावेन भारत ॥ 

(गीता, १५।१8) 


'हे भारत ! जो ज्ञानी पुरुष मुझको इस प्रकार तत्त्वसे 


पुरुषोत्तम जान लेता है, वह सर्वज्ञ पुरुष सब प्रकारसे निरन्तर 


मुझ वासुदेव परमेश्रको ही भजता है । 
सोलहवें अध्यायके पहले एलोकमें दैवी सम्पदाके लक्षण 


बतलाते हुए कहा गया है- 


अभयं सत्वसंशुद्धिर्ञानयोगव्यवस्थितिः । 
“निर्भयता, अन्तःकरणकी पूर्णं शुद्धि और ज्ञानयोगमें 
दृढ़ स्थिति (ये दैवी सम्पदाके प्रधान लक्षण हैं ) ।' 
यहाँ 'ज्ञातयोगव्यवस्थितिः' का अर्थ तत्त्वज्ञातके लिये 
वरमात्माके ध्यानयोगमें निरन्तर दृढ़ स्थिति किया जाता है, 


जो भक्तिभावका ही द्योतक है। 

सद्रहवें अध्यायमें २३बेंसे २७वें श्लोकतक परमात्माकेः 
ॐ, तत्‌, सत्‌-ये तीन नाम बतलाकर इनका किस प्रकार 
प्रयोग करनेसे कल्याण होता है, इसका स्पष्टतया वर्णेन किया 
गया है। 
अठारहवें अध्यायकी तो बात ही क्या है! उसका तो 
भगवानूने शरणागतिमें ही उपसंहार किया है! वहाँ कर्मयोगके 
प्रकरणमें भी भक्तिका वर्णन है। भगवान्‌ कहते हैं- 
यतः प्रवृत्तिर्भूतानां येन सर्वमिदं ततम्‌ । 
स्वकमंणा तमभ्यच्यं सिद्धि विन्दति मानवः ॥ 
(गीता, १८। ४६)' 
“जिस परमेश्व रसे सम्पूर्ण प्राणियोंकी उत्पत्ति हुई है और 
जिससे यह समस्त जगत्‌ व्याप्त है, उस परमेशवरकी अपने 


स्वाभाविक कर्मोद्वारा पूजा करके मनुष्य परम सिद्धिको 
प्राप्त हो जाता है ।' 


तथा ज्ञानयोगके प्रकरणमें भी भक्ति ( उपासना ) की 
आवश्यकता बतलायी है। 
ध्यानयोगपरो नित्यं वैराग्यं समुपाश्रितः ॥। 


(गीता, १०५२ का उत्तराँ} 
“दृढ़ बैराग्यका आश्रय ले नित्य-निरन्तर परमात्माके 
ध्यानरूप योगके परायण रहनेवाला पुरुष (ब्रह्मप्राप्तिके योग्य 


होता है) ।' 
एकान्तवास और ध्यानयोगपूवेक ज्ञाननिष्ठाके द्वारा जिस 
परमपदकी प्राप्ति होती हैं, उसी परमपदकी प्राप्ति मनुष्यको 

गोपियोंकी भाँति* सवेदा अगवान्‌के शरण होकर अपने कर्तव्यः 
कर्माको करते हुए भी होती है । भगवान्‌ कहते हैं-- 
वर्वकर्माण्यपि सदा कुर्वाणो मद्ूयपाश्चयः । 
मस्प्रसादादवाप्तोति शाश्वतं पदमव्ययम्‌ ॥ 
(गीता, १८।५६) 
भरे परायण हुआ कर्मयोगी तो सम्पूर्ण कर्माको सदा 
करता हुआ भी मेरो कृपासे सनातन अविनाशी परमपदको 
प्राप्त हो जाता है। 
इस प्रकार भगवातूने अपनी शरणागतिरूप भक्तिका 
माहात्म्य बतलाकर अर्जुनको सव प्रकारसे अपनी शरण ग्रहण 
करनेका आदेश दिया है 





+ अक्तिमती गोपियाँ किस प्रकार भक्ति करती हुई सव कार्य किया 
करती थीं, इसका वर्णन श्रीमद्षागवतके दशम स्कन्धके ४ ४वें मध्यायकेः 
१५वें श्लोकमें इस प्रकार मिलता है-- 

या दोहनेऽवह्नने मथनोपलेप 
प्रेङ्ेहकनाभेरुदितोक्षणमारजनादौ 
गायन्ति चैनमनुरक्त धियोऽधुकण्ठ्यो 
धन्या व्रजस्त्रिय उरुक्रमचित्तयाना: ॥ 

"जो गौओंका दूध दुहते समय, धान भादि कूटते समय, दही बिलोते 
समय, आँगन लीपते समय, बालकोंको पालनेमें झुलाते समय, रोते हुए 
बच्चोंको लोरी देते समय, घरोंमें जल छिड़कते समय और झाड़ देना 
आदि काम-काज करते समय, प्रेमपूर्ण चित्तसे आँखोंमें भासू भरकर गदगद 
वाणीसे श्रीकृष्णके नाम और गुणोंका गात किया करती हैं, इस प्रकार 
सदा श्रीकृष्णके ही स्वरूपमें चित्त लगाये रहनेवाली वे ब्रजवासिनी गोपियाँ 
धन्य हैं ।' 

चेतसा सर्वकर्माणि मयि संन्यस्य मत्परः । 
बुद्धियोगमुपश्चित्य मच्चित्तः सततं भव ॥ 
मच्चित्तः सबंदुर्गाणि मत्प्रसादात्‌ तरिष्यसि । 


“सब कर्माको मनसे मुझमें अर्पण करके तथा 
योगका अवलम्बन करके मेरे 


८ पर्‌ 
मुझमें चित्तको लगावे रह ! इस प्रकार 
रहकर तू मेरी कृषासे समस्त सङ्कुल्पोंको 
जायगा ।' 
यहाँ भगवान्‌ने अपने सगुण-ताकार स्वरूपकी भक्तिके 
सक्षणोंका वर्णन करके अर्जुनको अपनी शरणमें आनेकी आज्ञा 


देकर उसका महत्त्व वतलाया है । यद्यपि सगुण-निराकारकी 


शरणका भी फल परमशान्ति और शाश्‍वत पदको प्राप्ति है 


a २? 
किन्तु उसे गुह्यतर ही कहा गया है, गुह्यतम नहीं, भगवान्‌ 
कहते हैं- 


~ 
1६ 

~ 

के मेरे 


मुझमें चित्त लगाये 
अनायास ही पार कर 


तमेव शरणं गच्छ सवभावेन भारत । 
तत्प्रसादात्परां शान्ति स्थानं प्राष्स्यस्ति शाश्वतम्‌ ॥ 
इति ते ज्ञानमाख्यातं गह्याद्गुह्यतरं मया पु 
(गीता, १५।६२,६३ का पूर्वार्धे} 

र तु सव प्रकारसे उस सर्वव्यापी परमेश्वरको 
शरणमें चला जा । उस परमात्माकी कृपासे तू परमशान्तिको 
तथा सनातन परमधामको प्राप्त होगा । इस प्रकार यह्‌ गृह्यसे 
भी गुह्यतर ज्ञान मैंने तुमसे कह दिया ।' 

भगवानूने 
बतलाया है-- 


है भारत ! 


गृह्यतम तो अपनी गरणागतिरूप भक्तिको हो 

स्वगुह्मतर्म भूयः श्डणु में परमं वचः। 
इष्टोऽसि से दृढमिति ततो वक्ष्यामि ते हितम्‌ ॥ 
मन्मना झव मद्धक्तो मद्याजी मां नसस्कुरु । 
मामेवैष्यसि सत्यं ते प्रतिजाने मियोऽसि से ॥ 
सर्वधर्मान्‌ परित्यज्य मामेकं शरणं ब्रज। 
अहँ स्वां स्वंपापेभ्यो मोक्षयिष्यामि मा शुचः ॥ 


(गीता, १८।६४-६६) 
“सम्पूर्णे गोपनीयोंसे अतिगोपनीय मेरे परम रहस्ययुक्त 


वचनको तू फिर भी सुन । तू मेरा अतिशय प्रिय है, इससे यह 
परम हितकारक वचन मैं तुझसे कहूँगा । तू मुझमें मन लगा दे, 
पेरा भक्त बन जा, मेरा पूजन कर और मुझको प्रणाम कर । 
यों करनेसे तू मुझे ही प्राप्त होगा, यह मैं तुझसे सत्य प्रतिज्ञा 
करता हूँ; क्‍योंकि तू मेरा अत्यन्त प्रिय है । सम्पूर्ण धर्मोकों 
अर्थात्‌ सम्पूर्ण कत्तेव्यकर्मोको मुझमें त्याग करके यानी अर्पण 
करके तू केवल एक मुझ सर्वशक्तिमान्‌, सर्वाधार परमेश्रकी ही 
शरणमें आ जा । मैं तुझे सम्पूर्ण पापोंसे मुक्त कर दूंगा, तू 
शोक मत कर ।' 

इसे सर्वेगुह्मतम कहनेका अभिप्राय यह है कि ६२वें और 
६३वें श्लोकोंमें तो सर्वव्यापी निराकार परमात्माके शरण 
जानेको गुह्यतर ही कहा है, किन्तु यहाँ स्वयं भगवान्‌ प्रकट 
होकर अपना परिचय देते हुए कहते हैं कि 'मैं ही साक्षात्‌ 
परमात्मा हूँ, तू मेरी शरणमें आ जा।' इस प्रकार प्रकट 
होकर अपना परिचय देना अर्जुन-जैसे अपने अत्यन्त प्रेमी भक्तके 
सामने ही सम्भव है । दूसरोंसे यह नहीं कहा जा सकता किः 
“मैं ही साक्षात्‌ परमात्मा हूँ, तुम मेरी शरणमें आ जाओ ।' 

यहाँ ६४वें श्लोकमें “तू मेरा सवंगुह्यतम श्रेष्ठ वचन फिर 
भी सुन' .कहकर भगवान्‌ने पहले नवें अध्यायके ३४वें शलोकमें 
कहे हुए वचनकी ओर सङ्केत किया है। वहाँ ३२वें श्लोकमें तो 
शरणागतिका माहात्म्य है और ३४वें इलोकमें उसका स्वरूप 
है । उसे भी गृह्यतम कहा है। नवें अध्यायके पहले और दूसरे 
श्लोकोंमें 'अनसुयवे' पदसे अर्जुनको उसका परम अधिकारी 
मानकर और गुह्यतम रहस्यको भूरि-भूरि प्रशंसा करके गृह्यः 
तम, राजगुह्य आदि शब्दोंका प्रयोग करते हुए जिस शरणा- 
गतिरूप भक्तिकी वात कहनेको प्रतिज्ञा की थी, उसीका उस 
अध्यायमें विस्तारपूर्वक वर्णन किया एवं अन्तमें ३४वें शलोकमें 
शरणागतिका स्पष्ट उल्लेख करते हुए ही अध्यायकी समाप्ति 
को है । भगवान्‌ कहते हैं-- 
मन्मना भव मङूक्तो मद्याजी मां नमस्कुरु । 
मामेवेष्यसि युक्स्वेवमात्मानं मत्परायणः ।। 


~ ( $1३ ) 
अशर्म मत लगा, मेरा भक्त वत, मेरा पूजन कर और 
मुझको प्रणाम कर । इस प्रकार आत्माको मुझमें नियुक्त करके 
मेरे परायण हुआ तू मुझको ही प्राप्त होगा ।' 

यहाँ यह प्रश्‍न होता है कि यहाँ वतलाये हुए शरणागति- 
रूप भक्तिके चारों साधनोमेंसे एक साधनके अनुष्ठानसे ही 
भगवत्प्राप्ति हो जाती है या चारोंके ? इसका उत्तर यह है 
कि एकके अनुष्ठाने ही भगवत्प्राप्ति हो जाती है; फिर चारोंकेः 
अनुष्ठानसे हो जाय, इसमें तो कहना ही क्या है! 


केवल “मन्मना भव'-भगवान्‌भे मन लगानेके साधनसे 


asd 

९६) 


(५ 


ही भगवत्प्राप्तिका कथन इसी अध्यायके २२वें श्लोकसे समझना 
चाहिये । भगवान्‌ने कहा है-- 

अनन्याश्चिन्तयन्तो मां ये जनाः पर्युपासते । 

तेषां नित्याभियुक्तानां योगक्षेसं वहास्यहम्‌ ।। 

“जो अनन्यप्रेमी भक्तजन मुझ परमेश्वरको निरन्तर 
चिन्तन करते हुए निष्कामभावसे भजते है, उन नित्य-निरन्तर 
मेरा चिन्तन करनेवाले पुरुषोंका योगक्षेम मैं स्वयं प्राप्त कर 
देता हूँ ।' 

यहाँ अप्राप्तको प्राप्तिका नाम योग! और प्राप्तकी 
रक्षाका नाम क्षेम है । अतः भगवान्‌की प्राप्तिके लिये जो 
साधन उन्हें प्राप्त हें, सव प्रकारके विघ्न-वाधाओंसे वघाकर 
उसकी रक्षा करता और जिस साधनकी कमी हैं, उसकी पूर्ति 
करके स्वयं अपनी प्राप्ति करा देना ही उन प्रेमी भक्तोंका 
योगक्षेम वहन करना हैं । 

भक्तिमार्गे यह एक विशेषता है कि साधक भक्तके किये 
हुए साधनकी रक्षा और उसके साधनकी कमीको पूति भी 
भगवान्‌ कर देते हैं । यहाँ रक्षा करनेका यह अभिप्राय है कि 
यदि कोई भक्त भगवान्‌से कोई सांसारिक वस्तु माँगता है तो 
भगवान्‌ उसके माँगने पर कभी यदि उससे उसका अहित समझते 
हैं तो वह वस्तु उसे नहीं देते । जैसे नारदजीते भगवानूसे हरिका 
रूप माँगा था, किन्तु. उसमें उनका अहित समशकर हरि 
शब्दका अर्थ बन्दर भौ होतेके कारण भगवानूने उनको बन्दरका 
रूप दे दिया और इसके परिणामस्वरूप उनके शापको भी भग- 
वानूने स्वीकार कर लिया; परन्तु अपने भक्तको कञ्चन और' 

कामिनीसे उसी प्रकार बचा लिया, जिस्त 
सद्वैद्य रोगीको कुपथ्यसे बचा लेता है । 
केवल 'मड्भक्तो भव -भगवानूकी भक्तिके साधनसे भग- 
चानूकी प्राप्ति इसी अध्यायके ३०वें और ३१वें शलोकोंमें बत- 
लायी गयी है । 
केवल “मद्याजी भव' 


बात इसी अध्यायके २६वें 
कहते हैं-- 


~ भगवान्‌की पुजासे भगवत्प्राप्तिकी 
शलोकसे समझनी चाहिये । भगवान्‌ 
पत्रं पुष्पं फलं तोयं यो मे भक्त्या प्रयच्छति । 
तदहं भक्त्युपहृतमशनामि प्रयतात्मनः ॥ 
जो कोई भक्त मेरे लिये प्रेमे पत्त, पुष्प, केल, जल आदि 
भगण करता है, उस गुद्धबुद्धि निष्काम प्रेमी भक्तका प्रेमपूर्वक 
अपण किया हुआ वह 'त्ि-पुष्पादि मैं सगुणरूपसे प्रकट होकर 
श्रीतिपु्वेक खाता हुँ।' 
यहाँ भो यह जिज्ञासा 


होती है कि इस श्लोक में पत्र, पुष्प, 


=` ° हकिर उनकी भेंट स्वीकार 
करते हैं या एकके समरपणसे भौ? इसका उत्तर यह है कि 
भेमदुर्वेक एकके समर्पणसे भी भगवान्‌ उसे स्वीकार कर लेते 
हैं; क्योंकि इसमें क्रियाओं और पदार्थोकी प्रधानता नहीं है 
प्रेमकी प्रधानता है । प्रेम 


होनेसे चारोमेसे 
र तक 
पर भी उसे भगवान्‌ स्वीकार कर लेते SUN लत है । i करने 


-द्रौपदीः के 
1. द्रोपदीकी यह कथा महाभारत वनपर्वेके २६३ ङे ड 
9 ष्‌ अघ्यायमें 
सकते हैं। के द 


हु 


| 


प्रकार एक हितेषी | 


| 
| 


| 


> 

केबल पत्ता अर्ण करनेसे, गजेन्द्र'के केवल पुष्प भेंट करनेसे, 
भोलनी'के केवल फल अर्पण करनेसे और राजा रन्तिदेवश्के 
` केवल जल अर्पण करनेसे ही भगवानूने प्रकट होकर उनके दिये 
हुए पदार्थको ग्रहण किया था। इस श्रकार ये सभी एक-एक 
पदार्थके अर्पण करनेसे ही भगवानूको प्राप्त हो गये । तब फिर 
सब प्रकारसे भक्तिपूवंक भगवान्‌की पूजा करनेवालेको भगवान्‌ 
मिल जाये, इसमें तो कहना ही क्या है। 
इसी प्रकार केवल 'नमस्कुरुनमस्कार करनेसे भी 
भगवानूकी प्राप्ति हो सकती है, किन्तु गीतामें भगवानूने 
नमस्कारके साथ कीर्तन आदि भक्तिके अन्य अङ्गोंका भी समा- 
वेश कर दिया है-- 
सततं कीतंयस्तो माँ यतन्तश्च दृढन्नताः । 
नमस्यम्तश्च मां भकत्या नित्ययुक्ता उपासते ॥ 
(गीता, &।१४ } 
'वे दृढ़ निश्चयवाले भक्तजन मेरे नाम और गुणोंका 
कीतेन करते हुए तथा मेरी प्राप्तिके लिये यत्न करते हुए और 
मुझको बार-बार प्रणाम करते हुए सदा मेरै ध्यानमें युक्त होकर 
अनन्य प्रेमसे मेरी उपासना करते हैं । 


सनक कप नर यान जय अ नम 
१. गजेन्द्रकी कथा श्रीमद्धागवतके अष्टम स्क दूसरे, तीसरे 
झध्यायोंमें देख सकते हैं । 
२. भीलनीकी कथा भ्रीरामचरितमानसकै अरण्यकाण्डमें देख 
-सकते हैं । 
३. महाराज रन्तिदेवकी कथा श्रीमद्भागवतके बम स्कम्धके २१ कें 
अध्यायमें देख सकते हैं । ke 

महाभारतके शान्तिपर्वमें तो केवल नमस्कारमात्रसे भी | 
संसारसे उद्धार होना बतलाया गया है- 
एकोऽपि कृष्णस्य कृतः प्रणामो दशाश्वभेधावभृथेन तुल्यः । 
दशाश्वमेधी .पुनरेति जन्म कृष्णप्रणामी न पुनर्भवाय ॥ 
(महा०,शान्ति¬, ४७।६३) | 
भगवान्‌ श्रीकृष्णको एक वार भी किया हुआ प्रणाम | 
दस अश्वमेधयज्ञोंके अन्तमें किये जानेवाले अवधृयस्तानके समान | 
होता है । इतना ही नहीं, दस अश्वमेघयज्ञ करनेवाला तो | 
उसके फलको भोगकर पुन: संसार में जन्म लेला है, किन्तु | 
भगवान्‌ श्रीकृष्णको प्रणाम करनेवाला पुनः संसार में जन्म | 
नहीं लेता ।' 
ऊपर बतलाया जा चुका है कि नवें अध्यायके पहले और 
दूसरे श्लोकोंमें भगवानूने अपनी भक्तिको सबसे गुह्यतम, 
राजगुह्म और विज्ञानसहित ज्ञान वतलाकर उसकी भूरि-भूरि | 
प्रशंसा की है एवं उसको बहुत उत्तम और सुगम वतलाया है। | 
कर साधन होनेपर भी सभी मनुष्य उसमें नहीं लगते | 
इसमें श्रद्धाका न होना ही कारण है । भगवान्‌ कहते हैं- | 
अश्नदृधानाः पुरुषा 





| 


धमंस्यास्य परंतप । | 


अध्राप्य मां निवतेन्ते मृत्युसंसारवर्त्मनि ॥ 
( गीता, ६1 ३ ) 
हि परंतप ! उपर्युक्त धर्मेसे श्रद्धा न रखनेवाले पुर्व 
मुझको न प्राप्त होकर मृत्युरूप संसार-चक्रमें भ्रमण करते 
रहते हैं।' | 
यहाँ यह प्रश्न है कि जिसकी भक्तिके साधनमे श्रद्धा 

नहीं, उसका संसारमें यानी चौरासी लाख योनियोंमें भ्रमण 
करना तो सर्वथा सम्भव है, पर यहाँ उसके साथ ही "मुझे न 
प्राप्त होकर' कहनेकी क्या आवश्यकता €, जब कि उसे भगवान्‌- 
के प्राप्त होतेकी कोई सम्भावना ही नहों। इसका उत्तर यह है 
कि 'सुझे न प्राप्त होकर' कथनसे यह सिद्ध होता है कि मनुष्य- 
सात्रका परमात्माकी प्राप्तिमें जन्मसिद्ध अधिकार है। जैसे 
शाजाके पुत्र॒का उस राज्यपर जन्मसिद्ध स्वाभाविक अधिकार 
होते हुए भी पितामें श्रद्धा-भक्ति न होनेके कारण वह उस राज्यसे 
बञ्चित किया जाय तो कोई दोषकी वात नहीं होती, उस्ती 
प्रकार भगवानूकी प्राप्तिमें मनुष्यका जन्मसिद्ध अधिकार होते 
हुए भी भगवातू्मे श्रद्धा, भक्ति, प्रेम न होने के कारण कोई 
उससे वञ्चित रह जाय तो अनुचित नहीं कहा जा सकता । 
“इसलिये मनुष्यको श्रद्धा-भक्तिपूवेक नित्य-निरन्तर भगः 
वातूका स्मरण करना चाहिये; क्योंकि उठते-बैंठते, सोते-जागते 
हर समय भगवानका स्मरण करना सर्वोत्तम है। हर समय 
भगवानका स्मरण करनेसे अन्तकालमें भगवानूका स्मरण स्वा- 
भाविक ही हो जाता हैं और अन्तकालके स्मरणका बड़ी 
भारी महत्त्व है । भगवान्‌ कहते हैं-- 
अन्तकाले च मासेव स्सरन्युक्त्वा कलेबरम्‌ । 
यः प्रयाति स सद्भाव याति नास्त्यत्र संशयः ॥ 
(गीता, ८।५) 
“जो पुरुष अन्तकालमें भी मुझको ही स्मरण करता हुआ 
शरीरको त्यागकर यहाँ से जाता है, वह मेरे साक्षात्‌ स्वहपको 
ग्राप्त होता है-- इसमें कुछ भी संशय नहीं है ।' 

यदि कहें कि भगवानका स्मरण करते हुए मरनेवालेका 

तो भगवान्‌ उद्धार कर देते हैं और जो उन्हें स्मरण न 
उसका उद्धार नहीं करते तो क्या भगवान्‌ भी अप 
बड़ाई करनेवालेका ही पक्ष रखते हैं, तो यह कहना ठीक नहीं; 
क्योंकि भगवानूने यह नियम बनाया है कि मृत्युके समय जो 
मनुष्य पशु, पक्षी, कीट, पतङ्ग, मनुष्य, देव ता, पितर आदि 
किसी भी स्वरूपका चिन्तन करता हुआ मरता है, वह उसी- 
उसीको प्राप्त होता है (गीता, ८। ६)। इस न्यायसे भगवानको 
स्मरण करते हुए मरनेवाला भगवानको प्राप्त होता है । अत! 
उपर्युक्त कथनसे भगवान्‌में पक्षपात या विषमताका कोई दोष 
नहीं आता । भगवान्‌ ने स्वयं कहा भी है-- 

समोऽहं सवंभूतेषु न मे द्वेष्योऽस्ति न प्रियः । 

ये भजन्ति तु मां भक्त्या मयि ते तेषु चाप्यहम्‌ ॥ 


हीं करता; 
ना. मानः 


ड ॥ (९२४), 
मि सब भूतोंमें समभावसे व्यापक हुँ, न कोई मेरा अप्रिय 
है और न प्रिय है; परन्तु जो 


मुझमें भक्त मुझको प्रेमसे भजते हैं, के 
मुझमें हैं ओर में भी उनमें प्रत्यक्ष प्रकट हैं ।' 


श्रीतुलसीकृत रामचरितमानसके किष्किन्धाकाण्डमें 
न्धाकाण्डमें 
भगवान्‌ श्रीरामचन्द्रजीने भी भक्त [के प्रति कहा है 


(२४) 
यहाँ यह जिज्ञासा होती है कि “भगवान्‌ 
होकर धी अपना भजन करनेवालेके लिये ही जब समदर्शी 

“वह मेरे हृदयमें है और में उसके हृदयमें हूँ', तब क्या यह 
बिषमता नहीं है ?' इसका उत्तर यह है कि सूर्यं सबके ऊपर 
सभानभावसे प्रकाश डालते हैं, पर दर्षणमें उनका प्रतिविम्ब 
दिखलायी पड़ता है, काष्ठ आदिमें नहीं; और सूर्यमुखी शीशा 
तो सूर्यकी किरणोंको खींचकर शई, कपड़ा आदिको भस्म भी 
कर डालता है। यह उस पदार्थकी ही विशेषता है, उसमें सूर्यमें 
कोई विषमता नहीं है। वैसे ही भगवानूके भक्तके प्रेमकी ही 
उपर्युक्त विशेषता हैँ, उससे भगतानूमें विषमताका कोई दोष 
नहीं आता । 

इसलिये हर समय भगवान्‌ के नाम और छपका स्मरण 
करना चाहिये; क्योंकि शरीरका कोई भरोसा नहीं ठै; पता 
नहीं कव प्राण चले जायें । हर समय स्मरण करनेवाले भक्तको 
अन्तकालमें भमवानूकी स्मृति स्वाभाविक हो ही जाती है। जो 
पुरुष नित्य-निरन्तर परम दिव्य पुरष परमात्माका चिन्तन 
करता रहता है, वह भगवान्‌कों भक्तिके प्रभावसे अन्तकालमें 
भगवानूका स्मरण करता हुआ उस परम दिव्य पुरुष परमात्माको 
पा लेता है तथा जो इरिद्रियों और मनको सर जरसे रोककर 
श्रद्धा-भ क्तिपुवक परमात्माके नायका उच्चारण और उनके 
स्वरूपका ध्यान करता हुआ शरीर छोड़कर जाता है, वह 
निश्चय ही परमगतिका शाप्त हो जाता है (गीता, ८।८-।३) 1% 

अतएव ज्ञाकयोग, ध्यानयोग, अष्टाङ्गयोग, कर्मयोग 
आंद जितने भी भगवत्प्राप्ति के साधन हैं उन सबमें भगव-द् क्ति 





#इस विषयका विस्तार देखना हा तो गीता-तत्त्वविवेचनी टीकामें 
आठवें अध्यायके ८वेंसे १३वें शलोकतककी टीका पढ़ सकते हैं । 
० गोठ त० ११ 

सर्वोत्तम है । भगवान्‌ने छठे अध्यायके ४७वें श्लोकमें 
बतलाया है-- 


योगिनामपि सर्वेषां मद्गतेनान्तरात्सना । 
श्रद्धावान्‌ भजते यो मां स में युक्ततमो सतः ।। 


“सम्पूर्ण योगियोमें जो भी श्रद्धावान्‌ योगी मुझमें लगे 
हुए अन्तरात्मासे मुझको निरन्तर भजता है वह योगी मुझे 
परम श्रेष्ठ मान्य है ।' 


इसी प्रकार अर्जुनके पुछनेपर वारहवें अध्यायके दूसरे 
श्लोकमें भो भगवानूने अपने भक्तोको सबसे उत्तम बतलाकर 
'भक्तिका महत्त्व प्रर्दाशत किया है- 


मय्यावेश्य मनो ये मां नित्ययुक्ता उपासते । 
श्रद्धया परयोपेतास्ते मे युक्ततमा मताः ॥ 
'मुझमें मनको एकाग्रकरके निरन्तर मेरे भजन-ध्यानमें 
लगे हुए जो भक्तजन अतिशय श्रेष्ठ शरद्धासे युक्त होकर मुझ 


सणशुणरूप प रमेश्वरको भजे हैं, वे मुझको योगियोंमें अति उत्तम 
योगी मान्य हैं ।' 


भक्ति सुगम होनेसे उत्तम है, इतनी हो वात नहीं है, भक्तिके 
मागमें यह विशेषता है कि भक्त अपने ेत्रोंद्रारा भगवान्‌को 
देख सकता है (गीता, ११५४) तथा भक्तके द्वारा प्रेमपूर्वेक 
अरपेण किये हुए पतर-पुष्प-फलादिको भगवान प्रत्यक्ष प्रकट 


-होकर खाते हैं (गीता, 6२६) । यह बात ज्ञानयोग अष्टाङ्ग” 
योग या कर्मयोगसे सम्भव नहीं । इ 2 


सलिये भरि 
कहता शास्त्रसङ्गत और युक्तियुक्त है । क्तको सर्वोत्तम 

इसके सिवा, अनन्य चित्त से नित्य-निरन्तर स्मरण 
करनेवालेको भगवान्‌ अनायास ही मिल जाते हैं-- 
अनन्यचेताः सततं थो मां स्परति नित्यशः॥ 
तस्याहं सुलभः पार्थं नित्ययुक्तस्य योगिनः ॥ 
(गीता, ८।१४) 
हि अर्जुन ! जो पुरुष मुझसे अनन्यचित्त होकर सदा ही 
निरन्तर मुझ पुरुषोत्तमको स्मरण करता है, उस नित्य-निरन्तर 
मुझमें युक्त हुए योगीके लिये में सुलभ हूँ अर्थात्‌ उसे सहज ही 
प्राप्त हो जाता हूँ ।' 
अनन्य-चिन्तन करनेवाले भक्तको सहज ही भगवान्‌ 
मिल जाते हैं- इतना ही नहीं; उसका भगवान्‌ संसार-समुद्रसे 
शीघ्र ही उद्धार भी कर देते हैं--- 
थे तु सर्वाणि कर्साणि सथि संग्यस्य सत्परा। 
अनन्पेनेब योगेन मां ध्यायन्त उपासते ॥ 
तेषामहं समुद्धर्ता घृत्युसंतारसागरात्‌ । 
भवासि नचिरात्‌ पार्थं मथ्यावेशितचेतहास ॥ 
(गीता, १२।६,७) 
'जो मेरे परायण रहनेवाले भक्तजन सम्पूर्ण कर्मोको मुझमें 
अर्पण करके मुझ सगुणरूप परमेश्वरको ही अनन्य भक्तियोगसे 
निरन्तर चिन्तन करते हुए भजते हैं, हे अर्जुन ! उन मुझमें 
चित्त लगानेवाले प्रेमी भक्तोंका में शीघ्र ही मृत्युरूप संसार- 
समुद्रसे उद्धार कर देता हूँ ।' 
भतएव हृमलोगोंको अनन्य भक्तियोगके द्वारा नित्य- 
निरन्तर भगवानका चिन्तन करते हुए उनकी उपासना करनी 
चाहिये । संसार में एक परमेश्व रके सिवा मेरा कोई परम हितैषी 

नहीं है, वे हो मेरे सवंस्व हैं--यह समझकर जो भगवानके _ 
प्रति अत्यन्त श्रद्धासे युक्त प्रेम किया जाता है--जिस प्रेममें 
स्वाथ और अभिमानका जरा भी दोष नहीं है; जो सवेथा 
पूण और अटल है, जिसका जरा-सा अंश भी भगवानूसे भिन्न 
वस्तुमे नहीं है और जिसके कारण क्षणमात्रके लिये भी भगवान्‌- 
का विस्मरण असह्य हो जाता है--उसे 'अनन्य भक्ति' कहते 
हैं। ऐसे अनन्य भक्तियोगके द्वारा मित्य-निरन्तर भगवानका 
न्तन करते हुए उनके गृण, प्रभाव और चरित्रोंका श्रवण- 
कीतेन करना एवं उनके परम पावन नामोंका उच्चारण और 
जप करना ही अनन्य भक्तियोगके द्वारा अगवानूका चिन्तन 
करते हुए उनकी उपासना करना हैं । इस प्रकारके अनन्य 
भक्तका भगवान्‌ तत्काल ही उद्धार कर देते हैं! 
चाहे मनुष्य कितना भी पापी क्यों न हो, भक्तिके प्रभाव- 
से उसके सम्पूण पापोंका नाश ही नहीं हो जाता, अपितु वह 
परम धर्मात्मा बन जाता है और फिर उसे परमशान्त मिल 
जाती है। गीताके नवें अध्यायके ३०वें, ३१वें श्लोकोंमें 
भगवान्‌ कहते हैँ-- 
अपि चेत्‌ सुबुराचारो भजते मामनन्यभाक । 
साधुरेव स मन्तव्य: सम्यरव्यवसितो हि जक 
क्षिप्रं भवति धर्मात्मा शश्वच्छान्ति निगच्छति । 
कोन्तेय प्रति जानीहि न मे भक्तः प्रणश्यति ॥ 
यदि कोई अतिशय दुराचारी भी अनन्य भावसे मेरा 
भक्त होकर मुझको भजता है तो वह साधु ही मानने योग्य है; 
क्योंकि उसका निश्चय यथाथे है अर्थात्‌ उसने भलीभांति निश्च 

कर लिया है कि परमेश्वर और उसके भजनके समान अन्य कुछ 
भी नहाँ है। इसलिये वह शीघ्र ही धर्मात्मा हो जाता है और 
सदा रहनेवाली परमशान्तिको प्राप्त होता है । हे अर्जुन! तू 
निश्चयपूवेक सत्य जान कि मेरा भक्त नष्ट नहीं होता ।' 
संसार-सागरसे जीवका उद्धार होना बहुत ही कठिन है, 
किन्तु भगवानूकी शरणसे यह कठिन कार्य भी सुसाध्य हो जाता 
है। भगवानूने कहा है- 
दैवी ह्येषा गुणमयी सम साया दुरत्यया । 
सासेव ये प्रपद्यन्ते सायासेतां तरन्ति ते॥ 
(गीता, ७।१४) 
'क्योंकि यह अलौकिक अर्थात्‌ अति अद्भूत त्रिगुणमयी 
भेरी माया बड़ी दुस्तर है, परन्तु जो पुरुष केवल मुझको ही 
निरन्तर भजते हैं, वे इस मायाको लाँघ जाते हैं अर्थात्‌ संसारसे 
तर जाते हैं ।' 
भगवानूकी भक्तिके प्रभावसे भगवानका यथार्थ ज्ञात भो 
हो जाता है और ज्ञानके साथ ही भगवान्‌ भी उसे मिल जाते 
हैं । भगवान्‌ स्वयं अपने उस अनन्यभक्तको वह ज्ञान प्रदान कर 
देते हैं, जिससे उसे उनकी प्राप्ति अनायास ही हो जाती है। 
भगवान्‌ कहते हैं-- 


अहं सवंस्य प्रभवो मत्तः सर्व प्रवतंते। 
इति मध्वा भजन्ते मां बुधा भावसमन्विता! !॥ 
मच्चित्ता मद्गतप्राणा बोधयन्तः परस्परस्‌ । 
कथयन्तश्च मां नित्यं तुष्यन्ति च रमन्ति च ॥ 

तेषां सततयुक्तानां भजतां प्रीतिपुवंकम्‌ । 

वदामि बुद्धियोगं तं येन मामुपयान्ति ते ॥ 
(गीता, १०।ब-१०) 
मिँ वासुदेव ही सम्पूर्णं जगत्‌की उत्पत्तिका कारण हूँ और 
मुझसे ही सम्पूर्ण जगत्‌ चेष्टा करता है--इस प्रकार समझकर 
श्रद्धा और भक्तिसे युक्त बुद्धिमान्‌ भक्तजन मुझ परमेश्वरको ही 
निरन्तर भजते हैं। वे निरन्तर मुझमें मन लगानेवाले और 
मुझमें ही प्राणोंको अर्पण करनेवाले भक्तजन मेरी भक्तिकी 
चचकि द्वारा आपसमें मेरे तत्त्व, रहस्य और प्रभावको जनाते 
हुए तथा गुण और प्रभावसहित मेरा कथन करते हुए ही 
निरन्तर सन्तुष्ट होते हैं और मुझ वासुदेवमें ही निरन्तर रमण 
करते हैं । उन निरन्तर मेरे ध्यान आदियें लगे हुए और प्रेम- 
पूवेक भजनेवाले भक्तोको मैं वह तत्त्वज्ञानरूप योग देता हूँ, 
जिससे वे मुझको ही प्राप्त होते हैं ।! 


वात यह है कि जो मनुष्य भगवानके स्वरूप और 
प्रभावको तत्त्वसे जान लेता है, वह्‌ सम्पूर्ण पापोंसे मुक्त होकर 
परमात्माको प्राप्त हो जाता है (गीता, १०।३,८) । भगवान्‌के 
स्वरूप और प्रभावका वर्णन गीताके सातवें अध्याय के 


हु _जष्यायके १६वेंसे १४वेंतक एवं 
गण ETI तहत तथा और भी 
अनेक स्थलोंमें किया गया है 


क गा गया है। उन सवका सार भगवानूने 
दसवें अध्यायके ४१वें, ४२वें श्लोकोंमें 


बतलाया है | वे कह ते हर 
यद्‌ यद्‌ विभूतिसत्‌ - सत्त्व व \ «०५ 
तत्‌ तदेवावगच्छ त्वं. मस तेजोञ्शसम्भवम ॥ 


(गीता, १०।४१ } 

'जो-जो भो विशूतियुक्त अर्थात्‌ ऐश्वययुक्त, कान्तियुक्तः 
और शक्तियुक्त वस्तु है, उस-उसको तू मेरे तेजके एक अंशकी' 
ही अभिव्यक्ति (प्राकट्य) जान kf 

भाव यह है कि दसवें अध्यायके ४थे एलोकसे ६ठेतक 
तथा १४वें श्लोकसे ४०वेंतक तथा गीताके अन्यान्य स्थलोमें 
जो कुछ विभूतियां बतलायी गयी हैं एवं समस्त संसारके जड- 
चेतन, स्थावर-जङ्गम सम्पूर्ण पदार्थोमें जो भी बल, बुद्धि, तेज, 
गुण, प्रभाव आदि प्रतीत होते हैं, वे सब मिलकर भी भगवान्‌- 
के प्रभावके एक अंशमात्रका ही प्रादुर्भाव हैँ । 

अथवा बहुनंतेन कि ज्ञातेन तवार्जुन । 
विष्टम्याहमसि कृत्स्तमेकांशेन स्थितो जगत्‌ ॥ 
(गीता, १०४२) 

'अथवा हे अर्जुन ! इस बहुत जाननेसे तेरा क्या प्रयोजन 
है । मैं इस सम्पूर्ण जगत्‌को अपनी योगशक्तिके एक अंशमातसे 
धारण करके स्थित हूँ ।' 

जैसे जलका बुदबुदा समुद्रका एक अंशमा है, वैसे ही 
सम्पूर्ण गुण और प्रभावसहित सारा ब्रह्माण्ड परमात्माके किसी 
एक अंशमें है-इस प्रकार समझकर जो दसवें अध्यायके 
उपर्युक्त ऽवें,&वें और १०वें इलोकोंके अनुसार परमात्माकी 
उपासना करता है, वह अनायास ही परमात्माको पा लेता 
है । 

उपर्युक्त विवेचनसे यह वात सिद्ध हो गयी कि भगवानूकी 
भक्ति ज्ञानयोग, अष्टाङ्गयोग, कर्मयोग आदि सभी साधनोंको 

अपेक्षा उत्तम, सुगम और सुलभ है-इतना ही नहीं, भक्तिसे 


शीघ्र ही सारे पापोंका नाश होकर भगवान्‌के स्वरूपका ज्ञान 


हो जाता है और मनुष्य इस दुस्तर संसार-समुद्रसे तरकर 
भगवानका दर्शेन पा लेता है एवं भगवानको तत्त्वसे जानकर 
उनमें प्रवेश भो कर सकता है । भगवानूने कहा है-- 


भक्त्या त्वनन्यया शकय अहमेवंविधोऽर्जुन । 
जातुं द्रष्टुं च तत्वेन प्रवेष्टुं च परंतप ॥ 


(गीता, १ १।५४) 
हि परंतप अर्जुन ! अनन्य भक्तिके द्वारा तो इस 
मकार रूपवाला मैं प्रत्यक्ष देखनेके लिये, तत्वसे जाननेके लिए 
तथा प्रवेश करनेके लिये अर्थात्‌ एकीभावसे प्राप्त होनेके लिये 
भी शक्य हूँ ।' यों तो ज्ञानयोगके द्वारा भी पापोंका नाश 
होकर परमात्माका ज्ञान और परमशान्तिकी प्राप्ति हो सकती 
है (गीता, ४।३४-३६, २३ ) किन्तु उसे सगुण-साकार भगवान्‌- 
का साक्षात्‌ दर्शन नहीं होता । अनन्य भक्तिसे तो परमात्मा- 
का ज्ञान और परमात्माकी प्राप्ति यानी परमात्मामें एकी- 
भावसे प्रवेश होनेके अतिरिक्त उनका साक्षात्‌ दर्शन भी सम्भव 
है । इसलिये भगवानुकी अनन्य भक्तिका मागे सर्वोत्तम है। 


यहाँ उस अनन्य भक्तिका स्वरूप जाननेके लिये अनन्य 
भक्तके लक्षण बतलाते हैं- 


सत्कर्मकृन्मत्परमो मङ्भक्तः सङ्गवजित: । 
निर्वेरः सवभूतेषु यः स मामेति पाण्डव ॥ 


(गीता, ११।३९ ३ 


> 





a 


x 

हि अर्जुन ! जो पुरुष सम्पूर्णं कर्तेव्यकर्मोकों केवल मेरे 
$लिये ही करनेवाला है, मेरे परायण है मेरा भक्त है, आसक्ति- 
रहित है और सम्पूर्ण भूत-प्राणियोंमें वैरभावसे रहित है, वह 
अनन्य भक्तियुक्त पुरुष मुझको प्राप्त होता हैं ।' 

यदि कहें कि 'इस श्लोकमें जो भगवान्‌के लिये कर्म करना, 
भगवानके परायण होना और भगवात्‌का भक्त होना-ये तीन 
बातें बतलायी गयी हैं, इस दीजोंके अनुष्ठानसे भगवानूकी 
-प्राप्ति होती है या एकके अनुष्ठानसे झी ?” तो इसका उत्तर 
बह है कि इन तीनोंके अनुष्ठानसे अगवत्प्राप्ति हो जाय-इसमें 
तो कहना ही क्या है, किसी एकके अनुष्ठानसे भी हो सकती 
ह । केवल भगवदर्थे कर्म करनेसे भी मनुष्यको भगवत्प्राप्तिूप 
सिद्धि प्राप्त होतेकी बात अंगवानूने गीताके वारहवें अध्यायके 
१०वें शलोकमें बतलायी है-- 

मदर्थसपि कर्माणि कुवन्‌ सिद्धिमवाप्स्यसि ॥ 

है अर्जुन ! तू मेरे निमित्त कर्माको करता हुआ भी मेरी 
आप्तिरूप सिद्धिको ही प्राप्त होगा । 

तथा केवल भगवानूके परायण होनेसे भी भगवान्‌ की 
प्राप्ति हो सकती है । भगवान्‌ने कहा है- 

मां हि पार्थ व्यपाश्रित्य येऽपि स्युः पापयोनयः । 

स्त्रियो वैश्यास्तथा शूद्रास्तेऽपि यान्ति परां गतिम्‌ ॥ 


(गीता, &।३२) 
“हे अर्जत ! स्त्री, वेश्य, शूद्र तथा पापयोनि—चाण्डालादि 

जो कोई भी हों, वे भी मेरे शरण होकर परमगतिको हो प्राप्त 
होते हैं ।' 


एवं केवल भगवानूकी भक्तिसे भी भगवत्प्राष्ति होः 
जाती है-- 
देवान्‌ देवयजो यान्ति मन्ड्क्ता यान्ति भासपि ॥ 
(गीता ७।२३ का उत्तराध 
दिवताओंको पूजनेवाले देवताओका प्राप्त होते हैं और 
मेरे भक्त-चाहे जैसे हो मुझे भजे, अन्तमे वे मुझको ही प्राप्त 
होते हैं ।' ऐसे भक्त चार प्रकारके होते हैँ 
चतुविधा भजन्ते मां जनाः 


सुकृतिनोऽर्जुन । 
आर्तो जिज्ञासुरर्थार्थो ज्ञानी 


च भरतषभ ।। 
(गीता, ७।१६) 


इन चारोंमें अर्थाथी भक्तसे आतं, आतैसे जिज्ञासु और 
जिज्ञासु से ज्ञानी ( निष्क्राम) श्रेष्ठ हैं । अर्थार्थी भक्तसे आर्त 
इसलिये भेषठ है कि बह स्ती, पुन, धन आदिकी तो वात हो 
केया, राज्य-भोग भी भगवानसे नहीं चाहता--जैसे ध्रवः्ते 


चाहा था; परन्तु द्रोपदीः्को भाँति किसी बड़ भारी सांसारिक 
“3 निक थु 


न ' चतुर्थे स्कन्धके ऽव, छुवे 
अध्यायोंमें देख सकते हैँ । k 


२- द्रौपदीका यह्‌ मङ्ग महाभारत, सभापतेके ६८वें अध्यायमें 
पढ़ सकते हैं । ३ 


= 

[ 


सङ्कूटके प्राप्त होनेपर उसके निवारणके लिये याचना करता 
है । पर जिज्ञासु तो भारी-से-भारी सांसारिक सङ्कट पड्नेपर 
भी उस सङ्कुटकी निवृत्तिके लिये प्रार्थना नहीं करता, वरं भक्त 
उद्धव'की भाँति संसार-सागरसे आत्मा का उद्धार करनेके 
लिये परमात्माको तत्वसे जाननेकी ही इच्छा करता है । 
इसलिये आतंसे भी जिज्ञासु श्रेष्ठ है; किन्तु भक्त प्रह्वादकी 
भाँति निष्काम ज्ञानी भक्त तो अपनी मुक्तिके लिये भी याचना 
नहीं करता । इसलिये भगवानूने निष्काम ज्ञानी भक्तकों सबसे 
बढ़कर वतलाया है। 

इन चारोंमें ज्ञानी भक्त भगवानूको अतिशय प्रिय है} 
क्योंकि ज्ञातीको भगवान्‌ अतिशव प्रिय हैं । सातवें अध्यायकेः 
१७वें श्लोकमें भगवान्‌ स्वयं कहते हैं-- 

तेषां ज्ञानी नित्ययुक्त एकभक्तिविशिष्पते । 
प्रियो हि ज्ञानिनोऽत्यर्थमहं स च सम प्रियः ॥ 

“उनमें नित्य मुझमें एकीभावसे स्थित अनन्य प्रेम-भ क्ति- 
युक्त ज्ञानी भक्त अति उत्तम है, क्योंकि मुझे तत्त्वसे जानने- 
वाले ज्ञातीको मैं अन्यन्त प्रिय हूँ, अतः वह ज्ञानी भक्त मुझे 
अत्यन्त प्रिय है ।' 

क्योंकि भगवानका यह विरद है किं जो मुझे जिस 





१- भक्त उद्धवका प्रसङ्ग श्रीमद्भागवत, एकादश स्कन्धके सातवेंसे 
उन्तीसवें अध्यायतक देख सकते हैं । 

२- भक्त प्रह्नादका प्रसङ्ग श्रीमद्भागवत, सप्तम स्कन्धके ४थेसे 
१०वें भध्यायतक देख सकते हैं । 

प्रकार भजता है, मैं भी उसे उसी प्रकार भजता हुँ (गोंदा, 
४1११) । 


इतना ही नहीं, जो भगवानको प्रेमसे भजता है, उसको 
भगवान्‌ अपने हृदयमें बसा लेते हैं । भगवानूने गीताके नवें 
अध्यायके २६वें श्लोकमें कहा है कि जो भक्त मुझको प्रेमसे 
भजते हैं । वे मुझमें हैं ओर मैं भी उनमें प्रत्यक्ष प्रकट हूँ । 
यदि पूछा जाय कि क्या ऐसे ज्ञानी निष्काम भक्तके 
अतिरिक्त दूसरे भक्त श्रेष्ठ नहीं हैं ओर क्या उनका उद्धार 
नहीं होता :' तो ऐसी बात नहों है। ये सभ भक्त श्रेष्ठ हैं 
और सभीका उद्धार होता है; किन्तु ज्ञानो निष्काम भक्त 
सर्वोत्तम है । ज्ञानी निष्काम भक्तको तो भगवानने अपना 
स्वरूप ही बतलाया है-- 
उदाराः सवे एवेते ज्ञानी त्वात्मैव मे मतम्‌ । 
आस्थितः स हि युक्तात्मा मामेवानुत्तमां गतिम्‌ ॥ 
(गीता, ७।१५) 
यि सभी उदार हैं, परन्तु ज्ञानी तो साक्षात मेरा स्वरूप 
ही है-ऐसा मेरा मत है; क्योंकि वह मद्गत-मन-बुद्धि- 
वाला ज्ञानी भक्त अति उत्तम गतिस्वरूप मुझमें हो अच्छी प्रकार 
स्थित है।' 


उदारका अर्थे है श्रेष्ठ । भगवानूके कथनका भाव यह 


है कि “वे भक्त मुझे पहले भजते हैं, तब फिर उसके बाद मैं ` 


उनको भजता हूँ तथा वे अपने अमूल्य समयको मुझपर श्रद्धा- 
विश्वास करके न्योछावर कर देते हैं, यह'उनकी उदारता है; 
ए; 

इसलिये वे श्रेष्ठ हैं; और भेरी भक्ति सकाम, निष्काम या अन्य 
किसी भी आवसे क्यों न की जाय, मेरे भक्तका उद्धार हो ही 
जाता है (गीता, ७।२३ ); किन्तु प्रेस और निष्कामभावकी 
उनमें कसो होनेके कारण उनको मेरी प्राप्तिमें विलम्ब हौ 
सकता है । मेरी उपासनाकी तो वात ही क्या है, जो दूसरे 
देवताओंकी उपासना करते हैं, वे भी मेरी ही उपासना करते 
हैं; किन्तु वे मुझको तत्स न जाननेके कारण इस लोक या 
स्वर्ग आदि परलोकरूप नाशवान्‌ फलको ही पाते हैं।' 
अन्तवत्तु फलं तेपां तद्‌ झदत्यल्पसेक्साम्‌ । 

(गीता, ७१३३ कां पूर्वाध |: 
क्योंकि उन अल्प बुद्धिवालोंका वह फल नाशवान्‌ हे 
सातवें अध्यायके पहले श्लोकमें जिस समग्र रूपको 

जानमेकी वात कही गयी है, उसका भगवानूने यही अभिप्राय 
बतलाया कि जो कुछ है, वह मुझसे अलग नहीं है (गीतः, ७।७) 
और सब कुछ मेरा ही स्वरूप है (गीता, ७1१६) । एवं इस 
तत्वको जाठनेवाला निष्पाप तथा राग-द्वेषजनित मोहसे मुक्त 
भगवद्भक्त भगवान्‌के शरण होकर भगवानूके समग्र रूपको जान 
जाता है (गीता, 91२८-३० ) । 


ऐसे ज्ञानी भगवत्प्राप्त महात्मा भक्तकी जो स्थिति है, 
उसकी भगवात्‌ने बड़ी प्रशंसा की है (गीता, १२।१३ से १८) । 
भगवानूते उसको अपना प्रिय भक्त कहा है, किन्तु जो साधक 
उस ज्ञानी भक्तके लक्षणोंको लक्ष्य बनाकर उनके अनुसार 
श्रद्धापूर्वक साधन करता है, उसको तो भगवानूने अपना 

अतिशय प्रिय बतलाया है, क्योंकि उसने भगवानूपर श्रद्धा- 
विश्वास करके अपने जीवनको भगवान्‌के लिये ही न्योछावर 
कर दिया है । भगवान्‌ कहते हैं- 


ये तु धर्म्यामृतमिवं यथोक्तं पर्युपासते । 
अहृधाना मत्परमा भक्तास्तेऽतीव मे प्रियाः ॥। 
(गीता, १२।२०) 
'जो श्रद्धायुक्त पुरुष मेरे परायण. होकर इस ऊपर कहे 
हुए धर्ममय अमृतका निष्काम प्रेमभावसे सेवन करते हैं, वे 
भक्त तो मुझको अतिशय प्रिय हैं ।' 


जब केवल मन-बुद्धिको भगवानूमें लगानेसे हो भगवान्‌की 
प्राप्ति हो जाती है (८।७, १२८), तव फिर जो सर्वस्व 
भगवानूके समपेण करके सब प्रकारसे भगवानको भजता है, 
उसके उद्धारमें तो कहना ही क्या है! 


Xx 


रण sf 

एक परमेश्वरके सिवा मेरा कोई नहों है, वे ही मेरे 
सर्वस्व हैं- ऐसा समझकर, जरा भी स्वार्थ, अभिमान और 
कामना न रखकर एकमात्र भगवानूमें हो अतिणय श्रद्धासे युक्त 
अनन्य प्रेम करना और भगवान्‌से भिन्न किसी भौ वस्तुमें 
किञ्चिन्मात्न भी प्रेम न करता-यह अनन्य प्रेम है । अनन्य प्रेमके 
साधनका स्वरूप और फल गीतामें इस प्रकार बताया गया है— 

मच्चित्ता मद्गतप्राणा बोधयन्तः परस्परम, । 

कथयन्तश्च सां नित्य तुष्यन्ति च रमन्ति च ॥ 

तेषां सततयुक्तानां भजतां प्रीतिपुवेकम, । 

ददासि बुद्धियोगं तं थेन मामुपयान्ति ते ॥ 
(१०।६-१०/ 
“निरन्तर मुझमें मन लगानेवाले और मुझमें ही घ्राणोंको 
अर्पण करनेवाले भक्तजन मेरी भक्तिकी चर्चाके द्वारा आपसमें 
भेरे प्रभावको जनाते हुए तथा गुण और प्रभावसहित मेरा कथन 
क्रते हुए ही निरन्तर सन्तुष्ट होते हैं और मुझ वासुदेवमें ही 
निरन्तर रमण करते हैं । उपर्युक्त प्रकारसे ध्यान आदि द्वारा 
मुझमें निरन्तर रमण करते आर प्रेमपूबेक भजनेवाले भक्तोंको 
में वह तत्त्वज्ञानरूप योग देता हूँ जिससे वे मुझको ही प्राप्त 

होते हैं । 

यहाँ भगवानने &वें श्लोकमें अनन्य प्रेमी भक्तके लक्षणोंके 
रूपमै छ: साधन बतलाये हैं और १०वें शलोकमें उनका फल 

बतलाया है । अब इनके विषयमें कुछ विस्तारसे विचार कियाः 
जाता है । 
'्च्चिता:ः' 
जैसे संसारी मनुष्य रात-दिन संसारमै ही रचे-पचे रहते' 
हैं, बेसे ही भगवान्‌के प्रेमी भक्त भगवानूमें ही रचे-पचे रहते हैं 
तथा जैसे संसारी मनुष्य हर समय मनसे संसारका ही चिन्तन 
करते रहते हैं; वेसे ही भगवद्धक्त हर समय मनसे भगवानका 
ही चिन्तन करते रहते हैं । भगवान्‌से मिलनेके इच्छुक साधक 
भक्त मनसे भगवानका आह्वान करके भगवान्‌का दर्शन, भाषण; 
स्पशे, वार्तालाप, पूजा, आदर, सत्कार और विनोद करते रहते 
हैं। सर्वप्रथम भक्त भगवान्‌ श्रीशिव, श्रीविष्णु, श्रीराम, 
श्रीकृष्ण आदि अपने इष्टदेवका आह्वान करके चरणोंसे लेकर 
अस्तक तक वस्त्र-आभूषण-आयुध आदिके सहित उनके स्वरूपका 
श्रद्धा-प्रेमसे चिन्तन करता है । फिर भनसे ही अपने सम्मुख 
प्रकट मानसिक भगवानूके स्वरूपका मानसिक सामग्री और 
अपने मानसिक शरीरके द्वारा षोडश उ' 
है । तत्पश्चात्‌ आत्मीयतापूर्वेक स्तुति-प्रारथेना करता है तथा 
मनसे ही उनके साथ आमोद, प्रमोद और विनोद करता हुआ 
आश्रम, घर या वनमें विचरण करता रहता है। जहाँ-जहाँ 
भगवानूके चरण टिकते हैं, _उस-उस भूमिमें भगवानका प्रभाव 
प्रवेश कर जाता है; इसलिये उस भूमिकी रजको परम पवित्र 
और कल्याणकारिणी हो गयी समझता है । जिस बिछौने, गहे 
या सतरञ्जीपर बेठकर भगवानके साथ भक्त मनसे वार्तालाप 
करता है, उस सतरञ्जी और गह आदिमे मानों भगवानूकेः 


पचारोंसे पूजन करता 

दिव्यगुण-प्रभावके परमाणु प्रवेश कर गये, इसलिये उस सतरञ्जी' 
“गह्ठेको छूनेसे उसके शरीरमें रोमाञ्च हो जाते हैं और हृदय 
प्रफुल्लित होता रहता है। जैसे दो सखा आपसमें प्रेमकी 
बातचीत करते हैं, वैसे ही वह भगवानूके साथ दिव्य प्रेमकी 
मनसे ही वातचीत करता रहता है। प्रेमभरे नेत्रोसे वे एक- 
दूसरेको देखते हैँ । भगवानूके हृदयमें और नेत्नोंमें समता, 
शान्ति, ज्ञान, प्रेम आदि अनन्त दिव्य गुण भरे पड़े हैं । भगवान्‌ 
मुझपर अनुग्रहपूर्ण दृष्टिपात करते हैं, जिससे वे गुण मेरे मन, 
बुद्धि, इन्द्रिय, शरीर और रोम-रोममें ऐसे प्रवेश कर रहे हैं 
कि उनमें समता, शान्ति, ज्ञान, आनन्द और प्रसन्नताकी सीमा 
ही नहीं रही; मानों मैं गुणोंके सागरमें डूबा हुआ हूँ--ऐसा उसे 
प्रत्यक्ष अनुभव होता है । भगवानूके नेत्नोंकी दृष्टि जहाँ-जहाँ 
पड़ती है, वे सव वस्तुएँ दिव्य, अलौकिक, कल्याणदायक हो 
जाती हैं--ऐसा अनुभव होने लगता है । फिर मानों भगवान्‌ 
और भक्त दोनों एक साथ भोजन करने बैठे हैं और एक-दूसरे- 
को परोस रहे हैं। भगवानूके स्पर्शसे वह भोजन दिव्य अलौ- 
किक, रसमय, परम मधुर हो गया है। वह भोजन करनेसे सारे 
शरीरमें इतनी प्रसन्नता, आनन्द, शान्ति और तृप्ति हो रही 
है कि उसका कोई ठिकाना नहीं है । भगवानूके अङ्गसे जिस 
वस्तुका स्पर्श हो जाता है, वह भी दिव्य, रसमय, आनन्दमय, 
शान्तिमय, प्रेममय और कल्याणमय हो जाती है। भगवान्‌ 
जिसको अपने मनसे स्मरण कर लेते हैं, वह वस्तु भी परम 


शान्ति, परमानन्द और परम कल्याणदायिनी हो जाती है! 
भगवान्मे दिव्य सुगन्ध आती है, वह नासिकाके लिये अमृतके 
भ० यो० त० २०- 

समान है । भगवान्‌की वाणी बडी ही कोमल और मधुर है, 
वह कानोंके लिये अमृतके समान है। भगवान्‌का चरणस्पर्श 
हाथोंके लिये अमृतके समान है। भगवान्‌का दर्शन नेत्रोंके 
लिये अमृतके समान है। भगवान्‌का चिन्तन मनके लिये 
अमृतके समान है । भगवानके साकार-निराकार, सगुण-निर्गुण 
स्वरूपका जो तात्त्विक ज्ञान है, वह बुद्धिके लिये अमृतके 
समान है। इस प्रकार उनका दर्शन, भाषण, स्पशं, वार्तालाप, 
चिन्तन, आमोद, प्रमोद आदि सभी रसमय, आनन्दमय, 
प्रेममय और अमृतमय है। भगवानूके नाम, रूप, लीला, धाम--- 
सभी परम मधुर, दिव्य, अलौकिक और रसमय हैँ । यों चिन्तन 
करते हुए वे प्रेमी भक्त अपने चित्तको सर्वथा भगवन्यमय बना 
देते हैं, भगवान्के सिवा अन्य किसी भी पदार्थेमें उनके मनकी 
प्रीति और वृत्ति नहीं रहती; अतः वे भगवानको एक क्षण भी 


नहीं भूल सकते । एक भगवानूमें ही उनका मन तन्मय होकर 
निरन्तर लगा रहता है। 


'मद्गतप्राणाः' 


वे प्रेमी भक्त उपर्युक्त भगवान्‌के श्रीशिव, श्रीविष्ण, 
श्रीराम, श्रीकृष्ण आदि अपने इष्टदेव 


के साक्षात्‌ दर्शकके लिये 
उनको अपना जीवन, धन, प्राण-सवेस्व 


न व समझकर अपने जीवनको 
उन्हींके अर्पण कर देते हैं । फिर उनकी 


है सारी चेष्टाएँ भगवानके 
लिये ही होने लगती हैं। उनका जीवन भगवान्‌के लिये ही होता 
है । उन्हें क्षणमात्रका भी भगवानका 


वियोग असह्य हो 
हैं । उनको भगवदर्शनके विना चेन नहीं पड़ती, न उ 


\ 

आती है और न दिनमें भूख लगती है । भगवान्‌के सिवा कोई 
भी पदार्थ उन्हें अच्छा नहीं लगता । भगवान्‌के वियोगमें वे 
'जलके बिना मछलीकी भाँति तड़फते रहते हैं । जैसे मछलीके 
प्राण जलगत हैं, उसी प्रकार उनके प्राण भगवद्गत हो जाते 
हैं। वे गोपियों की तरह विरहाकुल, पागल और उन्मत्त-से हुए 
भगवानूको ही खोजते-फिरते हैं । इस प्रकार वे अपने जीवन- 
प्राण--सबको भगवान्‌के न्यौछावर कर देते हैं, उनका सब कुछ 
भगवान्‌के अर्पण हो जाता है। उन्हें खाने-पीने, वोलने-चलने 
आदिकी भी सुध-बुध नहीं रहती । यक्ष, राक्षस, देवता, मनुष्य, 
पशु आदि किसीकी भी परवा नहीं रहती । वे सबसे निर्भय 
होकर विचरते हैं। शास्त्रमर्यादा और लोकमर्यादाका भी 
उन्हें ज्ञान नहीं रहता । मन, तन, धन, जीवन, प्राण, सर्वेस्व 
भगवानूके अर्पण कर देनेके कारण भगवानूके सिवा अन्य किसीमें 
भी उनकी प्रीति और ममता नहीं रहती । वे एकमात्र भगवान्‌- 
“पर ही निभर रहते हैं । 
ऐसे प्रेमी भक्तके सम्बन्धमें ही श्रीसुन्दरदासजीने यह कहा है-- 
न लाज तीन लोककी न बेदको कह्यो करे। 
न शंक भूत प्रेत की न देव यक्ष ते डरै ॥ 


सुने न कान और की द्रसे न और इच्छना । 
कहै न मुख और बात भक्ति प्रेम लच्छना ॥ 


'बोधयन्तः परस्परम्‌’ 
जैसे गोपियां भगवानके प्रेमके तत्त्व-रहस्यको परस्पर 
एक-दूसरीको कहती और समझाती रहती थीं, वैसे ही वे 
अगवत्प्रेममें मग्न हुए प्रेमी भक्त अपने प्रेमी मित्रोंक साथ भग- 
-वानूके नाम, रूप, लीला, धाम, प्रेम, पुण, प्रभावकी चर्चा करते 


३०८ भक्तियोगका तत्त्व 


हुए एक-दूसरेको उनका तत्त्व-रहस्य समझाते रहते हैं एवं अपने 
परम प्रिय भगवान्‌की लीला, चरित्र, महिमा तथा भगवानूके 
माधुये, रूप-लावण्य, वस्त्र, आभूषण, नाम और गुण-प्रभाः 
आदिके सम्बन्धमै परस्पर वार्तालाप करते-करते उस विशुद्ध 
परम प्रेम और आनन्दमें तन्मय और मुग्ध हो जाते हैं । 
"कथयन्तश्च प्राम्‌' 
इसी प्रकार वे भक्त भगवानूके प्रेमी भक्तों तथा अपने 
प्रिय सखाओंके सम्मुख भगवानूके नामोंका कीतेन और गुणोंका 
गान करते रहते हैं एवं भगवान्‌के साकार, निराकार, सगुण, 
निर्गुण स्वरूपके तत्त्व-रहस्यका, भगवान्‌के चरित्र और दिव्य 
लीलाओंका,भगवान्‌के नामकी महिमाका, भगवानूके नित्य परम- 
धामके गुण-प्रभाव-तत्त्व-रहस्यका तथा भगवानूके दिव्य, 
अलौकिक, अनन्त, नानाविध गुणोंके तत्त्व-रहस्यका पुस्तक, 
व्याख्यान और पत-व्यवहार आदिके द्वारा श्रद्धा-प्रेमपूवेक 
वर्णन करते रहते हैं । ऐसा करते हुए वे भगवत्प्रेमके आनन्दमें 
विह्लल ओर मग्न हो जाते हैं। फिर भी, इन सबका वर्णन 
करनेसे वे कभी अघाते ही नहीं । 
“नित्यं तुष्यन्ति च' 
वे भक्त ऊपर बतायी हुई बातोसे ही हर समय सन्तुष्ट 
रहते हैं। इनसे बढ़कर किसीको भी आनन्ददायक नहीं: 
समझते । वे भगवानके तत्त्व-रहस्यको समझ-समझकर तप्तः 
र सन्तुष्ट रहते हैं, परम शान्ति और परमानन्दके दिव्यः 
रसमें हर समय मग्न रहते हैं। वे आमोदःप्रम 


गीदपूवे 
समय इतने प्रसन्नचित्त रहते हैं कि भारी-से-भारी आपा 

ड्नेपर भी उस आनन्दकी स्थितिसे विचलित नहीं होते, वर 
अपने इष्टदेवके नाम, रूप, लीला, गुण, प्रभावको स्मरण करते 
हुए परम आनन्दमें ही मस्त रहते हैं, अपने परम प्यारे इष्टदेव 
परमात्माकी प्रेममयी लीला और चरित्रको मनसे ही देख-देखकर 
सदा परम सन्तुष्ट रहते हैं तथा भगवानूके परम मधुर स्वभाव, 
महिमा और रूप-माधुरीके तत्त्व-रहस्यको समझकर परम 


आनन्दमें मग्न रहते हैं। 


"रन्ति च' 
वे परम प्रेमी भक्त भगवानूके साथ ही अलौकिक, दिव्य 
आमोद-प्रमोदपूर्वक क्रीड़ा करते रहते हैँ । वे निरन्तर एक 
भगवानूमें हो सर्वथा रमण करते रहते हैं। अपने परम प्यारे भग- 


चानूमें दिव्य, अलौकिक सुगन्ध आती रहती है, उसका नासिकासे 


आस्वाद लेना नासिकाके द्वारा रमण है । भगवानूके प्रसादको 


पाकर जिह्वाके द्वारा उनका आस्वाद लेना जिह्वाके द्वारा रमण 
है। भगवानूके नेत्रोंसे नेत्र मिलाकर, उनके नेत्रोंमें जो एक अलौ- 


किक, दिव्य प्रेम, रस और ज्ञानयुक्त जोति है, उसको देखते 
रहना नेत्रोंके द्वारा रमण है । भगवानूके चरणोंका हाथोंसे 
स्पर्श करना हाथोंके द्वारा रमण है । भगवानूके नूपुर, वंशी 
आदिकी ध्वनिको तथा उनकी प्रेमभरी, कोमल, मधुर वाणीको 
सुन-सुनकर आस्वाद लेना कानोंके द्वारा रमण है । भगवानूके 
गुण, प्रभाव, रूप, लीला, आदिका चिन्तन करना मनसे 
'भगवान्‌में रमण करना है तथा भगवानूके सगुण-निर्गुण, 
साकार-निराकार स्वख्पके तत्त्व-रहस्यको समझकर मुग्ध होते 
रहता बुद्धिके द्वारा उनमें रमण करवा है । इस प्रकार भगवात्‌- 


व्क म्टमप्र 
3०५ न्‌ तय का FFX 
थापा रहडन्यरागा, दन, व्यक तए अ्रवक £= 
क्र र~] न, PERE काट % 2705 > 5 न उेन्जेन्‌, 
TF HE UT यट्रुर, रययव, अध्याय शरन 
0 के 7 10 ६“ < कट”) 
आनन्दमय कूपया यमश्रकार वे प्रेमी भक्त ७ 
और इन्दरियींका पगवानडे साथ अम्त्रन्ध जोड़कर 
दशन-पापएण आदि करनेयें ही अत्यन्त अनुपम रसार 
भयान्य ही निव्य-निरन्तर रमण करते रहते हैं 

भगवानूयें अनन्य, विशुद्ध, दिव्य प्रेम था । उनके मन 


° नन, प्रान आर 
षमस्त बेष्टाएँ एकमात्र अपने श्राणधन, प्रेमास्पद अगव 
श्रीकृष्णके ही अपित थीं और बे भगवानूके गुणोंका गान 
हुई उनके प्रेममें ही सदा 
बतलाते हूँ 


तन्मनस्कास्तदालापास्तद्विचेष्टास्तदात्मिका: t 


तबृगुणानेव गायन्त्यो नात्मागाराणि सस्मर: । 


(श्रीमङ्भा०, १०।३०।४४ ) 

गोपियोंका मन श्रीकृष्णमय हो गया था। उनकी वाणीसे 
श्रीकृष्णचचकि अतिरिक्त और कोई 

उनके शरीरसे केवल श्रीकृष्णके लिये 

चेष्टाएऐँ हो रही थीं । कहातक कहें, 

हो रहा था । वे केवल श्रीकृष्णके गुण 


[| 
मग्न रहती थीं । भागवतकार 


उनका आत्मा श्रीकृष्णमय 
गी और लीलाओंका ही 
उनमें इतनी तन्मय हो रही थीं कि 
उन्हें अपने शरीर और घरकी भी शुध-बुध नहीं रही ।' 
उपयुक्त प्रका रसे भगवानूके नाम, रूप,लीला, धाम गुण 
मभावका तत्व-रहस्य समझकर श्रद्ध र 


1-विश्वास और अनन्य 
प्रेमपूर्वक निरन्तर मनसे चिन्तन, दरशन, भाषण,चरण-स्पर्श 

करना ही भगवानूको प्रीतिपूवेक, विशुद्ध, निष्कामभावसे 
भजना है । इस प्रकार भगवानूको भजनेवाले भक्त मान, बड़ाई, 
प्रतिष्ठा, ऐश-आराम, भोग और ब्विलोकीके ऐश्वयंको तथा 
मुक्तिको भी नहीं चाहते । वे केवल विशुद्ध प्रेमके लिये ही भग- 
वान्‌को अनन्य भावसे भजते हैं। 

न पारमेष्ठयं न 'महेन्द्रधिष्ण्ये न सार्वभौम न रसाधिपत्यम्‌ । 

न योगसिद्धीरपुनर्भवं वा मर्य्यापतात्मेच्छति सद्दिनान्यत्‌ ॥ 
(श्रीमद्भा०, ११ । १४। १४) 
“जिसने अपनेको मुझे अर्पण कर दिया है, वह मेरे सिवा 
न तो ब्रह्माका पद चाहता है और न देवराज इन्द्रका । उसके 
मनमें न तो सार्वभौम सम्राट्‌ बननेकी इच्छा होती है और न 
वह रसातलका ही स्वामी होना चाहता है तथा वह योगकी 
बड़ी-बड़ी सिद्धियों और मोक्षकी भी अभिलाषा नहीं करता है।' 
ऐसा अनन्य, विशुद्ध प्रेम करनेवाले भक्तको भगवान्‌ वह बुद्धि- 
योगरूप विज्ञानसहित ज्ञान दे देते हैं, जिससे भगवान्‌के साकार- 
निराकार, सगुण-निर्गुण स्वरूपका तत्त्व-रहस्य यथावत्‌ समझमें 
आ जाता है और उसके फनस्वरूप उसे परम प्रेमास्पद भगवान्‌ 
की प्राप्ति हो जाती है। भगवानूकी प्राप्ति होनेके पश्चात्‌ उसे 
केवल भगवानका ही अनुभव रहता है। वह अपने-आपको भीं 
भूल जाता है। होश आनेके बाद उसकी सारी चेष्टाएँ भगवानूके 
ही मन और सङ्केतके अनुकूल कठपुतलीकी भाँति स्वाभाविक 
ही होती रहती हैं । फिर भगवान्‌ की सारी चेष्टा भक्तके लिये 
और भक्तकी सारी चेष्टा भगवानूके लिये ही होती है। उनमें 
परस्पर नित्य नया प्रेम सदा-सर्वेदा समानभावसे जाग्रत्‌ रहता 

है । परस्पर दोनोको चेष्टा एक-दुसरेको आह्वादित करनेके 
लिये हो होती है, जो कि एक-दूसरेके लिये लीलारूप है। 
भेम, प्रेमास्पद और प्रेमी--इनका नाम-रूप अलग-अलग है, 
परन्तु वस्तुतः तीनों एक ही हैं। जैसे सुवर्णके आमूषणोंके नाम- 
खूप अलग-अलग होते हैं, किन्तु वस्तुतः वे स्वर्ण ही हैं । इसी 
अकार परम दिव्य, चिन्मय, प्रेमस्वरूप परमात्मा ही प्रेमी, 
प्रेमास्पद और प्रेम नामसे व्यवहृत हुए हैँ । भक्तकी दृष्टिमें तो 
भक्त प्रेमी, भगवान्‌ प्रेमास्पद और उनका सम्बन्ध ही प्रेम है 
तथा भगवानूकी दृष्टिमें भगवान्‌ प्रेमी, भक्त प्रेमास्पद और 
उनका सम्बंध ही प्रेम है, अतः भगवान्‌की सारी चेष्टा भक्तके 
लिये लीला है और भक्तकी सारी चेष्टा भगवान्‌के लिये लीला 
है। एक-दूसरेकी चेष्टा एक-दूसरेकी प्रसन्नताके लिये ही होती है। 
यहाँ एक-दूसरेके साथ लज 
किञ्चिन्मात्न भी नहीं रहते। वः 
किसका, किससे, किस लिये लज्जा 
दास्य और वात्सल्यभावमें तो 
कान्ताभ।वमें भी आदर 


जा, मान, भय, आदरसत्कार 
स्तुतः तो एक ही हैं, अत: कौन, 
? मान, भय, आदर-सत्क्रार करे। 
जादर-सत्कार और भय रहते हैं, 
सत्कार रहते हैं तथा सख्यमें भी लज्जा 
रहती है, किन्तु यहाँ तो परस्पर लज्जा, भय, मान, आदर- 
सत्कारका किञ्चिन्मात् भी सम्बन्ध नहीं रहता; क्योकि भग- 
वानुकी प्राप्ति होनेके साथ ही द य्‌, सख्य, कान्ताभाव, 
जात्सस्य, शान्त आदि सारे भावोंका उस भक्तमे समावेश हो 
जाता है तथा वह केवल विशुद्ध, चिन्मय, परम प्रेमस्वरूप भग- 
चान्‌ को प्राप्त हो जानेके कारण इन 


भावोंसे 
है । यह परम विशुद्ध, दिव्य, अलौकिक पर रा अपर उठ जाता 


(5 प्रापि 
- हैं इसका कोई वाणीद्वारा वर्णन नही कर म« "त रहस्यमय 
म) सकता 
ग 


he 

शास्त्रोंमें भगवानूके निर्गुण और सगुण-- दो स्वरूप 
-बतलाये गये हैं। इन दोनोंमें जो निर्गुण है, वह तो निराकार है 
ही । सगुणके दो भेद हैँ-(१) सगुण निराकार, (२) सगुण 
साकार । भगवान्‌के इन तीनों स्वरूपोंमेंसे किसी एकका भी 
“चिन्तन करता हुआ जो मनुष्य देह छोड़कर जाता है, वह 
झदाके लिये इस संसारसे मुक्त होकर परब्रह्म परमात्माको प्राप्त 
हो जाता है । उस परब्रह्म परमात्माकी प्राप्तिको ही अव्यक्त, 
अक्षर, परमगति, परमधाम आदि अनेक नामोंसे कहा जाता है-- 
अव्यक्तोऽक्षर इत्युक्तस्तमाहुः परमां गतिम्‌ । 
यं प्राप्य त निवतंन्ते तद्धाम परमं मम ॥ 
(गीता, ०२१) 
“जो अव्यत 'अक्षर' इस नामसे कहा गया है, उसी 
अक्षर नामक अव्यक्त-भावको परमगति कहते हैं; तथा जिस 
सन।तन अव्यक्तभावको प्राप्त होकर मनुष्य वापस नहीं आते, 
है, वह मेरा परमधाम है ।' 


भगवान्‌ कहते हैं कि जो मेरा स्मरण करता हुआ मरता 
बह मुझ परमात्माको प्राप्त हो जाता है-- 


अन्तकाले च मामेव स्मरन्मुक्सवा कलेवरम, । 
यः प्रयाति स सद्भावं याति नास्त्यत्र संशयः ॥ 


(गीता, ८1५) 


३१४ भक्तियोगका तत्त्व 


'जो पुरुष अन्तकालमें भी मुझको ही स्मरण करता 
शरीरको त्यागकर जाता है, वह मेरे साक्षात्स्व 
होता है--इसमें कुछ भी संशय नहीं है ।' 


यदि कोई मनुष्य ऐसा कहे कि क्या भगवान्‌ भी पक्षपाती ˆ 


हैं, जो उन्हें स्मरण करनेवालेका तो उद्धार कर देते हैं और 


स्मरण न करनेवालेका उद्धार नहीं करते, तो वास्तवमें ऐसी बात 


नहीं है। भगवान्‌ तो समदर्शी हैं, पक्षपाती नहीं, उनको तो 
सबपर समानरूपसें कृपा है। परन्तु यह एक साधारण नियम है 
कि मरणकालमें मनुष्य जिस-जिस देवता, मानव, पशु, पक्षी, 


वृक्ष एवं पहाड आदिका स्मरण करके देहत्याग करता है, बहू 
उसी रूपको प्राप्त हो जाता है— 


यं यं वापि स्मरन्मावं त्यजत्यन्ते कलेवरम्‌ । 
तं तमेवेति कौन्तेय सवा तद्भावमावितः ॥। 
(गीता, 51६) 
है कुन्तीपुत्र अर्जुन ! यह मनुष्य अन्तकालमें जिस-जिस 
भी भावको स्मरण करता हुआ शरीरका त्याग करता है, उस- 
ण ही प्राप्त होता है; क्योंकि वह्‌ सदा उसो भावसे भावितः 
रहा है।' 


भगवान्‌ इस नियमको वतलाकर कहते हैं-- 


तस्मात्सवेंषु कालेषु मामनुस्मर 
मय्यपितमनोबुदिमलिष्यत्यसंशयम्‌ त 


(गीता, ५७) 


€ गन ! 
इन नये हे अत) मेरा स्मरण 


ए सब समयमें निरन्तर 


हुआ | 
रूपको प्राप्त 

कर और युद्ध भी कर । इस प्रकार मुझमें अपेण किये हुए मन- 
बुद्धिसे युक्त होकर तू निस्सन्देह मुझको ही प्राप्त होगा ।' 


जैसे भगवान्‌ श्रीकृष्ण अर्जुनके सारथिरूपमें रथपर 
विराजमान रहते थे, वैसे ही भगवान्‌को सर्वत्र अपने साथ सम- 
झनेसे हर समय उन सगुण-साकार परब्रह्मस्वरूप भगवान्‌ श्री- 
कृष्णका चिन्तन होना सहज ही है और मनुष्य निरन्तर जिस 
वस्तुका चिन्तन करता है, अन्तकालमें भी उसी वस्तुको स्वा- 
भाविक स्मृति हो जाती है । अतः भगवानूके सगुण-साकार स्व- 
रूपका चिन्तन करता हुआ जो मनुष्य शरीर छोड़ता है, वह 
भगवानूके सगुण स्वरूपको प्राप्त हो जाता है-इसमें सन्देह 
नहीं है । 
यह वात बतलाकर अब सगुण निराकारके चिन्तनसे पर- 
मात्मा की प्राप्ति हो जाती है, यह बतलाया जाता है। सवे- 
व्यापी सगुण निराकाररूप परम दिव्य पुरुष परमात्माका चिन्तन 
करता हुआ जो मनुष्य मरता है, वह भौ उस चिन्तनके प्रभाव- 
से परमात्माको प्राप्त हो जाता है-- 
अभ्यासयोगयुक्तेन चेतसा नान्यगामिना । 
परमं पुरुषं दिव्यं याति पार्थानुचिन्तयन्‌ ॥ 
कावि पुराणमनुशासितार 
मणोरणीयांसमन्नुध्सरेद्‌ यः। 
सर्वस्य धातारमचित्त्यरूप- 
मादित्यवणं तमसः परस्तात्‌ ॥ 
प्रयाणकाले मनसाचलेन 
भक्त्या युक्तो योगबलेन चेव ॥ 


३१६ भाक्तियांगका तक्तव 


भ्रुवोमंध्ये प्राणमावेश्य सम्यक्‌ 
स तं परं पुरुषमुपेति दिव्यम्‌ । 


(गीता, ५। ८-१०) | 


हे पार्थ ! यह नियम है कि परमेश्वरके ध्यानके अभ्यास, `) 
रूप योगसे युक्त, दुसरी ओर न जानेवाले चित्तसे निरन्तर | 


चिन्तन करता हुआ मनुष्य परम दिव्य पुरुषको अर्थात्‌ परमे- | 


श्वरको ही प्राप्त होता है। जो पुरुष सर्वज्ञ, सबके नियन्ता, 


सूक्ष्मसे भी अतिसूक्ष्म, सबको धारण-पोषण करनेवाले, अचिन्त्य- | 
स्वरूप, सूर्यके सदृश नित्य चेतन प्रकाशरूप और अविद्यासे अति | 
परे, शुद्ध सच्चिदानन्दघन परमेश्वरका स्मरण करता है, वह 

भक्तियुक्त पुरुष अन्तकालमें भी योगवलसे भ्रुकुटीके मध्यमें | 
प्राणको अच्छी प्रकार स्थापित करके फिर निश्चल मनसे | 


स्मरण करता हुआ उस दिव्यस्वरूप 


परम पुरुष परमात्माको 
ही प्राप्त होता है।' 


वह्‌ परम दिव्य पुरुष परमात्मा अव्यक्त, निराकार, सर्व- | 


व्यापी है और यह सारा संसार उस परमात्माके ही एक अंशमें 
स्थित है। जैसे वायु, तेज, जल, पृथ्वी--इन चारों महा भूतोंका 
समूह एक अव्यक्त, निराकार 


र आकाशके ही अन्तर्गत है आर 
आकाश इन चारोंमें व्यापक 


है, उसी तरह परमात्मा सम्पूर्ण 
चराचर भूतप्राणियोंके बाहर-भीतर व्यापक है और सारे भूत- 
आणियोंका समूह उस परमात्माके ही किसी एक अंशमें है-- 
जुख्ष: स परः पार्यं स्त्या लभ्यस्र्घन न्यया । 
भूतानि येन सवेमिद ततम्‌ ॥ 


(गीता, ८। २२) 

हे पार्थं ! जिस परमात्माके अन्तगैत सवेभूत हैं और 
जिस सच्चिदानन्दघन परमात्मासे यह सब जगत्‌ परिपूर्ण है, वह्‌ 
सनातन अव्यक्त परमपुरुष परमात्सा तो अनन्य भक्तिसे हो 
प्राप्त होने योग्य हैं । 

जैसे मनुष्य सगुण साकार और सगुण निराकारके चिन्तनसे 
परमात्माको प्राप्त होता है, उसी प्रकार निर्गुण-निराकार 
ब्रह्मका चिन्तन करता हुआ जो मनुष्य शरीरका त्याग करता 
है, वह भी परमगतिस्वरूप निर्गुण सच्चिदानन्दघन ब्रह्म को 
प्राप्त हो जाता है। उस्त परम अक्षर-स्वरूप परमात्माको 
महिमा बतलाते हुए भगवान्‌ कहते हैं-- 

यदक्षरं वेदविदो वदन्ति 
विशन्ति यद्यतयो दीतरागाः । 
यदिच्छन्तो ब्रह्मचर्यं चरन्ति 
हस्ते पदं संग्रहेण प्रवक्ष्ये ॥ 
(गीता, ८। ११) 

श्वेदके जाननेवाले विद्वान्‌ जिस सच्चिदानच्दघनरूप परम- 
पदको अविनाशी कहते हैं आसक्तिरहित यत्नशील संन्यासी 
महात्माजन जिसमें प्रेश करते हैं और जिस परमपदको चाहने- 
वाले ब्रह्मचारी लोग ्रह्मचयंका पालन करते हैं, उस परमपद- 
को मैं तेरे लिये संक्षेपसे कहुँगा !' 

इस निर्गुण निराकार परमात्माको ही परम अक्षर ब्रह्मके 
नाम से कहा गया है-- 

“अक्षरं ब्रह्म परमम्‌' । (गीता ५।३ का प्रथम पाद); 

इस अक्षर ब्रह्मका ही नाम ओम” है । इसलिये अन्त- 


३१८ भक्तियोगका तत्त्व 
कालमें ओङ्कारका उच्चारण करता हुआ और उसके अर्थेरूप 
मुझ सच्चिदानन्दघन निर्गुण निराकार ब्रह्मका चिन्तन करता 
हुआ जो मनुष्य देह त्यागकर जाता है, वह परमगतिको अर्थात्‌ 
परमात्माको प्राप्त होता है-- 


ओमित्येकाक्षरं ब्रह्म व्याहरन्‌ मामनुस्मरन्‌ । 
थः प्रयाति त्यजन्देहं 


स याति परमां गतिम्‌ ॥ 


(गीता, 5।१३) 
इस प्रकार भगवान्‌के उपर्युक्त तीनों स्वरूपोंमेंसे किसी 
एकेका भी स्मरण करता 


हुआ मनुष्य यहीं ब्रह्मको प्राप्त हो 
जाता है अथवा अचिमार्गसे जाकर ब्रह्मको प्राप्त हो जाता है— 
अरिनर्ज्योतिरहः शुक्ल; षण्माः 


सा उत्तरायणम्‌ 1 
तत्र प्रयाता गच्छन्ति ब्रह्म ग्रह्मविदो जनाः ॥ 


(गीता, ५। २४) 
“जिप्त मार्गमें ज्योतिमय अगिनि-अभिमानी देवता है, दिन- 
का अभिमानी देवता है, णुक्लपक्षक्रा अभिमानी देवता है और 
kl देवता है, उस मार्गमें 
मरकर गये हुए रभ्त देवताओंद्वारा 
क्रमसे ले जाये जाकर ्रह्मको प्राप्त होते हैं ।' 

यहाँ “ज्योतिः? पद 'अरिनि’ का विशेषण है और 'अग्नि:” 
पद अग्नि-अभिमानी देवताका वाचक है । इसका स्वरूप दिव्य 
अकाशमय है । पृथ्वीके ऊपर हेत सब देशमें इसका 
अधिकार है तथा उत्तरायणमागसे जानेवाले अधिकारीका 
दिनके अभिमानी देवतासे सम्वन्ध करा देना ही इसका काम 

है। उत्तरायण मागँसे जानेवाला जो उपासक रात्तिमें शरीर 
च्थाग करता है, उसको रात्रिभर यह अपने अधिकारमें रखकर 
दिनके उदय होनेपर दिनके अभिमानी देवताके अधीन कर 
देता है और जो दिनमें मरता है, उसे तुरन्त ही दिनके 
अभिमानी देवताको सौंप देता है । 

इसी तरह दिनके अभिमानी देवताका अधिकार पुथ्वी- 


'लोककी सीमा अर्थात्‌ जहाँतक आकाशमें पृथ्वीके वायुमण्डलका 


सम्बन्ध है, वहाँतक है और उत्तरायणमार्गसे जानेवाले 
डपासकको शुक्लपक्षके अभिमानी देवतासे सम्वन्ध करा देना 
ही इसका काम है। 

शुक्लपक्षके अभिमानी देवताका अधिकार भूलोककी 
सीमाके बाहर अन्तरिक्षलोकमें-जिन लोकोंमें पन्द्रह दिनके दिन 
और उतने ही समयकी रात होती है, वहाँतक है, और उत्तरायण 
मार्मसे जानेवाले अधिकारीको अपनी सौमासे पार करके 
उत्तरायणके अभिमानी देवताके अधीन कर देना इसका काम है। 

जिन छः महीनोंमें सूये उत्तर दिशाकी ओर चलते हैं, उस 


-छमाहीको उत्तरायण कहते हैं। उस उत्तरायण-कालाभिमानी 


देवताका वाचक 'षण्मासा उत्तरायणम्‌' है । अन्तरिक्षलोकके 
ऊपर जिन लोकोंमें छ: महीनोंके दिन एवं उतनेही समयकी रात्रि 
होती है, वहाँ तक इसका अधिकार है और उत्तरायणमागेसे 
जानेवाले परमधामके अधिकारीको अपनी सीमासे पार करके 


-उपनिषदोंमें वणित (छान्दोग्य उ०, ४।१५।५; ५।१०।१,२; 
बुहृदारण्यक उ०, ६।२।१ ५) संवत्सर अभिमानी देवताके पास 
'चहुँचा देना इसका काम है । वहाँसे आगे संवत्सरका अभिमानी 

देवता उसे सूर्यलोकमें पहुँचाता है । वहाँसे क्रमशः आदित्याभि.. 


मानी देवता चन्द्राभिमानी देवताके अधिक 
विद्युत्‌-अभिमानी देवताके अधिकारमें पहुँचा 


वहाँपर भगवान्‌के परमधामसे भगवान्‌के पार्षद (अमानव 


पुरुष) आकर उसे परमधाममें ले जाते हैं, तव उसका भगवानूसेः 


मिलन हो जाता है। 


उस ब्रह्मरूप परमपदको प्राप्त होकर वह पुनः इस 
संसारके जन्म-मरणरूप चक्करमें नहीं आता । ब्रह्माके लोकतकः 


गया हुआ प्राणी पुनः इस संसारमै लौटकर कर्मानुसार योनिमें 
जन्म लेता है, क्योंकि ब्र 


ह्या और उसका लोक--दोनों ही 
अवधिवाले है-_ 
भाब्रह्मभुदनाह्लोकाः पुनरावतिनोऽजुन । 
(गीता, ५।१६ का पुवाधे }; 


सह्ननयुगपर्यन्तमहयंद ब्रह्मणो 


विडुः । 
रात्रि युगसहन्नान्तां तेऽहोराब्न विदो 


जनाः ॥ 

(गीता, ०१७) 
एक हजार चतुर्युगी- 
हजार चतुर्युगीतककी 
जानते हैं, वे योगीजन कालके 


'्रह्माका जो एक दिन है, उसको 
तककी अवधिवाला और रात्रिको भी एक 
अवधिवाली जो पुरुष तत्त्वसे 
तत्त्वको जाननेवाले हैं ।' 


` चारों युगोंके समयको मिलानेपर्‌ एक दिव्ययुग होता है + 
कलियुग ४,३२, ००० वर्ष, द्वापर 5»६४,००० वर्ष, त्रेता 
1२,६६,००० वष एवं सत्ययुग १७,२८,००० वषे--इस तरह 
डल ४३,२०१००० वर्षोका एक दिव्ययुग होता है । देवताओंकेः 


एरमें और वह: 
देता है। फिर 

समयका परिमाण हमारे समयके परिसाणसे ३६० गुना 
अधिक माना जाता है, अतः एक हजार दिव्ययुगोंका अर्थात्‌ 
हमारे ४,३२,००,००,००० (चार अरव बत्तीस करोड़ ) वर्षों का 
ब्रह्मका एक दिन और इतनी ही बड़ी एक रात्रि होती है। 
इस तरहके १०० वर्ष बीत जानेपर अपने लोकस हित ब्रह्मा भी 
शान्त हो जाता है । इस विषयका विशद वर्णेन मनुस्मृतिके 
प्रथम अध्यायमें ६४बेसे ७३वें श्लोकंतक है । 

सम्पूर्ण चराचर भूतगण ब्रह्माके दिनके प्रवेशक्ालमें 
अव्यक्ते अर्थात्‌ ब्रह्मे सूक्ष्म शरीरसे उत्पन्न होते हैं और ब्रह्मा- 
की रात्िके प्रवेश कालमें उस अव्यक्त नामक ब्रह्माके सुक्ष्म शरीर- 
में हो लीन ही जाते हैं-- 


अव्यक्ताद्‌ व्यक्तयः सर्वाः प्रभवम्त्यहरागमे । 
रात्यागमे प्रलीयर्‍्ते तत्रेवाव्यक्तसंज्ञ के ।। 


(गीता ८ । १८) 
इस प्रकार अवधिवाले होनेसे ब्रह्मा और ब्रह्माका लोक 
भो अवधि पूर्ण होनेपर विनाशको प्राप्त हो जाते हैं । इन सवका 
विनाश होनेपर भी सच्विदानन्दघन परमात्माका नाश नहीं 
होता-- 
परस्तस्मात्तु भावोऽम्योऽव्यवतोऽव्यवतात्सतातनः । 
यः स सर्वेषु भृतेषु नश्यस्सु न विनश्यति॥ 
(गीता ८। २०) 
“उस अव्यक्तसे भी अति परे दूसरा अर्थात्‌ विलक्षण 
जो सनातन अव्यक्तभाव है, वह परम दिव्य पुरुष परमात्मा 
सव भूतोंके नष्ट होनेपर भी नष्ट नहीं होता ।' 


भ० यो० त० २१- 


३२२ भक्तियोगका तत्त्व 


निरन्तर अभ्यासके प्रभावसे मनुष्यको इस जीवनकालमै 
ही परम दिव्य पुरुष परमात्माको प्राप्ति हो जाती है; क्योंकि 
निरन्तर स्मरण करनेवालेको भगवान्‌की प्राप्ति सुगम है। 
भगवान्‌ कहते हैं-- 
अनन्यचेताः सततं यो मां स्मरति नित्यशः । 
तस्याहं सुलभः पार्थं नित्ययुक्तस्य योगिनः ॥ 
(गीता ८। १४) 
है अर्जुन | जो पुरुष मुझमें अनन्यचित्त होकर सदा ही 
निरन्तर मुझ पुरुषोत्तमका स्मरण करता है, उस नित्य-नि रन्तर 
मुझमें युक्त हुए योगीके लिये मैं सुलभ हूँ अर्थात्‌ उसे सहज ही 
प्राप्त हो जाता हुँ ।' 
इस प्रकार अभ्यास करनेवालेको जब इस जस्ममें ही 
भगवान्‌ मिल सकते हैं, तब अन्तकालमें मिल जाते हैं-इसमें 


तो कहना ही क्या है ! परमात्माको हर समय याद रखना भी 
कोई कठिन काम नहीं है । 


~ 


एवं जो परमात्माको प्राप्त हो जाता है, वह फिर दुःख- 
रूप इस संसारमें लौटकर कभी नहीं आता-- 
bt पुनज न्म दुःखालयमशाश्वतम्‌ । 
नष्नुर्वान्त महात्मानः संसिद्धिं परमां गताः ॥। 


(गीता ।१ ५) 
हद परम सिद्धिको प्राप्त महात्माजन मुझको प्राप्त होकर 
दुःखोकै घर एवं क्षणभज्ञूर पुनजेन्मको नहीं प्राप्त होते ।' 


वह पुरुष सम्पूण संसारका उल्लङ्घन करके परमपद छप 
परमात्माको सदाके लिये प्राप्त हो जाता है-- 


RR. सर? | 

वेदेषु यज्ञेषु तपःसु चैव 
दानेषु यत्पुण्यफलं प्रदिष्टम्‌ । 
अत्येति तत्सर्वमिदं विदित्वा 
योगी परं स्थानमुपेति चाद्यम्‌, ॥ 
(गीता, ८।२८) 
“य.गी पुरुष इस रहस्यको तत्वरे जानकर वेदोंके पढ़नेमें 
तथा यज्ञ, तप और दानादिके करनेमें जो पुण्यकल कहा गया 
है, उस सबको निस्सन्देह उल्लङ्खंन कर जाता हैं और पनातन 
परमपदको प्राप्त होता है ।' 
गीताके इस्त आठवें अध्यायमें मनुष्यक्के मरण फ़ालमें हुए 
भगवच्चिन्तनके विशेष महत्त्वका वर्णन हैं। अतः मृत्युके समय 
पुरुषको अर्थसहित यह अध्याय अवश्य सुनना चाहिये । यदि 
सारा-का-सारा अध्याय न सुनाया जा सो. तो ऊपर जिन 
इलोकोंका वर्णन आया है, कम-से-कम ग्रे खाप-खास श्लोक तो 
अवश्य ही अर्थेसहित सुना देने चाहिये, क्योंकि इन एलोंको में से 
मनुष्य एक श्लोकके भी अर्थ और भावकों समझकर धारण 
कर लेता है तो सहजमें ही उसका कल्प्राण हो सकता ई । फिर य 
जो सदा-सर्वदा हर समय भगवान्‌के सगुण, निर्गुण, साकार, 
निराकर--किसी भी स्वरूपको याद रखता है, उसके लिये तो 
अन्तकालमें परमात्माकी स्मृति हो जानी बहुत ही सहज है । 


शुगवदर्थ कर्म और भगवानको दयाक! रहस्य 

समस्त प्राणी, पदार्थ, क्रिया और भावका सम्बन्ध 
भज्सान्‌के साथ जोड़कर साधन करनेसे साधके हृदयमें उत्साह, 
सबिता) प्रसन्नता, शान्ति और भगवान्‌की स्मृति हर समय रह 
सकती है । इससे भगवान्मे परम श्रद्धा-प्रेम होकर भगवानूकी 
प्राप्ति सहज ही हो सकती है। “जो कुछ भी है, सव भगवानका 


है और में भी भगवानूका हुँ, भगवान्‌ सबमें व्यापक हैं 


(गीता १।३६) । इसलिये सबकी सेवा ही भगवानूकी सेवा 
है। मैं जो कुछ कर रहा हूँ, भगवानूकी प्रेरणाके अनुसार 
भनभान्‌के लिये ही कर रहा हैं, भगवान्‌ ही मेरे परम प्यारे 
और परम हितैषी हैं-इप्त प्रकारके भावसे अपने घर या 
कानके कामको अथवा किसी भी धार्मिक संस्थाके कामको 
अपने प्यारे भगवानका ही काम समझकर और स्वयं भग- 
वानूका ही होकर काम करनेसे साधकको कक्ष 
आती, प्रत्युत चित्तमें धैय, उत 
उत्तरोत्तर बढ़ती रहती है। यदि नहीं बढ़ती है लो गम्भो- 
रतापुवक विचार करना चाहिये कि इसमें क्या कारण है । 
खोज करनेपर पता नगेगा कि वद्धा-विश्वासकी कमी ही 


उकताहट नहीं 


साह्‌, प्रसन्नता और शान्ति - 


® 


= 

इसमें कारण है। इस कमोको निवृत्तिके लिये साधके 
भगवानूके शरण होकर उनसे करुणापूर्वक स्तुति-प्राथना करी 
चाहिये और भगवान्‌के गुण, प्रभाव, तत्व, रहस्यको समझना 
चाहिये । 
गीताप्रचारका काम तो प्रत्यक्ष भगज्रान्‌का हो काम ए 
इसमें कोई शङ्काकी वात नहीं दै । जो मनुष्य श्रीमज्भूगवद्‌गीताक 
भै और भावको समझकर गोताका प्रचार करता है, तों 
उससे उसका उद्धार हो जाता है ओर भगवान्‌ उसपर वहुलं 
ही प्रसन्न होते हैं । इसके लिये गीता अ० १८, श्लो० ६८-६६ 
को देखना चाहिये-- 

य ` इमं परमं गुह्यं सङ्भक्तेष्वसिधास्पति । 

आकि घयि परां कृत्वा मामेवैष्घत्यसंशयः ॥ 

न च तस्पान्मनुष्येषु कश्चिन्मे मियक्ृत्तमः । 

अविता न च पे तस्मादम्यः प्रियतरो भुवि ॥ 

“जो पुरुप मुझमें परम प्रेम करके इस परम रहुशयडुले 
गीताशास््रको मेरे भक्तोंमें कहेगा, वह मुझको ही प्राप्त हो?" 
इसमें कोई सन्देह नहीं है । उससे बढ़कर मेरा प्रिय काथ 
करनेवाला मनुष्योमें कोई भी नहीं है तथा पृथ्वीभरमें उससे 
बढ़कर मेरा प्रिय दूसरा कोई भविष्थमें होगा भी नहों ।' 





जो मनुष्य इन दोनों श्लोकोंके अर्थ आर भावको भर्ों- 
भाँति समझ जाता है, उसका तो सारा जीवन गीताप्रचारमें 
ही व्यतीत होना चाहिये। वर्तधानमे जो कुछ भी गीतका 
प्रचार हमारे देखने-सुननेमें आंता है, उसका भी प्रधान कारण 
इन दो श्लोकोंके अर्थ और भावको जाननेका प्रभात ह है ५ 

AY 


अतः गौताप्रचारका कार्य भगवानका ही कार्य है और 
यह भगवानूको विशेष कृपासे ही प्राप्त होता है। रुपये खच्च 
करनेसे यह नहीं मिलता । 

भगवानका काम करना-उनकी आज्ञाका पालन करना 
भगवानको ही सेवा है। वास्तवमें इस कामको भगवानकी 
सेवा समझकर करनेसे अवश्यही प्रसन्नता तथा शान्ति प्राप्त 
हो सकती है। यदि नहीं मिलती है तो उसने इस कामको 
भगवानको सेवा समझा ही नहीं | यदि कोई मनुष्य महाःमाको 
महात्मा जानकर उनके कार्यको, उनकी आज्ञाके पालनको 
उनकी सेवा समझकर करता है, तो उसके हृदयमें भी इतना 
आनन्द होता है कि वह उसमें समाता ही नहीं, तो फिर भगवान्‌- 
को सेवासे परम प्रसन्नता और शान्ति प्राप्त हो, इसमें तो कहना 
ही क्या है ! 

गीताप्रचारका कार्य करनेवालोंके चित्तमें यदि भगवानको 
स्मृति, प्रसन्नता, उत्साह, प्रेम और शान्ति नहीं रहती है तो 
उन्हें इसके कारणकी खोज करनी चाहिये, एवं जो दोष 
समझमें आये, उसको भगवान्‌की दथाका आश्रय लेकर हटाना 
चाहिये । भगवान्‌की दया सबपर अगार है, उसको पूर्णतया न 
समझनेके कारण ही हमलोग प्रसन्नता और शान्तिको प्राप्तिसे 
वञ्चित रहते हैं। हमलोगोंपर भगवानूकी जो अपार पूर्ण 


दया है, उसके शतांशको भी हम नहीं समझते हैं । किन्तु न 


समः्चमें आनेपर भी हमलोगोंको अपने ऊपर भगवानूक्री अपार 
दया मानते रहना चाहिये । ऐसा करनेसे वह आगे जाकर 
समझमें आ सकती है। 


क्षगवदर्थ कर्मं और भगवान्‌की दयाका रहस्यं रे २७ 


दयाके इस तत्त्वको भलीभाँति समझनेके लिये यहाँ एक 
दृष्टान्त बतलाया जाता है। वह इस प्रकार है--एक क्षत्रिय 
बालक राज्यकी सहायता और व्यवस्थासे एक महाविद्यालयमें 
ध्ययन करता था । उसके माता-पिता उसे सदा यही उपदेश 
दिया करते थे कि इस देशके राजा उच्चकोटिके ज्ञानी, योगी 
महापुरुष हैं, वे हेतुरहित प्रेमी और दयालु हुँ, उनको हम- 
लोगोंपर बड़ी भारी दया है । हमलोगोंका देहान्त हो जाय तो 
तुम चिन्ता न करना, क्योंकि महाराज साहबकी दया लुमपर 
हमलोगोंकी दयाकी अपेक्षा अतिशय अधिक है \ माता-पिताके 
इक्ष उपदेशके अनुप्तार वह ऐसा ही मानता था । समय आनेपर 
उसके माता-पिता चल वसे,परन्लु वह बालक दुःखित नहीं हुआ । 
विद्यालयकै सहपाठी बालकोंते उससे पूछा-- तुम्हारे माता-पिता 
मर गये, फिर भी तुम्हारे चेहरेपर खेद नहीं, वया वात हैं ? अव 
तुम्हारा पालन-पोषण कौन करेगा ?' क्षत्रिय वालकने कहा 
“मुझे शोक क्यों होता ? क्योंकि मेरे माता-पितासे भो बढ़कर 
मुझपर दया और प्रेम करनेवाले हमारे परम हितैषी महाराज 
साहब हैँ । महाराज साहब उच्चकोटिके भक्त एवं ज्ञानी महा- 
पुरुष हैं। मैं तो उन्हींपर निर्भर हूँ ।' बालककी यह बात सुनकर 
वहाँके प्रधानाध्यापकको बडा आश्‍चर्य हुआ कि देखो, इस 
वालकके हृदयमे महाराज साहबके प्रति कितनी श्रद्धा-भक्ति 
है ! वे प्रधानाध्यापक राज्यकी कौंसिलके सदस्य थे । एक दिन 
जब कौंसिलकी बैठक हुई, तब वे भी उसमें उपस्थित थे । उस 
दिन महाराज साहुबने कहा-'अपने देशमें कोई अनाथ बालक 
हा तो बतलायें, उसका प्रबन्ध राज्यकी ओरसे सुचारु रूपसे हो 


जज भक्तियोगका तत्त्व 
जाना उचित है ।' कौंसिलके कई सदस्योंने उसी क्षत्रिय वालक- 
का नाम बतलाया। इसपर राजाने सबकी सम्मतिसे उस 
वालकके लिये खाने-पीनेका सब प्रबन्ध कर दिया और उसके 
कच्चे घरको पक्का वनानेका आदेश दे दिया । पढ़ाईका प्रबन्ध 
तो पहले से भी राज्यकी ओरसे था ही । 

कुछ ही दिनों वाद जब राजाकी आज्ञासे राजकर्मचारी 
उसके कच्चे घरको पक्का बनानेके लिये तोड़ रहे थे, तव उस 
क्षत्रिय बालकके एक सहपाठीने दौड़कर उसे सूचना दी कि 
तुम्हारे घरको राजकर्मचारी तोड़कर बर्बाद कर रहे हैं। यह 
सुनकर वह वालक बहुत प्रपन्न हुआ और कहने लगा--'अहा ! 
महाराज साहबकी मुझपर बडी हो दया है। सम्भव है, वे पुरावा 
तुइवाकर नया पक्का घर बनवायेंगे | ' उसको यह बात सुनकर 
प्रधानाध्यापक आश्‍चर्यचकित हो गये और सोचने लगे--देखो, 
इस बालकको कितना प्रवल विश्वास है ! महाराजपर कितनी 
अटूट श्रद्धा है ।' 

पुनः जब दूपरों बार कौंम्चिलको बेठममें प्रधानाध्यापक 
सम्मिलित हुए, तब राजाने यह प्रस्ताव ऱखा--'मैं वृद्ध हो 
गया हूँ । मेरे सन्तान नहों है । अतः युवराजपद किप्तको दूँ ? 
इसके योग्य कौन है ?' इसपर प्रधानाध्यापकने वतलाया-- वह 


क्षत्रिय बालक गुण, आचरण, विद्या और स्वभावमें ससे बढ़कर 
है । वह राजभक्त है और आपपर तो उसकी अपार श्रद्धा है ।' 
इस वातका दूसरे सदस्योने भो प्रस्न्नतायूवेक समर्थन किया । 
राजाने सवेधम्मतिसे उस क्षत्रिय बालकको हो वराजपद दे 
दिया । " द ॐ 


भगवदर्थ कर्म और भगवानको दयाका रहस्य २३२३ 

दूसरे दिन राजाके मन्त्र और कुछ उच्चपदाधिकारी 
उस क्षत्रिय बालक़के घरपर गये । उन सबको आते देख उस 
क्षत्रिय वालकने उनका अत्यन्त आइर-सत्कार किया और कहा 
म आपकी क्या सेवा करूँ ?' पदाधिकारियोंने कहा--'महा- 
राज साहवकी आपपर बड़ी भारी दया है ।' वालक बोला-- 
'यह मैं पहलेसे हो जानता हू कि महाराजकी मुझपर अपार 
दया है । इसी वारण आपलोगोंकी भी मुझपर बडी दया है ।' 
पदाधिकारियोंते कहा--हिम तो आपके सेवक हैं, आपकी दया 
चाइते हैं । बालक बोला-'आप ऐसा कहकर मुझे लज्जित 
न कीजिये । मैं तो आपका सेवक हूँ | महाराज साहबेकी 
मुझपर दया ह-इसको मैं अच्छी तरह जानता हूँ । पदाधि- 
कारियोंते कहा--आप जो जानते हैं, उससे कहीं बहुत अधिक 
उनकी दया है ।' क्षत्रिय बालकने पूछा- क्या महाराज 
साहवने मेरे विवाहका प्रवन्ध कर दिया है ?' तब उन्होंने 
कहा--विवाहका प्रबन्ध ही नहीं, महाराज साहबकी तो 
आपपर अतिशय दया है ।' बालकने पुनः पुछा- वया महाराज 
साहवते मुझको दो-चार गाँवोंकी जागीरदारी दे दी है ?' 
पदाधिका रियोंने कहा-“वह तो कुछ नहीं, उनकी आपपर जो 
दया है, उसकी आप कल्पना भी नहीं कर सकते । इसपर 
त्रालकने निवेदन किया-'उन्तको मुझपर कसी दया है, इसे 
आप ही कृपा करके बतलाइये ।' उन्होने कहा-'आपको 
महाराज साहवे युत्रराजपद दे दिया है । इसलिये हम आपकी 
दया चाहते हैं । यह सुनकर क्षत्रिय बालक ह॒षमें इतना मुग्ध 
हो गया कि उसे अपने-आपका ही होश नहीं रहा । 


३३० भक्तियोगका तत्त्व 


इस दृष्टान्तको अध्यात्मविषयमें यो घटाना चाहिये कि 
भगवान्‌ ही ज्ञानी महापुरुष राजा हैं । श्रद्धाल साधक ही क्षत्रिय 
बालक है । उपदेश देनेवाले गुरुजन हो माता-पिता हैं । सप्सङ्गी 
साधकगण ही सहपाठो वालक हैं। भगवत्प्रेमी महापुरुष ही 
कॉसिलके सदस्य प्रधानाध्यापक हैं। राज्यकी ओरसे वालकके 
खानःपानका प्रबन्ध कराये जानेको लोकदृष्टिसे अनुकूल परि- 
स्थितिकी प्राप्ति और घर तुड़वाये जानेको लोकदृष्टिसे 
प्रतिकूल परिस्थितिकी प्राप्ति समझना चाहिये तथा इन दोनोंमें 
बालके द्वारा राजाका मङ्गलविधान मानकर प्रसन्न होनेको 
प्रत्येक घटनामें भगवानूका मङ्गलमय विधान मानकर प्रसन्न 
होना सप्रज्ञना चाहिये । बालकका राजाको सुहृद्‌ मानकर 
उनपर निर्भरता, श्रद्धा और विश्वास करना हो भगवत्‌शरणा- 
गतिका साधन समझना चाहिये । 


इस दृष्टान्तसे हमलोगों को यह शिक्षा लेनी चाहिये कि 
हेम लोग अपने ऊपर भगवान्‌की जितनी दया मानते हैं, भग- 
वान्‌की दया उससे कहीं बहुत अधिक है। भगवान्‌की हमपर 
इतनी दया है कि उसकी हम कल्पना भी नहीं कर सकते । यादि 
त अ बालकको भाँति हमें 
ERS स ही सोमा ही न रहे; 
फिर हमें अपने-आपका भी ज्ञान न रहे। 


अतः हमें स्वेच्छा, अनिच्छा या परेच्छासे जो कुछ भी 


प्गवदर्थ कमै और भगवान्‌की दयाका रहस्य ३ ३१ 


भगवान्‌की परम सेवा समझकर हर समय भगत्रान्‌को याद 
रखते हुएं आनन्दमें मग्न रहना चाहिये । 

इस प्रकार भगवःद्भ क्तिके साधनसे साधकके चितमें प्रसन्नता, 
रोमाञ्च और अश्रुपात होने लगता हैं, हृदय प्रफुल्लित हो जाता 
है, बाणी गद्गद हो जाती है तथा कण्ठ अवरुद्ध हो जाता है । 
किन्तु मनुष्य जव साधन करते-करते सिद्धावस्थामें पहुँच जाता 
है-भगवानूको पा लेता है, तब आमोद, प्रमोद, हर्ष आदिसे 
ऊपर उठकर परम शान्ति ओर परम आनन्दको प्राप्त कर लेता 
है । जैसे कड़ाहीमें घी डालकर उसमें कचौड़ी सेंकी जाती है, 
वह जबतक कच्ची रहती है, तव तक तो उछलती है-उसमें 
विशेष क्रिया होती रहती हैं, किन्तु जब वह पकने लगती है, 
तब उसका उछलना कम हो जाता है और सवथा पक जानेपर 
तो वह शान्त और स्थिर हो जाती है । इसी प्रकार साधव 
करते समय साधकमें जबतक कच्चाई रहती है, तबतक वह 
साधन-विषयक आमोद-प्रमोदमें उछलता रहता है, एवं उसके 
रोमाञ्च, अश्रुपात और कण्ठाव रोध होता रहता है; किन्तु जब 
साधन पकने लगता है, तब हुर्षादि विकारोंका उफान कम हो 
जाता है और सर्वथा पक, जानेपर वह आमोद, प्रमोद, हषे 
आदि विकारोंसे रहित परम शान्त हो जाता है । फिर वह 
परमात्मामें अचल और स्थिर होकर परम शान्ति और परमा- 
नन्दस्वरूप परमात्माको प्राप्त हो जाता है। 


(2-1 
ज] 


चिरन्तर भगवच्चिन्तनकी सहिसा 


भगवानके साकार-निराकार, सगुण-निर्गुण किक्षी भी 
स्थरूपके निरन्तर स्मरणके समान कोई भी साधन नहीं है। 
गह साधन बहुत ही सुगम है। इस साधनसे भगवान्‌की प्राप्ति 
शीघ्र ही हो जाती है। यदि इस मनुष्य-जम्ममें भगवत्प्राप्ति 
नहाँ हुई तो बडी भारी हानि है, महान्‌ भयकी वात है । श्रुति 
कहती है-- 
इह्‌ चेदवेदीदथ सत्यमस्ति न चेदिहावेदीन्महती विनष्टिः । 

(केन० २ । ५) 

[त्माको जान लिया तब 
इस जन्ममें नहीं जाना, तब बड़ी 


“यदि इस मनुष्य-जीवनमें परमार 
तो ठीक है और यदि उसे 
भारी हानि है ।' 


निरन्तर भगवच्चिन्तवकी महिमा ३३३ 


क्योंकि मनुष्य भगवानूके सिवा किसी भी प्रणो या 
पदार्थका चिन्तन करता हुआ मरता हैं तो उसकी दुर्गति होती 
है। मरनेके समय जिस मनुष्य, पितर, देवता, पशु, पक्षी, कीट, 
पतङ्ग आदिका चिन्तन करता हु आ मरता है, वह उसीको प्राप्त 
होता है । गीतामें भगवान्‌ ने कहा इ¬ 
य॑ यं बापि स्मरन्भावं त्यजत्यन्ते कलेवरस्‌ । 
तं तमेवैति कोन्तेय सद तःट्भावभाबितः ॥। 
(८।६) 
हे कुन्तीपुत्र अर्जुन ! यह भचुष्य अन्तकालमें जस-जिस 
भी भावको स्मरण करता हुना शरीरका त्याग करता हँ, उस- 


उसको ही प्राप्त होता है; क्योंकि वह सदा उसी भावसे भावित 
रहा है।' 


A 


हमें यह पता नहीं कि हमारी मृत्यु कब होगी । यदि 
अचानक मृत्यु हो गयी और मरणकालमें भगवानूकी स्मृति वहीं 
रही तो बहुत ही खतरेकी वात है । इसलिये हुमलोगोंको हर 
समय भगवानको याद रखते हुए ही सारे काम करने चाहिये । 

भगवानूने गीतामें अर्जुतसे कहा है— 
तस्मात्सवेषु. कालेषु मामनुस्मर पुष्ट ख। 
मय्यपितमनो बुद्धरमामे वेष्यस्यर्त शयम्‌ 19 


नरे 


(5 । ७) 
“इसलिये हे अर्जुन ! तू सव समयमें निरन्तर मेरा स्मरण 

कर और युद्ध भो कर । इस प्रकार मुझमें अपेण किये हुए मन: 

बुद्धिसे युक्त होकर तू निस्सन्देह मुझको ही प्राप्त होगा ।' 

यदि हम हर समय भगवानुका स्मरण करते रहेंगे तो हेम | 


अवश्य ही भगवान्‌को प्राप्त हो जायेगे । अतएव 
भगवान्‌ को नहीं भूलना चाहिये । 


शरीर और इन्द्रियोंसे आप जो कुछ कर रहे हैं, वही 
करते रहिये, पर केवल मनसे भगवान्‌के सिवा अन्य किसीका भी 
चिन्तन न कीजिये । यों. तो मनुष्य स्वाभाविक ही दो काम 
बराबर करता रहता है, जैसे शौच-स्तान, खान-पान आदिकी 
क्रिया इन्द्रियोसे होती रहती है और मन दूसरा ही व्यर्थ चिन्तन 
करता रहता है, किन्तु हमारी प्रार्थना यह है कि आप जैसे 
शौच-स्तानादिकी क्रिया तथा जीविकाके लिये व्यापार आदिकी 
क्रिया--शरीर एवं बाणी आदि इन्द्रियोंसे करते आये हैं, चाहे 
वही करते रहिये; किन्तु भगवानको कभी मत भूलिये । सांसा- 


रिक कार्यमें कहीं कमी भी आ जाय या दोष भी आ जाय तो 


उसका सुधार भगवान्‌की निरन्तर स्मृतिके प्रभावसे हो सकता 


है, क्योंकि कैसा भी पापी क्यों न हो, भगवानूकी अनन्यभक्तिसे 


उसका सुधार होकर उद्धार हो जाता है । भगवान्‌ अर्जुनसे 
कहते हैं-- 


अपि चेत्सुदुराचारो 


एक क्षण भी 


कोन्तेय प्रति जानीहि न मे भक्तः प्रणश्यति ॥ 
(गीता, & । ३०-३१) 
'यदि कोई अतिशय इुराचारी भी अनन्यभावसे मेरा भक्त 
हकर मुझको भजता है, तो वह पाघु ही मानने-योग्य है, 


> 


NEE | 

क्योंकि वह यथार्थ निइचयवाला है-मर्थात्‌ उसने भलोभाँति 
निश्चय कर लिया है कि परमेश्वरके पझजतके समान अत्य कुछ 
भी नहीं है।' 


“वह्‌ शीघ्र ही धर्मात्मा हो जाता है और सदा रहनेवाली 


परम शान्तिको प्राप्त होता है । हें अर्जुन | तू निश्चयपूर्वेक 


सत्य जान कि मेरे भक्तका विनाश नही होता ॥ 
इससे यह समझना चाहिए कि दोषोंका नाश तो भगवान्‌" 
क्री अनन्य भक्तिके प्रभावसे अनायास ही हो सकता है, किन्तु 
अनन्य भक्तिमे कमी रह जायगी तो बड़ी भारी हानि हैं; क्योंकि 
उसकी पूर्ति अपने-आप सम्भव नहीं । 
अतएव जिस कार्यके लिये हमें यह मनुष्य-शरीर मिला 
है; उसी काममै इसको लगाना चाहिये । ईश्वरने हमको विवेक, 
बुद्धि, विचार और ज्ञान दिया है, उसका सार्थक करना चाहिये 
एवं इस मोहनिदासे सचेत होकर “महापुरुषोंक पास जाना 
चाहिये तथा उनसे उस जानने-योग्य परमात्माके तत्त्वको जान- 
कर अपना कल्याण करना चाहिये । कठोपनिषद्में वताया 
गया है-- 
उत्तिष्ठत जाग्रत प्राप्य वराख्चिबो धत । 
(१।३।१४) 
'उठो, जागो (साव्धान हो जाओ) और श्रेष्ठ पुरुषोके 
पास जाकर उनसे जानने-योग्य परमात्मतत्त्वको समझो ।' 
इसलिये मनुष्य-शरी रके रहते-रहते ही. परमात्माकी प्राप्ति- 


२३ 


की 

रूप कार्यको सिद्ध करनेका विशेष 


प्रयत्न करना चाहिये । 
भगवान्‌ ने कहा है-- 


अनित्यमसुखं लोकमिमं प्राप्य भजस्व सास्‌ ॥ 


(गीता, ४1३३ का उत्तराध) 
अर्जुन ! तू इस सुखरहित और क्षणभज्भर दुलेभ मनुष्य- 
शरीरको प्राप्त होकर निरन्तर मेरा ही स्मरण कर ।' 
यदि भगवान्‌के निरन्तर चिन्तनका प्रयत्न करते हुए 
हेपात भी हो जाय तो भो कल्याण ही है किन्तु भगवच्चिन्वन- 
के विन। देहपात होनेके बाद पश्चात्ताप करनेसे कोई काम नहीं 
सिद्ध होता । 


अतः शरीरके रहते-रहते ही अपने कार्यकी सिद्धि कर 

लेनी चाहिये ; नहों लो आग लगनेके बाइ कुआँ खोदनेसे किसी 
कार्येकी सिद्धि नहीं हो -कती । 
भीभतृंहरिजीने कहा है— 

यावत्स्वस्थमिदं कलेवरगू 


हें यावच्च दुरे जरा 
यावच्चेन्दरिशक्तिरप्रतिहता यावत्क्षयो नायुषः । 


(वेराग्यशतक, ८६) 
है, जवतक वृद्धा- 
क्षीण नहीं हुई है; 
ऊेल्याणके [लिये महान्‌ 


में आग लग जाने पर 
गा?! 


जवतक यह शरीररूपी घर स्वस्थ 
वश्था दूर है, जवतक इन्द्रियोंकी शक्ति 
तभीतक समझदार मनुष्यको अपने 
प्रयतन कर लेना चाहिये, नहीं तो घर 
कुआँ खोदनेका प्रयत्न करनेसे क्या होः 


So ली 

भोजराज कहते हैं-- 
चेतोहरा युवतयः सुहृदोऽनुकूला। 
सद्ठान्धवाः प्रणयगर्भगिरश्च भूत्याः । 
गर्जन्ति दन्तिनिवहास्तरलास्लुरङ्ग 7: 
सम्भीलने नयनयोने हि किञ्चिदस्ति ॥ 
“मनमोहिनी स्त्रियाँ हैं, मिल्न भी अनुकूल हैं, बन्धुजन 
भी बड़े सुयोग्य हैं, सेवक भी प्रेमभरी बोली बोलनेवाले हैं, 
कितने ही हाथी विग्चाड़ रहे हैं और तेज घोड़े हिनहिना रहे हैं, 
किन्तु आँखोंके मुँद जानेपर उसके लिये कुछ भी नहीं रहता 1! 
श्रीतुलसीदासजी भी कहते हैं-- 
झूमत द्वार अनेक मतंग जँजीर जुरे, मद-अंबु चुचाते । 
तीखे तुरंग सनोगति चंचल पौनके गोनहु तें बढि जाते! 
भीतर चन्द्रमुखी अवलोकति, बाहर भूप खरे न समाते । 
ऐसे भए तौ कहा तुलसी जो पै जानकीनाथके रंग न राते ॥ 
(कवि०, उत्तर०, ४४) 
मन बड़ा ही चञ्चल, प्रमादी और मुखे भी है । जसे 
| बालक विद्याका अभ्यास छोड़कर खेल-कूदमे चला जाता है, 
क्योंकि उसे खेल-कूदमें ही रस आता है, कि तु जब वह बड़ा 
होता है और उसमें समझ आ जाती हैं, तव वह पश्चात्ताप 
करता है कि वालकपनमें मैंने खेल-कूदमें समय बिता दिया, 
बिद्याका अभ्यास नहीं किया, यह मेरी बड़ी मूर्खता हुईं किन्तु 
उस पश्चात्तापसे किसी कार्यकी सिद्धि नहीं होती । इसी प्रकार 
जो मनुष्य निरन्तर भगवानका चिन्तन न करके विषयभोगोंमें, 
व्यर्थ कार्यो में और पापकर्मोमे रस लेता है, उसको भी घोर 
अ० यो० त० २२- 

पश्चात्ताप करना पड़ेगा । गोस्वामी तुलसीदासजीने कहा है 


सो परत्र दुख पावइ सिर धुनि धुनि पछिताइ । 
कालहि कमंहि ईस्वरहि मिथ्या दोष लगाइ ॥ 
(रा० च० मा०, उत्तर०, ४३) 
श्रीसुन्दरदासजी भी कहते है-- 
तु कछु और विचारत है नर तेरो विचार धरयो ही रहैगो । 
कोटि उपाय करे धनके हित भाग लिख्यों तितनो ही लहैगो ॥ 
भोर कि साँझ घरी पल माँझ सु काल अचानक आइ गहैगो। 
राम भज्यो न कियौ कछ सुकृत सुंदर यो पछिताइ कहैगों ॥ | 
(सुन्दर-विलास, अंग ३, पद ७) | 
हमलोग थोड़ा विचार करके देखेंगे तो हमलोगोंका 
मनसे भगवान्के नाम, रूप, गुण, प्रभावका चिन्तन करना 
तथा शास्त्र ओर सत्सद्भके द्वारा भक्ति-ज्ञान, वैराग्य-सदाचार 
आदि अध्यात्म-विषयका पठन, श्रवण और मनन करना आदि 
सात्त्विक कार्यरूप परमाथंमें बहुत कम समथ वीतता हुआ 
मिलेगा, किन्तु हमारे समयका कुछ हिस्सा तो स्वाद-शौक, 
ऐश-आराम, भोग-विलास, मान-बड़ाई-प्रतिष्ठा आदि राजस 
कार्यरूप स्वार्थमें बीतता हुआ मिलेगा एवं अधिकांश समय 
मुखेताके कारण निद्रा, आलस्य, प्रमाद और पाप आदि तामस 
कर्मरूप अनर्थमें बीतता मिलेगा । इसलिये भगवानूने हमको 
जो बुद्धि, विवेक और ज्ञान दिया है, उसके द्वारा मनको 
समझाना चाहिये एवं उसे राजस-तामसरूप स्वाथे और अनर्थः 
के कार्योसे हटाकर श्द्धा-भक्तिपुवेक निष्काम भावसे निरन्तर 
परमात्माके चिन्तनरूप परमार्थमें लगाना चाहिये । इस प्रकार 

अनको परमार्थमें लगाना ही उसका सदुपयोग है और इसके 
बिपरीत लगाना ही उसका दुरुपयोग है । मनका स्वभाव बहुत 
ही गिरा हुआ है, उसका सुधार भगवानका आश्रय लेकर 
अतिशय तत्परतासे प्रयत्न करनेपर ही भगवानूकी कृपासे हो 
सकता है । 
इस समय हमको सब प्रकारकी सुविधा प्राप्त है । अध्यात्म- 
विषयको उन्ततिके लिये यह भारतवर्ष उत्तम देश है तथा जिसमें 
अल्पकालके साधनसे ही शीघ्र कार्यकी सिद्धि हो जाती है-ऐसा 
यह उत्तम कलिकाल है । ऐसे उत्तम देश-कालमें भगवानूने कृपा 
करके हमको मनुष्य-शरीर दे दिया और भजन-ध्यान करनेके 
लिये मन, बुद्धि और इन्द्रियाँ दे दीं । इस समय अध्यात्मविषयक 
पुस्तकें भी कम मूल्यमे प्राप्त हो जाती हैं । उत्तम पुरुषोंका 
सङ्ग भी प्राप्त हो सकता है । धर्मेके निष्कामभादपूर्वंक थोड़े-से 
अनुष्ठानसे ही कल्याण हो सकता है। ये सब संयोग पाकर भी 
यदि हम परमात्माकी प्राप्तिसे वञ्चित रहें तो हमारे लिये बहुत 
ही लज्जा, दुःख और शोककी बात है-- 
जो न तरे भवसागर नर समाज अस पाइ । 
सो कृत निदक मंदमति आत्माहन गति जाइ ॥ 
(रा० च० मा०, उत्तर०, ४४) 
अतः हमलोगोंको विचार करना चाहिये और पतनकारक 
काम, क्रोध, लोभ, मोह, भय, दे, ईर्ष्या, द्वेष, ममता, आसक्ति 
और अज्ञानके वशमें होकर एक क्षण भी परम सुहृद्‌ भगवानको 
नहीं भूलना चाहिये । वेराग्ययुक्त भावसे त्रिलोकीके ऐश्वयंको 
-ठूकराकर केवल एक भगवानूका ही प्रेमपूर्वक निरन्तर चिन्तन 

करना चाहिये । हमारे लिये इसके समान और कोई भी परम | 
उपयोगी कार्य नहीं है । तब हम दूसरे काममें एक क्षण भी अपने 
चित्तको क्यों लगायें ? इसलिये चलते-फिरते, उठते-बैठते, खाते: 
पीते, सोते-जागते-हर समय भगवान्‌को याद रखनेकी प्राण- 
पर्येन्त चेष्टा करनी चाहिये तथा जप-ध्यान, संध्या-गायत्री, | 
पूजा-पाठ, स्तुति-प्राथेना करनेके समय तो उनके अर्थ और भाव- ' 
को अच्छी तरह समझकर श्रद्धा, विश्वास और प्रेमपुवक 
निष्कामभावसे गुण और प्रभावयुक्त भगवानूके स्वरूपका मनसे | 
निरन्तर चिन्तन विशेषतासे होना ही चाहिये । रात्षिमें सोनेके 
समय भी विशेषतासे भगवानको याद करते हुए ही सोना | 
चाहिये । इससे हमारा रात्रिका शयनकाल भी साधनकालके 
रूपमै परिणत हो सकता है; क्योंकि मनुष्य १८ घण्टे जिस : 
कार्येका अभ्यास करता है, रात्तिमें ६ घण्टे स्वप्न-सुषुप्तिके भी | 
प्रायः वैसे ही बीतते हैं । अत: लाख काम छोड़कर यही काम 
करें कि भगवानको कभी न भूलें । भगवानूकी निरन्तर स्मृतिके 
प्रभावसे दुर्गृण, दुराचर, दुव्येसन, निद्रा, आलस्य, प्रमाद आदि 
दोषोंका और सम्पूणे दुःखका सर्वथा विनाश होकर भग- 
वत्प्राप्तिरप परम शान्ति और परमानन्दकी प्राप्ति शीध्र 
ही हो सकती है। 
श्रीभागवतकार कहते हैं-- 
अविस्मृतिः क्रष्णपदारविन्दयो : 


क्षिणोत्यभद्वाणि शर्म तनोति च। 
सत्त्वस्य शुद्ध परमात्मर्भाक्त 


ज्ञाने च विज्ञालविराग युक्तम्‌ ॥ (१२।१२:५४) 


* ° 

“यवान्‌ श्रीकृष्फे चरणकमलोंकी अविचल स्मृति 


सारे पाप-ताप और अगङ्गलोंको नष्ट कर देती है और परम- 


शान्तिका विस्तार करती है। उसीके द्वारा अन्तःकरणकी 
शुद्धि, भगवान्‌की भक्ति एवं विज्ञान-वैराग्यसे युक्त ( भगवानूके 
स्वरूपका यथार्थ) ज्ञान प्राप्त हो जाता है॥ 
, तस्मात्‌ सर्वात्मना राजन्‌ हरिः सर्वेत्न सवेदा । 
भोतव्यः कीतितव्यश्च स्मर्तव्यो भगवान्‌ नुणाम, ॥ 
(२।२।३६) 
“इसलिये परीक्षित्‌ ! सभी मनुष्योंको चाहिये कि वे सब 
समय सब परिस्थितियोंमें सब प्रकारसे भगवान्‌ श्रीहरिका ही 
श्रवण, कीर्तत और स्मरण करें ।' 

सम्पूर्ण बल, ऐश्वर्य, तेज, शक्ति और सामथ्यंसे सम्पन्न, | 
असम्भवको भी सम्भव कर सकनेवाले परमेश्वरका प्रभाव । 
अपरिमित है। वस्तुतः ईश्वरके स्वरूप और प्रभावका वर्णन ' 
वाणी-द्वारा नहीं किया जा सकता । जिस मनुष्यको ईश्वरका | 
यथार्थं अनुभव हो जाता है, वही उन्हें जानता हे । वाणीसे तो 
वह भी नहीं कह सकता | इस सम्बन्धमें एक दृष्टान्त है । मान 
लीजिये, मत्येलोकका एक मनुष्य पृथ्वीके अन्दर ऐसे नीचेके 
पाताललोकमें गया, जहाँ सूरये, चन्द्र और नक्षत्नोंका कभी दर्शन 
नहीं होता; इस कारण वहाँ घोर अन्धकार-ही-अन्धकार रहता 
है । वहाँ जानेपर जब 35 समय बीत गया तो उसने वहाँके 
लोगोंसे पूछा--'क्या यहाँ दिन नहीं होता ?' उन लोगोंने कहा 
सने सयका उदय होनेसे जो महात्‌ 

प्रकाश होता है, उसे दिन कहते हैं ।' उन्होंने पुछा- “सूये क्या 
है ?” उसने केहा-'आकाशमें प्रकाशका महान्‌ पुञ्जरूप एकः 


स्थित किया और उसे जलाकर पुछा--सूये ऐसा ही होता है ?” 
वह मनुष्य बोला--“यह सूयेके मुकाबिलेमे कुछ नहीं है ।' वहाँके 

निवासियोंने कहा-'इससे बढ़कर प्रकाश हो ही नहीं सकता ।' 
बह बोला-'आप अपने एक व्यक्तिको मेरे साथ पृथ्वीपर भेजें, 
तो मैं उसे प्रत्यक्ष दिखला सकता हूँ । उसपर उन्होंने वहाँके 
एक व्यक्तिको उसके साथ भेज दिया, वह मनुष्य उस पाताल- 
लोकके व्यक्तिके साथ मनुष्यलोकमें आया । उस समय अमा- 
बस्याकी अधैरात्रिका घोर अन्धकार व्याप्त था, तब भी यहाँ 
उस लोककी अपेक्षा प्रकाश था। उसे देखकर उस व्यक्तिने 
पूछा-'यही दिन है? 'उस मनुष्यने उत्तरदिया-“यह तो घोर रात्रि 
हैं तब जो आकाशमै तारे चमक रहे थे, उनके बारेमें उस 
पातालवासी व्यक्तिने पुछा-यह क्या है?” उस मनुष्यने कहा- 
श्वे तारे हैं ।। जव अरुणोदय होनेपर तारोंकी चमक क्षीण हो 
गयी और व्यापक प्रकाश-सा प्रतीत होने लगा, तब उसने पूछा- 
'्यह दिन है ?' उस मनुष्यने उत्तर दिया--'नहीं, यह तो 
प्रभात है, अरुणोदय हैं । जब दो घड़ी बाद सूर्योदय होगा, तब 
दिन माता जायगा । उस व्यक्तिने पूछा-'आःकाशमें जो 
तारे चमकते थे, उनको रोशनी कम कँसे पड़ गयी ?' सनुष्यने 
उत्तर में कहा-सूर्यका आभास यहाँ आनेसे तारोंकी ज्योति 
क्षीण हो गयी । जव सूर्योदय हो जायगा तव उनके तीव्र प्रकाश- 
में ये तारे आकाशमें ज्यों-के-त्यों रहते हुए भी नहीं दीखेंगे । 
तत्पश्चात्‌ जब सूर्योदय होनेका समय निकट आ गया तब 
शुक्र और बृहस्पतिके सिवा सारे तारे छिप गये एवं सूर्योदय 
हो गया, तब तो शुक्र और बृहस्पति भी दीखने बन्द हो गये ४ 


जो व्यक्ति नीचेके लोकसे आया था, वहे सूर्यंको देख नहीं 
सका । तब जेसे अभ्रक (अबरक) पर दीपकके काजलकी 

कालिमा लगाकर सूयंग्रहणके समय सूर्यको देखा जाता है, उसो 
प्रकार उसने देखा । सूर्य, दिन और रातको उसने अच्छो तरह 
समझ लिया । फिर वह मनुष्य उस व्यक्तिको लेकर उस लोकः 
'को गया । वहाँके निवासी लोगोंने उस व्यक्तिसे पूछा- तुमने 
सुयेका स्वरूप प्रत्यक्ष देखा ? दिन और रातको प्रत्यक्ष 
देखा ?' वह व्यक्ति बोला-“हाँ, मैंने प्रत्यक्ष देखा है ।' उन्होंने 
कहा-'अब तुम हमको अपनी भाषामें ठीक-ठीक समझा दो ।' 
उसने उत्तर दिया -'यह मेरे सामर्थ्ये बाइरकी बात है। मैं 
किसी प्रकार भी नहीं समझा सकता । आपलोगोंको समझना 
हो तो वहाँ जाकर समझिये । और दूसरा कोई उपाय नहीं है ।' 


अब हमें इस दृष्टान्तपर विचार करना चाहिये । जब 
अत्यक्षमे देखनेवाला व्यक्ति भी जिस देशमें सूर्य या दिन 
नहीं है, उस देशमें सूर्य या दिनको वाणीद्वारा नहीं समझा 
सकता, तब फिर परमात्माके स्वरूप और प्रभावको मनुष्य 
वाणीद्वारा केसे समझा सकत: है ? परमात्माकी प्राप्ति होने- 
पर ही मनुष्य परमात्माके स्वरूप और प्रभावको यथार्थ समझ 
सकता है । किन्तु वह भी फिर दूसरोंको समझा नहों सकता। 
फिर भी जो शास्त्र और महात्मा पुरुषोंद्वारा यत्किञ्चित्‌ 
समझाया जाता है, वह उस परमात्माका आभासमात्र है । भग- 
वानूने गीतामें अपना प्रभाव जगह-जगह व्याख्या करके सम- 


झाया है, किन्तु गीताके अर्थको समझकर भी भगवानका स्वरूप 
और प्रभाव ठीक-ठीक समझें नहीं आता हि 


भगवान्‌ गीतामें कहते हूँ 


So 

यदहिभूतिमत्सत्त्वं शीमदजितमेव वा । 
तत्तदेवावगच्छ त्वं मम तेजोऽशसम्भवस्‌ ॥ (१०।४१) 


“ज्ञो-जो भी विभूतियुक्त अर्थात ऐश्व युक्त, कान्तियुक्त 
और शक्तियुक्त वस्तु है, उस उसको तू मेरे तेजके अंशको 
ही अभिव्यक्ति जान । 

इससे यह समझना चाहिए कि संसारमै जो भी विभूति, 
कान्ति, बल और प्रभाव से युक्त पदार्थ हैं, वे सव मिलकर 
भी भगवानके प्रभावके एक अङ्गका ही प्राकटय हैं । 

अतः भगवानका प्रभाव अपरिमित, अपार, असीम और 
अनिर्वचनीय है । भगवानूके सगुण-साकार स्वरूपका श्रद्धा- 
पूर्वक दर्शन, स्पर्श, वार्तालाप, चिन्तन करनेसे पापी-से-पापी 
मनुष्यका भी शीघ्र कल्याण हो जाता है । हम भगवान्‌ का 
स्मरण करें तो भी हमको परम लाभ है और भगवान्‌ हमारा 
स्मरण करें तो भी हमको परम लाभ है । हम भगवानको याद 
करें तो हमारा हृदय परम पबित्र होकर हमारा उद्धार हो 
सकता है और भगवान्‌ हमको याद करें तो हमारे उन गुणसागर 
भगवान्‌के हृदयमें प्रवेश करनेसे परम पवित्र होकर हमारा 
उद्धार हो सकता है। इसी लिये अङ्गदने हनुमानजीसे यह कहा 
था कि आप समय-समयपर भगवान्‌ श्रोरामको मेरी स्मृति 


कराते रहें-- 


कहेहु दंडवत प्रभ्‌ सें तुम्हहि कहउँ कर जोरि । 
बार बार रघुनायकहि सुरति कराएहु मोरि ॥ 
(रा० च० मा०, उत्तर०, १६क) 

इसलिये हमलोगोंको हर समय भगवानूके स्वरूपका 
चिन्तन करना चाहिये; क्योंकि भगवानूका यह नियम है कि 
जो भगवान्‌को याद करता है, उसे भगवान्‌ भी याद करते हैं 

ये यथा मां प्रप्न्ते तांत्तवेव भजाम्यहम्‌ । 
(गीता, ४1११ का पूर्वाध॑) 

'जो भक्त मुझे जिस प्रकार भजते हैं; मैं भी उनको उसी 
प्रकार भजता हूं ।' 

इसी प्रकार भगवान्‌ हमपर दृष्टिपात करें तो हम परम 
षवित्र हो जाते हैं और हम भगवानका दर्शन करें तो हम परम 
पवित्र हो जाते हैं और हमारा उद्धार हो सकता है । यों सभी 
प्रकार हमारा परम लाभ है। फिर भगवानूके वार्तालाप और 
चरण-स्पर्शेसे उद्धार हो जाय, इसमें तो कहूना ही क्या है। 

किन्तु विना श्रद्धाके ऐसा नहीं होता, जैसे भगवान्‌ 
श्रीकृष्णका दशेन पाकर भी दुर्योधन का उद्धार नहीं हुआ । 
बिना श्रद्धाके तो साक्षात्‌ भगवान्‌के वचनरूप गीतोपदेशको पढ़- 
समझकर भी उद्धार नहों हो सकता । 

अश्वदधाना: पुरुषा धर्मस्पास्थ प्रंतप। 
अप्राप्य मां लिवतंन्ते मृत्यु संसारवत्म॑नि ।। 

े0 (गीता, 5।३) 
परंतप ! इस उपर्युक्त धमेमे श्रद्धारहित पुरुष मुझको 
न प्राप्त होकर मृत्युरूप ससारचक्रमै भ्रमण करते रहते हैं ।' 

परन्तु जो भगवान्मे श्रद्धा रखता है, भगवानके दिव्य 
जन्म ओर कमेके तत्त्व-रहस्यको जान जाता है, उसका उद्धार 
हो जाता है-- 


ऊँ 

जन्म क्म च मे दिव्यमेवं यो वेत्ति तत्त्वतः । 
ह्यवस्वा देहं पुनर्जेन्म नैति मामेति सोऽर्जुन ॥ 
(गीता, ४ । ४) 
“अर्जुन ! मेरे जन्म और कर्मं दिव्य अर्थात्‌ निर्मल और. 
अलौकिक हैं-इस प्रकार जो मनुष्य तत्त्व से जान लेता है, वह 
शरीरको त्यागकर फिर जन्मको प्राप्त नहीं होता, किन्तु मुझे 
ही प्राप्त होता है ।' 
भगवान्‌ अर्जुन-जैसे श्रद्धालु पात्रको ही अपने जन्म 
(अवतार) का रहस्य बतलाते हैं-- 
अजोऽपि सन्नव्ययात्मा भूतानामीश्वरोऽपि सन्‌ । 
प्रकृति स्वामधिष्ठाय सश्सबास्यात्समायया ॥ 
(गीता, ४ । ६} 
क्गै अजन्मा और अविनाशीस्वरूप होते हुए भी तथा 
समस्त प्राणियोंका ईश्वर होते हुए भी अपनी प्रकृतिको अधीन 
करके अपनी योगमायासे प्रकट होता हूँ। 
किन्तु राक्षसो, आसुरी ओर मोहिनी प्रक्ृतिवाले मूढु 
मनुष्य श्रद्धारहित और अपात होनेके कारण भगवानूके रहस्यको 
नहीं जानते, इसलिये ये भगवानका तिरस्कार करते हैं (देखिये 
गीता 5 । १५-१२) । वे अश्रद्धालु मनुष्य अगवान्‌के प्रभावसे 
झनभिज्ञ रहते हैँ, अतः भगवान्‌ उनके सामने प्रकट नहीं होते, 
अपने ऊपर योगमायाका पर्दा डाले रहते हैं । भगवान्‌ ने स्वयं 


कहा हैन 
नाहं प्रकाशः सर्वस्य योगमायासमावूतः । 
_ मुढोऽयं नाभिजानाति लोको मामजमव्ययम्‌ ॥ 
(गीता, ७। २५) 

'अपनो योगमायासे छिपा हुआ मैं सबके प्रत्यक्ष नहीं होता, 
इसलिये यह अज्ञानी जनसमुदाय मुझ जन्मरहित अविनाशो पर- 


मेशवरको नहीं जानता अर्थात्‌ मुझको जन्मने मरनेवाला 
समझता है ।' 


अर्जुन भगवानूके श्रद्धालु और प्रेमो भक्त थे, इसलिये 
भगवान्‌ उनके सामने प्रकट हो गये और उनको उन्होंने परिचय 
दे दिया कि "मैं ही साक्षात्‌ परब्रह्म परमात्मा हूँ (गीता, ४। ६ )। 
तू मेरे शरण होकर मेरी ही भक्ति कर, इससे तु मुझको प्राप्त 
हो जायगा' (गीता & । ३४) । अठारहवें अध्यायके अन्तिम 
उपदेशमें भी कहते हैं-- 

सबंगुह्यतमं भुयः श्रुण मे परमं वचः। 

इष्टोऽसि मे दृढमिति ततो वक्ष्यामि ते हितम्‌ ॥ 

सन्मना भव मड्भूक्तो मद्याजी मां नमस्कुरु । 

मामेवंष्यसि सत्यं ते प्रतिजाने प्रियोऽसि मे । 
(गीता, १८ । ६४-६५) 
सम्पूर्ण गोपनीयोसे अति गोपनीय मेरे परम रहस्ययुक्त 


वचनको तू फिर भी सुन । तू मेरा अतिशय प्रिय है, इससे 
यह परम हितकारक वचन मैं तुझसे क 


मनवाला हो, मेरा भक्त बन, मेरा 
मुझको प्रणाम कर । ऐसा करनेसे 
तुझसे सत्य प्रतिज्ञा करता हूं; 


हुँगा । अर्जुन ! मुझमें 
पूजन करनेवाला हो और 
तू मुझे ही प्राप्त होगा, यह मैं 
तु मेरा अत्यन्त प्रिय है ।' 

भयवान्‌ने अपने स्वरूपका वर्णन झी 


ee जगह-जगह किया 
है। “निराकार स्वरूपका १२वें अध्यायके तीसरे श्लोक- 


0 ' | 

में, सगुण-निराकार स्वरूपका दवें अ० के & वेंमें तथा &वें 
अ० के ४, ५, ६, १७बेंमें और सगुण-साकार विशव-स्वरूपका 
११वें अ० के ५, ६, ७वेंमें वर्णन किया है । अर्जुनने भगवानूसे 
सगुण-साकार चतुर्भुज स्वूपका दर्शन देनेके लिये प्रार्थना की 
( गीता ११।४६ ), तब भगवानने अपना चतुर्भुज स्वरूप 
अर्जुनको दिखला दिया- इसका १ वें अ० के ५०वें शलोकमें 
वर्णन है । इसलिये सगुण-निर्गुण, साकार-तिराकार सब 
भरवान्‌के ही स्वरूप हैं । इसके तत्त्व-रहस्यको जो मनुष्य 
जानता है, उसका निश्चय ही उद्धार हो जाता है । 


इसी प्रकार, संघारके कल्याणके लिये भगवान्‌ अपना 
अधिकार देकर जिस भक्तका भजते हैं अथवा यहीं जो महापुरुष 
हैं, उनमेंसे किसीको अपना अधिकार दे देते हैं, उन पुरुषोंके 
भी श्रद्धापूर्वक दर्शन, चरण-स्पशेँ, वार्तालाप, चिन्तन करनेसे 
मनुष्य परम पवित्र हो जाता है, जिससे उसका उद्धार हो 
सकता है, क्योंकि ईश्वर और ईश्वरका अधिकार पाये हुए 
पुरुषोंद्वारा जो कुछ देखा जाता है; स्पर्श किया जाता है, 
मनन किया जाता है, वह सव परम पवित्र हो जाता है । उन 
महापुरुषोंका प्रभाव बड़ा ही विनक्षण, दिव्य, अलौकिक और 
अपरिमित है । किन्तु ऐसे महात्मा करोड़ों मनुष्योंमें ही कोई 
एक होते हैं । भगवानूने गीतामें बतलाया है-- 

मनुष्याणां सहस्रेषु कश्चिद्‌ यतति सिद्धये । 


यततामपि सिद्धानां कश्चिन्मां वेत्ति तत्त्वतः ॥ 
(७1३) 


३५० भक्तियोगका तत्त्व 


“हजारों मनुष्योंमें काई एक मेरी प्राप्तिके लिये यल 
करता है और उन यत्न करनेवाले योगियोंमें भी कोई एक मेरे 
“परायण होकर मुझको तत्वसे अर्थात्‌ यथार्थरूपसे जानता है।! 


अतः प्रथम तो परमात्माकी प्राप्तिवाले पुरुष ही संसारमें 
'बहुत कम हैं। उनमें भी अधिकार पाये हुए पुरुष तो और भी 
“दुलभ हैं । उन महात्मा पुरुषोंका सङ्ग प्राप्त होना बड़ा ही 
कठिन है, यदि सङ्ग प्राप्त हो जाय तो उनको पहचानना बहुत 
मुश्किल है, क्योंकि उनको तो कोई आवश्यकता नहीं रहती 
जो कि वे अपनेको जनावें और साधारण मनुष्योमें उनको 
पहचाननेकी योग्यता नहीं होती । यदि कहें कि गीतामें द्वितीय 
अ० के ५५वेंसे ५८वें तक, ६ठे अ० के ७वेंसे &वें तक, १२वें 
अ० के १३वेंसे १६वें तक और १४वें अ०के २२वेंसे २४वें 
इलोकतक-आदि-आदि एलोकोंमें जो लक्षण बतलाये गये हैं, 
उन लक्षणोंके अनुसार हम उनको पहचान सकते हैं तो यह 
कठिन है, क्योंकि ये सब लक्षण स्वसंवेद्य हैं, पर-संवेद्य नहीं । 
यदि कहें कि तब फिर उनको कैसे पहचानें तो इसका उत्तर यह 
है कि जिसक दर्शन-भाषणसे अपनेमें महापुरुषोंके उपर्युक्त 
'लक्षणोंका प्रादुर्भाव हो, बही हमारे लिये महात्मा है । 


यदि महात्मा पुरुषोंकी श्रद्धापूर्वक सेवा, वार्तालाप और 
नमस्कार किया जाय तो एक महात्मासे कई महात्मा बन 
सकते हैं, जैसे यदि दीपकोंमें तेल और बत्ती हो तो एक दीपकसे 
'कई दीपक जलाये जा सकते हैं । पहाँ भद्धा-विश्वास ही तेल- 


-वत्तो है। महापुरुषोंकी आज्ञाके अनुसार चलना श्रद्धा है और 

उनके सद्भेतके अनुकूल चलना विशेष श्रद्धा है। उससे भी 
अधिक श्रद्धा वह है कि उनके सिद्धान्तको समझकर उनके 
मनके अनुकूल चलता अर्थात्‌ उनकी इच्छाके अनुकूल कठपुतली? 
की भाँति चेष्टा करना । कोई बात उनसे पूछनेकी इच्छा हो 
तो उनको साष्टाङ्ग प्रणाम करके जिज्ञासु भावसे सरलता, 
श्रद्धा, विनय और प्रेमपूर्वक पूछ सकते हैं । भगवान्‌ अर्जुनसे 
तद्‌ विद्धि प्रणिपातेन परिप्रश्‍नेत सेवया । 

उपदेक्ष्यन्ति ते ज्ञानं ज्ञानिनस्तत्वदशिनः ॥। . 
(गीता, ४।३४) 
“उस परमात्माके यथार्थ ज्ञानको तू तत्त्वदर्शी ज्ञानियोंके 


यास जाकर समझ; उनको भलीभाँति दण्डवत्‌-भ्रणाम क रनेसें/ 


उनकी सेवा करनेसे और कपट छोड़कर: सरलतापुर्वेक प्रश्न 


'करनेसे वे परमात्मततत्वको भलीभाँति जाननेवाले ज्ञानी 
-महात्मा तुझे उस तत्वज्ञानका उपदेश क गे ।' 


अगवानूने यह जिज्ञासुके लिये कर्तव्य वताया है; किन्तु 


'महात्मासे इन सबको स्वीकार करनेके लिये नहीं कहा है । 
'जिज्ञासुके द्वारा इस प्रकार करनेपर भी महात्मा स्वीकार 


नहीं करता; क्योंकि उसके शरीरमें कोई धर्मी है ही नहीं, 


तब कौन स्वीकार करे? किन्तु इस प्रकार सेवादि करनेवाला 


कोई जिज्ञासु श्रद्धालु पात्र हो तो वह उसका विशेष विरोध 
भी नहीं करता । उपराम रहना तो उनका स्वभाव ही है; 
क्योंकि विवेक, वैराग्य, उपरति आदि गुण तो उनमें साधन- 


-कालमें ही स्वभावसिद्ध हो गये थे। 


नपछ 
कद 
~ 


भक्तियोगका तत्व 


जो उच्चकोटिके महापुरुष होते हैं वे 


ओर अभिमान नहीं रहता । जो कोई अपनेको महात्मा समझता 
है, अपने पूजन, आदर, सत्कार, मान-वड़ाई, प्रतिष्ठासे दूसरों- 
का उद्धार समझता है, वह महात्मा नहीं है; क्योंकि अपनेको 
श्रेष्ठ और दूसरोंको तुच्छ समझना, अपनेको महात्मा और 
दूसरोंको अज्ञानी समझनातो अहुत नीचे दर्जेकी बात है । महात्मा- 
के न तो देहमें अहंता-ममता ही रहतो है और न देहमें कोई 
धर्मी ही रहता है, फिर मान-वड़ाई-प्रतिष्ठा-आदर आदिकी 
इच्छा कौन करे? जो मान-वड़ाई-प्रतिष्ठा-आदर आदिकी 
इच्छा रखते हैं, वे तो उच्च श्रेणीके साधक भी नहीं हैं, वरं वे 
तो मान-बड़ाई-प्रतिष्ठा दिके किङ्कर हैं । 


अभर यह बताया गया है कि ईश्वर अश्रद्धालु मनुष्योंके 
सम्मुख अपने ऊपर योगमायाका पर्दा डाले रहते हैं, इसी प्रकार 
इस रहस्यको जाननेवाले भगवानके 


रके सच्चे अनुयायी महात्मा 
पुरुष भी अपने ऊपर मायाका पर्दा डाले इए साधारण मनुष्य- 


की भांति रहते है । किन्तु जो वास्तवमें जिज्ञासु, श्रद्धालु और 
पात्र है, उसके सामने वे कहीं हाव-भावसे भगवतप्राप्तिरूप 
अपनी स्थितिका निरभिमान भावसे परिचय दे भी दें तो कोई 
दोष नहीं है। वे वस्तुतः महात्मा होकर भो लोक-संग्रहके 
उद्देश्यसे जिज्ञासु और साधककी भाति साधारणतया विचरण 
करें तो इससे उनकी परमात्म-प्राप्तिरूप स्थिति नष्ट नहीं 
होती । किन्तु साधारण मनुष्य महात्मा बनकर पुजा करावे 
तो उसके लिये भार है; क्योकि महात्मा पुरुष, सकामभावसे: 


यक्त वनकर अपने- ) 
को नहीं पुजवाते; क्योंकि उनका देहमें किञ्चन्माद्न भौ ममता 

शास्त्रविहित कमं करनेवाले अज्ञानी पुरुषके कर्मोका निष्काम 
और अनासक्त भावसे लोकसंग्रहके लिये अनुकरण करते हैं 
(देखिये, गीता ३।२४ ) । यदि कहें कि सकामी अज्ञानी पुरुषके 
शास्त्रविहित कर्मांका अनुकरण ज्ञानी पुरुष क्‍यों करते हैं, तो 
इसका उत्तर यह है कि सकामौ मनुष्य, यह सोचकर कि कहीं 
क्मोके विधि-विधानमें कमी रह जायगी तो हम फलसे वञ्चित 
रह जायेंगे, फलकी इञ्छाके लोभसे शास्त्रको आज्ञाका पालन 
झच्छी प्रकार करते हैं; इसीलिये उन कर्मोमें विगुणता या 
कभी आनेंकी गुञ्जाइश नहीं रती । इसलिये महापुरुष 
निष्काम, अनासक्त और अभिमान-रहित हुए ही लोक-सग्रहू 
घानी संसारके कल्याणके लिये उन सकामी अज्ञानी मनुष्यों के 
छास्टोक्त कर्मोका अनुकरण करते हैं ! 


ईश्वर और महापुरुषोंके स्वरूप औय प्रभावका यथार्थे 

ज्ञान उनकी कृपासे ही होता है । अतः उनकी कृपा प्राप्त 

करनेके लिये श्रद्धाभक्तिपूर्वक निष्काम भावसे गीता 5।३४ और 
।३४ के अनुसार सव प्रकारसे उनके शरण हो जाना चाहिये । 


—==as LOO 


प % यो० त? २३- 


भगवानके परम दिव्य गुण्सस्पञ्च 
स्वरूपका ध्यान 


श्रोभगवान्‌के ध्यानके समानः संसारमें कल्याणका और | 


कोई भी दूसरा साधन नहीं है । इसलिये मनुष्यको भगवानूका 


ध्यान श्रद्धा और प्रेमपूर्वक निष्कामभावसे नित्य-निरन्तर | 
करना चाहिये । एकान्तवास, सत्पुरुषोंका सङ्ग, सत्‌-शास्त्रोंका | 
स्वाध्याय और . मनन, नामका जप, स्वरूपका स्मरण, लीला | 


ओर गुण-प्रभावका चिन्तन, तत्व और रहस्यका ज्ञान, भगवात्‌ः 


में श्रद्धा ओर प्रेम तथा संसारके भोगोंसे वेराग्य और उपरति- | 


ये सब भगवानके ध्यानमें विशेष उपयोगी हैं; क्योंकि भगवानूके | 


नामके जपसे स्वरूपकी स्मृति होती है, स्वरूपकी स्मृतिसे 
चरिन्न (लीला) की स्मृति होती है, लीलाकी स्मृतिसे गुण- 
प्रमावकी अनुभूति होती है, इन सवके स्मरण और मननसे 
भगवानका तत्त्व-रहस्य जाना जाता है,,उससे श्रद्धा-प्रेम बढ़ता 
है, तब सांसारिक भोगोंसे वैराग्य और उपरति होकर भगवान्‌ 
के ध्यानमें गाढ़ स्थिति हो जाती है। 


अतः साधककी साकार-निराकार, सगुण-निर्गुण जिस 
स्वरूपमें रुचि हो, उसे अपने उसी इष्टदेवके स्वरूपका ध्यात 
करना चाहिये । उस परमात्माके निर्गण- 
दिव्य गुणोसे सम्पन्न सगुण ८ 
तो और भी उत्तम है ।, 


निराकारसहित असंख्य 
-साकार स्वरूपका ध्यान किया जायं 


ऐसा ध्यान हो भगवान्‌ पुरुषोत्तमकै 
समग्र रूपका ध्यान है। इसको समझानेके लिये इसके सदृश 

दृष्टान्त, दार्ष्टान्त, उदाहरण, ख्पक उपमा संसारमै हैं ही 
नहीं । जिस देशमें सूर्य नहीं, उस अन्धकारमय देशमें किसी भी 
दृष्टान्तके द्वारा सूर्यको समझना कदापि सम्भव नहीं; क्योंकि 
जब सूर्येके सदृश दूसरी कोई वस्तु है ही नहीं, तव उसे किस 
पमे कैसे समझाया जाय? इसी प्रकार परमात्माका वह अति 
'विलक्षण दुविज्ञय स्वरूप किसी भी दुष्टान्तके द्वारा यहाँ 
समझाया जाना कठिन है। 
जैसे, आकाशमें सूर्यकी किरणोंमें कारणभूत परमाणुरूपमें 
स्थित जल अव्यक्त और अप्रकट हैं, वह दूरवीक्षण यन्त्र या 
अन्य किसी भी साधनके द्वारा दृष्टिगोचर नहीं हो सकता; 
“किन्तु वही जल जव रसमय होकर आकाशमें स्थित रहता है, 
'तब भो वह देखनेमें तो नहीं आता, किन्तु विचारके द्वारा अनुभव- 
~रं आ सकता है और वही जल जब वादल और बूँदोंका रूप 
धारण करके ओलों (बर्फके ढेलों) के रूपमें बरसने' लगता है, तब 
बह प्रत्यक्ष देखने तथा पकड़नेमें भी आता है । उस प्रकट जलसे 
सभी प्रकार का जलोचित व्यवहार किया जा सकता है। यह 
जलका उदाहरण चेतन परमात्माकी उपमाके योग्य नहीं है; क्यों- 
-कि जल जड़, परिणामी, विनाशशील, एकदेशीय, विकारी और 
अल्प है तथा परमात्मा इससे सब प्रकारसे विलक्षण, नित्य, 
` चेतन, निविकार ओर अनन्त है, अतः उस अनुपम और अप्र- 
भय परमात्माके लिये कोई दृष्टान्त या उदाहरण है ही नहीं । 
| तथापि महात्मागण समझानेके लिये किसी-न-किसी दृष्टान्तको 
| सामने रखकर ही यथाशक्ति यत्किञ्चित्‌ उसका तत्त्व आंशिक- 
ऋपसे समझाया करते हैं । 


है 
| 

जैसे अव्यक्त कारणर्पमें स्थित निराकार जल ही स 
रुपमें प्रकट होता है, उसी प्रकार वह निर्गुण-निराकार कल 
ही भक्तोंके प्रेम और भावके कारण विज्ञानानन्दमय गुः 
निराकार रूपमें प्रकट होते हैं। फिर जैसे वही जल बादल औँ 
बूँदोके रूपें प्रकट होकर ओलोंका रूप धारण करता है, औं 
प्रकार दिव्य चिन्मय निरतिशय कल्याणमय गुणस मुहे महा 
समुद्र सगुण-निराकार परमात्मा अनन्त महान्‌ प्रकाशके रुपो 
प्रकट होकर फिर नित्य दिव्य प्रकाशपुञज सगुण-साका रप 
प्रकट होकर दृष्टिगोचर होते हैं। जिस परम प्रेमी श्रद्धालु भत्तो 
भगवान्‌के उस दिव्य स्वरूपके दर्शन होते हैं, उस भगवद्भक्त, 
दृष्टि भी दिव्य हो जाती है। भगवानूका भक्त भगवानूकी कृपा| 
इन चमं-चक्षुओंसे भी भगवानूके उस अति दिव्य अद्भुत रूप, 
दशेन कर सकता है। भगवान्‌का दर्शन पाकर वह भक्त आए। 
न्दमें इतना तन्मय हो जाता है कि उसे अपने-आपका भी ज्ञा | 
नहीं रहता, उसे एक श्री भगवानूके सिवा किसीका भी ज्ञा 
नहीं रहता; बह्‌ अपने-आपको भी भूल जाता है । उस स्प 
माधुरीके दर्शनके प्रभावसे उसके नेत्नोंकी पलक भी नहीं पड़ती 
वह एकटक निनिमेष नेत्नोंसे उस दिव्य रूप-माधु रीका दर्शन ही 
करता रहता है । फिर चेत होनेपर वह भक्त भी उस दिर्थ 


रूप-माधुरीका वर्णन नहीं कर सकता क्योंकि उस अपरिसीर्म 
अप्रमेय दिव्य गुणगणसम्पन्न माधुरी मूतिका वर्णन करणे 
वाणी संथा असमे रहती है । फिर मुझ-जैसा एक साधार 
मनुष्य तो उस परम दिव्य रुपमाधुरीके किसी शतांशका व्ण 
करनेमें भी केसे समर्थ हो सकता है ! तथापि कुछ प्रेमी भाइयों 

आग्रहसे इस विषयमें कुछ लिखा जाता है । वह मेरी धृष्टता- 
मात्र. है; इसके लिये विज्ञजन क्षमा करेंगे । 
जिस समय भगवान्‌ प्रकट होते हैं, उसके पूर्व ही साधकके 
बाहर और उसके शरीरके अन्दर मन, बुद्धि और इन्द्रियोंमें 
तथा शरीरके अणु-अणुमें अनन्त, अतिशय दिव्य, अलौकिक चेत- 
नता, प्रसन्नता, शान्ति, समता और आनन्द परिपूर्ण हो जाते 
हैं। फिर परमात्माका यह सगुण-निराकार स्वरूप ही सगुण 
साकाररूपमें परिणत होकर उसके सम्मुख दृष्टिगोचर होता हैँ। 
` निरतिशय प्रेमातन्दस्वरूप भगवानूकौ यह्‌ दिव्य, मधुर सूति 
अत्यन्त मनोहर, अनन्त प्रेममय, दिव्य अमृतमय, महान्‌ रसः 
जय और परम आनन्दमय है । इस परम मनोहर, दिव्य 
मूर्तिका चरणोंसे लेकर मस्तकपर्यन्त ध्यान करके साधक भी 
- रसमय, प्रेममय, अमृतमय और आनन्दमय हो जाता है। अत! 
साधकको उस प्रेमातन्दमयौ मुतिका साक्षात्कार करनेके लिये 
उसका अपने सम्मुख आकाशमें निम्नलिखित प्रकारसे ध्यान 
करना चाहिये- 
अपने नेत्नोंसे करीव तीन हाथकी दूरीपर आकाशमें साक्षात्‌ 
बिज्ञानानन्दघन पूर्णब्रह्म परमात्मा ही दिव्य चेतन महान्‌ श्रकाश- 
मय सगुण-साकार श्री विष्णुके रूपमें विराजमान हो रहे हैं। 
वे अखिल सौन्दर्यकी निधि एवं अपनी अनन्त महिमासे . नित्य 
महिमान्वित हैं । वे नीलमणिके सदूश श्याम होते हुए भी दिव्य 
निर्मल, उज्ज्वल प्रकाशके कारण हहको-सी नीलिमासे युक्त 
अति शुभ्र, श्वेतरूपमें अनन्त सूर्यो से भी बढ़कर प्रकाशित और - 
देदीप्यमान हो रहे हैं, किन्तु वह महान्‌ तेजोमय प्रकाश शीत- 

लताके पुञ्ज चन्द्रमासे भी बढ़कर अत्यन्त शान्तिम र 
उनका श्रीविग्रह षोडशवर्षीय सुन्दर रा भेकुसा रके-से आन्न 
का करीब साढ़े तीन हाथ लम्बा और एक हाथ चौड़ा है| उ 
उनके चरणोंके तलुओंमें गुलाबी रङ्गकी झलक है और जो 
व्वजा (पताका), जी, अङ्कुश, शङ्क, चक्र, कमल, वज्च, स्वस्ति 
आदिके चिल्ल (रेखाएं) सुशोभित हो रहे हैं। उनके चरा 
तथा चरणोंकी अेगुलियां बहुत ही चमकीली, कोमल, चिकौ, 
अतिशय सुन्दर हैं । अंगुलियोंमें संलग्न चाँदनीयुक्त ` चन्रमा 
समान उऱद्भासित नखश्रेणियोंकी ज्योति एक निराले ही ढङ्भौ 
है, मानों दिव्य रत्न चमक रहे हों। भगवानूके चरणोंमें स्थि | 
नूपुरोंकी ध्वनि ऐसी अमृतमयी और मधुर है कि कणपुर्गों 
प्रवेश करते ही साधकका मन उसीमें तल्लीन होकर मन: 
मुग्धकी तरह स्तब्ध हो जाता है । उनके मुदुल चरणोंका स्प 
बड़ा ही विलक्षण, अत्यन्त अमृतमय, महान्‌ रोमाञ्चकार| 
और परम आनन्ददायक है । भगवान्‌ अति दिव्य, सुकोमत | 
(मुलायम) और चमकीला पीताम्बर पहने हुए हैं. जिसके 
भीतरसे भगवानूकी महान्‌ प्रकाशमयी देहद्युति चमक रही है। | 
उनकी पिण्डलियाँ, घुटने तथा जङ्काएँ भी बड़ी ही कोमल, | 
चिकनी, चमकीली और परम सुन्दर हुँ । भगवान्‌ अपने पतले 3 
और अति मनोहर कटिभागमें दिव्य रत्नोंसे जड़ी हुई करधती | 
धारण किये हुए हैं । ब्रह्मांजीका उत्पत्तिस्थान उनका नाभिः | 
कॅसल अत्यन्त गम्भीर है तथा उदर त्रिवली (तीन रेखाओं) | 
से सुशोभित और बति सुन्दर है । भगवानका वक्षःस्थल ' 
विशाल, अत्यन्त पुष्ट' अतिशय मनोरम और चौडा है। भगः | 

क 


बानके चार भुजाएँ हैं, दो अपरकी ओर फैली हुई हैं, और दो 
नीचेकी ओर घुटनोंतक पसरी हुई हैं। भुजाएँ लम्बी, बड़ी 
ही मृदुल, चिकनी, चमकीली, अत्यन्त पुष्ट, बलशालिनो, 
गोलाकार, चूड़ी-उतार (क्रमशः ऊपरसे मोटी और नीचे से 
पतली) तथा परम मनोहर हैं । भगवान्‌की हथेली मन्द-मन्द 
गुलावी रङ्गकी वड़ी ही सुन्दर शङ्ख, चक्र, कमल, यव, अङ्कुश, 
ध्वजा, स्वस्तिक आदि चिह्नोंसे सुचिल्लित एवं परम शोभा- 
संयुक्त हैं । उनके हाथोंको अंगुलियोंमें संलग्न नखश्रेणियोंको ` 
ज्योति अतिशय उज्ज्वल और बड़ी ही चित्ताकषक है, मानो 
दिव्य रत्नोंकी पिकत चमक रही हो। चारों हाथों की अँगु- 
लियोंमें रत्तजटित स्वर्णमय अॅगूठियाँ और हाथोंमें कड़े तथा 


> 


भुजबन्द सुशोभित हो रहे हैं । भगवानूके नीचेके दाहिने हाथमे 
परम ओजस्विनी कौमोदकी गदा तथा वाये हाथमें अति 
सुन्दर कमल है एवं ऊपरके दाहिने हाथमें अत्यन्त तेजोमय 
सुदशत चक्र और वायें हाथमें परम उज्ज्वल, अति शुभ्र पाञच- 
जन्य शङ्क शोभायमान हो रहा है । वे अपने नीलिमायुक्त 
कण्ठदेशमें अतिशय देदीप्यमान दिव्य मुक्ता, रत्न और स्वर्णकी 
मालाएँ धारण क्रिये हुए हैं एवं तुलसी और अलौकिक पुष्पों- 
की वनमालाएँ घुटनोंतक लटको हुई हैं । कोमल पल्लव और 
फूलोंके समूहद्वारा बनाये हुए हारसे शङ्घके समान मनोहर 
ग्रीवा बड़ी सुन्दर जान पड़ती हैं । उनके वक्षःस्थलपर रत्न- 
जटित चन्द्रहार तथा परम दिव्य कोस्तुभमणि बाल सूर्यकी 
भाँति देदीप्यमान हो रही है । वक्षःस्थलके मध्यभागमें स्वच्छ | 
दपणमै मुख दीखनेकी भाँति श्रीलक्ष्मीजीका (श्रीवत्स) 


को 

लताके पुञ्ज चन्द्रमासे भौ बढ़कर अत्यन्त शान्तिम | 

उनका श्रीविग्रह षोडशवर्षीय सुन्दर राजकुमारके-से आक्षा, 

का करीब साढे तीन हाथ लम्बा और एक हाथ चौड़ा ३ { 

उनके चरणोंके तलुओमें गुलाबी रङ्गकी झलक है और खो 
ध्वजा (पताका), जौ, अ क्रुश, शङ्ख, चक्र, कमल, वज्त, स्विः) 
आदिके चिल्ल (रेखाएँ) सुशोभित हो रहे हैं। उनके चस| 
तथा चरणोंकी अँगुलियाँ बहुत ही चमकीली, कोमल, चिकतौ| 
अतिशय सुन्दर हैं। अंगुलियोंमें संलग्न चाँदनी युक्त चन्द्रमा 
समान उद्भासित नखश्रेणियोंकी ज्योति एक निराले ही ढक 
है, मानों दिव्य रत्न चमक रहे हों। भगवानूके चरणोंमें सिव । 
नूपुरोंकी ध्वनि ऐसी अमृतमयी और मधुर है कि कर्णपुरों| 
प्रवेश करते ही साधकका मन उसीमें तल्लीन होकर मन्न: | 
मुग्धकी तरह स्तब्ध हो जाता है । उनके मुदुल चरणोंका सरं, 
बड़ा ही विलक्षण, अत्यन्त अमृतमय, महान्‌ रोमाञ्चकार | 
और परम जानन्ददायक है । भगवान्‌ अति दिव्य, सुकोमत 
(मुलायम) और चमकीला पीताम्बर पहने हुए हैं जिसके 


भीतरसे भगवानको महान्‌ प्रकाशमयी देहद्युति चमक रही है। 
उनकी पिण्डलियाँ, घुटने तथा 

पु 


बानके चार भुजाएँ हैं, दो ऊपरकी ओर फैली हुई हैं, और दो 
नोचेकी ओर घुटनोतक पसरी हुई हैं। भुजाएँ लम्बी, बड़ी 
ही मृदुल, चिकी, चमकीली, अत्यन्त पुष्ट; बलशालिनो, 
गोलाकार, चूडी-उतार (क्रमशः ऊपरसे मोटी और नीचे से 
पतली) तथा परम मनोहर हैं । भगवानूकी हथेली मन्द-मन्द 
गुलाबी रङ्गकी बडी ही सुन्दर शङ्ख, चक्र, कमल, यब, अङ्कुश, 


~ 


ध्वजा, स्वस्तिक आदि चिह्नोंसे सुचिह्वित एवं परम शोभा- 


संयुक्त हैं । उनके हाथोंकी अँगुलियोंमें संलग्न नखश्रेणियोंकी ` 


ज्योति अतिशय उज्ज्वल और बड़ी ही चित्ताकषक है, मानों 
दिव्य रत्नोंकी पङिक्त चमक रही हो । चारों हाथों की अंगु- 
लियोंमें रत्नजटित स्वर्णमय अँगूठियाँ और हाथोंमें कड़े तथा 
भुजबन्द सुशोभित हो रहे हैं । भगवानके नीचेके दाहिने हाथमें 
परम ओजस्विनी कौमोदकी गदा तथा वायें हाथमें अति 
सुन्दर कमल है एवं ऊपरके दाहिने हाथमें अत्यन्त तेजोमय 
सुदशन चक्र और बायें हाधमें परम उज्ज्वल, अति शुभ्र पाञच- 

जन्य शङ्ख शोभायमान हो रहा है । वे अपने नीलिमायुक्त 
कण्ठदेशमें अतिशय देदीप्यमान दिव्य मुक्ता, रत्न और स्वरकी 
मालाएँ धारण क्रिये हुए हैं एवं तुलसी और अलौकिक पुष्पों- 
की वनमालाएँ घुटनोंतक लटको हुई हैं । कोमल पल्लव और 
फूलोंके समूहद्वारा बनाये हुए हारसे शङ्खके समान मनोहर 
गरीवा बड़ी सुन्दर जान पड़ती है । उनके वक्षःस्थलपर रत्न- 
जटित चन्द्रहार तथा परम दिव्य कौस्तुभमणि बाल सूर्यकी 
भांति देदीप्यमान हो रही है । वक्षःस्थलके मध्यभागमें स्वच्छ 
दपेणमें मुख दीखनेकी भाँति श्रीलक्ष्मीजीका (श्रीवत्स) 


SSSI SS , यू नाव 


३६० भक्तियोगका वत्त्व 


चिह्न दिखलायी पड़ता है और उसके ऊपर श्री भृगु-लताका 
चिह्न है। भगवान्‌के कन्धे उन्नत, पुष्ट और कोमल हैं। उन 
पर स्वर्णमय यज्ञोपवीत और केसरिया रङ्गका उत्तरीय वस्त्र 
(दुपट्टा) धारण किये हुए हैं । भगवान्‌की ग्रीवा लम्बी है तथा 
कण्ठ और चिबुक अति सुन्दर हैं। भगवान्‌के अधर और 
ओष्ठ बिम्बफल, लालमणि और मूँगेकी भाँति चमक रहे हैं। 
भगान्‌ सब्द-सन्द मुसकरा रहे हैं, उनका मुखारविन्द खिले 
हुए कमलपुष्पकी तरह मनोहर हास्य, परम शोभा, उज्ज्वल 
कान्ति और अतिशय निर्मल उल्लासमे संयुक्त है, जिससे अति- 
शय निमेल दाँतोंकी पङ्क्ति मोतियोंकी पङ्क्तिकी भाँति परम 
शोभायुक्त और अति मनोहर दृष्टिगोचर हो रही है। भग- 
वानको वाणी बड़ी ही सुन्दर, स्पष्ट, कोमल और मधुर है, जो 
कणंपुटोंको अमृतके तुल्य प्रिय प्रतीत होती है 1 नासिका बड़ी 
ही मनोहर है। भगवानके कपोल (गाल) चमकीले, चिकने 
कोमल, स्वच्छ और मन्द-मन्द गुलाबी रङ्गकी झलकसे युक्त 
परम कान्तिमय हैं, उनपर कानोंमें संलग्न कुण्डलोंकी झलक 
शोभा दे रही है। परम सुन्दर और विशाल कानोंमें मकरकी 
आक्कतिबाले रत्नजटित स्वणेमय कुण्डल वालसूर्थकी भाँति 
चमक रहे हैं । भगवानके नेत्र विस्तृत कमलपत्रकी तरह अति 
छद विशाल, अनि ओर खिले हुए कमल-पुष्पकी भाँति 
सि रुरल उन परम ज्योतिमेय हैं। भगवान्‌ अपने 
अपरिसीम प्रेम और दयासे मुझको अपलक (ण्डा 
हुए मानों प्रेम, दया, आनन्द, शान्ति ठ 


की, ता, ज्ञान आदि 
गुणोकी- मुझपर अनबरत बर्षा: कर रहे हैं और इसे oa 

युक्त चन्द्रमाकी अमृतमयी किरणांसे सम्पूर्ण ओषधियोंमें अमृत- 
' प्र रस परिपूर्ण हो जाता है, उसी तरह भगवानूके नेत्ोंसे 
प्रवाहित वह दिव्य, अमृतमय गुणोंकी अजस्र धारा मेरे मन) 
बुद्धि, इस्द्रि और शरीरके अणु-अणुको अपने उस परम दिव्य 
रससे आप्यायित करती हुई सर्वत्र परिशूणे हो रही है, जिससे 
बे गुण मुझमें प्रवेशकर रोम-रोममें भलीभाँति व्याप्त होकर 
ऐसी चेतनता, आनन्द, शान्ति और प्रेमका मधुर रसास्वादन 
. करा रहे हैं जिसकी कोई सीमा ही नहीं है । मैं भगवान्‌के उस 
अखिल-सौन्दर्य-रससुधानिधि मुखारविन्दको देखकर बार-बाड 
मुग्ध हो रहा हूँ और एकटक निर्निमेष नेव्रोंसे उन्हीके छपको 
देख रहा हूँ । भगवान्‌की भौंहें अ्मरोंकी तरह कृष्णवण हैं 
तथा भृकुटी विशाल और अतिशय सुन्दर है, जिससे समस्त 
जीवोंपर अत्यन्त. अनुग्रह सूचित हो रहा है। भगवानका 
ललाट चमकीला, चिकना, अति विशाल और परम शोभायः 
मान है, उसपर अति सुन्दर श्रीधारण तिलक है । मस्तक 
चमकीली, चिकनी, काली घुंघराली अलकावलीसे सुशोभित हो 
रहा है; केशोंमें पारिजात आदिके पुष्प गुँथ हुए हैं । मस्तकप 
रत्मजटित, स्वर्णमय, परम कान्तियुक्त, दिव्य मुकुट चमक 
रहा है। भगवान्के मुखारविन्दके चारों ओर सूर्यकिरणोंकी 
भांति; दिव्य प्रकाशकी अत्यन्त उज्ज्वल किरणें छिटक रही 
हैं । उनका मुखारविन्द अमुतसयी शरत्पूणिमाके चन्द्रमासे भी 
बढ़कर कान्तिमान्‌, शोभामय और परम रमणीय है। भथ- 


वान्‌के श्री विग्रहसे -अत्यस्त दिव्य, परम मधुर सुगन्ध :निगेत दो. 


रही है, जिसको मैं अपने नासापुटोंसे.ग्रहण करके मानों अमृता 
डी 


फसल?" वक क कटु 

ही पान कर रहा हूं। भगवानका दर्शन, भाषण, स्पश, चिन्तन, 
वार्तालाप-सभी प्रेममय, रसमय और आनन्दमय हुँ । 
भगवानका श्रीविग्रह, वस्त्र, अलङ्कार, आभ्रुषण, आयुध, 
मालाएँ आदि सभी दिव्य चिन्मय हैं। भगवानूके श्रीविग्रहकी 
सुन्दरता इतनी मधुर और चित्ताकर्षक है कि जिसको देखकर 
पशु-पक्षी भी मोहित हो जाते हैं, फिर मनुष्योंकी तो बात ही 
क्या है ! उनकी सुरूप-लावण्यमयी आकृतिको देखकर काम- 
देव भी लज्जित हो जाता है । करोड़ों कामदेवोंका सौन्दर्य भी 
भगवानूके सौन्दयंके सम्मुख कुछ भी नहीं है । भगवान्‌की वहू 
रूपमाधुरी भक्तपर एक जाइुका-सा काम करती है। उस रूप- 
माधुरीके दशेनसे ही इतना आकर्षण हो जाता है कि फिर 
उसे छोड़ा ही नहीं जा सकता। सम्पूणे जगतका समस्त 
सौन्दर्य मिलकर भो भगवानूके सौन्दर्ये एक अंशके समान भी 
नहों है । उनको प्रेममयी सुन्दरताकी महिमा कोई भी नहीं 
गा सकता । भगवानूके नेत्रोकी प्रेममयी दृष्टि पडनेसे मनुष्य 
भगवानके प्रेममें इतना तन्मय हो जाता है [कि बंद फिर ता 
वानको कभी भुला नहीं भेता, बल्कि वह सदा अपने नेत्ोसे 
भगवान्‌की रूपमाधुरीका ही पान करता रहता है । भगवानूकी 
उस SUE भत्यक्ष दशेनकी तो बात. ही क्या है, स्वप्नमें 
भी उसके दर्शन हो जाते हैं तो मनुष्य प्रेममें इतना निमग्न 
हो जाता है कि अपने जीवनमै उसे कभी भला नहीं सकता 
तथा उसमें इतना अद्भुत आकर्षण है कि दू _ 
एक बार भी यदि ध्यानमें आ जाता फ्रि से 
भुलानेमें असमर्थ-सा हो जाता है और उस Ee 
® 


> 

आस्वाद लेता हुआ कभी तुप्त नहीं होता, वरं उस प्रेममय 
| अतृप्तिमें अपने-आपको ही भुला देता है एवं उनके गृणोंको 
बार-बार स्मरण करके मुग्ध होता रहता हे] 
भगवान्‌में असीम और अत्यन्त विलक्षण सौम्यता, शान्ति, प्रेम, 
सौहादे, मधुरता, सुन्दरता, रमणीयता, रुचिरता, मनोहरता, 
नित्यनूतनता, उदारता, वीरता, निरंभिमानता, निर्वेरता, 
भक्तवत्सलता, प्रेमाधीतता, पतितपावनता, सवंमङ्गलकारिता, 
सच्चिदानन्दस्वरूपता, सर्वाराध्यता, कृतज्ञता, दानशीलता, 
धामिकता, सवश्रेष्ठता, तव्वज्ञता, बुद्धिमत्ता, वार्मिता,; 
शास्तज्ञता, समस्त भाषा भिज्ञता, प्रियवादिता, मनस्विता, दक्षता, 
सर्वचित्ताकर्षक मधु रभाषिता, शरणागतसंरक्षण, साधुपरित्वाण, 
भक्त- सोहा, न्याय, दूढ़ब्त, पाण्डित्य, प्रतिया, परम आनन्द, 
परमगति, सर्वसिद्धि, समृद्धि, सवेवशित्व, असाधारण अद्भत 
शोभा, सर्वाकर्षणत्व और अद्भुत चमत्कार आदि अनन्त दिव्य 
गुण हैं। इनके अतिरिक्त भागवतमें भी सत्य, पवित्रता, दया, 
क्षमा आदि बहुत-से गुणोंका वर्णन आता है । पृथ्वीने धर्मके ` 


प्रति कहा है-- 
सस्यं शौच दया क्षान्तिस्स्यागः संतोष आजंवम्‌ । 
शमो दमस्तपः साम्यं तितिक्षोपरतिः थुतम्‌ ॥ 
ज्ञानं विरक्तिरेश्व्यं शोर्यं तेजो बलं स्मृतिः । 
स्वातन्त्र्यं कौशलं काग्ति्धेयं मार्दवमेव च ॥ 
प्रागल्भ्यं प्रयः शीलं सह ओजो बले भगः। 
गाम्भीर्य स्थैयंसास्तिक्यं. कोतिर्मानोऽनहङ, कृतिः ॥ 
चान्ये च भगवन्‌ नित्या यत्र महागुणाः । 
प्रार्था महस्बमिच्छडद्धिने वियन्ति स्भ कर्हिचित्‌ ॥ 
( श्रीमद्धा०, १। १६ ! २६-२६ ? 

भगवन्‌ ! उन परमेश्वरमें सत्य, पवित्रता, दया, क्षमा, 
त्याग, सन्तोष, सरलता, शम, दम, तप, समता, तितिक्षा, उप- 
रति, शास्त्र-विचार, ज्ञान, वैराग्य, ऐश्वर्य, शौर्य, तेज, पराक्रम, 
स्मृति, स्वतन्त्रता, कौशल, कान्ति, धैय, कोमलता, निर्भीकता, 
विनय, शील, साहस, उत्साह, मनोवल, सौभाग्य, गम्भीरता, 
स्थिरता, आस्तिकता, कीति, गौरव और विरहङ्कारिता-शे 
उन्तालीस अप्राकृत गुण तथा बड़े-बड़े महत्त्वाकाङ्क्षी पुरुषोंद्वारा 
वाञ्छनीय और भी बहुत-से महान्‌ गुण उनकी सेवा करनेके 
लिये नित्य-निरम्तर निवास करते है, वे एक क्षणके लिये भी 
उनसे अलग नहीं होते ।' 


शास्त्ोमें भगवानके और भी अनेक गुण बतलाये गये हैं; 
किम्लु अनन्त गुण होनेके कारण उन 
सम्भव नहीं है । ये सब अप्राकृत रण भगवान्‌में अतिशय और 
पूर्णरूपसे हैं । सारे संसारके प्राणिमात्र के हृदयमै वर्तमान दया 
और प्रेमको एकत्र किया जाव तव भी उस अनन्त अपार दया 
और प्रेमके समुद्रकी एक बूंदसे भी उसकी तुलना. नहीं की जा 
सकती । इसी प्रकार अनन्त ब्रह्माण्डके समस्त गुणन्समूह मिल- 
न भी उन गुणसागरके एक बूँदकी भी समता नहीं कर सकते; 
क्योंकि अनन्त ब्रह्माण्ड परमात्माके सङ्ुल्पके किसी 


सबका वर्णन करता 


एक अंशमें 
स्थित हैं । उन दिव्य चिन्मय परमात्माका निर्गृण-निराकाइ 
स्वरूप ही सगृण-निराकारके रूपमे परिणत होता है, अतः ये 
, अतः 


सब गुण दिव्य और चिन्मय हैं । इन दि 


) व्य चिन्मय गणोंके 
एक अंशका प्रतिबिम्ब, ही सारे ब्रह्माण्डमें ॥ 


अनन्त गुणोंके रूपमें 


0) 


oN । - 
rn 

भासित हो रहा है । इसीलिये संसारके समस्त गुण परमात्माकेः 
गुणोंके एक बूँदकी भी बराबरी नहीं कर सकते । 
उस सगुण-साकार स्वरूपके दो भेद हैं-एक तो माया- 
बिशिष्ट और दूसरा सायातीत । जो मायातीत रूप है, उसमें 
सत्त्व, रज, तम-इच तीनों गुणोंका अत्यन्त अभाव हैं, अतः 
उन परमात्माके गुण, स्वरूप, प्रभाव आदि सभी चिन्मय हैं 
किन्तु जो संसारमै अवतार लेनेपर सबके दृष्टिगोचर होता हैं; 
बह भगवान्‌का मायाविशिष्ट रूप है* । असली मायातीत रूप 
सबको नहीं दीखता; क्योंकि सभी उसके अधिकारी न होनेके 
कारण भगवान्‌ अपने ऊपर सायाका पर्दा डाले हुए रहते हैं ॥ 
गीतामें भगवानूने स्वयं कहा है- 
नाहं प्रकाशः _ सर्वस्य योगसायासमावृत; । 
मुढोऽयं नासिजानाति लोको समजमव्ययस्‌ ॥ 
(७1२५) 
'अपती योगमायासे छिपा हुआ मैं सबके प्रत्यक्ष नहीं होता, 
इसलिये यह अज्ञानी जनसमुदाय मुझ जन्मरहित अविनाशी 
परमेश्वरको नहीं जानता अर्थात्‌ मुझको जन्मने-मरनेवाला 
समझता है ।' | 
किन्तु जो भगवानूके तत्त्व-रहस्यको जाननेवाला भक्त हैं, उसे 
*गीतामें भगवान्‌ कहते हैं 
भजोऽपि सन्नव्ययात्मा भूतानामीश्वरो5पि सन्‌ । 
प्रकृति स्वामधिष्ठाय सम्भवाम्यात्ममायया ।। [४।६) 
मैं अजन्मा और अविनाशीस्वरूप होते हुए भी तथा समस्त प्राणियों 
का ईश्वर होते हुए * भी अपनी प्रकृतिको अधीन करके अपनी योगमायासे' 
प्रकट होता हूँ ।' । | 

चे अपना पर्दा हटाकर वास्तविक मायातीत रूप दिखला देते 
हैं, जिसका दर्शन पाकर मनुष्य कृतकृत्य हो जाता है । 
वास्तवमें वे परमात्मा ईश्वरोंके भी ईश्वर, अज और अवि- 


` नाशी हैं, उनका जन्म और विनाश नहीं होता, वे तो संसारके. 


'हितके लिये प्रकट और अन्तर्धान होते हैं; या यों कहिये कि 
उनका आविर्भाव-तिरोभाव होता है। जो मनुष्य उन परमा- 
'त्माके जन्मकी उपर्थेक्त दिव्यता और अलौकिकताको तत्वत: 
जान लेता है, वह परमात्माको प्राप्त हा जाता है। (गोता ४४) 

. भगवानूका प्रभाव भी अतिशय अप्रमेय और अलौकिक है । 
'भगवान्में सम्पूर्णं बल, ऐश्वर्य, तेज, शक्ति, पराक्रम, प्रताप, 
सामर्थ्ये, विभूति, महिमा, कान्ति, स्वेज्ञता, सर्वेकारणता, सर्वा- 
धारता, स्ेव्यापकता, सवेनियन्तृता, सर्वेश्वरता, 
मिता आदि अनन्त, असीम और विलक्षण प्रभाव हैं । जैसे 
सूर्योदयसे समस्त अन्धकारका अत्यन्त अभाव हो जाता है, इसी 
प्रकार परमात्माके स्वरूपके स्मरण और ध्यानके प्रभावसे 
समस्त दुर्गुण, दुराचार, दुव्यंसन, आलस्य, प्रमाद आदि सभी 
विकारों और दुःख-दोषोंका सर्वथा अभाव हो जाता है तथा 
मनुष्य सद्गुण-सदाचारसम्पन्न होकर जन्म-मृत्युरूप संसार- 
समुद्रसे तरकर सहज ही परमाः 


सर्वान्तर्या- 


मात्मा स्वयं असीम, अप्रमेय और चिन्मय होनेके कारण 
उनका प्रभाव भी चिन्मय, असीम और अप्रमेय है । जिनके 
सङ्कल्पमाल्से अनन्त ब्रह्माण्डोंकी उत्पत्ति, स्थिति और प्रलय 
अनायास ही होते रहते हैं, जिनके वेपाकटाक्षसे ही लाखों. 
'करोड़ों घ्राणियोंका क्षणमें उद्धार हर 


हा सकता है, जो असम्भवको 


त्माको प्राप्त हो जाता है । पर- : 


ता फणा 


Y 

सम्भव और सम्भवको असम्भव करनेमें समथ हैं, जो जड़को 
चेतन और चेतनको जड़ बना सकते हैं और जो मच्छरको 
ब्रह्मा और ब्रह्माको मच्छर बना देनेमें समर्थ हैँ, उन अचिन्त्य, 
अनन्त प्रभावशाली परमात्माके प्रभावका वर्णन पूर्णतया 
करना सम्भव नहीं । समस्त ब्रह्माण्डोंमें जो कुछ भी विभूति, 
बल, ऐश्वर्य आदि प्रभावशाली तेजस्वी पदार्थ हैं, वे सब 
मिलकर भगवान्‌के प्रभावके एक अंशका ही आभासमात्न ठ 
क्योंकि सम्पूर्ण ब्रह्माण्ड भगवानूके -सङ्कूल्पके एक अंशमें स्थित 
है । "उन भगवान्‌के तत्त्व-रहंस्यको जो मनुष्य जान जाता है, 
वह उसी क्षण उनको प्राप्त हो जाता है। 
अतएव भगवानूके तत्त्व-रहस्यको जाननेके लिये गुण-प्रभाव- 
सहित उनके स्वरूपका निष्कामभावसे श्रद्धा-प्रेमपूर्वक नित्य- 
` 'निरन्तर ध्यान करना चाहिये । 


- हलक 


#गीतामें भी भगवानूनै कहा है- 
यद्‌ यद्‌ बिभूतिमत्‌ सत्त्वं श्रीमदूर्जितमेव वा । 
तत्तदेवावगच्छ त्वं मम तेजोंऽशसम्भवम्‌ ॥ 
अथवा बहुनैतेन किं ज्ञातेन तवार्जुन। _ 
विष्टभ्याहमिदं कृत्स्नमेकांशेन स्थितो जगत्‌ ॥ 
| (१०। ४१-४२) 
'जो-जो भी विभूतियुक्त अर्थात्‌ एएवयंयुक्त, कान्तियुक्त भौर शक्ति- 
युक्त वस्तु है, उस-उसको तू मेरे तेजकै अंशकी ही अभिव्यक्ति जान अथवा 
है अर्जुन ! इस बहुत जाननेसे तेरा क्या प्रयोजन है, मैं इस सम्पूर्ण जगतको 
“अपनी योगशक्तिके एक अंशमात्रसे धारण करके स्थित हूँ ।' 





भगवान्‌के स्वभावका रहस्य 


हमलोगोंकों जो यह मनुष्य-शरीर मिला है, वह भगवानूको 
कपासे ही मिला है, अपनी करनीसे नहीं । भगवानूने यह 


कितना सुहृदतापृण नियम बनाया है कि चौरासी लाख ३ 


योनियोंको भोगनेके बाद तो जीवको आत्माके उद्धारके लिग 
मनुष्य शरीर देते ही हैं, चाहे. कोई केसा ही पापी क्‍यों न हो । 
यह अविनाशी जीव चौरासी लाख योनियोंमें भ्रमण करते- 
करते हैरान हो जाता है, तव दयामय भगवान्‌ इसपर दया 
झरके .मनुष्य-शरीर देते ही हैं । 
भाकर चारि लच्छ चौरासी । जोनि घमत यह जिव अबिनासी ॥ 
फिरत सदा माया कर प्रेरा । काल कर्म सुभाव गुन घेरा ॥ 
कबहुंक करि करना नर देही। देत ईस बिनु हेतु सनेही ॥ 
“1 (रा० च० मा०, उत्तर ४३ । २-३) 
गाल करना चाहिये, यह भगेवान्‌का हेतुरहित दया और 
प्रमपूणे सुहृदतासे भरा हुआ कितना : उच्चकोटिका स्वभाव 
है । इस सुहृदतापूर्ण स्वभावको यथाश जाननेसे मनुष्य परमा- 
त्माकी प्राप्तिरूप परम शान्तिको प्राप्त हो जाता है । भग- 
वानने गीतामे कहा है- _ शि 


, सुहृदं सवभूतानां ज्ञास्वा मां शान्तिमच्छति । । 


प्राप्त होता है ।' 


i 


प्र तिलक 

भाव यह कि भगवान तो सदा-सर्वेदा सव प्रकारसे पूर्ण- 
काम हैं, फिर भी परम दयालु स्वभाव होनेके कारण वे बिना 
किसी हेतुके स्वाभाविक ही सवपर अनुग्रह करके सवका हित 
ही करते रहते हैं और समय-समयपर अवतार लेकर नाना 
प्रकारकी ऐसी लीलाएँ करते हैं, जिनको सुनकर ही लोग 
भगवानृके परायण हो तर जाते हैं। भागवतमें बतलाया गया 


र 
९ 


अनुग्रहाय भूतानां मानुषं देहमास्थितः । 
भजते तादृशीः क्रीडा याः श्रुत्वा तत्परो भवेत्‌ ॥ 
(१० । ३३ । ३७) 
भगवान्‌ जीवॉपर कृपा करनेके लिये ही अपनेको 
मनुष्यरूपमें प्रकट करते हैं और ऐसी लीलाएँ करते हैं, जिन्हें 
सुनकर जीव भगवत्परायण हो जाय ।' 
उनको प्रत्येक क्रियामें जगतका हित भरा रहता है। वे 
जीवोंके लिये जो भी विधान करते हुँ, वह दया और प्रेमसे 
पूर्ण होता है । जो मनुष्य इस रहस्य को पूर्णतया जानकर यह 
विश्वास कर लेता है कि भगवान्‌ मेरे अहैतुक प्रेमी हैं, वे जो 
कुछ भी करते हैं, मेरे हतके लिये ही करते हैं, वह प्रत्येक 
अवस्थामें जो कुछ भी होता है, उक्षको परम दयालु भगवानका 
प्रम और दयासे ओतप्रोत मङ्गलमय विधान समझकर सदा 
ही प्रसन्न और सन्तुष्ट रहता है, इससे उसे परम आनन्द और 
परम शान्ति मिल जाती है । 


वे सर्वशक्तिमान्‌, सर्वलोकमहेश्वर, सर्वनियन्ता, सर्वा- 
भ० यो० त० २४-- 

न्तर्यामी, अनन्त गुणगणोंके, सागर, परम दयालु, परम प्रेमी 
भगवान्‌ अपनेको जीवोंका सुहृद्‌ वतला रहे हैं । जब मनुष्य 
उनके इस कथनंपर विश्वास करके उनको अपना सुहृद्‌ मान 
लेता है, तब उसे कितना अलौकिक आनन्द और केसी अपूर्वे 
शान्ति होती है, इसका अनुमान लगाना भी कठिन है । वास्तवमें 
भगवान्‌के समान भगवान्‌ ही हैं। उनके समान तो संसारमें 
हेतुरहित दयालु, प्रेमी, निष्कामपावसे परम हित करनेवाला 
कोई है ही नहीं । 
उमा राम सम हित जग माहीं । गुरु पितु मातु बंधु प्रभु नाहीं । 
(रा० च० मा०, किष्किन्धा०, ११ । १ ) 
माता-पिता, बच्धु-वान्धव-सभी अपने स्वार्थके लिये ही 
प्रेम करते हैं, स्वार्थको छोड़कर कोई नहीं । बृहदारण्यक उप- 
निषद्‌में श्रीयाज्ञवल्क्यजीने मैत्रेयीसे कहा है कि पति, स्त्री, 
पुन्न, धन आदि सव अपने प्रयोजनके लिये ही प्रिय होते हैं । 
न वा भरे सर्वस्य कामाय सर्वं प्रियं भवत्यात्मनस्तु कामाय सर्वं प्रियं भवति । 
(बृ० उ०, २। ४। ५) 
सवके प्रयोजनके लिये सब प्रिय नहीं 
योजनके जिये सब प्रिय होते हैं ।' 
श्रीतुलसीदासजी भी कहते हैं-- 


'अरी मेत्रैयि ! 
होते; पर अपने ही प्र 


सुर नर मुनि सब कं यह रीती । स्वारथ लागि कर्राह सब प्रीती ॥ 
(रा० च० मा०, 


किष्किस्धा०, ११। १) 
स्वारथ मीत सकल जग माहीं। सपनेहू प्रश्न 


परेमारथ नाही ॥ 


मा उतर ४६ । ३ ) 

किन्तु भगवान्‌ जीवोसे बिना किसी प्रयोजनके ही प्रेष 
करते हैं, उनका कितना उच्चकोटि हा निःस्वार्थ प्रेमपूर्ण सुहूद्‌ 
स्वभाव है, जिसकी कोई सीमा ही नहीं । चाहे कोई कैसा ही 
पापी ज्यों न हो, अनन्यभावसे भगवान्‌की शरणमें आनेके साथ 
ही भगवान्‌ उसे शुद्ध बनाकर उसका उद्धार कर देते हैं । 
रामचरितमानस में भगवान्‌ श्रीराम कहते हैं-- 
कोटि बिभ्र बघ लागहि जाहु । आएँ सरन तजउे नहि ताहू ॥ 
सनमुख होइ जीव मोहि जबहीं । जनम कोटि अघ नासहि तबहीं ॥ 
जाँ सभीत आवा सरनाइं। रखिहउँ ताहि प्रान की नाई ॥ 
(रा० च० मा०, सुन्दर०, ४३ । १, ४) 
पुनि पुनि सत्य कहं तोहि पाहीं । सोहि सेवक सम प्रिय कोउ नाहीं ।। 
भगतिवंत अति नीचउ प्रानी । सोहि प्रानप्रिय असि मम बानी ॥ 
(रा० च० मा०, उत्तर०, 5५ । ४,५) 
क्योंकि-- 
रहति न प्रभु चित चूक किए की । करत सुरति सय बार हिए की ॥ 
(रा० चर मा०, बाल०, २८। ३) 
'भगवान्‌के चित्तमें भत्तःकी भूल-चूक याद नहीं रहती 
और वे उसके हृदयके स-द्भावोंगो ही सैकड़ों वार याद करते 
रहते हैँ । 
इतना ही नहीं, जो सच्चे हृदयसे “मैं आपका हूँ” यों वाणी-- 
के द्वारा भी एक वार भी कह देता है, उसको भगवान्‌ सदाके 
लिये निर्भय कर देते हैं । भगवानूने स्थयं यह घोषणा की है- 
सक्वदेव प्रपन्नाय तवास्मीति च याचते। 
अभयं सवंभूतेभ्यो ददाम्येतद्‌ व्रतं मम ॥ 
(वा० रा०, युद्ध०, १८ । ३३) 


३७२ भक्तियोगका तत्त्व 


'जो मनुष्य 'मैं आपका हूँ' इस भावसे भावित होकर 
केवल एक वार अपनेको सब प्रकारसे मेरे अर्पण कर देता है- 
भली भाँति मुझे सौंप देता है, उस सच्चे भावसे प्राथना करने- 
वाले भक्तको अपनाकर मैं सव प्राणियों) निर्भय कर देता हँ-- 
यह मेरा व्रत (नियम) है ।' 


भगवान्‌का किःना उत्तम स्वभाव है ! वे भक्तके प्रेमकी 
ओर ही देखते हैं, जाति-पाँति, धन, विद्या, बुद्धि, बल आदिकी 
ओर नहीं देखते । 


भक्त प्रह्वादने भगवान्‌की स्तुति करते हुए कह। है- 
मन्ये धनाप्तिजतरूपतपःश्रुतौज- 
स्तेजःप्र भावबलपौरषबुद्धियो गाः । 
नाराधनाय हि भवन्ति परस्य पुंसो 
भवत्या तुतोष भगवान्‌ गजयूथपाय ॥ 
(श्रीमङ्भा०, ७। 5 । ६) 
'मैं समझता हूँ कि धन, कुलीनता, रूप, तप, विद्या, ओज, 
तेज, प्रभाव, बल, पौरुष, बुद्धि और योग--ये कोई भी परम 


पुरुष भगवानको सन्तुष्ट करनेमें समर्थ नहीं हैं; परन्तु भक्तिसे 


तो भगवान्‌ गजेन्द्रपर भी सन्तुष्ट हो गये थे ।' 


क्योंकि भगव।न्‌ तो केवल भक्तके अनन्य विशुद्ध प्रेमको 
ओर देखते हैं । अनन्य प्रेमी जितना भगवानूको प्यारा होता है, 
उतना कोई भी प्य'रा नहीं होता । 


. भगवानूने गीता में कहा है-- 

तेषां ज्ञानी नित्ययुक्त एकभक्तिविशिष्यते। 
प्रियो हि ज्ञानिनोऽत्यर्थंमहं स च मम प्रियः ॥ 
| (७। १७) 
'उनमें नित्य मुझमें एकीभावसे स्थित अनन्य प्रेमभक्ति- 
वाला (तिष्कामौ) ज्ञानी भक्त अति उत्तम है; क्योंकि मुझको 
तत्त्वसे जाननेवाले ज्ञानीको मैं अत्यन्त प्रिय हूँ और वह ज्ञानी 
मुझे अत्यन्त प्रिय है ।' 
श्रीबृहस्पतिजीने इन्द्रसे कहा है -- 
शुनु सुरेस उपदेसु हमारा । रामहि सेवकु परम पिआरा ॥ 
(रा० च० मा०, अयोध्या०, २१८ । १) 
भगवान्‌ श्रीराम स्वय काकभुशुण्डिजीस कहते हैं-- 
सत्य कहुउें खग तोहि सुचि सेवक मम प्रानप्रिय । 
छि अस बिवारि भजु मोहि परिहरि आस भरोस सब ॥ 
(रा० चर मा०, उत्तर०, 5७ [ख |} 
इसलिये हमलोगोंको अन्य सवका आशा-भरासा छांड़कर 
निष्कामभावसे भगवानूकी अनन्य भक्ति करनी चाहिथे। 
श्रीभरतजो भगत्रान्‌के स्वभावके तत्त्त्र-रहस्पको जानने- 
वाले परम भगवद्धक्त थे । उनका भगवानूमें बहुत ही उच्च- 
कोटिका भाव था । श्रीतुलसीदासजीने उनके उत्तम भावों झा 
वत ही सुन्दर चित्रण किया है, जिनमें भगवानूके स्वभात्का 
दिग्दर्शन होता है । 
सील सकुच सुठि सरल सुभाऊ। कृपा सनेह सदन रघुराऊ ॥ 
अरिहुक अनमल कीग्ह न रामा । में सिसु सेवक जद्यपि बामा ॥ 
(रा? च० मा०, अयोध्या०, १५२। ३) 


३७४ भक्तियोगका तत्त्व 


राम जनमि जगु कीन्ह उजागर । रूप सील सुख सब 
पुरजन परिजन गुर पितु माता । राम 
बेरिउ राप बड़ाई 

सारद कोटि कोटि सत 


गुन सागर ॥ 
सुमाउ सबहि सुखदाता॥ 
करहाँ । बोलनि मिलनि बिनय सन हरहीं ॥ 
सेषा । करि न सर्काह प्रभु पुन गन लेखा ॥ 
(रा० च० मा०, अयोध्या०, १९४ । ३-४) 
जब समुझत रघुनाथ सुभाऊ | तब पथ परत उताइल पाञ ॥ 


(रा० च० मा०, अयोध्या०, २३३ । ३) 


में जानउें निज नाथ जुभाऊ | अपराधिहु पर कोह न काऊ ॥ 
मो पर कृपा सनेह बिसेषी । खेलत खुनिस न कबहूं देखी ॥ 
सिसुपन तें परिहरेउे न संग । कबहुँ न कीम्ह मोर मन भंगू॥ ` 
मै प्रभु कृपा रीति जिये जोही । हारेहुँ खेल जितारवहि मोही ॥ 


(रा० च० मा०; अयोध्या० , २५४ । ३-४) 
राउरि रीति सुबानि बड़ाई 
कूर कुटिल खल क्‌मति कलंशी 
तेउ सुनि सरन सामुहें आए। 
देखि दोष कबहु न उर आने | 
को साहिब सेवकहि नेवाजी । 
निज करतुति न समुझिअ सपने । 
सो गोसाइँ नहि दूसर कोपी । 


। जगत बिदित निगमागम गाई ॥ 
। नीच नि्ील निरीस निसंकी ॥ 
सकृत प्रतामु किहें अपनाए ॥ 
सुनि गुन साधु सपाज बखाने ॥ 
आपु समाज साज सब साजी |! 
सेवक सकुच सोचु उर अपने ॥ 
भुजा उठाइ कहउँ पन रोपी ।। 


(रा० घ० भा०, अयोध्या « ,२६८। १-४) 


श्रीरामके वनसे अयोध्या लौटनेकी अवधियमें 

जाँ करनी समुझै प्रभु मोरी । नाहि निस्तार कलप सत कोरी ॥ 
_ जन अवगुन प्रभु मान न काऊ। दीनबंधु अति मृदुल सुभाऊ॥ 
(रा० च० मा०, उत्तर०, प्रारम्भकी चौ० ३) 


भरतजीके कथनका भाव यह है कि भगवान्‌ दीन ओर 
दुखियोंके बन्धु हैं, उनका स्त्रभाव बहुत ही कोमल है, इस 
कारण वे अपने भक्तोंके दोषांकी ओर देख ही नहीं सकते । 
अतएव हम लोगोंको भी अपना भाव भरतजीके समान 
बनाना चाहिये । फिर हमारे कल्याणमे कोई सन्देह नहीं; क्योंकि 
भगवान्‌ षव प्राणियोंके सुहृद्‌ हैं, इस तत्त्व-रहस्थका जानने- 
वाला मनुष्य भी सारे प्राणियोंका सुहृद्‌ वनकर भगवानूका 
परम भक्त बन जाता हैं । भगवानूने भी गोतामें कहा है-- 
अद्वेष्टा सर्वभूतानां सत्र: करुण एव च । 
निर्ममो निरहंकारः समढुःखसुवः क्षमी ॥ 
संतुष्टः सततं योगी यतात्मा वृढनिश्चयः ! 
मध्यपितसनो बुद्धिर्यो मङ्भक्तः स मे प्रियः ॥ हर 
(१२। १३-१४) 
“जो पुरुष सत्र भूतोंमें द्वेषभावसे रहित, सबका स्वार्थ 
रहित प्रेमी और हेतुरहित दयालु है तथा ममतासे रहित, 
अहङ्कारसे र हित, सूख-दुःखोंकी प्राप्तिमें सम और क्षमात्रान्‌ है 
अथ त्‌ अपराध करनेवालेको भी अभय देनेवाला है तथा जो 
योगी निरन्तर सम्तुष्ट है, मन-इन्द्रियोंसहित शरीरको वशमें 
किये हुए है और मुझमें दृढ निश्वयव्राला टै-वह मुझमें अर्पण 
किये हुए मन-बुद्धिगाला मेरा भक्त मुझको प्रिय है ।' 

भगवानूकै स्वभातका तत्त्व और रहस्य समझने पर मनुष्य 
भगवानूका ही हो जाता है एवं भगवान्‌ उसे अपना यथाँथ तत 
जना देते हैं। राम चरितमानसमें श्रो वाल्मी किजं,के वचन हैं- 
सोइ जानइ जेहि देहू जनाई । जानत तुम्हहि तुम्हइ होइ जाई ॥ 
| (रा० च० मा०, अयोध्या०, १२६।२) 
वही पुरुष भगवानको यथार्थ तः वसे जान सकता है, 
जिसको भगवान्‌ जानते हैं तथा जिसके एकमात्र भगवान ही हैं, 
जो भगवानूपर ही निर्भर है, जो अपने मन बुद्धि, इन्द्रिय, 
माण, शरीर सब कुछ भगवानको समर्पण कर चुका है, वही 
भगवान्‌को जानतेका पात्र होता है और उसीको भगवान्‌ 
अपना यथार्थ स्वरूप जनाते हैं। 
गीतामें भी बतलाया गया है-- 
मच्चित्ता मद्गतप्राणा बोधयन्तः परस्परम्‌ । 
कथयन्तश्च मां नित्यं तुष्यन्ति च रमन्ति च-॥ 
तेषां सततयुक्तानां भजतां प्रीतिपुबंकम्‌ । 
ददामि बुद्धियोगं तं येन मामुपयान्ति ते ।। 


'निरम्तरमु झमै मन लगानेवाले 


अर्पण करनेवाले भक्तजन मेरी भक्तिको चर्चाके द्वारा 
आपसमें मेरे प्रभावको जनाते हुए तथा गुण और प्रभावसहित 
मेरा कथन करते हुए ही निरन्तर सन्तुष्ट होते हैं और मुझ वासु- 
देवमें ही निरन्तर रमण करते हैं। उप निरन्तर मेरे ध्यान 
आदिमें लगे हुए और ्रेमपुवेक भजनेवाले भक्तोंको मैं बह तत्त्व- 


को हो प्राप्त होते हैं | 


र 


es 

भगवानके सपान संसारमै कोई प्रभावशाली या गुणी नहीं 
है। उनके मुकावलेमें यह जीव तुच्छ है। इसपर भी मनुष्य 
भगवानको जिस भावसे, जिस प्रकारसे भजते हैं, भगवान्‌ उन्हें 
उसी भावसे, उसी प्रकारसे भजते हैं-- 
चे यथा मां प्रपदान्ते तांस्तथेव भजाम्यहम्‌ । 
(गीता, ४ । ११ का पूर्वाधं) 


अभिप्रय यह है कि वात्सल्य, दास्य, सख्य, माधुर्यं आदि 

जिप किसी भावसे जो भगत्रान्‌को भजता है, उसे भगवान्‌ 
उसी भावसे भजते हैं । जैसे, रुक्मिणी आदि पट रानियाँ भगवान्‌ 
श्रीकृष्णको कान्ता-भावसे युक्त स्वकीय माधुर्यभावसे भजती थीं, 
उनके लिये भगवान्‌ परमरति होकर उनके भावको पूर्ति करते 
, थे। जो गोपियाँ भगवानको सख्यभावसे युक्त परकीय माधुर्य 
भावसे भजती थीं, उनके लिये भगवान्‌ वेसे ही सख्यभावसे 
युक्त प्रेमास्पद वनकर रहते थे । नन्द-यशोदा, वसुदेब-देवकी 
आदि वात्सल्यभावसे भजते थे, उनके लिये भगवान्‌ पुव्रहूप 
होकर रहते थे । अक्रर आदि भक्त दास्य-भावसे भजते थे, 
उनके लिये भगवान्‌ स्त्रामी होकर रहते थे। श्रीदामा आदि. 
गोपवालक सख्यभावसे भजते थे, अतः उनके सखा होकर रहते 
थे | अर्जुन आदि दास्य और सख्य-दोनों भावसे भजते थे, इस- 


लिये भगवान्‌ उनके लिये उनके स्वामी और सखा होकर 
रहते थे । 


इसी तरह जो जिस प्रकारसे भगवानूक्रो भजते हैं, 
भगवान्‌ भी उनको उती प्रकार भजते हैं । जेसे, शरशय्ापर 

शयन करते हुए भीष्पजी भगवान्‌ श्रीकृष्णका ध्यान करते हूं 
तो भगवान भी भीष्मजीका ध्यान करते 


महाराज युधिष्ठिरसे भगवान्‌ स्वयं कहते हैं-- 
शरतल्पगतो भीष्मः शाम्यन्निव हुताशनः। 
मां घ्याति पुरुषव्याध्रस्ततो मे तद्गतं मनः ॥ 
(महा० , शान्ति०, ४६। ११) 
“राजन्‌ ! बाणशय्यापर पड़े हुए पुरुषसिह भीष्म, जो इस 
समय बुझती हुई आगके समान हो रहे हैं, मेरा ध्यात कर रहे 
हैं, इसलिये मेरा मन भी उन्होमें लगा हुआ 


इतना ही नहीं, जो प्रेमसे भगवान्‌ को. भजते हैं, भगवान्‌ 
उनको अपने हुदथमें बसा लेते हैं और भगवान्‌ उनके हृदये 
बस जाते हैं । भगवानूने गीता में कहा है-- 


समोऽहं सर्वभुतेषु न मे द्वेष्योऽस्ति न प्रियः । 
ये भजन्ति घु मां भवत्या मथि ते तेषु चाप्यहस, ॥ 
| 


(51२६) 
मैं सव भूतोंमें समभावसे व्यापक हूँ, न कोई मेरा. अग्नय 


है और न प्रिय है; परन्तु जो भक्त मुझको प्रेमसे भजते हैं, 
मुझमें हैं और मैं भी उममें प्रत्यक्ष प्रकट हूँ। 
ऐसा हो भाव भागवतमें भी मिलता है-- 
न तस्य कश्चिद दयित सुहृत्तमो 


न चाप्रियो द्वेष्य उपेक्ष्य एव दा । 
तथापि भक्तान्‌ भजते यथा तथा 


पुरदुमो यद्डुपाश्चितोष्थद; ।। 


( १० । ३८ । ४६ २] 

(न तो भगवान्‌के कोई प्रिय है और न अप्रिय ! न उनका 
कोई अति सुहृद है ओर न कोई शलु । उनकी उपेक्षाका पात्र 
भी कोई नहीं है। फिर भी जैसे कल्पवृक्ष अपते निकट आकर 
ग्राचना करनेत्रालोंको उनकी मुँहमाँगी वस्तु . देता है, वैसे ही 
भगवान श्रीकृष्ण भी, जो उन्हें जिस परकार भजता है, उसे 
उसी रूपमें भजते हैं-वे अपने प्रेमी भक्तोंसे अतिशण प्रेम करते 
हुँ 1 

श्रीतुलसीदासजी भी कहते हैं-- 
आरत लोग राम सबु जाना । करुनाकर सुजात भगवाना ॥। 
जो जेहि भाये रहा अभिलाषी । तेहि तेहि के तलि तसि एख राखी ॥ 
सानुज मिलि पल महे सब काहू । कीन्ह दूरि दुखु दाइन दाहू॥ 

( रा० च० मा०, अयोध्या०, २४३ । १-२) 
रामचरितमानसमें भरतजीके वचन हैं-- 
यह नइ रीति न राउर होई । लोकहुँ बेद बिदित नहि गोई॥ 
जगु अनल भल एक गुसाई । कहिअ होइ भल कासु भलाई ॥ 
: देउ देवतरु सरिस सुभाऊ। सनमुख बिमुख न काहुहि काऊ॥ 
जाइ निकट पहिचानि तरु छाहेँ समत्ति सब सोच । 
मागत अभिमत पाव अग राउ रंक भल पोच ॥ 
(रा० च० मा०, अयोध्या०, २६६ । ३-४, २६७) 
खाल करना चाहिये, भगवानूका कदा उच्चकोटिका 
स्वभाव है । उनके-जैसा परम दयालु कोई नहीं है । 
श्रीकाकभुशुण्डिजी कहते हैँ- 
प्रभु रघुपति तजि सेइअ काही । मोहि से सठ पर ममता जाही ॥ 
(२1० च० मा०, उत्तर०, १२२।२ ) 

“हिव अज पुज्य चरन रघुराई । मो पर कृपा परम सृदृलाई ॥ 
अस सुभाउ कहुँ सुनउं न देखडें। केहि खगेस रघुपति सम लेखडें। 
( श० च० मा०, उत्तर०, १२३।२ ) 
श्रीउद्धवजीने कहा है-- 
अहो बकी यं स्तनकालकूटं 
जिघांसयापाययदप्यसाध्दी । 
लेभे गात धाव्युचितां ततोऽन्यं 
कं वा दयालुं शरणं व्रजेम ।। 
( श्रीममद्भा०, ३। २। २३) 
'पापिती पूतनाने अपने स्तनोंमें हलाहल विष लगाकर 
श्रीकृष्णको मार डालनेकी नीयतसे उन्हें दूध पिलाया था, 
उसको भी भगवानूने वह परम गति दी, जो धायको मिलनी 
चाहिये | उन भगवान्‌ श्री कृष्णके अतिरिक्त और कौन दयालु 
है, जिसकी शरण ग्रहण करें ।' 


जो मनुष्य परम दयालु भगवानूके स्वाभावके तत्त्व- 
रहस्यको जान जाता है, उसे भगवानके सिवा और कुछ भी 
अच्छा नहीं लगता | अतः वह भगवान्‌को छोड़कर नाशवान्‌, 
भणमञ्गुर ओर इुःखल्प घन, सम्पत्ति, स्त्रो, पुत्र आदिको कंसे 
भज सकता है ! , 

भगवान्‌ शिवजी रहते हैं-- 
उमा राम सुभाउ जेहि जाना। ताहि भजनु तजि भाव न आना । 


( २० च० भा, सुन्दर», ३३। २ ) 

फिर वह भगवान्‌को कभी नहीं भूलता और भगवान्‌ 
भी उसको कभी नहीं भूलते । 
गीत!में बतलाया गया है— 
यो मां पश्यति सबंत्र सर्वं च मयि पश्यति । 
तस्याहं न प्रणश्यासि स च मे न प्रणश्यति ॥ 
( ६।३०) 
'जो पुरुष सम्पूर्ण भूतोंमें सबके आत्मरूप मुझ वा मुरेवको 
ही व्यापक देखता है और सम्पूर्ण भूतोंको मुझ द 1वुदेवके अन्तर्गत 
देखता है; उसके लिये मैं अदृश्य नहीं होता और वह मेरे लिये 
अदृश्य नहीं होतः | 
सार यह है कि भगवानूका बड़ा ही कोमल, मृदुल, सरल, 
सरस, मधुर और मतोहर स्वभाव है । वास्तवमें उनके समान 
वे ही हैं । उनके समान अहैतुक दयालु, निःस्वार्थ प्रेमी, सुहृद्‌, 
शरणागतत्रत्सल, दीनवन्धु, पतित रावन दूसरा कोई नहीं हैं । 
अतः हमलोगोंको भगवान्‌के परम दया और प्रेममय 
मधुर स्वभावको समझकर उसका नित्य-निरन्तर म्मरण-मनत 
करते हुए उनके प्रेममें मुग्ध रहना चाहिये । उससे अनायास 
और शीघ्र ही भगवत्प्राप्ति हो सकती है । 


OTN ाह यु 

इस मनष्य-जन्मकी सार्थकता भगवान्‌की प्राप्तिमें हो 
है। भगवानूमें प्रेम होनेसे भगवानकी प्राप्ति होती है-- 
बात गीता, रामायण, भागवत आदि ग्रन्थोंमें जगह-जगह 
बतलायी गयी है। गीतामें भगवान्‌ श्रोकृष्ण कहते हैं-- 
भक्त्या त्वनन्यया शक्य अहमेवंविधोऽर्जुन । 
ज्ञःतुं दरष्दुं च तत्त्वेन प्रवेष्टुं च परंतप ॥ 


( ११। ४४ ) ३ 


. ` हे अर्जुन ! अनन्य भक्तिके द्वारा तो इस प्रकार रूप- 
वाला मैं प्रत्यक्ष देखा जा सकता हूं, तत्त्वे जाना जा सकता 
. हुँ तथा प्रवेश अर्थात्‌ 'की भावसे प्राप्त भो किया जा सकता हूँ ।' 
श्रौ रामचरितमानसमें श्रीशिवजौके वचन हैं- 
हरि व्यापक सबद्र समाना । प्रेम ते प्रगट होहु में जाना ॥ 


( बाल०, १८४ । ३). 


श्रीम ्भागवतमें श्रीर्कापलदेवजो कहते हैं-- 
वासुदेवे भगवति भक्तियोगः प्रयोजितः। : 
जनयत्याशु वेराग्य ज्ञानं यद्‌ ब्रह्मदशंनम्‌ ॥ 
(३।३२।२३) 


भगवान्‌ वासुदेवके. प्रति किया हुआ भक्तियोग तुरन्त 


संसारसे वेराग्य और ब्रह्म-साक्षात्काररूप यथार्थ ज्ञानकी 
प्राप्ति करा देता है । 


यही नहीं, स्वयं भगवानने भी भक्त उद्धवसे कहा है-- 


i 

न साधयति मां योगो न सांख्यं धर्म उद्धव । 
न स्वाध्यायस्तपस्त्यागो यथा भक्तिर्मनोजिता ॥ 
भवत्याहमेकयाग्राह्म ्द्वयाऽऽत्मा प्रियः सताम, । 
पक्तिः पुनाति मन्निष्ठा श्वपाकानपि सम्भवात्‌ ॥ 
(श्रीमद्धा०, ११।१४। २०-२१) 
'उद्धव | योग-साधन, ज्ञान विज्ञान, धर्मानुष्ठान, जपःपाठ 
और तप-त्याग-मुझे प्राप्त करनेमें उतने समर्थे नहीं हैं, जितनी 
दिनों. दन बढ्नेवाली अनन्य प्रेपमयी मेरी भक्ति । मैं सत्पुरुषों- 
का प्रियतम आत्मा हूँ, मैं एकमात्र अनन्य श्रद्धा-भक्तिसे ही 
प्राप्त होता-हुँ । मेरी अनन्य भक्ति उन लोगोंको भी पवित्र 
कर देती है जों जन्मसे ही चाण्डाल हैं ।' 
- इस प्रकार प्रेमसे ही भगवान्‌की प्राप्ति वतलायी गयी है । 


, बह प्रेम प्राप्त होता है सत्सङ्गसे । 


बिनु सतसंग न हरि कंथा तेहि बिनु सोह न भाग । 

मोह गएँ बिनु राम पद होइ न दृढ अनुराग ॥ 
(रा० च० मा०, उत्तर०, ६१) 
तथा जैसे विषयोंका चिन्तन करनेसे विषयोंमें प्रम हो 
जाता है, वेसे ही भगवानूका चिन्तन करनेसे भगवानूमें प्रेम 
हो जाता है । भगवानूमें अनन्य और विशुद्ध प्रेम हो जानेपर 
भगवानूके स्वरूपका चिन्तन और भगवान्‌के नामका जप अपने 
आप हो होता रहता है। [फर वह भगवानूको भूल ही नहीं 
सकता । गोपियोंका भगवानूमें अनन्य प्रेम था; अतः वे 
भगवानूको कभी नहीं भूलती थीं । श्रीमद्धागवतमें बतलाया 

गया है-- 

पा दोहनेऽवहनने मथनोपलेप- 
प्रेद्ेड्डनाभरुदिताक्षणमारजनादो । 
गायन्ति चेनमनुरक्तधियो5श्रुक्षण्ठयो 
घन्या ब्रजस्त्रिय उरुक्रमचित्तयानाः ॥ गे 
( १०। ४४ । १४५ ) 
'जो गौओंका दूध दुहते समय, धान आदि कूटते सपय, 
दही बिलोते समय, आँगन लीपते समय, वालकोंको पालनेमें 
झुलाते समय, रोते इए बच्चोंको लोरी देते मय, घरोंमें जल 
छिड़कते समय और झाड़ देन आदि कर्मोको करते समय प्रेम- 
पूर्ण चित्तसे आँखोंमें आभू भरकर गद्गद वाणीसे श्रीकृष्णके 
नाम ओर गुणोंका गान क्रिया करतो हैं-इम प्रकार सदा 
श्रोकृष्णमें ही चित्त लगाये रखनेवालो वे ब्रजवापिनी गोपियाँ 
धन्य हैँ ।' ॥ 
जिस प्र गर भगवच्चिन्तनो भगवत्प्रेम प्राप्त होता है, वैसे 
ही केवल भ्गत्रन्नामजपसे भी भगवानूमें प्रेम हो जाता है । 
श्रीतुलसीदा्जी कहते हैं-- 





सुमिरिअ नाम रूप बिनु देखें । आवत हृदय सनेह बिसेष ॥ 
( रा० च० मा०, बाल०, २० । ३) 
श्रीतुलसीदासजीने तो भगवानसे भी बढ़कर भगवान्‌के / 
नामकी महिमा गायी है- । 


राम भगत हित नर तनु घारी । सहि संकट किए साधु सुखारी ॥ 
नाशु सश्रम. जपत अनयासा। भगत होहु मुद मंगल बासा ॥ 
राम एक तापस तिय तारी। नाम कोटि खल कुमति सुधारी ॥ 
भंजेड रास आपु भव चापु। भव भय भंजन नाम प्रतापु॥ 

,बेंडक बनु प्रमु कीन्ह ` सुहावन ¦; जन मन अमित नाम किए पावन ॥ 
निसिचर निकर दले रघुनंदन । नामु सकल कलि कलुष निकंदन tt 
सबरी गीध सुसेवकनि सुगति दीन्हि रघुनाथ । 
नाम उधारे अभित खल बेद बिदित गुन गाथ ॥ 

( रा० च० मा०, वाल०, २३ । १-४; २४ ) 
श्रीतुलसीदासजीने अपने प्रन्थोंमें 'राम' नामकी विशेष 
महिमा कही है। इसी प्रकार वेदोंमें और योगदर्शनमें '३५' की, 
भागवत आदिमें 'कृष्ण'की, शिवपुराणमें 'शिव'को, विष्णुपुराण- 
में “विष्णु, 'हरि' आदिकी, गीतामें '३ॐ','तत्‌', 'सत्‌” नामोंकी,* 
कुरानशरोफमें 'अल्लाह', खुदाकी वाइबिलमें 'गॉड'की, 
` जनग्रन्थोंमें 'अहेन्त' और 'ॐ'की, आर्यसमाजके ग्रन्थोंमें '३४'को 
विशेष महिमा कही गयी है। इसी तरह अन्यान्य सभी 
सम्प्रदायोंके  महानुभावोंने अपने-अपने इष्टदेवके नामकी 
विशेष महिमा कही है । अतः समझता चाहिये कि राम, कृष्ण, 
पोविन्द, वासुदेव, हरि, विष्णु, शिव, २२, तत्‌, सत्‌, अल्लाह, 
बुदा, गॉड आदि परमात्माके जिस नाममें जिस मनुष्यको रुचि, 
श्रद्धा-विश्वास हो, उसके लिये वही सबसे वढकर है । इसलिये 
* ॐतत्सदिति निदेशो ब्रह्मणस्त्रिविधः स्मृतः । 
ब्राह्मणास्तेन वेदाश्च यज्ञाश्च विहिताः पुरा ॥ 
( गीता, १७। २३ ) 
` “ॐ, तत्‌, सतू-ऐसे यह तीन प्रकारका सच्चिदानन्दघन . ब्रह्मका 
गाम कहा गया है, उसीसे सृष्टिके आ£दकालमें ब्राहाण और वेद तथा 
यज्ञादि रचे गये हैँ ।” 
भ० यो० त० २५-- 

उसको उसी नामका श्रद्धा, प्रेत और निष्कामभावसे तत्परता- 
पूर्वक जप करना उचित है । [ 
आणीके द्वारा जोरसे उच्चारण करके जो जप किया जाता 
है उसे 'वाचिक' जप कहते हैं, उससे वह उपांशु जप श्रेष्ठ है 
जो होठ और जीसे दूसरोंको सुनायी ने दे, ऐसे मन्दस्वरमें 
धीरे-धीरे उच्चारण करके किया जाता है, किन्तु उससे भी वढ- 
कर मानसिक जप है। 
श्रीमनुजीने तो यज्ञसे भी ना+ज की महिमा बहुत अधिक 
बतायी. है-- 
दिधियज्ञाज्जपयज्ञो विशिष्टो दशभिर्गुणः । 
उपांशुः स्याच्छतगुणः साह्रो मानसः स्मृतः ॥ 
( मनु०, २। 5५ ) 
'त्रिधियज्ञ ( अग्निहोत्र आदि ) की अपेक्षा उच्चारण 
करके किया हुआ जपयज्ञ दसगुना श्रेष्ठ है और उपांशु जप 
सागुत्ता श्रेष्ठ है तथा मानस जप हजारगुना श्रेष्ठ है । 
गीतामें भगवानूने 'यज्ञ'के तामसे वहुत-से साधन बताये 
हैँ; उन साधनोंमें जपयज्ञको अपना स्वरूप यानी साध्य बतलाया 
हे- 'यज्ञानां जपयज्ञोऽस्मि ( गीता, १०। २५ का तीसरा 
चरण ) सब प्रकारके यज्ञोमें जपयज्ञ मैं हुँ ।' 
जो नामजप मनरे-मन लगाकर किया जाता है, वह 
मानसिक जप है । मानसिक जपके कई भेद हैं| जैसे- 
(१) जिसमे अन्य विशेष प्रेम होता है, वह वस्तु 
बिना याद किये भी अपने-आप याद आती है और उसको वह 








न 

अलानेपर भी भूल नहीं सकता; इसी प्रकार बलात्‌ भगवानूके 
नामकी स्मृति निरन्तर होना-यह सवसे बढकर मानसिक 
जप है । 

(२) जिस प्रकार मनमै भगवान्‌के स्वरूप, गुण, प्रभाव, 
चरित्र, लीला आदिकी स्मृति होती है, बैसे ही भगवन्नामकी 


मनमें बार-बार स्मृति होना-यह भी मानसिक जप है । 


(३) दीवालपर लिखे हुए अज्ञरोंको भाँति भगवानूके 
ललाटपर भगवानका नाम लिखा हुआ है-ऐसा मानकर मनसे 
ही उसे वार-वार पढ़ना-यह भी मानसिक जप है । 

(०) हृदय, कण्ठ, भ्रुकुटी आदि स्थानोंमें नोड़ीकी चालके 
साथ तामजपको भावना करनेसे उसके द्वारा नामजप होता 
हुआ प्रतीत होता है, उसका मनसे वार-बार अनुभव करना 
यह भी मानसिक जप है ! 

(५) रात्रिमें सौनेके समय स्वाभाविक ही कानोंमें एक 
प्रकारका शब्द सुनायी देता रहता है, उसमें. राम, शिव, 3% 
आदि अल्पाक्षरोंके भगवन्तामको भावना करनेसे वह नाम 
स्वतः ही सुनायी देता है, इसका दृढ़ अभ्यास हो जानेपर चलते- 
फिरते, उठते-बेठ?, सोते-जागते भी मनमे उस न!मका सुनायी 
देना-यह भी एक प्रकारका मानसिक जप ही है । 

इसके सिवा, जीभ और होठ वन्द करके श्वाअ-प्रश्‍वसके 
द्वारा (श्वास आने-जानेके साथ) जो नामजपका अभ्यास 
किया जाता है, उसमें अभ्यास हो जानेपर नामका उच्चारण 
कण्ठसे स्वाभाविक होता रहता है । यह श्वासद्वारा होनेवाला 

जप उपांशुसे भी श्रेष्ठ है; क्योंकि यह मरणकालपर्यन्त वाणी 
और नाड़ीकी गति बन्द होनेपर भी हो सकता है । किन्तु यदि 
इसके साथ मनको लगा दिया जाय, तब तो यह भी मानसिक 
जपकी गणनामें शामिल हो जाता है। 


भगवन्नामजपके साथ उस नामका अर्थ जो नामी-भगवानू 
है, उनका स्मरण रखनेसे वह जप बहुत अधिक महत्त्वपूर्ण और 
कल्याणकारक हो जाता है। योगदशनमें बताया गया है- 


तस्य वाचक; प्रणव। । (१। २७); 
“उस ईश्वरका वाचक (नाम) प्रणव (३%कार) है ! ' 
तज्जपस्तदयभावनम । (१। २८ ) 
'उस 3#कारका जप और उसके अर्थस्वरूप परमेश्व रका' 
चिन्तन करना चाहिये ।' 
ततः प्रत्यक्चेतनाधिगमोऽप्यन्तरायाभावश्च । 


(१ । २६) 
“उक्त साधनसे विध्नोंका अभाव और परमात्माके स्वरूपकी. 
भी प्राप्ति हो जाती है ।' 
गीतामें भगवान्‌ भी कहते हैं- 


ओमित्येकाक्षरं ब्रह्म व्याहरन्मामनुस्मरन्‌ । 


यः प्रयाति त्यजन्देहं स याति परमां गतिम ।। 
_ (५।१३) 
“जो पुरुष 'ॐ' इस एक अक्षररूप ब्र्मको उच्चारण करता 
हुआ और उसके अर्थस्वल्प मुझ निर्गुण ब्रह्मका चिन्तन करता 


बे 

हुआ शरीरको त्यागकर जाता है, वह परमगतिको प्राप्त 
होता है ।' 

नामजप यदि परम श्रद्धा-प्रेमपूर्वक किया जाय तो उसकी 
महिमा तो कोई गा ही नहीं सकता; क्योंकि श्रद्धा-प्रेम होनेसे 
तो जप निरन्तर अपने-आप ही होने लगता है। फिर यदि 
किसी भी प्रकारकी कामना न रश्षकर निःस्वार्थ भावसे केवल 
कतव्य समझकर नामजप किया जाय तो उसके तुल्य तो कोई 
भी साधन नहीं है । इस प्रकार नामजप करनेवाले साधकको तो 
तुरन्त भगवान्‌की प्राप्ति हो जाती है । उच्च कोटिका विशुद्ध 
प्रेम निष्कामभाव होनेपर ही होता है। इसीको अनन्य, विशुद्ध, 
परम प्रेम कहते हैं, जिसके प्राप्त होनेपर भगवत्साक्षात्कार 
होनेमें क्षणभरका भी विलम्ब नहीं हो सकता । 

किन्तु योद रखना चाहिये कि उस सच्चे प्रेममें दिखाऊपन 
कभी नहीं रहता । सच्चा प्रेमी “मैं प्रेमी हूँ" ऐसा कहता-कह- 
लाता नहीं, बल्कि स्वयं वेसा बनता है । जो मनुष्य संसारमै 
मैं प्रेमी हूँ' ऐसा प्रचार करता है, वह सच्गा विशुद्ध प्रेमी 
नहीं है, क्योंकि मान-बड़ाई-प्रति्ठा और कञ्चन-कामिनी, 
भोग-आरामका इच्छुक पुरुष ही लोकदिखाऊ प्रेम किया करता 
है ! परन्तु प्रेम न करनेसे तो ऐसा सकाम प्रेम करना भी 
अच्छा है; क्योंकि कभी आगे जाकर वही प्रेम सकामसे निषकाम 
हो सकता है | पर स्मरण रखना चाहिये कि निष्काम और 
अनन्य प्रेम होनेपर ही भगवान्‌ अपना दर्शन देनेके लिये विशेष 
बाध्य होते हैं (गीता, ११।५४) । यदि भगवान्‌ निष्काम प्रेम 

न होनेपर भी अनन्य भक्तिसे दशेन दे दें तो यह उनकी विशेष 
उदारता है । 
_श्रीरामचरितमानसमें भगवान्‌ स्वयं निष्काम भजनः 
करनेवाले भक्तकी विशेषता बतलाते हैं-- 
बचन कर्म मन मोरि गति भजनु करहि निःकास । 
तिन्ह के हृदय कमल महेँ करउं सदा बिश्राम ॥ 
(अरण्य०,१६); 
जो नामोच्चारण अकेले या बहुत व्यक्ति मिलकर बाजेके 
साथ या बिना बाजेके उच्चस्वरसे सामूहिक रूपमें किया जाता 
है, उसे 'कीतेन' कहते हैं। उस नाम-कीर्ततकी महिमा भौ 
अपार है। किन्तु उसमें भी प्रधानता श्रद्धा-प्रेमकी ही है । 
जितना ही अधिक श्रद्धा-प्रेम और निष्कामभाव होता हैं, उतना 
ही वह अधिक मूल्यवान्‌ है । श्रीनारदजी, श्रीतुलसीदासजी, 
श्रीसूरदासजी, श्रीनर्रासह मेहता, श्रीगौराङ्ग महाप्रभु एवं 
मीराबाई आदि बहुत-से भक्त कीर्तनप्रेमी माने जाते हैं । 
किन्तु श्रीमद्भागवतमें तो यहाँ तक बतलाया गथा है- 


अज्ञानादथवा ज्ञानाइु्तमश्लोकनाम यत्‌ । 
संकोतितमघं पुंसो दहेदेधो यथानलः ॥ 


(६।२।१५) 


“जिस प्रकार अग्नि ईधनको जला देत 
त्‌ गी प्रकार 
पवित्नकीति श्रीहरिके नामका सङ्कीतेन, 1 है, उसी प्र 


अथवा बिना जाने, पुरुषके सम्पूर्ण पापोंको भस्म कर डालता 


है।' 


जानकर किया जाय | 

श्रीशुक्रा चाय जीने भगवान्मे कहा हैं-- 
मन्त्रतस्तन्त्रत श्छिवरं देशकालाहुवस्तुतः । 
सर्व करोति निश्छिद्र नामसंकीर्तन तव ॥ 
(श्वीमद्धा०, ८।२३।१६) 
“प्रभो ! मन्तोकी, अनुष्ठानपद्धतिकी, देश, काल, पात 
और वस्तुकी सारी भूल आपके नाम-सड्कीर्तनसे सुधर जाती 
हैं। आपका नाम सारी तुटियोंको पूर्ण कर्‌ देता है| 
यही नहीं; भगवज्ञामजपका बडा भारी प्रभाव है। 
नामजपके प्रभावले तो स्वयं भगवान्‌ ही उस जापकके वशमें 
हो जाते हैं-- 
सुमिरि पवनसुत पावन नामू । अपने बस करि राखे रामू ॥ 
ै (रा० च० मा०, वाल०, २५।३) 
भक्त हनुमात्‌जीकी भगवान्‌के नाममें परम निष्ठा थी । 
अध्यात्म रामायणमें समुद्रोल्ल ्कनके समय वे कहते हैं- 
प्राणप्रयाणसमपे यस्य नाम सङृत्‌ स्मरन्‌ tt 
नरस्तीर्दा भवाम्मोधिमपारं याति तत्पदम्‌ । 
(सुन्दर०, १॥४५) 
“प्राण निकलते समय जिन ्रगवान्‌के नामक्रा एक बार 
स्मरण करनेसे ही मनुष्य अपार संसारसागरसे तरकर उनके 
परमधामको चला जाता है! 
` राज्याभिषेकके पश्चात्‌ जवं श्रीरामचब्द्रजी हनुमान्‌जीकी 
भक्तिसे प्रसन्न हो उन्हें वर माँगनेको कहते हैं, तव श्री हनुमानजी 
अत्यन्त हाषित हो यही वर माँगते हैं- 

त्वन्नाम स्मरतो रामन तृप्यति मनो मम । 
अतस्त्वन्नाय सततं स्मरन्‌ स्थास्थामि भूतले ॥ 
( अध्यात्म०, युद्ध», १६ । १२-१३ } 
हि रामजी ! आपका नाम-स्मरण करते हुए मेरा मन 
तृप नहीं होता है; इसलिये मैं सदा-मर्वदा आपका नाम- 
स्मरण करता हुआ हो इस पृथ्वोपर स्थित रहे ।' 


भगवान्‌ श्रीरामने उनकी इच्छाके अनुसार उन्हें बर 
दिया । 
श्रीमद्भागवतमें भी कहा गया" है- 
यत्नासधेय॑ स्रियमाग आतुः 
पतन्‌ स्खलन्‌ वा विवशो गृणन्‌ पुमान्‌ । 
विमुक्तकर्मागल उत्तमां गाति 
प्राप्नोति यक्ष्यर्ति न तं कलौ जनाः ॥ 
(१२।३।४४) 
मनुष्य मरते समय, आतुर-अवस्थामें, गिरते या फिस- 
लते समय विवश होकर भी यदि भगवान्‌के नामका उच्चारण 
कर ले तो वह सारे क्रमंवन्धनोसे छटकर उत्तम गतिको प्राप्त 
कर लेता है । ऐसा होनेयर भी घोर कलियुगमें मनुष्य उन 
भगवानको उपासना तत्परतासे नहीं करते हैं ।* 
इतना ही नहीं, मनुष्य कैसा भी पापी क्यों न हो, नाम- 
जपके प्रभावसे उसके सारे पाप नष्ट हो जाते हैं और उसका 
कल्याण हो जाता है। छ 


अपतु अजामिलु गजु गनिकाऊ। न 


चहुंजुग तीनि काल लिहु लोका । भए नाम जपि जीव बिसोका ॥ 


ए मुकुत हरि नाम प्रभाञ ॥' 


> ~ 

जाम कामतरु काल कराला। सुमिरत समन सकल जग जाला ॥ 
(रा० च० मा०, बाल०, २५। ४, २६। १९, ३ ) 


किसी कविते भी कहा है-- 
जर्बाह नाम हिरदै धरयो भयो पापको नास । 
मानो चिनगी आगको परी पुराने घात ॥ 


गीतामें भी भगवान्‌ कहते हैं-- 
अपि चेत्सुदुराचारो भजते मामनन्यभाक्‌ । 
साधुरेव स मन्तव्यः, सम्यग्व्यवसितो हि सः ॥ 
क्षिप्र भवति धर्मात्मा शश्वरच्छान्ति निगच्छति । 
कौन्तेय प्रति जातीहि न मे भक्तः प्रणश्यति ॥ 
(5।३०-३१) 
यदि कोई अतिशय दुराचारी भी अनन्यभावसे मेगा 
भक्त होकर मुझको भजता है, तो वह साधु ही माननेयोग्य है; 
क्योंकि वह यथार्थ निश्चयवाला है अर्थात्‌ उसने भलीभांति 
निश्चय कर लिया है कि परमेश्वरके भजनके समान अन्य कुछ 
भी तहीं है। वह शीघ्र ही धर्मात्मा हो जाता है और सदा 
एहनत्राली परम शान्तिको प्राप्त होता है। हे अर्जुन | तु 
निश्चय वेक सत्य जान कि मेरा भक्त नष्ट नहीं होता |" 
श्रीमद्भागवतमे भगवात्‌के पार्षदोके वचन हैं- 
सर्वेबामप्यघवतामिदमेव सुनिष्कृतम_। 
नामव्याहरणं विष्गोयंतस्तद्विषया मतिः ॥॥ 
(६।२।१०) 

“सभी पापियोंके लिये इतना ही सबसे बडा प्रायश्वित्त 
है कि भगवानूके नामोंका उच्चारण किया जाय; क्योंकि 
भगवज्ञामोंके उच्चारणसे मनुष्यकी बुद्धि भगवान्‌के गुण, लीला #» 
और स्वरूपमें रम जाती है और स्वयं भगवानूकी उसके प्रति 
आत्मीय बुद्धि हो जाती है ।' 

श्रीशुकदेवजी परी क्षित्से कहते हैँ-- 

स्रियमाणो हरेर्नाम गुणन्‌ पुत्रोपचारितम्‌, । 
अजामिलोऽप्यगाद्‌ घाम फि पुनः श्रद्धया गुणन्‌ ॥ 
( श्रीमञ्भा०, ६। २। ४४६ ) 

'अजामिल-जैसे पापीने मरते समय पुत्रके. तिमित्तसे 
भगवान्‌के नामका उच्चारण किया था, किन्तु .उसे भौ परमः 
घामकी प्राप्ति हो गयी; फिर जो लोग श्रद्धा-विश्वासपूवक .. 
` भगवस्तामका उच्चारण करते हैं, उनकी तो वात ही क्या है ' 

श्रीसृतजीने कहा है- 

पतितः स्खलितश्चात्तंः क्षुत्वा वा विवशो ब्रुवन_। 
हरये नमः इत्युच्चर्मुच्यते सर्वपातकात्‌ ॥ 
( श्रीमद्भा ०, १२ १२। ४९ ) 

“जो मनुष्य गिरते-पड़ते, फिसलते, दुःख भोगते अथवा 
छींकते समय विवशतासे भी अँचे' स्वरसे बोल उठता है-'हरमे 
नमः ; वह्‌ सव पापोंसे मुक्त हो जाता है 

श्रीनारदपुराणमें श्रोसनकजी नारदजीके प्रति कहते हैं 

हरे केशव गोबिन्द वासुदेव जगन्मय । 
इतोरयन्ति चे नित्यं न हि तान्‌ बाधते कलिः ॥ 
 ((पूवं०, ४१। ६८४-१०१ 


~) 

"जो लोग प्रतिदिन हरे ! केशव ! गोविन्द ! वासुदेव ! 
जगन्मय ! इत्यादि भगवान्‌के नामोंका उच्चारण करते हुँ; 
उन्हें कलियुग बाधा नहीं पहुँचाता ।' 

और भी कहते हैं- 

अहो चित्रमहो चित्रमहो चित्रमिदं द्विज । 
हरिनाम्नि स्थिते लोकः संसारे परिवर्तते ॥। 
(नारद०, पूर्व०, ३४ । ४८) 

'ब्रहान ! यह बड़े आश्चयेकी वांत हैं, बडी अद्भुत 
बात है और बड़ी विचित्र वात है कि भगवान्‌ विष्णके नामके 
रहते हुए भी लोग जन्मःमत्युरूप संसारमें चक्कर काटते है। 

स्वपन्‌ भुञ्जन्‌ ब्रजंस्तिष्ठन्तुत्तिष्ठंश्च वदस्तथा । 
चिन्तपेद्यो हरेर्नाम तस्मे नित्यं नमो नमः॥ 
( नारद०, पूर्व॑०, ३३ । ७ ) 

«जो सोते, खाते, चलते, टहलते, उठते और वोलते हुए 
भी भगवान्‌ विष्णुके नामका चिन्तन करता है, उसे नित्य 
बारम्बार नमस्कार है :' 


हरेर्नाम नामं नामव मम जीवनम्‌ । 
कलो नास्त्येव नास्त्येव नास्त्येव गतिरन्यथा ॥ 
( नारद०, पूर्व॑०, ४१ । ११५ ) 


“भगवान विष्णका नाम ही, नाम हीं, नाम ही मेरा 
जीवन है। कलियुगमें दूसरी कोई गति है ही नहीं, है ही 
नहीं, है ही नहीं । 

श्रुति भी कहती है- 


एतद्ध्येवाक्षरं ब्रह्म एतद्ध्पेवाक्षरं परम्‌ । 
एतद्ध्येवाक्षरं ज्ञात्वा यो यदिच्छति तस्प तत्‌ ॥ 


( कठ०, १।२।१६} 
यह अक्षर (३# ) ही तो ब्रह्म है और यह अक्षण ही 


परब्रहा है। इसलिये इसी अक्षरको जानकर जो जिसको 


चाहता है, उसको वही मिल जाता है।' 

इस प्रकार शास्त्रोंमें जगह-जगह नामकी भूरि-भूरि 
महिमा गायी गयी है। यहाँ तो कुछ साधारण दिग्दशेन 
कराया है । वस्तुतः नामकी महिमा कोई गा ही नहीं सकता, 
क्योंकि गाना तो बाणीसे ही . होता है, किन्तु वाणी परिमित 
है और भगवन्तामकी महिमा अपरिमित है ' अतः उसकी 
महिमा मनुष्य कहाँतक गा सकता है ! यह कथन भी कोई 
अनुचित नहीं कि भगवान्‌के नामकी महिमा भगवान्‌ भी नहीं 
बासकत- ु 

कहाँ कहाँ लगि नाम बडाई । रामु न सर्काह नाम गुन गाई ॥ 
( रा० च० मा०, बाल०,२५। ४ ) 

इसलिये हमलोगोंकों भगवान्मे परम प्रेम होनेके लिये 
अनन्य, विशुद्ध श्रद्धाःप्रेमपू्वंक मनसे हर समय अगवानूके 
नामका जप करनेका प्रयत्न करना चाहिये । 


— SEE 


ज्म 


भगवत्प्राप्तिका सरल उपाय--- 
अनन्य शरणागति 


एकमात्र भगवान्‌के ही सव प्रकारसे शरण हो जाना- 
यह सभी मनुष्योके लिये परमात्माकी प्राप्तिका बहुत ही सुगम 
उपाय है । किन्तु जो मंनुष्य ज्ञानयोग, कर्मयोग, अष्टाङ्गयोगः 
आदि साधनोंको करनेमें असमर्थ हैं, उनके लिये तो एकमात्र 
भगवानको ही शरण ग्रहण कर लेना सब प्रकारसे लाभदायक 
है; क्योंकि भगवान्‌ परम प्रेमी, परम सुहृद और विना ही 
कारण दया करनेवाले हैं। वे अपने दासोंके दोषोंकी ओर 
कभी दृष्टिपात नहीं करते । श्रीभरतजी कहते हैं- $ 
जन अवगुन पन्नू मान न फाऊ । दीनबंधु अति मृदुल सुभाऊ ॥ 
( रा० च० मा०, उत्तर०, प्रारम्भ की चौ० ३) 
अतः जो मनुष्य भगवानके शरण हो जाता है, उसे 
भगवान्‌ सबसे अभय कर देते हैं । स्वयं भगवान्‌के वचन हैं- 
सकृदेव प्रपन्नाय तवास्मीति च याच्ते। 
अभयं सवंभूतेभ्यो ददाम्पेतद्‌ व्रतं मम॥ 
` ( वाल्मौकीय०, युद्ध०, १५।३३ ) 
“जो मनुष्य मैं आपका हँ इस भावसे भावित होकर 
केवल एक बार अपनेको सब ओरसे मेरे अर्पण कर देता है- 


भलोभांति मुझे सौंप देता है । उस सच्चे भावपे प्राथना व.रने 
1 

वाले भक्तको अपनाकर मैं सम्पूर्ण प्राणियोसे सदाके लिये 
-नि्भ॑य कर देता हूँ । यह मेरा प्रण 
कोई कैसा भी पापी क्यों न हो, उसका भी भग- 
वान त्याग नहीं करते । रामचरितमानस भगवातूक वाक्य हैं- 
फोटि बिप्र बघ लार्याह जाहू । आएं सरन तज्ञउ नाहि ताहू ॥ 

( सुन्दर० ४३।१ ) 

इसलिये जो सब साधनांसे हीन है, उस मनुष्यके 

कल्थाणके लिये तो भगवानको शरणमे जाना हा सुगम और 
सरल उपाय है । भगवान्‌ने गीताम भो कहा हू 


मां हि पार्थे व्यपाश्रित्य येऽपि स्युः पापयोनयः 
स्त्रयो वेश्यास्यथा शूद्रास्तेऽपि यान्ति परां गतिम्‌ ॥। 
CER) 


'अर्जन ! स्त्रो, वेश्य, शुद्र तथा पापयोति-चाण्डाल 


आदि जो कोई भो हों, वे भो मेरे शरण हाकर परमगतिको ; 


ही प्राप्त होते हैं। 
चाहे वह नोची-से-नीची जातिका क्यों त हा, भगवान्‌: 
की शरण ( भक्ति ) से -परमपदको प्राप्त हो जाता ह। 
भगवानने उद्धवसे कहा है 
भक्त्याहमेकया ग्राह्मः थद्धयाऽऽत्मा प्रियः सताम्‌ । 
भक्तिः पुनाति मन्निष्ठा श्वपाक्कानपि सम्भदात्‌ ॥ 
( श्रीमद्घा., ११ । १४ । २१) 


“उद्धव ! मैं सन्तोंका परम प्रिय 'आत्मा' हैँ | मैं एकमा 


श्रद्धा-भक्तिसे ही पकड़में आता हुँ। मेरी अनन्य भक्ति उन 
लोगोंको भी पवित्र कर देती है जो जन्पसे हो ब्राण्डाल हैं! 

इसी प्रकार जो शुभ आचरणसे भी हीन है,. वह भो 
शीघ्र ही धर्मात्मा होकर परम शान्तिको प्राप्त हो जाता हो 
भगवान्‌ अर्जुनसे कहते हैं- 
; अपि चेत्सुदुराचारो भजते मामनग्यभाक्‌ । 
साधुरेव स मन्तव्यः सम्यग्व्यवसितो हि सः ॥ 
( गीता, 5 । ३० } 
“यदि कोई अतिशय दुराचारी भी अनन्यभावसे मेरा 
भक्त होकर मुझको भजता है, तो वह साधु ही माननेयोग्य है, 
क्योंकि वह यथार्थ निश्चयवाला है अर्थात्‌ उसने भलीभाँति 
, निश्चय कर लिया है कि परमेश्वरके भजनके समान अन्य कुछ 
झी नहीं है ।' 
क्षिप्रं भवति धर्मात्मा शश्वच्छान्ति निगच्छति । 
कौन्तेय प्रतिजानीहि न से भक्तः प्रणश्यति ।१ 
( गीता, $ । ३१ ) 
वह शीघ्र ही धर्मात्मा हो जाता है और सदा रहनेवाली 
“परम शान्तिको प्राप्त होता है। हे अर्जन ! तू निश्चयपूर्वक 
सत्य जान कि मेरे भक्तका विनाश नहीं होता । 
फिर जिनकी उत्तम जाति और उतम आचरण हो, 
उनका उद्धार हो जाय, इसमें तो कहना ही क्या है ।' 

. इसलिये मनुष्यको उन हेतुरहित प्रेम करनेवाले और 
परम दयालु एकमात्र भगवानूके ही सव प्रकारसे शरण होना 
चाहिये । सब प्रकारसे शरण होनेका स्वरूप गीतामें यों मिलता 
- मन्मना भव मद्धक्तो मद्याजी मां नमस्कुरु । 

मासेवेष्पसि युक्त्वैवमात्मानं मत्परायणः.। (३। ३४ ) 


Yoo भरक्तियोगका तत्त्व 


“मुझमें मनवाला हो, मेरा भक्त वन, मेरा पूजन करने- 
घाला हो, मुझको प्रणाम कर । इस प्रकार आत्माको मुझमें 
नियुक्त करके मेरे परायण हुआ तू मुझको ही प्राप्त होगा ।' 

. इस शलोकमें भगवान्‌ने शरणके चार प्रकार बतलाये | 
हुँ । इनको समझना चाहिये। हमारे पास ये चार ही प्रधा | 
साधन हैं- मन, बुद्धि, इन्द्रियाँ और शरीर। “मन्मना भव? से 
मनको भगवानमें लगानेके. लिये कहा गया है, जेसे ब्रजकी | 
षोपियाँ निरन्तर भगव!न्‌का ही चिन्तन करती रहती थीं | | 
श्रीम द्भागवतमें बतलाया गया है | 

या दोहनेऽवहनने मथनोपलेप- 
ङ्के नाभंरुदितोक्षणमार्जनादो । | 





गायन्ति चेनमनुरकतधियोऽभ्र्‌ कण्ठ्यो । 
धन्या व्रजस्व्रिय उरुक़ मचित्तयानाः।॥। 
(१०।४४।१५) | 
'जिनका चित्त निरन्तर भगवान्‌ श्रीकृष्णमें ही लगा हुआ 
है; जिनकीबुद्धि भगवान्‌में ही अनुरक्त है, जिनका कण्ठ 
प्रेमाश्रुओके करण गद्गद हो रहा है और जो दूध दुहते, दही 
मथते, धान कूटते, घर लीपते, बालकोंको झला झलाते, रोते | 
हुए बालकोंको चुप कराते, उन्हें नहलाते-धुलाते, घरोंको | 
झाड़ते-बुहारते-सारे काम करते समय भगवान्के ही गुणोंका 
गान करती रहती हैं, वे व्रजकी गोपियाँ धन्य हैं । 
इस प्रकार मनको भगवानमें लगा देना मनसे भगवानके 
शरण होना है। 


भगवत्प्राप्तिका सरल उपाय-अनन्य शरणागति ४०१ 


मद्धक्तो भव' से प्रधान रूपसे बुद्धिको भगवानूमें लगानेके 
लिये कहा गया है। भगवान्‌ ही मेरे परम सुहृद्‌, परम दयालु, 
परम प्रेमी और हितैषी हैं, उनके समान और कोई नहीं है । 
शरण लेने योग्य, आत्मीयताके योग्य, प्रेम करने योग्य एक 
भगवान्‌ ही हैं।' यों बुद्धिसे भगवानूके गुण-प्रभावके तस्व- 
रहस्यको समझकर एकमात्र भगवान्‌ में ही अपनता करना एवं 
भगवानूमें ही अनन्य और विशुद्ध प्रेम करना चाहिये, जैसे 
भक्तशिरोमणि प्रह्नादका भगवानमें अनन्य और विशुद्ध प्रेम 
था। भगवान्‌में अनन्य प्रेम हाना ही असली भक्ति है। 
शाण्डिल्यभक्तिसूत्रमें बतलाया गया है--सा परानुरक्तिरीश्वरे” 
(सुत्र २ ), ईश्वरमें परम अनुराग (प्रेम) होना ही भक्ति है। 
इस प्रकार बुद्धिको भगवानूमें लगा देना बुद्धिसे भ गवानूके 
शरणः होना है। , 
मद्याजी भव' से भगवानूने यह भाव दर्शाया है कि 
सम्पूर्ण यज्ञ, तप आदि कर्मोका मैं ही भोक्ता हूँ-'भोक्तारं 
पञ्चतपसाम्‌ ( गीता, ५ । २७ ), सैं ही सव प्राणियोंके हृदयमें 
स्थित सबका आत्मा हँ-'अहमात्मा गुडाकेश सर्वभूताणयस्थित? 
(गीता १० । २० ) और मैं ही सवमें व्यापक हूं-'मया तत- 
मिदं सबेम' ( गीता, &। ४ )-ऐसा समझकर मेरी पजा 
करनी चाहिये। आगे भगवानूने पुजाका प्रकार स्वयं बतला 
दिया है- 
यतः प्रवृत्तिभूतानां येन सर्वमिदं ततम्‌ । 
स्वकस'णा तमभ्यच्यं सिद्धि विभ्दति मानवः ॥ 
( गीता, १८ । ४६ } 


४०२ ` भक्तियोगका तत्त्व 


“जिस परमेश्वरसे सम्पूर्ण प्राणियोंकी उत्पत्ति हुई है 
और जिससे यह समस्त जगत्‌ व्याप्त हैं, उस परमेश्व रकी 
अपने स्वाभाविक कमोद्वारा पूजा करके मनुष्य परम सिद्धिको 
. प्राप्त हो जाता है । 

* यहाँ पूजामे तात्पये है-सव प्राणियोंमें भगवानूको समझ- 

कर भगवद्भावसे विनय और प्रेमपूर्वक सबके हितके लिये 

अपनी इन्द्रियोसे सबको आदर-सत्कार-मान देते हुए स्वयं 
अभिमान और स्वार्थभाबसे २ हित हो सेंवाद्वारा सबको सुख 
पहुँचाना । यही भंगवानूकी व्यापक दूता है । इसमें प्रधान 

. रूपसे सारी इर्ट्रियोंको भगव नमे लगाना है । इसलिये यहाँ 
'मद्याजी भव का अभिप्राय इन्द्रियोसे भगवानुके शरण होना 
है' 

। 'मां नमस्कुरु से अपने शरीरको भगवान्‌के अपेण करना 
बतलाया गया है । भाव यह कि एकमात्र भगवान्‌पर ही निर्भर 
हो जाय ।` अपने मतके अनुकल या प्रतिकूल जो कुछ भी 
भगवान्‌ करें यानी अनिच्छा ( देवेच्छा ) था परेच्छासे जो 
कुछ भी अनुकूल या प्रतिकूल घटना, पदार्थ अर परिस्थिति 
प्राप्त हो, उसको भगवानक्रा विधान (आज्ञां या पुरस्कार) 
समझकर प्रसन्न हो एवं भगवानूके उस विधानमें पद-एदपर 
दयाका दर्शेन करता रहे । अपने शरोर, डान्द्रय, मन, बुद्दि, 
शास्त्र और सिद्धान्तके अनुकून घटना पदार्थं अ।र परिस्थित में 
vn FN 

2 एलताम भी भगवानकी दयाका दशन 
होता रहता है, वही भगवानका दयाक तत्त्व रहस्यको यथार्थ 

रूपसे समझता है । अनुकूलतामें जो प्रसन्नता-शान्ति रहती 
है, वह तो सभीको रहती है, किन्तु वह राजसी है । प्रति- 
कूलताको भी परमात्माकी प्राप्तिमें सहायक समझकर जो 
शान्ति रहती है, वही सात्विक शान्ति है। मनके प्रतिकूल 
बीमारी प्राप्त होनेपर या स्त्री, पुत्र, धन आदिका विनाश 
होनेपर यह भाव होना चाहिये कि यह घटना देखनेमें तो 
दुःखदायी है; किन्तु भगवानूने यह मेरे हितके लिये ही किया 
हैं। इससे कई लाभ हैं । दुःख भोगनेसे पापोंका नाश होता है; 
जिससे अन्तःकरण शुद्ध होता है । विपत्तिके समय मनुष्यको 
भगवानको स्मृति -होती है। दुःख पापका फल है-ऐसा 
समझनेसे पुनः पापकी ओर प्रवृत्ति नहीं होती । दुःख सहनेसे 


` तितिक्षा बढ़ती है । इस एकार समझनेपर जो शान्ति मिलती 


है, वह भी सात्त्विक . शान्ति ही है। किन्तु जो परमात्माकी 
प्राप्तिरूप शान्ति है अथवा तीनों गुणोंसे अतीत जो परम 
शान्ति है, वह इनसे भी विलक्षण है । जो इस तत्त्वको समझ- 
केर साधन करता है, वह किसी भी प्रकारकी अनुकूल या 
प्रतिकूल घटना, पदार्थ और परिस्थितिके प्राप्त होनेपर उसे 


` भगवानका विधान याती भगवानुकी आज्ञा मानकर 


भगवान्को प्रसन्नतामें ही प्रसन्न रहता है और शान्तिमें ही 
सदासर्वदा मग्न रहता है; वह परम शान्ति है। फिर उस 
अनुष्यका अनुकूलता-प्रतिकूलता-दोनोंमें समभाव. रहता हे 


भौर उसके चिन्ता, भय, हर्ष-शोक, राग-द्वेष, काम-क्रोध, 
८ लोभ-मोह आदि विकारोंका सवेथा अत्यन्त अभाव हो जाता 


३०३ भक्तियोगका तत्त्व 


है और उसे पद-पद पर प्रसन्नता, शान्ति और आनन्दका 
सवंत्न अनुभव होता रहता है । 
वह भगवानका भक्त अपने मत, बुद्धि, इन्द्रिय, शरीरको 
सम्पूर्णेरूपसे भगवानके अर्षण कर चुका है, इसलिये उसके इस 
शरीरके द्वारा भी जो कुछ क्रिया होती है; उसमें भी उसे 
भगवान्‌की दयाका ही अनुभव होता रहता है, क्योंकि उसमें 
कर्तापन नहीं है। इससे उसके द्वारा जो कुछ होता है, वह: 
भगवानके सङ्केतके अनुसार ही होता है। भगवान्‌की जैसी 
इच्छा हो, वैसे उससे कर्म करावें । वह उस क्रियासे होनेवाले' 
फल-सुख-दुःब, लाभ-हानि, जय-पराजय-सभीमें सम होकर 
रहता है । जिसने अपना सर्वस्व भगवान्‌के अर्पण कर दिया 


है, उस मनुष्यके द्वारा जो कुछ कर्म होता है, वह शास्त्रके _ 


अनुकूल ही होता है । शास्त्रके विरुद्ध और व्यर्थ कर्म उसके 
द्वारा नहीं होता; क्योंकि उसकी सारी क्रिया भगवान्‌कै 
द्वारा ही सञ्चालित होती है । इसलिये उस मनुष्यकी सारी 
क्रिया भगवान्‌की लीलाके समान है । वह संसारके लिये भी 
बहुत लाभदायक होती है, क्योंकि वह आदर्श है । इसलियेः 
दूसरे ह उसका अनुकरण करके ही मुक्त हो जाते हैं ।' 
ऐसे श्रेष्ठ महापुरुषके ही सम्बन्धमें भगवानने कहा है- 

यद्यदाचरति श्रेष्ठस्तत्तदेवेतरो जनः। 

स यश्प्रमाणं. कुरुते लोकस्तदनुबतंते ॥ 


पप , ( गीता, ३। २१ ) 
श्रेष्ठ पुरुष जोऽजो आचरण करता है; अन्य पुरुष भी 


वेसा-बैसा ही आचरण करते हैं । वह जो कुछ प्रमाण कर देता 

है, समस्त मनुष्यसमुदाय उसीके अनुसार बरतने लग जाता है। 

निष्कर्ष यह समझना चाहिये कि उस मनुष्यको अनिच्छा 
(देवेच्छा) या परेच्छासे जो घटना, पदार्थ, परिस्थिति आदि 
प्राप्त होते हैं और स्वेच्छासे भी उसके शरीरद्वारा जितने कर्मे 
होते हैं, उन सवमें वह भगवानूकी अनन्त अपार दयाका पद- 
पदमें दर्शन करता रहता है । वह सम्पूर्ण पदार्थोमें भगवानूके 
स्वरूपका और सम्पूर्ण क्रियाओंमें भगवानूकी लीलाका अनुभव 
करके भगवानूकी असीम दयाका दर्शन करता रहता है एवं 
सभी परिस्थितियोंमें निविकार, सम, सन्तुष्ट, प्रसन्न और 
शान्त रहता है । 

इस प्रकार अपने मन, बुद्धि, इन्द्रिय, शरीर सबको 
एकमात्र भगवानूमें लगा देता ही भगवान्‌की अनस्य शरण है। 
भगवानको अनन्य शरण कहें या अनन्य भक्ति-सिद्धान्तसे दोनों 
एक ही वात है । गोतामें जहाँ भगवान्ने शरणका वर्णन किया 
है, वहाँ भक्तिको भी उसका एक प्रधान अङ्ग कहा है। जेसे, 
उपर्युक्त शरणागति प्रतिपादक श्लोकमें 'मङ्भक्तो भव” कहकर 
भक्तिका मुख्यरूपसे लक्ष्य कराया है। उसी प्रकार गीवाके 
ग्यारहवें अध्यायके ५४-४५वें इलोकोमें भगवानने अनन्य 
भक्तिका वर्णन किया है-- 

भक्त्या ह्वनन्यया शक्य अहमेबंविधोऽ्जुन । 
ज्ञातुं दष्टं च तत्वेन प्रवेष्टुं च परंतप ॥ 

'परंतप अर्जुन | अनन्य भक्तिके द्वारा तो इस प्रकारके रूप- 
ताला मैं प्रत्यक्ष देखा जा सकता हूँ; तत्त्वसे जाना जा सकता हूँ 
तथा प्रवेश अर्थात्‌ एकीभावसे प्राप्त भी किया जा सकता हुँ।' 


२ 

मत्क्मकृम्सत्परमों . मझ्ूक्त: सङ्गर्वाजतः ! 
निर्वेरः सर्वभूतेषु पः स सामेति पाण्डव ॥ 
अर्जुन ! जो पुरुष केवल मेरे ही लिये सम्पूर्ण कतेव्य 
कर्मों को करनेवाला है, मेरे परायण है, मेरा भक्त है, आसक्ति- 
रहित है और समस्त भूतप्राणियोंमें वेरभावसे रहित हैं, वह 
अनन्य भक्तियुक्त पुरुष मुझको ही प्राप्त होता है।' 
यहाँ ५५वें श्लोकमें अनस्य भक्तिके स्वरूपका लक्ष्य 
करानेके लिये भक्तके लक्षणोंमें 'मत्परमः' कहकर शरणागतिको 
भक्तिका एक प्रधान अङ्ग बतला दिया है इससे यह समझना 
, चाहिये कि अनन्य शरण और अनन्य भक्ति वस्तुतः एक ही है। 
इस तरह जो मनुष्य भगवानके अनन्य शरण हो जाता 
है, वह भशवद्भक्त सवथा और सवेत निर्भय हो जाता है! 
. उसे किसीका भी भय नहीं रहता । यमदूत आदि उसके निकट 
भी नहीं आ सकते । श्रीविष्णुपुराणमें श्री भीष्मजीके वचन हैं- 
किङ्राः पाशदण्डाश्च न यमो न च यातनाः । 
समर्थास्तस्य यस्याध्मा केशवालम्बनस्तदा ॥॥ 
( अंश ३, अ० ७, श्लोक २० ) 
“जिसका हृदय निरन्तर भगवान्‌ केशवके परायण हैं, 
उसका यम, यमदूत, यमपाश, यमदण्ड अथवा यमयातना 
कुछ भी बिगाड़ नहीं कर सकते ।' 
इस प्रसङ्कमें पितामह भीष्मजीने महामना नङ्ुलके प्रति, 
आ द्वारा अपने दूतोंको दिये हुए आदेशका वर्णन करते 
करने योग्य हैं। ऐसे भगवद्भक्त जहाँ 

प्राणत्याग कर रहे हों, वहाँ यमराज और यमदूत-दोनोंका ही 
जानेका अधिकार नहीं है । श्रीभीष्मजी कहते हैं- 
स्वपुरुषसभिवीक्ष्प पाशहस्तं 
वदति यमः किल तस्य कणंभूले । 
परिहर सधुसुदनप्रपन्नान्‌ 
प्रभु रहमन्यनृणासवेष्णवानास ॥ 
अपने अनुचरको हाथमें पाश लिये देखकर यमराजने 
सके कानमें कहा-'भएवान्‌ मधुसूदनके शरणागत व्यक्तियोंको 
तुम छोड़ देना; क्योंकि जो विष्णुभक्त नहीं हैं, ऐसे. अन्य 
मनुष्योंका ही मैं स्वामी हूं । 
हरिमसुरवराचिताउ £घ्िपक् 
प्रणमति यः परसार्थतो हि मत्यः । 
'तमपगतसमस्तपापबर्ध ` 
ब्रज परिहृत्य यथार्निमाज्यसिक्तम, ॥ 

“जो भगवानूके सुरवरवन्दित चरणकमलोंको परमार्थ- 
बुद्धिसे प्रणाम करता है, समस्त पापवन्धनसे मुक्त हुए उस 
मनुष्यको तुम दूरसे ही उसी प्रकार छोड़कर निकल जाना, 
जिस प्रकार घृताहुतिसे प्रज्व॒लित प्रचण्ड अग्निको लोग छोड़- 
कर निकल जाते हैं ।' 

कलिकलुषमलेन यस्य नात्मा 

__ बिमलमतेमं लिनीकृतस्तमेनम । 
अनसि कृतजनाद॑नं मनुष्यं 

सततमवेहि हरेरतीवभक्तस, ॥ 


४०८ भक्तियोगका तत्तव 


“जिस निर्मलं-मतिका चित्त कलिकल्मषरूप मलसे मलिन 
नहीं हुआ ओर जिसने अपने हृदयमें सवदा भगवान्‌ जना- 
दनको वसा लिया है, उस मनुष्यको तुम भगवानका अतीव 
भक्त समझो ! ' 

कनकनपि रहस्यवेक्ष्य बुदध्यां 

तणमिव य समवंति दं परस्वम्‌ । 
भवति च भगवत्यनन्य्चेता 

प्रुषवरं तमवेहि विष्णुभक्तम्‌ ॥ 

“जो एकाम्तमें पड़े हुए दूसरेके स्वर्णको देखक्रर भी उसे 
अपनी बुद्धिके द्वारा तृणके समान समझता है और निरन्तर 
भगवानका अनन्यभावसे चिन्तन करता है, उस नरश्रेष्ठको तुम 
विष्णका भक्त जानो । 


विमलमतिरमत्सरः प्रशान्तः 
शुचिचरितोऽखिलसत््वमित्र भूतः 
प्रियहितवचतोऽस्तमानमायो 
वसति सदा हृदि तस्य वासुदेवः ॥। 
बसति हृदि सनातने च तस्मिन्‌ 
भर्वति पुसाञ्जगतोऽस्प सौम्परूपः । ! 
जो मनुष्य निर्मलबुद्धि, मात्सयरहित, प्रशान्त, शुद्धः 
चरित्र, समस्त जीवोंका सुहृद, प्रिय और हितकर वचन बोलने- 
वाला तथा अभिमात और माया ( कपट ) से रहित होता है 
उसके हृदयमें भगवान्‌ वासुदेव सदा विराजमान रहते हैं । एवं 
उन सनातन भगवान्‌के हृदयमें विराजित हो जानेपर मनुष्य 
इस जगतूके लिये सौम्यरूप ( शान्तरूप) हो जाता है । 

यमनियमविधूतकल्मषांणा- 
सनुदिनमच्युतसक्तमानसानाम्‌ । 
अपगतमदमानमसत्सराणां 
त्यज भट दूरतरेण मानवानाम्‌ ॥ 
हे दूत ! यम! और नियम? के द्वारा जिनकी पापराशि 
दूर हो गयी है, जिनका हृदय निरन्तर श्रीअच्युतमें ही आसक्त 
रहता है तथा जिनमें गर्व, अभिमान और मात्सर्यका लेश 
भी नहीं रहा है, उन मनुष्योंकों तुम दूरे ही त्याग देना ।' 
हृदि यदि नगवाननादिरास्ते 
हरिरसिशङ्क'ग दाधरोऽव्ययात्मा । 
तदघमघविघातकतू भिन्नं 
भवति कथं सतिचान्धकारमर्क ॥ 
यदि खड्ग, शङ्ख और गदा धारण करनेवाले अनादि 
अव्ययात्मा भगवान्‌ हरि हूदयमें विराजमान हैं, तो उन 
पापनाशक भगवानूके द्वारा उसके सभी पाप नष्ट हो जाते 


. हैं। जहाँ सूर्य बिद्यमान हैं, वहाँ भला अन्धकार केसे ठहर 


सकता है ?' 





१. अहिसासत्यास्तेयब्रह्म चर्यापरिग्रहा यमाः। 
(योगदर्शन, २। ३०) 
'अहिसा, सत्य, अस्तेय ( चोरी न करना ), ब्रह्मचर्यं और अपरि- 
ग्रह-ये पाँच 'यम' हैं ।' 
` २. शोचसंतोषतपःस्वाध्यायेश्वरप्रणिधानानि नियमाः । 
( योगदर्शन, २ । ३२) 
“बाहर-भीतरकी पवित्रता, संतोष, तप, स्वाध्याय ओर ईश्वरशरण- 
ये पांच 'नियम” हैं ।” 


२१० भाक्तयोगका तत्त्व 


सकलमिदमहं च वासुदेवः 
परमपुमान्‌ परमेश्वरः स एकः । 

इति मतिरचलाभवत्यनन्ते 
| हृदयगते ब्रज तान्‌ विहाय दूरात्‌ ॥ 


“यह समस्त जगत्‌ और मैं एक परमउुद्य परमेश्वर 


वासुदेव ही हैं, हृदयमें भगवान्‌ अनन्तक स्थित होनेपर जिनको 
ऐसी स्थिरबुद्धि हो गयी है, उन्हें तुम दूरे ही छोड़कर चले 
जाना / | 

कमलनयन वासुदेव विष्णो 

धरणिधराच्युत शङ्कचक्रपाणे । 
भव शरणमितीरयन्ति ये वे 
व्यज भट दूरतरेण तानपापान्‌ ।। 

(हे कमलनयन ! हे वासुदेव ! हे विष्णो | हे धरणिधर! 
हे अच्युत ! हे शङ्कचक्रपाण ! आप हम शरण दीजिये । जो 
लोग इस प्रकार पुकारते हों, उन निष्पाप व्यक्तियोंको तुम 
हरसे ही त्याग देना ।' 

बसति मनसि यस्य सोऽव्ययास्मा 

पुरुषवरस्य न तस्य दृष्टिपाते । 
तव गतिरय वा ममास्ति चक्न- 

प्रतिहतवीयंबलस्य सोऽन्यलोक्यः ॥। 

“जिस पुरुषश्रेष्ठके अन्तःकरणमें वे अव्ययात्मा भगवान्‌ 
बिराज रहे हैं, उसका जहाँतक दृष्टिपात होता है, वहाते 
भगवानूके चक्रके प्रभावसे अपने वल-वीय परास्त हो जातेके 

कारण तुम्हारी अथवा मेरी गति नहीं है । वह महापुरुष तो 
अन्य वैकुण्ठादि लोकोंका अधिकारी है। 

(विष्णुपुराण, अं० ३, अ० ७, एलोक १४, १5, २१, २२, २४, २४॥,. 
२६, २७, ३२, ३३, ३४) 


यह है अनन्य विशुद्ध भगवद्भक्ति (शरणागति ) का 
'महान्‌ प्रभाव ! अतएव हमलोगोंको उपर्युक्त प्रकारसे अपने मन, 
बुद्धि, इन्द्रिय, शरीर सबको एकमात्र भगवानूमें ही लगाकर 
पद-पदपर उनको अपार दयाका दशेत करते हुए उनकी प्रसन्नता- 
में ही अत्यन्त प्रसन्न और परम सन्तुष्ट रहना चाहिये । इससे 
बहुत शीघ्र परमपदको प्राप्ति हो सकती है । इसलिये योगी- 
शवर श्रीकविजीने कहा है-- 
कायेत वाचा सनसेन्द्रियर्वा 
बुद्याऽऽत्भना दानुसतस्वभावात्‌ | 
करोति यद्‌ यत्‌ सकलं परस्मै 
नारायणायेति समपेयेत्‌ तत्‌ ॥ 
{श्रौमञद्भागवत, ११ । २ । ३६} 
“मनुष्य अपने शरीरसे, वाणीसे, मतसे, इन्द्रियों ते, वुद्धिसे, 
आत्मासे अथवा परम्परागत स्वभावसे जो-जो करे, वह सब 
परम पुरुष भगवान्‌ नारायणके लिये ही है-इस भावसे उन्हें 
समर्पण कर दे।' यह उनकी प्राप्तिका सरल-से-सरल उपाय है॥ 

अनन्य भक्तिस भगवत्प्राष्ति 


गोतामे भगवानूने जहाँ-जहाँ भक्तिका वर्णन किया है, 
वहाँ-वहाँ भक्ति, भजन, प्रेमके वाचक शब्दोंका ही प्रयोग किया 
है । इस कारण भक्तिके मागमें प्रेमको प्रधानता हैं । भगवान्‌ने 
अर्जुनसे कहा है-- 
चे यथा मां प्रपचचन्ते तांस्तथेव भजाम्यहम्‌ । 
(गीता, ४ । १९ का पूवाघे) 
“जो भक्त मुझे जिस प्रकार भजते हैं; मैं भो उनको उसी 
प्रकार भजता हूं ।' ; 
यहाँ 'यथा' शब्द प्रकार अर्थमें है अर्थात्‌ जो मेरा ध्यान 
करता है, उसका मैं ध्यान करता हूं । जेसे महाभारतमें वर्णन 
आता है कि राज्य पानेके पश्चात्‌ राजा युधिष्ठिर श्रोक्ृष्णके 
पास गये ओर कृतज्ञता प्रकट करने लगे कि प्रभो ! हमने 
आपकी कृपासे ही यह राज्य पाया है; किन्तु भगवान्ते कोई 
उत्तर नहीं दिया, क्योंकि. वे उस समय ध्यानमग्न थे। तव 
युधिष्ठिरने आश्चर्य करते हुए पूछा-'आपः तो अमितपराक्रमी, 
समस्त जगत्के आश्रयदाता, पुरुषोत्तम हैं, आप किसका ध्यान 
कर रहे हैं ?' इसपर भगवानूने कहा-- 
` शरतल्पगतो भीष्मः शाम्यन्निव 'हुताशनः । 
साँ ध्याति पुरुषव्याश्र तस्तो मेतद्गत मनः ॥ 


` (महा०, शान्ति०, ४६ । ११) 


HR 

'राजन्‌ ! बाणशय्यापर पड़े हुए पुरुषसिह भीष्म, जो 
इस समय बुझती हुई आगके समान हो रहे हैं, मेरा ध्यान 
कर रहे हैं, इसलिये मेरा मन भी उन्होंमें लगा हुआ है ।' 

इससे समझना चाहिये कि भीष्मका भगवानूमें कितना 
प्रेम था और भगवानूके स्वभावको ओर भौ ध्यान देना चाहिये 
कि उनको कितनी सुहृदता है । भगवान्‌ सबके सुहृद्‌-हेतु- 
रहित दया और प्रम करनेवाले है-इस प्रकार जाननेसे 
मनुष्यको शान्ति मिल जाती है । भगवान्‌ कहते हैं-- 

सुहृदं सबंभूतानां ज्ञात्वा मां शान्तिम्‌च्छति ॥ 
६ गीता, ५ । २४ का उत्तरार्धं ) 
मेरा भक्त मुझको सम्पूण भूतप्राणियोका सुहृद अर्थात्‌ 
स्वाथेरहित दयालु और प्रेमी-ऐसा तत्त्वसे जानकर शान्तिको 


प्राप्त होता है।' 


जसे सूर्यका प्रकाश सव जगह समान ही रहता है, किन्तु 
दर्पणमें तो सूर्य प्रतिविम्बित होकर प्रत्यक्षकी भाँति दृष्टिः 
गोचर होते हैं और काठ-पत्थर आदिमें नहीं, इसी तरह 
भगवान्‌ सब जगह समान भावसे रहते हुए भी जिसका हृदय 
दर्पणकी भाँति शुद्ध है और जो भगवानको प्रेमसे भजता है, 
उसके हुदयमें विशेषरूपसे निवास करते हैं। भगवानूने स्वयं ' 
कहा है- 
समोऽहं सर्षभुतेषु न मे द्वेष्योऽस्ति न प्रियः। 
" ये भजन्ति ठु मां भक्त्या मयि ते तेषु चाप्यहम्‌ ॥ 
( गीता, & । २३ ) 

'मैं सब भूतोंमें समभावसे व्यापक हूँ, न कोई मेरा 
अप्रिय है और न प्रिय है, परन्तु जो भक्त सुझको प्रेमसे भजते 
हैं वे मुझमें हैं और मैं भो उनमें प्रत्यक्ष प्रकट हूँ ।' 


जो भगवानके प्रति निष्कामभावसे अनन्य प्रेम करता 
है, भगवान्‌ भी उसके प्रति वेसा ही प्रेम करते हैं । भगवानूने 
गीतामें बताया है- 
तेषां ज्ञानी नित्ययुक्त एकभक्तिविशिष्यते । 
प्रियो हि ज्ञानिनोऽत्यं महं स च मम प्रियः॥ 
(७।१७) 
'उनमें नित्य मुझमें एकोभावसे स्थित अनन्य प्रेमभक्ति- 
वाला निष्कामी ज्ञानी भक्त अति उत्तम है; क्योंकि मुझको 


'तत्त्वसे जाननेवाले ज्ञानीको मैं अत्यन्त प्रिय हूँ और वह ज्ञानी 
मुझे अत्यन्त प्रिय है . 
. इतना हो नहीं, भक्त प्रेमे भगवानूको जो कुछ भी 
देता है, उसे भगवान्‌ प्रकट होकर ग्रहण कर लेते हैं । 
प्न पुष्पं फलं तोयं यो मे भक्त्या प्रयच्छति । 
तदह समक्त्युपहृतमश्नामि प्रयतात्मनः ॥ 
[ अ ( गीता, 51 २६ ) 
“जो कोई भक्त मेरे लिये प्रेमसे पत्र 
आदि अपण करता है, उप्र शुद्धबुद्धि निष्क 


प्रेम [ववंक अपण किया हुआ वह पत्न-पुष्पादि मैं सगुणरूपसे 
प्रकट होकर प्रीतिसहित खाता हूँ ।' 


पुष्प, फल, जल 
[म प्रेमी भक्तका 

अतएव 
घत्करोषि यदश्नासि यज्जुहोषि ददासि यत्‌ । 


यत्तपस्यसि कौन्तेय तत्कुरुष्व मदर्पणम्‌ ॥ ` | 
(गीता, & । २७) 
_ हे अर्जुन !.तू जो कर्म करता है, जो खाता है, जो 
हवन कस्ता है, जो दान देता है और जो तप करता है, बह 
सब मेरे अर्पण कर ।' 
शुभाशुभफलैरेवं मोक्ष्यसे कमंबन्धनेः। ` 
संन्यासयोगयुक्तात्मा विमुक्तो मामुपंष्यसि ॥ 
( गीता, ५ । २८) 
“इस प्रकार जिसमें समस्त कर्म मुझ भगवान्‌के अर्पण 
होते हैं-ऐसा संन्यासयोगसे युक्त चित्तवाला तू शुभाशुभ फल- 
रूप कर्मवन्धनसे मुक्त हो जायगा और उनसे मुक्त होकर 
मुझको ही प्राप्त होगा ।' 
अत! भक्तिका साधन सव साधनोंसे सुगम भी हे- 
अनन्यचेताः सततं यो मां स्मरति नित्यशः। 
तस्याहं सुलभ: पाथं नित्ययुक्तस्य योगिनः ॥ 
(गीता, ८ । १४) 
हे अर्जुन ! जो पुरुष मुझमें अनन्यचित्त होकर सदा ही 
निरन्तर मुझ पुरुषोत्तमको स्मरण करता हैं, उस नित्य- 
निरन्तर मुझमें युक्त हुए योगीके लिये में सुलभ हूँ अर्थात्‌ उसै 
सहज ही प्राप्त हो जाता हूं ।' 
यदि कहें कि निरन्तर चिन्तन करनेसे भगवानूकी 
आप्ति सुलभ तो है; किन्तु भगवानका निरन्तर चिन्तन होना 

कठिन है तो इसका उत्तर यह है कि भगवानमें श्रद्धा, प्रेम 


झर आत्मीयता होनेपर कठिन नहीं है; क्योंकि फिर नित्य- 
निरन्तर. चिन्तन अपने-आप ही होने लगता है तथा भगवान्‌के 
प्रति प्रेम मनुष्यका स्वाभाविक ही होना चाहिये; क्योंकि 
भगवान्‌के सिवा वास्तवमै अपना कोई सुहृद्‌ है नहीं और 


उनके साथ जीवका नित्य सम्बन्ध है। सत्सङ्ग और शास्त्रके 


द्वारा भगवान्‌के गुण, प्रभाव, तत्व, रहस्यको समझनेपर उनमें 
स्वाभाविक ही प्रेम हो जाता है; क्योंकि भगवान्‌के समान 
कोई गुणी ओर प्रभावशाली नहीं है तथा भगवान्‌की भक्तिके 
साधनके समान और कोई दूसरा साधन नहीं है । अगवानूने 
भक्ति करनेवाले श्रद्धालु भक्तकी विशेष प्रशंसा की है- 
योगिनामपि सवेषां मद्गतेनान्तरात्मना । 
श्रद्धावान्‌ भजते यो मां स मे युक्ततमो मत: ॥ 
(गीता, ६।४७) 
* 'सम्पू्ण योगियोंमें भी जो श्रद्धावान्‌ योगी मुझमें लगे 
हुए अन्तरात्मासे मुझको निरन्तर भजता है, वह योगी मुझे 
परम श्रेष्ठ मान्य है ।' 
सगुणोपासक ओर निर्मुणोपासकको उत्तमताके विषयमें 
अर्जुनके पूछनेपर भगवानूने सगुणोपासकको श्रेष्ठ बताया ह-- 
सय्याबेश्य मनो ये मां नित्ययुक्ता उपासते । 
अद्या परयोपेतास्ते मे युक्ततमा मताः॥ 
सि (गीता,.१२ 1२) 
“मुझमें मनको एकाग्र करके निरन्तर मेरे भजन-धपानमें 
लगे हुए जो भक्तजन अतिशय श्रेष्ठ श्रद्धासे युक्त होकर मुझ 

सगुणरूप परमेश्वरको भजते हैं, वे मुझको योगियोंमें अति 
उत्तम योगी मान्य हैं ।' 
इसके सिवा आगे अ० १३, श्लोक ५ में निर्गुण-निरा- 
कारका साधन कठिन बतलाया है और फिर सगुण-साकार 
उपासनासे आत्माका शीघ्र उद्धार होनेकी बात कही है-- 
ये तु सर्वाणि कर्माणि मयि संन्यस्य सत्पराः। | 
अनन्येनेव योगेन मां ध्यायन्त उपासते ॥ 
तेषामहं समुद्धर्ता मृत्युसंसारसागरात्‌ । 
भवासि नविराएपार्थ मय्यावेशितचेतसम्‌ ॥ 
(गीता, १२।६-७}) 
परन्तु जो मेरे परायण रहनेवाले भक्तजन सम्पूर्ण 
कर्मोको मुझमें अपंण करके मुझे सगुणरूप परमेश्वरको ही 
अनन्य भक्तियोगसे निरन्तर चिन्तन करते हुए भजते हैं, हे 
अर्जुन ! उन मुझमें चित्त लगानेवाले प्रेमी भक्तोंका मैं शीघ्र ही 
गृत्युरूप संसारसमुद्रसे उद्धार करनेवाला होता हँ ।' 
इतना ही नहीं, यदि वह पापीसे भी पापी हो तो भी 
अनन्य भक्तिके प्रभावसे शीघ्र ही परम शान्तिको प्राप्त हो 
जाता है-- | 
अपि चेत्सुढुराचारो भजते मामनन्यभाक्‌ । 
साधुरेव स अन्तव्यः सम्यग्व्यवसितो हि सः॥ 
क्षिप्रं भवति धर्सात्मा शश्वच्छान्तिं नियच्छति । 
कोन्तेय प्रति जानीहि न मे भक्तः प्रणश्यति ॥ 
(गीता, ६।३०-३१) 
यदि कोई अतिशय दुराचारी भी अनन्यभावसे मेरा 


भ० यो० त० २७--- 

भक्त होकर मुझको भजता है' तो वह साधु ही मानने योग्य है, 
क्योंकि वह यथार्थे निश्चयवाला है अर्थात्‌ उसने भलीर्भाति 
निश्चय कर लिया है कि परमेश्वरके भजतके समान अन्य कुछ 
भी नहीं हैं । 

“बह शीघ्र ही धर्मात्मा हो जाता है और सदा रहनेवाली 


परम शान्तिको प्राप्त होता है। हें अर्जुन! तू निश्चयपूर्वक - 


सत्य जान कि मेरा भक्त नष्ट नहीं होता । 
भगवानूकी अनन्य भक्ति-अनत्य प्रेमसे भक्त भगवानूका 
दशन, यथार्थ ज्ञान और सगवानमें प्रवेश भी कर सकता है— 
भवत्या त्वनन्यया शर्कय अहमेवंविधोऽर्जुन । 
जञातुं द्रष्टुं च तत्वेन प्रवेष्टं च परंतप ॥ 
(गीता, ११। १४) 
'हे परंतप अर्जुन ! अनन्य शक्तिके द्वारा तो इस प्रकार 
रूपवाला मैं प्रत्यक्ष देखनेके लिये, तस्वसे जाननेके लिये तथा 
प्रवेश करनेके लिये अर्थात्‌ एकीभावसे प्राप्त होनेके लिये भी 
शक्य हूँ ४ । 
यदि कहें कि ज्ञानके विना मुक्ति नहीं होती-ऐसा 
शास्त्रोंमें कहा गया है, सो ठीक है। किन्तु भक्ति करनेवालेको 
भगवान्‌ स्वयं ज्ञान प्रदान कर देते हैं-- 
तेषा सततयुक्तानां भजतां प्रीतिपुवंकम्‌ । 
ददामि वरुद्धियोगं तं येन सामुपयाम्ति ते ॥ 
( रीता, १० । १० ) 
“उन निरन्तर मेरे ध्यान आदिमें लगे हुए और प्रेमपूर्वक 


भजनेवाले भक्तोको मैं वह तत्त्वज्ञानरूप योग देता हूँ; जिमसे 
वे मुझको ही प्राप्त होतेः हैं ।' 


~ 

अतएव भक्तियोगमें भगवान्‌के प्रति अनन्य विशुद्ध दृढ़ 
ग्रेम होना ही प्रधान है। उस परम प्रेमकी प्राप्तिके इच्छक 
साधकोंको अपने समयके प्रधानतया तीन विभाग समझने 
चाहिये-१-ऐकान्तिक साध्न-काल, २-व्यवहारकाल, ३-शयन- 
काल । इनको किस प्रकार सुधारकर उत्तमोत्तम रीतिसे 
व्यतीत किया जाय, इसपर विचार किया जाता ह । 


ऐकान्तिक साधन-काल 
भक्तियोगके साधकोंको एकान्तमें बैठकर जप, ध्यान, 
दूजा, पाठ ( स्वाध्याय ); स्तुति, प्रार्थना आदि नीचे लिखे 
अनुसार उत्तम रीतिसे करना चाहिये । 
१. जप--जैसे जल, पानी, नीर, अप, वाटर आदि सब 
जलके ही नाम हैं, इसी प्रकार ॐ हरि, राम, कृष्ण, भगवान्‌, 
नारायण, वासुदेव, अल्लाह्‌, खुदा, गॉड आदि भगवानूके 


` हजारों नाम हैं। ये सभी समान हैँ । किन्तु जिसकी जिस 


नाममें रुचि, श्रद्धा, विश्वास विशेषरूपसे है, उसके लिये वही _ 
नाम विशेष लाभप्रद है । जो नामजप वाणीके द्वारा जोरसे 
उच्चारण करके किया जाता है, उसकी अपेक्षा जो दुसरोंको 
सुनायी न दे-ऐसे धीमे स्वरसे ओठोंके द्वारा उच्चारण किया 
जानेवाला उपांशु जप अधिक महत्त्वका होता है तथा उपांशु 


जपकी अपेक्षा मानसिक जप और भी अधिक महत्त्वका है । 


मुजी कहते हैँ- | 
विधियज्ञाज्जपयज्ञो विशिष्टो दशभि्गुणेः 


उपांशुः स्याच्छतगुणः साहञ्जो मानसः स्मृतः ॥ 
(मनु०, २। ८५) 

“विघि-यज्ञसे जपग्रज्ञ दसगुना, उपांशुजप सौगुना और 
मानसजप हजारगुना श्रेष्ठ कहा गया हे 

२. ध्यान-भगवान्‌के निराकार या साकार और 
साकारमें भी शिव, विष्णु, राम, कृष्ण या अच्य जिस-किसी 


भगवत्स्वरूपमें जिसकी श्रद्वा, विश्वास और प्रीति हो, उसके « 


लिये वही विशेष लाभभ्रद है। किन्तु भगवान्‌के स्वरूपका 
घ्यान करनेके समय भगवान्‌के गुण, प्रभाव, तत्त्व, रहस्यको 
समझकर ध्यान किया जाय तो वह विशेष लाभदायक है । 

` ३. पूजा-मन्किहोंमें या अपने घरमै अपने इष्टदेवताका 
बोडशोपचारके द्वारा विधिपूवैक श्रद्धा-प्रेमसे पूजन करना 
उत्तम है । इससे भी उत्तम है अपने हृदयरूप सन्दिरमें या 
ब्राह्म आकाशमें अपने इष्ट देवके स्वरूपकी स्थापशा करके 
बोडशोपचारद्वारा विधिपूर्वक भद्धाप्रेमसे मानसिक सामग्रीसे 
मानसिक पूजन करना । ब्राह्म पूजा तो विना मनके भी हो 
सकती है; किन्तु मानसिक पूजा तो विना मन लगाये होती 
ही नहीं, इसलिये बाहरी सामग्रीसे पूजा करनेकी अपेक्षा मनसे 
पूजा करता और भी श्रेष्ठ है । 


_ भगवान्‌को प्राणीमात्रके उत्पादक और रक्षक तथा 


प्राणीमात्में व्यापक समझकर भगवद्धावसे सबकी सेवा, आदर 
सत्कार करना-यह भगवतूजा व्यापक होनेके कारण पुर्वोक्ति 
पूजाकी अपेक्षा भी श्रेष्ठ है । इस पूजाका स्वरूप भगवाते 
गीतामें यों बताया है- है टु 
यतः 200 26100 येन सर्वेरिदं ततस । 
स्वकर्मणा तमभ्यर्च्य सिद्धि विन्दति जलत ॥ (१८। ४६ ) 





#, 


al, 

“जिस परमेशवरसे सम्पूर्ण प्राणियोंकी उत्पत्ति हुई है 
और जिससे यह समस्त जगत्‌ व्याप्त है, उस परमेशवरकी 
अपने स्वाभाविक कर्मोहारा पुजा करके मनुष्य परम सिद्धिको 
प्राप्त हो जाता है ।' 

४. पाठ (स्वाध्याय) श्रुति, स्मृति, इतिहास, पुराण, गीता, 
रामायण, भागवत, स्तोत्र आदि धाभिक ग्रन्थोंके साधारणतया 
किये जानेवाले स्वाध्यायको अपेक्षा उन ग्रन्थोंमें आये हुए 
भगवानूके गुण-प्रभाबके प्रसङ्गोंका तत्त्व-रहस्य समझते हुए 
अनुशीलन करना विशेष लाभप्रद है । 

-५. स्तुति-भगवानूके गुणोंका गायन करना ही 'स्तुति' कहा 
जाता है । जैसे गीतामें अर्जुनने भगवान्‌ श्रीकृष्णकी स्तुति की 
परंब्रह्म परं धाम पवित्रं परष भवात्‌ । 

पुरुषं शाश्वतं दिव्यमादिदेवमजं विभुम्‌ ॥ 
आहुस्हवामृषयः सर्व देर्वावर्वारदस्तथा ॥ 
असितो देवलो व्यासः स्वयं चंव ब्रवीषि मे ॥ 
(१०। १२-१३) 
“आप परम ब्रह्म, परम धाम और परम पवित्र हैं; क्योंकि 
आपको सव ऋषिगण सनातन, दिव्य पुरुष एवं देवोंका भी 
आदिदेव, अजन्मा और सवंव्यापी कहते हैं । वैसे ही 
देवष नारद तथा असित और देवल ऋषि तथा महषि व्यास 
भी कहते हैं और स्वयं आप भी मेरे प्रति कहते हैं ।' 
इसी प्रकार गीतामें तथा अन्यान्य ग्रन्थोंमें भी भगवानको 


` स्तुतियाँ नाना प्रकारसे मिलतो हैं। उन स्तुतियोंका भगवानूके 

गुण-प्रंभार्वैको समझकर श्रद्धा-प्रेम-भावसे गायन करना विशेष 
लॉभेप्रंद है । 
६. प्रार्थता-किंसी भी कार्य सिद्धिके लिये या किसी पदार्थकी 
प्राप्तिके लिये भगवान्‌से याचना करना प्रार्थना’ करना 
है । जैसे गोतामे अर्जुनने भगवानसे चतुर्भूजरूपके दशेनके लिये 
प्राथना की है- 
किरोटिनं गदिनं चक्रहस्त- 
मिच्छामि त्वां द्रष्टुमहं तथैव 
तेनेव रूपेण चतुर्भुजेन 
सहन्रवाहो भव विश्वमूर्ते ॥ 
( ११। ४६ ) 
मैं वेसे ही आपको मुकुट धारण किये हुए तथा गदा 
और चक्र हाथमें लिये हुए देखना चाहता हूँ, इंसलिये हे विश्व- 
रूप ' हे सहस्रबाहो ! आप उसी चतुर्भुजरूपसे प्रकट होइये ।' 
इस प्रकार भक्तोने नाना प्रकारसे भंगवौनसे प्रार्थना 
(याचना) की है, जिनका विभिन्न ग्रन्थोंमें वर्णन पाया जाता 
है । प्रार्थना भी भगवानका तत्त्व-रहस्थ समझते हुए श्रद्वा- 
भ्रमपूवक भगवान्‌में अनन्य विशुद्ध प्रेम प्राप्त होनेके लिये ही 
की जाय तो वह बहुत उत्तम है । 

: उपर्युक्त छहों साधनोंमेंसे जिस समय जो भी साधन 
किया जाय उसे (१) भावसहित अर्थ समझते हुए, (२) परम 
श्रद्धा, (३) अनन्य विशुद्ध प्रेम और (४) मनोयोगपूवेक, (५) 
गुप्त तथा (६) निष्कामभावसे करना चाहिये । इस न 
किये हुए साधनका महत्त्व हजारों गुना बढ़ जाता है । 

अब इन छहों प्रकारोंके सम्बन्धमें लिखा जाता है-- 

(१) भाव सहित अर्थ समझता-जप, ध्यान, पूजा, 
पाठ, स्तुति, प्राथेनाका भावसहित अर्थ समझना यह है कि जो 
कुछ भी जप, ध्यान, पूजा, पाठ, स्तुति, प्रार्थना की जाय 
उसका वास्तविक अभिधाय (भाव) और तत्त्व-रहस्य क्या है- 
इसे भलीभाँति समझकर करना । 

(२) परम श्रद्धा-क्रिसीमें भी जो प्रत्यक्षकी भाँति 
विश्वास और पूज्यभाव है; उसका नाम “श्रद्धा है तथा जो 
प्रत्यक्ष! भी बढ़कर पूज्य मावपूर्वक विश्वास है, उसका नाम 
परम श्रद्धाः है। जेसे पत्नीसहित राजा द्रुपदको भगवान्‌ 
शिवजीने यह वर दिया था कि पहले तुम्हारे कन्या उत्पन्न 
होगी; किन्तु बही बादमें पुरुष वन जायगा-इसके अनुसार 
उनके कन्या उत्पन्न हुई, किन्तु श्रोशिवजीके ववनोंपर दृढ़ 
विश्वास करके कन्या रहते हुए भी उसे पुरुष मानकर उका 
पुरुषों-जैसे ही 'शिखण्डी' नाम रक्खा । इतना ही नहीं, उसका 
विवाह भी उन्होंने दशाणे देशके राजा हिरण्यवर्माकी पुत्रीके 
साथ कर दिया । शिवजीके वरदातके अनुसार बादमें शिखण्डी 
समयपर पुरुषत्वको प्राप्त हो गया (महा०, उद्योग०, १८८- 
१४२) । इसका नाम प्रत्यक्षसे बढ़कर विश्वास यानो परम 
श्रद्धा है । 

(३) अनन्य विशुद्ध प्रेम-केवल एक भगवान्‌ ही सवे- 
श्रेष्ठ हैं, वें ही हमारे स्वामी, शरण लेने योग्य, परम गति 
और परम आश्रय हैं। वे ही माता-पिता, भाई-बन्धु, परम 
“हितकारी और सवेस्व हैं, उनके सिवा हमारा कोई आत्मीय 

नहीं है-ऐसा समझकर केवल उनमें ही स्वार्थेरह्ति अतिशय 
श्रद्धापूवंक अनन्य प्रेम हो, उके सिवा अन्य किसीमें भी प्रेम न 
हो, उसको 'अनन्य विशुद्ध प्रेम कहते हैं! इसे ही गीतामें 
क्ञनन्य भक्ति कहा गया है (११। ५४-५५; १३।१०; १४।२६) । 
इन श्लोकोंका भाव विस्तारसहित गीताप्रेससे प्रका शित 'गीता- 
तत्त्वविवेचनी' टीकामें देख सकते हैं । 

(४) मनोयोग-मन लगाकर साधन करना ही मनोयोग- 
पूवेक साधन करना है । यह नहीं होना चाहिये कि हम हाथमें 
माला रखकर जप कर रहे हैं और मन कहीं-का-कहीं जा रदा 

- है । किसी कविने कहा है- 
माला तो करमें फिरे, जीभ फिर मुख माहि । 
मनुवा तो चहुंदिसि फिरे, यहतो सुमिरन नाहि ।। 

इसी प्रकार गीता-रामायण आदिका पाठ करते समय 
मन कहीं जा रहा है और वाणीसे पाठ हो रहा है, यह पता ही 


नहीं है कि कहाँ किस स्थलका पाठ चल रहा है। तो वह 
मनोयोगपूरवंक साधन नहीं है। 


इसी तरह स्तुति-प्राथेना आदिके विषयमें समझ लेना 


चाहिये । अतः उपर्युक्त साधनोंको करते समय मन अन्यत्र कही 


नहीं जाय, निरन्तर साधनमें ही लगा रहे-ऐसा प्रयत्न करना 
चाहिये । 


(५) गुप्तभाव-उपर्युक्त साधनोके द्वारा भगवत्कृपासे 
कोई विशेष अनुभवयुक्त घटना हो जाय तो उसको तथा इन 
साधनोंको भी गुप्त रखना चा 


हिये, किसीसे T 
_ चाहिये; क्योंकि मान, छ एका 


बड़ाई, प्रतिष्ठाकी आकाङ्क्षासे कहने- - 


PO 

` चर अभिमान बढ़ता है और विशेष अनुभव होना बन्द हो जाता 
है । जैसे कपूरभरी डिवियाका मुख खोल देनेपर उसमेंसे कपूर 
शनेः-शनेः क्षीण हो जाता है, इसी प्रकार अपने मुखसे अपने 
गुण, प्रभाव, साधन या उसके फलको प्रशंसा करनेसे उसका 
महत्त्व क्षीण हो जाता है । इसलिये गुप्तभावसे साधन करना 
चाहिए । 

(६) निष्कामभाव-ईश्वर, महात्मा, देवता, मनुष्य या 
अन्य किसी भी प्राणीसे तथा जड़ पदार्थोसे भी स्त्री, पुत्र; 
घन, मकान, आरोग्य, कष्टनिवृत्ति, मान, बड़ाई, प्रतिष्ठा 
आदि इस लोकके और स्वर्ग आदि परलोकके भी किती भी 
पदाथेके लिये किज्चिन्मात् भी कामना, याचना, अभिलाषा, 
इच्छा कभी न करना 'निष्कामभाव' है । _ । 

किन्तु भगवानूके प्रति परम श्रद्धा और परम प्रेमकी 
प्राप्ति के लिये, जप-ध्यान आदि निरन्तर होनेके लिये, 
भगवत्प्राप्तिके लिये और भगवानूके साथ नित्य संयोगके अनु- 
हट लिये भगवानूसे जो कामना है, वह निष्कामके ही तुल्य 

। 
व्यवहारकाल 
व्यवहारकालमें निम्तलिखित छः बातोंको काममें लाना 
'चा हिये-- 
(१) व्यवहारकालमें यानी चलते, उठते, बेठते, खाते, पीते, 
व्यवसाय और व्यवहार करते समय निरन्तर भगवानूके नाम 
भर रूपका स्मरण रखते: हुए ही उन कार्योको करना चाहिये । 

भगवान्‌ अर्जुनसे कहते हैं- 
तस्मात्‌ सर्वेषु कालेषु मामनुस्मर युध्य च । 
मर्य्यापतमनो बुद्धि मामेवं ष्यस्यसंशयम _ ॥ 
( गीता, ८ । ७ } 
“इसलिये हे अर्जुन ! तू सब समयमें निरन्तर मेरा 
स्मरण कर और युद्ध भी कर। इस प्रकार मुझमें अपण किये 
हुए मन-बुद्धिसे युक्त होकर तू निस्सन्देह मुझको ही प्राप्त होगा ।' 

जब भगवानका निरन्तर स्मरण रखते हुए युद्ध भी हो 
सकता है, तब अन्य सब कार्य होनेमें तो आपत्ति ही क्या है ! 
अर्जुन क्षत्रिय था, अतः उसके लिये गुद कतंव्य था । इसी 
प्रकार दूसरे वर्णाश्रमवालों और सित्ियोंको अपने-अपने शास्त्र 
विहित कतेव्यका पालन भगवानको निरन्तर स्मरण रखते 
हुए ही करना चाहिये। ; 

(२) मैं भगवान्‌का हूँ, भगवान्‌ मेरे हैं, यह भगवान्‌के 

साथ मेरा नित्य सम्वन्ध सदासे है, सदा ही रहेगा-इस प्रकार 
समझकर भगवान्‌के साथ आत्मीयताका सम्वन्ध स्थापितः 
रखता चाहिये। | 

(३) ये स्थावर-जङ्गम सारे प्राणी भगवानुके हैं और इन 
सबमें भगवान व्यापक हैं-यों समझकर सबकी भगवद्भाव से 
सेवा और आदर-सत्कार करता चाहिये। 

(४) जो कुछ भी शास्त्रविहित क्रिया की जाय, उसको 
भगवानकी आज्ञा समझकर केवल भगवानकी प्रसन्नताके लिये, 
भगवान्में परंम विशुद्ध प्रेम होनेके लिये और भगवान्‌की 
प्राप्तिके लिये ही निष्कामभावसे करना चाहिये । 


चु 

(५) जैसे अर्जनने अपने रथ; घोड़े और घोड़ोंकी 
बागडोरको भगवान्‌के हाथमें सौंप दिया था । भगवान्‌ जिस 
प्रकार अर्जुनको चलाते थे, वह वेसे सी चलता था। उसी 
प्रकार हमलोगोंको अपने मन, बुद्धि, इन्द्रिय और शरीररूपी 
रथको भगवान्‌के अर्पण कर देना चाहिये । भगवान्‌को कठ- 
पुतली बनकर रहना चाहिये । जैसे भगवान्‌ नचावें, वेसे ही 
नाचता चाहिये । यह भगवातूकी शरणगतिका भाव है । श्रीः 
भगवान्‌ कहते हैं- 

मन्मना भव मद्भक्तो भय्याजी मां नमस्कुर । 
सामेवेष्यसि युकर्वेबमात्मानं मत्परायणः ॥ 
(गीता, ६।३४) 

“मुझमें मनवाला हो, मेरा भक्त वन, मेरा पूजन करने- 
वाला हो, मुझको प्रणाम कर । इस प्रकार आत्माको मुझमें 
नियुक्त करके मेरे परायण हुआ तू मुझको ही प्राप्त होगा । 

“मन्मना भव' के अनुसार मके द्वारा भगवानका निरन्तर 
चिन्तन करना मनका भगवानूमें अर्पण है । 

मद्धक्तो भव! के अनुसार बुद्धिके द्वारा “मैं भगवातूका 
हं इस प्रकार तस्वसे समझकर भगवान्‌में अनन्य प्रेस करना 
बुद्धका भगवान्‌में अपण है । 

“मद्याजी' के अनुसार सबमें भगवान्को समझकर इन्द्रियोंके 

द्वारा सबकी सेवा-पूजा-सत्कार करता इन्द्रियोंका भगवानें 
अपेण है । 


“मां नमस्कुरु’ के अनुसार देहसे अहंता-ममता उठाकर 

'अगवानके चरणोंकी सेवामें शरीरको लगा देना शरीरका 
अग॒वानमें अपण है । 

इस प्रकार भगवानके शरण हो जानेपर उस भक्तका 
'करना' "होने' में बदल जाता है । 

(६) जो कुछ भी सुख-दुःख, लाभ-हानि, अनुकूल-प्रतिकूल 
पदार्थे, परिस्थिति और घटना प्राप्त हो, उन सबको भगवानका 
विधात अथवा भगवानका भेजा हुआ पुरस्कार या भगवान्‌की 
लीला समझकर हर समय राग-द्वेषसे रहित हो सम, सन्तुष्ट 
ओर प्रसन्न रहना चाहिये । 

[ शयनकाल 


शयनके समय संसारको नाशवान क्षणभङ्गर, दुःखरूप 
समझते हुए इसके सङ्कूल्पोंके प्रवाहका सर्वधा त्याग करके 
भगवानमें विशुद्ध परम प्रेम होनेके लिये भगवानके नाम, रूप, 
गुण, प्रभाव, तत्त्व, रहस्यके सङ्कूल्पोंका प्रवाह बहाते हुए शयन 


करना चाहिये । इससे वह शयनकाल भी साधनकालके रूपमें 
परिणत हो जाता है। 


इस प्रकार भक्तियोगका साधन करनेसे भगवानमें अनन्य 
बिशुद्ध परम प्रेम होकर भगवानकी प्राप्ति हो जाती है। अत- 


एव भगवान्में अनन्य विशुद्ध परम प्रेम प्राप्त करनेके उद्देश्यसे 


नुष्यको उपर्युक्त प्रकारसे भक्तिका साधन करनेके लिये 
कटिबद्ध होकर प्राणपयेन्त प्रयत्न करना चाहिये । 


=O 


OR 

समयकी अमूल्यताके रहस्यको समझकर मनुष्यको चाहिये 
कि वह अपना सारा समय भगवानूके प्रभाव और रहस्यको' 
समझते हुए श्रद्धा एवं प्रेमपूर्वक निरन्तर केवल ईश्वरके 
चिन्तनमें ही लगावे । यदि मनुष्य भगवच्चिन्तनका ऐसा 
अभ्यास करे तो उसको बहुत अल्प समयमें ही परमात्माकी 
प्राप्ति हो सकती है । इस प्रकारके अभ्याससे सम्पूर्ण दुर्गुणों, 
दुराचारों एवं दुःखोंका अत्यन्त अभाव हो जाता है और मनुष्य 
अनायास ही सदाचार और सद्गुणोंसे सम्पस्न होकर परम 
शान्ति, और परम आनन्दको प्राप्त होता है । 

संसारमें चौरासी लाख जातिके अनन्त जीव शा्त्रोमें 
वतलाये गये हैं । इन सवमें परमात्माकी प्राप्तिका अधिकार 
केवल मनुष्यको ही माना गया है । परमात्माकी असीम दयाके 
` प्रभावसे तो अनधिकारी पशु-पक्षी तिर्यक्‌-योनिके जीवोंको भी 
परमात्माकी प्राप्ति हो जाती है। इस प्रकारकी वातें इतिः 
हासोंमें मिलती हैं, परन्तु बह अपवादरूप है, नियम नहीं । सारी 
सृष्टिके जीवोंकी संख्याका अनुमान करना तो वस्तुतः लड़कपन 
हैं; परन्तु मनुष्यको साधारण बुद्धिसे इतना कहा जा सकता 
` है कि समस्त सृष्टिके अनन्तकोटि जीवोंमें मनुष्यकी संख्या 
अपार समुद्रमें एक क्षुद्र तरङ्गके समान ही है। यदि प्रत्येक 
योनिको भोगते हुए ठीक क्रमसे जीवको मनुष्य-शरीर मिले तब 
तो अनेक युगोंके बःद उसका मिलना सम्भव है। आचरणोंको 
ओर देखनेपर भी निराशा ही होती है, आचरण तो ऐसे हैं कि 
उनसे शीघ्र मनुष्य-शरीर मिलनेकी आशा ही नहीं की जा 
सकती । जिसको मनुष्य-शरीर मिलता है, उतपर ईश्वरको 

-सहान्‌ दया. समझनी चाहिये । इसीसे श्रीराम चरितमातसमें 
-कहा गया हे- 
आकर चारि लच्छ चौरासी । जोनि भमत यह जिद अबिनासी |! 
फरत सदा माया फर प्रेरा | काल कमे सुभाव गुन घेरा ॥ 
ऋकबहुँफ कर करुता नर देही । देत ईस बिनु हेतु सनेही ॥ 


(रा० च० मा०, उत्तर०, ४३।२-३) 
अतएव बुद्धिमान्‌ पुरुषोंको यह समझ रखना चाहिये कि 
-अनन्य युगोसे भटकते हुए अनन्तकोटि जीवोंमें जो अत्यन्त 
ही भाग्यशाली और मुक्तिके अधिकारी समझे जाने योग्य जीव 
होते हैं, उन्हींको ईश्वर यह दुर्लभ मुक्तिदायक मंनुष्य-शरीर 
` "प्रदान करते हैं । ऐसे दुलभ ओर क्षणभङ्गर अनित्य मनुष्य: 
शरीरको पाकर जो जीव शीघ्र-से-शी प्र अपने आत्माके कल्या- 
'णके लिये तत्पर नहीं होता, उसके समान मूख और कोई भो 
नहीं है । जब मनुष्यका शरीर मिल गया, तब यह समझ लेना 
` चाहिये कि सामान्यमावसे मुक्तिके अधिकारी तो हम हैं ही । 
'ऐसा न होता तो मनुष्य-शरीर ही हमें क्यों दिया जाता! 
दयामयकी अपार दया हे, जिसने हमें मुक्तिका अधिकारी 
बनाया । इस अधिकारको पाकर भी यदि हम उस दयामयकी 
-दयाकी अवहेलना कर अपने समयको व्यर्थं भोग, प्रमाद, पाप 
और आलस्यमें बितावें तो उसे मृढ़ताके अतिरिक्त और क्या 
कहा जाय ? आहार, निद्रा और मैथुनादि तो .प्रायः सभी 
योनियोमें प्राप्त होते ही रहते हैं, फिर मनुष्पके शरीरको पाकर 
“भी यदि जीव उन्हों विषयोंमें अपना जीवन विताता रहे तो 
{फिर उस मनुष्यमें और पशुमें अन्तर ही क्या रह जाता हे? 


७. ~ 
कुतियाके साथ कुत्तेको जो सुख प्राप्त होता है, बही राजाको 

रातीके साथ और इन्द्रको इन्द्राणीके साथ प्राप्त होता है । 
पुष्पोंकी सुकोमल शय्यापर सोनेमें जो सुख विलासी मनुष्यको 
. मिलता है; वही सुख गदहेको घुरेकी राखपर लोटनेमें मिलता 
है । नाना प्रकारके मेवा-मिष्ठान्न खानेमें मनुष्यको जो आनन्द 
'मिलता है, वही आनन्द कुत्ते, कौवे आदि पशु-पक्षियोंको अपने- 
अपने आहारमें मिलता है । ईश्वरकी दयाके फलस्वरूप दुलभ 
मनुष्य-शरीरको और ऐसी मानवी बुद्धिको पाकर भी यदि हम 
इन पशु-पक्षियोंकी भांति आहार, निद्रा और मैथृनादिको ही 
सर्वोत्तम सुख समझकर इब्हीमें अपना समय बितावें तो 
ास्तवमें हमारा दर्जा इन पशु-पक्षियोंस भी बहुत नीचा हो 
जाता है, क्योंकि उन बेचारोंमें तो इस प्रकार समझने और 
. बिचार करनेकी बुद्धि नहीं है । इसीलिये वे इतने दोषी नहीं 
` हैं, परन्तु मनुष्यत्वके अभिमानको रखनेवाला प्राणी यदि 
उन्हीकी भांति आचरण करता है, तो उसके लिये यह्‌ अत्यन्त 
ही शोक और लज्जाकी बात है । 

याद रखना चाहिये कि मगुष्यकी आयु परिन्ित है और 
वह भी बहुत ही कम है। अधिक-से-अधिक वर्तमान समयमें 
सौ वर्षकी आयु. मानी गयी है। वह भी आजकल सौ पीछे 
लगभग पाँचको भी प्राप्त नहीं होती । इस आयुका कितना 
अंश तो लड़कपनमें ही बीत जाता है ॥ वृद्धावस्थामें साधन 
प्रायः बन ही नहीं पड़ता । जो लोग यह मानते हैं कि हम 
बृद्धावस्थामें साधन कर लेंगे, वे बहुत भूल करते हैं। बचा हुआ 
समय भी अनेक प्रकारके विघ्त-वाधाओंसे पूर्ण है । हमारे पूवे- 
सञ्चित पाप, वर्तमानकी कुसङ्गति और विषयासक्तिके कारण 

विघ्न-बाधाएं आती ही रहती हैं। शरीर भी सदा नीरोग नहीं 
रहता । मनुष्यकी बुद्धि और उसके विचार भी सदा एक-से 


नहीं रहते । कुसङ्गमें बुद्धि बिगड़ ही जाती है और जगत्में 


प्रायः कुसङ्ग ही अधिक होता है । आलसी, भोगी, प्रमादी, 
दुराचारी, अहङ्कारी और नास्तिक मनुष्योंका सङ्ग ही कुसङ्ग 
है। फिर पता नहीं, मौत किस क्षणमें आ जाय। ऐसे घोर 
बिघ्तोंसे बचकर इतने अल्पकालमें अपने ध्येयकी सिद्धि वही 
बुद्धिमान्‌ पुरुष कर सकता है, जो सब ओरसे मन हटाकर 
अत्यन्त तत्परताके साथ सम्पूर्णरूपसे ध्येयकी सिद्धिके प्रयत्नमें' 
ही लग जाय । वास्तविक बुद्धिमान्‌ वही है, जो ऐसे अमूल्य 
समयका एक भी क्षण आलस्य और प्रमादमें न बिताकर प्रति- 
क्षण अपने लक्ष्यपर लगा रहता है। मनुष्यको अपनी इस 
आयुका एक-एक क्षण बडो सावधांनोके साथ उसी प्रकार परम 
आवश्यक साधनमें लगाना चाहिये; जिस प्रकार कोई अत्यन्त 
गरीब और आजीविकासे रहित कञ्जूस मनुष्य अपने थोड़े-से 
परिमित पेसोंको आवश्यक कार्यमें ही व्यय करता है । समय- 
की अमूल्यताके' रहस्यको जाननेवाले पुरुष कदापि समयका 
व्यर्थ व्यय नहीं कर सकते । अतएव हुमलोगोंको चाहिये कि 
मुत्युके समीप पहुँचने- और वृद्धावस्थाको प्राप्त होनेके पहले- 
पहले ही तत्परतासे प्रयत्न करके अपने ध्येयकी सिद्धि कर लें ! 
नहीं तो पीछे बड़ा भारी पश्चात्ताप करना पड़ेगा । 


सो परत्र दुख पावइ सिर धुनि धुनि पछिताइ। 
| कालहि कम हि ईस्वरहि सिथ्या दोस लगाइ | 


(रा० च० मा०, उत्तर०, ४३) 

अभी बहुत अच्छा मौका है, क्योंकि इस घोर कलिः 
कालमें निष्कामभावसे किया हुआ थोड़ा-सा भी भगवःद्भजन- 
रूप साधन कल्याणकारी माना गया है, तिसपर ईश्वरकी 
दयाका तो पार ही नहीं है । इतनेपर भी यदि हम उसकी दया, 
प्रेम और प्रभावके रहस्यको समझकर उसका भजन करनेके 
लिये कटिबद्ध न हों, तो फिर कर्मोके और समयके मत्ये 
दोष मढ़ना सर्वथा असङ्गत है । अतएव उठो, सावधान होओ ' 
और महषियोंद्वारा बतलाये हुए अपने परम ध्येयको शिद्धिके 
लिये कभर कसकर प्रयत्नमें लग जाओ । 
आजसे कल और कलसे परसों यो उत्तरोत्तर जो 
आत्मोन्ततिके पथपर आगे बढ़ते हैं, वे बुद्धिमान्‌ हैं । श्रुति, स्मृति, 
इतिहास और पुराणादि शास््रोंमें बतलायी हुई वातोंमें जो 
सर्वोत्तम प्रतीत हों, उन्हींके आचरणमें अपना समय लगाना 
चाहिये । साथ ही अपनी दृष्टिमें जो शास्त्राचुमोदित लक्षणों- 
वाले महापुरुष हों, उनके वतलाये हुए पथपर चलना चाहिए ( 
ऐसे महापुरुषोंके उत्तम गुण और उत्तम आचरणोंका अनुकरण 
करना चाहिए । यदि उत्तम पुरुषोंका समागम न मिले, तो 
एवमे होनेवाले श्रेष्ठ पुर्षोंके जीवन-चरित्र पढ़कर उउके गुण 
और आचरणौंको आदर्श मानकर तदनुसार अपने जीवनको 
उत्तरे त्तर सर्वोत्तष्ट बनाते रहना चाहिये । जवतक जावन रहे, 
_ तबतक आगे बढ़ता ही रहे । कहींपर यह न मान बैठे कि मेरी 
सर्वोपरि उन्नति हो गयी, इसके आगे और कोई गुञ्जाइश नहीं 
है । ऐसा मानना उच्चतिके मार्गको रोक देना है । रो" देवा 

ही नहीं, इस प्रकार 
स्थितिसे ही गिर जाते 


मान बैठनेवाले अनेक मनुष्य तो अपनी 


ठ 


मानवी बुद्धिरूपी गजसे वास्तविक उन्नेतिक्रा माप हो ही 
नहीं सकता । वह गज उसकी सोमातक नहीं पहुँच सकता । 
जहाँ सीमा शेष हो जाती है, देहाभिमान सवेधा नाश हो जाता 
है, वहाँ तो इस बातको माननेवाला या कहनेवाला कोई धर्मी 
रह नहीं जाता कि मुझको अव कोई कत्तव्य नहीं है और जब- 
तक देहाभिमान है अर्थात्‌ जवतक देहको आत्मा माननेवाला 


या देहका स्वामी बना 
अन्त मान लेना वड़ी 


हुआ कोई धर्मी है, तबतक कर्त्तव्यका 
भारी भूल है। जबतक देहमें किसी भी 


रूपमे अपनी व्यवस्था करनेवाला, अपनी स्थिति समझनेवाला 
कोई धर्मी है, तब्रतक उसको उत्तरोत्तर उन्नति के प्रयत्नमें लगे 


रहना चाहिये। जो 


पुरुष परमात्माको तत्वसे जानकर उसे 


प्राप्त हो जाता है, यद्यपि उसके लिये कोई कत्त॑व्य शेष नहीं 

रहता तथापि लोक-उद्धारके लिये उसके द्वारा भो कमं होते 
“ रहते हैं । अवश्य ही उसके कर्म अकम ही बतलाये गये हैं । 

उन्नति चाहनेवाले पुरुषके लिये कत य की समाप्ति कभी 

होती ही नहीं। संसारमें निषिद्ध क्म करतेवालोंकी अपेक्षा 


निषिद्ध कमं न करनेवाले उत्तम हैं। उनसे उत्तम वे हैं, जी 


धन, पुत्र, स्ती, मान, 


आचरण ओर ईश्वरकी भक्ति करते हुँ । उनसे श्रेष्ठ वे हैं, जी 


सदाचार-पालन और 


कुछ भी नहीं माँगते, परन्तु पीछ किसी सङ्कुटमें घड़नेपर उस 
सङ्कटको निवृत्तिके लिये ईश्वरसे याचना करते हैं। उनसे भी | 


वड़ाई या स्वर्गादिको कामनासे उत्तम 


इशवरकी भक्ति करते समय तो भगवानतें 





त क ला 

श्रेष्ठ वे हैं, जो आत्मोद्धारके अतिरिक्त अन्य किसी भी वातके 
लिये कभी इच्छा नहीं रखते । वे तो अति श्रेष्ठ हैं, जो ईश्वरके 
तत्त्वको जानकर बिना ही किसी हेतुके स्वाभाविक ही ईश्वर- 
की भक्ति और सदाचारका प्रेमपूर्वक पालन करते हैं और उन 
` महापुरुषोके लिये तो कुछ कहना ही नहीं बनता, जो ईश्वरको 
प्राप्त हो चुके हैं। ईश्वरप्राप्त पुरुषोसे भी वे सर्वोत्तम हैं, 
जिनको ईशवरकी ओरसे संसारमै सदाचार और भक्तिके 
प्रचारके लिये आदेश या अधिकार प्राप्त है.। ईश्वरके यहाँसे 
जो इस बातका अधिकार लेकर आते हैं, उन्हींको कारक पुरुष 
और ,अंशावतार भी कहते हैं। और दयामय भगवान्‌ तो 
सबसे उत्तम और समस्त उत्तमताके आधार ही हैं, जो जीवोंके 
„ उद्धारके लिये स्वयं समय-समयपर अवतीर्णं होकर शाश्वत धर्म 
और परमपावनी भक्तिका प्रचार करते हैं । अतएव मनुष्यको 
` चाहिये कि वह सर्वोत्तम पुरुषको अपना आदर्शं और ध्येय मान- 
कर उनके आचरण और गुणोंका अनुकरण तथा उनकी आज्ञाका 
पालन करते हुए अपने जीवनको उत्तरोत्तर उन्नत बनानेमें ही 
अपना समय लगावे । इसीमें मनुष्यकी बुद्धिमत्ता है । 

, इस प्रकारकी सर्वोच्च उन्नतिके लिये अर्थात्‌ श्रीपरमात्माकी 
` प्राप्तिके लिये श्रद्धा और प्रेमकी सबसे वढ़कर आवश्यकता है। 
श्रद्धा पहले होती है, तभी प्रेम होता है । सबसे उत्तम श्रद्धा के 
पात्र तो परमेश्वर ही हैं । दूसरे वे भी श्रद्धाके पात्र हैं, जिनके 
'सङ्गसे हमारी परमेश्वरमें श्रद्धा होती है, जिनको परमेश्वरको 
' प्राप्ति हो चुकी है अथवा जो परमेश्वरकी प्राप्तिके लिये 
` अयत्न कर रहे हैं । परमेश्वर, साधु-महात्मा और उनके वचन, 

आचरण तथा गणोंमें जो प्रत्यक्षवत्‌ विश्वास और उच्चभाव 
है, उसीका नाम श्श्रद्धा' है । जेसे एक पत्थर है और किसी 
महापुरुषने उसे पारस बतला दिया, तो ऐसी अवस्थामें 
महापुरुषमें श्रद्धा रखनेवाले मनुष्यको वह पत्थर उसी क्षण 
पारस ही दीखने लगता हैं । यानी हमने एक चीजको देखा हे, 
सुना है और समझा हे, उसी चीजको यदि महापुरुष दूसरी 
चीज (हमारे प्रत्यक्ष अनुभवसे विपरीत) बतावें और उनके 
बतलाते ही हमारे मनमें और हमारी दृष्टिमें हमारी समझी 
हुई चीज न रहकर महापुरुषकी बतलायी हुई चीज ही प्रत्यक्ष 
हो जाय, यह सर्वोत्तम श्रद्धा है । चीज वैसी दीखे तो नहीं, 
परन्तु श्रद्धाके कारण विश्वास कर लिया जाय, यह मध्यम 
श्रद्धा हे और महापुरुषके द्वारा अतलायी हुई वातमें विश्वास 
करने को कोशिश करना कनिष्ठ श्रद्धा है।. हमें महापुरुषोंमें 
श्रद्धा करनी चाहिये। परन्तु आजकल प्रथम तो संतारमें 
परमेश्वरको प्राप्तिवाले महापुरुष हैं ही बहुत कम । यदि कोई 
हैं, तो उनका मिलना कठिन हे और मिल भी जायें, तो 
उनको पहचानना अति दुगेम है । यदि दैवयोगसे हमें महापुरुष 
मिल जायें, तो ईश्वरको वड़ी कृपा समझनी चाहिये । न मित |. 
तो, डल बक दिये इए सदुपदेश और उनके जीवनके शुद्ध | 
-- आचरणोंको जादश मानकर उनमें श्रद्धा करनी चाहिये । इस 
yi चलतेवाले साधकोंका सङ्ग भी बहुत सहायक होता है। 
उनमें भी यथायोग्य श्रद्धा रखनी चाहिये। | 
हैं ही, परन्तु ईश्वरको प्राध्तिके उद्देश्य 


न 

इश्वरप्राप्त पुरुषोंमें, साधकोंमें और शास्त्रोंमें जो प्रेम किया 
जाता है, वह भी प्रकारान्तरसे ईश्वरमें ही है। अवश्य ही प्रेम 
स्वार्थरहित होना चाहिये। स्वार्थरहित प्रेमसे ही परमात्माकी 
शीघ्र प्राप्ति होती है । अपने प्रेमास्पदके गुण, स्वभाव, 
आचरण, नाम और स्वरूपका श्रवण, पठन और चिन्तन होते 
ही शरीरमें रोमाञ्च, अश्रुपात, कम्प, कण्ठावरोध, प्रफुल्लता 
आदि लक्षणोंका प्रकट हो जाना प्रेमके बाहरी चिह्न हैं। 
संयोगमें परम प्रसन्नता, परम शान्ति और विस्मृति आदि होना 
तथा वियोगमें परम व्याकुलता, अत्यन्त असहनशीलता और 
निरम्तर चिन्तन आदि होना प्रेमके भीतरी चिल्ल हैं । प्रेमास्पद- 
- के ध्यानमें परम शान्ति और आनन्द तथा व्यवहारकालमें 
उसके नाम, रूप, गुण और आचरणोंका सतत स्मरण एवं 
उसके अनुकूल आचरण आदि प्रेमको बढ़ानेवाले हैं । इन सबके 
मूलमें श्रद्धा रहती है। ये श्रद्धा और प्रेम परमेश्वरके तत्त्व, 
रहस्य, प्रभाव और गुणोंको समझनेसे होते हैं। अतएव अब 
हमे तत्त्व, रहस्य, प्रभाव और गुणके सम्बन्धमें कुछ विचार 
करना चाहिये । परमात्माके तत्त्व, रहस्य, प्रभाव और गुणोंका 
विस्तार अनन्त है और यह बड़ा ही तिगूढ़ विषय हैं । इसलिये 
इसका सूक्ष्म बुद्धिसे विचार करना चाहिये । 
त्तत्त्व 

जैसे जलके परमाणु, बादल, जल और बरफ-यह सब 
तत्त्वसे एक जल ही है, -वैसे ही अनिवेचनीय, ज्ञानस्वरूप, 
- प्रकाशस्वरूप और मनोहर साकार विग्रह सब एक भगवान्‌ ही 
है । आकाशः शुद्ध निर्मल है, उसमें परमाणुरूपसे जल है, परन्तु 

वह न तो नेत्नोंद्रारा दीखता है और न किसी यन्तद्वारा हो 
दिखायी देता है तथापि उसका होना विज्ञानसिद्ध है। वही 
जल जब बादलके रूपमें आता है, तब भी जल तो नहीं दीखता; 
परन्तु विचार करनेसे यह बात समझनमें आ जाती है कि बादल- 
में जल है । फिर हवाके संसगेसे वह बरसने लगता है । वही 
जल सर्दी पाकर बरफके रूपमें आ जाता है। ऐसे ही ब्रह्म - 
अनिवेचनीय, अलक्ष्य, अचिन्त्य और गुणातीत है, उसके किसी 
एक अंशमें गुणका सम्बन्ध-सा प्रतीत होता है। अर्थात्‌ अनन्त 
्रह्मके किसी एक अंशमें सत्त्व-रज-तम लिगुणमयी प्रकृति 
(अव्याकृत माया ) स्थित है । उसी ब्रह्मके अंशको. सगुण ब्रह्म 
कहा जाता है । इस मायाविशिष्ट ब्रह्मको ही सगुण-निराकार 
ब्रह्म समंझना चाहिये । अव्याकृत माया, निराकार है, परन्तु 
वह है गुणमयी, इसीलिये उससे सम्बन्ध रखनेवाला ब्रह्म सगुण- 
निराकार माना गया है । सत्‌-चित्‌-आनन्दरूपसे इसी सगुण- 
निराकार ब्रह्मकी उपासना की जाती है। गुणातीतकी उपासना 
नहीं बन सकती; क्योंकि गुणोंसे अतीत वस्तु किसीका विषय 
* नहीं हो सकती; परन्तु गुणातीतके भावको लक्ष्यमें रखकर 
सगुण-निराकारंकी उपासना की जाती है। उसीका फल गृणा- 
तीत शुद्ध ब्रह्मकी प्राप्ति बतलाया गया है । वह विज्ञानानन्द- 
घन सवेव्यापी निराकार ब्रह्म ही अपनी इच्छासे तेजोमय 
प्रकाशस्वरूपमें आता है | उसको ज्योतिर्मय भी कहते हैं । सूर्य, 
चन्द्र आदि सम्पूर्ण ज्योतियोंका प्रकाशक होनेके कारण उसे 
“ज्योतियोंका ज्योति” कहा गया है। वही 


22 ज्योतिर्मय ब्रह्म 
चतु महाविष्णुके आकारमें दिव्य विग्रह 


धारण करता 

है। उसी चतुर्भुज महाविष्णुको सगुण साकार ब्रह्म कहते हैँ । 
बही महाविष्णु ब्रह्मा, विष्णु और महेशरूपसे उत्पत्ति, पालन 
और संहारका कार्य करता है! जैसे परमाणु, वादल, जल 
और बर्फ तत्त्रसे विचार करनेपर एक जल ही है; इन सबको 
लेकर ही जलका एक समग्र रूप है। इसी प्रकार गुणातीत, 
सगुणः निराकार, ज्योतिर्मय और सगुण-साकार सब मिलकर 
ही एक समग्र ब्रह्म हैं । इस समग्रको उपर्युक्तरूपसे जानना ही 
भगवान्‌को तत्त्वसे जानना हैँ। परन्तु यह बात ध्यानमें रहे 
कि जल जैसे जड़, विकारी और अनित्य हें, वेसे भगवान्‌ जड़, 
विकारो और अनित्य नहीं है । संसारमै दूसरा कोई उसकी 
तुलनामें उदाहरण नहीं है, इसलिये जलका उदाहरण सम- 
झानेके लिये दिया गया है । 

मनुष्य, पशु, पक्षी, कीट, पतङ्ग आदिके शरीर, वृक्ष, 
पहाड़, वनस्पति एवं सोना, चाँदी आदि धातुएँ और घट- 
पटादि सम्पूर्ण पाथिव पदार्थं एक पृथ्वीके ही छूपान्तर हैं, इन 
सबकी उत्पत्ति मिट्टीसे होती है और अन्तमें ये सब मिट्टोमें 
ही जाकर समाप्त हो जाते हैं । विज्ञानके द्वारा विचार करके 
देखनेसे वर्तमान कालमें भो सब मिट्टी ही सिद्ध 'होते हैं। इस 
समग्रका नाम जैसे पृथ्वी हैं, इसी प्रकार निर्गुण, सगुण, साकार 
झादि समग्रका नाम ही परमेश्वर है । जो साकार-सगुण ब्रह्म 
की उपासाना करनेवाले ब्रह्मको एकदेशमात्रमें मानकर निर्गुण- 
निराकार और सगुण-तिराका रकी निन्दा करते हैं, वे ब्रह्मकी 
ही निन्दा करते हैं। इसी प्रकार जो निर्गुण-निराकारके 


उपासक निर्गणके अतिरिक्त निराकार और साकाररूप सगुण 

~ 


ब्रह्माको उससे भिन्न समझकर निन्दा करते हैं, वे भी उसो: 


ब्रह्मकी निन्दा करते हैं। अतएव वे दोनों ही ब्रह्माके तत्त्वको 
, नहीं जानते। भगवान्‌ तो-कहते हैं कि सव कुछ वासुदेव ही 
है “वासुदेव: सर्वेसिति' ( गीता, ७ । १६) । भगवानूकी 
शरण लेकर किसी भी रूपकी उपासना करनेवाले श्रद्धालु 
पुरुष उस समग्र ब्रह्मको जानकर उसे प्राप्त हो जाते हैं। 
भगवान्‌ कहते हैं- 
जरामरणमोक्षाय मामाश्रित्य यतन्ति थे। 
ते ब्रह्मतहिदुः कृत्स्नमध्यात्म कर्म चाखिलम्‌ ।। 
साधिभूताधिदवं मां साधियज्ञं च पे विदुः । 
प्रयाणकालेऽपि च मां ते धिदुर्धृक्तचेतसः ॥ 
RR [ गीता, ७। २६-३०) 
'जो मेरे शरण होकर जरा और मरणसे छूटनेके लिये 
यत्न करते हैं, वे पुरुष उस ब्रह्मको, सम्पूर्ण अध्यात्मको और 
सम्पूर्ण कमंको जानते हैं। जो पुरुष अधिभूत और अधिदेवके 
सहित तथा अधियज्ञके सहित (सबका आत्मरूप ) मुझे अन्त- 
कालमें भी जानते हैं, वे थुक्तचित्तवाले पुरुष मुझे जानते हैं 
अर्थात्‌ प्राप्त हो जाते हैं । 
रहस्य 
ईश्वरका रहस्य अद्भुत और अलौकिक है । वह ईश्वर 
कृपासे ही यत्किञ्चित्‌ जाना जा सकता है । 'रहस्य' छिपे हुए 
तत्त्वको कहते हैं । रहस्य (ममे) हर किसी को नहीं बतलाया 
जाता । कोई भी मनुष्य अपनी पूंजीका रहस्य' पछ्नेपर भी 
अपने परम विश्वासी और अन्तरङ्ग प्रेमीके-सिवा और किसी: 
को नहीं वतलाता । साधु-महात्मागण भी अपनो स्थितिका 
हाल बिना अधिकारीके नहीं कहते । भगवान्‌ भी अपने अधि” 


~ 

कारी प्रिय भक्तको ही अपता रहस्य बतलाते हैं। भगवानूने 
गीतामें जहाँ-जहांपर ऐसा कहा है कि यह रहस्पका -विषय 
है” यह गोपनीय है, यह गुह्यतम' या 'सर्वेगुह्यतम' है, वहाँ- 
वहाँपर यही तत्त्व वतलाया हूँ कि मैं ही परमात्मा हूं, मैं ही 
सर्वश्रेष्ठ हूँ, तू मेरी ही भक्ति कर, मेरी ही शरणं हो' आदि। 
इस प्रकार अपनी वास्तविक -स्थिति अपने प्रिय प्रेमीको बतला 
` देना ही असली रहस्य खोल देना है। जैसे गीता, अध्याय 
४, श्लोक १ से १४ तकमें भगवावूने यह रहस्य समझाया है कि 
मैं साक्षात्‌ परमात्मा पृथ्वीका भार हरण करने, साधुओंका 
परित्राण करने और धर्मकी संस्थापना करनेके लिये लीलासे 
प्रकट होता हूँ ।' गीता, अध्याय १८।६४ में मैं तुझे सर्वगुह्य- 
तम रहस्य कहता हूँ' ऐसा कहकर अगले श्लोक ६५-६६ में 
स्पष्ट कह दिया है कि मैं ही ईश्वर हूँ, तू एकमात्र मेरी ही 
शरण आ जा ।* ु 
` इसप्रकार उत्तद्ू मुतिते जब भगवान्‌ श्रीकृष्णको शाप 
देना चाहा, तब आपने उनको अपना रहस्य बतलाकर शान्त 
किया । वहाँ यह कहा कि 'समय-अमयपर अवता रख्पसे मैं 
प्रकट होता हूं । मैं ही साक्षात्‌ परमात्मा इस समय मनुष्य रूपमें 
श्रीकृष्ण-नामसे प्रकट हैँ । आप मुझको नहीं जानते, इसीलिये 
शाप देतेकी वात कहते हैं। आप मुझे शाप न दें । मुझपर 
आपके शापका कोई असर नहीं होगा और आप तपोश्रष्ट हो 
जायंगे )' फिर उत्तङ्के प्रार्थना करनेपर उन्हें अपना विश्वछप 
'दिखलाकर आश्वासन दिया (महाभारत, आश्वमेधिकपवे, 
अध्याय ५३-५४ ) । 
इसी तरह अन्यान्य भक्तोंको भी भगवानूने समय समयपर 
अपना रहस्य बतलाया है। जो मनुष्य गुरु, शास्त्र, सन्त या 
सत्सङ्ग आदि किसी भी साधनसे ईश्वरके रहस्यको यानी छिपे 
` हुए परम तत्त्वको समझ जाता है वह फिर एक क्षणके लिये 
भी ईश्वरको नहीं भूल सकता । वह नित्य-निरन्तर ईश्वर को 

ही भजता है । वह जान लेता है कि ईश्वर ही सर्वोत्क्ृष्ट है ॥ 
सर्वोत्कृष्टको छोड़कर निकृष्टको कौन बुद्धिमान्‌ भजेगा ? एक 
“खानि है, उसमें सोना, चाँदी, ताँवा, लोहा, पत्थर, कोयला. 
आदि कई चीजें हैं जिसको जिस चीजकी इच्छा हो, वह उससे 
बही चीज निकाल ले सकता है। खोदने आदि का परिश्रम 
एक-सा ही है और समय भी समान ही लगता है। ऐसी 
झवस्थामे कोई मूढ़ व्यक्ति भले ही सोनेको छोड़कर पत्थर 
झौर कोयला आदि निकालने लगे। सोनेके तत्त्वको जानने- 
घाला बुद्धिमान्‌ पुरुष तो एक मिनटके लिये भी दूसरी चेष्ट? 
न करके सोना निकालनेमें ही लग जायगा । इसी प्रकार 
ईश्वरके तत्त्व-रह्स्यको जाननेवाला पुरुष यह समझ जाता है 
कि ईश्वरसे बढ़कर और कोई भी वस्तु नहीं है, इसलिये वह 
सबसे मुंह मोड़कर केवल ईश्वरको भजनेमें ही लग जाता है। 
भगवान्‌ स्वयं कहते. है-- : 
यो मामेबमसम्मुढो जानाति पुरुषोत्तम .। 
स सर्वेविद्धजति मां सर्वेभावेन भारत ॥ 
र (गीता, १५।१&)ः 
हे अर्जून ! जो ज्ञानी पुरुष मुझको इस प्रकार तत्त्वसे 
पुरुषोत्तम जानता है, वह सवज्ञ पुरुष सब प्रकारसे निरन्तर 
भुझ वासुदेव परमेश्वरको ही भजता है ।' । 
वास्तवमें सारा विश्व परमेश्वरका ही स्वरूप है । किन्तु 
इस रहस्यको लोग जानते नहीं; इसीसे संसारके विविध रूपों- 
को देख-देखकर सुखी-दुखी होते हैं । एक वहुरूपिया था, वह 
, पुलिसके किसी बड़े अफसरका स्वाँग धरकर वाजारमें पहुँचा । 
एक दुकानदारका माल सड़कपर पड़ा था, बहुरूपियेने वहाँ 
जाकर दूकानदारको धमकाना शुरू किया कि तुमने सड़क 
रोक रक्खी है, अतएव तुमपर मुकदमा चलाया जायगा।” 
हूकानदार डरकर कापता हुआ खुशामदें करने ल 


रने ल 
रूपियेका सवांग सफल हो HU Es 


गया । तब उसने अपना यथार्थ 

परिचय इकार दूकानद।रसे इनाम माँगा । . वस, बहुरूपियेका 
परिचय मिलते ही दूकानदार निर्भय होकर हसने लगा । 
उसकी विकलता क्षणभरमें हँसीके रूपमें बदल गयी । वहुरूपिया- 
अब भी अफसरके वेशमें ही है, वही रूप दूकानदारको दीख 
रहा है; परन्तु रहस्य खुल जानेसे भावमे महान्‌ अन्तर पड़ गया । 
इसी प्रकार परमेश्वर अपनी योगमायासे विश्वरूप बने हुए 
क्षण-क्षणमें स्वाँग बदल रहे हैं और लोग उनका रहस्य न 
जाननेके कारण डरते और व्याकुल होते हैं। यदि. हम 
प्रत्येक रूपमें भगवानूको पहचान लें, भगवानका यह रहस्य 
हमारे लिये खुल जाय तो फिर कोई भी भय या व्याकुलता 
नहीं रह सकती । जैसे बहुरूपिया अपना भेद खोल देता हैँ, 
वसे ही भगवान्‌ भी जब दया करके अपना रहस्य खोल देते हैं, 
तब भक्त उसी क्षण निर्भय और सुखमय बन जाता हूँ; क्योंकि 
वह फिर सर्वत्र, सव समय, केवल एक आनन्दरूप भगवानको 
ही देखता है। | 
प्रभाव 

सामर्थ्य, शक्तिविशेष या तेजको 'प्रभाव कहते हैं । 
ईश्वरका प्रभाव अपरिमेय है। इसीलिये कहा जाता है कि 
ईश्वर असम्भवको सम्भव कर सकते हैं समस्त संसारका 
उद्धार होना असम्भव-सा है, परन्तु ईश्वर चाहें तो एक ही 
क्षणमें कर सकते हैं; क्योंकि वे अपरिमित प्रभावशाली और 
सवंशक्तिमान्‌ हैं । उनके पूर्ण प्रभावको देव, दानव और महषि- 
गण भी नहीं जानते । वे स्वयं ही अपने आपको जानते हैं। 
एक क्षणमें वे समस्त संसारका सूजन और संहार कर सकते 
हैं । श्रुति, स्मृति, गीता आदि ग्रन्थोंमें उनके प्रभावका वर्णन 
भरा पड़ा है । सारी शक्तियाँ उन्हींकी शक्तिका एक अंश हैं ॥ 
गीतामें भगवान्‌ कहते हैं-- 

यद्यद्विभुतिमत्सत्व. श्रौमदृजितमिव वा । 
तत्तदेवावगच्छं त्वं मम तेजोंऽशसम्भवस ।। 

अथवा बहुनेतेन कि ज्ञातेन तवार्जुन । 
दिष्टभ्यार्हासदं कृत्स्नमेकांशेन स्थितो जगत्‌ ॥। 
{१०।४१-४२) 
“जो-जो भी विभूतियुक्त अर्थात्‌ ऐश्व्ययुक्त, कान्तियुक्त 
और शक्तियुक्त वस्तु है, उस-उसको तू मेरे तेजके अंशसे ही 
उत्पन्न हुई जान । अथवा हे अर्जुन ! इस बहुत जाननेसे तेरा 
क्या प्रयोजन है ? में इस सम्पूर्ण जगत्‌को (अपनी योगशक्तिके ) 
'एक अंशमात्रसे धारण करके स्थित हूँ ।' 


जो मूढ़तासे किसी भी शक्तिविशेषको अपनी मान बैठता 
है, वह गिर जाता है। एक वार इन्द्र, अग्नि और वायु देव- 
ताओंते असुरोंपर विजय प्राप्तकर अपनी शक्तिका गर्वे किया 
था, इसीलिये उन्हें यक्षरूप ब्रह्मे सामने नीचा देखना पड़ा । 
यह कथा “केन उपनिषद्‌' में है । 


भगवानका वास्तविक प्रभाव भगवान्‌की शरण लेनेपर 
भगवात्‌की .कृपासे ही जाना जा सकता है। अतएव हम सबको 
अगवानके शरण होता चाहिये । 


गण 


परमेश्वर गुणातीत हैं और सव-सद्गुर्णोसे पूर्ण हैं। उनके 
गुण अनन्त हैं, असीम हैं, शेष-शारदा आदि भी उनके गुणोंका 
वर्णन करनेसें असमर्थ हैं। मुझ-सरीखा साधारण मनुष्य क्या 
बर्णन करे ! उनके गर्णोका वाणीसे वर्णन करना वैसा ही है, 
जैसे अनन्त धनराशिके स्वामीको लखपती कहना अथवा सूर्यक्े 
'साथ जुगनूके समुदायको उपमा देना । उस अनन्त गुणसागर 
प्रभुके एक गुणका भी भली-भाँति समझता और समझाता 
अत्यन्त ही कठिन है, फिर सब्र गुणोंका वर्णन तो हो ही कैसे 
सकता है? तथापि शाप्त्रोंके आधारपर कुछ लिखा जाता है । 


भगवान्‌ परम प्रेममय हैं । सारे संसारका प्रेम एक जगह 


समयका सदुपयोग ४४५ 


इकद्रा किया जाय तो वह भी प्रेममय प्रभुके प्रेमसागरकी एक 
बूंदके समान भी शायद हो हो॥ “= 

भगवानका प्रकाश अलौकिक है। करोड़ों सूर्योके इकट्ठे 
होनेपर भी शायद ही उनके प्रकाशके सदुश प्रकाश हो । समस्त 
संसारको एक सूर्ये प्रकाशित करता है । ऐसे अनन्तकोटि 
ब्रह्माण्डोंके अनन्तकोटि सूर्योको प्रकाश देनेवाले परमेश्वरके 
प्रकाशको समझानेका प्रयास करना खद्योतमण्डलीके प्रकाशसे 
सूर्यके प्रकाशको समझाने की चेष्टाके समान ही हैं । 

सर्वज्ञ परमात्माके ज्ञानकी तो वात ही विलक्षण हैं। वह. 
ज्ञानरूप ही है। सारे संसारके जीवोंका ज्ञान एकल करनेपर भी 
उसे परमात्माके ज्ञानके एक क्षुद्र परमाणुका आभास बतलाना 
भी अत्युक्ति न होगा । 

भगव्रांन्की उदारताका तो कहना ही क्या है | विष 
देनेवाली पूतनाको भी जिसने परमगति दी, उसकी उदारताका 
अन्दाजा कैसे लगाया जाय ? 

अभय तो भगवानका स्वरूप ही है। जिस प्रभुके रहस्य 
और प्रभावको जान लेनेमात्रसे अथवा जिसके नाम-स्मरणसे हीं 
मनुष्य सदाके लिये अभय हो जाता है, उस अभयख्न भग 
वानूके अभय गुणको कँसे समझाया जाय ? 

दयाके तो आप सागर ही हैं। पापी-से-पापी जीव भी 
यदि उनके. शरण चला जाता है, तो उसे सदाके लिये पापमुक्त 
कर अपना अम्नयपद दे देते हँ । जिसको कोई नहीं अप- 
नाता, उसे भी शरणागत होतेपर प्रभु अपना लेते हैं । 

भगवानकी पविद्वताका अनुमान कौन करे ? जिसके 
नाम-जप, गुण-गान और स्वरूप-चिन्तनसे महापापी मनुष्य 
भी परम पवित्न वन जाता है। इसोलिये पितामह. भीष्मने 
'पूवित्वाणां पवित्रं या मद्गलातां च मद्भलम्‌ कहा था । उस. 
भगवान्‌की पवित्रताका स्वर्त कैसे बतलाया जाय ? | 


४४६ भक्तियोग का तत्त्व 


भगवान महान्‌ ब्रह्मचारी हैं। कामदेव तो उनके 
चिन्तन करनेवाले भक्तोके पास भी नहीं आ सकता । भग- 
चानने श्रीकृष्ण-रूपमें प्रकट होकर गौप-वालाओंके साथ 
निर्दोष काम-गन्ध-शून्य रासक्रोडा करते हुए गोप-बालाओंके 
द्वारा कामका मद चूण करवाया था। जिसके ध्यान और 
चिम्ततसे ही मनुष्य ब्रह्मचारी बन जाता है, उस महान्‌ ब्रह्म- 
चारीके ब्रहाचर्यकी महिमा कौन गा सकता ल 
भगवान्‌ क्षमाकी तो मूर्ति ही हैं। बिना ही कारण भृगुजीने 
आपके वक्षःस्थलपर लात मार दी, उसकी ओर कुछ भी 
ध्यान न देते हुए आपने उनके पैर पलोटते हुए उलटे यह कहा कि 
“मेरी छाती कठोर है, कहीं आपको चोट तो नहीं लग गयी ?' 
और उस लातके चिल्ल को सदाके लिये भूषणरूपसे आपने 
धारण कर लिया । भरी सभामें गाली देनेवाले शिशुपालके' 
सैकड़ों अपराधोंको क्षमा करके उसे आपने मुक्ति दे दी । 
अद्वेष्टा तो आपका स्वभाव ही है। दंषकी आपमें गन्ध 
ही नहीं है । द्वेष करनेवालोंको भी आप दण्ड देकर उद्धार 
करते हैं । भगवानूकी तो बात ही क्या है, भगवानके भक्तोका 
भी स्वाभाविक धर्म अपकार करनेवालोंका उपकार करना 
होता है । 
सत्य तो भगवानका स्वरूप ही है। समस्त संसारमें जो 
'सत्ता प्रतीत होती है, उसके वही अधिष्ठान हैं | सूर्य, चन्द्र, 
समुद्र, पृथ्वी आदि सव जिस सत्यके आधारपर स्थित हैं, वह 
सत्य उन भगवानका ही स्वरूप है समस्त संसार उन सत्य- 
` स्वरूप परमात्माके सत्यके अधारपर ही स्थित है। 
भगवान्‌ परम वेराग्यवान्‌ हैं । गुणमय समस्त संसारको 
धारण करके भी आप गुणोंले सवथा अतीत हैं। सारा संसार 
जिनका कुटुम्ब है, ऐसे सबका भरण पोषण करनेवाले बहु- 
कुटुम्बी होनेपर भी आप किसीमें आसक्त नहीं हैं। सदा सबसे 
निर्लप रहते हैं । 


समयका सदुपयोग २४७ 


भगवान्‌ बड़े अमानी हैं। सम्पूर्ण लोकोंके परम मान- 
नीय होनेपर भी स्वयं सदथा अमानी हैं और सबको मान देते 
हैं। इसीसे आपके नाम हैं--' अमानी मानदः ।' 


दानशीलला तो आपकी अनोखी ही है। कल्पवृक्षसे भी 
उसकी उपमा नहीं दी जा सकती; क्योंकि कल्पवृक्ष तो मुँह- - 
माँगा बुरा-भला दे देता है, वह हिताहित नहीं देखता । परन्तु 
, आप तो ऐसे हैं कि बुरी चीज तो माँगनेपर भी नहीं देते । 
नारदजीको विवाह नहीं करने दिया । आप उचित समझनेपर 
` थोड़ा माँगनेवालोंको भी बहुत दे देते हैं । जैसे, ध्रुवको राज्य 
आँगनेपर आपने मुक्ति भी दे दी । 


शान्ति और आनन्द तो भगवान्‌का स्वरूप ही है, जिसके शरण 
होनेसे मनुष्य परम शान्ति और परम आनन्दको प्राप्त हो जाता 
है, उसके शान्ति और आनन्दकी उपमा किसके साथ दी जाय? 
भगवानूके अनन्त और अपरिमेय गुण हुँ । श्री पुष्पदन्ता- 
-चाये कहते हैं-- 
असितगिरिसमं स्यात्‌ कज्जलं सिन्धुपात्रे 
सरतरुवरशाखा लेखनी पत्रमुर्वी । 


लिखित बदि गहीत्वा शारदा सबंकालं _ 
तदपि तव गुणानामीश पार न याति ॥। 
{ शिवमहिम्मःस्तोत्र, ३२ ) 


'हे परमेश्वर ! यदि समुद्रको दावात बनाकर उसमें 
कज्जल गिरिकी स्याही बनायी जाय और कल्प्ुक्षकी शाखाको 
कलम बनाकर उससे पृथ्वीरूपी कागजपर स्वयं सरस्वती देवी 
सदा-सर्वदा आपके गुणोंको लिखती रहें, तब भी आपके 
'गुणोंका पार नहीं पा सकतीं | रे 

उपर्युक्त सब बातोंको समझकर मनुष्यको उचित हैं 
कि नित्य-निरन्तर सव प्रकारसे श्रीपरमात्माकी शरण होनेमें 
ही अपना अमूल्य समय लगावे । जीवनका एक क्षण भी व्यर्थ 

न बितावे । बस, यही समयका सदुपयोग है । 


उपासनाका तत्त्व 


शास्त्र और महात्माओके अनुभवसे यह सिद्ध है कि 
साकार और निराकार दोनों प्रकारके उपासकोंको परमगति 
प्राप्त हो सकती है । साकारके उपासकको सगुण भगवानूके' 
दर्शन भी हो सकते हैं । निराकारके उपासकको उसकी इच्छा 
न रहनेके कारण नहीं होते। साकार ईशवरकी उपासना ईशवरका 
प्रभाव समझकर की जानेसे सफलता शीघ्र होती है। साकार 
ईषवरके प्रभावको समझनेका यही मतलब है कि साधक उस एक 
ईश्वरको ही सबेव्यापी सरवंशक्तिमान्‌ समझे । जिस शिव या 


विष्णुरूपकी .वह उपासना करे, उसके लिये उसे यह न सम- 


झना चाहिये क्रि भेरा इष्टदेव ईश्वर केवल इस मूतिमें ही हैं, 
और कहीं नहीं है । ईशवरमें इस तरहकी परिमित बुद्धि एक 


तरहका तामस ज्ञान है । इसका यह अर्थ नहीं. कि मूर्तिपुजा 


नहीं कंरनी चाहिये अथवा कोई भाई सरलभावसे तत्त्व न 
. समझकर केवल मूतिमात्रमें ईश्वर समझकर ही उसकी उपा- 


सना न करें । किसी भी भांति उपासनामें प्रवृत्त होना तौ 


सवंथा उपासना न करनेकी अपेक्षा उत्तम ही है, परन्तु यह 
ज्ञान अल्प होनेके कारण इससे को हुई उपासनाका फल बहुत 
देरसे होता .है। अल्पज्ञानकी उपासनामें यदि हानि है, तो 
केवल यही है कि इसकी सफलतामै बिलम्ब हो जाता हैं 
क्योंकि इसमें उपासक उपास्य वस्तुका महत्त्व कम कर देता है। 


वा”? आलो 


उपासनाका तत्त्व 5४छ 


कोई अग्तिका उपासक यज्ञके लिये अग्नि प्रज्वलित 
करके यदि यह मान ले कि वस, यहीं इतनी ही दूरमें अग्नि 
है, और कहीं नहीं है, तो इससे वह अग्निका महत्त्व कम करता 
है; वह एक व्यापक वस्तुको छोटी-सी सीमामें बाँध देता है। 
इसके विपरीत जो उपासक यह समझता है कि अग्नि वास्तवमें 
सवैत्न व्यापक है, परन्तु अव्यक्त होनेके कारण सब जगह दीखता 
नहीं, प्रकट होनेपर ही दीखता है और चेष्टा करते ही वह 
प्रकट हो सकता है.। यदि अभाव होता तो वह्‌ किसी भी जगह 
किसी भी वस्तुमें प्रकट कैसे होता ? जैसे प्रज्वलित अग्नि 
हृवतकुण्डमें दीखता है, परन्तु है सर्वत्र; इसी प्रकार भगवान्‌ 
भी निराकाररूपसे सर्वत्र समभावसे व्याप्त हैं, भक्तके प्रेमसे 
साकाररूपसे प्रत्यक्ष होते हैं। निराकार ही साकार है और 
साकार ही निराकार है । इस प्रकार समंझना ही साकारका 
प्रभाव और तत्त्व समझना है । असलमें ईश्वरके साथ अग्निकी 
तुलना नहीं की जा सकती । यह तो एक दुष्टान्तमावर है; 


` क्योंकि अग्नि परमात्माकी भाँति ही सवेब्यापी नहीं है। एक 


स्थानमें पृथ्वी, जल, अग्नि, वायु, आकाश-ये पाँचों वस्तुएँ 
सर्वव्यापी नहीं हो सकतीं । सर्वव्यापी परमात्मा तो कारणका 
भी महाकारण है, इसलिये वह सबमें स्थित है । कार्य कभी 
सर्वव्यापी नहीं होता, व्यापक कारण होता है.। जगतका कारण 
प्रकृति है; परन्तु परमात्मा 
महाकारण है । प्रकृति जड़ 

हो सकती है; परन्तु 78 


झर गा5 त० रेखा 


होनेसे अपने जड़ कार्यक्रा कारण 
चैतन्य परमात्माका कारण नहीं 


तो उसका भी कारण होनेसे . 


पूछ भक्तियोगका तत्त्व 


हो सकती । अतएव परमात्मा ही सबका महाकारण है, वही 
जड़-चेतन सबमें सदा पू्णरूपसे स्थित है ! सबके नष्ट होनेपर 
मी उसका नाश नहीं होता, वह नित्य अनादि है । 


निराकार ब्रह्मका स्वरूप सत्‌, विज्ञान, अनन्त, आनन्द- 
चन है । 'सत्‌' उसे कहते हैं, जिसका कभी अभाव या परि- 
वरतेन न हो, जिसमें कभी कोई विकार न हो और जो सदा एक- 
रस, एकरूप रहे । 'विज्ञान' से बोध, चेतन, शुद्ध-ज्ञान समझना 
चाहिए । 'अनन्त' उसे कहते हैं, जिसकी कोई सीमा न हो, 
कोई माप-तोल न हो, जिसका कहीं आदि-अन्त न हो, जो 
सूक्ष्मसे भी सूक्ष्म और महान्‌-से-महान्‌ हो, समस्त संसार 
जिसके एक अंशमें स्थित हो । 'आनन्दघन' से केवल आनन्द” 
ही-आनन्द समझता चाहिए, 'घत' का अर्थ यह है कि उसमें 
आनन्दके अतिरिक्त अन्य किसी भी वस्तुको किंसी प्रकार भी 
अवकाश नहीं है । जैसे, वर्फमें जल घन है, इसी प्रकार पर- 
मात्मा आनन्दघन हैं । बर्फ तो साकार, जड़, कठोर हैं; परन्तु 


परमात्मा चेतन है, ज्ञानस्वरूप है, निराकार है, इस प्रकारका 
निराकार परमात्मा स्त्र परिपूर्ण है । 


परमात्माकी आनन्दछपताका वर्णन नहीं हो सकता, वर्ह 
अनिर्वचनीय है । यदि आपको किसी समय किसी कारणसे 
महान्‌ आनन्दकी प्राप्ति हुई हो तो उसे स्मरण कीजिये । 
उससे बड़ा आनन्द वह है, जो सच्चे मनसे किये हुए सत्सञ्च' 
भजन या ध्यानद्वारा उत्पन्न होता है। उसका वर्णन गीताके 
अध्याय १८, श्लोक ३६, ३७ में है। इस सुखके सामने भोग” 





उपासनाका परव ४५१ 


सुख सूर्येके सामने खद्योतके सदृश भो नहीं है । परन्तु यह सुख 
झी उस परम आनन्दरूप ब्रह्मका एक अणुमात ही है; क्योंकि 
ब्रह्वानन्दके अतिरिक्त अन्य आनन्दघन नहीं हैं, एक सीमामें 
है, उनमें. दूसरोंका अवकाश हे । 
उसी आनन्दरूप परमात्माका सब विस्तार हैँ। उस 
परमात्मामें संसार वैसे ही समाया हुआ है, जैसे दपेणमें 
प्रतिबिम्ब ॥ वास्तवमे है नहीं, समाया हुआ-सा प्रतीत होता 
हैं । दपेण तो जड़ और कठोर हैं; परन्तु वह परमात्मा परम 
सुखरूप होनेपर झी चेतन है तथा वह इस प्रकार घनरूपसे 
व्याप्त है कि उसकी किसीसे तुलना ही नहीं की जा सकती । 
उसकी घनता किसी पत्थर, शिला, वर्फ आदि-जैसी नहीं है, 
इनमें तो अन्य पदार्थोके लिये गुञजाइश भी है। परन्तु उसमें 
किसीके लिये कुछ भी गुञ्जाइश नहीं है। जैसे इस शरीरमें 
: हैं! ( आत्मा ) इतना सूक्ष्म धन हे कि उसके अन्दर दूसरेको 
कभी स्थान नहीं मिल सकता । शरीर, मन, बुद्धि आदिमें 
किसी दूसरेका प्रवेश हो सकता है; परन्तु उस आत्मामें किंसीका 
प्रवेश किसी प्रकार भी सम्भव नहीं है। इसी प्रकार वह्‌ 
सबेव्यापी निराकार परमात्मा भी घन हें। 
उसकी चेतनता भी विलक्षण हैं। इस शरीरमें जितनी' 
वस्तुएँ हैं, वह सब जड़ हैं, इनको जाननेवाला चेतन है । जो 
पदार्थ किसीके द्वारा जाना जाता है, वह जड़ है, दृश्य है । वर्ह 
आत्माको नहीं जान सकता । हाथ-पेर आत्माको नहीं जानते, 
पर आत्मा उनको जानता है । वही सबको जानता है, ज्ञान 
ही उसका स्वरूप है, वह्‌ ज्ञान ही परमेश्वर है, जो सब जगह 

है । ऐसी कोई जगह नहीं है, जो उससे रहित हो, इसीसे श्रुति 
- उसे कहती है “सत्यं ज्ञानमनन्तं ब्रह्म ।' 

वही ब्रह्म भक्तोंके प्रेमवश उनके उद्घाराथं साकार छपसे 
प्रकट होकर उन्हें दशन देते हैं। उनके साकार रूपोंका वणेन 
मनुष्यकी बुद्धिके बाहर है; क्योंकि वह अनन्त हैं। भक्त जिस 
रूपसे उन्हें देखना चाहता है, वह उसी रूपमें प्रत्यक्ष प्रकट 
होकर दर्शन देते हैं । भगवानका साकार रूप धारण करना 
भगवानूके अधीन नहीं, पर प्रेमी भक्तोंके अधीन है । अर्जुनने 
पहले विश्‍वरूप-द्शनकी इच्छा प्रकट की और फिर चतुर्भुजकी । 
भक्तभावन भगवान्‌ कृष्णने अर्जुनको थोड़ी ही देरमें तीन 
रूपोंमें दशन दे दिये और उसे निराकारका भाव भी भली- 


भांति समझा दिया । इसी प्रकार जो भक्त परमात्माके जिस . 


स्वरूपको उपासना करता है, उसको उसी रूपके दर्शन हो 
सकते हैं । 

अतएव उपासना के स्वरूप-परिवतंनकी कोई आवश्यकता 
नहीं । भगवान्‌ विष्णु, राम, कृष्ण, शिव, नृसिह्‌, देवी, गणेश 
आदि किसी भी रूपकी उपासना की जाय, सब उसी परमात्मा 
को होती है। भजनेमें कुछ भी वदलनेकी जरूरत नहीं है। 
बदलनेकी जरूरत है, यदि परमात्मामें अल्पबुद्धि हो तो उसकी । 
भक्तको चाहिये कि वह अपने इष्टदेवकी उपासना करता हुआ 
सदा यह समझता रहे £ मैं जिस परमात्माकी उपासना करता 
हूँ, वह परमेश्वर लिराकाररूपमें चराचरमें व्यापक है; सवज्ञ 
है, सब कुछ उसीकी दृष्टिमें हो रहा है। वह सर्वज्ञ, सर्वव्यापी, 


` सबेगुणसम्पन्न, सवेसमर्थ, सवेसाक्षी, सतू-चित-आनन्दघनः मेरा 


~) 


: 
। 
|) 
॥ 


मद 

डूष्टदेव परमात्मा ही अपनी लीलासे भक्तोंके उद्धा रके लिये उनके 
इच्छानुसार भिन्न-भिन्न स्वरूप धारण कर अनेक लीला करता 
है । इस प्रकार तत्त्वसे जाननेवाले पुरुषके लिये परमात्मा कभी 
अदृश्य नहीं होते और न वह कभी परमात्मासे अदृश्य होता दै। 
श्री भगवान्‌ने स्वयं कहा है-- 
यो मां पश्यति सर्वत्र सर्वं च मयि पश्यति । 
तस्याहं न प्रणश्यामि सच से न प्रणश्यत ॥ 
(गीता, ६।३०) 
“जो पुरुष सम्पूर्ण भूतोंमें सबके आत्मरूप मुझ वासुदेवको 
ही व्यापक देखता है और सम्पूर्ण भूतोंको मुझ वासुदेवके _ 
अन्तर्गत देखता है, उसके लिये मैं अदृश्य नहीं होता हूँ और 
चह मेरे लिये अदृश्य नहीं होता; क्योंकि वह एकीभावसे मुझमें 
ही स्थित है।' 
निराक़ार-साकारमें कोई अन्तर नहीं है । जो भगवाष्‌ 


“निराकार हैं, वही साकार बनते हैं । 


भगवान्‌ कहते हैं-- 
अजोऽपि सन्नव्ययात्मा भुतालामीश्वरोऽपि सन्‌ । 
प्रकृति स्वासधिष्ठाय सम्भवास्यात्मसायया ॥ 
( गीता, ४६ ) 


“मैं अजन्मा और अविनाशीस्वरूप होते हुए भी तथा 
समस्त प्राणियोंका ईश्वर होते हुए भी अपनी प्रकृतिकों अधीन 


` करके अपनी योगमायासे प्रकट होता हूँ। 


क्यों प्रकट होते हैं ? इस प्रश्नका उत्तर भी भगवान्‌ ही 

यदा यदा हि घमंस्य ग्लानिर्भवति भारत । 


अभ्युस्यानमधमंस्य तदाऽऽत्मानं सृजाम्यहम्‌ ॥ हैं 


परित्राणाय साधूनां विनाशाय च दुऽङताम्‌ । 

घर्म संस्थापनार्थाय सम्पवामि युगे युगे॥ 
(गीता, ४७-5८) 
'हे भारत | जव-जब धर्मकी हानि और अधर्मकी वृद्धि 
होती है, तब-तब ही मैं अपने रूपको रचता हूँ अर्थात्‌ 
साकार-रूपसे लोगोंके सम्मुख प्रकट होता हँ । साधु पुरुषोंका 
उद्धार करनेके लिये, पाप-कर्म करनेवालोंका विनाश करनेके 
लिये और धमेकी अच्छी तरहसे स्थापना करनेके लिये मैं युग- 

युगसें प्रकट हुआ करता हूँ ।' 

इस प्रकार अविनाशी, निविकार परमात्मा जगतूके 
' उद्धारके लिये भक्तोके प्रेमवश अपनी इच्छासे स्वयं अवतीणे 
होते हैं। वे प्रेममय हैं, उनकी प्रत्येक क्रिया प्रेम और दयासे 
« ओतप्रोत है वे जिनका संहार करते हैं, उनका भी उद्धार ही 


करते हैं। उनका संहार भी परम प्रेमका हो उपहार है परन्तु अज्ञ. 


जंगत्‌ उनके दिव्य जन्म-कर्मोकी लीलाका यथार्थ रहस्य न 
समझकर नाना प्रकारके सन्देह करता है । भगवान्‌ कहते हैं- 
जन्म कमं च मे दिव्यमेवं यो वेत्ति तत्त्वतः! 
स्यक्त्वा देह पुनजन्म नेति मामेति सोऽर्जुन ॥ 

, (गीता, ४।६) 

हे अर्जुन ! मेरे जन्म और कर्म दिव्य अर्थात्‌ निर्मल 

और अलौकिक हैं, इस प्रकार जो मनुष्य तत्त्वसे जान लेता हैं, 

वह शरीरको त्यागक्रर फिर जन्मको प्राप्त नहीं होता; किन्तु, 
मुझे ही प्राप्त होता ह| 

सर्वशक्तिमान्‌ सच्चिदानन्दघन परमात्मा अज, अविनाशी 
और सर्वेभूतोंके परम गति और परम आश्रय हैं। वे केवल 
॥ चर्मकी स्थापना और संसारका उद्धार करनेके लिये ही अपनी 
योंगमायासे सगुणरूप होकर प्रकट होते हैं । अतएव उन पर- 
ञेश्वरके समान सुहृद्‌, प्रेमी और पतितपावन दूसरा कोई नहीं 
है, यों समझकर जो पुरुष उनका अनन्य प्रेमसे निरन्तर 
चिन्तन करता हुआ आसक्तिरहित होकर संसारमै वतेता है, 
बही वास्तवमें उनको तस्वसे जानता है । ऐसे तत्त्वज्ञ पुरुषको 
इस दुःखरूप संसारमें फिर कभी लौटकर नहीं आना पड़ता । 

भगवान्‌के जन्म-कर्मे कैसे दिव्य हैं, इस तत्त्वको जो 
समझ लेता है, वही सच्चा भाग्यवान्‌ पुरुष है । उज्ज्वल; 
'प्रकाशमय, विशुद्ध, अलौकिक आदि शब्द ! दिव्यके पर्यायवाची 
' हें । भगवानके जन्म-कर्मोमें ये सभी घटित होते हैं। उनके 
कर्म संसारमें विस्तृत होकर सबके हूदयोंपर असर करते हैं, 
कर्मोंकी कीति ब्रह्माण्डभरमें छा जाती है। जो उनका स्मरण- 
कीतेन करते हैं, उनका हृदय भी उज्ज्वल बन जाता है, इस- 
लिये वे उज्ज्वल हैं। उनकी लीलाका जितना ही अधिक 
विस्तार होता है, उतना ही अन्धकारका ताश होता है । जहाँ 
सदा हरि-लीला-कथा होती है, वहाँ ज्ञान-सूर्यका प्रकाश छा 
जाता है, पाप-तापरूपी अन्धकार नष्ट ही जाता हैं, इसलिये 
वे प्रकाशमय हैं । उनके कर्मोमें किसी प्रकारका स्वाथ या 
अपना प्रयोजन नहीं है, कोई कामना नहीं है, किसी पापका 
लेश नहीं है; मल-रहित हैं; इसलिये वे शुद्ध हैं । उनके-जैसे 
कुम जगतुमें कोई नहीं कर सकता । ब्रह्मा, इन्द्रादि भी उनके 

कर्मोको देखकर मोहित हो जाते हैं। जगत्के लोगोंको कल्पना- 
में भी जो बात नहीं आ सकती, जो विल्कुल असम्भव हैँ, ' 
उसको भी वे सम्भव कर देते हैं, अघटन घटा देते हैं; % 
जीवन्मुक्त या कारक सबको अपेक्षा अद्भूत हैं, इसलिये के | 
अलौकिक हैं । उनका अवतार संथा शुद्ध है । अपनी खीलासे | 
ही आप प्रकट होते हैं । वे प्रेमर्प होकर ही सगुणरूपमें प्रकट || 
होते हैं प्रेम ही उनकी महिमामयी मूर्ति है, इसलिये प्रेमी 
पुरुष ही उनको पहचान सकते हैं । इस तत्त्वको समझकर जो 
प्रेमसे उनकी उपासना करते हैं, वे भाग्यवान्‌ बहुत ही शीघ्र 
उन प्रेममयके प्रेमपूर्ण वदनारविन्दका दरशन कर कृतार्थं होते | 
(हुँ । अतएव शरीर, मन, बुद्धि, आत्मा-सव उनके चारु चरणोंमें | 
'अपेण कर दिन-रात उन्हींके चिन्तनमें लगे . रहना चाहिए । 
उनका प्रेमपूर्ण आदेश और आश्वासन स्मरण कीजिये- 


मय्पेव मन आधत्स्व मयि बुद्धि निवेशय । | 
निवसिष्यास मय्येव अत ऊध्वं न संशयः ॥ 


1 







(गौता, १२ । 5): 

“मुझमें मनको लगा ओर मुझमें ही बुद्धिको लगा; | 
इसके अनन्तर तू मुझमें ही निवास करेगा अर्थात्‌ मुझको ही | 
प्राप्त हो जायगा, इसमें कुछ भी संशय नहीं है ।' 





HO 

भगवानकी प्राप्ति ही इच्छासे होती है । इच्छा जहाँ यथेष्ट) 
तीब्र एवं अनन्य हुई कि भगवान्‌ मिळे । भगवानको छोड़कर 
अन्य कोई भी पदार्थ हमारी इच्छापर निर्भर नहीं है । जगतके 
सभी प्राणी चाहते हैं कि सुख मिले, दुःख नहीं; कितु अधिकार" 
को दुःखकी ही उपलब्धि होती है । अतपव जड पदार्थाके लिये 
इच्छा करना मूखंता है; इच्छा करनेखे जड़ पदाथ प्राप्त नहीं 
होते। उनके लिये पू्॑कत कमांका फळरूप प्रारब्ध चाहिये और 


बहू अंब हमारे हाथमे नह| प्र भगवानके लिये तीब्र इच्छा 


करनेपर चे अवश्य मिल सकते हैँ । अतः भगवानको प्राप्त 
करनेकी इच्छा करनी चाहिये ओर उसे यथेष्ट; तीव एवं अनन्य 
सन्ञानेका प्रयत्न करना चाहिये । 
इसी पम्तकसे 
— 

